3. BOLILE APARATULUI CARDIOVASCULAR 


3.1. NOȚIUNI DE ANATOMIE 


Inima este un organ situat în mediastin, orientat cu vârful la stânga, în jos şi înainte, şi 
cu baza în sus, la dreapta şi înapoi. Din punctele de vedere: anatomic, fiziologic şi pato- 
logic se deosebesc o inimă (cord) stângă şi o inimă dreaptă. 

Inima stângă este alcătuită din atriul şi ventriculul stâng, separate prin orificiul atrio- 
ventricular. Atriul stâng primeşte sânge arterial, care vine din plămân prin cele patru vene 
pulmonare. Orificiul atrioventricular stâng sau mitral este prevăzut cu două valve, care îl 
închid în timpul sistolei şi îl lasă deschis în timpul diastolei. Ventriculul stâng primeşte în 
diastolă sângele care vine din atriul stâng, iar în sistolă îl evacuează în artera aortă prin 
orificiul aortic, prevăzut cu trei valve de aspect semilunar (valvula siemoidă aortică). 
Orificiul mitral şi cel aortic constituie sediul de elecție al cardiopatiilor reumatismale 
(stenoza mitrală şi insuficiența aortică). 

Inima dreaptă este alcătuită din atriul şi ventriculul drept, separate prin orificiul atrio- 
ventricular drept. ` 

Atriul drept primeşte sânge venos din marea circulație prin orificiile venei cave supe- 
rioare şi ale venei cave inferioare. 

Orificiul atrioventricular drept sau orificiul tricuspid este prevăzut cu trei valve, care 
închid orificiul în sistolă şi îl deschid în diastolă. Ventriculul drept primeşte sângele din 
atriul drept în timpul diastolei şi îl evacuează în timpul sistolei în artera pulmonară, prin 
orificiul pulmonar, prevăzut - ca şi orificiul aortic - cu trei valve de aspect semilunar. Ini- 
ma dreaptă este motorul micii circulații. Există deci o mare circulaţie sau circulație siste- 
mică şi o mică circulaţie sau circulaţie pulmonară. Pereţii atriilor şi ai ventriculilor se 
contractă ritmic: mai întâi cele două atrii, apoi cei doi ventriculi, sincron, expulzând ace- 
eaşi cantitate de sânge pe care o primesc. Atriul drept primeşte sângele venos din întreg 
organismul prin venele cave şi îl împinge în ventriculul drept, de unde, prin arterele pul- 
monare, ajunge în atriul stâng, de unde trece în ventriculul stâng şi de aici - prin artera 
aortă - este distribuit în toate țesuturile şi organele. Inima este alcătuită din trei tunici: en- 
docardul, miocardul şi pericardul. 

- Endocardul sau tunica internă căptuşeşte interiorul inimii, iar pliurile sale formează 
aparatele valvulare. 

- Miocardul sau mușchiul cardiac este tunica mijlocie, fiind alcătuit din miocardul 
propriu-zis sau miocardul contractil şi din țesutul specific sau excitoconductor. Miocar- 
dul contractil are o grosime diferită în cei doi ventriculi. Astfel, ventriculul stâng, cu rolul 
de a propulsa sângele în tot organismul, are un perete mult mai gros decât cel drept, care 
împinge sângele numai spre cei doi plămâni. Atriile au un perete mult mai subţire decât 
al ventriculilor. | 

Țesutul specific (fig. 30) este constituit dintr-un muşchi cu aspect embrionar, foarte 
bogat în celule nervoase, şi cuprinde: 

Vena cavă superioară 


Atriul stâng 
Nodul Keith si Flack —. i 
Fasciculul lui His 


K ; Ta , 
„ Nodul lui Tawara Ramura sinângă 


Atriul drept \- Vetriculul stång 
Vena cavă inferioară 
Ramura dreaptă 


Veiricoiui drept 7 


Fig. 30 - "Țesutul specific (sistemul Keith-Tawara-His) 


- nodul sino-atrial Keith-Flack, situat în peretele atriului drept, aproape de orificiul de 
vărsare al venei cave superioare; 

- sistemul de conducere atrio-ventricular, alcătuit din nodul atrio-ventricular Aschoff- 
Tawara, situat în partea postero-inferioară a septului interatrial, şi fasciculul His, care ia 
naştere din nodul Aschoff-Tawara, coboară în peretele interventricular şi se împarte în 
două ramuri (dreaptă şi stângă), care se termină prin reţeaua anastomotică Purkinje în 
miocardul ventricular. 

- Pericardul este tunica externă a inimii - o seroasă care cuprinde, ca şi pleura, două 
foi: una viscerală, care acoperă miocardul, şi alta parietală, care vine în contact cu orga- 
nele din vecinătate. Între cele două foi se află cavitatea pericardiacă. R 

În stare patologică, cele trei tunici pot fi afectate separat (miocardită, endocardită sau 
pericardită) sau simultan (pancardită). 

Vascularizaţia inimii este realizată prin cele două artere coronare. Venele coronare ur- 
mează traiectul arterelor şi se varsă în sinusul coronar, care se deschide în atriul drept. 

Inervaţia inimii se face prin firişoare nervoase primite de la sistemul simpatic şi para- 
simpatic. 


3.2. NOȚIUNI DE FIZIOLOGIE 


Revoluţia cardiacă: Trecerea sângelui din atrii în ventriculi şi apoi în arborele vas- 
cular împreună cu fenomenele care determină şi însoțesc această deplasare de sânge, 
poartă numele de revoluţie cardiacă (fig. 31). Revoluţia cardiacă durează 0,8 secunde şi 
cuprinde contractia atriilor sau sistola atrială, care dublează 0,1 secunde; contracția 
ventriculilor sau sistola ventriculară, care durează 0,3 secunde, relaxarea (repausul) în- 
tregii inimi, sau diastola generală, care durează circa 0,4 secunde. ` 

Inima este o pompă aspiratoare-respingătoare, circulația sângelui fiind posibilă dato- 
rită contractiilor ei ritmice. Revoluţia cardiacă începe cu umplerea atiiilor în timpul dias- 
tolei atriale, sângele venos din venele cave pătrunzând în atriul drept, iar sângele din ve- 
nele pulmonare, în cel stâng. Pătrunderea sângelui destinde pereţii relaxaţi ai atriilor, 
până la o anumită limită, când începe contracția atrială, deci sistola atrială, care eva- 
cuează tot sângele atrial în ventriculi. 

Fig. 31.- Diastola şi sistola (după Baristy), la stânga inima în diastolă, la dreapta în sistolă, inima stângă 
e” haşurată, inima dreaptă în alb; 
AA -artera aortă; AP - artera pulmonară; VP - venele pulmonare; OA - orificiul aortic; 
OM - orificiul mitral; VS - ventriculul stâng. 


Acumularea sângelui în ventriculi duce la creşterea presiunii intraventriculare şi înce- 
perea sistolei ventriculare (contracția ventriculilor). În timpul sistolei ventriculare, dato- 
rită presiunii ridicate din ventriculi, care depăşeşte presiunea din artera pulmonară și 
aortă, se închid valvulele atrioventriculare şi se deschid valvulele sigmoide. După expul- 
zarea sângelui din ventriculi, pereții acestora se relaxează şi începe diastola ventriculară, 
când, datorită presiunii scăzute din ventriculi, se închid valvulele sigmoide şi se deschid 
cele atrio-ventriculare. 

La începutul diastolei ventriculare, sângele este aspirat din atrii de către ventriculi. La 
sfârşitul diastolei ventriculare, contracția atrială (sistola atrială) contribuie la vărsarea în 
ventriculi a restului de sânge din atrii. 

Rezultă că, în timpul revoluției cardiace, atriile şi ventriculii prezintă sistole (con- 
tracții) şi diastole (relaxări) succesive, care se efectuează în acelaşi timp în cavitățile 
drepte şi cele stângi. Diastola generală, adică relaxarea întregii inimi, se suprapune pe di- 
astola ventriculară, dar durează mai puţin decât aceasta, din cauza sistolei atriale care în- 
cepe în ultima perioadă a diastolei ventriculare. | 

La individul normal au loc 70 - 80 de revoluţii cardiace/min, care reprezintă de fapt 
bătăile inimii. Contracţiile cardiace sunt sub dependenţa a două mecanisme reglatoare - 
unul intracardiac, altul extracardiac. 

Mecanismul intracardiac este datorat țesutului specific. 

Se ştie că proprietăţile miocardului sunt: 

- automatismul, adică posibilitatea de a-şi crea singur stimuli excitatori; 

- excitabilitatea, care este dealtfel o proprietate generală a materiei vii; 

- conductibilitatea, proprietatea de a conduce stimulul; 

- contractilitatea, proprietatea de a răspunde la excitație prin contracție. 

Automatismul şi conductibilitatea se datoresc țesutului specific şi explică activitatea 
ritmică, regulată, a inimii. Frecvența bătăilor cardiace (70 - 80/min) este realizată de no- 
dul Keith şi Flack, denumit şi nodul sinuzal, care emite stimuli cu această frecvenţă. De 
aceea, ritmul cardiac normal se mai cheamă şi ritm sinuzal. 

Mecanismul extracardiac este datorat sistemului nervos simpatic și parasimpatic. 
Simpaticul (adrenalina, efedrina şi toate substanţele simpatomimetice) accelerează ritmul 
cardiac, iar parasimpaticul îl răreşte. 

Fiziologia vaselor: sistemul vascular este alcătuit dintr-un segment arterial, unul ve- 
nos şi un altul limfatic. Arterele au rolul de a conduce sângele de la inimă spre periferie. 
Pereţii arterelor sunt mai groşi decât ai venelor şi sunt formaţi dintr-o tunică internă (in- 
timă), alcătuită din celule endoteliale, o tunică medie, formată din fibre musculoelastice 
dispuse circular, şi o tunică externă, alcătuită din fibre conjunctive şi elastice. 

Datorită structurii lor elasiice, aorta şi vasele mari înmagazinează o parte din energia 
dezvoltată de cord în sistolă şi o restituie în diastolă, transformând undele de sânge 
trimise de cord intermitent într-o curgere continuă. 

Sângele circulă în vase în virtutea legilor hidrodinamicii. Pentru a asigura circulația, 
pompa cardiacă trebuie să învingă rezistenţa vasculară, deci să funcţioneze ca o pompă 
cu presiune. Aşadar, pentru circulaţie, presiunea este factorul principal. Ea este rezultatul 
unui factor central - forța de contracție a cordului - şi a unui factor periferic - rezistența 
vasculară. 

Circulaţia în vene are loc ca o consecinţă a circulaţiei sângelui în artere şi capilare. 
Acţiunea de pompă a inimii este suficientă pentru a asigura întoarcerea sângelui. 


3.3. NOŢIUNI DE SEMIOLOGIE CARDIACĂ 


La un bolnav care prezintă o afecţiune cardiovasculară, anamneza trebuie să precizeze 
îndeosebi: 

- în antecedentele personale - existenţa unor crize de reumatism articular acut, a unor in- 
fecții de focar, în special angine, în copilărie sau adolescenţă, a unei bronşite cronice, a unui 
astm emfizem sau a unei pneumoconioze - cauze frecvente de cord pulmonar cronic; 

- în antecedentele eredecolaterale - existenţa eventuală a unor boli cu răsunet cardio- 
vascular la descendenţi: hipertensiune arterială, ateroscleroză (accidente coronariene, 
vasculare, cerebrale, arterite), diabet; 

- printre tulburările funcţionale recente - existența dispneei, a durerilor precardiace, a 
palpitaţiilor. 


3.3.1. SIMPTOME FUNCȚIONALE 


Dispneea este dificultatea de a respira şi se caracterizează prin sete de aer şi senzaţie 
de sufocare. Apare de obicei în insuficiență cardiacă stângă, în care scade rezerva car- 
diacă, în incapacitatea inimii stângi de a evacua întreaga cantitate de sânge primită de la 
inima dreaptă. Drept consecință apare staza în circulaţia pulmonară, creşterea rigidității 
pulmonare şi scădere a elasticităţii sale, fenomene care măresc efortul respirator şi duc la 
apariția dispneci. 

Insuficienţa cardiacă stângă este provocată de hipertensiune arterială, valvulopatii 
aortice sau mitrale, ateroscleroza coronariană, stenoză mitrală. 

În cazul insuficienței cardiace drepte, provocată de unele boli pulmonare (bronșită 
cronică, emfizem, astm etc.), dispneea are o origine respiratorie. Dispneea cardiacă se ca- 
racterizează prin respiraţii frecvente (polipnee) şi superficiale. La început, insuficienţa car- 
diacă stângă se manifestă sub formă de dispnee de efort. O varietate de dispnee de efort este 
dispneea vesperală, care se accentuează, după cum arată şi denumirea, spre seară. 

Cu timpul, dispneea, apare şi în repaus, mai exact în decubit, adică în poziția culcat, 
purtând denumirea ortopnee sau dispnee de decubit. 

Dispneea paroxistică sau astmul cardiac este o formă de dispnee care apare în accese 
şi survine de obicei noaptea, la câteva ore după culcare, brusc, cu senzația de sufocare, 


tuse şi neliniște. 


Fig. 32 - Sediul şi iradierea durerii 
în angina pectorală (după Baricty) 


Fig. 34 - Localizarea și iradierea durerilor 


precordiale (după I. Lenegre) 
| - în negru localizări sugestive pentru durerile an- 
ginoase; 2 - punctat, localizări sugestive pentru du- 
rerile nevrotice; 3 - cu linii transversale, localizări 
echivoce 


Fig. 33 - Sediul durerii în nevroza cardiacă 
(astenia neurocirculatorie) (după Baricty) 


În formele severe, astmul cardiac îmbracă 
aspectul edemului pulmonar acul, iar criza de 
sufocare nocturnă nu dispare, ci din contră se 
agravează, apărând o expectoraţie spumoasă, 
rozată, foarte abundentă. Dacă nu se intervine 
prompt şi energic, sfârşitul este fatal. O formă 
specială de dispnee este respirația periodică 
Cheyne-Stokes, caracterizată prin alternante de 
apnee (10 - 12") şi polpnee. 

Durerea precordială este un simptom 
important. Dată fiind multitudinea cauzelor - 
care provoacă dureri precordiale, pentru fie- 
care durere trebuie precizată natura sa - car- 
diacă sau extracardaică (fig. 32, 33 ,34). 

Durerile extracardiace pot fi provocate de 
embolii pulmonare, pneumotorax, pleurezie, 
nevralgii intercostale, herpes, zoster, hernie 
diafragmatică, litiază biliară, leziuni ale co- 
loanei vertebrale sau ale articulaţiilor vecine, 
leziuni ale peretelui toracic etc. Toate aceste 
cauze pot fi eliminate relativ uşor. Trebuie să 
rețină atenţia însă două grupe de dureri care 
pot genera confuzii: P 

- durerile radiculare, provocate de com- 


presiunea nervilor rahidieni. Au caracter de arsuri, sunt bine delimitate de bolnav, apar 


brusc în spate şi iradiază în față ( 


na 


în centură”). 


- durerile din astenia neurocirculatorie nu au substrat organic; apar la persoane ne- 
vrotice cu psihic mai labil, în special la femei. Au un caracter de înțepătură sau arsură, 
sunt Jocalizte precis de bolnav cu degetul în regiunea mamelonară stângă (spre vârful 
inimii), nu iradiază, nu au legătură cu eforturile şi pot dura ore întregi. 

Durerile cardiace sunt dureri organice, şi se întâlnesc în pericardite, anevrismul aor- 
tic, aritmii cu ritm rapid, dar în special în cardiopatiile ischemice coronariene. Dat fiind 
frecvenţa şi gravitatea durerii coronariene, în faţa unei dureri precordiale, primul gest 
diagnostic îl constituie confirmarea sau infirmarea acestei cauze. 

După aspectul clinic şi anatomopatologic, în cadrul cardiopatiilor ischemice corona- 
riene se deosebesc: angina pectorală, infarctul miocardic şi sindroamele intermediare. În 
angina pectorală, durerea este localizată de bolnav retrosternal de obicei neprecis, cu 
ambele palme, iradiază în umărul şi faţa internă a membrului toracic stâng, apare la efort, 
în special la mers, are caracter constrictiv, se însoţeşte de anxietate. Durerea din infarctul 
miocardic este mai intensă, atroce, are aceleaşi sedii şi iradieri, dar apare de obicei în 
repaus, adeseori noaptea. Durează ore sau chiar zile şi nu cedează la nitroglicerină. 

Palpitaţiile sunt bătăi ale inimii resimţite la bolnav ca senzaţii neplăcute, supărătoare, 
sub forma unor lovituri repetate în regiunea precordială. În mod normal, activitatea inimii 
nu este percepută. Există numeroase cauze extracardiace care pot provoca palpitații: 
stările de excitație psihică, eforturile mari, febra, abuzul de excitante (tutun, cafea, ceai, 
alcool), unele medicamente (Atropina, Efedrina, extracte tiroidiene etc.), unele tulburări 
digestive (aerofagii, constipaţie etc.), anemia, hipertiroidismul menopauza). 

O semnificaţie deosebită o au însă palpitaţiile care apar în bolile cardiovasculare. 
Dintre acestea trebuie să rețină atenţia tulburările de ritm (aritmia extrasistolică, tahi- 
cardia paroxistică, fibrilaţia atrială etc.), stenoza mitrală, hipertensiunea sau hipoten- 
siunea arterială. Când un bolnav acuză palpitaţii, trebuie precizată natura lor: dacă apar 
izolat sau în accese, dacă durează puţin sau un timp mai îndelungat, dacă sunt regulate 
sau neregulate. 

Palpitaţiile neregulate apar în aritmia extrasistolică, cauza cea mai frecventă a palpi- 
taţiilor, şi în fibrilaţia atrială. Diagnosticul palpitaţiei depinde, bineînţeles, de cauza ei. În 
general trebuie acordată mai multă atenţie palpitațiilor la persoane care au depăşit vârsta 
de 50 de ani, chiar dacă nu au antecedente cardiace, şi palpitaţiilor apărute în cursul unor 
boli infecțioase (difteria), la cardiaci şi la hipertensivi). 

Cianoza este o coloraţie violacee a tegumentelor şi a mucoaselor, datorită creşterii 
hemoglobinei reduse în sângele capilar. După cum dispneea este simptomul dominant în 
insuficienţa cardiacă stângă, cianoza este cel mai important simptom al insuficienţei car- 
diace drepte. Este evidentă la nivelul obrajilor, nasului, buzelor şi al degetelor. Inten- 
sitatea sa este proporțională cu bogăţia în hemoglobină, fapt pentru care la anemici poate 
lipsi, iar în pliglobulie apare şi în condiţii normale. Este prezentă în bolile congenitale ale 
inimii, datorită trecerii sângelui venos în cel arterial; în insuficiența cardiacă globală da- 
torită încetinirii circulaţiei capilare periferice, care permite cedarea unei cantităţi mai 
mari de O», ţesuturilor, cu creştera concomitentă a hemoglobinei reduse în sângele ca- 
pilar, în cordul pulmonar cronic, datorită leziunilor pulmonare care împiedică hematoza. 

Simptome din partea altor aparate. 

Simptome respiratorii: tusea cardiacă şi hemoptizia. 

Simptome digestive (dureri) în epigastru şi hipocondrul drept, greţuri, vărsături, balo- 
nare epigastrică etc.), datorate insuficientei cardiace. 

Simptome nervoase: cefalee, amețeli, tulburări vizuale şi auditive apar în hiperten- 
siunea sau hipotensiunea arterială, insuficienţa aortică, ateroscleroza cerebrală; 

- accidentele motorii trecătoare sau definitive (afazii, paralizii, hemiplegii, paraze ete.) 
se datoresc fie hemoragiei cerebrale (hipertensiuneaarterială), fie trombozei (ateroscleroză), 
fie emboliei (stenoză mitrală, fibrilaţie atrială etc.). 

3.3.2. SEMNE FIZICE 


Examenul obiectiv al unui cardiac utilizează cele patru metode clasice: inspecția, pal- 
parea, percuţia, auscultaţia. 

Inspecţia implică inspecția generală şi inspecția regiunii precordiale. 

Inspecţia generală permite să se evidenţieze: 

- poziţia bolnavului: ortopneea indică o insuficienţă cardiacă stângă, iar poziţia genu- 
pectorală, o pericardită cu lichid abundent; 

- culoarea tegumentelor şi a mucoaselor: paloarea apare în endocardita lentă, cardita 
reumatică, insuficienţa cardiacă, iar cianoza, în insuficienţa cardiacă globală, în unele 
boli cardiace congenitale; 

- "dansul" arterial (artere hiperpulsatile) indică o insuficiență aortică sau un hiper- 
tiroidism; 

- turgescenţa venelor jugulare la nivelul regiunii cervicale este un semn de insufi- 
ciență cardiacă dreaptă; 

- bombarea abdomenului prin ascită sau hepatomegalie de stază este un alt semn de 
insuficiență cardiacă dreaptă; 

- inspecția generală mai permite remarcarea edemelor în regiunile declive (membre 
inferioare, regiunea sacrată etc.), a degetelor hipocratice (endocardită lentă). 

Inspecţia regiunii precordiale poate decela: bolirea regiunii precordiale (prin mărirea 
accentuată a inimii la copii sau adolescenţi) sau retracţia sa (în simfiza citirea 
sediul şocului apexian (al vârfului etc.). 

Palparea permite să se aprecieze: 

- șocul apexian care, normal, predomină în spaţiul al V-lea intercostal stâng, puţin 
înăuntrul liniei medico-claviculare. Este limitat şi punctiform. Uneori, șocul sistolic ape- 
Xian nu se percepe decât în decubit lateral stâng sau chiar nu este palpabil. În stare pato- 
logică, prin mărirea inimii, şocul apexian se deplasează în jos şi spre stânga (în hiper- 
trofia ventriculară stângă) sau numai spre stânga (în hipertrofia ventriculară dreaptă); 

- freamătele (vibrații provocate de unele sufluri valvulare mai intense şi mai aspre şi 
care dau o senzaţie tactilă asemănătoare cu aceea percepută aplicând palma pe spatele 
unei pisici care toarce) şi frecăturile pericardice; 

- palparea arterelor periferice (temporală, radială, humerală, carotidă, pedioasă, tibi- 
ală posterioară, femurală) permite aprecierea elasticităţii şi permeabilităţii arteriale. 

Percuţia face posibilă aprecierea măririi şi formei inimii. 

Auscultaţia se face cu urechea liberă sau cu stetoscopul, bolnavul fiind aşezat pe rând 
în decubit dorsal, apoi lateral stâng, în sfârşit în picioare. 

La inima normală se percep două zgomote: zgomotul I sau sistolic, surd şi prelungit, 
datorat închiderii valvulelor atrio-ventriculare şi contracţiei miocardului. Se aude mai 
bine la vârf; zgomotul al II-lea sau diastolic, mai scurt şi mai înalt, datorat închiderii val- 
vulelor sigmoide aortice şi pulmonare; se aude mai bine la bază. Primul zgomot este se- 
parat de al doilea prin pauza mică (sistolă), iar al doilea este separat de piou zgomot al 
revoluției cardiace următoare prin pauza mare sau diastolă. 

În stare patologică -pot apărea modificări de zgomote, zgomote supraadăugate (su- 
fluri), tulburări de ritm. 

Modificările cele mai caracteristice ale zgomotelor sunt: întărirea primului zgomot la 
vârf (stenoza mitrală); întărirea zgomotului al doilea la aortă (hipertensiunea arterială) ` 
sau la pulmonară (stenoză mitrală; zgomot în trei timpi la vârf (stenoză mitrală; zgomotul 
de galop este un ritm în trei timpi, datorit asocierii unui al treilea zgomot anormal la cele 

„două zgomote normale, care apare în diferite forme de insuficienţă cardiacă. 

Zgomotele supraadăugate sunt su/lurile şi zgomotele pericardice. După cauzele care 
le determină, suflurile pot fi "extracardiaceţ (anorganice), când apar accidental la persoa- 
ne fără leziuni cardiace, şi "cardiace". Suflurile cardiace pot fi organice (leziune a apara- 
tului valvular) sau funcţionale (dilatare a cavităților inimii sau a arterei aorte ori pulmo- 
nare). Ultimele apar frecvent în insuficiența cardiacă. După timpul revoluţiei cardiace în 
care apar, suflurile pot fi sistolice (insfuicienţă mitrală, stenoză aortică) sau diastolice 
(stenoză mitrală, insuficiență aortică). i 

Auscultația inimii permite uneori descoperirea frecăturii pericardiace - semn impor- 
tant pentru diagnosticul pericarditelor. 


3.3.3. EXPLORĂRI FUNCȚIONALE 


3.3.3.1. PROBE CLINICE 


Pulsul este o expansiune ritmică sincronă cu bătăile inimii şi se percepe când se com- 
primă o arteră pe un plan rezistent. 

Obişnuit, fiecărui bolnav i se cercetează pulsul radial, care se palpează de obicei la 
ambele mâini, cu trei degete (index, mediu şi inelar), bolnavul fiind în repaus, şi se nu- 
mără de preferinţă timp de un minut. Se studiază succesiv: 

Frecvența şi ritmul. Normal, frecvenţa este de cc 70 de pulsații/min, iar ritmul re- 
gulat. Sub influența unor boli, pulsul se accelerează (tahisfigmie), se răreşte (bradis- 
figmie) sau devine neregulat (ritmul şi intensitatea pulsaţiilor sunt inegale). 

În fibrilaţia atrială se numără pulsaţiile şi apoi bătăile cardiace, auscultate direct la 
inimă. Dacă primele sunt mai puțin numeroase, se spune că pulsul este deficitar. 

Pulsul bigeminat se caracterizează prin două pulsaţii - una puternică şi alta slabă, 
urmată de o pauză mai lungă; se întâlneşte în extrasistole. 

Amplitudinea sau intensitatea măsoară gradul expansiunii arteriale. Din acest punct 
de vedere se deosebesc: 

- pulsul mic şi rapid, uneori aproape imperceptibil, care apare în colapsul vascular; 

- pulsul săltăreț şi depresibil, care loveşte degetul cu forță şi apoi scade brusc; se în- 
tâlneşte în insuficienţa aortică şi poartă denumirea de pulsul Corrigan. 

Egalitatea bătăilor: pulsul poate fi alternant când o pulsaţie slabă alternează cu una 
puternică, ritmul fiind regulat. 

Duritatea sau presiunea în artere se apreciază prin presiunea care trebuie exercitată 
asupra arterei pentru a face să dispară unda pulsatilă. Pulsul este dur în hipertensiunea 
arterială, datorită presiunii diastolice joase. În mod normal, pulsul este cu atât mai rapid, 
cu cât T° este mai ridicată. Face excepţie febra tifoidă, când pulsul nu creşte corespun- 
zător cu 1”. 

Tensiunea arterială este cu cu care sângele circulant apasă asupra pereţilor arte- 
riali. Mai corect este termenul de presiune arterială, deoarece valorile tensionale înre- 
gistrate reflectă presiunea sângelui în artere, şi nu tensiunea peretelui arterial. În practică 
se foloseşte termenul de tensiune arterială. 

Se deosebesc o tensiune arterială maximă sau sistolică care corespunde sistolei ventri- 
culare, şi o tensiune minimă sau diastolică, care corespunde sfârşitului diastolei. 

Diferenţa dintre aceste două valori se numeşte tensiunea diferențială. Valorile nor- 
male sunt considerate astăzi pentru maximă 140 - 160 mm Hg, iar pentru minimă 90/95 
mm Hg (Comitetul de experţi al O.M.S.). Unii autori deosebesc: 

- tensiunea arterială bazală, înregistrată când subiectul investigat se păseşte în repaus 
psihic, fizic şi metabolic. Pentru acelaşi individ, aceasta este o constantă; 

- tensiunea ocazională, reprezentată de valorile înregistrate în condiţii obişnuite de 
examinare. Aceasta este o valoare variabilă, care scade în repaus. 

În general există variaţii ale T.A. în funcție de vârstă, sex, poziţie, efort muscular, ex- 
citaţii psihice, mese, greutatea corporală, sarcini, apnee, tuse. 

Pentru evitarea factorilor care influențează T.A., aceasta se ia când bolnavul este în 
repaus fizic şi psihic (culcat timp de 10 - 30 de minute), efectuând mai multe înregistrări 
şi notându-se cea mai mică valoare, respectând întotdeauna aceeaşi oră de înregistrare şi 
utilizând acelaşi tip de aparat. 

Corect, T.A. trebuie măsurată la humerală, bilateral (pentru a surprinde o eventuală 
asimetrie tensională), în clinostatism sau în poziție şezândă, în ortostatism, iar uneori şi la 
membrele pelviene (indispensabil în unele forme de hipertensiune). 

La membrele pelviene, T.A. este mai mare decât la cele toracice cu 20 - 40 mm Hg, 
pentru cea sistolică, şi cu-10 - 20 mm Hg, pentru cea diastolică. 

Se utilizează fie metoda palpatorie, “fe cea oscilatori ie sau auscultatorie, ultima fiind 
folosită în practica curentă. 

Aparatele se numesc sfigmomanometre; în metoda ausculatatorie se întrebuințează 
aparatul Riva-Rocci sau aparatul Viquez-Leubry. 

Este preferabil.ca pacientul să stea culcat, cu brațul relaxat, dezvelit până la umăr și 
aşezat orizontal la înălțimea cordutui. Manşeta șe aplică pe partea internă a braţului, la 
două laturi de deget de plica cotului, având grijă să nu fie nici prea strânsă, nici prea lar- 

pă. Stetoscopul se aplică pe artera humerală, la câţiva centimetri sub marginea inferioară 
a manşetei. Aceasta nu va fi menţinută umflată prea mult timp, deoarece provoacă hiper- 
tensiune venoasă, care ridică tensiunea diastolică. T.A. se înregistrează -pompând aer în 
manşetă şi decomprimând progresiv în timp ce se ascultă artera cu stetoscopul. Valoarea 
arătată de manometru la apariţia primului zgomot indică tensiunea maximă (sistolică). 
Tensiunea diastolică se notează în momentul când zgomotele devin 1 mai asurzite. Unii 
autori notează şi momentul când zgomotele dispar complet. 

Creşterea tensiunii sistolice se întâlneşte în hipertensiunea arterială, insuficența aor- 
tică, blocul total, hipertiroidism, coarctaţia de aortă. Presiunea diastolică este mai impor- 
tantă, deoarece reflectă presiunea permanentă care acționează asupra arterelor. De aceea, 
hipertensiunea diastolică are un prognostic mai grav, apărând în formele maligne de hi- 
pertensiune. În insuficienţa aortică, tensiunea diastolică scade uneori la zero. În colaps 
scad ambele tensiuni. 


3.3.3.2. PROBE HEMODINAMICE 


Debitul cardiac: ca o consecință a-activităţii sale, inima propulsează cu fiecare sistolă 
(contracție) în artera aortă şi pulmonară câte 60 - 70 ml sânge. Acesta este debitul sis- 
tolic, în timp ce debitul cardiac reprezintă cantitatea de sânge expulzată de fiecare ven- 
tricul într-un minut. Înmulţind frecvența cu debitul sistolic se poate obține debitul car- 
diac, care este de 5 - 6 | de sânge. În stare normală, această cantitate este egală pentru cei 
doi ventriculi. Debitul cardiac este mărit în efort, emoţii, sarcină, stări febrile, anemii, hi- 
pertiroidism beri-beri, unele forme de cord pulmonar cronic şi scăzut, în insuficiența car- 
diacă, şoc, tahicardii peste 170, stenoze valvulare, pericardite, fibrilaţie atrială. 

Presiunea venoasă este presiunea exercitată de sângele venos asupra pereților vene- 
lor. Se cercetează prin metode directe sau indirecte. Ca nivel de reper - nivel flebostatic - 
se ia înălțimea atriului drept, apreciată a fi la unirea celor două treimi posterioare cu 

treimea anterioară a diametrului antero-posterior al toracelui, la nivelul celui de-ai | V-lea 
spaţiu intercostal sau la 5 cm sub linia sternală anterioară. La acest nivel trebuie să se 
găsenaiă vena în care se cercetează presiunea venoasă. Metoda directă foloseşte mano- 
metrul Claude, aparatul Moritz-Tabora sau un simplu tub gradat. După un repaus al bol- 
navului de cel puţin 15 minute, se sprijină braţul relaxat în așa fel, încât să se găsească la 
nivelul atriului drept. Se puncţionează vena de la plica cotului cu un ac gros, racordat la 
tubul gradat care conţine soluţie salină citratată. Echilibrarea tensionată se face prin scur- 
gerea în venă å surplusului de lichid. Înălțimea coloanei de lichid reprezintă valoarea pre- 
siunii venoase exprimate în centimetri de apă (normal până la 12 cm H-0). 

Presiunea venoasă se poate aprecia şi clinic, deci indirect, fie raportând nivelul tur- 
gescenţei jugulare la linia sternală anterioară, fie reperând o venă turgescentă de pe fața 
dorsală a mâinii pacientului culcat şi observând nivelul la care dispare turgescenţa ridicând - 
mâna. Înălțimea în centimetri de la planul atriului drept la acest nivel exprimă aproximativ 
presiunea venoasă, care creşte în insuficiențe cardiace drepte, pericardite constrictive sau cu 
lichid abundent, emfizemul pulmonar, compresiunea venei cave superioare. 

Timpul de circulaţie este timpul necesar sângelui ca să parcurgă un segment al siste- 
mului circulator şi variază invers cu viteza de circulaţie (când creşte primul, scade a doua). 

Determinarea constă în introducerea unei substanțe străine în sistemul venos periferic şi 
cronometrarea timpului necesar ca să apară reacția, bolnavul fiind culcat. Se cercetează: 

- timpul braţ-limbă (vena braţului - capilar periferic) = 13”; se utilizează Decolin 
(gust amar), gluconat de calciu (senzaţie de căldură), fluoresceină; 

- timpul braţ-plămân (vena braţului - capilar pulmonar) - 6"; se injectează în vena 
brațului eter şi se notează momentul când apare mirosul de eter, ` 

- timpul braţ-braţ (vena braţului - vena braţului opus) = 20 - 25". 

Alungirea timpului braţ-limbă peste 20" se întâlneşte în insuficiența cardiacă stângă, 
peticardita constrictivă, tahicardii paroxistice, iar scurtarea, în anemii, hipertiroidism, 
febră.. 

Alungirea timpului braţ-plămân se întâlneşte în insuficiența cardiacă dreaptă, peticar- 
dita constrictivă etc., iar scurtarea, în toate cazurile care cresc debitul cardiac. 


3.3.3.3. ELECTROCARDIOGRAFIA 


Este o metodă de investigaţie care se ocupă cu studiul fenomenelor bioelectrice pe 
care le produce inima în cursul activităţii sale. Curenţii electrici produşi de inimă sunt de 
o intensitate foarte slabă şi se transmit la suprafața tegumentelor prin țesuturi, a căror 
rezistenţă le reduce şi mai mult voltajul. Pentru a fi înregistrate este necesară amplificarea 
lor cu aparate foarte sensibile. Captarea curenților se face cu doi electrozi plasati în două 
puncte diferite ale inimii sau chiar la distanță de inimă. 

Se folosesc fie electrocardiografe cu înscriere indirectă sau fotografică fie, cu îns- 
criere directă sau mecanică (cu cerneală, stilet, încălzit, cu hârtie carbon etc.). 

Unele aparate dispun şi de osciloscoape - sistem care permite urmărirea vizuală a cur- 
bei electrocardiografice pe un ecran. În prezent se întrebuințează tot mai frecvent aparate 

care permit înscrierea simultană a mai multor derivații electrocardiografice şi chiar a altor 
grafice (fonocardiograma, pulsul venos etc.). 

Pentru studiul fenomenelor electrice ale inimii se aplică electrozii - fie direct pe cord, 
fie pe suprafaţa corpului, la diferite distanțe de inimă. Electrozii sunt piese metalice ro- 
tunde, ovale sau dreptunghiulare, care se fixează pe membre sau torace prin benzi de cai- 
ciuc şi sunt legaţi de aparăt prin conductori electrici. După locul de aplicare a electrozilor 
faţă de inimă se deosebesc derivații directe (endocavitar prin cateterism), semidirecte 

(esofagiene) şi indirecte, în care electrozii sunt aşezaţi pe membre sau pe regiunea pre- 
cordială. În mod obişnuit se folosesc următoarele derivații: 

- Derivaţiile standard sau bipolare se obţin conectând cei doi poli ai galvanometrului 
cu doi electrozi situaţi pe regiuni echidistante de inimă: antebraţul drept, stâng şi piciorul 
stâng. Cele trei derivații standard sunt: 

- D; - antebraţul drept - antebraţul stâng 

- D; - antebraţul drept - gamba stângă 

- D; - antebraţul stâng - gamba stângă 

Obişnuit, aparatele sunt prevăzute cu trei fire conducătoare, notate cu semne sau cu- 
lori convenţionale (roşu pentru braţul drept, verde pentru piciorul stâng şi galben pentru 


brațul stâng). 
a 

Fig. 35 - Proiecţia inimii pe peretele toracic 
anterior şi poziția electrozilor în derivaţiile 
precordiale 


Interval Q.T. 


0,12"-0,20"- 


Sistola 


Fig. 36 - Electrocardiogramă normală (după A. Sturm) 


- Derivaţiile unipolare ale membrelor se obţin conectând polul pozitiv al galvano- - 
metrului cu un electrod aşezat pe rând pe fiecare din cele trei membre (electrod explo- 


rator), polul negativ fiind conectat cu un electrod aşezat cât mai departe de inimă şi numit 
electrod indiferent: 


- aVR - derivaţia unipolară a brațului drept 
- aVL- derivaţia unipolară a brațului stâng 
- aVF - derivaţia unipolară a piciorului stâng 

"a" simbolizează conducerea amplificată, V este un simbol care desemnează derivaţiile 
unipolare ale membrelor, iar literele R (right = dreapta), L (left = stânga) şi F (foot = pi- 
cior) reprezintă prescurtările unor cuvinte de origine engleză care arată locul unde se 
aplică electrodul explorator (fig. 35, 36). 

- Derivaţiile precordiale sunt derivații unipolare care înregistrează diferenţele de po- 
tenţial din regiunile miocardice situat sub electrodul explorator. Amplitudinea deflexiu- 
nilor este mai mare decât în derivaţiile membrelor, deoarece electrodul explorator este 
aşezat mai aproape de inimă: 

Punctele de explorare sunt în număr de şase, iar derivaţiile primesc ca simbol litera V: 

V, - extremitatea internă a celui de al IV-lea spaţiu intercostal drept; 

V3 - extremitatea internă a celui de al IV-lea spaţiu intercostal stâng; 

V; - la jumătatea distanţei dintre V3 şi VA; 

V4- în spațiul al V-lea intercostal,-pe linia medio-claviculară stângă; 

Vs - în spațiul al V-lea intercostal, pe linia axilară anterioară; 

Vo- în spaţiul al V-lea intercostal, pe linia axilară mijlocie. 

V, şi Va explorează ventriculul drept, V3 şi V4 septul interventricular, iar Vs şi Ve 
ventriculul stâng. Electrozii sunt fixaţi de torace cu o curea. Pentru efectuarea electrocar- 
diogramei, sora medicală trebuie să pregătească bolnavul și aparatul. Bolnavul se află în 
decubit dorsal, relaxat fizic şi psihic. Temperatura camerei să fie de cca 20°. Tegumen- 
tele vor fi degresate cu alcool, iar electrozii puşi în contact cu membrele pe regiuni ne- 
păroase, prin intermediul unor fâşii de pânză udate cu soluţie salină (clorură de bicar- 
bonat de sodiu). 

Aparatul se pune în contact cu sursa de curent, se controlează funcţionarea, se fixează 
electrozii şi se procedează la înregistrare. 

După examen se retrag, electrozii şi se curăţă. Pentru fiecare bolnav se notează nume- 
le, vârsta, profesia, diagnosticul clinic, dacă a luat medicamente care pot influența ECG 
(digitală, chinidină). 

Interpretarea unei electrocaridiogrume este o problemă dificilă, care-l priveşte pe me- 
dic. Totuşi, unele noţiuni elementare trebuie să le posede şi asistenta. Electrocardiograma 
normală prezintă o serie de deflexiuni (unde), segmente şi intervale. Deflexiunile se 
numesc P, QRS şi T. Segmentele sunt porțiuni de traseu cuprinse între unde: PO şi ST, iar 
intervalele sunt porţiuni de traseu care cuprind unde şi segmente P-Q şi 0-7. 

Unda P reprezintă procesul de activare atrială. Are o formă rotunjită şi obişnuit este 
pozitivă. Durează 0,08" - 0,11" şi are o amplitudine de 1 - 2,5 mm. 

Intervalul P-Q sau P-R (după cum complexul ventricular începe cu Q sau R) 
corespunde activării atriale şi timpului de conducere atrio-ventricular. Durează 0,12” - 
0,21”. E mai scurt în tahicardie şi mai lung în bradicardie. 

Complexul QRS reprezintă activarea ventriculară. Se mai numeşte şi faza inițială sau 
rapidă. Prima deflexiune pozitivă se desemnează cu R, iar prima deflexiune negativă cu 
Q. Când complexul Q.R.S. este alcătuit din mai multe deflexiuni, undele pozitive care 
urmează undei R se notează R', R", iar undele negative care urmează unde R se notează 
cu S, S, S”. Când complexul ventricular este alcătuit dintr-o singură undă negativă, 
aceasta se notează cu OS. Durata complexului este de 0,6 - 0,10" în derivaţiile membrelor 
şi de 0,6 - 0,11” în precordiale. Când se depăşesc aceste valori, există o tulburare de con- 
ducere. : 

Segmentul ST şi unda T reprezintă procesul de repolarizare ventriculară. Segmentul 
ST este de obicei izoelectric şi rar denivelat deasupra sau dedesubtul liniei izoelectrice. 

Unda T corespunde retragerii undei de excitație din ventriculi. Este rotunjită şi de obi- 
cei pozitivă Segmentul ST şi unda T constituie faza terminală a ventriculogramei. Sfâr- 

şitul undei T marchează sfârşitul sistolei ventriculare, iar intervalul T-P reprezintă dias- 
tola electrică. 

Electrocardiograma este o metodă grafică precisă şi simplă care reflectă fidel activi- 
tatea miocardului, permiţând uneori chiar localizarea leziunii. În practică este foarte utilă 
pentru diagnosticul tulburărilor de ritm, tulburărilor de conducere (blocuri de ramură), 
hipertrofiilor ventriculare, cardiopatiilor ischemice coronariene, intoxicației cu unele dro- 
guri (Chinidina, Digitală). Dar electrocardiograma nu dă indicaţii asupra compensării sau 
decompensării cordului, asupra etiologiei şi prognosticului cardiopatiilor. 

Alte metode grafice. Vectocardiografia este o metodă grafică derivată din ECG, care 
dă o reprezentare spaţială a activității electrice a inimii. 

Fonocardiografia este o metodă care înregistrează grafic zgomotele şi suflurile pro- 
duse de inimă, cu ajutorul unui microfon aşezat pe diferitele focare de auscultaţie. Se 
înregistrează de obicei simultan cu electrocardiograma. Fonocardiograma normală pre- 
zintă grupuri de vibrații care reprezintă zgomotele 1 şi 2, uneori chiar şi zgomotele 3 şi 4. 

Sfigmografiu constă în înscrierea grafică a pulsului arterial, în special a celui radial. 
Se poate înregistra şi pulsul carotidian. 

Flebografia înregistrează pulsaţiile venei jugulare. 

Cateterismul inimii este o metodă de explorare a cordului care constă în introducerea 
unei sonde radioopace speciale prin sistemul vascular periferic, permițând recoltări de 
sânge şi înregistrări de presiuni în cavitățile i inimii. Metoda permite: 

- precizarea diagnosticului unor boli congenitale, prin evidenţierea traiectelor anato- 
mice (sonda fiind radioopacă, este vizibilă radiologic); 

- măsurarea presiunilor intracavitare; recoltări de probe de sânge pentru dozarea O, şi 
CO; efectuarea unor examene speciale: angiocardiografia, proba selectivă cu eter şi exe- 
cutarea de electrocardiograme şi fonocardiograme intracavitar. 

Contraindicaţii: infarct miocardic recent, endocardită lentă, reumatism articular acut, 
tahicardii paroxistice ventriculare, insuficiență cardiacă, stări febrile etc. 

Complicatii: tulburări de ritm, febră şi frisoane, edem pulmonar acut, accidente trom- 
boembolice etc. 

Cateterismul inimii drepe este cel mai frecvent şi se face prin una din venele de la 
plica cotului, pătrunzând apoi în vena cavă superioară, atriul drept, ventriculul drept, 
artera pulmonară, sub control radioscopic. 


3.3.3.4. EXAMENUL RADIOLOGIC AL INIMII 


În mod obişnuit se practică: 

- Radioscopia, examen direct, proiectându-se silueta cardiovasculară pe un ecran 
fluorescent. Permite examenul în mişcare, dar rămâne un examen subiectiv, care nu 
permite comparaţia în timp. 

- Radiografia oferă o imagine obiectivă care permite sd iți în timp, sesizează 
numeroase amănunte care scapă radioscopiei şi prezintă un grad mai redus de periculo- 
zitate pentru medic. Astăzi există tendinţa ca primul examen să fie grafic, pentru a fixa 
toate detaliile. 

- Teleradiografia este un examen radiografic care se face de la distanță (2 m de la film). 

- Kimografia este un examen care permite înregistrarea mişcărilor inimii pe o placă 
radiografică. Se bazează pe întrebuinţarea unei grile care se deplasează în timpul înre- 
gistrării cu o viteză uniformă. 

- Radiocardiograma constă în introducerea intravenoasă a unei substanțe radiocative, 
care, ajunsă prin circulaţia venoasă la inimă, este detectată de un contor Geiger-Miiller. 

- Angiocordiografia este un examen care pune în evidenţă cavitățile inimii şi marile 
vase cu ajutorul unei substanțe radioopace, introduse prin cateterism. Este utilă la diag- 
nosticul cardiopatiilor congenitale. 

În practica obişnuită se întrebuințează examenul radiografic şi radioscopic, folosindu- 
se în mod obişnuit patru poziţii: frontală sau postero-anterioară (bolnavul fiind aşezat cu 
faţa la ecran), oblică-anterioară stângă, oblică-anterioară dreapta şi laterală stânga. 

Examenul propriu-zis al cordului interesează umbra mediastinală, alcătuită aproape în 
totalitate de inimă. Se apreciază: i 

- poziția: o treime din umbra inimii se află la dreapta liniei mediane şi două treimi, la 
stânga; 

- mărimea: inima este mărită când marginea dreaptă depăşeşte marginea coloanei cu 
două laturi de deget, iar cea stângă depăşeşte linia medio-claviculară; 

- forma poate fi normală sau de configuraţie aortică (culcată), mitrală (ridicată), sfe- 
rică, globulară etc.; | 

- marginea dreaptă este alcătuită din două arcuri aproximativ egale: cel superior for- 
mat din vena cavă superioară, iar cel inferior din atriul drept; 

- marginea stângă este alcătuită din trei arcuri; cel superior este dat de butonul aortic, 
cel mijlociu (concav) de artera pulmonară şi urechiuşa stângă, iar cel inferior (convex), 
de ventriculul stâng; 

- opucităţile din umbra mediastinală pot fi generate de calcifieri pericardice, valvulare 
etc.; 


- pulsaţiile inimii cresc în insuficienţa aortică şi scad în insuficienţa cardiacă avansată. 


3.4. NOȚIUNI DE SEMIOLOGIE A VASELOR PERIFERICE 


3.4.1. SIMPTOME FUNCȚIONALE 


Tulburările periferice pot fi datorite unor afecțiuni organice sau unor tulburări arteri- 
ale funcţionale. Trebuie reținut faptul că nu orice tulburare la nivelul membrelor (durere, 
modificare de temperatură sau culoare) traduce o afecțiune vasculară, în multe cazuri 
fiind vorba de o boală reumatică, neurologică, o polinevrită etc. 

Cele mai importante manifestări funcţionale sunt: 

Oboseala la mers (foarte semnificativă şi precoce): cârcei şi mai ales parestezii, fie cu 
caracter de arsură sau amorțeală, fie cu caracter de frig sau hiperestezie. 

Durerea este simptomul dominant. Cea mai semnificativă este durerea care apare la 
efort, în special la mers, şi calmată prin repaus, cu sediul în gambă, excepțional deasupra 
genunchiului. Are caracter de crampă. Se numeşte claudicație intermitentă şi este 
datorită aproape totdeauna unei arteriopatii periferice organice. 

Durerea spontună, continuă, de repaus, apare mai târziu şi denotă un stadiu tardiv, 
care precedă apariția tulburărilor trofice. Este datorită unei nevrite ischemice, este difuză, 
continuă, atroce, refractară, la tratament, se intensifică la căldură şi efort şi nu permite 
somnul. 

Apariţia svbită a unei dureri profunde, intense, însoțită de paloare şi răceală locală, cu 
impotenţă funcțională totală, denotă o osbtrucţie arterială acută (embolie sau tromboză). 

Când durerile sunt simetrice, interesând ambele mâini, declanşate de frig, la început 
cu paloare şi răceală, apoi cu cianoză şi furnicături, apărând în special la femei, exprimă 
de obicei o tulburare funcțională: boala Raynaud. i 

3.4.2. EXAMENUL OBIECTIV 


Examenul obiectiv furnizează relaţii importante, prin inspecţie putându-se constata 
atrofia unui membru (obliterare arterială cronică), paloarea tegumentelor (spasm sau obs- 
trucție arterială), modificarea tegumentelor şi a fanerelor (piele lucioasă, atrofică, păr rar 
şi subţire, unghii groase şi deformate). Aceste modificări indică o suferinţă arterială 
avansată. Uneori apar ulcerații mici, de obicei interdigitale, gangrenă umedă (prin supra- 
infecție), cu edem şi limfangită, sau uscată, când țesuturile periferice sunt necrozate, 
negre-violacee, uneori eliminându-se spontan. Se ivesc de obicei la vârful degetelor sau 
călcâi. Când sunt masive, indică o tromboză sau embolie gravă. 

Edemul apare în tromboflebite sau în insuficiența venoasă cronică. 


Fig. 37 - Palparea arterelor (după Fattorusso) 
a - artera radială; b - artera humerală; c - artera femurală; d - artera poplitee; e - artera 
pedioasă; f- artera tibială posterioară i 

Palparea (fig. 37) permite aprecierea pulsului arterial, care trebuie cercetat sistematic, 
bilateral, în repaus și efort, la toate arterele la carotidă (pe marginea anterioară a sterno- 
cleidomastoidianului), la humerală (la nivelul marginii interne a bicepsului), la femurală 
(în triunghiul Scarpa, sub arcada crurală), la poplitee (pe fața posterioară a genunchiului, 
cu gamba flecată), la tibiala posterioară (în jgheabul retromaleolar intern), la pedioasă (la 
gâtul piciorului). Absența pulsului indică un stadiu avansat de ischemie periferică. Prin 
palpare se apreciază şi temperatura tegumentelor. Se face cu dosul mâinii în regiuni si- 
metrice. Tegumentele sunt reci în insuficiența arterială acută şi cronică şi calde în trom- 
boflebite. 


3.4.3. EXPLORĂRI FUNCȚIONALE 


Proba mersului într-un ritm de 120 paşi/min. sau ridicarea pe vârful picioarelor în 
acelaşi ritm permit aprecierea claudicaţiei intermitente. 

Ischemia plantară: la normal, ridicarea unui membru timp de 30" produce o uşoară 
paloare. În obstrucţii arteriale apare rapid o lividitate. La aceiaşi bolnavi efortul de flexie 
şi de extensie a piciorului ridicat produce rapid paloare, oboseală şi durere. 

Eritoza declivă: la normal, coborârea membrului ridicat sub nivelul patului readuce 
culoarea normală în 5 - 10". În insuficiențele arteriale, timpul este mult prelungit. 

Timpul de umplere venoasă este revenirea - la coborârea piciorului, - a turgescenţei 
venelor colabate prin ridicarea membrului. La normal are loc în 1-"; timpul este prelungit 
în insuficienţa arterială. l 

Oscilometria măsoară oscilațiile arteriale cu oscilograful Pachon. Valorile se înre- 
gistrează la ambele membre inferioare. În mod normal, la membrul pelvian, indicele 
oscilometric (valoarea oscilației maxime) este de 6 - 8 u. Valori sub 6 indică o tulburare a 
circulației arteriale. Metoda este limitată, explorând numai trunchiul arterial principal, nu 
şi circulația colaterală. 

Arteriografia este un examen foarte important, care dă relații asupra sediului, naturii, 
naturii şi întinderii leziunilor. Substanța radiopacă, de regulă un compas iodat, se injec- 
tează repede în artera branhială pentru membrul toracic, în femurală pentru membrul pel- 
vian şi în aortă în caz de obstacol sus-situat. 

Fonocardiograma este o metodă de explorare, folosită pentru stabilirea sediului su- 
flurilor cardiace, prin înregistrări grafice. 

Cateterismul cardiac este o tehnică specială care constă în introducerea în circulație a 
unui tub subțire, numit! Cateter, pentru localizarea obstacolelor şi defectelor congenitale 
şi pentru determinarea altor parametrii. Este indispensabil în explorarea cardiopatiilor 
congenitale şi a valvuropatiilor dobândite. 

Ecocardiografia, utilizează reflectarea ultrasunetelor la nivelul unei zone de contact 
dintre două medii cu densitate diferită. Ecourile sunt amplificate, transmise unui Oscilos- 
cop şi înregistrate. 

Investigaţiile radioizotopice au fost introduse recent în explorarea cardiovasculară. 


3.5. ROLUL ASISTENTEI MEDICALE ÎN ÎNGRIJIREA 
BOLNAVILOR CU AFECŢIUNI CARDIOVASCULARE 


Asistenta medicală deţine o poziţie foarte importantă în îngrijirea acestor categorii de 
bolnavi. Justificarea rolului ei rezidă în caracterul unor boli cardiovasculare (insuficiență 

cardiacă, hipertensiune arterială, infarct miocardic etc.), care reclamă o spitalizare înde- 
lungată, deci o supraveghere continuă. 

Pe aceeaşi linie se situează şi frecvența accidentelor din bolile cardiovasculare (sinco- 
pe, colaps vascular, stop cardiac), ca şi a complicaţiilor. În sfârşit, dacă reținem, faptul că 
multe boli cardiovasculare reprezintă urgenţe medicale, tulburări de ritm, cardiopatii 
ischemice, puseuri de hipertensiune, edem pulmonar, etc), se poate înțelege mai bine 
rolul său. Dar pentru a-şi îndeplini menirea nu trebuie să se mulțumească să cunoască și 
să aplice, chiar perfect, diferitele tehnici de îngrijire a bolnavului, ci trebuie să cunoască 
noţiuni teoretice care să-i permită depistarea unui semn precoce, interpretarea acestuia şi, 
dacă este nevoie, chiar intervenţia în situațiile în care viaţa bolnavului depinde de cunoş- 
tinţele sale. Asistenta medicală este obligată să noteze toate datele referitoare la puls, 
urină, T.A., edeme, dietă, medicaţie etc. Ea trebuie să asigure repausul fizic şi psihic al 
bolnavului, care aproape în toate aceste categorii de afecțiuni este indispensabil. Nu 
trebuie însă să uite dezavantajele repausului îndelungat la pat, fapt pentru care este 
necesar să se recomande alegerea poziţiei şezânde sau semişezânde. Adeseori, aceşti 
bolnavi sunt incapabili să se ocupe singuri de dânşii. lată de ce asistenta medicală este 
datoare să le asigure şi să urmărească poziţia corectă în pat, schimbarea lenjeriei, trans- 
portul, efectuarea zilnică a masajului gambelor şi picioarelor, pentru prevenirea trombo- 
zelor. Toaleta zilnică a bolnavilor îi revine de asemenea ei. Nu trebuie să uite că unui 
bolnav cu insuficiență cardiacă avansată îi este interzis efortul de toaletă zilnică. La fel de 
important este şi repausul psihic. Vizitatorii numeroşi, discuţiile cu voce tare, chemările 
la telefon, ca şi neînțelegerile familiale sau profesionale sunt tot atâtea cauze care pot 
frâna evoluţia favorabilă. ` 

În bolile cardiovasculare dieta reprezintă adesea un factor esențial. Regimul fără lichi- 
de, hiposodat, uneori hipoazotat poate fi adeseori mai util într-o hipertensiune sau o insu- 
ficiență cardiacă decât multe medicamente. 

Asigurarea tranzitului intestinal este capitală pentru aceşti bolnavi, asistenta medicală 
trebuie să ştie că eforturile mari de defecaţie pot fi fatale într-un infarct miocardic. Ea tre- 
buie să cunoască indicațiile şi contraindicaţiile unor medicamente (Digitala, Chinidina etc... 

În sfârșit, trebuie să cunoască şi primele îngrijiri care urmează să fie acordate în unele 
urgenţe cardiovasculare. Să cunoască semnele șocului compensat şi măsurile de profila- 
xie, pentru a împiedica intrarea în stadiul decompensat. Să-cunoască primele îngrijiri care 
trebuie acordate într-o lipotemie sau sincope, măsurile de reanimare necesare (respiraţia 
"gură-la-gură" sau "gură-la-nas" etc.). 


3.6. ENDOCARDITELE 


Endocarditele sunt boli inflamatorii evolutive ale endocardului, afectând în principal 
endocardul valvular. 

Se cunosc: 

endocarditele bacteriene: endocardita bacteriană subacută (lentă) endocardita bacte- 
riană acută (malignă acută). 

endocardite nebacteriene: 

- endocardite reumatismale; bolile valvulare cronice (stenoza. mitrală, insuficiența 
aortică), consecințe obişnuite ale endocarditelor reumatismale, nu se încadrează în grupul 
endocartidelor decât dacă leziunile sunt active, evolutive; 

- endocardita trombozantă simplă apare la bolnavii cu afecțiuni caşectizante cronice 
(cancer, tuberculoză, leucemii) şi se caracterizează prin ulceraţii şi vegctaţii ale endocar- 
dului şi embolii în sistemul marii.circulaţii. 


3.6.1. ENDOCARDITA BACTERIANĂ 


Definiţii: proces inflamator endocardic care apare în cadrul unor infecţii generale cu 
diverşi germeni. Se caracterizează prin manifestări de septicemie, embolii periferice şi 
leziuni ulcerovegetante ale endocardului valvular şi parietal. 

Există două principale forme clinice, evolutive: 

- endocardita bacteriană subaculă (endocardita lentă), cu evoluţie îndelungată, pato- 
genic secundară, deoarece grefa septică se constituie pe un endocard anterior lezat (val- 
vulopatie dobândită sau congenitală); 

- endocardita bacteriană acută (endocardita malignă acută) cu evoluţie rapidă, pato- 
genic primitivă, deoarece grefa septică se constituie pe un endocard anterior normal. Cu 
excepţia situațiilor extreme, între cele două forme, nu se mai poate face astăzi o delimi- 
tare netă, existând numeroase forme de trecere, similitudini etiologice şi terapeutice. 

Patogenie: deşi în scădere, în ultimii ani, endocardita lentă este o boală destul de frec- 
ventă. Se întâlneşte mai ales între 20 şi 40 de ani, cu toate că nici celelalte vârste nu sunt 
cruțate. 

Cel mai frecvent agent etiologic este Sr. viridans (aproximativ 75%), mai rar entero- 
cocul, stafilococul alb sau auriu, gonococul, pneumococul etc. Existenţa unei cardiopatii 
anterioare, de obicei reumatismale (stenoză mitrală sau insuficiență aortică), mai rar con- 
genitală, se întâlneşte aproape totdeauna la această categorie de bolnavi. 

Se cunosc şi forme clinice în care infecția se grefează pe un cord sănătos. Apariţia 
bolii este favorizată de o serie de factori declanşatori, ca extracții dentare, amigdalec- 
tomii, investigații genito-urinare (cateterism vezical, cistoscopie), bronhoscopii, avorturi 
etc., cate fac ca germenii existenți în diferite focare de infecţie (dentare, amigdaliene, 
genito-urinare, cutanate, pulmonare etc.) să pătrundă în sânge şi să se grefeze pe valvula 
lezată. 

În producerea bolii joacă un rol important raportul dintre virulența germenilor şi 
puterea de apărare a organismului. Când puterea de apărare este scăzută şi germenii sunt 
foarte virulenţi, apare endocardita malignă acută; când forţele de apărare ale organis- 
mului sunt mari şi virulența germenilor scăzută apar endocarditele abacteriene, iar când 
forţele de apărare şi virulență sunt în echilibru, apare endocardita lentă. 

Anatomie patologică: leziunile caracteristice constau în vegetaţii localizate pe val- 
vulele mitrale sau aortice, alcătuite din hematii, leucocite şi fibrină. Vegetaţiile conţin 
microbi, sunt friabile, se desprind uşor şi provoacă embolii septice în circulaţia mare 
(splină, rinichi, creier). Desprinderea vegetaţiilor duce ia ulceraţii şi perforaţii, cu accen- 
tuarea deformărilor valvulare. 

Simptomatologie: debutul este aproape totdeauna insidios şi se caracterizează prin 
febră neregulată, astenie, paloare, anorexie şi transpiraţii - semne care apar la un vechi 
valvular. Semnul revelator este febra - care persistă un timp îndelungat - săptămâni şi 
chiar luni - până ce diagnosticul se precizează. 

În perioada de stare se întâlnesc: 

- semne generale toxiinfecţioase: febră neregulată, cu frisoane şi transpirații, astenie 
marcată, anorexie cu pierdere în greutate, splină moderat mărită şi dureroasă, dureri 
musculare şi articulare; 

- simptome cardiace: semnele leziunii valvulare pe care s-a grefat boala; uneori, sem- 
ne de atingere miocardică (galop, tulburări de ritm) sau coronariană (crize de angor sau: 
infarct miocardic), hipotensiune arterială şi agravare sau instalarea insuficienţei cardiace; 

- manifestări cutanate: paliditate de un galben-murdar, peteşii, erupții hemoragice pe 
membre, nodozități mici şi dureroase roşii-violacee care apar în pulpa degetelor (noduli 
Osler), hipocratism digital; 

- semne de embolie în arterele membrelor (durere, paloare, hipotermie şi dispariția 
pulsului), în arterele cerebrale (hemiplegie), în artera pulmonară (infarct pulmonar) etc.; 

- semne renale constând în embolii renale (coli violente şi hematurie) sau leziuni de 
glomerulonefrită (hematurie, albuminurie etc.). 

Examen de laborator: hemocultura este examenul capital. Sângele se recoltează pe 
mai multe tipuri de medii de cultură, în apogeul febrei şi după frison (în special seara). Se 
recoltează mai multe hemoculturi (3 - 8 în primele 24 - 48 de ore), înainte ca bolnavul să 
fi început tratamentul cu antibiotice. Dacă acesta a fost instituit, se sistează şi se recol- 
tează hemoculturi la 24 - 36 de ore de la suprimare. În cazul unor hemoculturi negative, 
se practică arterioculturi. Există și cazuri cu hemocultură constant negativă cu prognostic 
sever. | 

Diagnosticul pozitiv de endocardită lentă este sugerat de o stare febrilă sau subfebrilă 
- uneori evidenţiată doar prin termometrizare din 2 în 2 ore - asociată cu paloare, sufluri 
organice cardiace microembolii septice cutanate (noduli Osler), pulmonare (spute 
hemoptoice) sau renale (hematurie microscopică), însoțit de splenomegalie. 

Diagnosticul diferenţial se face în special cu febra dintr-o cardiopatie valvulară. În 
acest scop trebuie eliminate afecțiunile febrile intercurente, mai ales endocardita reuma- 
tismală, pentru care pledează vârsta mai tânără, poliartritele, absența splenomegalici, a 
emboliilor şi a hemoculturii pozitive. Tratamentul de probă cu acid acetilsalicilic, Ami- 
nofenazonă dă rezultate bune şi rapide în diagnosticul diferenţial. 

Forme clinice: endocardita lentă (subacută), care are ca agent etiologic Str. viridans 
(2/3 din cazuri) şi, mai rar (1/3) enterococul, stafilococul alb, hemofilul etc. Grefa septică 
are punct de plecare de obicei rinofaringian şi se constituie pe un cord deja lezat. Debutul 
şi evoluţia sunt insidioase; netratată, evoluează letal în săptămâni sau luni. Răspunde bine 
la antibioterapie (90%), leziunile reziduale fiind minime. Pot apărea recăderi sau acci- 
dente tardive embolice (cerebrale sau în membre). Profilaxia este posibilă prin intervenții 
chirurgicale; endocardita malignă acută, al cărei agent patogen, în 2/3 din cazuri este 
stafilococul auriu, iar într-o treime bacilii gramnegativi (colibacil, proteu, piocianic, 
salmonele). Metastază septică apare în cursul unei septicemii, pe un cord anterior normal 
(rar lezat), având ca poartă de intrare un focar septic cutanat, rinofaringian, pulmonar, 
biliar, urinar, uterin. Produce ulceraţii mutilante, ireversibile, ale valvulelor. Tabloul 
clinic este dominat de starea septică dramatică cu embolii periferice, atingerea rar 
exteriorizându-se discret(sufluri la mai multe focare variabile). Sfârşitul este letal în 1 - 
săptămâni. Antibioterapia este inoperantă în 75% din cazuri. În situații rare, în care 
infecția este lichidată, persistă o insuficiență cardiacă gravă şi riscul emboliilor; endocar- 
dita reumo-septică, care este o realitate clinică şi constă în asocierea endocarditei lente cu 
o endocardită reumatismală; endocardita cu hemocultură negativă - afecțiune din ce în 
ce mai rară, care se datoreşte tratamentelor îndelungate cu antibiotice şi nerespectării 
tehnicilor de recoltare a hemoculturii. 

Evoluție: astăzi, datorită antibioticelor,, evoluția este walt mai bună decât în trecut. 
Totuşi, boala - chiar vindecată - afectează sever, în timp, starea bolnavului datorită seche- 
lelor renale (nefrita cronică), arteriale (hemiplegii, tromboze), insuficiențelor cardiace şi 
recidivelor. 

Prognosticul este în general rezervat, mai grav la bătrâni, în formele cu hemoculturi 
negative, cu leziuni renale severe sau embolii grave. 

Profilaxie: deoarece endocardita lentă se grefează de obicei pe o cardiopatie valvulară 
sau congenitală, se recomandă ca asanarea focarelor de infecţie (exiracţii dentare, amig- 
dalectomie, intervenții uro-genitale şi investigaţiile intracavitare) să se facă sub protecţie 
de antibiotice: Penicilină, Ampicilină, Eritromicină, după caz. 

Tratamentul trebuie să fie precoce, masiv şi asociat. 

Tratamentul igieno-dietetic constă în repaus la pat, regim hipercaloric, bogat în pro- 
teine şi vitamine (C şi A), dietă săracă în sare (în insuficiență cardiacă). 

Tratamentul etiolgic se bazează pe antibiotice alese după antibiogramă. Se asociază 
antibiotice bactericide: Penicilină G, (8 - 16 milioane u/zi), perenteral sau în perfuzie 
venoasă continuă, Oxacilină (6 g/zi), Meticilină (8 p/zi), Cloxacilină (6 g/zi), Cefalotină 
(8 p/zi), cu Streptomicină (1 - 2 g/zi), Kanamicină sulfat (1 - 1,5 g/zi), Gentamycină (240 
mg/zi), Colistină (12 000 000 u/zi). Se începe cu un tratament de atac timp de 2 - 3 săptă- 
mâni. De obicei se folosesc 2 antibiotice, dar în situaţii grave, se asociază chiar 3. Pentru 
Str. viridans, stafilococul alb, streptococul B-hemolitic, pneumococ, se asociază Penici- 
lina G cu Streptomicină sau Kanamicină sulfat pentru enterococ - Ampicilina cu Genta- 

„mycină (Kanamicină sulfat sau Streptomicină): pentru stafilococul auriu 0 Oxacilină 

(Meticilină sau Cloxacilină) cu Kanamicină sulfat (sau Lincomicină). În cazul hemocul- 
turilor negative se începe tratamentul cu Penicilină + Streptomicină. Când poarta de in- 
trare este rinofaringiană, se administrează Penicilină + Kanamicină sulfat; când este bili- 
ară, urinară sau uterină - Ampicilină + Gentamycin. În formele grave din cursul septice- 
miilor cu. germeni neidentificaţi se asociază Penicilina G + Oxacilină + Gentamycin. 
Când diagnosticul de endocardită este incert (reumatice sau bacterian?), se instituie timp 
de 7 zile un tratament antireumatice. Dacă nu se obţin rezultate, se consideră endocardita 
ca fiind bacteriană şi se aplică tratamentul adecvat. În formele reumo-septice, tratamentul 
este mixt (reumatismal şi bacterian). 


3.6.2. ENDOCARDITE NEBACTERIENE 


3.6.2.1. ENDOCARDITA REUMATISMALĂ 


Definiţie: endocardita reumatismală este o endocardită nebacteriană, principala mani- 
festare a reumatismului articular acut (R.A.A), căruia îi conferă nota de gravitate. R.A.A. 
se defineşte ca fiind o "boală care este o urmare a infecţiei cu streptococi din grupa A, în 
care se observă una sau mai multe din următoarele manifestări majore: poliartrită acută 
mobilă, cardita, coree, noduli subcutanați, eritem marginat. Bolnavul este expus la 
recăderi şi aceste recăderi pot agrava leziunea cardiacă” (Comitetul de experți O.M.S., 
1966). Leziunile endocardice coexistă frecvent cu cele miocardice şi pericardice, consti- 
tuind pancardita. Importanța carditei reumatismale rezultă din faptul că peste 40% din 
totalul bolilor cronice de inimă sunt de origine reumatică, iar înainte de vârsta de 30 de 
ani - 90%. R.A.A. (febră reumatică, reumatism infecțios, reumatism Bouillaud) apare la 
orice vârstă, dar cu incidenţă maximă între 5 şi 15 ani. Este o boală poststreptococică, cu 
patogenie alergică. Rolul streptococului hemolitic din grupul A este dovedit de angina 
streptococică ce precedă boala (evidentă clinic în 40% din cazuri şi bacteriologic, în 
100%) şi de eficacitatea profilaxiei de lungă durată cu Penicilină, care reduce mult 
frecvenţa recidivelor. Patogenia alergică se explică prin sensibilizarea organismului prin 
atacul exercitat de streptococii B-hemolitici din grupa A. Intervalul liber dintre angina 

‘sau faringita iniţială şi puseul acut reumatismal - interval în care se produc anticorpii - 
pledează pentru rolul alergiei. Se pare că un rol important îl deţine existența unei coinci- 
denţe antigenice între streptococ şi mușchiul cardiac. În acest mod, anticorpii produşi de 
streptococ ar hipersensibiliza inima şi vasele; cu apariţia autoanticorpilor anti-miocard. 

Anatomie patologică: inițial apar leziuni conjunctive subendocardiace, urmate de 
depuneri succesive de fibrină pe marginea valvelor; leziunile uşoare se pot vindeca, dar 
cele severe şi repetate duc la fuziunea comisurilor, cicatrice, fibrozarea valvulelor şi apa- 
riția de stenoze sau insuficiențe valvulare. La nivelul miocardului, apare leziunea speci- 
fică - granulomul reumatic. Miocardul este afectat cel mai frecvent, urmat fiind de endo- 
card şi mai rar de pericard. 

Simptomatologie: R.A.A. este precedat de o angină sau faringită, însoțită de febră, 
Jeucocitoză şi prezenţa streptococului hemolitic în exsudatul faringian urmată după 1 - 3 
săptămâni de atacul reumatismal. Diagnosticul bolii se face pe baza criteriilor stabilite de 
Jones: prezența a două semne majore (cardită, poliartrită, coree, eritem, marginat, noduli 
subcutanați) sau a unuia major şi a două minore (antecedente de R.A.A., artralgii, febră, 
prelungirea intervalului P - Q pe electrocardiogramă, semne umorale - V.S.H. accelerată, 
leucocitoză, proteină C-reactivă -, evidenţa unei infecţii streptococice în antecedente - 
angină + creşterea titrului ASLO sau cultură din exsudat faringian cu streptococ prezent). 

Febra şi poliartrita domină simptomatologia. Poliartrita este mobilă şi are caracter 
inflamator, leziunea cardiacă apare insidios la 8 - 10 zile de la debutul puseului, afectând 
endocardul, miocardul şi pericardul, izolat sau împreună. Afectarea cordului este mai 
frecventă la copil şi adolescent. Când R.A.A. se manifestă cu poliartrită, diagnosticul este 
facil. Când apar numai semne de cardită sau forme fruste de poliartrită, boala poate să nu 
fie identificată, cardita fiind diagnosticată ulterior, în stadiul de valvulopatie cronică. 
Semnele majore ale carditei sunt: sufluri semnificative, tahicardie, tulburări de ritm, 
mărirea volumului inimii, decompensare cardiacă, frecătură pericardică. Ele traduc sufe- 
rința celor trei tunici ale inimii. Leziunile endocardului sunt localizate în special la valvu- 
lele mitrală (50%) şi aortică (20%), izolat sau împreună (30%) şi rar la celelalte. 
Endocardita reumatismală se exteriorizează prin asurzirea zgomotului I, apariţia de 
sufluri (în ordine: suflu holosistolic la apex, suflu mezodiastolic apical, suflu diastolic pe 
marginea stângă a sternului) şi schimbarea caracterului suflurilor preexistente. Pericar- 
dita, a cărei frecvență este redusă (10%), este în mod curent ignorată. Atingerea miocar- 
dului, întotdeauna prezentă în cazurile severe, realizează sindromul miocardic: mărirea 
inimii, ritm de galop, insuficiență cardiacă, tulburări de ritm (tahicardie, extrasistole, 
fibrilaţie atrială) şi de conducere (prelungirea intervalului P - R). suflurile caracteristice 
leziunilor valvulare constituite apar după un anumit interval: suflu sistolic de insuficiență 
mitrală, după 2 - 3 săptămâni, cel diastolic de insuficiență aortică, după 1 - 3 luni; iar cel 
de stenoză mitrală, după luni şi chiar ani de zile. Suflurile sistolice funcționale regresează 
după cedarea febrei; cele organice se menţin. Tabloul clinic este completat de creşterea 
intensă a V.S.H., de-hiperleucocitoză, de creşterea fibrinogenului, de prezenţa streptoco- 
cului hemolitic în faringe în timpul anginei şi de creşterea titrului ASLO în fierti 
puseului acut. 

Formele clinice cele mai frecvente sunt: reumatismul cardiac malign (pancardită, cu 
stare generală gravă), reumatismul cardiac evolutiv, cu evoluţie trenantă, continuă şi pro- 
gnostic sever, şi forma abarticulară, caracterizată prin absenţa unor nete manifestări arti- 
culare. 

Evoluție şi prognostic: la copil predomină localizarea cardiacă, iar la adult fenome- 
nele articulare. În general, ceea ce caracterizează reumatismul articular acut este evoluţia 

cronică, întretăiată de numeroase puseuri acute. Recidivele sunt mai frecvente la copiii 
mici şi îndeosebi în primii 5 ani de la debut. Cu fiecare recidivă creşte riscul de prindere 
a cordului sau de agravare a leziunilor preexistente. Endocardita reumatismală poate 
evolua spre vindecare completă, dar deseori evoluează spre constituirea unei valvulopatii. 

Prognosticul depinde de starea miocardului, de importanţa leziunilor valvulare, de 
atingerea polivalvulară, de instalarea unei endocardite lente. In general, la copil, este mai 
grav decât la adult. 

Diagnosticul este relativ uşor în manca semnelor caracteristice de reumatism arti- 
cular acut: poliartrită acută, febrilă, mobilă, cu semnele biologice prezente, în contextul 
cărora apare o atingere cardiacă. Diagnosticul este mai facil la copii şi adolescenti. 

Se observă în prezent, în special la adult, creşterea formelor clinice atipice, înșelătoare. 
La adult caracteristicile R.A.A. constau în absența coreei şi a manifestărilor cutanate, 
frecvenţa formelor monoarticulare, numărul redus al recăderilor, atingerea redusă a inimii. 

Profilaxia R.A.A. constă în tratamentul continuu cu Penicilină (Moldamin) (benzatin- 
penicilină) (1 200 000 u, la 14 zile), 5 ani de la episodul acut sau până la 20 de ani. Când 
suntem absolut siguri de cooperarea bolnavului, se recurge la Penicilina V (2 com- 
primate/zi). Se practică amigdalectomia şi se asancază infecțiile de focar, dentare, sub 
protecţie de Penicilină (1 - 2 milioane u.i./zi, i.m., la 6 ore). Toate infecțiile acute strepto- 
cocice se tratează cu doze bactericide de penicilină. 

Tratament: repausul absolut la pat este obligatoriu. Activitatea se reia după 6 săptă- 
mâni când nu a apărut cardita, după 2 - 3 luni în caz de cardită minimă şi după 3 - 6 luni 
(urmate de alte (6 - 12 luni de activitate redusă), în cazul carditei severe. Antibioterapia 
cu Penicilină G (2 milioane u.i./zi, i.m. la 6 ore, timp de 10 zile) (Ampicilină sau Eritro- 
micină în caz de rezistență) este obligatorie. În absenţa carditei, se instituie tratamentul 
antiinflamator cu acid acetilsalicilic (6 g/zi), sub protecție de antiacide, timp de 2 - 3 luni. 
Aminofenazona are efecte similare, dar pericolul agranulocitozei îi restrânge utilizarea. 
Corticoterapia rămâne tratamentul de elecție, mai ales în cazurile în care coexistă cardita, 
la primul puseu şi în cazurile severe. Se administrează Prednison (1 - 1,5 mg/kilocorp/zi), 
doza reducându-se săptămânal din a doua săptămână, iar durata tratamentului fiind de 8 - 
12 săptămâni. Regimul hiposodat, antiacidele şi clorura de potasiu (2 g/zi) sunt mijloace 
de protecție. 


3.7. BOLILE VALVULARE 


Definiţie: bolile valvulare sunt cardiopatii valvulare cronice, caracterizate prin defecte 
ale aparatelor valvulare, în majoritatea cazurilor endocarditei reumatismale, mai rar sifi- 
lisului, aterosclerozei, endocarditei lente, traumatismelor sau malformaţiilor congenitale. 
Importanţa lor constă în complicațiile pe care le determină citând în acest sens în primul 
rând insuficienţa cardiacă. Pentru fiecare valvulopatie trebuie să se precizeze diagnosticul 
anatomic (stenoză, sau insuficienţă), etiologic (reumatismal, congenital etc.) evoluția 
(stabilizată, inactivă, proces reumatice activ, grefă septică) şi funcţional. Clasificarea 
funcțională împarte valvulopatiile în 4 stadii: stadiul 1, fără limitarea activităţilor fizice, 
stadiul II cu reducerea uşoară a activităţii fizice, stadiul HI limitarea importantă a acti- 
vităţii la eforturi mici şi stadiul IV cu incapacitate pentru orice activitate. În acest stadiu 
sunt prezente simptomele insuficientei cardiace (dispnee de efort, ortopnee, astm sau 
edem pulmonar, raluri de stază, jugulară turgescentă, cianoză, hepatomegalie, edeme). 

3.7.1. STENOZA MITRALĂ 


„__ Definiţie: este o modificare patologică a orificiului mitral, produsă de sudarea valvu- 
lelor cu strâmtarea orificiului, impiedicând scurgerea sângelui din atriu în ventriculul 
stâng în timpul diastolei. 

Prima consecință a strâmptării orificiului mitral constă în scăderea debitului ventri- 
culului stâng. Pentru o perioadă de timp, prin intervenţia unor mecanisme compensatoare 
- dilataţie şi creştere a presiunii diastolice în atriul stâng - debitul ventriculului stâng se 
menţine normal. 

Cu timpul, fenomenele compensatoare sunt depăşite, debitul cardiac scade şi sângele 
stagnează deasupra obstacolului - în atriul stâng şi în circulația pulmonară -, ceea ce 

` impune inimii drepte un efort suplimentar, din care cauză se hipertrofiază, iar mai târziu 
se decompensează. Cât timp debitul ventriculului stâng rămâne normal, stenoza mitrală 
este compensată şi nu apar complicaţii. Când apar staza şi hipertensiunea pulmonară, 
survin semne pulmonare, iar în ultima perioadă, când inima dreaptă cedează, apar sem- 
nele insuficientei cardiace drepte. Manifestările clinice devin evidente când suprafaţa ori- 
ficiului mitral, care măsoară 4 - 6 cm”, scade sub 2 cm”. 

Etiologie: boala este mai frecventă la femei, cauza principală fiind endocardita reu- 
matismală. Originea congenitală este excepţională. 

Anatomia patologică arată sudarea celor două valvule mitrale, micşorarea ventri- 
culului stâng, dilatarea atriului stâng, hipertrofia inimii drepte şi leziuni pulmonare dato- 
rite stazei şi hipertensiunii. 

Simptomatologia depinde de stadiul clinic. În primul stadiu - asimptomatic, subiectiv 
- nu apar decât semne fizice. 


La examenul clinic se constată, la palpare, freamăt catar, iar la auscultarea cordului, o 
uruitură diastolică, fenomen datorit trecerii sângelui în diastolă prin orificiul mitral mic- 
şorat: de asemenea, accentuarea primului zgomot la vârf şi a celui de-al doilea la orificiul 
pulmonar. Pulsul este mic, iar tensiunea arterială scăzută, datorită debitului cardiac redus. 

Examenul radiologic 
(fig. 38) evidenţiază o inimă 
de configuraţie mitrală (cord 
ridicat), cu arcul inferior 
stâng micşorat, cel mijlociu 
bombat şi semne de mărire a 
inimii drepte, EGG arată 
modificarea undei P, lărgită 
şi uneori bifidă. 

În stadiul. de hiperten- ` 
siune pulmonară apar nu- 
meroase . semne care atrag 
atenția bolnavului - asupra 
suferinței sale; dispnee de 
efort, uneori ortopnee şi chiar 

Fig. 38 - Stenoză mitrală operata. Garg global mărit. edem pulmonar acut, puseuri 

i bronşitice cu tuse seacă sau 

cu expectorație redusă, hemoptizii mici şi repetate, uşoară cianoză a feței, palpitații 

frecvente şi precoce, uneori dureri precordiale şi tulburări de ritm (în special fibrilație 
atrială). Bolnavul este astenic. 

În stadiul al treilea, de insuficiență cardiacă dreaptă, dispar de obicei tulburările din 
stadiul precedent, care traduc staza pulmonară, apărând semnele insuficientei cardiace 
drepte: edeme periferice, hempatomegalie, ascită. Pot surveni tromboze intracardiace (în 
special în atriul stâng dilatat) şi embolii în arterele periferice, cerebrale, renale şi splenice 
etc. 

Complicaţiile sunt numeroase şi apar de obicei în stadiul al doilea şi al treilea: recru- 
descenţă a infecţiei reumatice, endocardită lentă, insuficienţă cardiacă, tulburări de ritm, 
infarcte pulmonare, accidente tromboembolice etc. 

Evoluţia este lentă şi progresivă. Evoluţia şi prognosticul depind de apariția compli- 
caţiilor, în primul rând de frecvenţa recidivelor reumatismale şi de starea miocardului, 
dar şi de asocierea cu alte boli valvulare, de gradul stenozei, de modul de viață al bolna- 
vului. Uneori stenoza rămâne uşoară şi staționară, încât bolnavii pot duce o viaţă aproape 
normală. 

Tratamentul este în primul rând profilatic, urmărind prevenirea recidivelor reuma- 
tismale, a endocarditei lente şi a insuficienței cardiace, prin evitarea eforturilor, dietă 
hiposodată, tratamentul infecțiilor streptococice, o profilaxie de lungă durată cu penici- 
lină. În stadiul de stenoză compensată se administrează uneori calmante şi se recomandă 
un regim de cruţare. În aceste cazuri, sarcinile sunt adesea posibile, fără incidente. Când 
apare hipertensiunea pulmonară, în special hemoptiziile, emboliile, edemul pulmonar şi 
tulburările de ritm, se recomandă intervenţia chirurgicală (comisurotomie). 

Contraindicaţiile comisurotomiei sunt: insuficiența cardiacă, endocardita lentă, infec- 
tia reumatică activă. Tulburările de ritm se tratează cu Digitală sau Chinidină, emboliile 
cu anticoagulante, iar insuficiența cardiacă, cu repaus, dietă hiposodată şi digitală. 

O altă intervenţie chirurgicală, se face pe cord deschis cu înlocuirea valvelor mitrale 
cu o proteză Starr-Edwards. Este superioară precedentelor şi este indicată în stenoza mi- 
trală şi insuficienţa mitrală şi în caz de restenozare după comisurotomie. 


3.7.2. INSUFICIENȚA MITRALĂ 


Definiţie: este un defect valvular constând în închiderea incompletă în sistolă a valvu- 
lelor mitrale, ceea ce permite refularea sângelui din ventriculul stâng, în atriul stâng. Re- 
fluxul sistolic produce dilatarea atriului stâng şi, cu timpul, dilatarea şi hipertrofierea 
ventriculului stâng, prin munca suplimentară pe care trebuie să o depună. Când ventri- 
culul stâng, cedează şi apare insuficienţa ventriculară stângă, staza retrogradă provoacă 
tulburările descrise la stenoza mitrală. 

Etiopatogenie: se disting o insuficienţă mitrală organică, de obicei de natură reuma- 
tismală, mult mai rar traumatică sau aterosclerotică, şi o insuficiență funcțională (prin 
dilatarea ventriculului stâng sau a orificiului mitral), datoiită hipertensiunii arteriale, val- 
vulopatiilor aortice, miocarditei. 

Insuficienţa mitrală pură este foarte rară, fiind asociată de obicei cu o stenoză mitrală, 
în care caz se vorbeşte de boala mitrală. 

Diagnosticul se face în prezenţa unui suflu sistolic intens la vârful inimii, asemănător 
țâşniturii de vapori, propagat spre axila stângă, însoțit uneori de freamăt şi de micşorarea 
zgomotului I. Ventriculul stâng este mărit (clinic şi radiologic), vârful inimii fiind depla- 
sat în jos şi spre stânga. Se afirmă insuficiența mitrală şi în prezența unui suflu sistolic 
apical, apărut în cursul unui puseu de R.A.A. şi care se menţine şi în continuare. 

Evoluție: formele uşoare sunt asimptomatice; cele severe evoluează către hiperten- 
siune pulmonară şi insuficiență cardiacă. Tulburările de ritm sunt mai puțin frecvente, iar 
complicatiile tromboembolice, mai rare decât în stenoza mitrală. 


3.7.3. INSUFICIENȚA AORTICĂ 


Definiție: prin insuficiență aortică se înțelege închiderea incompletă a valvulelor aor- 
tice în timpul diastolei, cu refularea sângelui în diastolă din aortă în ventriculul stâng. 

Prin efortul suplimentar pe care-l impune ventricolului stâng, refluxul de sânge, duce 
la dilatarea şi hipertrofia acestuia. 

Cu timpul boala evoluează, apărând la început o insuficiență ventriculară stângă cu 
stază pulmonară şi apoi o insuficiență cardiacă dreaptă, prin cedarea ventriculului drept. 

Etiopatogenie: endocardita reumatică este cauza cea mai frecventă, în special la ti- 
neri. Mai rar, bóala este datorită aterosclerozei, sifilisului sau unui traumatism cardiac. 
Leziunea pură este mai rară, de obicei fiind însoțită de stenoză aortică sau mitrală. 

. Simptome: boala este mult timp bine tolerată, bolnavul fiind asimptomatic sau, mai 
rar, resimţind bătăile inimii şi ale arterelor la nivelul gâtului, precordial sau la extremități. 
Cu timpul (mai târziu decât în stenoza mitrală), apar dispneea de efort sau paroxistică, 
amețeli ocazionale şi semne de insuficiență cardiacă, la început stângă, ulterior dreaptă. 
Bolnavul este palid, uneori animat de mişcări ritmice ale capului. Vârful inimii este glo- 
bulos, loveşte cu putere peretele toracic, este coborât şi deplasat în afară. Suflul diastolic, 
fin, dulce, aspirativ, descrescendo, apărut imediat după zgomotul JZZ, localizat parasternal 
stâng în spaţiile al III-lea - al IV-lea sau la focarul aortei, este caracteristic. Semnele peri- 
ferice, datorite căderii bruşte a tensiunii diastolice şi creşterii tensiunii sistolice, sunt 
foarte caracteristice: pulsații arteriale evidente la inspecţie ("dans” arterial), alternanţe de 
roşeaţă şi paloare la nivelul tegumentelor şi mai ales al unghiilor uşor comprimate (puls 
arterial sau capilar), puls radial amplu şi săltăreț la palpare (puls Corrigan), tensiune 
arterială cu maxima normală sau crescută şi minima coborâtă, uneori până la zero. 

Examenul radiologic (fig. 39) 
arată o inimă culcată, cu arcul ventri- 
cular stâng globulos şi vârful animat 
de bătăi ample şi viguroase, sincrone 
cu expansiunile sistolice ale aortei. 

Forme clinice: Insuficienţă aor- 
tică reumatismală (boala Corrigan) se 
caracterizează prin vârsta tânără a 
bolnavilor, antecedente reumatice, 
asocierea altor valvulopatii (stenoză 
mitrală). 

Insuficienta aortică aterosclerotică. 
apare după 50 de ani, de obicei la băr- 
` baţi şi este însoţită şi de alte manifestări 
aterosclerotice (suflu diastolic aspru, 
Fig. 39 - Cord cu profil aortic R.A. crescută, semne periferice mai 

şterse. i 

Insuficiența aortică leuiică se întâlneşte în ultimul timp tot mai rar. Există ante- 
cedente de sifilis, manifestări de sifilis nervos, R.B.W. pozitivă, anevrism aortic, frec- 
vent angor. 

Complicaţii: insuficiență cardiacă, endocardită lentă, recidive reumatismale (boala 
Corrigan), angină pectorală şi anevrism aortic în formele arteriale (aterosclerotică și 
leutică). Pus 

Evoluţia şi prognosticul depind de starea miocardului, de frecvenţa puseurilor reuma- 
tice, de coexistenţa altor leziuni valvulare şi de apariția complicaţiilor. Formele arteriale 
(aterosclerotică şi leutică) au un prognostic mai rezervat. În general, cu timpul, inima 
stângă cedează şi apare insuficiența ventriculară stângă. În final cedează şi cordul drept şi 
apare insuficiența cardiacă dreaptă. 

Tratamentul chirurgical constă într-o intervenţie pe cord deschis. Se înlocuieşte val- 
vula lezată fie cu o proteză Starr-Edwards, fie cu homo- sau heterogrefă. 


3.7.4. STENOZA tos 


Definiţie: stenoza aortică constă într-o strâmtare a orificiului aortic, care devine un 
obstacol în trecerea sângelui din ventriculul stâng în aortă, în timpul sistolei. 

În majoritatea cazurilor, stenoza aortică este de natură reumatismală, mult mai rar ate- 
rosclerotică sau congenitală. Stenoza aortică este o leziune destul de frecventă, asociată 
adesea cu o insuficiență aortică. Leziunea constă în îngroşarea valvulelor aortice, care 
formează un inel rigid. Uneori, apare şi o calcifiere a valvulelor. 

Orificiul stenozat impune ventriculului stâng un efort important, care îl face să se hi- 
pertrofieze. 

Simptome: timp îndelungat boala rămâne subiectiv asimptomatică. Când stenoza este 
foarte strânsă, debitul cardiac scade şi apar - la efort sau numai la schimbarea poziţiei - 
episoade de ischemie cerebrală, cu amețeli, sincope, convulsii sau moarte subită. Aceste 
tulburări, ca şi manifestările de angină pectorală, destul de frecvente, apar chiar înainte 
de instalarea insuficienței cardiace. 

La palparea inimii se constată freamăt sistolic la bază, la auscultatie un suflu sistolic 
intens şi aspru la orificiul aortic, iradiind spre vasele gâtului. Pulsul este slab, mic şi lent, 
iar tensiunea arterială coborâtă. i 

Examenul radiologic arată mărirea ventriculului stâng şi, uneori, calcifieri. 

Evoluția este timp îndelungat bună. Când apare insuficiența cardiacă, evoluția este 
ireversibilă şi de obicei fatală, în scurt timp. Edemul pulmonar acut este adesea un semn 
de insuficiență ventriculară stângă. Sincopele, angina pectorală, posibilitatea morţii su- 
bite, endocardita lentă şi tulburările de ritm întunecă prognosticul. 

Tratamentul este similar celorlalte cardiopatii vasculare (vezi "Stenoza mitrală”), 
îndeosebi profilactic. 

În perioada asimptomatică tratamentul constă în evitarea eforturilor fizice mari, 
profilaxia infecțiilor streptococice (după caz), prevenirea Endocarditei bacteriene. Când 
apar manifestările clinice se recomandă Nitroglicerină în caz de angor, Digitală, diuretice 
şi regim hiposodat când apare insuficienţa cardiacă. În caz de tulburări de ritm se admi- 
nistrează antiaritmice. 

Tratamentul chirurgical este indicat la bolnavii cu insuficiență ventriculară stângă, 
angor, sincope. Intervenţia chirurgicală este indicată la bolnavii care nu au depăşit 50 de 
ani şi constă fie în comisurotomie cu lărgirea orificiului aortic, fie în rezecţia valvulei 
aortice şi înlocuirea ei cu o proteză Starr-Edwards. 

3.7.5. ALTE CARDIOPATII VALVULARE 


Stenoza lricuspidă este o valvulopatie rară, aproape întotdeauna de natură reuma- 
tismală şi asociată cu stenoza mitrală. Simptomele se confundă cu acelea întâlnite în 
stenoza mitrală. Se suspectează o stenoză tricuspidă în caz de cianoză intensă, turges- 
cență jugulară, pulsaţii hepatice, uruitură tricuspidă în regiunea xifoidiană. i 

Diagnosticul de certitudine este dat de cateterismul cordului. 

Insuficienţa tricuspidă constă în închiderea incompletă a valvulelor tricuspide. De 
obicei este funcțională şi apare în toate cardiopatiile însoțite de dilatarea inimii drepte. 
Mai rar este organică, de natură reumatismală, şi atunci este aproape totdeauna asociată 
cu o stenoză mitrală. În forma funcţională, domină tabloul clinic al insuficienței cardiace 
şi al afecțiunii cauzale. În forma organică, domină semnele stenozei mitrale, dar lipsesc 
manifestările de dispnee paroxistică, tipice stenozei mitrale. Suflul sistolic xifoidian, 
semnele de mare stază venoasă periferică (turgescenţa jugulară, hepatomegalia, ascita 

- voluminoasă care se reface repede) şi semnele radiologice de mărire a inimii drepte 
impun diagnosticul). 

Insuficienta pulmonară este aproape totdeauna funcțională, fiind datorită hiperten- 
siunii din mica circulaţie. Semnul principal este reprezentat de suflul diastolic de la foca- 
rul pulmonar. 

Stenoza pulmonară. este aproape totdeauna congenitală şi se caracterizează prin frea- 
măt sistolic şi suflu sistolic aspru, intens, la focarul pulmonar. 


3.8. BOLILE MIOCARDULUI 


Definiţie: bolile miocardului sunt afecţiuni inflamatorii şi neinflamatorii ale mușchiu- 
lui cardiac. Afecţiunile inflamatorii se numesc miocardite, iar cele neinflmatorii - mio- 
cardopaltii. 

Etiopatogenie: miocarditele apar în R.A.A., difterie, febra tifoidă, scarlatină, angine, 
tifosul exantematic, viroze, alergii. O formă clinică specială este miocardita acută prima- 
ră sau idiopatică, descrisă de Friedler, cu febră, insuficiență cardiacă şi sfârşit letal în câ- 
teva săptămâni; miocardopatiile reunesc numeroase cauze. Făcând abstracţie de miocar- 
dopatia ischemică (cardiopatia ischemică, care va fi descrisă separat), se descriu miocar- 
dopatii secundare care apar în unele carenţe vitaminice (beri-beri), tulburări electrolitice 
(hipopotasemie), endocrine (tireotoxicoze, mixedem), anemii şi disproteinemii, lupusul 
eritematos, hemocromatoza şi miocardopatii primitive cu etiologie şi patogenie necu- 
noscute (miocardopatia obstructivă sau stenoza subaortică, fibroza subendocardică, mio- 
cardopatia post-partum). 

Tabloul clinic este variabil, unele simptome fiind legate de suferința miocardică altele 
de afecțiunea cauzală. În miocardite este frecvent sindromul miocardic: tahicardie, suflu 
sistolie funcţional apical, diminuarea zgomotului 7, tulburări de ritm şi de conducere, 
galop, puls alternant, mărirea inimii. Insuficiența cardiacă poate fi stângă, dreaptă sau 
globală, acută sau cronică. În miocardopatii aspectul clinic este divers, uneori asimpto- 
matic, alteori sunt prezente hipertrofia ventriculară, tulburări de ritm sau conducere, insu- 
ficienţa cardiacă. Hemodinamic, se descrie forma hipertrofică, obstructivă (hipertrofia 
septurilor interventriculare), restrictivă (cu aspect de pericardită) sau congestivă (cu mare 
dilatare ventriculară). 

Evoluţia şi prognosticul depind de etiologie. Miocarditele se vindecă de obicei. Prog- 
nosticul este rezervat în miocardopatii, în special în cele primitive. 

Tratamentul variază în raport cu etiologia. În formele inflamatorii - digitalizarea aso- 
ciată cu corticoterapia. În stenoza subaortică, hipertrofia idiopatică, sunt indicaţi beta- 
blocanţii adrenergici şi în toate formele, prevenirea sau tratamentul insuficientei cardiace 
şi al tulburărilor de ritm. 


3.9. BOLILE PERICARDULUI 


Bolile pericardului cuprind pericarditele acute, cronice şi revărsatele, pericardice 
neinflamatorii. 


3.9.1. PERICARDITĂ ACUTĂ 


Definiţie: inflamație acută a pericardului, cu apariţia la început a unui exsudat fibri- 
nos (pericardilă uscată) şi apoi serofibrinos (pericardită cu lichid). Apare rar izolată, 
fiind de obicei asociată unei leziuni endocardice sau miocardice. Există deci o pericardită 
uscată şi una exsudativă (cu lichid). După natura lichidului ultima poate fi serofibrinoasă, 
hemoragică, purulentă şi chiloasă. 

Eltiopatogenie: reumatismul articular acut, tuberculoza şi pericardita acută benignă 
(probabil de nautră virotică sau alergică) sunt cele mai frecvente cauze. Mai rar se întâl- 
nesc forma purulentă (cu pneumococ sau stafilococ), pericardita din uremie, din infarctul 
miocardic, din mixedem, neoplasme şi diateze hemoragice. 

Anatomie patologică: forma uscată prezintă depozite de fibrină şi uneori false membra- 
ne pe foiţele pericardului. În forma cu lichid apare un revărsat care depăşeşte rar 1 - 2 |. Li- 
chidul poate fi serofibrinos, hemoragic sau purulent. 

„Simptome: pericardita uscată are tablou clinic variabil, frecvent trecând neobservată, 
mascată de boala de bază. Primul semn caracteristic este durerea retrosternală, cu iradiere 
spre umărul şi zona supraclaviculară stângă, agravată de inspiraţia profundă şi pretând la 
confuzia cu infarctul miocardic. Al doilea semn caracteristic este frecătura pericardică, 
zgomot independent de sistolă şi distolă, superficial şi variabil de la o zi la alta. Dispare 
pe măsură ce apare lichidul. Pericardita uscată se poate vindeca sau poate evolua către o 
pericardită cu lichid; pericardita exsudativă (cu lichid) se caractrizează prin diminuarea 
sau dispariţia durerii precordiale, cu accentuarea dispneei, uneori foarte intensă, obligând 
bolnavul să ia anumite poziții care o ameliorează: poziţia şezând şi aplecat înainte sau 
poziția genu-pectorală. În funcţie de boala de fond şi de cantitatea de lichid, apar semne 
toxiinfecțioase, febră cu frisoane, transpiraţie, astenie, tahicardie şi semne de compre- 
siune a organelor din jur (disfagie, tuse, cianoză). 

Exameul fizic aduce importante elemente diagnostice: la percuție, mărire a matității 
cardiace de la o zi la alta, iar la auscultaţie, asurzirea zgomotelor inimii şi, uneori, persis- 
tenţa frecăturii. De la o cantitate de cel puţin 300 ml lichid, semnele fizice devin nete. 

Examenul radiologic este un preţios mijloc de precizare a diagnosticului: volumul ini- 
mii creşte, dispar arcurile şi pulsaţiile, inima ia o formă triunghiulară sau de carafă. Punc- 
ţia pericardică confirmă existenţa lichidului şi permite stabilirea naturii sale (serofibros, 
hemoragic, purulent). Când lichidul pericardic devine brusc abundent, atriul drept şi 
marile vene sunt comprimate, presiunea diastolică ventriculară creşte, în timp ce volumul 
sistolic scade şi apare ramponada cardiacă, cu tablou de insuficiență cardiacă hipodias- 
tolică. Durerea şi dispneea se accentuează, apar disfagie, grețuri, durere abdominală, 
anxietate mare, transpiraţii, polipnee şi stări confuzionale. Creşte staza retrogradă şi apar 

turgescenţa exagerată a venelor jugulare, pulsaţii exagerate ale venelor gâtului, cianoză 
periferică, tahicardie, hipo-tensiune, diminuarea zgomotelor inimii, mărirea rapidă a ini- 
mii (clinic și radiologic), hepa-tomegalie şi creşterea presiunii venoase. Tamponada cardi- 
acă impune, de urgenţă, puncția evacuatoare a pericardului. 

Forme clinice: 

Pericardila reumatismală apare în cursul unui reumatism articular acut, mai ales la ti- 
neri, şi este asociată de obicei cu o miocardită şi o endocardită. Lichidul lipseşte sau este 
redus, fiind de obicei serofibrinos, rareori hemoragic. 

Pericardita tuberculoasă este secundară de obicei unei tuberculoze pulmonare. Lichi- 
dul este abundent, serofibrinos şi uneori hemoragic. Endocardita şi miocardita sunt ab- 
sente. Uneori, se însoţeşte de-o pleurezie sau de o peritonită, realizând tabloul clinic nu- 
mit poliserozită. Evoluţia spre pericardită constrictivă este posibilă. 

Pericardita acută benignă se caracterizează prin debut brutal, dureros, de obicei la un 
tânăr. Regresează spontan. 

Evoluţia şi prognosticul depind de forma clinică şi afecțiunea de fond. Prognosticul 
este sever în tamponada cardiacă, formele cu lichid abundent, cu pancardită sau cu insu- 
ficienţă cardiacă. 

Tratamentul este în primul rând etiologic: 

- în pericardita tuberculoasă: tuberculostatice; 

- în pericardita reumatismală: tratamenul R.A.A; i 

- în pericardiia acută benignă, vindecarea spontan; corticoterapia şi salicilatul de so- 
diu dau rezultate bune; 

- în pericardita purulentă: antibiotice în doze mari, după natura germenului; în acest sens 
se indică tratamentul parenteral sau local (intrapericardic) cu Penicilină (pentru pneumococ 
sau streptococ), cu Meticilină (1 g) sau Oxacilină (0,5 g), când germenul este stafilococul, 
sau cu Gentamycin (5 - 15 mg), în cazul bacililor gramnegativi; hidrocor-tizonul, 
intracardiac, împiedică organizarea fibroasă a exsudatelor;, la nevoie drenaj chirurgical. 

În caz de lichid abundent, se procedează la puncție evacuatoare. În rest, tratament 
simptomatic: sedarea durerii cu analgetice sau pungă cu gheață precordial. Repausul şi 
dieta completează tratamentul. 


3.9.2. PERICARDITA CRONICĂ CONSTRICTIVĂ 


Definiţie: pericardita cronică constrictivă este o afecţiune cronică, caracterizată prin 
simfizare, transformarea fibroasă şi, uneori, calcifierea pericardului. 

Etiopatogenia este adeseori necunoscută. Tuberculoza pare să fie cauza principală, 
mult mai rar pericardita purulentă şi cea acută benignă. Apare de obicei la bărbaţi tineri. 

Anatomie patologică: sacul pericardic prezintă o îngroşare fibroasă sau fibrocalcară, 
cu simfizarea (sudarea) celor două foiţe, astfel încât este strânsă într-o carapace rigidă şi 
inextensibilă: 

Simptome: datorită învelişului fibro-calcar, inextensibil, care strânge inima şi în spe- 
cial cavitățile drepte, ventriculii, îndeosebi cel drept, nu se pot umple suficient. Rezultă o 
stază sanguină în venele cave, cu creşterea presiunii venoase şi micşorarea debitului 
cardiac. Datorită mecanismului său de producere (micşorare a umplerii diastolice), insu- 


ficiența cardiacă consecutivă este numită insuficiență hipodiastolică. 


Tabloul clinic este de tamponadă cardiacă, stângă sau dreaptă, cu manifestări mai re- 
duse. În tamponada stângă, predomină semnele stazei pulmonare (dispnee de efort, ortop- 
nec, raluri de stază, edem pulmonar acut); în cea dreaptă turgescența venelor jugulare, 
hepatomegalia, ascita. 

Semnele cardiace sunt şterse, adeseori putând fi trecute cu vederea. Dispneea este 
rară, iar cianoza apare în formele avansate. Inima este de dimensiuni normale sau mai 
mică (în discordanță cu semnele periferice); auscultaţia evidenţiază uneori asurzirea zgo- 
motelor cardiace, apariția unui suflu sistolic la vârf, prezenţa fibrilaţiei atriale sau a unor 
zgomote supraadăugate, datorită mobilizării plăcilor calcare. Ritmul este tahicardic. 

Semnele periferice sunt caracteristice. Pulsul este rapid şi mic, T.A. adesea coborâtă, 
presiunea venoasă constantă şi precoce crescută. Datorită stazei şi hipertensiunii venoase 
din teritoriul venei cave inferioare se instalează hepatomegalie, turgescenţa jugularelor, 
ascită abundentă, care se reface repede după evacuare, şi edeme discrete ale membrelor 
pelviene. / 

Aspectul este asemănător insuficienţei cardiace drepte sau cirozei hepatice hipertro- 
fice. La copii, pretează la confuzii şi peritonita tuberculoasă, din cauza ascitei. 

Examenul radiologic precizează diagnosticul, evi- 
dențiază calcifierile pericardice. Electrocardiograma 
şi cateterismul dau indicaţii suplimentare. Laboratorul 
semnalează, uneori, hipoproteinemie şi alterarea 
probelor hepatice. 

Evoluție: în absenţa intervenţiei chirurgicale, ma- 
ladia evoluează spre insuficiență cardiacă, cu prog- 
nostic fatal. 

Tratamentul constă în regim hiposodat, diuretice, 
paracenteze, eventual tonicardiace, corectarea hipo- 
proteinemiei. Singurul tratament eficace este cel chi- 
rurgical (decorticarea inimii). Intervenţia are loc după 
stingerea procesului evolutiv, dar înainte de a fi apă- 
rut leziuni hepatice şi miocardice ireversibile. 


3.9.3. MEDIASTINOPERICARDITA 


Fig. 40 - Pericardită calcară operată. 


Mediastinopericardita sau  pericardita cronică 
adezivă neconstrictivă se caracterizează prin existenţa unor aderenţe între pericard şi or- 
ganele învecinate din mediastin, iar radiologic, prin imobilitatea cordului în cavitatea 
toracică: Cordul poate fi mărit, iar boala, deseori nu are o simptomatologie proprie. Cau- 
zele principale sunt tuberculoza şi reumatismul articular acut. 


3.9.4. REVĂRSATELE PERICARDICE NEINFLAMATORII 


Hidropericardul este prezenţa în cavitatea pericardică a unui revărsat neinflamator, care 
depăşeşte 100 ml şi care de obicei este un transsudat ce se instalează insidios. Diagnosticul 
este sugerat de mărirea inimii. În caz de anasarcă, apar şi alte localizări (pleural, peritoneal). 
Se întâlneşte în insuficienţa cardiacă, glomerulonefii ită, mixedem, stări caşectice. 

Hemopericardul este prezenţa unei cantități de sânge în cavitatea pericardică şi apare în 
caz de ruptură a inimii după un infarct miocardic, rănirea inimii sau a marilor vase în por- 
țiunea intrapericardică, tumori pericardice, ruptură a unui anevrism aortic. În caz de hemo- 
ragie rapidă şi masivă poate surveni moartea subită. Dacă hemoragia apare lent, tabloul cli- 
nic este dominat de dureri precordiale, dispnee intensă şi semne de hemoragie internă. Tra- 
tamentul este chirurgical. 

Pneumopericardul este-prezenţa unei cantități de aer în pericard. De obicei se întâl- 
nesc forme asociate: hidropneumo- sau hemopneumopericard. Apare în caz de perforatie 
traumatică a pericardului sau de stabilire a unei comunicări între pericard şi organele ve- 
cine (plămân, esofag, stomac). Debutul este brutal cu dureri violente, precordiale, disp- 
nee, cianoză, stare lipotomică. La percuţia cordului se constată timpanism.' Examenul 
radiologic precizează diagnosticul. 

Prognosticul este în general foarte grav. Tratamentul se adresează bolii cauzale. 


3.10. BOLILE CONGENITALE ALE INIMII 


Definiţie: bolile congenitale ale inimii sau cardiopatiile congenitale sunt anomalii ale 
inimii ori ale marilor vase, apărute în timpul vieţii intrauterine. Survin între a cincea şi a 
opta săptămână. de viaţă embrionară, când atriile şi ventriculii sunt separate în două jumătăți 
printr-un sept. În etiologia lor intervin factori ereditari şi externi de mediu, dintre care cei 
mai frecvenți sunt virozele, înseosebi rubeola, varicela, gripa, medicamentele teratogene şi 
radierea mamei, în primele luni de sarcină. Există numeroase clasificări. Cea mai simplă 
împarte cardiopatiile congenitale în cianogene, în care domină cianoza, şi necianogene. 


3.10.1. CARDIOPATII CONGENITALE NECIANOGENE 


Coarctaţia aortei constă în strâmtarea (stenoza) porțiunii terminale a cârjei aortice, 
aproape de locul unde ia naştere artera subclavie stângă. Boala se manifestă prin hiper- 
pulsatilitate şi hipertensiune arterială la membrele toracice, circulație colaterală inter- 
costală, cu erodarea marginilor inferioare ale coastelor, vizibilă radiologic, şi prin micşo- 
rarea sau absenţa pulsațiilor arterelor femurale. La nivelul cordului se aude un suflu sisto- 
lic, care se percepe şi pe fața posterioară a toracelui, între omoplați. 

Tratamentul este numai chirugical. 

‘Stenoza aortică şi stenoza pulmonară prezintă tablouri clinice asemănătoare formelor 
dobândite, manifestările clinice fiind în funcţie de gradul stenozei. Tratamentul este chi- 
rugical. 

Persistenja canalului arterial este o anomalie congenitală constând în persistența 
acestui canal, care la făt leagă artera pulmonară cu aorta. Se manifestă printr-un suflu 
continuu sistolic-diastolic cu întărire sistolică, cu intensitate maximă în spațiile al II-lea - 
III-lea intercostale stângi, însoțit de freamăt, şi prin semne periferice care sugerează insu- 
ficienţă aortică: puls amplu, tensiunea arterială divergentă. Tratamemtul este chirurgical. 

Defectul septal ventricular constă în persistenţa după naştere a unei comunicări. inter- 
ventriculare, aproape totdeauna în partea superioară a septului interventricular. Se manifestă 
printr-un suflu sistolic intens parasternal stâng în spaţiul al III-lea sau al IV-lea, iradiind în 
toate direcţiile. Este însoţit de un freamăt sistolic, iar la examenul radiologic - în caz de 

„comunicare largă - se constată mărirea inimii şi intensificarea circulaţiei pulmonare. 

Defectul septal atrial este persistenta după naştere a comunicării interatriale. Boala 
„este de obicei bine suportată, iar diagnosticul se bazează pe existenţa unui suflu sistolic 
slab în cel de al III-lea spaţiu intercostal stâng. Tratamentul este chirurgical. 


3.10.2. CARDIOPATII CONGENITALE CIANOGENE 


Simptomul principal al acestui grup de boli este cianoza, care se datoreşte pătrunderii 
' sângelui venos din inima dreaptă în inima stângă. Pentru a se produce acest fenomen este 

necesar ca presiunile din inima dreaptă să fie mai mari decât acelea din inima stângă şi să 
existe o comunicare între cavitățile drepte şi sing 

Tetralogia Fallot este o car- — pogoara 
diopatie congenitală, carac- 
terizată prin stenoză pulmonară, 
comunicare  interventriculară, 
aorta situată în dreapta şi 
hipertrofia ventriculară dreaptă. 
Tabloul clinic este dominat de 
cianoză generală, mai evidentă 
la extremităţi, accentuată la 
efort. Cianoza apare de la naş- 
tere şi progresează cu vârsta. 
Bolnavii prezintă dispnee la cele 
mai mici eforturi, la plâns, la 
frig şi chiar în repaus. Adeseori, 
copiii iau spontan poziţia pe Fig. 41 - Defect septal atrial operat. 
vine care le îmbunătăţeşte circu- 
laţia cerebrală. Se mai constată hipocratism digital şi suflu sistolic în spaţiul al III-lea 
intercostal stâng. Radiologia şi cateterismul precizează diagnosticul. Prognosticul este 
sever, durata medie de viaţă fiind scurtă. Tratamentul este chirur gical. 

Trilogia Fallot este o anomalie care asociază o stenoză a arterei pulmonare la o co- 
municare interatrială şi:o hipertrofie ventriculară dreaptă. Simptomele sunt asemănătoare 
tetralogiei, dar mai moderate. Tratamentul este chirurgical. 


3.11. TULBURĂRILE RITMULUI CARDIAC (aritmiile) 


Ritmul cardiac 'se află sub dependenţa a două sisteme reglatoare: 

- unul extracardiac (sistemul simpatic şi parasimpatic); 

- altul intracardiac (țesutul specific). În mod normal, impulsul sinuzal care activează atri- 
ile şi ventriculii ia naştere în nodulul sinuzal (Keith şi Flak), care emite stimuli cu o frec- 
venţă de 60 - 80/min. Nodulul sinuzal imprimă inimii ritmul său, pentru că emite stimulii cu 
cea mai ridicată frecvență, dar şi celelalte zone ale țesutului specific pot emite stimuli. No- 
dulul atrio-ventricular produce ritmul numit nodal, iar fasciculul His, ritmul idioventricular. 

Toate aceste ritmuri cu origine extrasinuzală sunt numite ritmuri eclopice (heterotope). 

Tulburările de ritm se clasifică în tulburări în formarea stimulilor şi tulburări în con- 
ducerea stimulului. Tulburările în formarea stimulilor sunt tahicardiile şi bradicardiile 
sinuzale şi ritmurile ectopice sau extrasinuzale (extrasistole, tahicardii paroxistice, flutter, 
fibrilaţie atrială). 

Tulburările în conducerea stimulilor se numesc blocuri. 

Diagnosticul tulburărilor de ritm se poate pune uneori clinic, alteori este necesar un 
examen electrocardiologic. 


3.11.1. TULBURĂRI ÎN FORMAREA STIMULILOR 


3.11.1.1. ARITMII SINUZALE 


Tahicardia sinuzală este o tulburare de ritm manifestată prin accelerarea: ritmului 
cardiac între 100 şi 160/min., frecvenţa fiind regulată şi persistentă. Apare la efort, emotii, 

în timpul digestiei, după administrarea unor medicamente (Atropină, Nitroglicerină) sau 
după abuzul de excitante (tutun, cafea, alcool). Se întâlneşte obişnuit în boli febrile, 
hipertiroidism, insuficiența cardiacă, anemii, hemoragii, stări de colaps. Tahicardia 
sinuzală este în general bine suportată. Uneori bolnavii se plâng de palpitaţii sau de o 
jenă precordială. Tratamentul de bază este cel cauzal. Ca tratament simptomatic se folo- 
` sesc sedative (bromuri, barbiturice), Hiposerpil sau Propranolul. ' 

Bradicardia sinuzală se caracterizează printr-un ritm regulat, cu o frecvență a bătăilor 
cardiace între 40 - 60/min. Este fiziologică dacă apare la vârstnici, atleți bine antrenați, în 
somn sau în cursul sarcinii. Poate apărea şi în numeroase stări patologice: hipertensiune 
intracraniană, icter, febră tifoidă, mixedem, unele infarcte miocardice, intoxicații cu 
plumb sau digitală. Poate fi provocată şi de compresiunea sinusului carotidian sau a glo- 
bilor oculari. De obicei lipsesc manifestările subiective. Uneori, există amețeli, lipotimii, 
foarte rar sincope. 


3.11.1.2. ARITMII ECTOPICE (extrasinuzale) 


Extrasistolele sunt contractii premature, anticipate, care tulbură succesiunea regulată 
a contracţiilor inimii. După locul de origine a stimulilor care le provoacă se deosebesc 
extrasistole ventriculare (cele mai frecvente) şi supraventriculare (atriale sau nodale). 
Extrasistolele sunt cele. mai frecvente tulburări de ritm şi pot apărea şi la indivizi sănă- 
toşi, după emoţii, efort, tulburări digestive sau după abuz de ceai, cafea, tutun. Intoxicația 
cu digitală se însoţeşte adeseori de extrasistole. Pot exista extrasistole şi în cardiopatia 
ischemică, în cardita reumatică, în stenoza mitrală, ca de altfel în cele mai variate boli 
cardiace. Prognosticul este mai sever când apar după efort la coronarieni trecuţi de 40 de 
ani, şi în infarctul miocardic, când apar în salve numeroase la bolnavi cu stenoză mitrală 
(anunţă instalarea fibrilaţiei sau a flutterului). 

De obicei extrasistolele nu sunt percepute de bolnav, uneori sunt resimțite sub formă 
de palpitaţii, amețeli, înțepături, senzaţia de oprire a inimii, urmată de o lovitură puter- 
nică în piept. i 

La palparea pulsului se constată fie o pulsaţie radială de amplitudine mică, urmată de 
o pauză mai lungă decât cea obişnuită, numită pauză compensatoare, fie lipsa pulsaţiei 
radiale când extrasistola este foarte precoce. La auscultarea inimii, extrasistola se traduce 
fie prin două zgomote premature (anticipate) pe fondul regulat al bătăilor inimii, fie 
printr-unul singur (când este foarte precoce). Extrasistolele pot fi.izolate, sporadice sau 
pot apărea cu o anumită regularitate: cicluri normale alternând cu extrasistole (bigemi- 
- nism) sau un ciclu normal alternând cu două extrasistole (trigeminism). 

Tratamentul constă în suprimarea excitanţilor (alcool, cafea, tutun), sedative, (barbi- 
turice, bromuri), liniştirea bolnavului. , 

O atenţie deosebită trebuie să se acorde extrasistolelor ventriculare (E.V.), din cauza 
riscului de trecere în tahicardie sau fibrilaţie ventriculară (infarct miocardic, intoxicație 
digitalică, insuficiență cârdiacă). Riscul creşte în cazul E.V. care depăşesc numărul de 
5/min., polifocale, precoce'sau "în salve”. Acestea se tratează cu Xilină (Lidocaină) i.v. 
(50 - 1 000 mg sau oral 250 mg de 4 - 6 ori/24 de ore), Chinidină sulfurică (0,30 g de 3 - 
4 ori/24 de ore), eventual Inderal (Propranolol) (20 - 80 mg/24 de ore); (Contraindicaţii: 
bronhospasmul, insuficiența cardiacă severă, blocurile atrio-ventriculare, bradicardiile şi 
hipotensiunea), Practolol (Eraldin) (5 mg de 2 - 4 ori/24 de ore). În E.V. din intoxicația 
digitalică se sistează administrarea Digitalei şi adiureticelor şi se administrează CIK, 

Fenitoină (100 mg de 4 ori/24 de ore), Xilină i.v., Procainamidă, Propranolol sau Chini- 
dină, în aceleaşi doze. 

Tahicardia paroxistică este o accelerare paroxistică a bătăilor cardiace, cu început şi 
sfârşit brusc. Ritmul cardiac este rapid (150 - 220 de bătăi/min.) şi regulat. După locul de 
formare a stimulilor ectopici se deosebesc tahicardia paroxistică ventriculară şi supra- 
ventriculară (atrială sau nodală), diferenţierea făcându-se cu ajutorul electrocar- 
diobramei. 

Tahicardia paroxistică supraventriculară este forma clinică cea mai frecventă şi poate 
apărea deseori pe un cord normal (emoţii, oboseală, tulburări digestive, abuz de cafea, 
tutun), dar şi în cardiopatii ischemice, cardita reumatică, stenoza mitrală, tireotoxicoză. 

Localizarea ventriculară apare excepțional la indivizi normali. De obicei este vorba de 
boli miocardice grave: infarct miocardic, hipertensiune arterială severă, cardiopatie ische- 
mică gravă, intoxicație digitalică. Simptomele sunt comune. Boala debutează brusc, de- 
seori fără vreo cauză evidentă, uneori după eforturi sau emoţii. Durează minute, ore sau 
chiar zile. În timpul accesului, bolnavul simte palpitații violente, are grețuri sau vărsături. 
Uneori apar amețeli, mai rar lipotimii, dureri cu caracter anginos sau chiar colaps. Când 
criza durează mult, -se poate instala insuficienta cardiacă. Dispare tot brusc, la sfârşitul 
crizei existând frecvent poliurie. 

Tratamentul tahicardiei paroxistice atriale (T.P.A.), se începe cu sedative (Fenobar- 
bital 1/2 fiolă i.m. de 2 ori/24 de ore), Hidroxizin (1 - 2 fiole), Diazepam şi manevre de 
stimulare vagală (compresiune sau masajul sinusului carotidian, cu policele de o singură 
parte, alternativ, dar niciodată simultan, timp de 10 - 20 sec., cu repetare, compresiunea 
globilor oculari, manevra Valsalva - expiraţie forțată cu glota închisă - sau Müller, înghi- 
țirea unui aliment solid, provocarea de vărsături prin excitarea mecanică a peretelui pos- 
terior al faringelui cu o linguriţă, ingestie de apă călduță). În caz de insucces (rareori), se 
administrează în următoarea succesiune: digitalice injectabile [Digoxin (0,5 mg) sau 
Lanatosid-C, Cedilanid (0,4 mg), repetate în 1 - 2 ore, până la doza totală de 1,2 - 1,4 mg, 
cu repetarea compresiunii sinuzale], Procainamidă (i.v. lent, 100 mg/min. - 500 - 1 500 
mg total: oral, 1 g la 6 ore sau i.m., Chinidină sulfurică 0,30 g la 3 ore (1,2 - 2,4 g/24 de 
ore doză totală), Propranolol, i.v. (1 - 5 mg) sau oral (30 - 90 mg/zi), Practolol, stimulare 
electrică (în cazurile refractare). În T.P.A. asociată cu bloc atrio-ventriculai, indusă de 
Digitală, se suprimă Digitala şi diureticele şi se administrează CIK, Fenitoină, i.v., Xilină 
i.v. betablocante (Propranolol), Procainamidă. În T.P. ventriculară (prognostic sever în- 
totdeauna), digitala şi CIK sunt contraindicate, iar manevrele vagale ineficace. Se admi- 
nistrează Xilina i.v., Procainamidă i.v., Fenitoin (în formele induse de digitală). Cea mai 
eficace metodă este şocul electric. De la caz la caz Chinidină sau betablocante (Propra- 
nolol, Eraldin). 

Fluiterul atrial este un ritm patologic atrial, regulat şi foarte rapid (250 - 300/min.). 
Se întâlneşte rar la indivizi sănătoşi, apărând de obicei în caz de stenoză mitrală, hiper- 
tiroidism, cardiopatie ischemică, hipertensiune arterială. 

Rareori se transmit toţi stimulii atriali ventriculilor, în care caz pericolul de sincopă 
este iminent. De obicei, numai o parte din stimuli (unul din doi, trei, patru sau cinci) 
ajung să contracte ventriculii, datorită unui obstacol (bloc) funcţional la nivelul nodului 
atrio-ventricular. Din această cauză, ritmul ventricular poate fi de 150 - 100 - 75 sau 
chiar 60 de bătăi/min. De obicei, frecvenţa este de 150 de contracții/min. Există forme 
paroxistice şi forme continue. Flutterul atrial este foarte bine tolerat, adeseori bolnavii 
ignorându-şi suferința. Diagnosticul se bazează pe existența unei tahicardii regulate, care 

nu variază cu poziţia, repausul sau exerciţiile fizice. Precizarea se face prin electro- 
cardiografie. Prognosticul depinde de boala cauzală. Uneori, se poate transforma în fibri- 
laţie atrială. ` 

Tratamentul de eleçție este şocul electric. În absență, se administrează Digitala 
injectabilă (vezi T.P.A.), singură sau asociată cu un betablocant, uneori cu Chinidină. 

Fibrilaţia atrială este o tulburare de ritm cu o frecvenţă ventriculară de obicei rapidă, 
neregulată şi variabilă. Apare în diferite boli ale inimii, obişnuit în caz de stenoză mitrală, 
cardiopatie ischemică, hipertiroidism, etc. În cursul fibrilaţiei, atriile sunt lipsite de 
contracţii propriu-zise, centrul ectopic emițând stimuli cu o frecvență de 400 - 600/min. 
Desigur că nu toţi stimulii pot ajunge la ventriculi. 

Există forme paroxistice cu frecvenţă cardiacă mare, care au aspectul clinic al tahicar- 
diei paroxistice. Fibrilaţia permanentă este mai obişnuită şi. se caracterizează prin pulsaţii 
radiale şi bătăi cardiace neregulate ca intensitate şi frecvenţă. Din cauza acestei totale 
neregularități, boala se mai numeşte și aritmie completă. Numărul pulsaţiilor radiale este 
aproape totdeauna inferior numărului contracţiilor. cardiace, fenomen numit deficit ul 
pulsului. T.A. este dificil de luat, tensiunea sistolică variind de la o sistolă la alta. De obi- 
cei nu apar simptome funcționale, cu excepţia formelor paroxistice. 

Există şi forme bradicardice. Fibrilaţia atrială cu ritm ventricular de peste 100/min. 
conduce de obicei la insuficiență cardiacă. 

Tratamentul urmăreşte fie convertirea în ritm sinuzal prin şoc electric, fie rărirea 
ritmului ventricular la 60 - 70 de bătăi/min., prin blocarea nodului atrioventricular cu 
Digitală injectabilă (Digoxin, Lanatosid-C, 0,4 mg, repetat la 2 - 3 ore până la doza totală 
de 1,2 - 1,6 mg). În F.A. cu ritm ventricular foarte rar se oprește Digitala şi se adminis- 
trează, după caz, Cofeină sau.Atropină. 

Flutterul ventricular este o tulburare paroxistică de ritm cu frecvența medie de 180 - 
250/min.; apare în infarctul miocardic, sau blocul A-V complet, cu tablou clinic dominat 
de slăbiciune mare, amețeli, sincopă după 20 sec., convulsii şi incontinență după 40 de 
secunde. Tratamentul de elecţie - şocul electric - trebuie aplicat imediat. Dacă aceasta nu 
este posibil, se administrează intravenos Xilină, Procainamidă, Propranolol sau Tosilat de 
bretiliu. | 

Fibrilația ventriculară este o gravă tulburare de ritm, caracterizată prin contracții 
ventriculare ineficiente, rapide şi necoordonate. În absenţa tratamentului medical, sfâr- 
şitul este letal. Diagnosticul exact se poate face numai prin ECG. Clinic, se manifestă 
prin slăbiciune extremă, amețeli, sincopă, convulsii, incontinență, moarte subită. Apare în 
boli cardiace grave (cardiopatie ischemică, infarct miocardic), intoxicația cu Digitală, 
Chinidină, anestezice, intervenții pe cord etc. Tratamentul trebuie instituit de urgenţă, 
obligatoriu în primele 4 minute de la instalare. Constă: în şocuri electrice, masaj cardiac 
extern, cu o frecvenţă de 70 - 80/min. (precedat de 2 - 3 lovituri cu pumnul în regiunea 
precordială), combinat cu respiraţie artificială, la nevoie "gură-la-gură” (vezi fig. 20), 
eventual respiraţie asistată prin intubaţie traheală. În absenţa defibrilatorului se admi- 
nistrează, intracardiac, Adrenalină 0,5 ml 1% (sau i.v.), Procainamidă (200 - 400 mg), 
Xilină (150 - 200 mg), Propranolol (2 - 4 mg). Pentru prevenirea recurenţelor de fibrilaţie 
ventriculară, se administrează Procainamidă, Xilină, Chinidină, betablocante. 

Diferitelor tulburări de ritm le sunt indicate numeroase droguri cu acțiune antiarit- 
mică. În continuare prezentăm principalele droguri, reacţiile lor adverse şi indicaţiile. 

l. Chinidina, este cel mai vechi şi cunoscut antiaritmic. Se foloseşte în mod curent 
sulfatul de chinidină sub formă.de comprimate de 0.20 g oral. Se mai întrebuinţează şi 
gluconatul şi poligalacturonatul de chinidină (Cardioquine). Cu efect prelungit este 

gluconatul de chinidină care se prezintă în comprimate şi se administrează fic oral la 8 - 
12 ore fie i.m. Gluconatul, Lactatul şi Clorhidratul de Chinidină pot fi administrate şi i.v. 
Ca reacţii adverse se semnalează în primul rând manifestări gastrointestinale (preţuri, 
vărsături şi diaree), reacţii cardiovasculare (aritmii, tulburări de conducere, hipotensiune 
arterială, scăderea forței de contracție şi chiar moarte subită). Tratamentul constă în 
suprimarea sau diminuarea dozei şi după caz administrare de perfuzii cu noreprinefiină, 
izoproterenol sau angiotensină. Se contraindică administrarea Chinidinei în cazuri de 
intoleranță, blocul A-V complet, tulburări de conducere, blocul de ramură, la bătrâni, 
fibralția ventriculară veche sau cu hipertiroidie şi în caz de infecţii acute. Chinidina se 
recomandă în extrasistolia atrială şi ventriculară, fibrilaţia atrială recentă, Flutter atrial, 
Pahicardia paroxistică atrială, uneori tahicardii sau fibrilaţii ventriculare. Doza este de 
0,20 g de 3 - 5 ori/zi şi poate merge până la 0,20 g la 3 ore. Asocierea Chinidinei cu 
Propanololul este utilă. În general Chinidina este administrată pe cale orală fiind contra- 
indicată calea i.v. 

2. Procuinumida este un antiaritmic cu proprietăți similare Chinidinei. Fiind antago- 
nistă sulfamidelor, administrarea concomitentă este contraindicată. Ca reacţii adverse 
rareori se semnalează intoleranță, mai frecvent tulburări gastrointestinale, febră, frisoane, 
artralgii, erupții cutanate şi uneori lupusul eritematos care dispare după întreruperea dro- 
gului. Este comercializat în subdenumirea de Pronestyl, care se prezintă sub formă de 
tablete (1 tabletă = 250 mg) şi injectabile (flacoane de 10 ml, 1 ml = 100 mg). Calea orală 
este preferabilă. Se administrează 0,5 - 1 g (2 - 4 tablete/24 ore). Indicaţiile procaina- 
midei sunt: tahicardia ventriculară când se recomandă administrarea i.v., fibrilaţia ventri- 
culară (i.v. lent), extrasistolia ventriculară şi unele tahicardii supraventriculare. 

3. Lidocaina (Xilina), acţionează prompt, are scurtă durată de acţiune, este eficace în 
tulburările de ritm ventriculare, iar reacțiile adverse sunt minime. Contraindicaţiile sunt 
reduse (convulsii şi blocul total). Este indicată în extrasistole ventriculare şi tahicardii 
ventriculare. Este drogul de elecţie. În tulburările de ritm ventriculare, din infaretul de 
miocard şi din intoxicația cu digitală. Se administrează 50 - 100 mg i.v., urmată de o 
perfuzie cu aceeaşi cantitate. 

4. Difenilhidantoina (Dilantin, Di-Hydun), se administrează fie i.v. (doza iniţială 250 
mg, şi apoi doze de 50 - 100 mg până la dispariţia aritmiei), fie oral (300 - 400 mg/zi). 
Este indicată în aritmiile digitalice ventriculare sau supraventriculare, aritmiile din infarc- 
tul de miocard, aritmiile repetitive şi profilactic în unele anestezii. Ca reacții adverse pot 
să apară hipotensiunea arterială şi decompensarea cardiacă. Nu se administrează la bol- 
navii cu miocardul alterat, cu insuficienţă cardiacă sau în caz de intoleranţă. 

5. Propanololul (Inderal), este un Betablocant adrenergic, cu rol important în tra- 
tamentul aritmiilor, blocând efectele catecolaminelor, (adrenalină, noradrenalină). Uneori 
se asociază cu Chinidina. Este indicat în aritmii atriale (extrasistole, tahicardii, cu bloc A- 
V sau fără, fibrilație atrială, flutter atrial, tahicardia paroxistică atrială), aritmiile din 
infarctul miocardic sua digitalice. Doza este după caz, oral, sau i.v 20 - 60 şi chiar 120 
mg. Se prezintă sub formă de comprimate de 0, 010 g şi 0,040 g şi fiole de 5 ml cu 0,05 g, 
administrat i.v. Poate provoca reacții adverse: hipotensiune, bronhospasm, greață, vărsă- 
turi, diaree şi decompensare cardiacă. Alte betablocante folosite în clinică sunt: Trasicor, 
Visken, Aptine, Lopressor, Timacor, Corgard, Cordanum. 

6. Dimetilpropanololul este un derivat fără efecte betablocante dar cu efecte antiarit- 
mice superioare (U.M. - 272). 

7. Alte Antiaritmice folosite în practica medicală sunt: Melillicodaina (superioară 
Lidocainei), Disopyramida (Norpace) în drajeuri de 10 mg, 200 - 300 mg/zi Ajmalina 
(i.v. sau în perfuzie), Soldactona, antagonist al aldosteronului. 

8. Cordarona (Amiodaronă) este utilizată în ultimul timp în diferite tulburări de ritm, 
ca blocant al calciului şi ca vasodilatator coronarian şi general. Este util în tahicardii 
ventriculare sau supraventriculare, în fibrilația atrială şi flutterul atrial. S-a dovedit 
eficace şi în angina pectorală. În flutterul atrial asocierea cu Digoxina dă rezultate su- 
perioare. Doza zilnică este de 200 - 600 mg/24 h. 

9. Verapaminul (ipoveratril, Isoptin, Cordilox), este de asemenea un antiaritmic, care 
acţionează ca blocant al calciului. Ca reacţii adverse poate determina bradicardie, hipo- 
tensiune arterială şi uneori decompensare cardiacă pe un miocard deteriorat. Este indicat 
în tahicardia supraventriculară (chiar paroxistică), în fibrilaţia şi flutierul atrial şi în extra- 
sistolele atriale şi ventriculare. Este eficace în angina pectorală şi hipertensiunea arterială. 
Dozele i.v. sunt de 1 - 10 mg. 

10. Digitala acționează ca antiaritmic în anumite tulburări de ritm. Este indicată în 
aritmia extrasistolică care apare la bolnavii cu insuficiență cardiacă, în crizele frecvente 
de tahicardie paroxistică atrială (preventiv şi curativ), în fibrilaţia atrială şi în flutterul 
atrial cu răspuns ventricular rapid. În urgente se foloseşte lent, intravenos, Lanatozidul C 
(fiole de 0,4 mg), sau Digoxina (fiole de 0,5 mg). Înjecţiile i.v. se pot repeta, în funcţie 
de răspuns, o jumătate fiolă la 4 ore până la 1,6 mg/24 h. În aritmiile stabile se admi- 
nistrează fie Digitală pulxis fie Digoxină. Astfel în fibriiația atrială ca tratament de între- 
tinere se dă un comprimat/zi, 5 zile/săptămână. Dipitalizarea în tulburările de ritm poate 
fi rapidă (doza de atac în 3 zile) sau lentă (doza în 6 zile). 

11. Șocul electric, extern (defibrilarea externă), acționează tot antiaritmic în: Fibrilaţia 
atrială, Flutter atrial şi tahicardia paroxistică ventriculară care de obicei constituie o mare 
urgență. 

12. În toate aritmiile se înlătură surmenajul, cafeaua, tutunul şi alcoolul. Se recoman- 
dă odihnă, asanarea infecțiilor de focar şi administrarea de tranchilizante (Meprobamat 2 
- 3 comprimate/zi, Napotom 1 - 3/zi, Diazepam 1 - 3 comprimate de 10. mg, Hidroxizin, 
Atarax 2 - 3/zi) sau sedative (Extraveral 2 - 3 comprimate/zi, Bromoval 2 - 3 compri- 
mate/zi, Pasinal, Dormital etc). Când aritmia apare după supradozaj digitalic se întrerupe 
digitala şi se administrează clorură de potasiu 3 - 6 p/zi. 


3.11.2. TULBURĂRI ÎN CONDUCEREA STIMULILOR 


În mod curent se numesc blocuri şi se datoresc întreruperii sau încetinirii conducerii 
undei de excitație (stimulului). 

După locul obstacolului, există blocuri sino-atriale (nodul sinuzal), blocuri atrio- 
ventriculare (nodul Aschoff-Tuwara) şi blocuri de ramură (obstacol) pe una din ramuri). 

Blocul sino-atrial nu se poate diagnostica decât electrocardiografic şi se traduce prin 
lipsa din când în când a unei sistole complete, pauza care rezultă fiind exact dublul unui 
ciclu cardiac normal. Apar rar şi este de obicei benign. 

Uneori poate produce sincope sau crize Adams-Stokes. În aceste cazuri se adminis- 
trează Atropină 0,5-1 mg, i. v, repetat la nevoie la 6 ore,Efedrină 50 mg, s.c., i.m., repetat 
la 6 ore, Izoproterenol (Aludrin, Bronhodilatin). i 

Blocul de ramură este o tulburare de obicei gravă, întâlnindu-se rar la indivizi sănă- 
toşi. În general apare în caz de cardiopatie ischemică, hipertensiune arterială, valvulopatii 
aortice, stenoză mitrală, cardită reumatică etc. Diagnosticul se precizează electrocar- 
diografic. 

Blocul atrio-ventricular (blocul A-V) este o tulburare de conducere relativ frecventă, 
caracterizată prin întârzierea sau absența răspunsului ventriculár la stimulul atrial. Forma 

cea mai simplă este blocul A-V incomplet, de gradul 1, care constă în întârzierea condu- 
cerii atrio-ventriculare. Pe electrocardiogramă se notează prelungirea intervalului P-R. 
Apariţia sa în cursul reumatismului articular acut semnifică atingerea miocardică. 

În formele mai avansate - apare blocul A-V de gradul al II-lea - numai unul din doi, 
trei sau patru stimuli atriali ajung la ventriculi. Ritmul cardiac este lent (35 - 40/min.), 
dar simptomele funcţionale lipsesc. Când blocul de gradul al II-lea este instabil, în peri- 
oada de trecere către blocul complet pot apărea amețeli sau sincope. Cea mai gravă formă 
este blocul A-V de gradul al III-lea, sau complet, caracterizat prin întreruperea totală a 
transmiterii stimulilor de la atrii la ventriculi. 

Datorită acestui fapt intră în joc automatismul centrilor ventriculari, care emit stimuli 
proprii cu o frecvenţă de 30 - 40/min. Inima se găseşte sub influenţa a doi centri: un cen- 
tru sinuzal, pentru atrii şi un centru ventricular, pentru ventriculi. 

Blocul complet se caracterizează clinic printr-o frecvenţă joasă, de cca 30/min., care 
nu se modifică la efort, febră sau injectarea de Atropină. Diagnosticul se precizează 
electrocardiografic. Simptomele subiective lipsesc. Totuşi, la bolnavii cu bloc complet, 
oprirea inimii este totdeauna posibilă, ea putând apărea fie în perioada de trecere de la 
blocul A-V de gradul al II-lea la blocul complet, fie datorită ritmului prea lent al blocului 
total, fie prin creşterea exagerată a tonusului vagal, fie la trecerea de la ritm sinuzal la. 
blocul total. Oprirea inimii poartă numele de sindrom Adams-Stokes, sindrom care apare 
brusc, şi care este datorit ischemiei cerebrale, iar manifestările depind de durata pauzei 
ventriculare (asistolă ventriculară). 

Bolnavul îşi pierde brusc cunoştinţa, este palid, iar pulsul şi zgomotele cardiace sunt: 
absente. După câteva secunde se cianozează, iar respiraţia devine zgomotoasă. Apoi apar 
convulsii generalizate cu midriază. După 15 - 60 de secunde, bolnavul îşi revine brusc, 
obrajii devin roşii, pulsul şi zgomotele inimii reapar. Există şi o stare de rău sincopal, cu 
crize repetate. Sincopa Adams-Stokes trebuie deosebită de criza epileptică (muşcarea 
limbii, pierderea urinei), de lipotimii şi come, deoarece tratamentul este diferit. 

Etiologia tulburărilor de conducere este variabilă: factori ischemici (cardiopatie 
ischemică, 1.M.), congenitali, inflamatori (endocardită bacteriană, R.A.A., difterie, febră 
tifoidă), droguri (Digitală, Chinidină), metabolici (hipeskaliemie) etc. 

Tratamentul etiologic se adresează cauzei (Tratamentul R.A.A., sistarea Chinidinei 
sau Digitalei, coronarodilatatoare etc.). simptomatic, în cazurile în care A - V scade sub 
35 de bătăi/min., Izuprel, Bronhodilatin, Aleudrin (10 - 20 mg la 3 - 6 ore, sublingual), 
Atropină (0,5 - 1 mg) Efedrină (25 mg, oral la 6 ore) şi Nefrix. Sincopele Adams-Stokes, 
când sunt rare şi nu pot fi identificate ECG, se tratează cu Izoproterenol (Bronhodilatin, 
Izuprel), Atropină, Efedrină sau Nefrix. Când sunt frecvente, la fiecare criză se începe cu 
măsuri de reanimare (masaj cardiac extern şi respiraţie artificială), stimulare electrică, fie 
prin defibrilare, fie prin implantare chirurgicală de pacemaker (electrostimulator al 
cordului). Blocurile A-V apar de obicei în infarcte, miocardite, supradozaj digitalic, după 
antiaritmice, şi în hiperpotasemie (blocuri acute). Blocurile atrioventriculare cronice pot 
fi congenitale sau dobândite. Tratamentul se adresează factorilor cauzali. Blocurile de 
gradul | nu reclamă decât supraveghere. Cele de gradul II, necesită atropină i.v. 1 mg sau 
în perfuzie în soluţie glucozată 5%, sau noradrenalină perfuzie. Uneori se administrează 
corticoterapie. Blocurile A-V de gradul III, pot benefecia de Izoproterenol (Izuprel), 1 - 2 
comprimate sublingual, sau Efedrină 50 mg la 4 - 6 ore. Uneori Nefrix sau alt diuretic 
Tiazidic şi sedative (Fenobarbital). În cazuri extreme se administrează Adrenalină 0,5 ml 
din soluţia de 1%o, subcutanat la 8 h. Electrostimularea este un procedeu de utilitate 
deosebită. Stimularea electrică poate fi temporară sau permanentă, când electrozii unui 

Pace-maker, permanent pot fi implantaţi în miocard sau endocavitar. Când stimularea 
electrică nu este posibilă - Izoproterenol (Izuprel 1 - 2 mg/300 ml ser glucozat 5% sau 
0,4 mg î.v.), Adrenalină (4 ml 1%o/l ser glucozat 5%), Noradrenalină (4 - 8 mg/l ser glu- 
cozat 5%), Metaproterenol (Alupent - 5 mg/300 ml ser glucozat 5%), eventual Atropină, 
Prednison. Prevenirea crizelor se face cu Izuprel (3 - 4 tabele sublingual), Alupent (2 - 3 
tablete/zi), Efedrină (50 mg x 3/zi), Bronhodilatin (oral 10 mg x 3/zi). ` 

În crizele de sindrom Adams-Stokes se administrează simpatomimetice, Izopropilone- 
radrenalină, Adrenalină, Noradrenalină. Se urmăreşte restabilirea respirației prin respira- 
ție artificială sau respirație "pură-la-gură”, prin masaj cardiac, stimulare, mecanică a cor- 
dului prin lovituri ritmice sau înțeparea cordului şi, în sfârşit, stimulare electrică, fie prin 
defibrilare, fie prin pacemaker (electrostimulator al cordului). 


3.12. BOLILE ARTERELOR CORONARE - CARDIOPATIILE 
ISCHEMICE 


Prin boli coronariene se înțeleg tulburările produse de modificări funcționale sau 
organice ale arterelor coronare. 

Din cauza frecvenţei şi a gravităţii lor, acest grup de boli repere cel mai însemnat 
capitol al bolilor cardiovasculare. 

Se admite astăzi că 95% din totalitatea acestor boli au ca dii lezional ateroscle- 
roza, Alte cauze sunt: coronarite (lues, R.A.A.), embolii sau anomalii congenitale ale 
arterelor coronare ete. Manifestările clinice se datoresc unui proces de insuficientă coro- 
nariană, care este expresia ischemiei cardiace, adică a micșorării sau suprimării circulației 
coronariene, Ischemia miocardică de origine aterosclerotică este cunoscută sub numele 
de cardiopatie ischemică. Redăm mai jos clasificarea cardiopatiilor ischemice, recoman- 
dată de O.M.S. | 

- Forme dureroase: angina pectorală de efort, sindromul intermediar şi infarctul 
miocardic. 

- Forme nedureroase: forme asimptomatice clinic, prezentând numai semne electro- 
cardiografice; manifestări nespecifice (insuficiență cardiacă, aritmii şi blocuri, moarte 
subită). 

Manifestările în cazul unor coronare normale, dureroase ale insuficienţei coronariene , 
pot apărea şi prin scăderea debitului coronarian sau mărirea nevoilor metabolice (aritmii 
cu ritm rapid, hipoxemie arterială, anemii). 

Cardiopatia ischemică reprezintă principala cauză de deces în etapa aceasta. Prin 
marea sa incidență a căpătat un caracter de masă, fiind cea mai frecventă boală la adulţii 
peste 40 de ani. Nota de gravitate a cardiopatiilor ischemice rezultă şi din creşterea în 
ultimele 3 - 4 decenii a frecvenţei infarctului de miocard de cca 3 - 6 ori, în timp ce frec- 
venta aterosclerozei propriu-zise a crescut foarte puțin. 

Rtiopatogenia şi leziunile anatomopatologice ale cardiopatiilor ischemice vor fi pre- 
zentate la capitolul "Ateroscleroza". Boala afectează mult mai frecvent bărbaţii (cu ma- 

- xim de incidenţă între 45 şi 55 de ani) decât femeile. Caracterul ereditar este evident. 

Factorii favorizanți - factorii de risc - cei mai importanţi sunt: hipercolesterolemia, 
hipertensiunea arterială, fumatul, diabetul zaharat, obezitatea, hipotiroidismul, stressurile 
emoţionale, dieta hiperlipidică. S-a dovedit că asocierea mai multor factori de risc 
măreşte riscul de apariţie a cardiopatiei ischemice şi în special a principalei sale mani- 
festări - infarctul miocardic - de 3 - 5 - 10 ori, în funcţie de numărul acestora. 

3.12.1. ANGINA PECTORALĂ 


Definiţie: angina pectorală de efort este o formă clinică a cardiopatiei ischemice, 
caracterizată prin crize dureroase, paroxistice, cu sediu retrosternal, care apar la efort sau 
la emoţii, durează câteva minute şi dispar la încetarea cauzelor sau la administrarea unor 
compuşi nitrici (Nitroglicerină, Nitrit de amil). 

Eliopatogenie: principala cauză (90 - 95%) este ateroscleroza coronariană, care se 
manifestă sub formă de stenozări sau obliterări coronariene şi zone de necroză şi fibroză 
miocardică difuză. Valvulopatiile aortice, anemia, tahicardiile paroxistice, hipertiroi- 
dismul etc. reprezintă cauze mult mai rare. Fiziopatologie: angina pectorală este expresia 
unei insuficicienţe coronariene acute, datorită dezechilibrului bruse apărut la efort între 
nevoile miocardului (mai ales în 0) şi posibilităţile arterelor coronare. În mod normal, 
circulația coronariană se adaptează necesităţilor miocardului, putând creşte la efort de 8 - 
10 ori. Angina pectorală apare pe fondul unei insuficiențe coronariene cronice datorită 
coronarelor stenozate. 

Condiţiile declanşatoare - efort, emoţii etc. - impun miocardului un efort suplimentar, 
deci necesităţi suplimentare de O», dar circulația coronariană cu leziuni de ateroscleroză 
este incapabilă să-şi mărească debitul. Apar astfel o ischemie miocardică acută, o insuti- 
ciență coronariană acută, cu acumularea unor produse de catabolism (acid lactiv, piruvic 
etc.) care excită terminaţiile nervoase locale şi produc impulsul dureros (criza de angină). 

Simptome: simptomul principal este durerea, care are caracter constrictiv, "ca o 
gheară, arsură sau sufocare”, şi este însoțită uneori de anxietate (sentiment de teamă, 
teamă de moarte iminentă), este variabilă - de la jenă sau disconfort la dureri atroce. 
Sediul este reprezentat de regiunea retrosternală mijlocie şi inferioară şi de regiunea pre- 
cordială, pe care bolnavii o arată cu una sau ambele palme. radiază în umărul și 
membrul toracic stâng, de-a lungul marginii interne, până la ultimele două degete, uneori 
către mâna dreaptă sau bilateral, spre gât, mandibule, arcada dentară, omoplat. Iradierile 
nu sunt obligatorii. Importante sunt iradierile în regiunea cervicală anterioară şi mandi- 
bulă sau în ambele membre superioare, durata este de 1 - 3', rar 10 - 15', iar frecvenţa 
crizelor este variabilă. Durerea apare în anumite condiţii: abuz de tutun, crize tahicardice, 
efort fizic, de obicei la mers, emoţii, mese copioase, frig sau vânt etc. Cedează prompt la 
repaus şi la administrarea de Nitroglicerină (1 - 2' rar 3', test de diferenţiere). 

Criza dureroasă este însoţită uneori de palpitaţii, transpiraţii, paloare, lipotimie, lipsă 
de aer, eructaţii. 

Examenul fizic nu evidenţiază deseori nimic. Alteori apar semnele bolii de bază; 
ateroscleroză (sufluri, insuficiență cardiacă, aritmii, artere rigide), Electrocardiograma 
precizează diagnosticul. Coronarografia este încă o metodă de excepţie. 

Forme clinice: angorul spontan, adeseori de repaus sau nocturn, cu crize tipice, dar 
fără un factor declanșator, se datoreşte unei crize tahicardice, hipertensive, unei intricări 
coronaro-digestive, stări psiho-nevrotice sau anunță un infarct; angorul de decubit, înso- 
țeşte fenomenele insuficienței acute a ventriculului stâng şi apare tot în condiţii de 
creştere a muncii inimii (contact cu aşternutul rece, tahicardii, hipertiroidism etc.); 
angorul intrical, cu modalităţi atipice de declanşare, iradiere, durată, aspect al durerii, se 
datoreşte intervenţiei unei alte afecțiuni dureroase viscerale (litiază biliară, ulcer, hernie 
hiatală, spondiloză, periartrită scapulohumerală); se mai descrie angorul cu dureri alipice 
sau starea de rău dnginoasă - prima criză de angor corespunde frecvent unni infarct mio- 
cardic prin tromboză şi trebuie tratată cu 7 - 10 zile repaus, analgetice, coronaro- 
„ dilatatoare şi anticoagulante. Accentuarea duratei şi frecvenței angorului anunţă, de obi- 
cei, un infarct miocardic. 

Evoluţia este obişnuit progresivă. Durata medie a supraviețuirii este de 4 - 5 ani, 
sfârşitul producându-se fie prin moarte subită, fie prin infarct miocardic, tulburări de ritm 
şi de conducere sau insuficiență cardiacă. 

Diagnosticul este exclusiv clinic şi se bazează pe criza dureroasă cu localizare retro- 
sternală, instalată la efort sau emoţii şi care dispare în repaus sau la administrarea de 
nitriți. 

Criza trebuie deosebită de durerile din nevroza anxioasă sau depresivă, în care bolna- 
vul îşi delimitează precis durerile, mai ales la vârful inimii. Acestea durează ore şi zile, ` 
nu au legătură cu efortul, nu cedează la nitriți, dar se atenuează după sedative sau tranchi- 
lizante. Pot apărea confuzii şi cu durerile din infarct sau din sindromul intermediar, dar ` 
aici durerile durează mai mult. Examenul clinic, de laborator şi electrocardiograma per- 
mit precizarea. 

Prognosticul este nefavorabil în cazurile cu ereditate încărcată, infarct în antecedente, 
diabet zaharat, leziuni valvulare aortice, tulburări de ritm etc. 

Tratamentul anginei pectorale începe cu stabilirea cauzelor şi al factorilor care preci- 
pită apariția sau favorizează accesul de angor. Deoarece majoritatea cazurilor este urma- 
rea aterosclerozei coronariene, tratamentul va viza regimuri şi tratamentul aterosclerozei. 
Uneori angina pectorală este provocată de stenoza aortică, de cardio-miopatii sau de 
hipertensiunea arterială. În acest caz tratamentul său se suprapune tratamentului acestor 
boli. După caz Se tratează anemia, hipoxemia, hipertiroidia, insuficiența cardiacă, hiper- 
tensiunea arterială şi unele aritmii cu ritm rapid. Trebuie combătut fumatul, obezitatea; 
sedentarismul, hipercolesterolemia, diabetul zaharat, hipertiroidismul, str essurile, cu alte 
cuvinte toți factorii de risc. i 

Efortul nu trebuie înlăturat total. Se recomandă efort dozat, în primul rând mersul. 
Când este cazul, repaus după mesele principale. Repausul la pat are indicații speciale: 
crize frecvente, de durată, intense și rezistente la nitroglicerină, crize de decubit. Somnul 
este obligatoriu 8 h noaptea şi 1 oră după amiază. 

Regimul va fi echilibrat la normoponderali, hipocalori ic la obezi. Se vor evita mesele 
copioase şi după fiecare masă bolnavul va sta în repaus 60 - 90 minute. În general regi- 
mul va fi cel recomandat în ateroscleroză, obezitate, hiperlipoproteinemii (vezi cap. Noţi- 
uni de alimentaţie şi dietetică). Deci dietă hipocolesteronemiantă şi papusi, cu 
evitarea în special a grăsimilor bogate în acizi graşi saturați. 

Se va combate aerocolia, aerogastria şi constipația, prin supozitoare cu glicerină, 
administrare de ulei de parafină etc. 

„Se vor utiliza sedative şi tranchilizante (Fenobarbital sau Ciclobarbital o jumătate ta- 
bietă x 2, Diazepam 10 mg o jumătate tabletă x 2, Napotom 2 - 3/zi, Bromosedim, 
Bromaval, Extraveral etc), ori de câte ori este nevoie. 

Tratamentul crizei anginoase începe cu întreruperea efortului sau cauzei declan- 
şatoare şi administrare de Nitroglicerină (1 comprimat de 0,0005 g sfărâmat între dinţi 
sau 2 - 3 picături de soluţie), sublingual. Administrarea acestora se poate repeta de mai 
multe ori pe zi, se poate lua şi profilactic, deoarece nu creează obişnuință; acțiunea este 
de scurtă durată şi este bine tolerată. Dacă durerea nu cedează în 20 - 30 de minute, se 
suspectează un angor intricat sau un sindrom coronarian sever. Nitritul de amil (fiolă 
inhalată), acţionează mai rapid (10 - 15"). Prevenirea crizei se face prin evitarea circum- 
stanțelor declanşatoare (efort, emoţii mese copioase, tutun) şi medicamente cu acțiune 
coronarodilatatoare şi de favorizare a circulaţiei coronariene: Intensain (drajeuri de 75 

` mg, 3 - 6/zi), Persantin (drajeuri de 25 mg, 3 - 6/zi), Agozol (Prenilamină) (capsule de 15 
şi 60 mg x 3/zi), nitrocompuşi cu acțiune prelungită (Pentalong 2 - 6 tablete, oral/zi), 

Oxiflavii (tablete de 15 mg, 2 - 6/zi), substanţe betablocante adrenergice (Propranolol - 
Inderal - 10 - 40 mg/zi, FEraldin-Practolol), cu respectarea contraindicaţiilor (bronhos- 
pasm, insuficiență cardiacă severă, blocuri A-V, hipotensiune). Tratamentul anticoa- 
gulant este controversat, iar cel chirurgical - de excepție. Tratamentul bolii de fond - 


ateroscleroza - presupune corectarea factorilor de risc, reducerea din alimentaţie a grăsi- 


miilor animale şi a zaharurilor rafinate şi administrarea de Ciofibrat (Atromid-S) (4 - 8 
capsule/zi), în tratament de durată. 

Deoarece vazodilatatoarele cu acţiune coronariană, reprezintă principalul tratament în 
angina pectorală, în continuare prezentăm principalele droguri cu acţiunea lor şi efectele 
lor adverse. 

- Nitroglicerina, este singura medicaţie cu acţiune promptă şi reală. Se prezintă în 
comprimate de 0,5 mg sau soluţie alcoolică 1%o (trinitrina). Comprimatele sc admi- 
nistrează sublingual iar soluţia 3 picături tot sublingual. Criza trebuie să dispară în | - 2 
minute şi efectul să dureze 30 - 60 minute. Dacă criza de angor nu cedează după primul 
comprimat se administrează a! doilea. Dacă durerea nu dispare nici acum, poate fi în 
cauză un sindrom intermediar sau un infarct miocardic. Nitroghcerina se administrează şi 
preventiv, când bolnavul urmează să facă un efort. Pentru prevenirea crizelor există şi 
preparate sub formă de pomadă (nitro!), întinsă pe o bandă de hârtie impermeabilă, care 
se aplică seara la culcare, pe regiunea sternală sau pe antebraţ. Deşi este bine suportată, 
nitroglicerina poate provoca uneori efecte neplăcute: pulsații temporale, cefalee, valuri de 
căldură cefalică, înroşirea feţei, hipotensiune ortostatică. Uneori poate da cbişnuinţă. 

- Derivaţii nitrici cu acțiune prelungită (retard), se administrează zilnic 2 - 3/zi, 
Dintre aceştia cităm: Pentaeritrol tetanitrat (Peritraie, Pentalong, Nitropector, comprirnate 
de 20 mg 1 - 3/zi). Efectul apare după o oră şi jumătate şi durează 4 - 5 ore. Aceste pre- 
parate reduc consumul de nitroglicerină. Alt preparat mult utilizat este Isosorbiddintratul 
(Isoket, Isordil, Maycor). Acesta este utilizat pe scară largă în comprimate de 5 mg 
sublingual, de 10 - 30 mg comprimate oral, 2 - 3/zi şi sub formă retard (tabiete de 20 
mg). Efectul apare după 20 minute şi durează 2 - 4 ore. Indicaţia majoră este angina 
pectorală în criză sau profilactic şi insuficiența cardiacă acută după infarct sau cronică, 
Ca efecte secundare poate apare vasodilatație cutanată, cefalee sau amețeli. > 

- Alte medicamete cu acțiune coronaro dilatatoare. Dintre cele clasice menţionăm 
Miofilinul i.v., 1 - 2 fiole/zi de 0,24 g fiola şi papaverina oral sau i.m. Alte preparate 
utilizate sunt: Dipiridamolul (Persantin) cu efect coronaro dilatator, antiagregant plachetar și 
blocant al calciului, în doze de 3 x 2 - 3 drajeuri de 0,025 g/zi, sau 3 x i fiolă/zi; Prenila- 
mina (Segontin, Corontin, Agozol), drajeuri de 0,015 g 3/zi, Anginina; Carbocromena 
(Intensain, Intercordin), drajeuri de 75 sau 150 mg de 3/zi, sau | - 2 fiole i.v/zi, 
Benziodarona (Amplivix) 3 - 6 comprimate/zi, 0,100 g comprimatul; Iproniazid (Marsilid). 

- Amiodarona (Cordarone), înrudită cu Benziodarona este mult folosită în angina pec- 
torală. Acţionează frenator, alfa şi betacatecolaminic, reducând astfel travaliul cardiac, 
fără a reduce fluxul coronarian. Se administrează pe perioade limitate, per os 3 x 1 cap- 
sulă de 200 mg, în prima săptămână apoi | - 2 capsule/zi. 

- Blocanţii betaadrenergici, sunt în mod curent folosiţi ca vasodilatatori coronarieni. 
Se întrebuințează Propanololul, Inderalul, Tenorminul, Stresson, Trasicor, Visken, Seta- 
lex etc. Asocierea cu derivați nitrici cu acțiune prelungită (Pentalong, Nitropector) le mă- 
reşte efectul. Toate aceste droguri inhibă acţiunea catecolamidelor şi nevoia de oxigen a 
miocardului acționând bradicardizant, hipotensor şi scăzând contractilitatea miocardului. 
Se începe cu 4 x 10 mg/zi (comprimate de 10 sau 40 mg) şi se ajunge până la 60 mg/zi. 
Sunt contraindicate în tulburările de ritm şi conducere bradicardice, în astm bronşic şi în 
insuficiența cardiacă. 

- Antagoniștii calciului, sunt foarte utili în tratamentul anginei pectorale şi cardiopa- 
tiei ischemice. Inhibând pătrunderea calciului în celula miocardică, ei reduc consumul de 
oxigen scăzând necesităţile sale în oxigen. Principalele preparate sunt Verapamilul și 
Nifedipinul. Verapamilul are şi acțiune vasodilatatoare scăzând rezistența periferică (cu 
utilitate în hipertensiune arterială). Verapamilul (Isoptil, Cordilex) se administrează de 3 
x 40 - 80 mg/zi sau o fiolă i.v. lent de 5 mg. Este contraindicată în insuficiența cardiacă, 
şocul cardiogen, infarctul miocardic, blocul A-V. Ca efecte secundare pot apare greturi, 
vărsături, constipație, reacții alergice cutanate. Nifedipinul (Adalat, Corinfar, Epilat), tot 
blocant al calciului este şi antiaritmic şi vasodilatator. Se prezintă sub formă de drajeuri 
de 10 mg şi se administrează 3 x 1, după mese. Este contraindicat la femei gravide. Ca 
efecte adverse pot apare cefalee, bufeuri de căldură, vertij şi roşeaţă a feţei. 

Tratamentul endocrin în angina pectorală urmăreşte diminuarea necesităţilor în oxi- 
gen ale miocardului. Se administrează antitiroidiene de sinteză (Carbimazol) sau Iod 
radioactiv, fără rezultate certe. 

Pentru prevenirea infarctului miocardic, frecvent se instituie tratamentul anticoagu- 
lant. Acesta se începe cu Heparină şi se continuă cu Trombostom sub controlul timpului 
de Protrombină. Nu există acord unanim în ceea ce priveşte eficienţa sa. 

Metodele chirurgicale folosite în angina pectorală sunt realizarea unui by-pass aorto- 
coronarian unic sau multiplu, cu ajutorul unui transplant din vena safenă internă sau 
anastomoza arterei mamare interne cu ramura cororaniană post-stenotică. 

Unii autori recomandă o tabletă de aspirină pe zi timp mai îndelungat. 


3.12.2. INFARCTUL MIOCARDIC 


Definiţie: infarctul miocardic este un sindrom clinic provocat de necroza ischemică a 
unei porțiuni din miocard, determinată de obstruarea bruscă a unei artere coronare. 

Etiopatogenie: cauza principală (90 - 95%) este ateroscleroza. Mai rar intervin: em- 
bolii, coronarite reumatice, aortite luetice. În general apare la bărbaţi trecuţi de 40 de ani, 
cu crize de angină pectorală în ultimele luni sau ani. Bolnavii sunt de obicei sedentari, 
obezi, mari fumători, suprasolicitaţi psihic, prezentând hipercolesterolemie, diabet sau 
hipertensiune arterială. De obicei, în antecedentele personale sau familiale există acci- 
dente vasculare cerebrale, cardipatii ischemice sau arterite ale membrelor pelviene. Poate 
apărea însă şi la persoane fără antecedente coronariene. 

Fiziopatologie: spre deosebire de angina pectorală, în care dezechilibrul brusc dintre 
necesitățile miocardului şi posibilităţile coronarelor este trecător (efort, emoţii), în infarc- 
tul miocardic dezechilibrul este important şi prelungit. 

Anatomie patologică: leziunea specifică este necroza miocardului, care apare fie în 
urma ocluziei acute şi complete a unei artere coronare prin tromboză, fie - mai rar - dato- 
rită hemoragiei peretelui arterei coronare sau ramolirii unei plăci de aterom. 

Localizarea cea mai frecventă a infarctului miocardic o reprezintă ventriculul stâng şi 
septul interventricular. 

Simptome: în evoluția infarctului miocardic se deosebesc o perioadă prodromală, de 
una de debut, de stare şi de convalescenţă. 

Perioada prodromală precedă cu câteva zile instalarea infarctului şi se caracterizează 
prin accentuarea intensității, duratei şi frecvenţei acceselor dureroase la un vechi anginos 
sau prin apariția - la un bolnav fără antecedente anginoase - a unor accese de angină 
pectorală de efort de mare intensitate. De cele mai multe ori, perioada prodromală 

lipseşte, debutul fiind brusc, brutal, adeseori în repaus sau somn. Rareori apare după 
efort, o emoție puternică, o masă copioasă, o hemoragie severă, o tahicardie paroxistică. 

Perioada de debut durează 3 - 5 zile şi este cea mai critică, datorită mortalității mari 
şi complicaţiilor numeroase şi grave. Durerea, hipotensiunea şi febra sunt semnele clinice 
esențiale. Durerea este simptomul cel mai caracteristic. Caracterul, sediul şi iradierea 
sunt similare durerii anginoase, dar intensitatea este neobişnuit de mare, durează mai 
“multe ore şi uneori chiar zile, se însoţeşte de o stare de mare anxietate, agitație, zbucium 
şi senzaţia de moarte iminentă. Nu se calmează prin repaus și nitriţi, dar cedează la 
opiacee. 

Uneori apar şi semne de insuficienţă ventriculară stângă (dispnee, edem pulmonar 
acut, galop, puls alternant, mărire a cordului, suflu sistolic la vârful inimii), mai rar de 
insuficiență cardiacă globală. Frecvent se constată hipotensiune arterială şi, uncori, şoc 
cardiogen, la început compensat (tahicardie, cianoză unghială, oligurie), mai târziu 
decompensat (prăbuşire a tensiunii arteriale, puls mic, apatic, anuric). 

Febru, de obicei moderată, apare la 24 - 48 de ore după debut şi durează 8 - 10 zile. 
Examenul fizic al cordului evidențiază uneori zgomote cardiace surde, suflu sistolic, 
galop şi frecătură pericardică, iar examenul genera) dureri epigastrice, greţuri, vărsături, 
eructaţii, constipaţie. Examenul de laborator arată hiperleucocitoză (care apare din 
primele ore şi scade după o săptămână), accelerarea vitezei de sedimentare a hematiilor şi 
creştere fibrinogenului după primele 2 - 3 zile. Cel mai important semn de laborator este 
creşterea enzimelor (transaminazele) din primele ore de la debut. În practică se dozează 
transăminaza, glutamicoxalacetică (T.G.0.), care începe să crească după 4 - 6 ore de la 
debut şi se normalizează în 4 - 7 zile (normal 20 u.i.). Examenul electrocardiogprafic este 
obligatoriu pentru confirmarea diagnosticului, precizarea fazei evolutive şi a localizării. 

Perioada de stare durează 4 - 5 săptămâni şi se caracterizează prin ameliorarea stării 
generale, dispariţia febrei, asteniei şi normalizarea T.A. Persistă uneori dureri moderate 
precordiale şi modificări electrocardiografice, 

Convalescenţu începe după 5 - 6 săptămâni şi se caracterizează, anatomic, prin 
formarea unei cicatrice fibroase, iar clinic, prin restabilirea lentă a capacității de muncă. 

Complicaţiile infarctului miocardic sunt numeroase şi grave. În perioada de debut pe 
lângă manifestările de insuficienţă cardio-circulatorie pot apărea diferite tulburări grave 
de ritm şi de conducere (fibrilaţie atrială, flutter, blocuri etc.), inclusiv moartea subită. În 
perioada de stare se pot întâlni ruptura inimii, complicaţii tromboembolice (în special 
pulmonare şi cerebrale), tulburări de ritm şi de conducere, iar în perioada de convales- 
cenţă apar anevrisme cardiace, nevroze anxioase şi depresive, diferite sindroame dure- 
roase. 

Diagnosticul pozitiv se bazează pe durere (violentă, prelungită şi neinfluențată de 
nitroglicerină), modificările ECG (necroză, ischemie, leziune) şi creşterea enzimelor 
serice. Diagnosticul de infarct miocardic este sigur când două din cele trei elemente sunt 
prezente şi probabil când durerea este tipică, chiar dacă celelalte două elemente sunt 
absente. Localizarea epigastrică a durerii pretează la confuzii. Anevrismul disecant al 
aortei, pericardita acută, exsudativă, cu debut brusc, pneumotoraxul spontan, infaretul 
pulmonar stâng, embolia pulmonară pot crea dificultăţi diagnostice. Celelalte cardiopatii 
ischemice dureroase se elimină prin ECG. 

Prognosticul este sever, cu mortalitate de 20% în faza acută. Aproximativ 50% dintre 
bolnavi supraviețuiesc 5 ani și 30%, 10 ani. 

Tratamentul vizează trei elemente majore: repausul la pat, combaterea durerii și 
tratamentul anticoagulant. Combaterea durerii, prima măsură terapeutică se realizează cu 
Mialgin (100 mg i.m. sau î.v.), iar în cazul unor dureri severe Morfină (10 - 15 mg s.c., 

i.m., chiar i.v.) sau Hidromofon (2 mg s.c., i.m.), doză ce se poate repeta după 30 - 60 de 
minute (cu atenţie în stările de şoc şi bronhopneumopatiile cronice). Cocteilul litic 
(Romerpan 5 mg + Plegomazin 50 mg + Mialgin 25 mg), în perfuzie sau i.m., şi uneori 
chiar Alpocalminul sunt utile, Oxigenul, pe sondă nazală sau mască, este necesar în toată 
perioada dureroasă și în formele însoţite de şoc sau E.P.A. Repausul la pat este obliga- 
toriu în toate formele. Deoarece evoluţia este imprevizibilă, repausul trebuie realizat în 
spital, de preferinţă în unităţi de terapie intensivă pentru monitorizarea (transport asistat, 
cu unități coronariene, cu administrare preventivă de Atropină | mg i.m. sau i.v., la 
bolnavii cu bradicardie sub 60/min., şi Xilină - 75 - 100 mg i.v. la bolnavii cu extrasistole 
ventriculare). În primele ore şi zile (2 - 3), repausul va fi absolut, însoţit de administrarea 
de sedative (barbiturice, Diazepam) şi alimentaţie hidro-zaharată (sucuri de fructe, com- 
poturi, ceai slab, lapte diluat cu apă). Progresiv, dieta va fi completată, în săptămâna a 
patra revenind la regimul normal (hipocaloric, sărac în lipide şi sare). Constipaţia va fi 
combătută prin clisme şi laxative. Fumatul este interzis, iar cafeaua permisă în cantități 
moderate. Repausul va dura, în medie, 3 - 4 săptămâni (unii recomandă mobilizarea pre- 
coce) şi va fi complet (fizic şi psihic), iar poziția va fi semişezândă. Mişcările active ale 
membrelor sunt permise după 24 - 48 de ore, iar şederea pe marginea patului, alimentarea 
la pat şi toaleta, după 7 - 14 zile. Mobilizarea va fi obligatoriu precedată de masaje ale 
membrelor. pelviene. Nu trebuie ignorate dezavantajele repausului absolut la pat. Hotă- 
rârea referitoare la mobilizare este dictată de starea clinică. Tratamentul anticoagulant se 
face cu Heparină - 300 - 400 g/24 de ore, la 6 ore sau în perfuzie (mai recent cu Calci- 
parină sau substanţe trombolitice - streptokinază), urmată după 3 - 4 zile de Trombostop, 
sub controlul timpului de protrombină. Se mai administrează tratamentul depolarizant 
(ser glucozat + insulină + CIK) în infarctul miocardic complicat şi Xilină preventiv. 
Medicația coronarodilatatoare, oral sau parenteral, este indicată (Intensain - 1 - 2 fiole/zi, 
Persantin, Agozo!). Tratamentul complicaţiilor comportă combaterea șocului cardiogen 
cu Izoproterenol (Isuprel), 2 zile, i.v. sau în perfuzie, Metaraminol (2 fiole i.m. sau i.v.), 
Noradrenalină (1 - 2 fiole, 4 mg, în perfuzie), hemisuccinat de hidrocartizon (500 mg 
i.v.), oxigen pe sondă nazală; de asemenea, se aplică tratamentul insuficienței cardiace cu 
Lanatosid-C, Chinidină, Procainamidă şi tulburărilor de conducere (Atropină, Alupent, 
Bronhodila-tin, Prednison, hemisuccinat de hidrocortizon), după caz. Tratamentul de 
fond, adresat aterosclerozei, este obligatoriu. à 

În general tratamentul va fi dietetic (6 mese/zi), cu o rație calorică adaptată greutății 
sale (în caz de obezitate 1000 - 1200 calorii/zi), hipocolesterolemiant şi hipolipemiant şi 
desodat. (vezi regimul aterosclerozei la cap. Noţiuni de alimentaţie şi dietetică). După caz 
se vor administra analgetice (morfină, mialgin, fortral), sedative şi tranchilizante (diaze- 
pam, meprobamat, fenobarbital), laxative în caz de nevoie (ulei de parafină, magnezie, 
usta cu lactoză), oxigen, anticuagulante, trombolitice (Streptokinaza şi Urokinaza), calci- 
parină, soluții polarizante etc. 

Repausul la pat este obligator în primele zile. Se pare că mobilizarea precoce scade 
mult riscul complicaţiilor tromboembolice. În general se acceptă mobilizarea parțială în 
zilele 6 - 8, progresivă în zilele 15 - 21 şi externare în 3 - 4 săptămâni. Tratamentul com- 
plicaţiilor ridică întotdeauna probleme deosebite. 


3.12.3. SINDROMUL INTERMEDIAR (S.L) 


Definiţie şi simptome: sindromul intermediar (insuficiența coronariană acută, 
preinfarct, iminenţă de infarct, microinfarct, angină instabilă) este o formă de trecere de 
la angina pectorală la infarct, o stare anginoasă sau mai gravă decât angina pectorală de 

efort, la care lipsesc semnele necrozei miocardice, dar care se poate transforma în infarct 
miocardic. Se manifestă sub mai multe forme clinice, dar caracteristice sunt două: un 
vechi anginos la care durerile devin mai frecvente - crize dureroase subintrante - apărând 
după eforturi din ce în ce mai mici sau chiar în repaus; durerile nu au un motiv aparent, 
sunt mai intense şi mai prelungite, cedează mai greu sau deloc la repaus şi la Nitrogli- 
cerină. Alteori, este vorba despre un prim acces de angor, de durată şi intensitate mare, 
dar fără semne ECG şi biologic. În general, durerea are caracterul, sediul şi iradierile du- 
rerii anginoase, dar durează mai mult de 20 de minute. Pulsul şi tensiunea arterială, sunt 
normale sau crescute în criză, tulburările de ritm sunt rare, bolnavul este afebril. Semnele 
de laborator (V.S.H. leucocitoza, fibrinogenul, enzimele) sunt nemodificate, rareori dis- 
cret crescute, dar rapid reversibile. Diagnosticul de certitudine se pune prin ECG. Nu toa- 
te formele evoluează spre infarct. Cauza principală este ateroscleroza coronariană. 

Tratamentul urmăreşte prevenirea instalării infarctului. Imobilizarea la pat, câteva 
zile, urmată de repaus relativ 2 - 3 săptămâni, tratamentul anticoagulant, coronaro-di-la- 
tatoarele (Intensain, Persantin, Propranolol), tratamentul energic al durerii (Nitrogli- 
cerină, refrigerarea regiunii precordiale cu Kelen, la nevoie opiacee), oxigenul şi trata- 
mentul arterosclerozei epuizează arsenalul terapeutic. 


3.13. INSUFICIENȚA CARDIACĂ 


Definiţie: insuficiența cardiacă este un sindrom clinic care rezultă din imposibilitatea 
de a expulza întreaga cantitate de sânge primită şi de a menţine astfel un debit sanguin 
corespunzător nevoilor organismului, în condiţiile unei umpleri venoase satisfăcătoare. 

„Această direcţie împleteşe mecanismele anterograde cu cele retrograde. Astfel, scăderea 
debitului cardiac, consecutiv scăderii forței de contracție a miocardului, duce la lipsa oxi- 
genului în ţesuturi şi organe, în special la nivelul rinichiului, glandelor suprarenale şi 
hipofizei posterioare, determinând scăderea filtraţiei glomerulare, creşterea reabsorbției 
tubulare, hipersecreţia de aldosteron şi ADH - fenomene care explică retenţia de apă şi 
sare şi apariția edemelor. Acesta este mecanismul anterograd. Intervine şi mecanismul 
retrograd, prin scăderea forței de contracție a miocardului, inima fiind în imposibilitate 
de a expulza întreaga cantitate de sânge primită. Rezultă acumularea sângelui în spatele 
ventriculului, cu stază şi hipertensiune pulmonară, în cazul insuficienței ventriculului 
stâng, şi cu stază, hipertensiune venoasă şi infiltrare a țesuturilor cu apă şi sare, în insu- 
ficienţa ventriculului drept. 

Clasifi icare: după localizare se deosebese:. o insuficiență cardiacă stângă, o insufici- 
ență cardiacă dreaptă şi o insuficiență cardiacă globală; după debut se deosebesc o 
insuficienţă cardiacă acută (stângă sau dreaptă), de una cronică (stângă sau dreaptă); 
pe fondul unei insuficiențe cardiace cronice, pot apărea în condiţii de efort, infecții, crize 
de hipertensiune, manifestări de tip acut; după toleranța de efort, insuficiența cardiacă se 
clasifică în patru stadii: în primul stadiu, la efort nu apare nici un semn de insuficiență 
cardiacă, în stadiul al IV-lea simptomele şi semnele de insuficienţă cardiacă apar şi în re- 
paus, iar stadiile II şi II reprezintă forme intermediare. 

Sub denumirea de insuficiență cardiacă hipodiastolică se înţelege apariția semnelor 
de insuficienţă cardiacă dreaptă (hepatomegalie, edeme şi ascită) prin stânjenirea aflu-xu- 
lui venos spre inima dreaptă din cauza scurtării diastolei. Apare în pericardita constrictivă 
şi în tahicardiile paroxistice prelungie. Nefiind afectat miocardul, insuficiența hipodias- 
tolică nu poate fi considerată ca o formă a insuficientei cardiace. 

Insuficiența cardiacă este numită şi insuficienţă cardiacă congestivă, termen care se 
bazează pe existenţa stazei circulatorii. 

Fliopalogenie: se deosebesc cauze determinante şi factori precipitanţi. Cauzele deter- 
minante sunt: cauze mecanice, care afectează la început dinamica cardiacă şi ulterior 
miocardul (valvulopatii dobândite sau congenitale, hipertensiune arterială sau pulmo- 
nară) şi procese inflamatorii şi metabolice, care afectează de la început imiocardul (cardi- 
opatie ischemică, cardiacă reumatică sau difterică, hipertiroidism, anemii grave, alterări 
metabolice, avitaminoze). 

Dintre factorii precipitanţi, cel mai important este efortul fizic, în al doilea rând 
situându-se aportul mare de sodiu. Mai intervin: absenţa tratamentului digitalic, aritmiile 
cu ritm rapid, diverse infecţii (infecția reumatică, endocardita lentă, gripa.), emboliile sau 
trombozele pulmonare, căldura sau umiditatea excesivă, hemoragiile şi anemiile, sarcina 
şi naşterea şi, bineînţeles, cardiopatia ischemică acută sau cronică. Cunoaşterea cauzelor 
care precipită sau favorizează insuficiența cardiacă are o mare importanță practică deoa- 
rece permite să se prevină insuficiența cardiacă sau decompensările ulterioare. 

Fiziopatologie: Starling a dovedit că forța de contracție a miocardului creşte paralel 
cu alungirea fibrelor miocardice. Alungirea fibrelor este determinată de umplerea cu 
sânge a inimii, deci de volumul diastolic, Alungirea fibrelor măreşte suprafaţa chimic 
activă a miocardului, ceca ce permite eliberarea unei cantități mai mari de energie, care 
creşte forța de contracție şi, bineînțeles, şi debitul cardiac. Dacă este depăşită însă limita 
fiziologică a lungirii fibrelor miocardice, forța de contracție începe să scadă. În condiţii 
normale, inima are proprietatea de a se adapta diferitelor solicitări (efort, emoţii etc.). 
Această proprietate se numește rezervă cardiacă şi scade în insuficiența cardiacă. În insu- 
ficiența cardiacă prin suprasolicitări hemodinamice (cauze mecanice), compensarea se 
menține o vreme îndelungată, datorită hipertrofiei şi dilatării tonogene. Când aceste me- 
canisme sunt depășite apare stadiul decompensat, caracterizat prin dilatare miogenă cu 
mărirea volumului inimii şi cu creşterea presiunii de umplere (presiunea venoasă). Nu 
există insuficienţă cardiacă fără prezența concomitentă a acestor două semne. Substratul 
metabolic îl constituie alterarea proteinelor contractile (actomiozina). 

În insuficienţa cardiacă metabolică, miocardul este de la început afectat, dilatarea ini- 
mii fiind de la început miogenă. Dilatarea nu este deci compensatoare. 

Numitorul comun al insuficienței cardiace hemodinamice şi metabolice este repre- 
zentat de scăderea forței de contracție a miocardului, iar principala consecinţă a scăderii 
forţei de contracție este scăderea debitului cardiac. 

În afară de scăderea debitului cardiac, în insuficienţa cardiacă stângă creşte frecvența 
inimii, apar vasoconstricție arterială cu redistribuirea sângelui preferențial spre organele 
de importanţă vitală (artere cerebrale, coronare etc.), stază şi hipertensiune venoasă în 
circulaţia pulmonară. În final, se supraîncarcă ventriculul drept, ceea ce duce la insu? 
ficienta sa. 

Insuficiența cardiacă dreaptă este caracterizată prin creşterea frecvenței cardiace vaso- 
constricție arterială cu redistribuire a sângelui, stază şi hipertensiune venoasă, creşterea 
volumului sângelui circulant, scăderea vitezei de circulație şi, în final, anoxie tisulară. 
Consecința stazei, a hipertensiunii venoase şi a scăderii fluxului real o constituie retenția 
de apă şi sare, cu apariția edemelor. Cât timp acţionează mecanismele de compensare 
(hipertrofie, dilatație, tahicardie) şi inima este capabilă să facă faţă solicitărilor obişnuite, 
cardiopatia este compensată. Când simptomele şi semnele insuficientei cardiace apar la 
solicitări obişnuite şi chiar în repaus, cardiopatia este decompensată. 

3.13.1. INSUFICIENȚA CARDIACĂ STÂNGĂ 


Etiologie: se disting cauze hemodinamice - hipertensiunea arterială, insuficiența şi 
stenoza aortică, insuficiența şi boala mitrală - şi cauze metabolice şi inflamatorii - cardi- 
opatia ischemică, carditele infecțioase (reumatică, tifică, difterică), hipertiroidia ete. 
Factorii precipitanţi sunt comuni diferitelor localizări. 


3.13.1.1. INSUFICIENȚĂ CARDIACĂ STÂNGĂ ACUTĂ 


Se manifestă prin accese de dispnee cu caracter paroxistic - astm cardiac şi edem pul- 
monar acut - şi se datoreşte creşterii rapide şi intense a presiunii în capilarele pulmonare, 
datorită reducerii bruşte a sângelui evacuat de inima stângă (ventricul sau atriu), în con- 
dițiile unui debit normal al ventriculului drept. Acumularea masivă de sânge în capilarele 
pulmonare creşte mult presiunea în capilare, cu transsudarea plasmei în alveole. 

Crizele de dispnee paroxistică apar în cardiopatii hipertensive, cardiopatii valvulare 
(stenoză şi insuficiență mitrală, stenoză şi insuficiență aortică), cardiopatii ischemice 
(infarct miocardic, în special) şi sunt precipitate de aritmii cu ritm rapid, sarcină, eforturi 
şi emoții puternice. Astmul cardiac apare de obicei noaptea, la câteva ore după culcare 
(uneori şi ziua, după emoţii sau eforturi mari),are debut brutal: cu dispnee polipneică, 
respiraţie superficială şi zgomotoasă, sufocare, tuse şi neliniște. Bolnavul este înspăi- 
mântat, palid şi acoperit cu sudori reci. Stă pe marginea patului sau la fereastră, înclinat 
înainte, rezemat în mâini, cu umerii ridicaţi. După câteva minute accesul se termină cu 
câteva cvinte de tuse, însoţite uneori de expectoraţie spumoasă, aerată şi rozată. În forme- 
le severe, criza de astm evoluează către edemul pulmonar acut. Bolnavul este anxios, 
palid sau cianotic, respirația este frecventă şi şuierătoare, cu tiraj, întreruptă de expecto- 
raţie rozată, spumoasă, abundentă. Uneori se îneacă, eliminând în valuri sputa, pe gură şi 
pe nas. Criza poate ceda spontan sau sfârşi prin asfixie şi moarte. Clinic, bolnavul este 
tahicardie și prezintă ritm de galop, jugulare turgescente şi la nivelul plămânilor raluri 
crepitante la baze, cu extindere spre vârfuri. deosebirea dintre astm şi edem este numai de 
intensitate şi durată, mecanismul patologic fiind acelaşi. Edemul pulmonar acut poate 
apărea şi la bolnavi necardiaci: accidente vasculare cerebrale, infecții acute pulmonare, 
intoxicații cu gaze sufocante sau oxid de carbon, uremie etc. 


3.13.1.2. INSUFICIENȚĂ CARDIACĂ STÂNGĂ CRONICĂ 


Este forma cea mai obişnuită şi mai des întâlnită în practică şi se datoreşte scăderii 
debitului inimii stângi, cu stază şi hipertensiune în mica circulație. Unii autori disting şi o 
insuficiență a atriului stâng, cu simptome asemănătoare, care apar în stenoza mitrală 
stângă. 

Simptome funcționale: dispneea este simptomul cel mäi precoce şi cel mai constant şi 

„se caracterizează prin respirații frecvente şi superficiale. La început apare la eforturi mari, 
apoi progresiv, pe măsura cedării miocardului, la eforturi din ce în ce mai mici. O formă 
de dispnee de efort este dispneea vesperală, minimă dimineaţa, accentuându-se spre 
seară, datorită solicitării ventriculului stâng insuficient în timpul zilei. În formele avan- 
sate de insuficiență stângă dispneea apare şi în repaus, bolnavul luând o poziție semişe- 
zândă, sprijinindu-se pe mai multe perne. Această dispnee se numeşte ortopnee. În cazuri 
severe de ortopnee, bolnavii nu pot dormi decât în fotoliu sau pe marginea patului - po- 
ziție care mişorează staza pulmonară şi efortul respirator. Pe fondul dispneei progresive 

de efort, pot apărea, la solicitări mari, şi crize paroxistice. O formă particulară de dispnee 
- întâlnită în special la bolnavii în vârstă cu ateroscleroză sau la bolnavii care primesc 
opiacee sau sedative - este respirația periodică Cheyne-Stockes, caracterizată prin alter- 
nanţe de apnee (10 - 30 de secunde) şi polipnee. Dispneea devine moderată sau dispare 
când se decompensează şi ventriculul drept şi reapare când acesta se compensează. Nu 
trebuie omis faptul că dispneea unui cardiac poate fi provocată şi de cauze extracardiace: 
obezitate, sedentarism, sarcină, cauze nevrotice, boli pulmonare. 

Tusea este un alt semn frecvent de insuficiență cardiacă stângă. Se datoreşte stazei 
pulmonare, apare la efort sau noaptea şi este de obicei uscată sau însoţită de o mică can- 
titate de spută, Hemoptizia, sub formă de spute hemoptoice, se întâlneşte în stenoza 
mitrală sau în infarctul pulmonar. 

Semne fizice: cianoză - de obicei discretă. Semnele cardiovasculare constau în mări- 
rea inimii stângi, ritm de galop, puls alternant, suflu sistolic apical şi semnele afecțiunii 
de bază. Uneori sunt prezente şi semne pulmonare: raluri subcerepitante la baze, uneori hi- 
drotorax. Examenul radiologic, ECG şi explorările funcționale completează diagnosticul. 


3.13.2. INSUFICIENȚA CARDIACĂ DREAPTĂ 


Când ventriculul drept devine insuficient, el nu mai poate trimite sângele spre inima 
stângă, şi consecinţa va fi stagnarea sângelui în sistemul. venos. 


3.13.2.1. INSUFICIENŢA CARDIACĂ DREAPTĂ ACUTĂ 


Denumită şi cord pulmonar acul, este un sindrom clinic provocat de dilatarea şi insu- 
ficienţa bruscă a inimii drepte, datorită obstruării brutale a arterei pulmonare sau a unora 
dintre ramurile sale. 

Cea mai frecventă cauză este embolia pulmonară, având ca punct de plecare trombo- 
flebitele membrelor pelviene la bolnavi imobilizaţi la pat un timp îndelungat; trombofle- 
bitele postoperatorii - mai ales după operaţiile abdominale şi pelviene -, mai rar embolii 
plecate din inima dreaptă (stenoză mitrală, infarct miocardic). 

Reflexele patologice care iau naştere datorită emboliei pulmonare provoacă, de obi- 
cei, o hipertensiune arterială pulmonară paroxistică prin vasoconstrictie generalizată pul- 
monară şi, uneori, tulburări de irigație coronariană sau colaps. Ventriculul drept - inca- 
pabil să învingă brusca hipertensiune pulmonară - devine insuficient şi se dilată. 

Simptome: codul pulmonar acut, are un debut brutal, violent şi se manifestă prin: 
dureri precordiale violente, constrictive, cu caracter coronarian; dispnee, intensă, cu 
respiraţii bruşte, rapide şi superficiale; tahicardie accentuată; uneori tuse uscată; anxietate 
intensă, cianoză; spute hemoptoice; lipotimii. Descori există şi stare de şoc sau doar hipo- 
tensiune arterială. 

Semnele fizice ale cordului pulmonar acut apar în orele următoare: turgescenţă jugu- 
lară; hepatomegalie, ritm de galop sau numai semne electrocardiografice. semnele infarc- 
tului pulmonar nu sunt obligatorii. Când apar, constau în triada: junghi brutal, urmat de 
spute hemoptoice şi puseu febril; uneori scăderea tensiunii şi subicter în zilele următoare. 
Apar după 12 - 24 de ore şi constau în tuse, spute negricioase, vâscoase, aderente, sin- 
drom de condensare pulmonară, febră, uneori subicter exudat pleural şi opacitate pul- 
monară la examenul radiologic. 

Emboliile masive duc la exitus în câteva minute sau ore. Uneori, bolnavul se' vindecă 
fără sechele, alteori apare un infarct pulmonar. 

Prognosticul depinde de masivitatea emboliei, de mărimea arterei obstruate şi de 
repetarea emboliei. 


3.13.2.2, INSUFICIENȚA CARDIACĂ DREAPTĂ CRONICĂ 


Este un sindrom clinic provocat de insuficiența ventriculului drept şi caracterizat prin 
stază venoasă generalizată. Cauza cea mai frecventă o constituie insuficienţa. cardiacă 
stângă, care - prin hipertensiunea pulmonară provocată - creşte munca ventriculului drept 
şi, mai curând sau mai târziu acesta devine insuficient. A doua cauză este reprezentată de 
hipertensiunea pulmonară produsă de bolile pulmonare cronice, formă numită cord 
pulmonar cronic şi prezentată separat. 

Cauze mai rare sunt unele cardiopatii congenitale, cardiopatii dobândite ale inimii 
drepte, cardiopatii infecțioase, toxice sau metabolice. În caz de insuficiență cardiacă 
dreaptă, există în general şi un anumit grad de insuficiență a inimii stângi, putând fi pre- 
zente simptomele şi semnele acesteia din urmă. Principalele simptome funcţionale sunt: 
hepatalgie, resimțită ca o durere surdă în hipocondrul drept sau în epigastru, mai ales cu 
ocazia mersului sau a altui efort fizic; astenie fizică şi intelectuală, precoce şi pronunțată; 
dispnee, variabilă ca intensitate. Cele mai importante semne fizice sunt: cianoză, locali- 
zată iniţial la extremități, generalizată mai târziu, tahicardie şi mărire a inimii drepte, 
uneori ritm de galop și suflu sistolic funcţional în regiunea xifoidiană. 

Semnele de stază venoasă sunt caracteristice: turgescență a jugularelor, creşterea a 
presiunii venoase, ficat mare şi dureros la palpare, frecvent edeme, uneori ascită sau 
hidrotorax. Deseori apar semne la nivelul altor organe: fenomene dispeptice (grețuri, 
vărsături), semne renale (oligurie, nicturie), semne cerebrale (astenie, insomnie etc.), 
tromboze şi embolii. 


3.13.2.3. CORDUL PULMONAR CRONIC 


Cordul pulmonar cionic este hipertrofia ventriculară dreaptă datorită afecțiunilor care 
alterează funcția şi structura plămânului (O.M.S.). Apare după unele boli pulmonare 
cronice, şi în special după bronhopneumopatia cronică obstructivă. Cele mai obişnuite 
cauze sunt emfizemul pulmonar obstructiv, astmul bronşic, bronşitele cronice, pneumo- 
coniozele, diferite scleroze pulmonare. Mai rar intervin cifoscoliozele, simfizele pleurale 
ete. Cordul pulmonar cronic apare datorită efortului impus ventriculului drept de hiper- 
tensiunea pulmonară. Bolile amintite produc hipertensiunea pulmonară pe două căi: prin 
reducerea patului vascular pulmonar, datorită obstruării sau distrugerii vaselor pulmo- 
nare, şi prin vasoconstricție în mica circulație. 

Simptome: tabloul clinic reuneşte semnele bolii cauzale, semne de insuficiență respi- 
ratorie şi semne de insuficiență cardiacă dreaptă. Boala evoluează în trei stadii: 

Stadiul de pneumopatie cronică (cu hipertensiune pulmonară tranzitorie), în care sunt 
prezente semnele bolii pulmonare şi ale insuficienței respiratorii, dar lipsesc semnele de 
insuficiență cardiacă. Boala se manifestă în acest stadiu prin dispnee de efort, tuse cu ex- 
pectoraţie şi - dacă este prezentă insuficiența respiratorie - prin cianoză. În acest din urmă 
caz, în sângele arterial scade O, şi creşte CO}. 

Stadiul de cord pulmonar cronic compensat apare după ani de evoluţie, sub influența 
infecțiilor acute bronhopulmonare intercurente şi a fumatului. Insuficienţa respiratorie 
devine manifestă, dispneea se accentuează şi se instalează la cel mai mic efort. Cianoza 


s 

apare chiar şi în repaus, fiind foarte intensă. Poliglobulia şi degetele hipocratice devin 
manifeste. Apar semne de hipertrofie şi de dilatare a inimii drepte. 

Studiul al treilea se caracterizează prin apariția semnelor de insuficienţă cardiacă 
dreaptă, constituind cordul pulmonar cronic decompensat (reversibil sau ireversibil). 
Cianoza este intensă, cu nuanță pământie, de unde şi denumirea de "cardiaci negri” dată 
acestor bolnavi. Dispneea este foarte pronunţată, la fel poliglobulia şi degetele hipocra- 
tice. Uneori apar dureri angioase şi somnolență, care poate merge până la comă. Semnele 
insuficienţei cardiace. drepte devin evidente: jugulare turgescente, edeme ale gambelor, 
tahicardie, hepatomegalie, uneori ascită. 

Prognosticul este în general grav. Insuficiența respiratorie odată apărută, mersul este 
invariabil către agravare. Apariţia insuficienței cardiace întunecă şi mai mult prognos- 
ticul. Infecțiile acute bronhopulmonare precipită de obicei evoluţia. 


3.13.3. INSUFICIENȚA CARDIACĂ GLOBALĂ 


Este insuficiența care afectează şi inima stângă, şi cea dreaptă. Simptomele sunt 
comune insuficienţei stângi şi drepte, dominând unele sau altele, după cum ventriculul 
stâng sau cel drept este mai afectat. Când insuficienţa dreaptă urmează celei stângi, disp- 
neea scade de obicei în intensitate; când cea stângă urmează celei drepte, poate apărea 
ortopnee sau astm cardiac. În general, în această formă, cianoza este însoţită de o răcire a 
tegumentelor; tulburările neuropsihice şi digestive sunt mai intense, starea generală este 
sever-alterată, polipneea şi tahicardia pronunţate, edemele generalizate. 

Complicaţii: bronşite de stază, tromboflebite periferice, infecţii cronice ale gambelor 
prin edem cronic, alterarea funcțiilor hepatice, tulburări de ritm, tulburări electrolitice etc. 

Pe fondul unei insuficiențe cardiace apar uneori decompensări repetate, aparent nejus- 
tificate, uneori cu subfebrilitate, spute hemoptoice sau subicter. Examenul atent depis- 
tează semne de tromboflebită a membrelor pelviene: dureri la presiunea gambelor, plan- 
telor sau la dorsoflexia piciorului. 

Evoluţia şi prognosticul depind de natura bolii cauzale (mai bune în miocarditele 
infecțioase, mai grave în bolile valvulare şi în cordul pulmonar cronic etc.), de factorii 
precipitanţi şi de corectitudinea şi respectarea tratamentului. Cu timpul se ajunge la insu- 
- ficienţă cardiacă ireductibilă, în care orice tratament rămâne ineficace. 

Profilaxia constă în prevenirea şi combaterea factorilor determinanţi sau precipitanţi. 

Tratamentul urmăreşte reducerea muncii inimii prin repaus, controlul retenţiei hidro- 

` saline prin restricția aportului de sare, administrarea de diuretice şi creşterea eficienței 
inimii cu preparate digitalice. 

Repausul reprezintă baza tratamentului, cu condiţia de a fi individualizat, adeseori 
putându-se reduce o insuficiență cardiacă numai prin repaus. Repausul absolut şi prelungit 
la pat sau fotoliu are însă o serie de neajunsuri, fapt pentru care bolnavul - cu excepția unor 

„cazuri deosebite (infarct miocardic, cardită reumatică etc.) - nu trebuie imobilizat complet. 
Poziţia cea mai recomandabilă este aceea semişezândă. În general, repausul la pat durează 
una până la trei săptămâni, apoi se trece la mobilizarea progresivă a bolnavului. În perioada 
de compensare este obligatoriu un repaus de 10 ore în cursul nopții şi de 2 ore după amiază. 
Repausul trebuie completat cu sedative (bromuri, barbiturice), pentru a asigura un somn 
odihnitor şi a combate anxietatea. Excesul de sedative este însă dăunător. 

Se va evita în măsura posibilului, imobilizarea absolută şi prelungită, deoarece exage- 
rează tendinţa la tromboze venoase şi la apariţia infecțiilor pulmonare, iar la vârstnici la 
apariția infecțiilor urinare. Repausul va fi şi psihic şi moral nu numai fizic. f 

Regimul constă într-o alimentaţie variată şi bogată în vitamine, mese fractionate, 
regim hipocaloric la obezi, hipertensivi şi coronarieni. Se va urmări ca greutatea bolna- 
vului să nu depăşească valoarea normală. Alcoolul, cafeaua şi ceaiul sunt permise în can- 
tități mici. Fumatul trebuie interzis. Se vor asigura proteine suficiente (| g/kilocorp), can- 
titatea de lipide va fi redusă, iar fructele, zarzavaturile, sucurile şi zeama de fructe vor fi 
administrate în cantităţi mai mari. Reducerea clorurii de sodiu (sarea de bucătărie) are o 
importanță esenţială. În formele severe se permit | - 1,5 g sare de bucătărie/zi, iar în 
unele cazuri 0,5 g/zi (regim de orez, fructe şi dulciuri). Dacă se într ebuințează diuretice 
tiazidice (Nefrix) se permit 1 - 3 g sare. Odată compensat, bolnavul poate consuma 3 - 5 g 

„sare/zi, iar dacă primeşte diuretice tiazidice până la 7 g. În insuficienţa cardiacă, restricţia 
de lichide este neraţională şi dăunătoare, deoarece bolnavii au nevoie de lichide sufi- 
ciente pentru a elimina sodiul. De aceea bolnavii vor fi lăsaţi să-şi potolească setea în 
voie, dar fără a depăşi 1 - 1/2 1 lichid, iarna, şi 2 litri vara. 

Regimul va fi în principiu antiaterogen deci hipocolesterolemiant şi hipolipemiant, 
deoarece în majoritatea cazurilor ateroscleroza este cauza principală a insuficienţei cardi- 
ace. Regimul va fi normo-hipo sau hipercaloric în funcţie de starea ponderală a bolna- 
vului în cauză. Trebuie să fie bogat în vitamine, în potasiu (deci se vor administra multe 
fructe şi legume), deoarece pierde potasiu prin diuretice şi va conţine 1 g proteine pe 
kg/corp, fiind echilibrat în glucide şi moderat în lipide. Mesele vor fi mici şi fracționate 
(4 - 6/zi), ultima masă fiind luată înainte de culcare. Ca măsuri generale care se adaugă 
repausului şi regimului: 

- tratament hipotensiv la bolnavi cu hipertensiune arterială, 

- reducerea greutăţii prin regim hipocaloric la obezi, 

- prevenirea emboliilor, în caz de imobilizare prelungită la pat, prin masaje şi mişcări 
active şi pasive ale membrelor inferioare, ciorapi elastici şi tratament anticoagulant mai 
ales la bolnavii cu antecedente tromboembolice. 

- oxigenoterapie când e cazul, sedative, tranchilizante şi analgetice după caz şi eva- 
cuarea colecţiilor lichidiene. 

Tratamentul cu diuretice reprezintă o medicaţie importantă, mărind eliminarea de 
sodiu şi de apă şi ameliorând munca inimii. Se întrebuinţează diuretice mercuriale sau 
tiazidice. Diureticele mercuriale (Novurit, Salirgan, Mercurofilină) se administrează i.m. 
sau i.v. la 3 - 5 zile bolnavilor cu stază pulmonară avansată sau cu edeme mari. Sunt 
contraindicate la bolnavii cu insuficienţă renală, deoarece provoacă o diureză abundentă. 
Efectele secundare sunt importante: spolierea organismului de sodiu, clor şi potasiu, acci- 
dente tromboembolice, fenomene de intoleranţă etc. Diureticele tiazidice (Nefrix, Ufrix, 
Furosemid, lasix etc.) pot fi administrate în orice fel de insuficienţă cardiacă, având o 
toxicitate slabă, efect diuretic prelungit şi important, fără reacții adverse deosebite şi fără 
grave tulburări electrolitice. Pericolul hipopotasemiei :se previne administrând 
concomitent clorură de potasiu. Se administrează pe cale orală 2 - 4 tablete de Nefrix (50 
- 100 mg), zilnic, sau de 2 - 3 ori pe săptămână. În injecții i.v. (1 - 3 fiole a 20 mg) sau 1 
- 3 comprimate a 40 mg/zi sau la 2 zile Furosemidul are un efect rapid şi important. Alte 
diuretice utilizate sunt inhibitorii aldosteronului (aldactona, spironolactona), acidul 
etacrinic, cu efect rapid şi important etc. 

Deoarece diureticele reprezintă un loc principăl în arsenalul terapeutic al insuficienţei 
cardiace, vom prezenta pe scurt în continuare principalele diuretice. De la început pre- 
cizăm că unele diuretice elimină predominant apa, mărind volumul urinei şi provocând o 
diureză apoasă. Altele elimină o urină bogată în sare. Acestea se numesc saluretice şi sunt 
folosite pentru eliminărea excesului de sare şi apă, reținută în edeme. În ceea ce priveşte 
diureticele se deosebesc: 

|. Diuretice cu acțiune intensă: Furosemidul şi Acidul etacrinic. 

Furosemidul (Lasix, Furantril) provoacă eliminarea unui volum mare de urină cu o 
cantitate crescută de Na, K şi CI. La bolnavii cu edeme cardiace o singură doză de 40 mg, 
poate duce la pierderea de până la 8 ! apă. Furosemidul este eficace la bolnavii rezistenți 
la diuretice tiazidice. Poate fi utilizat în doze de 40 mg până la 1 - 2 g. Efectul este rapid 
şi uşor controlabil. În administrarea orală, diureza î începe după 20 - 60 de minute şi se 
menţine 4 - 6 ore. În cazul tratamentului i.v., efectul începe după 3 - 15 minute şi se 
menţine 2 până la 5 ore. Poate produce dezechilibre: electrolitice: hiponatremie, hipopo- 
tasemie, mai rar hipocloremie. Poate apare şi hipotensiune, hipoglicemie, hiperuricemie, 
accidente alergice şi tulburări digestive. 

Acidul etacrinic (Edecrin) deosebit chimic de Furosemid, are indicații şi acțiune simi- 
lară acestuia. Acţiunea este intensă, rapidă şi de scurtă durată. Se administrează compri- 
mate de 0,050 g 1 - 4/zi, după mese şi fiole de 0,025 g, 1 - 4/zi i.v. Prezintă aceleaşi 
reacții adverse. 

2. Diurelicele mercuriale: Mercurofilina (Novurit) şi Salyrganul, au de asemenea o 
acțiune diuretică intensă, eliminând apă, sodiu şi clor, la 2 - 3 ore de la administrare Gm., 
i.v. lent, | - 2 ml de 1 - 2 ori/săptămână). Prezintă numeroase reacții adverse: dezechi- 
libre electrolitice în special hiponatremie, hipopotasemie şi alcaloză hipocloremică, 
tulburări digestive, renale, cardiovasculare şi alergice. Sunt astăzi puţin utilizate. 

3. Diureticele tiazidice şi înrudite. Tiazidele sunt diuretice de intensitate moderată. 
Elimină urimi concentrate în care predomină Na, CI şi K (salureză). Pot provoca hipona- 
tremie și mai ales hipopotasemie, hiperglicemie şi hiperuricemie. Este diureticul de pimă 
alegere în cazuri de insuficienţă cardiacă uşoară şi moderată. Cele mai cunoscute 
tiazidice sunt: hidoclorotiazida (Nefrix, Esidrex) cu diureză care începe la o oră şi se 
menţine 8 - 12 ore. (Doze utile 25 - 100 mg în 1 - 2 prize; Butizida (Ufrix, Eunsphron) 
cu proprietăţi similare dar mai puternice; Clopamida (Brinaldix), Clortalidona (Ilygro- 
ton), Cloroxenoia (Flonatril), sunt substanţe înrudite cu tiazidicele. Au durată de actiune 
mai lungă (24 - 48 h). Se administrează l/zi sau la 2 zile. 

4. Antagoniştii aldosteronului (Spironolactona, Triamterenul şi Amiloridul). 

Spironolactona (Aldactona) acţionează ca antagonist competitiv al aldosteronului. 
Acţiunea diuretică este modestă, elimină apa şi sarea dar cruță potasiul. Efectul este 
dependent de concentraţia aldosterolului în sânge. Diureza creşte când se asociază cu alte 
diuretice ca: Tiazidele, Purosemidui sau Acidul etacrinic, compensând pierderea de K 
produsă de acesta. Aldactona se prezintă în comprimate de 0,025 g (4 - 8/zi) şi efectul 
apare după 24 - 48 de ore cu durată lungă. Preparate similare sau înrudite sunt: Canreona 
şi Canreonatul de potasiu (Soludactone) recomandate în urgențe; Triamterenul (Dytac, 
Teriam) cu acţiune asemănătoare spironolactonei dar cu mecanism diferit (0,100 - 0,200 
g/zi); Amiloridul (Moduretic), tot antagonist al aldosterolului. Diureza apare după două 
ore de ja administrarea orală şi se menţine 24 ore. 

5. Diuretice minore sunt diursticele xantice: Aminofilina (Miofilinul), în comprimate 
de 0,100 g şi fiole de 0,240, 10 ml, i.v. lent. Este un diuretic slab neutilizat în practica 
curentă; Se mai utilizează uneori Dinrocardui (Clorura de amoniu), drajeuri de 0,400 g, 8 
- 20/zi, 3 zile consecutiv; Inhibitorii anhidrazei carbonice: Acetazolamida (Diamox, 

“Ederen), o sulfamidă cu efect diuretic slab. Utilizat în comprimate de 0,250 g. În practică 
nu se mai foloseşte în tratamentul insuficienţei cardiace sau ca diuretic în general. Este 
utilizat în tratamentul Glaucomului şi unor forme de epilepsie. 

În insuficiența cardiacă refractată la tratament se administrează cure discontinue de 
corticoizi (Prednison) 

butoi tonicardiacă reprezintă medicaţia de bază a insuficienţei cardiace. Se să: 
ministrează ori de câte ori insuficiența cardiacă nu se compensează prin repaus și regim 
desodat. Preparatele digitalice acționează îmbunătățind metabolismul miocardului, mă- 
rind forța de contracție a inimii, scăzând frecvenţa cardiacă şi conducerea stimulului la 
nivelul nodului atrio-ventricular. Datorită acestor acţiuni creşte debitul cardiac, scade 
presiunea venoasă, se reduce volumul inimii, creşte diureza şi diminuă edemele. Nu acti- 
onează asupra inimii normale. 

Tonicardiacele cele mai folosite sunt Digitala şi Strofantina, cunoscute şi sub denu- 
mirea de digitalice, deoarece au o acţiune asemănătoare. Strofantina are o acţiune rapidă 
şi de scurtă durată, fiind utilizată în formele acute, dar nu este recomandabilă în trata- 
mentul cronic. Digitala acţionează mai lent, are o durată de acţiune mai lungă şi se acu- 
mulează în organism. Există şi preparate de digitală injectabile, cu acţiune relativ rapidă; 
„de aceea, Digitala se întrebuințează astăzi în aproape toate formele de insuficienţă cardi- 
acă, Strofantina fiind tot mai rar folosită. 

Cele mai cunoscute preparate de strofantină sunt Strofantina, Kombetinul şi Ouabaina. 
Se administrează numai i.v., fiind indicate doar în cazurile de urgenţă. Nu se întrebuințează 
imediat după Digitală, ci după o pauză de 1 - 2 zile. Preparatele de digitală sunt extrase din 
Digitalis purpurea (pulbere de foi de digitală, digitoxină) sau din Digitalis lanata [Lana- 
tosid-C, Digoxin, Acetildigitoxină, Cedilanide, Isolanid - substanţe care se administrează fie 
pe cale i.v., fie oral; pe cale i.v. se întrebuinţează numai preparatele cu acțiune rapidă - 
Lanatosid- C (0,4 mg/fiolă), Digoxin (0,5 mg/fiolă); Acetildigitoxină (0,2 mg/fiolă), Strofo- 
tină (0,25 mg/fiolă), Castrozid (0,25 mg/fiolă); pe cale orală, se administrează substanțe 
digitalice cu acțiune rapidă şi lentă - Lanatosid-C (în drajeuri de 0,25 me), Nidacil 
(comprimate de 0,10 g), Digitalină (soluție)], Digoxin (comprimate de 0,25 mg), Digitalo 
(comprimate de 0,10 g). 

Există două metode de digitalizare orală: rapidă, când doza terapeutică optimă se 
administrează în 2 - zile, şi lentă, când se administrează în 4 - 7 zile. Pentru tratamentul 
de întreținere se foloseşte de obicei pulberea de foi de digitală, în comprimate de 0,10 g, 
sau Digitoxină, în soluție (50 de picături - 1 ml digitalină cristalizată). Digitala se între- 
buințează în orice formă de insuficiență cardiacă, moderată sau severă. Efectul cel mai 
bun se obține în insuficiența cardiacă cu fibrilație atrială. Contraindicaţiile Digitalei sunt 
reprezentate de fenomenele de supradozaj digitalic şi de cazurile de şoc sau colaps. 
Intoxicația cu Digitală (supradozajul digitalic) se manifestă prin tulburări de ritm și con- 
ducere (extrasistole, tahicardii paroxistice, blocuri), tulburări gastrointestinale (grețuri, 
vărsături, mai ales anorexie) etc. În caz de supradozaj, principala măsură constă în opri- 
rea tratamentului cu Digitală, apoi în încetarea administrării de diuretice, limitarea efor- 
tului fizic, săruri de potasiu, Chinidină sau Procainamidă. În tratamentul cu Digitală este 
foarte util să se măsoare zilnic pulsul, pentru a aprecia rezultatele terapeutice (ritmul 
trebuie să scadă) şi pentru a surprinde eventuale fenomene de intoxicație. 

Spre deosebire de atitudinea clasică care considera tonicardiace numai substanțele 
extrase din digitală şi strophantus, astăzi se consideră că orice drog care îmbunătăţeşte 
contracția miocardului şi restabileşte debitul cardiac, este tonicardiac. Există droguri care 
scad postsarcina (rezistența vasculară periferică crescută care se opune ejecţiei ventri-co-: 
lului stâng) şi care sunt droguri vasodilatatoare şi droguri care cresc forța de contracție a - 
miocardului. Ambele sunt tonicardiace. 

A. Droguri inotrop pozitive, care cresc forța de contracție a miocardului: Glucozizii 
cardiotonici, Xantinele, Glucagonul şi Aminele simpato mimetice. 

B. Droguri vasodilatatoare care scad postsarcina: Nitrogliceri ina, Nitroprusiatul de 
sodiu, Phentolamina, Prazosimul (Minipress). 

Glicozizii cardiotonici numiţi în mod curent şi glicozizi digitalici (deşi unii sunt 
derivați de strophantus) au următoarele efecte farmacologice: Cresc forța de contracție a 
miocardului (acţiune inotrop pozitivă), scad frecvenţa cardiacă (acţiune cronotrop 
negativă), cresc tonusul muşchiului cardiac (acţiune tonotrop pozitivă), micşorează con- 
ducerea intraatrială şi deprimă conducerea atrioventriculară (acțiune dromotrop negativă) 
şi cresc excitabilitatea miocardului (acţiune batmotrop pozitivă) şi cresc debitul cardiac. 

În practică există numeroase preparate digitalice (vezi pag. 110). În clinică însă se 
folosesc următoarele preparate: Digoxina, Digitoxina, Acetildigitoxina, Deslanozidul C şi 
Strophantina. Primele două preparate se administrează în special per oral, ultimele paren- 
teral (i.v). Medicul practician pentru tratamentul corect al insuficienţei cardiace trebuie să 
cunoască bine un tonicardiac cu acțiune rapidă şi unul cu acțiune lentă. Digitalicele cu 
acțiune rapidă au indicație în insuficienţa ventriculară stângă (edemul pulmonar acut) şi 
mai ales în tulburările de ritm atrial paroxistice şi rapide, rău tolerate. Dintre preparate se 
foloseşte în acest scop Strofonatina, Lanatozidul C şi Digoxina i.v. În digitalizarea cro- 
nică sunt utilizate tonicardiacele cu acțiune lentă, prelungită sau intermediară. (Digi- 
talina, Digoxina, Lantazitul C şi Acetil digoxina) pe cale orală. Nevoi crescute de digitală 
apar în hipertiroidism, malabsorbţie şi în cazurile de interacțiune cu Fenobarbital, Rifam- 
picină şi Colestiramină. Nevoi scăzute apar în hipotiroidism, în scăderea funcţiei renale, 
la bătrâni şi după administrare de Atropină (Vagolitice). Trebuie reţinut că în tratamentul 
cronic cu digitală şi diuretice, apare frecvent hipopotasemie cu tulburări de ritm şi că la 
bolnavii digitalizați cronic se contraindică administrarea de calciu (risc de deces). Şi 
asociația digitală-rezerpină prezintă riscuri. 

Alte droguri care cresc forța de contracție a miocardului sunt: 

- Xantinele, dintre care cu acţiune mai energică este teofilina şi derivatul său amino- 
filina. Efectul stimulant asupra cordului, apare imediat, dar este de scurtă durată (20 - 30 
minute). Nu sunt folosite decât ca medicaţie adjuvantă. 

- Glucagonul secretat de celulele alfa din celulele Langerhans, măreşte de asemenea 
contracția miocardică şi are acțiune vaforabilă în blocul A-V. Nu este folosit în practica 
clinică. 

- Aminele simpalomimelice, sau Catecolaminele, cresc frecvenţa cardiacă şi debitul 
cardiac, prin mărirea forţei de contracție a miocardului. Se utilizează Norepinefrina 
(Noradrenalina),  Epinefrina (Adrenalina), Dopamina  (Intropin),  Metaraminolul 
(Aramina) şi Izoproterenolul (Isuprel). Sunt admibistrate în caz de şoc cu diverse grade 
de insuficiență cardiacă. 

Drogurile care scad Postsarcina, deci drogurile vasodilatatoare sunt indicate în insu- 
ficienţa cardiacă greu reductibilă, în care există vasoconstricţie cu creşterea rezistenției 
periferice, în insuficiența cardiacă din infarctul miocardic acut, sau din hipertensiunea 
arterială paroxistică şi cardiomiopatiile obstructive. Din această grupă fac parte nitriții 
organici (Nitroglicerina şi Izosorbiddinitratul - preparatul Isoket - 3 x 10 - 20 mg.), 
Fentolamina (Regitine) şi Nitroprusiatul de sodiu. Mai amintim Minoxidilul (2 x 1 compr 
de 5 mg), și Prazosinul (Minipress), comprimate de 2 mg 3 x 1/zi cu efect alfa blocant 
utilizat cu succes şi în tratamentul hipertensiunilor arteriale. 

Tratamentul cu vasodilatatoare este indicat în insuficiența cardiacă greu reductibilă, 
cu creşterea rezistenței periferice şi în special în cazurile în care Ateroscleroza esțe la 
baza insuficienţei cardiace, precum şi în formele secundare Infarctului miocardic, hiper- 
tensiunii arteriale, insuficienţei aortice şi cardiomiopatiilor miopstructive. Vasodila- 
tatoarele uşurează atât postsarcina cât şi presarcina. În ceea ce priveşte drogurile utilizate 
vezi tratamentul cu coronaro dilatatoare în angina pectorală (Izoket, maycor, hidralazină 
l - 3/zi), Minoxidil (2 x 1 comprimat de 5 mg), Minipress. 

Alte tratamente: oxigenoterapia este indicată în cazurile acute (edem pulmonar, şoc 
cardiogen, cord pulmonar acut) şi în insuficiența cardiacă cronică cu leziuni pulmonare 
(infarct, pneumopatii), emisia de sânge (300 - 500 ml) se practică în insuficienţa cardiacă 
acută şi în forma cronică severă şi cu edeme mari; colecţiile lichidiene se evacuează când 
respirația este stânjenită; morfina se face în edemul pulmonar acut şi cordul pulmonar 
acut, iar anticoagulantele, în formele cu accidente tromboembolice. 

Tratamentul edemului pulmonar acut (E.P.A.), se aplică de urgenţă în următoarea 
succesiune: poziţie şezândă cu membrele inferioare în poziţie declivă, garouri prin rotaţie 
(la 5 minute) la cele 4 extremităţi, oxigen prin sondă nazală, Morfină i.v. (1 - 2 cg), sân- 
gerare (300 - 500 ml în 5 minute), diuretice (Furosemid 2 fiole, 0,20 ml i.v. sau Edecrin 
50 mg în perfuzie), tonicardiace (Lanatosid-C i.v., 1 fiolă, Digoxin sau Strofantină i.v.), 
Miofilin i.v. Dacă T.A. este scăzută, se administrează tonicardiace, Isoproterenol 
(Isuprel) 2 - 8 fiole de 0,2 mg în 250 ml ser glucozat 5%, oxigen, morfină, hemisuccinat 
de hidrocortizon, Metaraminol sau Neosinefrină şi Dextran. În E.P.A. de origine infec- 

"țioasă se face sângerare şi se administrează hemisuccinat de hidrocortizon, tonicardiace şi 
oxigen. În E.P.A. din marile hipertensiuni se combate ener gic hipertensiunea cu 
Raunervil (1 fiolă i.v. lent), Catapresan sau Regitină. 

Tratamentul insufi cienței cardiace congestive rapid instalate implică repaus la. pat 
(nu absolut), oxigen, restricţie mare de sare, Furosemid, Acid etacrinic sau Salirgan, 
Lanatosid-C (3 - 4 fiole i.v./zi). 

Tratamentul cordului pulmonar acut: oxigen pe cale nazală, analgetice (Algocalmin, 
Mialgin sau Morfină), Atropină în caz de bradicardie şi hipotensiune, Papaverină i.v., 
Isoproterenol în perfuzie, Metaraminol sau Noradrenalină în caz de şoc, digitalice injec- 
tabile (Lanatosid-C), asociat cu Furosemid i.v. tratament anticoagulant sau trombolitic; 
antibiotice în zilele următoare. f 

Tratamentul cordului pulmonar cronic se adresează în primul rând, bolii pulmonare 
cauzale. Se administrează antibiotice (Tetraciclină 2 g/zi sau Ampicilină 4 g/zi), bronho- 
dilatatoare (Miofilin 1 - 2 fiole i.v. lent, Bronhodilatin sau Alupent), corticoterapie oral 
sau hemisuccinat de hidrocortizon; se urmăreşte dezobstruarea căilor aeriene prin elimi- 
narea secrețiilor bronşice, prin hidratare corectă, Trecid, Bisolvon sau Mucosolvin, oxi- 
gen intermitent, antitusive cu prudență; în stadiul de insuficiență cardiacă: sângerare, diu- 
retice, tiazidice (Nefrix) şi tonicardice. 


3.14. HIPERTENSIUNEA ARTERIALĂ 


„Definiţie: hipertensiunea arterială e un sindrom caracteriat prin creşterea presiunii 
sistolice şi a celei diastolice peste valorile normale. După O.M.S. se consideră valori nor- 
male pentru presiunea maximă 140 - 160 mm Hg, interpretate în raport cu vârsta, sexul şi 
greutatea, iar pentru minimă 90 - 95 mm Hg. - 

Clasificare: în funcţie de etiologie se deosebesc: 

Hipertensiunea arterială esenţială, în care nu se poate evidenția o cauză organică şi 
Hipertensiunea arterială secundară sau simplomatică, în care este dovedită cauza. Se 
deosebesc hipertensiuni secundare renale, endocrine, neurogene şi cardiovasculare. 

În funcţie de evoluție se acceptă astăzi clasificarea propusă de O.M.S.: stadiul I, ca- 
racterizat prin depăşirea valorilor normale de 140 - 160/90 - 95 mm Hg; stadiul al II-lea, 
caracterizat prin semne de hipertrofie cardiovasculară. Hipertrofia ventriculului stâng 
poate fi constatată clinic, electrocardiografie, radiologic şi prin examenul fundului de. 

ochi (angiopatie hipertensivă); stadiul al III-lea, caracterizat prin apariția complicaţiilor 
cardiace, coronariene, cerebrale şi renale. 

Hipertensiunea arterială este una dintre cele mai răspândite. boli. Presiunea arterială 
poate crește fie prin mărirea debitului, fie prin creşterea rezistenţei. Cele mai multe hiper- 
tensiuni au la bază creşterea rezistenței periferice (hipertensiunea esenţială, renală etc.). Ini- 
tial, procesul este funcțional - vasoconstricție -, ulterior apar leziuni organice care perma- 
nentizează hipertensiunea arterială. În ceea ce priveşte factorii care realizează vasocons- 
tricția arterială, se acordă un rol important sistemului nervos central, sistemului hipofizo- 
suprarenal şi hiperreactivității vasculare. În evoluţia hipertensiunii arteriale, după mai multi 
ani de evoluţie apar leziuni organice de ateroscleroză, care agravează tulburăr ile. 

Hipertensiuni arteriale simptomatice: 

De cauză renală. Din acest grup fac parte hipertensiunile renovasculare [anomalii 
congenitale ale vaselor renale (stenoze, anevrisme), tromboze, embolii], hipertensiunile 
din bolile parenchimului renal (olomerulonefrita acută şi cronică, leziunile renale din 
diabet, pielonefritele etc.). În apariția hipertensiunii renale, rolul principal este deţinut de 
o enzimă care ia naştere în rinichiul ischemic (cu circulația insuficientă) şi care se numeş- 
te renină. Aceasta se transformă in sân ge într-o substanță hipertensivă numită angioten- 
sină. E importantă precizarea etiologiei renale, deoarece unele forme sunt susceptibile de 
o intervenţie chirurgicală (hipertensiunea renovasculară, unele pielonefrite). Lira. 
se adresează atât bolii de bază, cât și hipertensiunii arteriale. 

De cauză endocrină. Din acest grup fac parte: 

- teocromocitomul - o tumoare localizată în medulara glandei suprarenale, caracte- 
rizată prin crize paroxistice de hipertensiune datorite descărcării în circulaţie de cateco- 
lamine (adrenalină şi noradrenalină); tratamentul este chirurgical; 

hiperaldosteronismul primar (adenom corticosuprarenal cu secreție excesivă de 
aldosteron); 

- sindrom Cushing, datorit unei tumori corticosuprarenale sau hipofizare care se 
caracterizează prin hipertensiune, obezitate, vergeturi, hirsutism şi creşterea eliminării 
urinare a 17-cetosteroizilor; tratamentul este chirurgical; 

- hipertensiuni endocrine, mai apar în hipertiroidism şi în cursul sarcinii; în cursul primei 
sarcini poate apărea o hipertensiune reversibilă, recidivând eventual cu fiecare nouă sarcină; 
alteori, graviditatea agravează o hipertensiune arterială preexistentă, de altă natură. 

De cauză neurogenă. În boli traumatice, tumorale sau inflamatorii ale creierului care 
duc la o creştere a presiunii intracraniene sau în caz de leziuni ale centrilor vasomotori se 
observă, uneori, şi creşterea tensiunii arteriale. l 

De cauză cardiovasculară. Bolile însotite de hipertensiune arterială sunt: coarctaţia 
aortică, blocul complet, insuficiența aortică şi ateroscleroza. 

Hipertenisunea arterială esențială: prin care se înțelege orice sindrom clinic hiper- 
tensiv în care valorile presiunii arteriale sunt crescute, în absenţa unei cauze organice. Se 
mai numeşte şi boală hipertensivă. Este cea mai frecventă, reprezentând 80 - 90% din 
totalul hipertensiunilor, şi apare de obicei după 30 de ani, cu un maximum de frecvenţă 
între 40 şi 50 de ani. Incidenţa este mai mare la femeie, dar formele mai grave apar la 
bărbaţi. Menopauza și obezitatea sunt factori favorizanţi, la fel viața încordată, stresantă 
şi ereditatea. Ereditatea ar juca un rol foarte important afecțiunea întâlnindu-se în 
proporţie de 20 - 80% (după diferite. statistici) în antecedentele familiale ale bolnavilor. 
Ceea ce se transmite ar consta într-o tulburare a metabolismului catecolaminelor 
(adrenalină şi noradrenalină) care ar sta la baza vasoconstricției arteriale. Se pare că şi 
alimentația bogată în sare ar juca un rol. 

E sobandeiie majoritatea autorilor acceptă astăzi concepţia nervistă, potrivit căreia 
predispoziția ereditară este de natură neurogenă, legată de o anumită structură a persona- 
lității şi de o anumită modalitate de răspuns la situațiile de stress: durere, frică, supărare, 
Boala ar fi esenţial nervoasă, produsă de o tulburare în activitatea centr Jer nervoși supe- 
riori. Diferiți excitanți din sfera psiho-emoțională (necazuri, griji, nesiguranţă), acţionând 
pe fondul unei predispoziţii ereditare, duc la apariţia unor focare de excitație permanentă 
la nivelul scoarței cerebrale, determinând secundar o vasoconstrictie arterială. În lanțul 
patogenic al hipertensiunii mai intervin - tot prin intermediul scoarței - sistemul endocrin 
şi rinichiul. 

Modificările fundamentale locale care stau la baza hipertensiunii sunt vasoconstricția 
arterială şi creşterea conţinutului peretelui arteriolar în apă şi sare. Mai târziu apar leziuni 
organice şi ateroscleroza, care grăbesc evoluţia şi întunecă prognosticul prin complicații, 

Simptome: clasic se deosebesc trei stadii: 

Stadiul prehipertensiv poate fi afirmat pe baza ascendenţei ereditare hipertensive, 
apariției unor puseuri tensionale trecătoare şi a unor teste care stabilesc creşterea anor- 
mală a presiunii arteriale, comparativ cu normalul. Cel mai cunoscut este testul presor la 
rece, care este pozitiv când, introducând mâna în apă la 4°, valorile T.A. crese cu peste 
40 mm Hg. 

Stadiul de hipertensiune intermitentă, caracterizat prin perioade de hiper tensiune, fără 
alte semne clinice, alternând cu perioade normale. 

Stadiul de hipertensiune permanentă: în peste 90% din cazuri, hipertensiunea 
arterială este depistată în acest stadiu. După manifestări se deosebesc: 

Forma benignă, care evoluează progresiv şi se caracterizează prin: 

- semne care apar la examenul arterelor, artere sinuoase şi rigide, puls bine bătut;' 

- semne de fragilitate capilară; diverse manifestări hemoragice (epistaxis, metroragii, 
uneori hematemeze, hemoragii retiniene etc.); 

- semne cerebrale: cefalee occipitală, de obicei dimineaţa, la trezire, ameteli, obo- 
seală, astenie, insomnie, tulburări de memorie şi concentrare, modificări de caracter, frec- 
vent tulburări de vedere ("muşte zburătoare”, vedere încețoşată); cefalee cu caracter pul- 
satil, amețeală, tulburările de vedere şi tulburările trecătoare de conştiență şi de limbaj 
sunt cele mai frecvente tulburări funcționale, comune tuturor formelor de hipertensiune; 

- furnicături la nivelul extremităților, amețeli, senzaţia de "deget mort"; 

- examenul inimii relevă subiectiv palpitaţii, dureri precordiale, diferite grade de disp- 
nee, iar obiectiv, semne de mărire a inimii stângi (hipertrofie şi digitație); 

- radiologia, electrocardiografia, fundul de ochi și probele funcționale renale apre- 
ciază gradul de evolutivitate a hipertensiunii arteriale. 

În ultimul stadiu al formei benigne - care se instalează după mulţi ani de evoluţie - 
apar complicaţii: insuficiență cardiacă stângă sau totală cardiopatie ischemică, compli- 
cații cerebrale sau renale. 

Forma malignă are o evoluţie rapidă şi o mortalitate ridicată. Poate fi malignă de la 
început sau se poate maligniza pe parcurs. Valorile tensionale sunt mari, în special cea 
diastolică depăşind 130 mm Hg, rezistente la tratament. Starea generală este alterată rapid 
(astenie, slăbire, paloare, cefalee intensă), fundul de ochi este grav şi precoce alierat, 
complicațiile apar de timpuriu, în special insuficiența renală progresivă şi ireductibilă. 

Evoluție şi complicaţii: în forma benignă, cea mai obişnuită, boala durează ani sau 
chiar zeci de ani. Sub influența unui tratament corect şi precoce pot apărea remisiuni 
importante. 

În forma malignă, evoluţia este foarte rapidă, etapele bolii fiind parcurse în ! - 3 ani. 


N 

Indiferent de etiologie, fiecare formă de hipertensiune arterială, în raport cu caracterul 
său evolutiv, poate fi benignă sau malignă şi parcurge, în evoluţia sa, cele trei stadii din 
clasificare propusă de O.M.S. 

În stadiul al II-lea apar complicații: la nivelul aparatului cardiovascular (insuficienţă 
ventriculară stângă acută şi cronică, insuficiență cardiacă globală, infarct miocardic, 
anevrism disecant); la nivelul circulaţiei cerebrale (encefalopatie hipertensivă, tromboze 
şi hemoragii cerebrale); la nivelul rinichiului (tulburări variate, de la alterări funcţionale, 
până la scleroză cu insuficienţă renală). 

Complicaţiile depind de forma clinică - benignă sau malignă. Astfel, în hiperten- 
siunea benignă complicațiile se datoresc aterosclerozei, cele mai frecvente fiind tromboza 
cerebrală şi infarctul miocardic. În hipertensiunea malignă domină degradarea arteriolară. 
Aici se întâlnesc frecvent encefalopatia hipertensivă, hemoragia cerebrală, insuficiența 
cardiacă şi insuficiența renală. 

Prognosticul depinde de forma clinică - benignă sau malignă - de ereditate, de nivelul 
tensiunii diastolice şi bazale, de vârstă (tinerii ii fac forme mai grave), de respectarea trata- 
mentului, de modul de viaţă recomandat şi, în sfârşit, de. apariţia complicaţiilor. 

Prognosticul este favorabil în primul stadiu de boală, fiind mai rezervat. în stadiul al 
doilea şi mai ales în al treilea. Moartea se datoreşte îndeosebi complicaţiilor cardiace, 
cerebrale și renale. Sub influența tratamentului actual, prognosticul s-a îmbunătăţit. 

Tratamentul hipertensiunii arteriale, trebuie să vizeze anumite obiective şi în primul 
rând normalizarea valorilor tensionale. El trebuie să țină seama de anumite principii şi 
orientări: | 

- explorarea trebuie bine făcută deoarece sunt hipertensiuni care beneficiază de trata- 
ment chirurgical (hipertensiunile renovasculare). 

- tratamentul trebuie să fie complex, igieno dietetic, medicamentos etc. 

- ~ tratamentul trebuie individualizat şi stabilit în condiţii de ambulator, nu de spital. 

- drogurile hipotensive vor fi administrate la început în cantități mai mici şi mărite 

apoi progresiv până la normalizarea tensiunii ar teriale. Este bine ca drogurile hipotensive 
să fie asociate şi la începutul tratamentului asocierea să cuprindă un hipotensiv cu un diu- 
retic tiazidic. 

- trebuie ținut seama de ateroscleroza asociată, de aici (mai ales la vârstnici) decur- . 
gând prudență, pentru a nu precipita accidente vasculare cerebrale, coronariene şi peri- 
ferice (niciodată nu se va începe cu doze mari, brutale). 

-deoarece multe hipertensiuni sunt consecința sau sunt asociate ateroselerozei, regi- 
mul şi tratamenutul vor fi adaptate acesteia din urmă. Se vor combate obezitatea, guta, 
diabetul zaharat, hiperlipoproteinemiile etc. 

- repausul nu trebuie să fie absolut. Exerciţiile fizice, mersul pe jos şi gimnastica me- 
dicală, fac parte din tratament. Efortul fizic va fi dozat şi adaptat posibilităţilor bol- 
navului. i 

- sedativele şi tranchilizantele sunt de multe ori necesare. 

- dieta va fi săracă în colesterol şi în grăsimi saturate (vezi tratamentul dietetic al 
hipertensiunii arteriale la capitolul "Noţiuni de alimentaţie şi dietetică”). 

- este bine ca tratamentul să fie şi vasodilatator cor onarian, deoarece asociația cardio- 
patie ischemică - hipertensiune arterială, este foarte frecventă. 

- nu orice hipertensiune urmează să primească tratament hipotensiv. Astfel în formele 
labile, de gradul I, etc., este suficient regimul dietetic, eventual tranchilizante şi sedative. 

Tratament: ego) de viaţă constă în limitarea eforturilor fizice, cu lucru de 6 - 8 orè 
pe zi, după caz, cu respectarea orelor de somn şi a orelor de masă. Au o mare importanţă 
mijloacele psihoterapice, combaterea anxietăţii şi evitarea situaţiilor conflictuale din 

mediul de viață sau de muncă. Vor fi căutate şi încurajate elementele de satisfacţie din 
profesiunea bolnavului, vor fi cultivate preocupările care produc relaxarea (plimbări, 
lectură, muzică, teatru). Ta | 

Regimul va fi echilibrat şi suficient, urmărindu-se menţinerea unei greutăți normale. 
În caz de obezitate, va fi hipocaloric; în caz de ateroscleroză, hipolipidic şi hipocaloric 
ete. Dar, indiferent de bolile asociate, va fi hipo- sau desodat. Regimul strict desodat 
(orez, fructe, zahăr), cu mai puţin de 0,5 g sare/zi, se aplică în formele foarte severe, dar 
este greu de respectat. Regimul desodat relativ (2 - 5 g sare/zi) este mai uşor de acceptat, 
fiind utilizat în majoritatea hipertensiunilor. Pentru aprecierea generală a conținutului în 
sare se ia ca reper faptul că raţia de NaCl consumată zilnic de un adult sănătos este de 10 
- 14 g, din care 2/5 provin din sare folosită la pregătirea alimentelor şi cea pusă la masă, 
2/5 sunt furnizate de sarea din pâine şi 1/5 de sarea din lapte şi derivatele sale, produse de 
mezelărie etc. Regimul desodat nu poate fi standardizat, ci adaptat în funcţie de starea 
clinică. i 

Tratamentul medicamentos foloseşte numeroşi agenți hipotensivi: sedative şi hipno- 
tice (barbiturice, Bromoval, Clordelazin, tranchilizante), Hydergine (Redergin), reserpină 
(Hiposerpil), comprimate de 0,25 mg; Raunervil, fiole de 1 ml - 2,5 mg i.v., hidrazino- 
ftalazine (Hipopresol, drajeuri de 0,025 g; Apresolină; Hipazin - (asociere de reserpină şi 
hidralazină - Guanetidină, comprimate de 0,010 g), clonidină (Catapresan), gangliople- 
gice (Ganlion, Pendiomid, fiole de 2 ml - 0,075 g). Metildopa (Dopegyt, comprimate de 
0,250 g sau fiole) Propranolol (Inderal), Pargylin şi diuretice (Nefrix, Furosemid, Acid 
etacrinic, Aldactonă etc.). 

Tratamentul vizează normalizarea valorilor tensionale. Efectul este atins dacă T.A. 
oscileazaă între 90/70 şi 130/90 mm Hg în ortostatism şi nu depăşeşsc 170/110 mm Hg în 

>decubit. O atenţie deosebită trebuie acordată scăderii T.A. în cazul hipertensiunii cu insu- 
ficiență renală sau cu tulburări de irigație cerebrală sau coronariană. 

Tratamentul hipotensiv este complex, cuprinde numeroase droguri cu diferite moduri 
de acţiune. În funcţie de locul şi mecanismul de acţiune, Hipotensoarele pot fi clasificate 
astfel: | 

- Vasodilatatoare, cu acţiune asupra peretului vascular fără relaţie cu terminaţiile ner- 
voase: Hidralazina, Minoxidilul, Verapamilul, Nifedipina, Diureticele (care acționează 
reducând volumul sanghin), Nitroprusiatul de sodiu şi Diazoxidul. 

- Hipotensoare cu acțiune pe receptorii simpatici, blocând transmiterea adrenergică: 

- blocante ale receptorilor alfa adrenergici (Prazosin, Fentolamină) 
- blocante ale receptorilor beta adrenergici: (Propranololul şi celelalte). 
- blocantele receptorilor alfa şi beta adrenergici (Labetalolul - Tenormin). 

- Cu acţiune asupra fibrelor nervoase, simpatice, postganglionare sau terminaţiile ner- 
voase: Guanetidina, Rezerpina şi Alfametildopa. Ultimele două acționează şi asupra sis- 
temului nervos central. 

- Cu acţiune asupra ganglionilor autonomi simpatici: Trimetaphan. 

- Cu acțiune asupra sistemului nervos central: Clonidina, Alfametildopa şi Rezerpina. 

- Cu acțiune asupra volumului sanghin: Diureticele. 

- Antagonişti ai sistemului renină - angiotensină. Dintre aceştia Saralazina (Antagonist al 
Angiotensinei II) şi Teprotid, Captopril, Hipotensor (Inhibitor ai angiotensinei I în II). 

Hidralazinele au fost o perioadă puţin întrebuințate, datorită tahicardiei şi acciden- 
telor coronariene provocate. Prin apariţia beta blocantelor au intrat din nou în tratamentul 
curent al hipertensiunii arteriale. Asocierea cu beta blocante corectează efectul lor tahi- 
cartizant. Produce vasodilataţie prin scăderea rezistenţei periferice. Deoarece reţine sarea 
şi apa, trebuie asociate şi cu un diuretic saluretic (Nefrix). Acţiunea apare după 2 - 3 zile, 

în administrarea orală; şi după 3 ore în cea i.v. Ca efecte secundare apar: cefalee, hipersu- ` 
doraţie, anorexie, grețuri, vărsături, diaree, palpitaţii şi uneori semne de lupus. Se reco- 

mandă prudenţă în cardiopatia ischemică, unde trebuie administrată numai în asociere cu 

beta blocante (Propranolol). Drogul principal este Hipopresolul, (Dihidralazina) compri- 

mate de 25 mg, care se administrează începând cu | comprimat şi se creşte progresiv la 3 

- 6 comprimate. Este utilizat în hipertensiunea uşoară sau moderată. Asociat cu Hipo- 

serpilul (Rezerpina) preparatul se numeşte Hipazin (Adelfan). 

Minoxidilul, este utilizat pe scară redusă datorită efectelor secundare. Are aceleaşi 
„reacţii adverse ca şi hidralazina. Deci şi el trebuie asociat cu beta blocant şi un saluretic. 
Doza zilnică este de 0,20 mg şi rareori 50 mg. (Comprimate de 2,5 mg, de 5 mg şi 10 mg). 
Este util în hipertensiunile bolnavilor cu insuficiență renală. 

Verapamilul (Isoptil) şi Nifedipinul (Adalat, Corinphar), sunt blocante ale calciului, 
cu efect hipotensor dar cu indicație majoră în angor şi aritmii. Nifedipinul sub lingual, 
scade rapid tensiunea arterială în edemul pulmonar acut. 

Nitroprusiatul de sodiu, este un hipotensor energic, utilizat în hipertensiunea arterială 
paroxistică. Acţionează prin vasodilataţie puternică şi rapidă. (Nipride şi Nipruss, în fiole 
de 50 mg). Se administrează numai în spital şi cu prudență. 

Diazoxidul, este înrudit cu clorotiazida dar nu are acţiune diuretică. Este vasodilatator 
prin scăderea rezistenței periferice. (Hiperstat, Eudemin, în fiole de 20 ml - 300 mg subs- 
tanță). Este o medicaţie de urgenţă în Encefalopatia hipertensivă, Eclampsie, hiperten- 
siune arterială malignă. Efectele secundare sunt asemănătoare hidralazinelor, dar produce 
şi hiperglicemie. 

Prazosinul (Minipress) este un alfa blocant care produce vasodilataţie blocând alfa 
receptorii. Este administrat în hipertensiunile moderate. În cele severe trebuie asociat cu 
un diuretic şi eventual un beta blocant. Poate produce vertij, hipotensiune ortostatică, tul- 
burări de tranzit, cefalee, astenie şi erupții cutanate. La prima doză există şi risc de sin- 
copă. Se administrează 3 - 20 mg, comprimate de 0,5 mg, 1 mg, 2 mg, 5 mg. Fentola- 
mina (Regitina), cu acţiune tot alfa blocantă este utilizat în tratamentul Feocromoc- 
itomului. i i 

Propranololul (Inderal), Trasicor, Visken etc, sunt droguri cu acțiune beta blocantă care 
acționeäză hipotensiv, antiaritmic şi coronarodilatator. Produce bradicardie, scade forța de 
contracție a inimii şi debitul cardiac. Efectul hipotensor este moderat, lent şi progresiv. 
Efectele secundare sunt reduse. Are o largă utilizare singur sau asociat. Este contraindicat în 
insuficiența cardiacă, blocul A-V, astmul bronşic, diabetul zaharat sever, ulcerul gastric în 
evoluţie. Doza zilnică este de 60 - 240 mg. Se prezintă în comprimate de 10 şi 40 mg. 

Labetalolul (Trandate) este un alfa şi beta blocant. Efectul hipotensiv este similar 
asociaţiei Propranolol - Hidrazinoftalazină. 

` Guanelidina este un drog mai puţin utilizat datorită efectelor sale secundare (Hipo- 
tensiune ortostatică, Bradicardie, diaree, modificări de libidou, retenţie de lichide, uscă- 
‘ciune a gurii). Acţiunea hipotensivă apare după 3 - 4 zile şi persistă 6 - 14 zile. Se pre-. 
zintă în comprimate de 10 mg. Se începe tratamentul cu 1 comprimat şi se creşte la 2 - 5 
comprimate. Este indicată numai în hipertensiunea arterială severă. 

Ganglioplegicele sunt hipotensoare puternice dar greu de utilizat datorită reacţiilor 
secundare (Hipotensiune ortostatică, retenţie de urină, constipație, tulburări vizuale). 
Suprimă excitațiile simpatice şi parasimpatice realizând o simpatectomie chimică. Scade 
tensiunea arterială în câteva minute, administrat i.v., dar scade şi debitul coronarian, renal 
şi cardiac. Este tratamentul de elecţie al hipertensiunii paroxistice şi al hipertensiunilor 
severe şi maligne. Se administrează 20 picături, de 3 - 4 ori per os, sau 1 fiolă.de 0.075 g 
i.m. Sau i.v. 

Alfamelildopa (Aldomei, Dopegil), acționează predominant central simpaticolitic. 
Scade rezistența periferică, în special renală şi nu influențează debitul cardiac. Are acți- 
une progresivă şi este bine tolerată. Ca efecte adverse produce somnolență, uscăciunea 
gurii, tulburări digestive (greţuri, diaree), febră, stări depresive şi anemii hemolitice. Se 
începe tratamentul cu | comprimat (1 comprimat = 250 mg), şi se creşte progresiv la 3 - 
6 comprimate/zi. Este indicat în hipertensiunea uşoară sau moderată, hipertensiunea din 
nefropatii, iar forma injectabilă în hipertensiuni maligne. 

Clonidina (Haemiton - 0,75 mg compr., Clonidină şi Catapresan - 0,100 mg compr.), 
acţionează central şi periferic. Acțiunea se aseamănă cu alfametildopei. Are şi efect seda- 
tiv şi bradicardizant. Efectele secundare sunt nesemnificative. Nu este contraindicată în 
hipertensiunea cu insuficiență renală. Tratamentul se începe cu 1 compr. (0,100 mg) şi se 
ajunge la 0,450 - 0,600 me. Este indicată în formele moderate iar injectabil şi în formele 
severe. 

` Rawwlfia şi derivații săi acţionează în hipertensiunea arterială, central şi periferic, go- 
lind depozitele de catecolamine. Efectul este şi sedativ şi bradicartizant. Oral se admi- 
nistrează Hiposerpilul (0,25 mg), se începe cu 1 comprimat şi ajunge la 2 - 4 compri- 
mate/zi. Efectul apare după 3 - 6 zile iar acţiunea maximă este după 3 săptămâni. În ur- 
genţe se administrează parenteral (Rawunervil) cu efect după 3 - 4 ore. Ca efecte adverse 
apar: somnolenţă, astenie, diaree, transpirații, congestie oculo nazală, stări depresive, 
ulcer gastroduodenal etc. Se administrează în hipertensiunile uşoare sau moderate. 

Diurelicele, (vezi mai sus): 

- Saralazina, utilizată ca test diagnostic pentru hipertensiunea reno-vasculară şi 
Captoprilul (Hipotensor), cu acțiune în hipertensiune arterială cu renină crescută (25 - 
600 mg) sunt agenţi hipotensivi acționând ca antagoniști ai sistemului renină angio- 
tensină. 

În practica curentă sunt utilizate şi alte substanțe hipotensive, rezultate fie din aso- 
cierea mai multor hipotensive, fie din asocierea unui agent hipotensor cu unul diuretic. 
Dintre aceştia sunt utilizate curent Neocristepina şi Brinaldinul. 

Scăderea T.A. trebuie să fie lentă, deoarece scăderile bruște pot produce accidente 
grave în teritorii vitale: creier, miocard, rinichi. În formele uşoare de hipertensiune arte- 
rială se recomandă psihoterapia, eventual reorientarea profesională, regimul hiposodat şi 
hipocaloric (dacă este cazul), sedative, saluretice (Nefrix, 1 - 2 comprimate/zi), controlul 
periodic. În formele de gravitate medie, dacă prescripţiile dietetice, sedativele şi 
salureticele (Nefrix, Furosemid, Furantril) nu au dat rezultate, se adaugă Hiposerpil (3 
comprimate/zi), Hipopresol (3 - 4 comprimate/zi) şi Aldomet (0,75 - 1 u/zi). În formele 
severe. sau maligne, în diuretice şi sedative se asociază Aldomet (),75 - 1 g/zi) cu 
Guanetidină (20 mg/zi). În caz de eşec se recurge la Catapresan, Pargylin sau Propra- 
nolol. În hipertensiunea cu insuficiență cardiacă se administrează Nefrix sau Furosemid 
cu Aldoctonă şi Hiposerpil; în hipertensiunea cu cardiopatie ischemică şi ateroseleroză 
cerebrală - Nefrix. Hiposerpil, cu Propranolol sau Aldomet; în hipertensiunea cu insufi- 
ciență renală - Hipopresol, Aldomet și Hiposerpil. Urgenţele hipertensive, reclamă o ati- 
tudine promptă şi diferenţială (feocromocitomul, toxicoza gravidică, hipertensiunea cu 
edem pulmonar acut sau cu accidente cerebrovasculare). Se utilizează Raunervil i.v. (| - 
2 fiole), Guanetidină, Aldomet, Catapresan sau Dihidralazină; de obicei. se asociază cu 
Furosemid sau Acid ctacrinic i.v. Dacă există riscul de edem pulmonar acut, se asociază 
Lanatosid-C, iar în iminenta de edem cerebral - sulfatul de magneziu i.v. Regitina este 
medicamentul de elecţie în crizele hipertensive din feocromocitom. 

Orientări în tratamentul hipertensiunii arteriale (St. Şuţeanu) 

- Rezerpina şi-a pierdut prioritatea clinică. Poate fi încă folosită asociată cu hidrala- 
zina şi cu un diuretic. 

- Diureticele .sunt utilizate în majoritatea hipertensiunilor arteriale, indiferent de sta- 
diul şi severitatea bolii. 

- Beta blocantele (Propranolol) sunt hipotensoare de bază. 

- Alfametildopa şi Clonidina, sunt hipotensoare care nu influențează negativ circulația 
renală. Sunt utilizate în mod obişnuit. 

- Hidralazina a redevenit un hipotensiv de bază, datorită asociaţiei cu beta tiloeatitele, 
acestea din urmă corectându-i efectele secundare. 

- Guanetidina şi Ganglioplegicele, reprezintă hipotensoare de excepție. 

- În 50% din cazuri, diureticele ori beta blocantele, normalizează valorile tensionale. 
În celelalte 50% din cazuri, acţionează asocierile de hipotensoare cu diuretice. Cea mai 
eficace şi bine tolerată asociere, este cea dintre un diuretic tiazidic, un beta blocant şi un 
vasodilatator (hidralazina etc), la care se poate adăuga un simpaticolitic central (alfame- 
tildopa sau clonidina). 

- Nu se asociază două simpaticolitice centrale sau un simpaticolitic cu un beta blocant. 

- Hidralazina nu se administrează, decât asociată cu un beta blocant iar simpatico- 
liticele fără un diuretic. 

Profilaxia hipertensiunii arteriale urmăreşte educarea în vederea unui comportament 
adecvat de viață, chiar orientarea profesională a descendenților din părinţi hipertensivi, a 
bolnavilor în stadiul prehipertensiv, deci a persoanelor susceptibile de a face boala. Foar- 
te importantă este şi profilaxia complicaţiilor, realizabilă prin asigurarea cooperării bol- 
navului şi prin recomandări ferme şi judicioase. ' 


3.15. HIPOTENSIUNEA ARTERIALĂ 


Definiţie: hipotensiunea arterială este un sindrom. clinic caracterizat prin scăderea 
valorilor tensionale sub 100 mmHg pentru tensiunea sistolică şi sub 65 mmHg pentru 
ceea diastolică. 

În funcție de durată, hipotensiunea poate fi trecătoare sau permanentă. În funcție de 
etiologie se deosebesc: hipotensiuni arteriale esențiale, simptomatice şi artostatice. 


3.15.1. HIPOTENSIUNEA ARTERIALĂ ESENȚIALĂ 


Apare în absența unei cauze cunoscute, are uneori un caracter familial şi se întâlneşte 
frecvent la cei care fac mari eforturi intelectuale. Se datoreşte dereglării mecanismelor 
nervoase şi endocrine care menţin regimul circulaţiei. Boala este frecvent asimptomatică, 
depistarea fiind întâmplătoare. Există şi forme clinice cu simptome atribuite de obicei 
unei nevroze: cefalee occipitală, astenie pronunțată, insomnii, palpitaţii, transpiraţii. În 
unele cazuri pot apărea manifestări lipotimice, mai rar sincope. 

Hipotensiunea esenţială este permanentă şi are un prognostic bun. 

Forma asimptomatică nu necesită vreun tratament. În formele clinice cu manifestări 
subiective se recomandă psihoterapia (lămurirea şi încurajarea bolnavului asupra lipsei 
de pericol a bolii), evitarea surmenajului fizic sau intelectual, un regim de viaţă igienic, 
cu ore suficiente de somn, plimbări în aer liber, practicarea moderată a culturii. fizice, 

masaj, duşuri de înviorare, alimentaţie de calitate şi songit. Dacă nu există alte contra- 
indicații, cafeaua și alcoolul sunt permise în cantități moderate. 


3.15.2. HIPOTENSIUNEA ARTERIALĂ SIMPTOMATICĂ 


Se întâlneşte în insuficiența suprarenală, intoxicația cu alcool sau nicotină, boli cro- 
nice caşectizante, pericardita constrictivă, stenoza aortică sau mitrală, tumori cerebrale. 
Prognosticul este al bolii de bază. Tratamentul se adresează îndeosebi afecțiunii cauzale 
şi în al doilea rând hipotensiunii arteriale, pentru care măsurile terapeutice sunt similare 
cu tratamentul hipotensiunii esențiale. 


3.15.3 HIPOTENSIUNEA ORTOSTATICĂ 


Este o formă clinică însoţită de lipotimii, uneori de sincope, care apar cu ocazia 
trecerii de la clinostatism la ortostațism. Există forme esenţiale, întâlnite la bolnavi înalți 
şi slabi, şi forme simptomatice, observate în boli grave caşectizante, în unele afecțiuni 
neurologice, în insuficiența suprarenală etc. Se consideră că boala se datoreşte insufi- 
cienţei reflexelor vasoconstrictoare, care face ca sângele să se acumuleze în vasele 
membrelor inferioare, rezultând o ischemie cerebrală trecătoare. Trecerea de la clino- la 
ortostatism se însoţeşte de o scădere a tensiunii arteriale cu peste 20 mmHg. Pulsul scade 
şi apar amețeli, lipotimii sau chiar sincope. Tulburările survin la câteva minute după 
schimbarea poziţiei. O formă particulară a fost descrisă la indivizi de peste 40 de ani, ca- 
racterizată prin hipotensiune, anhidroză şi impotență sexuală. Tratamentul este similar cu 
acela din formele clinice anterioare. 


3.16. ŞOCUL 


Definiţie: şocul este un sindrom clinic cu etiologie variată, caracterizat printr-o insu- 
ficienţă circulatorie acută, având ca expresie clinică prăbuşirea tensiunii arteriale: Socul 
trebuie deosebit de colaps, primul fiind o manifestare hemodinamică şi metabolică, o per- 
turbare gravă şi durabilă, iar ultimul, o manifestare exclusiv hemodinamică - scăderea 
tensiunii arteriale, de obicei tranzitorie. Cu alte cuvinte, colapsul este răsunetul hemodi- 
namic al şocului. Unii autori înţeleg prin colaps, faza decompensată a şocului. 

Etiopatogenie: numeroase cauze pot produce șocul, realizând diferite tipuri. După 
agentul etiologic se deosebesc: 

- şocul hipovolemic, consecinţă a pierderii de sânge, plasmă sau lichide din organism 
şi apare în pancreatite, ocluzii, diarei grave, coma diabetică, insuficienţa suprarenală 
acută, arsuri mari, deshidratări, hemoragii externe sau interne, procese anafilactice; 

- șocul septic, care apare în diferite infecţii cu poartă de intrare urinară, genitală, 
digestivă, biliară, pulmonară, meningiană, în cadrul cărora.se deosebesc: o formă gravă şi 
frecventă - şocul septic, endotoxic, gramnegativ, care debutează brusc, cu frison, hiper- 
termie, hiperpnee, anxietate, hipotensiune, oligurie, extremităţi reci, confuzie, obnubilare, 
moarte; este provocat de mediatorii chimici eliberaţi de bacilii gramnegativi, vii sau 
morţi: evoluţia șocului continuă chiar după sterilizarea infecţiei, iar mecanismul patoge- 
nic constă în scăderea debitului cardiac şi creşterea rezistenței periferice; a doua formă 

este șocul septic grampozitiv, mai rar şi mai puțin grav, provocat de scăderea rezistenței ` 
periferice, fără extremităţi reci şi cu diureză păstrată; 

- şocul hipoxic, produs de afecțiuni pulmonare care produc hipoxemie; 

- șocul neurogen, care apare în traumatisme craniene, anestezii - embolia gazoasă, 
intoxicații cu barbiturice sau neuroleptice; 

- şocul cardiogen, produs de: infarctul miocardic, aritmii cu ritm rapid, tamponadă 
cârdiacă, embolie pulmonară masivă, anevrism disecant. 

Fiziopalologie: este cunoscut faptul că presiunea arterială depinde de debitul cardiac 
şi de rezistența periferică. Funcționarea acestui sistem se află sub controlul centrilor 
vasomotori bulbari, care primesc informaţii asupra nivelului tensional de la receptorii 
periferici din zona sinusului carotidian şi a arcului aortic. 

Factorii declanşatori ai șocului acţionează uneori de la început asupra mai multor 
sisteme şi organe cu rol în menţinerea presiunii arteriale (inimă, vase , centri vasomo- 
tori). Alteori, chiar dacă defecțiunea se produce inițial într-un singur sistem, pe parcurs 
sunt antrenate şi altele. Această înlănţuire patologică explică şi faptul că unele cauze mici 
pot determina reacții importante. 

Caracteristică pentru începutul șocului este fie reducerea masei sanguine circulante, 
fie reducerea debitului cardiac. Dar şi într-un caz, şi în altul, rezultatul este acelaşi -'scă- 
derea tensiunii arteriale. 

Organismul intervine prin mecanismele sale compensatoare: vasoconstricție genera- 
lizată, cu redistribuirea sângelui spre organele de importanță vitală (coronare, creier), şi 
tahicardie, cu menţinerea tensiunii arteriale la un nivel care permite aprovizionarea 
creierului şi a inimii cu'oxigen. Cât timp tensiunea arterială şi aprovizionarea cu sânge a 
creierului şi a coronarelor se menţin în limitele normalului, şocul este compensat. Vaso- 
constricția. din această fază - expresie a reacției simpaticoadrenergice, cu eliberare de 
catecolamine - explică tegumentele umede şi reci, hiperpneea, tahicardia, oliguria. Când 
starea de şoc se prelungeşte, mecanismele compensatoare devin insuficiente, debitul car-” 
diac şi tensiunea arterială scad progresiv şi apare anoxia generalizată. Se crede că factorii 
'care generează decompensarea se datoresc vasoconstricției compensatoare prelungite, 
care contribuie la apariţia leziunilor metabolice şi toxice tisulare. Hipoxia, acidoza şi des- 
cărcarea enormă de histamină şi serotonină produc vasodilataţie şi decompensarea şocu- 
lui. Contribuie şi staza şi creşterea viscozității sângelui, cu formarea de agregate eritroci- 
tare (sludges), cu posibilitatea apariției coagulării intravasculare diseminate. În şocul 
hipovolemic, factorul principal este scăderea masei sanguine circulante; în cel cardiogen, 
scăderea detibului cardiac prin diminuarea forţei de contracție sau a umplerii diastolice; 
în cel septic, hipoxic şi neurogen intervin mecanisme complexe. 

Simptome: se descriu obişnuit 3 stadii: în stadiul compensat, de obicei reversibil, bol- 
navul este vioi, uneori agitat şi anxios, pulsul rapid, T.A. normală, chiar crescută; atrag 
atenţia paloarea, transpiraţiile, polipneea, tegumentele palide şi reci, cianoza unghială, 
oliguria, mioza; adeseori evoluează spre stadiul de şoc decompensal, de obicei irever- 
sibil, când bolnavul este apatic, obnubilat, dar conştient; tegumentele sunt palide - ciano- 
tice, umede şi reci; pulsul este rapid, de obicei peste 140, mic, filiform, uneori impercep- 
tibil; tensiunea arterială este scăzută sub 80 mmHg, venele superificiale colabate, fiind 
dificilă puncţionarea lor; respiraţia este frecventă şi superficială, pupilele dilatate; anuria 
este obişnuită; în ultima fuză, ireversibilă, bolnavul intră în comă, tegumentele sunt cia- 
notice, pământii, marmorate, pulsul rar şi slab, tensiunea 0, venele periferice destinse, 
pupilele prezintă midriază fixă. ` 

Diagnosticul se bazează pe circumstanța declanşatoare, starea bolnavului, valorile 
tensiunii arteriale. 

Profilaxia presupune tratamentul corect al afecțiunii cauzale. 

Tratamentul: în fața unei stări de şoc, supravegherea pulsului, a diurezei orare, a T.A. 
şi a presiunii venoase centrale este obligatorie. Se va trata corect afecțiunea cauzală, iar 
bolnavul va fi aşezat pe spate, cu capul mai jos decât picioarele (numai pentru o perioadă 
imitată de timp şi dacă există certitudinea că nu prezintă şi un traumatism cranian). 
Temperatura trebuie să fie constantă şi mediul liniştit. Tratamentele generale constau, 
după caz, în masaj cardiac extern, însoțit de respiraţie artificială "gură-la-gură”, ventilaţie 
asistată, administrare de O, compensarea acidozei prin bicarbonat de sodiu izo- sau 
hipertonic sau THAM 100 - 150 ml, injectare rapidă i.v. Pentru combaterea hipovolemiei 
se foloseşte, după caz, Dextran 70 în soluţie de CINa, 1 000 - 1 500 ml, soluţie Ringer- 
lactat, gelatină, sânge, plasmă sau albumină. Glucoza 5 - 10% şi serul Son au efect 
redus. Medicația vasoactivă se administrează cu prudență: în stadiul adrenergic se perfu- 
zează izopropil-noradrenalină (Isoproterenol, Isuprel), 0,4 mg în 350 mi glucoză 5%, în 
stadiul de vasodilatație se administrează mai putin perfuzii cu Metaraminol (fiole de 10 
mg) sau Norartrinal (fiole de 2 şi 4 mg), în glucoză 5% (500 ml) şi mai mult perfuzie cu 
substanţe adrenolitice (alfablocante) - Dibenamină, Dibenzilină, Regitină, Hydergine. 

În rezumat, în orice fel de şoc (cu excepția celui anafilactic), până la precizarea etiolo- 
giei se face un tratament de aşteptare: O» (pentru diminuarea hipoxiei), perfuzie cu 250 ml. 
Dextran (combaterea hipovolemiei), perfuzie lentă cu ser bicarbonat sau THAM (corectarea 
acidozei) şi perfuzie foarte lentă, sub control ECG de Isuprel, 0,4 mg în 350 mil glucoză 5% 
(creşterea debitului). Se mai încearcă corticoterapia masivă (6misuccinat de hidrocortizon) 
şi heparină. Tratamentul este diferențiat după tipul de şoc. În şocul hipovolemic, important 
este oxigenul şi refacerea volemiei (Dextran, soluție Ringer - lactat, sânge); uneori, cortico- 
izi în doze mari şi niciodată vasopresoare; în șocul anafilactic - corticoterapie masivă i.v., 
antihistaminice, corectarea hipovolemiei; în şocul septic, se administrează antibiotice masi- 
ve, cozicoterapie, se corectează hipovolemia (Dextran, se dă heparină, O», eventual se fac 
perfuzii cu Isuprel şi, mai târziu, se administrează Dibenzilină sau Hydergine). În şocul car- 
diogen, alături de opiacee, oxigen, heparină şi poziţia clinostatică cu extremităţile inferioare 
uşor ridicate, se combate bradicardia cu Atropină 1 mg, i.v., şi hipovolemia cu Dextran sau 
ser glucozat 5%, 300 ml. Se administrează perfuzii cu Norartrinal 8 - 12 ml, 0,2%, în 1 000 
ml ser glucozat 5% (20 - 30 picături/min.), cu Isuprel sau Dopamină şi, dacă răspunsul este 
negativ, cu Dibenzilină, Regitină, cortizon. Acidoza se combate cu THAM. 

' Rolul asistentei medicale este important. În ceea ce priveşte primul ajutor, în afara 
spitalului, trebuie să calmeze bolnavul, să combată durerea cu analgetice, să-l aşeze în 
poziție declivă, să facă o hemostază provizorie imediată în caz de hemoragie, să acopere 
bolnavul, dar să nu uzeze de mijloace de încălzire energică (pentru a nu mări vasodila- 
tația periferică), să controleze tensiunea arterială şi să anunţe Salvarea sau pe cel mai 
apropia medic. În spital trebuie să transporte bolnavul la serviciul de terapie intensivă, 

dezbrăcându-l cu grijă şi aşezându-l cu capul în poziţie declivă. Asistenta trebuie să pre- 
gătească tot ce trebuie pentru tratamentul bolnavului: sânge, perfuzii de noradrenalină, 
analgetice. Urmărirea evoluţiei bolnavului este o îndatorire fundamentală. 


3.17. SINCOPA ŞI LEŞINUL 


Definitie: sincopa este un sindrom clinic, caracterizat prin pierderea bruscă, de scurtă 
durată, a cunoștinței şi funcțiilor vitale, datorită opririi trecătoare şi reversibile a circu- 
laţie cerebrale. Lipotimia sau leşinul este o pierdere de cunoştinţă uşoară, incompletă, 
care apare la persoane emotive, cu labilitate psihică, după emoţii puternice. 

Eliopalogenie: sincopa apare în bolile cardiace cu scăderea debitului cardiac (sincopă 
cardiacă): stenoză aortică sau mitrală, insuficienţa aortică infarctul miocardic, cardiopa- 
tiile congenitale cianogene, tulburările de ritm rapid, blocul A-V, miocardopatia obstruc- 
tivă, în sindromul ortostatic (hipotensiunea ortostatică, droguri hipotensive), la bolnavi 
cu ateroscleroză cerebrală (sincopa cerebrală), bronhopneumopatii obstructive cu insufi- 
cienţa respiratorie marcată (sincopa respiratorie), după emoţii puternice, puncții, dureri 
intense, compresiuni pe sinusul carotidian (sincopă reflexă). Factorii etiologici acțio- 
nează prin oprirea inimii, diminuarea severă a frecvenţei sale sau prin prăbuşirea T.A., cu 
micşorarea debitului cardiac. Oprirea inimii este urmată, după aproximativ 30 de secun- 
de, de oprirea respirației. Consecința cea mai gravă a opririi inimii sau a respirației este 
suprimarea aportului de O, la creier. Dacă lipsa O, depăşeşte 4 - 5 minute, apar leziuni 
ireversibile. 

Simptome: în forma sa minoră - lipotimia -, bolnavul se află într-o stare de obnubi- 
lare, fără pierderea completă a. cunoștinței şi fără abolirea totală a funcţiilor vegetative; 
pulsul, bătăile cardiace şi respiraţia sunt perceptibile, iar T.A. măsurabilă; este precedată 
de amețeli, sudori reci, tulburări vizuale, bolnavul având timp să se aşeze înâinte de a se 
prăbuşi; durează câteva minute sau mai mult şi se termină tot progresiv. 

Sincopa, este forma majoră, debutează brutal, uneori subit, în plină sănătate aparentă. 
Bolnavul este inert, imobil, palid, livid, nu reacţionează la excitație, nu respiră, nu are 
puls, nu se aud bătăile inimii. T.A. este scăzută sau prăbuşită, pupilele sunt midriatice. 
Bolnavul se află într-o stare de moarte aparentă - moarte clinică -, care se termină fie prin 
revenirea cunoștinței, fie prin moarte reală, moarte biologică. Dacă îşi revine, faţa se 
colorează, pulsul şi zgomotele inimii reapar, cunoştinţa revine. De obicei, după 5 secunde 
apar tulburări de vedere, după 15 secunde bolnavul îşi pierde cunoştinţa şi dispar 
reflexele, iar după 20 - 30 de secunde se oprește respiraţia, apar convulsii generalizate, 
pierderea urinii şi a materiilor fecale, turgescenţa jugularelor; peste 4 - 5 minute urmează 
moartea. | 

Tratament: primul gest terapeutic este aşezarea pacientului în decubit cu picioarele 
„uşor ridicate. Se combate mecanismul de producere - hipotensiunea, rărirea ritmului, 
ortostatismul - şi se tratează boala cauzală - infarctul miocardic, tulburările de ritm sau - 
conducere ete. Nu se administrează lichide pe cale orală. Se poate încerca excitarea refle- 
xelor cutanate (lovituri scurte şi vii, fricţiuni energice, umezirea feţei cu apă rece). Trata- 
mentul de reanimare constă în aplicarea a 2 - 3 lovituri de pumn violente pe regiunea 
precordială şi, dacă inima nu-şi reia activitatea, se începe masajul cardiac extern, însoțit 
de respiraţie "gură-la-gură". În sincopa Adams-Stockes se instituie perfuzie cu Isoprote- 
renol (Isuprel) 0,2 mg în 250 ml glucoză 5%, iar în caz de insucces, injectarea i.m., i.v. 
sau intracardiac de Adrenalină 0,3 - 0,5 ml. Dacă nu se obțin rezultate, se face defibrilare 
electrică. În sincopele reflexe se administreăză sedative şi antalgice, iar în caz de hiperse- 
nibilitate a sinusului carotidian, Atropină (0,5 mg la 6 ore), Efedrină (25 mg x 3/zi), 
Isuprel (5 mg x 3/zi). 


3.18. MOARTEA SUBITĂ 


Este oprirea rapidă a vieţii. Când apare într-un ritm foarte scurt, poartă denumirea de 
stop cardiocirculator. 

Etiopatogenie: existeă 4 mecanisme majore ale morţii subite: fibrilația ventriculară, 
oprirea inimii, tahicardia ventriculară cu contracții ineficiente şi ruptura inimii. Primele 

două sunt mai frecvente. Cauza principală este cardiopatia ischemică, dureroasă sau ne- 
dureroasă; mai rar, intoxicații cu Chinidină sau Digitală, anestezia, manevrele terapeutice 
sau exploratoare pe torace, şocul, insuficiența cardiacă gravă ete. Alte mecanisme de 
moarte subită sunt: ruptura unui anevrism, hemoragia cerebrală etc. În toate formele apar 
consecinţe grave: deschiderea largă a orificiilor inimii, egalizarea presiunilor arteriale şi 
venoase intracavitare, asfixia acută. 

Simptomele cardinale sunt: oprirea bruscă a inimii, pierderea cunoștinței, încetarea 
respirației şi dilataţia pupilelor. În primele 4 - 5 minute de la debut se constituie moartea 
clinică, când suferinţa cerebrală este jeversitălă prin măsuri de reanimare. După aceasta 
apare moartea biologică, datorită leziunilor ireversibile la nivelul sistemului nervos. 
Diagnosticul se bazează pe pierderea cunoștinței, absenţa pulsului la arterele carotidă şi 
femurală, oprirea mişcărilor respiratorii ("semnul oglinzii”) şi dilataţia pupilelor. Clinic, 
nu se poate diferenția fibrilaţia ventriculară de oprirea inimii. Diagnosticul se precizează 
de ECG. 

Tratamentul trebuie instituit urgent, obligatoriu în iza 3 - 4 minute. Prima măsură 
este masajul cardiac extern: bolnavul este aşezat în decubit dorsal, pe un plan dur şi plat, 
cu capul în extensie, pentru asigurarea libertăţii căilor aeriene: la început se aplică 2 - 3 
lovituri cu pumnul în regiunea precordială; dacă nu se obţine răspuns, se începe masajul 
inimii aplicând transversal podul palmei uneia din mâini pe treimea inferioară a sternului, 
iar cealaltă palmă se suprapune pe prima, pentru a întări presiunea; reanimatorul se aşază 
de preferință în dreapta bolnavului şi deprimă ritmic, vertical, toracele, cu cele două 
mâini, cu o frecvență, de 70 - 80/min; capătul degetelor nu trebuie să se sprijine la coaste 
(pericol de fracturi). Concomitent, se face respiraţia artificială "gură-la-gură” ("gură-la- 
nas”, "gură-mască-gură”) sau prin mijloace manuale (Silvester). Se va realiza o respiraţie 
la 5 compresiuni pe stern. Maxilarul-inferior al bolnavului va fi propulsat anterior. Este 
bine ca reanimarea să fie execuţată de două persoane. Se încetează reanimarea când 
inima şi-a reluat activitatea (de obicei după 5 - 20 de minute) sau când sunt semne sigure 
de moarte. Alte măsuri obligatorii în primele 3 - 4 minute sunt: ventilația asistată, oxige- 
noterapia, posibile însă numai în mediul spitalicesc. Tratamentul, specific principalelor 
mecansime declanşatoare, se instituie când diagnosticul este precizat. Astfel. în fibrilaţie 
ventriculară, defibrilarea electrică şi administrarea de Adrenalină, Procainamidă, Xilină, 
Propranolol; în oprirea inimii - şocuri electrice, Adrenalină i.v. sau intracardiac. Isuprel 
intracardiac (0,2 mg), Noradrenalină 2 - 4 mg intracardiac; în tahicardia paroxistică 
ventriculară cu moarte subită - şocuri electrice sau injectarea intracardiacă de Procaina- 
midă, Xilină sau Propranolol. Când nu se cunoaşte mecanismul, se poate injecta intracar- 
diac Isuprel (1/2 - 1 fiolă) sau, în lipsă, Cofeină 0,2 g. 


3.19. ATEROSCLEROZA 


Definiţie: ateroscleroza este o boală generală metabolică, cronică, generată de un 
complex de factori, veriga principală fiind tulburarea metabolismului lipidic, iar conse- 
cința anatomopatologică, îngroşarea peretelui arterial, cu stenozarea lumenului şi tulbu- 
rări de irigație. 

Etiopatogenie: boala este foarte frecventă şi afectează în special bărbaţii. Femeile au 
până la menopauză o relativă imunitate. Manifestările clinice apar după 30 - 40 ani, frec- 
.vența maximă înregistrându-se între 45 - 55 de ani, datorită evoluţiei mai îndelungate a 
aterosclerozei (15 - 20 de ani). Există o predispozitie ereditară, genetică, în apariţia bolii, 

în antecedentele familiale ale ateroscleroticilor, întâlnindu-se frecvent boli cardiovas- 
culate. Un rol important îl deţin factorii de risc, factorii care - prin prezenţa lor la un grup 
de populaţie - provoacă apariţia mai frecventă a bolii la acest grup, decât la populația- 
martor. Cei mai importanţi factori de risc sunt: hipercolesterolemia, hipertensiunea arte- 
rială, fumatul, diabetul zaharat, obezitatea, factorii genetici, hipotiroidismul, seden- 
tarismul, alimentaţia bogată în calorii, în lipide, în glucide rafinate, sare, suprasolicitările 
şi traumele psihice (stress-urile). În afara acestor factori generali intervine şi factorul 
local (vascular). Asocierea mai multor factori măreşte gradul riscului. Elementul cel mai 
important constă în tulburarea metabolismului lipidic. Se foloseşte curent termenul de 
dislipidemie. l 

Se apreciază astăzi, în general, că rolul principal l-ar deține alimentația bogată în gră- 
simi, în timp ce la nivelul arterelor riscul crescut l-ar reprezenta colesterolul. Regimul hi- 
percaloric, bogat în lipide și glucide rafinate, duce la creşterea colesterolului seric. Rolul 
colesterolului este cunoscut încă din 1913, datorită experiențelor lui Anicikov şi Halatov, 
care au obținut leziuni tipice de ateroscleroză alimentând iepuri cu colesterol în exces, 
timp de 3 - 4 luni. Dealtfel, dislipidemia îşi exercită influenţa aterogenă şi prin interme- 
diul altor factori de risc (hipertensiunea, obezitatea, diabetul - boli care evoluează obiş- 
nuit cu dislipidemie). Se poate afirma astăzi că hipercolesterolemia şi alimentația bogată 
în grăsimi naturale - saturate - reprezintă principalul factor de risc, dar nu singurul. 

De aceea se acordă aproape unanim dislipidemiilor de durată o semnificație prognos- 

_tică în instalarea aterosclerozei când apar într-un anumit context etiopatogenic (ereditate, 
stress, sedentarism) sau clinic (asociere cu diabet, hipertensiune, obezitate). 

Factorii de risc enumeraţi tulbură metabolismul, în special pe acela lipidic, şi duc în 
timp la infiltrarea arterelor cu lipide. 

Etiopatogenia metabolică nu exclude rolul peretelui arterial şi al tulburărilor de coa- 
gulabilitate, cu depunere de fibrină pe pereţii vaselor. În concluzie, ateroscleroza este o 
boală de reglare, metabolică, tulburările generale metabolice precedând tulburările vascu- 
lare, adică arteriopatia cronică obstructivă. 

Anatomie patologică: ateroscleroza afectează majoritatea arterelor mari şi mijlocii, în 
ordinea frecvenţei sunt interesate arterele coronare, aorta, arterele cerebrale, abdominale, 
periferice, renale. Dacă în localizările coronariene substratul aterosclerozei se întâlneşte 
în 90 - 95% din cazuri, în cele cerebrale şi periferice (arterele membrelor pelviene) 
proporţia este mult mai mică (40 - 60%). Procesul anatomopatologic rezultă din combi- 
narea a două leziuni fundamentale: ateromul şi scleroza. Leziunea specifică este atero- 
mul, care constă în infiltrarea intimei cu lipide şi colesterol, sub formă de pete sau striuri 
de culoare galbenă. Cu timpul, peretele se îngroaşă prin fibrozare, depuneri de fibrină, 
apariția unor vase de neoformaţie. Complicaţiile rezultă din obliterarea vasului prin 
îngroşarea excesivă a peretelui, prin hemoragiile peretelui datorite ruperii vaselor de heo- 
formaţie sau prin ruperea plăcii ateroselerotice, cu dezvoltarea trombozei. Simptomele 
care apar exprimă suferința regiunii vascularizate de artera obliterată. 

Simptomatologia aterosclerozei apare numai în stadiile avansate şi nu este specifică 
aterosclerozei în sine, ci organului sau regiunii afectate. Se acceptă astăzi că atero- 
scleroza este un proces cu evoluţie anatomică îndelungată (15 - 20 de ani) şi cu o mare 
perioadă de latentă clinică. În evoluţia bolii se pot deosebi trei stadii distincte: 

Studiul preclinic, umoral, în care apar doar tulburările metabolismului lipidic, sem- 
nele bolii arteriale lipsind. În acest stadiu, diagnosticul se bazează pe valorile crescute ale 
colesterolului, ale lipemiei totale, ale lipoproteinelor şi ale trigliceridelor. În faza pre- 
clinică sunt crescute de obicei lipidele totale şi colesterolul, pentru ca mai târziu să 

crească în special B-lipoproteinele. Dar testele de dislipidemie nu au valoare decât în pre- 
zența unor boli cardiovasculare în antecedentele familiale ale bolnavului sau a unor 
factori de risc îndeobşte recunoscute: fumat, stress, sedentarism, dietă hiperlipidică, dia- 
bet, obezitate, hipertensiune arterială. 

Stadiul clinic manifestat, în care, pe lângă tulburările metabolismului lipidic, apar şi 
tulburări locale ale arterelor afectate coronare, cerebrale, ale membrelor pelviene. 

Stadiul complicaţiilor, în care apar tromboze, anevrismele, emboliile, ruptura vas- 
culară. Obliterarea totală a vasului prin stenoza progresivă poate fi considerată tot o 
complicaţie, dacă survine în organe vitale şi fără posibilitatea de a se dezvolta o circulație 
colaterală: coronare, cerebrale. | 

Forme clinice: în ordinea frecvenţei, principalele leziuni determinate de ateroscleroză 
sunt: 

Ateroscleroza aorlică este cea mai frecventă localizare din punct de vedere anatomic 
şi apare în special la bărbaţi peste 40 de ani. Diagnosticul se bazează îndeosebi pe exa- 
menul radiologic, care arată dilatarea, alungirea şi creşterea opacităţii aortei. Simptomele 
clinice sunt necaracteristice şi constau în sensibilitate la palpare în epigastru, palpare a 
pulsaţiilor aortei în furculița sternală, palpare în epigastru a aortei abdominale, dilatată şi 
pulsatilă. Cele mai frecvente complicaţii sunt insuficiența aortică, tromboza, ancvrismele 
şi rupturile aortice. 

Ateroscleroza coronariună prezintă tabloul clinic al cardiopatiei ischemice. 

Ateroscleroza cerebrală este o localizare mai rară decât cele precedente. Manifes- 
tările clinice pot fi acute (accident vascular cerebral) sau cronice. Accidentul vascular 
cerebral este tromboza care apare în urma deficitului de irigație. 

Ateroscleroza arterelor abdominale se întâlneşte mai rar în clinică, deşi leziunile 
abdominale sunt destul de frecvente, în special la nivelul arterelor mezenterice. Forma 
cronică se însoţeşte de manifestările clinice nesemnificative (tulburări dispeptice, consti- 
pație sau diaree). Forma acută, denumită şi angină abdominală, se caracterizează prin 
dureri abdominale violente, declanşate de efortul digestiv, dureri care cedează la nitriţi. 
Când apare tromboza mezenterică - care duce la infarct mezenteric - durerea devine insu- 
portabilă şi se însoţeşte de scaune sanguinolente. 

Ateroscleroza arterelor periferice va fi prezentată separat. 

Ateroscleroza arterelor renale este deseori asimptomatică. Când interesează arterele 
renale mari, duce la hipertensiune renovasculară. Uneori, poate apărea o tromboză renală, 
cu dureri violente în loja renală, hematurie şi stare de şoc. 

Tratament. Regimul igieno-dietetic urmăreşte: 

- Stabilirea dietei, care trebuie să fie raţională şi să conţină toate principiile alimen- 
tare. Dieta trebuie să combată obezitatea, menţinând greutatea în jurul cifrei ideale. Apor- 
tul total caloric trebuie redus cu 20 - 40%, iar aportul de grăsimi, la jumătate (40 - 50 g). 
Se vor evita grăsimile animale (untura de porc, untul, smântâna), înlocuindu-se cu gră- 
simi vegetale (ulei de porumb). Aportul de glucide va fi limitat la 100 - 150 g/zi. Se vor 
evita cafeaua, alcoolul, fumatul. 

(Vezi tratamentul dietetic de la capitolul Noţiuni de alimentaţie şi dietetică). În gene- 
ral se combat factorii de risc în special la bolnavii începând cu 30 - 40 de ani. Regimul va 
fi hipocolesteroleniant, hipolipidic, normoglucidic şi hipocaloric după caz. Se scad din 
alimentaţie acizii graşi, polinesaturaţi (unt, untură, gălbenuş de ou, carne grasă, etc). 
Grăsimile vor furniza 20 - 30% din raţia calorică. Excesul de glucide favorizeză obezi- 
tatea. Alcoolul, cafeaua și tutunul sunt total contraindicate. Scăderea greutăţii la obezi, 
modifică favorabil toţi factorii de risc: tensiunea arterială, colesterolul, lipoproteinele. 

` - Cultura fizică medicală: masaje, gimnastică respiratorie sau circulatorie şi fizio- 
terapie. 

- Reglementarea activității fizice şi psihice: respectarea numărului normal de ore de 
muncă şi somn, eventual schimbarea locului de muncă, concedii de odihnă fractionate, 
mişcare. 

Tratamentul medicamentos implică: 

- Apenţi terapeutici care asigură stabilitatea coloidală a plasmei: heparină i.v. sau oral 
(Heparină lipocaică) şi heparinoizi (Asclerol, Ateroid) pe cale orală (3 - 4 comprimate/zi).: 

- substanţe care inhibă sinteza colesterolului: Clofibratul (Atromid) (6 - 8 compri- 
' mate/zi, timp de 30 - 45 de zile), Acid fenilcetic (Hiposterol). 

- Medicamente care mobilizează lipidele fixate pe artere: substanţe lipotrope (Metio- 
nină, Colină) (2 - 4 g/zi). 

- Vitamine cu efect antiaterogen (C, PP, B şi A). 

- Hormoni tiroidieni, iod şi sedative (bromuri, barbiturice etc.). 

Heparina sublinguală este fără efect. S-au obținut unele rezultate cu heparină s.c sau 
i.m., 100 - 200 mg, de 2 ori/săptămână. 

Asclerolul (Ateroid) este o substanță heparinoidă (extract de mucoasă duodenală). 
Este depășită. 

Substanțele lipotrope (Colina, Metionina etc), de asemenea depăşite. 

Hormonii Estrogeni au rezultate discutabile 

Acidul nicotinic, 3 - 6 g/zi, în cure de luni şi ani scade colesterolul şi triglicerinele. 

Sistosterolul, inhibă resorbţia intestinală a colesterolului. Se administrează 6 g/zi, în 
cure repetate de 4 - 8 săptămâni.» 

Colestiramina, (12 - 30 g/zi), este o rezină schimbătoare de anioni, care fixează î în 
intestinul subţire acizii biliari, împiedicând formarea colesterolului. 

Questron 1, tot o rezină schimbătoare de anioni cu acelaşi mod de acțiune. 

Anginina, protejează peretele vascular de infiltrare lipidică. Este tot o rezină schim- 
bătoare de anioni. Se administrează 3 - 6 x 250 mg până la 3 x 750 mg/zi timp de 6 luni. 

Tratamentul chirugical este util în formele avansate şi urmăreşte dilatarea. vaselor, 
crearea unor anastomoze, înlocuirea segmentelor vasculare afectate. 

Profilaxia reprezintă de fapt medicaţia cea mai raţională. Ea trebuie să înceapă din 
copilărie, creând anumite condiţii de viaţă, de muncă şi deprinderi alimentare. Trebuie să 
depisteze şi să îndepărteze factorii de risc, să prevină evoluţia, recidivele şi complicațiile. 


3.20. ANEVRISMELE ARTERIALE 


Definiţie: anevrismul arterial este o dilatare parţială a peretelui arterial. 

Etiopatogenie: ateroscleroza este cauza cea mai frecventă a anevrismelor aortice şi 
ale membrului pelvian, traumatismul este cauza cea mai frecventă la nivelul membrului 
toracic şi sifilisul (care se întâlneşte din ce în ce mai rar) are afinitate, în special, pentru 
aorta toracică. Ca localizare, aorta este sediul cel mai frecvent. Dintre anevrismele 
arterelor periferice, cele mai des întâlnite sunt acelea ale arterelor poplitee. 

Anatomie patologică: ca aspect, anevrismul poate fi fusiform, când dilatarea se dato- 
reşte cedării pereţilor pe întreaga circumferință a arterei, şi sacciform, când peretele 
cedează unilateral, circumscris. Există şi anevrisme arferiovenoase, cu prezenţa unei fis- 
tule care permite trecerea sângelui din arteră în venă, şi anevrisme disecante, care apar de 

obicei la nivelul aortei prin ruperea tunicii interne, cu clivarea pereţilor datorită pătrun- 
derii sângelui în grosimea peretelui aortic. 

Simptomele: anevrismele sunt adesea asimptomatice. Când comprimă un nerv sau o 
venă, pot provoca dureri sau o insuficiență venoasă. La exemenul clinic, anevrismul se 
prezintă ca o tumoare pulsatilă, la nivelul căreia se aude adesea un suflu sistolic. Ima- 
ginea radiografică (fig. 42, 43) arată calcifierea pereţilor vasului dilatat. Simptomatologia 
depinde de localizare, mărime şi evoluție. Când anevrismul este superficial, se prezintă 
ca o tumoare cu pulsaţii expansive, iar când este profund, provoacă de obicei fenomene 
de compresiune. 


i Fig. 43 - Aneyrism difuz de aortă. 
Fig. 42 - Anevrism al aortei - porțiunea 
ascendentă 


Formele clinice: Anevrismul aortei toracice se însoţeşte de eroziuni ale coastelor şi 
bombează deseori la exterior sub forma unei tumori pulsatile. Compresiunea organelor 
vecine realizează sindromul de compresiune mediastinală, caracterizat prin cianoză, cir- 
culație venoasă colaterală, edem, dureri anginoase, tulburări respiratorii. Examenul radio- 
logic pune în evidență anevrismul sub forma unei umbre rotunde, pulsatile, care face 
corp comun cu aorta. 

Anevrismul aortei abdominale este aproape totdeauna de natură aterosclerotică, Se 
prezintă sub forma unei tumori abdominale pulsatile şi se însoţeşte deseori de dureri şi 
fenomene de subocluzie intestinală. 

Anevrismul disecant al aortei constă în disecţionarea straturilor aortei, în zona mediei, 
cu pătrunderea sângelui din lumen printr-o ruptură a intimei. Cauza este ateroscleroza, iar 
tabloul clinic este dramatic: durerea de intensitate neobişnuită, localizată în toracele ante- 
rior şi posterior, cu iradiere în umeri, cervical şi abdominal, transpiraţii, dispnee, comă. 
Prognosticul este foarte rezervat, iar tratamentul este medical (opiacee, reducerea presi- 
unii arteriale sistolice cu Reserpină şi Propranolol, combaterea şocului) şi chirurgical. 

Evoluţia anevrismelor decurge frecvent spre agravarea simptomelor, cu apariţia unor 
complicaţii: embolii şi rupturi ale sacului anevrismal. 

Tratament: pentru a evita ruperea anevrismului, bolnavii trebuie să evite eforturile fi- 
zice, emotiile şi toate cauzele care măresc presiunea sanguină. Cel mai eficace tratament 
este acela chirugical. 

3.21. BOLILE ARTERELOR PERIFERICE 


Bolile arterelor periferice pot fi de origine funcţională sau organică. Bolile functi- 
onale sunt tulburări fără modificări anatomice, cele mai frecvente fiind boala Raynaud, 
acrocianoza şi eritromelalgia. Bolile arteriale organice se datoresc unor leziuni inflama- 
torii sau degenerative: trombangeita obliterantă, ateroscleroza obliterantă periferică, em- 
boliile şi trombozele arterelor periferice, arteritele de etiologie cunoscută, ateroscleroza şi 
anevrismele arteriale. 


3.21.1. BOLI FUNCȚIONALE ALE ARTERELOR PERIFERICE 


3.21.1.1. BOALA RAYNAUD 


Definiţie: este o tulburare paroxistică a circulaţiei periferice, localizată de obicei la . 
nivelul membrelor toracice, caracterizată prin apariţia intermitentă a unui spasm bilateral 
şi simetric la nivelul arterelor digitale, apărând la frig sau emoții, cu stare normală între 
accese. Este o afecţiune rară, care se întâlneşte de obicei la femei tinere (sub 40 de ani), 
etiologia fiind necunoscută. 

Spasmele apar în crize. La început, tegumentele sunt palide şi reci, datorită spasmului 
arteriolar, apoi devin cianotice şi reci când se adaugă dilatația venelor (faza de asfixie) şi, 
în final, roşii şi calde, datorită vasodilataţiei reactive a arteriolelor şi a venelor (faza 
hiperemică). 

Tabloul clinic dominat de aceste manifestări este completat uneori de furnicături, 
amorţeli, iar alteori de dureri. Succesiunea celor trei faze nu este obligatorie. Manifes- 
tările sunt simetrice şi bilaterale. Boala nu se însoţeşte de modificări ale pulsului, tensi- 
unii arteriale sau ale indicelui oscilometric. Criza este provocată de expunerea la frig, 
imersia în apă rece, sau emoții. Imersia în apă caldă atenuează rapid tulburările. Durata 
crizei este variabilă, de obicei de la câteva minute până la mai multe ore. 

Rareori, în special în formele cu crize frecvente şi îndelungate, pot apărea tulburări 
trofice, îndeosebi micronecroze superficiale, la vârful degetelor. O formă clinică specială e. 
sindromul Raynaud, care apare în unele boli arteriale ocluzive (ateroscleroza, tromban- 
geită), după traumatisme profesionale ale extremităților (mânuitori de unelte vibratoare, 
dactilografe, telefonişti), boli nervoase (polinevrite, poliomielită) - sau după compresiunea 
vaselor subelaviculare şi a plexului brahial, fie printr-o așa-numită "coastă cervicală” (în 
realitate apofiza transversă mai dezvoltată a vertebrelor Ce şi C7), fie prin alte cauze. Din 
punct de vedere clinic, sindromul Raynaud este unilateral, fără legătură cu frigul sau 
emoțiile, nu este influențat de căldură şi se însoţeşte frecvent de modificări ale pulsului. 

Profilactic, se recomandă: evitarea frigului, a emoțiilor, a fumatului, psihoterapia, 
combaterea anxietăţii prin sedative. 

Tratamentul curativ constă în vasodilatatoare (Perifern, Hidergine, compuşi nitrici cu 
acțiune prelungită). Băile calde sau carbogazoase pot da unele rezultate. În formele se- 
vere se recomandă simpatectomie cervico-toracică sau lombară, după localizare. Trata- 
mentul sindromului Raynaud este cel al afecțiunii de fond. 


3.21.1.2. ACROCIANOZA 


Este o tulburare spastică, vasomotorie, caracterizată prin cianoză permanentă, nedu- 
reroasă, simetrică, a mâinilor, uneori a gambelor. Boala apare îndeosebi la femei tinere 

cu deficite endocrine, etiologia fiind necunoscută. Regiunile afectate sunt cianotice, reci 
„şi umede. Tulburările sunt accentuate de frig şi atenuate de căldură. 
Tratamentul constă în psihoterapie, lămurirea bolnavului că afecțiunea este fără im- 
portanță, evitarea frigului şi sedative. Medicamentele vasodilatatoare pot da, uneori, 
rezultate. În cazuri severe se recomandă simpatectomie. 


3.21.1.3. ERITROMELALGIA 


Este o boală caracterizată prin accese paroxistice, dureroase, de vasodilatație a extre- 
mităţilor. Apare în accese declanşate de căldură sau de efort şi durează minute sau ore. 
Simptomele principale sunt: roşeaţa extremităților, dureri vii şi hipertermie (căldură). 

Tratamentul constă în evitarea căldurii, analgetice (acid acetilsalicilic, Algocalmin), 
în crize, şi tratament etiologic, în formele cu etiologie cunoscută. 


3.21.2. BOLI ORGANICE ALE ARTERELOR PERIFERICE 


Caracteristic acestor boli - deosebite ca etiologie şi substrat anatompatologic - este ta- 
bloul clinic, în mare parte asemănător, cunoscut şi sub numele de sindrom de ischemie 
periferică. 

Ischemia este datorită deficitului de irigație prin obliterare organică arterială. După 
modul de apariție şi evoluţie, sindromul de ischemie periferică poate fi cronic sau acut. 
La stabilirea diagnosticului, prima etapă constă în recunoaşterea sindromului de ische- 
mie, următoarea fiind precizarea etiologici. 


321:2.. SINDROMUL DE ISCHEMIE ARTERIALĂ ACUTĂ 


b acută apare prin obliterare arterială, cu suprimarea fluxului arterial. Se dato- 
reşte trombozei, emboliei sau traumatismului unei artere, cu contuzie sau secționare. 
Există forme severe şi moderate. În evoluţie se disting trei faze: 

Faza inițială, de debut, cu durere violentă în teritoriul afectat, nemodificată de repaus 
sau presiune, cu paloare şi răceala tegumentelor, absența pulsului, colabarea rețelei ve- 
noase superficiale, pierderea sensibilităţii tactile şi paralizia extremității distale. 

Faza de agravare, cu cianoză şi edem, apare după 6 ore 

Faza de alterări tisulare ireversibile, caracterizată prin rigiditatea maselor musculare 
din regiunea ischemiată şi gangrenă. Gangrena este precedată de pete cianotice sau de 
flictene cu conținut sero-hematic. Dacă cianoza persistă în presiune digitală, prognosticul 
este nefavorabil. 

Diagnosticul etiologic: pentru ischemie prin tromboză, pledează antecedentele (atero- 
scleroză, trombangeită) şi absența unei cardiopatii emboligene. Ischemia embolică este 
sugerată de bruscheţea instalării, prezenţa unei boli emboligene (fibrilaţie atrială, stenoză 
mitrală, endocardită lentă, infarct miocardic). 

Tratamentul trebuie instituit rapid şi constă în: combaterea durerii cu Algocalmin, 
Mialgin sau Morfină; suprimarea spasmului vascular supraadăugat cu Tolazolin, Papave- 
rină i.v., blocaj paravertebral cu Novocaină; prevenirea extinderii trombozei cu Heparină 

v., 1 fiolă la 4 ore, protejarea extremității afectate printr-o atelă protectoare şi prin evi- 
tarea oricăror traume (căldură, fricțiuni, presiune prin încălțăminte sau ciorapi), plasarea 
extremității afectate sub nivelul inimii. Prin tratament medical se pot obţine rezultate 

uneori spectaculoase. Dacă însă în 2 - 4 ore (cel mult 6 - 8 ore) ischemia nu se remite, se 
efectuează tromboembolectomia (în primele 6 - 12 ore). 

Tratamentul sindromului de ischemie periferică acută, cuprinde trei metode care se 
completează: Heparinoterapia, Tromboliza şi Intervenţia chirurgicală. 

- Heparinoterapia, se administrează 10 - 15 zile, obligatoriu i.v. în primele zile, apoi 

"heparinat de calciu intradermic. Se începe cui 50 mg heparină i.v., urmată de o perfuzie la 
4 ore, în soluţie glucozată 5%, cu 100 mg heparină. În continuare la 6 ore se adminis- 
trează 50 mg heparină. Asocierea cu novocaină 1%, cu acid nicotinic sau acetilcolina este 
facultativă. Rezultate bune apar după perfuzii de Dextran cu moleculă mică (Rhoma- 
crodex). Corticoterapia nu a justificat speranţele. Administrarea intraarterială de heparină 
50 mg cu novocaină şi papaverină, este utilă, dar nu poate fi repetată deoarece produce 
hematoame. Nu se va omite oxigenoterapia, poziţia orizontală a membrului ischemiat, şi - 
menţinerea tensiunii arteriale la valori apropiate de normal. După caz se vor administra 
tonicardiace, se vor combate hiperpotasemia şi acidoza. 

- Tromboliza este a doua metodă şi constă în perfuzii i.v. de streptokinază sau 
urokinază. 

- Intervenţia operatorie este a treia metodă majoră. Când este obligatorie, trebuie 
aleasă embolectomia, trombectomia sau amputaţia, după caz. Celelalte procedee chirur- 
gicale ca: Trombendarteriectomia şi Pontajul, cu proteze sau grefe venoase, sunt rezer- 
vate obstrucțiilor acute care evoluează pe un teren de ischemie cronică. 


3.21.2.2. SINDROMUL DE ISCHEMIE ARTERIALĂ CRONICĂ 


Apare în ateroscleroza obliterantă a membrelor pelviene, în trombangeita obliterantă 
şi, mult mai rar, în unele arterite infecțioase. 

Simptomele principale sunt: 

Simptomele subiective, care apar lent şi progresiv, de obicei în următoarea ordine: 

- oboseală la mers, cârcei şi parestezii în gambă sau gleznă; 

- claudicaţie intermitentă: crămpă dureroasă cu sediul de obicei în gambă; apare la 
efortul de mers, de urcare a unei scări şi se calmează prin repaus. Se datorește reducerii 
debitului arterial, prin obliterarea incompletă a arterelor. Debitul este suficient pentru 
asigurarea nutriţiei ţesuturilor în repaus, dar insuficient A nm nevoile musculare în oxi- 
gen, considerabil crescute în timpul că a de mers. Ischemia cronică se accentuează 
considerabil la efort, 

- durere spontană de repaus, care apare mai târziu, precedând de obicei instalarea 
pgangrenei. Apare când obliterarea arter ială este aproape totală şi când cantitatea de sânge 
care vine la țesuturi este atât de mică, încât nu pot fi satisfăcute nevoile de oxigen nici în 
repaus. Durerea este difuză, atroce, cu exacerbări nocturne, refractară la tratament. Se 
intensifică la căldură şi scade uneori în poziţia declivă. 

Examenul obiectiv pune în evidență paloarea şi răcirea tegumentelor, uneori roşeață 
însoţită de căldură, alteori cianoză. ridicarea membrului pelvian produce rapid o paloare 
lividă, iar în stadiile avansate, chiar durere. Coborârea piciorului bolnav sub nivelul patului 
readuce coloraţia normală cu o întârziere de peste 5 secunde, iar reumplerea venelor se face 
cu mai mare întârziere. Pulsul arterelor obliterate (pedioasă, tibială posterioară, poplitee) 
lipseşte. Pentru evitarea erorii cauzate de un spasm arterial, se recomandă, înaintea 
examinării pulsului, administrarea de Nitroglicerină sau imersia extremităților în apă la 40, 
timp de 10 minute. Într-un stadiu mai avansat apar tulburări trofice. Tegumentele sunt 
atrofice, pielea lucioasă, părul rar şi subțire, unghiile groase şi deformate, muşchii gambieri 

atrofiaţi. Se constată întârzierea cicatrizării plăgilor şi tendinţă la infecții cutanate. Cele mai 
severe tulburări trofice sunt ulceraţiile - de obicei mici, localizate interdigital, apărând după 
microtraumatisme - şi gangrena. Ultima apare distal, la vârful degetelor sau la călcâi. În 
stadiul de gangrenă uscată, țesuturile sunt necroze, nedureroase, negre-violacee, acoperite 
cu o crustă. Corect tratată, gangrena se poate elimina. spontan. Prin suprainfecție se poate 
transforma, uneori, în gangrenă umedă, cu edem şi limfangită. 

Pentru precizarea diagnosticului sunt necesare uneori osciloinetria, care arată un in- 
dice oscilometric coborât, şi arteriografia, care arată sediul ocluziei. 

Diagnosticul stadial al ischemiei este important pentru prognostic şi tratament. Ex- 
perții O.M.S. au propus următoarea clasificare: stadiul I - dureri atipice, furnicături, 
parestezii şi pulsaţii normale; stadiul II - claudicaţie intermitentă, pulsaţii diminuate; sta- 
diul III - dureri continue care diminuă în poziția atârnată; stadiul IV - dureri continue 
exacerbate la atârnare. Pulsaţii abolite, în ultimele două stadii. Ulceraţiile şi gangrena pot 
apărea în orice stadiu, fiind provocate de infecţii, traumatisme. 

Trombangeita obliterantă - este o boală inflamatorie care apare aproape în exclusi- 
vitate la bărbaţi tineri, între 20 şi 40 de ani, mari fumători, interesând concomitent arte- 
rele şi venele din orice regiune, dar în special ale membrelor, mai ales pelviene. 

Etiologia bolii este necunoscută, dar există unele argumente care susţin intervenţia 
unor factori infecțioşi (rickettsii) şi alergici. Localizarea la nivelul vaselor se datoreşte 
factorilor adjuvanţi (plumbul, umiditatea, frigul, traumatismele şi, în primul rând, 
tutunul, al cărui rol este de neconstestat), care acționează prin vasoconstricție. 

Procesul anatomopatologic interesează arterele mijlocii şi mici ale membrelor, mai 
ales pelviene, marile artere (femurală, brahială) fiind prinse mai târziu. Leziunea arterială 
constă în proliferarea endotelială a intimei, cu formare de trombi, obliterarea vasului şi 
prinderea frecventă a venei, uneori a întregului pachet vasculonervos. 

Clinic, boala se caracterizează prin sindromul de ischemie periferi ică, însoţit sau chiar 
precedat de o tromboflebită superficială a venelor mijlocii sau mici ale piciorului sau ale 
gambei, care durează câteva zile şi se repetă la intervale. 

Evoluţia decurge în puseuri succesive, cu perioade de remisiune de lungă durată. 

Diagnosticul se impune în prezenţa unei claudicaţii intermitente sau în caz de dureri 
permanente însoţite de o tromboflebită superficială migratoare, care apare la un bărbat 
tânăr (sub 40 de abi), fără cardiopatie ischemică mare fumător, şi care evoluează în 
puseuri. Există şi forme benigne, dar în general boala evoluează spre ulcerații şi necroze. 
Se descriu şi forme mixte, care apar după 40 de ani, caracterizate prin asocierea unei 
trombangeite şi a unei ateroscleroze obliterante. 

Ateroscleroza obliterantă a membrelor pelviene este cea mai frecventă cauză a sin- 
dromului de ischemie periferică cronică. Efiopalogeniă şi anatomia patologică sunt 
comune aterosclerozei. Apare după 40 de ani, se asociază frecvent cu diabetul zaharat 
(important factor agravant) sau cu alte localizări aterosclerotice (coronariene, aortice, 
cerebrale etc.). Frecvent bolnavul este hipercolesterolemic şi, uneori, hipertensiv. 

Interesează arterele mari ale membrelor pelviene (femurale). Evoluţia este progresivă 
spre obliterarea arterială completă, cu apariția unor necroze sau gangrene distale. 

Se doesebeşte de trombangeită prin vârsta bolnavilor, prezenţa altor localizări ateros- 
clerotice, absenţa tromboflebitei. 

Evoluţia este varaibilă. Unele arterite sunt mult timp bine toler ate, altele au o evoluţie 
gravă. Mersul devine rapid imposibil, durerile sunt insuportabile şi apar complicații, 
dintre care cea mai gravă este gangrena, care duce de obicei la amputaţie. 

Prognosticul depinde de întinderea leziunilor arteriale, de circulaţia colaterală sau de 
alte localizări arteriale, de apariţia precoce a gangrenei. 


i] 

Tratamentul constă în: ulii ANI 

Măsuri de ordin general: interzicerea completă şi definitivă a fumatului, evitarea 
frigului şi a umidității, protejând picioarele cu încălțăminte confortabilă, ciorapi de lână 
totdeauna curaţi. se vor evita băile prea calde. Igiena riguroasă locală prin băi zilnice, 
uscarea spaţiilor interdigitale, pudrarea lor cu talc, tăierea unghiilor în linie dreaptă pen- 
tru a evita încarnarea, evitarea oricărui tratament local. Este contraindicată purtarea 
jartierelor. Se vor evita şi combate infecțiile locale bacteriene sau micotice, cu antibiotice 
sau fungicide (Micostatin). În perioadele evolutive, repaus la pat. În general se reco- 
mandă mersul lent, cu opriri frecvente, dozat, sub limita de apariţie a claudicaţiei, pentru 
a stimula vasodilataţia şi circulaţia colaterală. 

Fizioterapia urmăreşte, de asemenea, dezvoltarea circulaţiei colaterale. Se recomandă 
termofor pe abdomen, pentru dilatarea reflexă a vaselor membrelor pelviene. Este contra- 
indicată aplicarea căldurii pe membrul bolnav, deoarece creşterea metabolismului şi a ce- 
rințelor în O» ale regiunii ischemiate pot grăbi apariția gangrenei. În fazele inițiale ale bolii 
deţine un rol important gimnastica vasculară Biirger, constând într-un ciclu de mişcări 
succesive: se ridică membrele pelviene la un unghi de 45° timp de 3 minute, după care se 
lasă atârnate la marginea patului 3 - 5 minute şi se revine la poziţia orizontală alte 5 minute. 
Se repetă aceste mișcări de 4 - 5 ori într-o şedinţă şi se reiau şedinţele de mai multe ori pe zi. 
Se mai recomandă cură balneară la Vatra Dornei, Buziaş, Borsec, Tușnad. 

Tratamentul medical implică: 

- combaterea agitaţiei şi a neliniștii cu: bromuri, barbiturice, Meprobamat; calmarea 
durerilor cu Aminofenazonă, Acid acetilsalicilic, Algocalmin, uneori băuturi alcoolice 
concentrate (cu măsură!) şi mai ales injecții intraarteriale cu Novocaină 1%. 

- medicamente vasodilatatoare: Acid nicotinic, Papaverină, Hydergine, Tolazolin, 
Complamin, Padutin. Rezultatele sunt reduse. Bune rezultate dau, uneori, Histamina în 
perfuzii i.v., pompajul arterial (aspirarea şi reintroducerea rapidă de sânge arterial) şi in- 
filtrațiile lombare cu Novocaină, piretoterapia cu vaccin T.A.B. E 

Tratumentul chirurgical constă în simpatectomie lombară, extirparea trombozei, punți 

„arteriale şi înlocuiri arteriale cu grefe sintetice sau venoase. În caz de gangrenă întinsă - 
amputaţie a piciorului. 

Tratamentul ulceraţiilor şi al gangrenei constă în antibiotice, comprese călduțe îmbi- 
bate în soluţie de permanganat de potasiu 0,20% sau acid boric. 

Sintetizând, tratamentul vizează profilactic ateroscleroza. Dieta va fi hipocalorică la 
obezi, se va trata diabetul zaharat şi se va suprima definitiv fumatul. Se recomandă plim- 
bări sub limita de claudicaţie intermitentă (sub limita apariţiei durerilor), igienă riguroasă 
a picioarelor cu încălțăminte şi ciorapi potriviţi. Tratamentul va fi hipocolesteromiant, 
anticoagulant sau trombolitic după caz. Se recomandă vasodilatatoare (Tolazolin, Priscol, 
Papaverină, Kalikreină (Padutin), Pentoxifilină (Trental), Nicotinat de Xantinol 
(Complamin, Sadamin) Novocaină sau Xilină intraarterial, sau infiltraţii ale simpaticului 
lombar şi perfuzii heparinice. După caz tratament chirurgical: simpatectomie lombară, 
trombarteriectomie, pontaje, grefe, amputații. 


3.22. BOLILE VENELOR 


3.22.1. TROMBOFLEBITA 


Definitie: tromboflebita constă în obstrucția totală sau parțială a unei vene prin coa- 
gulare intravasculară, cu inflamarea peretelui venos. Deoarece principala complicație este 

embolia, face parte din boala tromboembolică. În evoluţie se deosebesc un stadiu iniţial, 
de flebotromboză, de scurtă durată (5 - 6 zile), când cheagul aderă slab la peretele venos, 
dar are o netă tendinţă la embolii, şi o fază ulterioară, de trombof/lebită, când cheagul este 
aderent la perete, deci mai puţin emboligen. 

Eliopatogenie: principalii factori patogeni sunt staza circulatorie venoasă, hipercoa- 
gulabilitatea sângelui şi leziunile endoteliului venos. Tromboflebita apare frecvent în in- 
suficiența cardiacă, dar şi în alte afecţiuni însoţite de stază venoasă, datorită imobilizării 
prelungite. Poate apărea în boli caşectizante şi în primul rând în cancer, în boli ale sân- 
gelui (leucemii, anemii, poliglobulii), în febra tifoidă, în ischemii arteriale masive, supu- 
rații, traumatisme, varice, după antibiotice şi corticoizi. Se observă şi după intervenţii 
chirurgicale pe micul bazin (prostatectomie, histerectomie), în post-partum (între a 10-a 
şi a 20-a zi după naştere) sau posr-aborlum, în ultimele luni ale sarcinii. 

Anatomie patologică: boala debutează printr-un cheag primitiv, înglobând trombocite 
şi hematii într-o rețea de fibrină, urmat de un cheag secundar de“stază (cheag roşu), care 
creşte progresiv în ambele sensuri, dar mai ales spre inimă, putând ajunge uneori până la 
o lungime de 50 cm. În această fază, aderând slab de peretele venei, cheagul se poate 
fragmenta, producând embolii - stadiul de /leborromboză -. După 5 - 6 zile, cheagul se 
organizează, fixându-se solid de peretele venos - stadiul de /romboflebită. 

Simptome: după tipul de venă afectată există tromboflebite superficiale care intere- 
sează venele subcutanate, şi profunde, care interesează venele musculare. 

Tromboflebitu superficială se caracterizează prin simptome generale discrete cum 
sunt subfebrilitatea, tahicardia şi semnele locale la nivelul membrului afectat: durere con- 
tină sau accentuată la mers şi prezența unui cordon dur, sensibil şi roşu, de-a lungul unui 
traiect venos, pe o porțiune de câțiva centimetri, de obicei la nivelul unei vene varicoase. 

Tromboflebita profundă are un tablou mai zgomotos şi evoluează în două stadii: 1. 
Studiul preedemualos, caracterizat prin febră de cca 38°, tahicardie, depăşind frecvenţa 
corespunzătoare temperaturii şi stare de neliniște; semne locale dintre care atrag, atenţia 
durerea spontantă la nivelul gambei sau al musculaturii plantare, greutatea sau şchiopă- 
tarea, durerile la dorsoflexia piciorului sau la presiunea maselor musculare locale. Se mai 
constată o uşoară infiltrare a ţesuturilor, cu creşterea temperaturii locale, cianoză discretă 
şi, uneori, dilatarea venelor superficiale. 

După câteva ore sau zile apar semnele evidente ale frombozei venoase: edem relativ 
dur la palpare, cald, alb, strălucitor chiar, dureri intense care persistă un timp, dar scad pe 
măsura constituirii edemului, hidrartroză a genunchiului şi, uneori, discretă adenopatie 
inghinală. Examenele de laborator nu sunt specifice (creşterea V.S.H., leucocitoză etc.). 
Testele de hipercoagulabilitate sanguină sunt foarte rar pozitive. 

Tromboza venoasă debutează obişnuit la nivelul gambei şi se propagă spre venele 
temurale. Destul de des leziunile sunt bilaterale, chiar dacă unul din membre este aparent 
normal. Când tromboza afectează o venă distală simptomatologia este ştearsă; când inte- 
resează un mare trunchi venos (femurală, iliacă), semnele sunt evidente, edemul volumi- 
nos cuprinzând tot membrul pelvian. 

Evoluție: tromboflebita superficială are o evoluţie scurtă, revenirea la normal având 
loc în câteva zile sau săptămâni. Uneori, puseurile flebitei se repetă. Tromboflebita pro- 
fundă durează clasic 2 - 3 săptămâni, după care mai întâi cedează durerea, apoi tempe- 
ratura şi normalizarea pulsului. Edemul este semnul cel mai tenace şi poate persista săp- 
tămâni sau luni, putând chiar să constituie o sechelă. 

Formele clinice: pe lângă cele prezentate se mai întâlnesc: rrombof/lebite migratoare 
sau recidivante, revelatoare pentru o trombangeită obliterantă sau pentru neoplasme vis- 

cerale; Tromboflebite varicoase, complicaţii habituale şi benigne ale varicelor; trombo- 
flebite cu spasm arterial (flebita albastră), însoţite frecvent de gangrenă. 

Complicaţia cea mai de temut este embolia pulmonară, care apare la debut relevând 
uneori o tromboflebită latentă. Când apare în stadiul de tromboflebită confirmată, pro- 
vine cel mai adesea de la o tromboză care debutează la piciorul opus. Alte complicaţii 
sunt: edemul postflebitic, voluminos, accentuat de ortostatism varicele şi ulcerele vari- 
coase, nevralgiile persistente, leziunile cutanate etc. 

“Prognosticul depinde de apariţia complicaţiilor şi îndeosebi embolia pulmonară, de 
mărimea trunchiului venos afectat, de localizarea superficială sau profundă şi de trata- 
mentul aplicat. 

Tratament: Profilactic, se recomandă mobilizarea precoce după operaţii sau naştere, 
evitarea repausului prelungit la pat, mişcări pasive şi active sau masaje ale membrelor 
pelviene în cursul imobilizării la pat, gimnastică respiratorie, terapie cu anticoagulante. 

Curativ: în tromboflebita superficială se aplică local prişniţe şi infuzii de muşeţel, în 
caz de dureri se administrează 7 - 10 zile Fenilbutazonă, se aplică un bandaj compresiv 
local. Se permite bolnavului să meargă. 

În caz de tromboflebită profundă este obligatoriu repausul la pat, cu imobilizare şi 
ridicare a membrului afectat deasupra poziției inimii, comprese calde. Durerea se com- 
bate cu Algocalmin sau Aminofenazonă, Lasonil (unguent, local) şi Fenilbutazonă (com- 
primate), utilizate 7 - 8 zile, care dau bune rezultate. Tratamentul de bază constă în anti- 
coagulante. Se începe cu Heparină (60 mg la 4 - 6 ore, continuându-se 3 - 4 zile). Din 
ziua a' doua de administrare a Heparinei se instituie tratamentul cu preparate cumarinice 
(Trombostop) (4 comprimate/zi) sau Tromexan, sub controlul indicelui de protrombină, 
care trebuie menţinut între 10 şi 30%. Dacă apar hemoragii după preparatele cumarinice, 
se administrează Vit. K. Dacă tromboza a devenit cronică, se recomandă masaje sau un 
bandaj elastic local. În situaţii speciale se poate administra Prednison. 


3.22.2. VARICELE 


Definiţie: varicele sunt dilatări permanente, neregulate, ale venelor superficiale ale 
gambei. 

Eliopatogenie: există varice primitive sau idiopatice, datorite probabil unei malfor- 
maţii congenitale a aparatului valvular, şi varice secundare, care apar în anumite profesii 
ce: reclamă ortostatismul prelungit (frizeri, ospătari,. spălătorese) sau după naştere, după 
tromboze venoase etc. Varicele sunt mult mai frecvente la femei. 

Simptome: nu există o concordanţă între manifestările subiective şi intensitatea vari- 
celor. Simptomele subiective constau în oboseală, greutate sau dureri surde, localizate la 
' gambă, accentuate de ortostatism 'şi căldură, uneori crampe dureroase nocturne ori jenă 
dureroasă. Durerile scad în intensitate pe măsură ce apar şi.se dezvoltă cordoanele venoase, 
care au aspectul unor cordoane neregulate sau al unor pachete proeminente subcutanate. 

După o perioadă de timp apare edemul, iniţial moale şi numai după un ortostatism 
prelungit, ferm şi permanent. Edemul este prezent şi în varicele profunde, când cordoa- 
nele venoase nu sunt vizibile. 

Evoluţia este cronic-progresivă. Complicaţiile cele mai obişnuite sunt: tromboflebita 
varicoasă, ruptura varicelui şi insuficiența venoasă cronică (edem, eczemă, fibroză, a 
țesuturilor, ulcer trofic varicos, celulită indurativă, dermatită pigmentară). 

Tratamentul poate fi conservator sau chirugical. 

Tratamentul conservator prevede evitarea ortostatismului, ciorapi elastici sau bandaje 
compresive, cure de repaus la pat, cu membrele pelviene ridicate, hidroterapie (băi sim- 
ple, urmate de masaj sau duş scoţian), medicaţie venotropă (Tinctura hammamelis) sau 
injecții sclerozante. Injecţiile sclerozante (în venele varicoase) sunt recomandate în caz 
de varice izolate, incipiente, şi se fac cu salicilat de sodiu 10 - 20%, clorură de sodiu 
20%, glucoză 66%, chinină 25%, Selerosal etc. Se începe imediat sub genunchi, se con- 
tinuă în jos, repetându-se la 7 - 8 zile şi se continuă până la obliterarea completă a: va- 
ricelor. i 

Tratamentul varicelor prevede în linii mari: 

- Indicaţii de tratament conservator: 

- exerciţii musculare şi mers care acţionează ca o pompă musculară a gambei (mers 
cel puțin 20' de trei ori pe zi.). 

- se contraindică pozițiile inadecvate ale corpului: stațiunea verticală imobilă, poziţia 
cu genunchii în unghi drept pelungită, genunchi peste genunchi. 

- se recomandă poziția ridicată a membrului respectiv, deoarece scade presiunea ve- 
noasă locală. Se repetă-timp de 10' de mai multe ori pe zi. Noaptea se ridică picioarele 
din faţă ale patului. | 

- se practică gimnastică în cameră de două ori pe zi (mers pe vârful picioarelor sau pe 
călcâie). l i 

- se recomandă practicarea ciclismului, natației, corectarea picioarelor plate, ortopedc, 
etc. ` ' 
- tocurile înalte sunt contraindicate, la fel şosetele sau ciorapii supraelastici, băile de 
soare prelungite. 

- se permite hidroterapia rece (comprese reci pe gambe timp de 20, băi gambiene Is 
15 - 18%, 1 - 2 ori/zi. 

- se combate obezitatea | 

- compresiunea, este un tratament util. Se realizează prin feşi, masaje uşoare, înot, 
ciorapi elastici etc. l 

- tratamentul medicamentos (cu rezultate mediocre) constă în administrarea de: Fla- 
vonoizi, Rutina, Rutozidul, Venorutolul, Glyvenol. 

- Tratamentul chirurgical constă în sclerozarea vaselor varicoase (urmărind trom- 
bozarea varicelor), şi tratamentul chirurgical propriu-zis prin ligaturi şi secțiuni venoase. 

- Tratamentul ulcerului varicos se realizează fie prin terapie conservatoare fie prin 
intervenții chirurgicale. Tratamentul conservator foloseşte aceleaşi măsuri ca în tra- 
tamentul varicelor. Se mai recomandă comprese umede, unguente cu Lasonil, Hirudoid 
Venoruton. Vindecarea definitivă a ulcerului varicos se poate obţine prin secţiunea ve- 
nelor safene, perforante şi comunicante. Pentru prevenirea recidivelor se tratează varicele 
de vecinătate. 


4. BOLILE APARATULUI DIGESTIV 


4.1. NOȚIUNI DE ANATOMIE ŞI FIZIOLOGIE 


Tubul digestiv este alcătuit din următoarele segmente: gură, faringe (cu dublă aparte- 
nenţă), esofag, stomac, intestinul subțire şi intestinul gros. 

Gura este porţiunea inițială a aparatului digestiv, alcătuită din organe şi diverse tesu- 
turi. Superior este limitată de bolta palatină, inferior de planșeul bucal, lateral de obraji, 
anterior de buze şi posterior se continuă cu faringele. Cavitatea bucală este căptușită cu 
mucoasa bucală. 

În cavitatea bucală se află cele două arcade dentare, superioară şi inferioară, situate pe 
maxilar şi, respectiv, pe mandibulă. 

Dinţii sunt în număr de 32: 8 incisivi, 4 canini, 8 premolari şi 12 molări. 

Limba, organ muscular situat posterior, prezintă pe fața superioară nişte formaţiuni - 
numite papile: filiforme, fungiforme şi circumvalate sau gustative, ultimele fiind situate 
spre rădăcina limbii şi vormând "V"-ul lingual. În cavitatea bucală glandele salivare, 
parotide, submaxilare şi sublinguale, excretă salivă. 

Funcţiile pe care le îndeplineşte gura sunt: funcția de masticaţie pentru formarea bo- 
lului alimentar, începutul digestiei glucidelor sub acțiunea ptialinei salivare, funcția de 
fonație, funcţia receptoare, funcţia de apărare şi funcţia fizionomică. i 

Faringele este un organ care aparține atât aparatului digestiv, cât şi aparatului respi- 
rator. El se află situat în partea posterioară a cavității bucale şi se continuă cu esofagul. 
Căptuşit cu o mucoasă, este bogat în țesut limfoid. În faringe se găsesc amigdalele pala- 
tine, amigdala faringiană pe peretele posterior şi amigdala linguală la rădăcina limbii, le- ` 
gate între ele prin numeroase vase limfatice şi formând inelul limfatic Waldeyer. 

Funcţiile faringelui sunt: funcţia de conducere a bolului alimentar către esofag, şi 
funcţia de apărare împotriva infecțiilor, care pot pătrunde pe cale digestivă sau pe cale 
respiratorie. 

Esofagul este un organ musculo-membranos, tubular, care face legătura între faringe 
şi stomac. El începe la nivelul vertebrei a 7-a cervicală (C-) în dreptul cartilajului cricoid, 
şi se termină în dreptul vertebrei a 1 l-a toracale la cardia; este lung de 25 - 32 cm şi are 
un calibru: care variază între 10 şi 22 mm. Are trei strâmtori fiziologice: strâmptoarea 
cricoidiană, strâmtoarea de la nivelul încrucişării cu artera aortă şi cea de la nivelul car- 
diei. Esofagul este situat în mediastinul posterior, venind în contact cu formațiunile 
situate aici. Datorită acestei situări, afecțiunile esofagului se pot răsfrânge asupra orga- 
nelor cu care vine în contact, iar pe de altă parte, leziunile acestora pot provoca suferințe 
esofagiene. 

Ca structură, esofagul este alcătuit din trei straturi: la interior se află mucoasa, cu un 
epiteliu pavimentos stratificat; urmează tunica mijlocie, care este musculară şi are două 
straturi - unul intern cu fibre circulare şi unul extern, cu fibre longitudinale; tunica 


BOLILE APARATULUI DIGESTIV 351 


externă este formată din țesutul conjunctiv lax, care se continuă cu țesutul de susţinere 
mediastinal. 

Fiziologic, esofagul reprezintă un organ menit să facă legătura dintre faringe şi sto- 
mac. Prin reflexul de deglutiţie, bolul alimentar trece din faringe în esofag; prin coordo- 
nare nervoasă, musculatura formează unde contractile care împing bolul spre cardia; 
sfincterul cardiei se desface, împiedicând și refluarea conţinutului gastric în esofag. Se 
acceptă existența a două zone anatomice prevăzute cu activitate sfincteriană: una situată 
la joncțiunea faringoesofagiană şi alta, în vecinătatea inelului hiatal, la limita dintre eso- 
fagul propriu-zis şi vestibulul gastroesofagian. 

Stomacul, organ cavitar museulo-glandular, este segmentul tubului digestiv situat 
între esofag şi intestinul subțire. Forma lui este asemănătoare cu a unei pere, cu vârful 
uşor îndoit şi îndreptat în sus: la examenul radiologic apare ca litera "J" sau ca un cârlig. 
Forma lui este variabilă în funcție de: conţinut, tonicitatea musculaturii proprii, tonici- 
tatea peretelui abdominal, poziţia individului şi volumul organelor vecine. 

Stomacul începe de la cardia, care face legătura între esofag şi stomac; porțiunea 
situată deasupra cardiei şi care este adaptată cupolei diafraomatice, se numeşte marea 
luberozitate (fornix sau fundus); segmentul vertical este corpul stomacului, care se con- 
tinuă cu mica tuberozitate şi apoi cu antrul piloric şi se termină cu orificiul piloric. Între 
cardia şi pilor se află două margini: marginea externă sau marea curbură şi marginea 
internă sau micu curbură. 

Structural, stomacul este alcătuit din patru pături: la interior se află mucoasa, apoi 
submucoasa, musculoasa, iar la exterior este învelit de seroasa peritoneală. Mucoasa este 
alcătuită dintr-un epiteliu cilindric, care secretă mucus, şi din glandele stomacului: 
glandele fundice, secretoare de acid clorhidric şi pepsină, glundele pilorice şi celulele 
mucipare, ambele secretoare de mucus. Musculoasa este formată dintr-un strat intern cu 
fibre dispuse oblic, un strat intermediar cu fibre circulare şi un strat extern cu fibre longi- 
tudinale. Stratul circular, la nivelul pilorului, este foarte puternic, constituind sfincterul 
piloric. 

Din punct de vedere fiziologic, stomacul primeşte alimentele şi, datorită functiei sale 
motorie, le frământă, le amestecă cu sucul gastric şi apoi le evacuează în duoden. rin 
funcția secretoare, stomacul intervine în digerarea țesutului conjunctiv şi a proteinelor cu 
ajutorul acidului clorhidric şi al pepsinei. Mucusul gastric are un rol protector de prim- 
ordin, apărând mucoasa de acţiunea sucului gastric. 

Secreţia gastrică este declanşată mai întâi printr-un mecanism reflex-nervos, apoi prin 
mecanisme neuro-chimice cu punct de plecare în mucoasa gastrică (fuza gastrică, cu 
secreție de gastrină) şi intestinul subţire faza intestinală). 

Intestinul subţire începe la pilor şi se termină la nivelul valvulei ileocecale. El are trei 
segmente: duoden, jejun şi ileon. 

Duodenul are forma unci potcoave. I se descriu patru porţiuni: prima porțiune, bulbul 
duodenal, urmează imediat după pilor şi este uşor mobilă; porțiunea a doua, descen- 
dentă, este situată în dreapta coloanei vertebrale şi în ea se varsă secreția biliară şi cea 
pancreatică; porțiunea a treia este orizontală, iar porțiunea a patra este ascendentă şi se 
continuă cu jejunul, formând unghiul duodenojejunal. Structural, duodenul este alcătuit 
dim patru straturi: mucoasa, submucoasa, musculoasa, (cu fibre musculare circulare ŞI 
longitudinale) şi seroasa peritoneală, care îl acoperă numai pe fața anterioară. 

Fiziologic, duodenul are două funcţii principale: motorie şi secretorie. Motilitatea 
duodenală împinge chimul alimentar foarte repede în jejun (în câteva secunde). Secreţia 
duodenală elaborează secretină (cu rol în stimularea pancreasului şi a intestinului), ente- 

„rokinază (care transformă tripsinogenul în tripsină) şi mucus. La nivelul duodenului 
începe să se amestece chimul alimentar sosit din stomac cu sucul duodenal, bila şi sucul 
pancreatic. 

Jejuno-ileonul are un calibru mai mic şi umple cea mai mare parte a cavității peri- 
toneale. Este alcătuit tot din patru straturi: mucoasa, submucoasa, musculoasa şi seroasa. 
Spre deosebire de duoden, seroasa înveleşte întreaga circumferință a jejunoileonului. 

Mucoasa formează cute circulare (valvule conivente) şi nenumărate vilozități intes- 
tinale, realizând o suprafaţă enormă, cu mare rol în absorbţia intestinală.. În porțiunea 
terminală a ileonului se găsesc numeroşi foliculi limfatici, formând plăcile Payer. 
Fiziologic, jejunoileonul are trei funcții: motorie, secretorie şi de absorbție. Funcţia mo- 
torie este reprezentată de mişcările pendulare, cu rol de frământare şi amestecare a con- 
ținutului intestinal, şi de mișcările peristaltice, cu rol de propulsare a chimului intestinal. 
Funcţia secretorie se manifestă prin elaborarea unor fermenti: erepsina şi nucleotidaza, 
cu rol în digerarea proteinelor şi a acizilor nucleici; lipaza intestinală, cu rol în scindarea” 
grăsimilor neutre; dizaharidele |maltaza, izomaltaza, zaharaza (invertaza), mia cu rol 
în digerarea glucidelor până la monozaharide. 

Funcţia de absorbţie se exercită pe o foarte mare suprafaţă, datorită vilozităţilor intes- 
tinale. Odată cu principiile alimentare amintite se mai absorb şi apa, sărurile minerale ȘI 
vitaminele. 

Intestinul gros este segmentul terminal al tubului digestiv; el începe de la valva 
ileocecală şi se termină cu anusul. Se distinge de intestinul subțire prin volumul lui mult 
mai mare şi prin “cele trei benzi musculare longitudinale taenia coli). Lungimea lui vari- 
ază între 1,5 şi 3 metri. Intestinul gros este împărțit în următoarele segmente: cecul, colo- 
nul ascendent, colonul transvers, colonul descendent, colonul sigmoid şi rectul. 

Cecul este situat în fosa iliacă dreaptă; legătura dintre ileon şi cec se realizează prin 
sfincterul ileocecal (formaţiune musculară). Pe partea internă a cecului se află apen- 
dicele, a cărui poziţie este variabilă. Cecul are un grad de mobilitate. 

Colonul ascendent este situat în flancul drept şi continuă cecul, urcând vertical până 
la faţa inferioară a ficatului, unde, prin unghiul hepatic (unghiul drept), se continuă cu 
colonul transvers. Este fixat de peretele posterior al abdomenului prin peritoneu. 

Colonul transvers se întinde de la unghiul hepatic până la unghiul splenic (unghiul 
stâng) şi este situat orizontal sau în forma literei "V". 

Colonul descendent este situat în flancul stâng şi se întinde ds la unghiul splenic până 
la nivelul crestei iliace, unde se continuă cu colonul sigmoid. 

Colonul sigmoid, în continuarea precedentului, situat în fosa iliacă stângă şi în pelvis, 
are forma unui "S" şi se întinde până la unghiul rectosigmoidian. 

Rectul este porţiunea terminală: se întinde de la unghiul rectosigmoidian până la anus 
şi este/ situat în pelvis. Rectul comunică cu exteriorul prin canalul anal, care continuă 
ampula rectală. l 

Structural, intestinul gros este alcătuit din patru straturi: mucoasă, submucoasă, mus- 
culoasă şi seroasă. Mucoasa este foarte bogată în celule mucipare: musculoasa se carac- 
terizează prin cele trei benzi musculare longitudinale şi prin benzile transversale, care 
alcătuiesc haustrele intestinului gros. 

Fiziologic, intestinul gros are funcţii de motricitate, secreție şi absorbţie. Motricitatea 
asigură progresiunea bolului fecal prin contracţii peristaltice, segmentare, şi prin con- 
tracții masive. Bolul fecal se adună în sigmoid; trecerea materiilor fecale în rect duce la 
expulzarea lor prin actul fiziologic al defecaţiei. 

Secreţia intestinului gros se rezumă la mucus. Funcţia de absorbţie este mai redusă ŞI 
se exercită, mai ales, la nivelul cecului şi al ascendentului; se absorb apa, sărurile, vita- 

minele, glucoza. La nivelul rectului se pot absorbi substanțe medicamentoase şi apă, 
acestea ajungând în vena cavă inferioară. 
Un rol extrem de important în fiziologie şi în patologie îl joacă /lora intestinală. 


4.2. NOȚIUNI DE SEMIOLOGIE 


4.2.1. SEMIOLOGIA GURII ŞI A FARINGELUI 


Interogatoriul urmăreşte să descopere factorii mecanici, termici, chimici sau infec- 
țioşi care provoacă afecțiuni bucale. Ne vom interesa de cauzele mecanice; dintre subs- 
. tanţele chimice amintim acizii şi bazele (acid acetic, sodă caustică), bismutul, mercurul, 
plumbul, fosforul. 

Există boli generale care pot avea manifestări bucale: diabetul zaharat, scorbutul, sin- 
droamele hemoragice, leucemia, agranulocitoza. Bolile infecțioase (sifilisul, tuberculoza, 
scarlatina, varicela, rujeola) pot determina semne caracteristice bucale. 

Simptomele funcţionale se manifestă prin gust neplăcut, senzaţia de arsură, dureri 
spontane, permanente sau ocazionale, legate uneori de alimentaţie; uneori apar dureri cu 
caracter de înțepături şi cu iradieri spre urechi. La nivelul faringelui pot apărea tulburări 
la înghiţire. Deseori se întâlneşte hipersalivaţie. 

Examenul obiectiv trebuie făcut metodic: se începe cu inspectarea feţei, apoi se ins- 
pectează buzele, care se vor răsfrânge uşor pentru a le examina mai bine, apoi bolnavul 
este invitat să deschidă gura cât mai larg şi se inspectează mucoasa, ajutându-se de o spa- 
tulă sau de apăsătorul de limbă. 

Mirosul gurii şi al aerului expirat poate aduce date importante. 

Limba se examinează cerând bolnavului să o scoată din gură. 

Faţa internă a obrajilor, examinată cu atenţie, poate fi revelatoare pentru unele boli. 

Examenul gingiilor este de asemenea important; paloare lor apare în anemii, gingivite 
caracteristice se întâlnesc în intoxicații cu metale, cu scorbut, diabet. 

Dinţii interesează pentru anomaliile de implantaţie (sifilis congenital) macro- sau mi- 
crodentiţie, "dinţi semilunari"” (sifilis congenital), carii dentare, paradentoze (diabet); gra- 
nuloamele rădăcinilor dentare constituie frecvente focare de infecție. 

Examenul faringelui pune în evidenţă angine de diferite tipuri: catarală sau eritema- 
toasă, pultacee, flesmonoasă, ulceroasă, pseudomembranoasă, ulceromembranoasă, ne- 
croticogangrenoasă. 

Tulburările de salivație pot fi revelatoare pentru unele boli. Hipersalivaţia (ptialism) 
se întâlneşte în stomatite, în nevralgia de trigemen, în stenoza esofagiană, în boli ale bul- 
bului rahidian. 

Ptialismul poate fi exagerat, saliva revărsându-se în afară (sialorec) şi se constată în 
stomatita mercuriană şi saturnină, tabes, encefalită, turbare. 

Salivaţia diminuată sau suprimată (xerostomic, asialie) se poate întâlni în marile des- 
hidratări sau în intoxicații cu beladonă. 


4.2.2. SEMIOLOGIA ESOFAGULUI 


Simptomele funcționale constau în disfagic, dureri şi regurgitare - complex simpto- 
matic cunoscut sub numele de sindrom esofagian. 

Disfagia este dificultatea pe care bolnavul o are la înghiţire. 

Durerea ia un caracter de constrictie şi este localizată retrosternal sau în diferite 
puncte ale traiectului esofagian; apare în timpul meselor şi însoţeşte disfagia. 

Regurgilaţia este refluxul alimentelor ajunse în esofag (vărsături esofagiene) şi poate 
fi precoce sau tardivă. Porțiunea situată deasupra obstacolului se dilată şi în această pun- 
gă se adună alimente care suferă procese de fermentație sau de putrefacție. 

Vărsătura esofagiană conţine mucus, salivă şi alimente nedigerate; se caracterizează 
prin lipsa acidului clorhidric. 

În caz de cancer esofagian se pot elimina porțiuni sfacelate şi sânge. 

Examenul obiectiv: la inspecția generală se pot constata stabilirea şi deshidratarea 
bolnavilor cu stenoză esofagiană. Inspecţia gurii şi a faringelui furnizează date impor- 
tante în caz de leziuni prin substanţe caustice. 

Examenul radiologic se face cu sulfat de bariu, atât sub formă de pastă, cât şi sub for- 
mă de suspensie baritată. Bolnavul va fi examinat în poziţie oblică. Este un examen obli- 
gatoriu înainte de orice explorare instrumentală. Examenul radiologic aduce atât infor- 
matii asupra tulburărilor funcționale, cât şi asupra modificărilor anatomice ale esofagului. 
Metoda include radioscopia, radiografia şi cinefluorografia. Farmacologia cuprinde testul 
de Mecolyl, testul de apă şi testul de bioxid de carbon. 

Esofagoscopia se face cu ajutorul esofagoscopului; se efectuează numai după un pre- 
alabil examen radiologic, de către un specialist experimentat şi sub control'vizual perma- 
nent. Esofagoscopia necesită o pregătire psihică a bolnavului, o anestezie de bază şi o bună 
anestezie faringiană cu cocaină; este contraindicată în cifoză, cifoscolioză, afecţiuni car- 
diace sau aortice, tuberculoza pulmonară, hemoptizii, hematemeze, tumori mediastinale. 

Cateterismul esofăgian constă în introducerea unei sonde de cauciuc de diferite mă- 
suri şi radioopace. Este un examen cu indicaţii restrânse. 

Citologia exfoliativă şi biopsia esofagului permit diagnosticul direct al leziunii mor- 
fologice. 

Testul perfuziei acide, esofagiene se face cu o soluţie de acid clorhidric, 0,1 N, insti- 
lată pe sonda Einhorn. Este util în crizele dureroase esofagiene. | 


4.3.2. SEMIOLOGIA GENERALĂ A ABDOMENULUI 


Topografia abdomenului se obţine prin împărţirea peretelui abdominal în nouă re- “ 
giuni, cu ajutorul unor linii convenţionale - două linii orizontale (una superioară, tan- 
gentă la marginea falselor coaste, şi una inferioară, care uneşte spinele iliace anterosu- 
perioare) şi două linii verticale trecând prin mijlocul arcadelor crurale (fig. 44). 

În etajul superior se găsesc: regiunea epigastrică, hipocondrul drept şi hipocondrul 
stâng. În etajul mijlociu: regiunea ombilicală, flancul drept şi flancul stâng. În etajul in- 
ferior: hipogastrul, fosa iliacă dreaptă şi fosa iliacă stângă. În afară de acestea, postero-la- 
teral se disting, cele două regiuni lombare. 

Durerile abdominale sunt cele mai importante manifestări subiective. Acest simptom 
trebuie analizat din următoarele puncte de vedere: localizare, iradiere, intensitate, orar şi 
cauze care le provoacă sau le atenuează. Durerile abdominale pot fi difuze sau localizate 
(fig. 45). 

Durerile difuze, generalizate la întreg abdomenul, pot fi provocate de cauze variate: 
peritonită acută, peritonite cronice, enterocolite acute, dizenterie, intoxicații alimentare, 
ocluzii intestinale, embolii sau tromboze ale vaselor mezenterice, crize tabetice etc. 

Durerile localizate în diferite regiuni topografice au cauze multiple. 

Fig. 44 - Topografia abdomenului Fig. 45 - Punctele dureroase abdominale 
"A - epigastrul; A'A” - hipocondrul drept şi stâng; l - epigastric; 2 - cistic; 3 - piloroduodenal; 
B - regiunea ombilicală; B'B” - flancul drept şi stâng; 4 - solar; 5 - paraombilicale; 6 - Morris; 
C - hipogastrul; C"C” - fosa iliacă dreaptă și stângă 7 - Mac Burney; 8 - Lanz; 9, 10 - ovariene; 
|| - uterin 


Examenul obiectiv al abdomenului se face cu ajutorul metodelor clasice de inves- 
tigaţii: inspecţie, palpare şi percuție. În unele cazuri se recurge la puncţia exploratoare a 
cavității abdominale sau la laparoscopie. 

Inspecţia se face culcând bolnavul pe spate, cu trunchiul uşor ridicat, brațele aşezate 
de-a lungul corpului şi coapsele uşor îndoile pe bazin. În cazuri patologice se pot observa 
modificări în forma sau volumul abdomenului, precum şi modificări privind aspectul 
peretelui abdominal. 

Volumul poate crește (abdomen destins sau balonat) sau poate scădea (abdomen 
relraciul). creşterea de volum poate fi totală sau parţială. 

Modificările de aspect ale tegumentelor abdominale sunt de multe ori revelatoare 
pentru unele afecțiuni. În ascită, pielea devine albă-strălucitoare. Deseori apar rețele ve- 
noase, mai mult sau mai puţin evidente. Circulaţia colaterală periombilicală, "în cap de 
meduză”, arată o hipertensiune în vena portă (ciroză). Circulaţia colaterală pe flancuri, de 
tip cavo-cav, denotă un obstacol în vena cavă inferioară. Circulaţia colaterală subombili- 
cală se observă în peritonita tuberculoasă şi în neoplasmele abdominale. Uneori, la 
inspecția abdomenului se constată prezenţa ondulaţiilor peristaltice ale intestinului (oclu- 
zie intestinală). 

Palparea completează datele culese prin inspecție. Palparea abdomenului este bine să 
fie practicată în decubit dorsal, dorso-lateral şi în ortostatism. Palparea peretelui oferă 
date asupra grosimii şi netezimii pielii, asupra elasticităţii şi supleței. 

Palparea pentru obținerea unor dureri provocate prin presiune este de mare ajutor. 
Există anumite puncte şi zone abdominale care pot avea un grad deosebit de sensibilitate 
la palpare, cum sunt: punctul epigastric, punctul xifoidian, cistic, duodenal, piloric, punc- 
tele apendiculare etc. à 

Percuţia: sunetul de percuție depinde de starea de plenitudine a stomacului şi a intes- 
tinului. Hipersonoritatea o întâlnim când se măreşte conţinutul gazos al stomacului şi al 
intestinului, precum și în pneumoperitoneu. Matitatea sau submatitatea se pot constata în 

abdomenul retractat (inaniţie), în cazul unui intestin plin de materii. fecale (constipatie, 
megasigma, dolicocolon), în hipertrofii de organe (ficat, splină), tumori, sarcină, în cazul 
revărsării de lichid în cavitatea peritoneală (ascită). În ascite, dacă ciocănim cu un deget 
unui din flancuri, cealaltă mână percepe în flancul opus o lovitură ondulatorie ("semnul 
valului”). ï 

Examene complementare: pentru explorarea abdomenului se mai foloseşte şi puncția 
abdominală, fie în scop diagnostic, fie în scop terapeutic (paracenteză). Puncția explo- 
ratoare se face pentru a cunoaște natura lichidului (aspect, culoare), dacă este transsudat 
sau exsudát (prin reacția Rivalta), pentru examenul citologic, examenul bacteriologic, 
examenul chimic. Puncția terapeutică urmăreşte fie introducerea unor substanțe medica- 
mentoase (de exemplu antibiotice), fie evacuarea lichidului în cantitate prea mare. 

Laparoscopia se execută cu ajutorul unui aparat numit laparoscop, de către specialişti 
experimentați, luându-se toate măsurile de asepsie şi anestezie. Prin ilaparoscopie se obţin 
importante date. pentru diagnostic şi se pot efectua prelevări pentru examene histo- 
patologice. 

Laparatomia exploratoare este o metodă chirurgicală la care se recurge când prin 
toate celelalte mijloace de investigaţie nu s-au obţinut datele necesare pentru diagnostic. 


4.3.4. SEMIOLOGIA STOMACULUI 


Interogatoriul: vârsta şi sexul ne pot interesa îndeosebi, pentru că boala ulceroasă 
apare în special la bărbaţi tineri (20 - 24 de ani), iar cancerul gastric este mai frecvent la 
bărbaţii între 40 şi 60 de ani. 

Profesiile cu ore de masă neregulate, cu hrană rece, cu multe deplasări sau acelea care 
implică o mare tensiune nervoasă, tahifagia, dentiţia deficitară, abuzul de alcool, de 
cafea, băuturile prea reci contribuie la apariţia bolilor de stomac. Unele medicamente pot ` 
avea o acţiune iritantă asupra stomacului: acidul acetilsalicilic, salicilaţii, Digitala, cloru- 
ra de potasiu, cortizonicele, fenilbutazona, Indocidul, preparatele arsenicale etc. În ante- 
cedentele personale ale bolnavului trebuie să avem în vedere tuberculoza, sifilisul, bolile 
ficatului şi ale căilor biliare, bolile infecțioase. 

Simptomele funcționale: Senzatia de presiune, pilon sau balonare în regiunea 
epigastrică survine deseori în sindromul de dispepsie gastrică. 

Durerea este localizată cel mai des epigastric şi are iradieri dorsale, în regiunea re- 
trosternală sau spre hipocondrul stâng ori drept; ea poate să aibă intensităţi variabile: 
simplă jenă epigastrică, arsură, împunsătură violentă, transfixiantă. Un caracter important 
al durerii este orarul ei, adică momentul apariţiei în raport cu masa. Uneori este precoce, 
apărând în timpul sau imediat după masă, alteori este semitardivă, la 1 - 2 ore după masă, 
iar alteori este tardivă, la 3 - 4 sau 5 - 6 ore după terminarea mesei. Durerile care apar la 
5 - 6 ore sunt numite şi hipertenisve şi se însoțesc de o senzaţie de foame, de unde denu- 
mirea de foame dureroasă. Durerile pot fi calmate sau nu de ingestia de alimente, de po- 
zițiă de culcat sau în picioare, de administrarea de prafuri alcaline, de provocarea vărsă- 
turilor. 

Eructaţia înseamnă evacuarea pe gură à gazelor din stomac sau din esofagul inferior. 
Se întâlneşte des în aerofagie, la persoanele nervoase care mănâncă repede. 

Regurgitaţia este refluxul alimentelor ajunse în stomac. Ea se însoţeşte de o senzație 
de arsură retrosternală, numită pirozis. survine mai ales la cei cu hiperaciditate. 

Vărsătura înseamnă eliminarea bruscă pe gură a conţinutului stomacal. Este un act 
reflex, cu punctul de plecare în stomac, intestin, pancreas, căi biliare, căi urinare etc. 

Vărsăturile sunt variabile ca frecvenţă, cantitate (mici, abundente) orar (matinale, pe sto- 
macul gol, postprandiale, precoce sau tardive). Ele vor fi analizate din punct de vedere 
calitativ: miros, gust şi conținut (alimentare, biliare mucoase, apoase, purulente, feca- 
loide, sanguinolente). În privința vărsăturilor, alimentare, trebuie acordată atenţie celor 
care conţin alimente ingerate cu 1 - 2 zile mai înainte (stenoză pilorică). 

Hematemeza este vărsătura de sânge. Bolnavul varsă sânge roşu-închis, cu cheaguri, 
deseori amestecat cu resturi alimentare. În funcţie de cantitatea pierdută, hematemeza se 
însoţeşte de semne generale: paloare, amețeli, transpiraţii reci, palpitaţii, puls rapid şi scă- 
derea tensiunii arteriale, mergând până la şoc hemoragic şi exitus. Când sângele este în 
cantitate mai mică şi stagnează un timp în stomac, vărsătura capătă un aspect negricios, 
"în zaț de cafea” datorită digerării sângelui. Bolile în care se întâlneşte mai frecvent he- 
matemeza sunt ulcerul gastric şi duodenal, tumorile stomacului, ciroza hepatică, gastrita 
hemoragică. Mai poate apărea în icterul grav, în trombozele de venă portă sau venă sple- 
nică, în boli ale sângelui (hemofilie, purpură, leucemie), în unele intoxicații (sodă caus- 
tică, sublimat, fosfor). Hematemeza este însoţită sau urmată de melenă (scaune negre ca 
păcura), moi, determinate de trecerea sângelui în intestin, unde este parţial digerat. 

Examenul obiectiv ul stomacului: Inspecţia generală aduce informaţi asupra stării de 
nutriție a bolnavului şi asupra tipului constituțional. Culoarea tegumentelor poate fi pali- 
dă (hemoragii) - sau galben-pală (cancer). Poziţia pacientului poate fi caracteristică - ghe- 
muită (în crize dureroase), cu pumnii comprimând regiunea dureroasă, poziţie forțată (în 
ulcerul gastric penetrant). 

Examenul cavităţii bucale arată starea danturii, existența unor afecțiuni ale mucoasei 
bucale şi, mai ales, aspectul limbii (limbă saburală sau încărcată, în gastrite şi afecțiuni 
biliare; limbă depapilată, în anemie pernicioasă etc.). 

Inspecţia stomacului interesează regiunea epigastrică, care poate să apară bombată 
sau retractată. | 

Palparea se face pe stomacul gol sau nu prea încărcat, solicitând bolnavul să respire 
liniştit şi să nu contracte musculatura abdominală. Sensibilitatea poate fi difuză sau loca- 
lizată în anumite puncte (xifoidian, epigastric, solar, subcostal stâng, sau drept). 

Prin palpare poate fi provocat clapotajul, care constă într-un zgomot hidroaeric şi 
care apare şi la normali, la 1 - 2 ore după masă; apariția lui mai tardivă este însă semni- 
ficativă pentru o atonie gastrică sau pentru o stenoză pilorică. | 

Percuţia poate să furnizeze date asupra volumului gastric a cantităţii de gaze sau asu- 
pra localizării şi dimensiunii tumorilor gastrice. 

Examene complementare: Examenul radiologic al stomacului se face administrând 
sulfat de bariu. Laptele baritat se prepară sub forma unei suspensii cu 150 g sulfat de ba- 
riu la 250 - 300 ml apă. Examenul se face pe nemâncate. 

Tubajul gastric constă în introducerea unui tub în stomac pentru recoltarea sucului 
gastric. Pentru aceasta se foloseşte tubul (sonda) Einhorn, confecționat din cauciuc, lung 
de 1,5 metri şi gros până la 3 - 5 mm, gradat din 5 în 5 cm; la un capăt, tubul este pre- 
văzut cu o olivă metalică cu mai multe orificii. În afară de tubul Einhorn mai sunt nece- 
sare: o seringă de 20 ml, un stativ cu eprubete numerotate, o tăviţă renală şi substanțele 
folosite pentru excitarea secreției gastrice. Ca excitanţi ai secreției gastrice s-au dovedit 
mai eficiente histamina, pentru acidul clorhidric, şi insulina, pentru pepsină. 

Înainte de a se proceda la efectuarea tubajului gastric, bolnavul trebuie să fie pregătit, 
explicându-i-se necesitatea acestui examen şi faptul că este lipsit de pericol. Tubajul se 
face dimineaţa, pe stomacul gol. Bolnavul va sta la marginea patului, fie în salon, fie într- 
o cameră aparte. Este invitat să deschidă gura mare, să dea capul pe spate, iar capătul 
sondei cu oliva umezită se pune la baza limbii şi se împinge uşor înainte. Apoi pacientul 


358 MANUAL DE MEDICINĂ INTERNĂ 


face mişcări de înghiţire, la fiecare deglutiţie sora împingând sonda uşor. Pacientul este 
sfătuit să respire adânc, apoi să înghită din nou. Când reflexul de vărsătură este prea 
accentuat, se poate introduce sonda pe nas, după ce a fost unsă în prealabil cu ulei de 
parafină. 

Când gradaţia de 45 cm a ajuns la arcada dentară, se consideră că oliva este la nivelul 

„cardiei. Se mai împinge tubul încă 10 cm şi se începe recoltarea sucului gastric. Se aspiră 
cu seringa tot conținutul gastric existent pe nemâncate; acesta atinge în- mod normal 20 - 
80 ml şi constituie staza gastrică. Se -notează cantitatea obținută şi se pune într-o epru- 
betă curată, pentru laborator. 

Apoi se procedează la stimularea secreției gastrice cu histamină. Pentru stimularea 
submaximală sau standard se injectează 0,1 mg histamină la 10 kg greutate corporală. Se 
recoltează întreaga cantitate de suc gastric din 15 în 15 minute, timp de o oră, şi se notează 
pentru fiecare probă cantitatea extrasă, punându-se în eprubete etichetate probe pentru 
examenul clinic. Pentru stimularea maximală se injectează 0,4 mg histamină la 10 kg gre- 
utate corporală. Din coroborarea cantităţii de lichid extrase cu cifrele acidității gastrice se 
stabileşte debitul ăcid-orar. Valorile normale sunt: pentru secretia bazală, 1,5 - 4 mEg/oră; 
pentru secreția stimulată submaximal, 9 - 22 mEq/oră. 

În vederea intervențiilor chirurgicale este necesară şi stimularea secreției cu insulină, 
pentru a studia secreția vagală (pepsina). Se injectează intravenos 0,2 u/kilocorp. 

Stimularea cu alcool etilic 5% în cantitate de 300 ml nu s-a doveidt atât de fidelă ca 
stimularea cu histamină. 

Gastroscopia constă în examenul vizual al mucoasei stomacului şi are o mare valoare 
pentru diagnostic. Ea se face cu ajutorul gastroscopului sau al fibroscopului. Gastros- 
copia va fi precedată de un examen radiologic şi va respecta contraindicaţiile: stenoze 
esofagiene, cifoze şi cifoscolioze, insuficiențe cardiace, vârsta înaintată, tuberucloza pul- 
monară evolutivă etc. Fibroscopia permite şi fotografierea în culori, cinematografierea, 
efectuarea unor biopsii şi examene citologice. Este un examen extrem de util pentru diag- 
nosticul cancerului gastric incipient. 


4.2.5. SEMIOLOGIA INTESTINULUI 


Inter ogatoriul: vârsta şi sexul sunt primele elemente care trebuie avute în vedere. 
Ocupaţia şi modul de viaţă pot influența patologia intestinală: sedentarismul, schimbarea 
modului de viață, profesiile cu tensiune nervoasă sau cu noxe toxice (plumb, mercur 
etc.). Felul alimentaţiei, orarul dezordonat al meselor, abuzul de crudități sau creme, abu- 
zul de alcool sau de tutun, starea danturii pot orienta direcţia investigaţiilor. Nu trebuie 
peirdut din vedere faptul că se fac abuzuri de medicamente care pot fi responsabile de 
tulburări intestinale: laxative, antibiotice (mai ales cele din grupa "ciclinelor”). 

Simptomele funcționale sunt reprezentate de dureri, tulburări ale tranzitului, cu modi- 
ficări ale scaunului şi tulburări în emisia gazelor. i 

Durerile intestinale sunt frecvente, însă nu obligatorii. De multe ori durerile au carac- 
terul unor crampe, torsiuni sau sfâşieri şi sunt numite colici intestinale. Apar de obicei 
spontan şi, spre deosebire de durerile peritoneale, nu se exacerbează la presiune. Pe de 
altă parte, sunt însoţite de fenomene care indică originea lor: diaree, constipaţie, meteo- 
rism, ghiorăituri. Alteori, durerile pot fi vagi sau să aibă grade de intensitate variabilă - 
de la simpla jenă, până la colică. 

Tenesmele constau într-o senzaţie imperioasă de defecare, însoţită de arsură şi tensi 
une dureroasă la nivelul rectului. Sunt caracteristice bolilor rectosigmoidiene sau pro- 
ceselor inflamatorii care interesează regiunea perirectală. 

Caracterul scaunelor trebuie analizat cu mare atenţie: număr, frecvenţă, orar, volum, 
consistenţă, miros. La fel vom urmări caracterul gazelor: rare, frecvente, inodore, fetide. 
Se vor nota cu mare atenţie dejuncţiile anormale: dacă există mucus, sânge, puroi, dacă 
se însoțesc de tenesme sau de crampe. 

Constipaţia este un sindrom caracterizat printr-o eliminare întârziată a scaunelor, la 2 
- 3 zile şi mai mult după ingerarea prânzului respectiv. Scaunele sunt de obicei dure şi în 
cantitate mică. În caz de constipaţie, bolnavul poate să nu aibă nici un simptom sau să 
prezinte o serie de tulburări: cefalee, indispoziţie, astenie, inapetenţă. De multe ori consti- 
pația este de natură funcţională (constipaţie habituală), dar poate avea şi cauze organice: 
cancer, stenoză, megacolon, afecțiuni pelviene, boli gastrointestinale, boli endocrine. 
Există şi constipaţii provocate de unele medicamente. 

Diareeu, este un sindrom manifestat printr-un tranzit intestinal accelerat eliminându-se 
într-o zi mai multe scaune moi sau lichide. Când numărul scaunelor este foarte mare apar 
tulburări importante prin pierderea de apă şi de electroliți. Diareea se însoţeşte de multe ori 
de colici intestinale. 

Tulburările emisiei de gaze sunt manifestate fie printr-o mare frecvență, fie prin eli- 
minarea lor rară sau chiar suprimată. Când eliminarea gazelor e foarte frecventă vorbim 
de flatulenţă, iar acumularea lor în intestin produce mereorism. Eliminarea gazelor - com- 
plet suprimată, odată cu oprirea evacuării scaunelor, este un fenomen de semnificaţie gra- 
vă şi se întâlneşte în ocluzia intestinală. 

Examenul obiectiv: Inspecţia generală poate arăta o toleranță bună a afecțiunii sau, 
dimpotrivă, o alterare a stării generale. Se vor cerceta constituţia pacientului, faciesul, 
culoarea tegumentelor, starea țesutului adipos subcutanat, temperatura, aspectul limbii. 
Se va proceda apoi la inspecția abdomenului, urmărindu-se volumul, forma, aspectul, 
precum şi faptul dacă se observă mişcări peristaltice ale intestinului. 

Palparea va depista sensibilitatea abdominală, punctele dureroase (duodenal, apen- 
dicular, sigmoidian, mezenteric) şi se va executa superficial şi profund. Se cercetează 
dacă este palpabil intestinul gros (coardă colică), precum şi existența maselor gangli- 
onare. Palparea va fi completată cu żtactul rectal, care poate evidenția prezenţa unui scaun 
dur, a hemoroizilor sau a unei formaţiuni tumorale. 

Examene complementare: Examenul coprologic are o importanță covârșitoare pentru 
diagnosticul tulburărilor de ordin digestiv. Examinarea materiilor fecale se face din punc- 
tele de vedere: macroscopic, microscopic, chimic, bacteriologic, parazitologic, precum şi 
din acela al vitezei tranzitului intestinal. 

Examenul se face din scaunul obişnuit al bolnavului, însă pentru a căpăta informaţii 
exacte asupra digestiei este necesar ca acesta să fie precedat de un regim alimentar de 
probă. În acest scop se foloseşte regimul Schmidt-Strassburger, care se dă timp de 3 zile, 
bolnavul ingerând obligatoriu, în fiecare zi, 250 g carne de vită, fiartă sau friptă, 50 - 80 
g unt şi 400 g tăinoase (pâine, macaroane, cartofi); în plus, se mai pot lua supe, ceaiuri, 
cafea, un ou, evitând alimentele bogate în celuloză. Pentru examen vom folosi scaunele 
eliminate în zilele a I-a şi a IV-a. i 

Viteza tranzitului intestinal se află cu ajutorul testului cu carmin. Se dau două cașete a 
0,50 g' carmin şi se urmăreşte momentul apariţiei scaunului colorat în roşu. În mod 
normal tranzitul se face în 24 de ore. Scaunul normal trebuie să fie format, brun, în can- 
titate medie de 150 - 120 g/zi, cu reacție chimică neutră sau uşor alcalină. La examenul 
microscopic apar fibre musculare parţial digerate, fără striaţii şi cu capete rotunjite; sca 
unul conţine o cantitate moderată de celuloză şi amidonul trebuie să fie bine digerat. 

Examenul macroscopic cercetează cantitatea, consistenţa, forma, culoarea, mirosul şi 
prezenţa elementelor patologice: mucus, puroi, sânge, paraziți. 

Sângele de culoare roşie, care precedă sau urmează scaunul fără să se amestece cu el, 
are originea rectală (hemoroizi, rectite, polipi, cancere). Sângele roşu amestecat cu fecale 
provine din porțiunea colon transvers - sigmoid. Când sângerarea are o cauză superioară 
(de la colonul ascendent în sus), apare melena. Pentru sângerările în cantităţi mai mici se 

„cercetează prezenţa sângelui prin reacţii chimice: Adler, Weber, Gregersen. Rezultatul 
pozitiv are valoare numai dacă materiile fecale nu conţin sânge de altă origine (hemo- 
roizi, epistaxis, gingivoragii) şi dacă în alimentație nu a existat fier care să dea reacții 
pozitive. În acest scop, bolnavul va urma un regim fără carne, organe, verdeturi, linte 
(preferabil un regim lactat-făinos) timp de 3 zile, după care se va face examenul de labo- 
rator pentru hemoragii oculte în materii fecale. 

Puroiul este găsit în scaun în afecțiunile organice ale segmentului terminal: rectosig- 
moidite, rectocolită ulceroasă, cancer sau în cazul deschiderii unui abces în intestin (de 
origine perigenitală la femei, apendiculară). 

Examenul chimic poate decela modificări ale reacției: reacție intens alcalină, în putre- 
facţia exagerată; reacţie acidă, în fermentația amilolitică foarte pronunţată. 

Examenul microscopic poate arăta cum au fost digerate grăsimile, fibrele musculare, 
țesutul conjunctiv, amidonul, celuloza. 

Examenul bacteriologic se face cu ajutorul coproculturilor şi poate pune în evidență 
prezenţa diferitelor bacterii. 

Examenul radiologic al intestinului se face cu ajutorul sulfatului de bariu. Pentru 
intestinul subţire se practică metoda Pansdorf, cu prânz baritat fracționat în cantităţi mici 
şi cu examinări repetate în faza de umplere, de semievacuare şi de evacuare. 

Pentru examenul radiologic al intestinului gros sunt preferate irigoscopia şi irigo- 
grafia prin clismă şi bariu, după ce s-a făcut o clismă evacuatoare. 

Rectosigmoidoscopia este o metodă foarte utilă, care permite explorarea rectului şi a 
sigmoidului până la 30 - 35 cm depărtare de orificiul anal. Se foloseşte recroscopul, 
aparat care permite şi efectuarea unor biopsii. Bolnavul va fi pregătit pentru examen prin 
evacuarea intestinului cu ajutorul laxativelor şi al clismei. Examinarea cu rectoscopul va 
fi neapărat precedată de tactul rectal. Rectosigmoidoscopia aduce date foarte au su în 
diagnosticul rectocolitelor, al cancerului rectal şi sigmoidian, al polipilor, stenozelor, 
hemoroizilor interni, al fisurilor etc. 


4.3. BOLILE CAVITĂȚII BUCALE 


4.3.1. STOMATITELE 


Definiţie: stomatitele sunt procese inflamatorii ale mucoasei cavităţii bucale. Aceste 
procese pot interesa numai unele sectoare ale gurii şi atunci întâlnim noțiunile de gingi- 
vită (mucoasa gingiilor) şi de glosită (mucoasa limbii). - 

Etiopatogenie: stomatitele cunosc foarte multe cauze (infecțioase, toxice, iritative, 
alergice, nutritionale). Stomatitele infecțioase sunt provocate de streptococ, stafilococ, 
pneumococ, anaerobi, virusuri etc. Există stomative care cunosc drept cauză unele ciu- 
‘perci (de exemplu Candida albicans, care provoacă boala numită "mărgăritărel", soor sau 
muguet). Stomatitele toxice sunt determinate de mercur, plumb, bismut, arsen, fosfor. 
Dintre factorii iritativi se pot cita: defectuoasa igienă a gurii, paradentoza, proteze den- 
tare necorespunzătoare, alimentele fierbinți sau prea condimentate, abuzul de tutun sau 
de alcool. 


BOLILE APARATULUI DIGESTIV 361 


Printre alte cauze ale stomatitelor mai sunt recunoscute: stările alergice, unele avita- 
minoze (scorbut, pelagră, sprue), sindromul de malnutriție, diabetul, afecțiunile hepatice, 
uremia. Alte stomatite au aspectul unor boli de însoţire în unele afecţiuni: rujeolă, scar- 
latină, parotidită epidemică, febră tifoidă, leucemii, afecţiuni de sistem. | 

Anatomie palologică: în stomatite, leziunile anatomopatologice se manifestă în mai 
multe stadii, afecțiunea putând să se oprească la unul din ele, în funcţie de gravitate şi de 
tratament. Primul stadiu este cel eritematos, caracterizat de hiperemie; apoi apare stadiul 
exsudativ cu degenerescenţă epitelială, exsudaţie cu false membrane sau cu membrane 
adevărate; un stadiu mai avansat este cel ulcerativ, în care apar leziunile de necroză tisu- 
lară; în unele cazuri se ajunge la distrucţii profunde de țesuturi, cu fenomene gangre- 
noase. 


4.3.1.1. STOMATITA ERITEMATOASĂ (catarală) 


Poate fi limitată sau poate să cuprindă mucoasa bucală în întregime. Este cea mai 
frecventă stomatită şi poate fi provocată de agenţi infecțioşi, ca și de cauze toxice, iri- 
tative, avitaminoze ete. sau poate să apară ca o stomatită de însoţire. 

Simptome: senzaţie de arsură în gură, dureri cu ocazia masticaţiei, salivaţie abunden- 
tă, gust rău. Mucoasa este hiperemiată şi edemaţiată. 

Tratamentul constă în suprimarea cauzei (îngrijirea dinţilor, tratarea infecțiilor sau a 
bolilor respective, suprimarea toxicelor etc.), alimentaţie de protecţie (lichide, pireuri, 
fără condimente) şi în spălături şi gargarisme cu apă bicarbonatată 2 - 3%, infuzii de mu- 
şeţel, apă oxigenată, soluţii de sulfat de zinc 0,5%, apă boricată 2 - 3%, soluţie de pro- 
caină 1% etc. 


4.3.1.2. STOMATITA ULCEROASĂ 


Cunoaşte drept cauză mai frecventă infecțiile cu bacili fusiformi şi cu spirocheta 
Vincent (asociere fusospirilară), dar poate să apară şi după intoxicații cu mercur, plumb, 
arsen, precum şi în scorbut, pelagră, sprue şi în cursul leucemiilor. 

Simptomele sunt evidenţiate prin: senzaţie de arsură bucală, dureri de masticaţie (care 
devine foarte anevoioasă), miros fetid al gurii, salivaţie abundentă. Uneori, survin stări 
febrile şi stare generală proastă. 

Examenul obiectiv: la început apare hiperemia pe gingie, apoi se întinde pe mucoasa 
jugală şi a buzelor, evitând părţile fără dinţi ale gingiei. Ulceraţiile apar şi ele din primele 
momente, sunt mici şi sângerează la o atingere uşoară. Se poate constata şi o tumefiere 
sensibilă a ganglionilor regionali. 

Tratament: în afară de folosirea mijloacelor de protecţie a mucoasei, se tamponcază 
ulceraţiile cu nitrat de argint şi se fac spălături cu infuzii de muşetel sau soluţie de per- 
manganat de potasiu 1/10 000. Se mai utilizează spălături cu procaină 1%. 


4.3.1.3. STOMATITA GANGRENOASĂ (noma) 


Este o afecțiune rară, însă de mare gravitate. Apare la debilitaţi, mai ales la copii după 
boli infecțioase. Cunoaşte drept agenţi patogeni asocieri de germeni anaerobi cu germeni 
fusiformi şi spirochete. 

Simptome: febră (39 - 40%), frisoane, faţă palidă-plumburie, stare generală gravă. 
Semne locale: apariţia unui infiltrat cu ulcerație pe mucoasa bucală, la un colț al buzelor, 
puțin dureros; apoi ulceraţia se extinde, apare repede gangrena cu necroze şi se extinde la 

față, provocând o distrucţie mutilantă. Se poate complica cu o gangrenă pulmonară sau 
cu diaree septice. 

Evoluţia este foarte gravă, spre exitus, prognosticul fiind însă îmbunătăţit după apa- 
rifia anitbioticelor. 

Tratamentul este medical (antibiotice în doze suficient de mari, ser antigangrenos, 
susținere a stării generale) şi chirurgical (cauterizări). 


4.3.1.4. STOMATITA AFTOASĂ 


Cauza este necunoscută. Se întâlneşte mai frecvent la copii, la anemici, debilitaţi, dia- 
betici. Se manifestă prin apariţia unor vezicule pe mucoasa obrajilor, a palatului şi a lim- 
bii; veziculele se sparg după 2 - 3 zile şi lasă o necroză superficială, care se acoperă apoi 
cu un exsudat fibrinos-albicios. Leziunile se vindecă destul de greu (12 - 14 zile) şi câte- 
odată se observă forme recidivante, cu durată de luni şi chiar ani de zile. 

Stomatita aftoastă trebuie deosebită de febra afioasă, care este o boală contagioasă, 
apare în epidemii şi este provocată de un virus filtrant care se transmite de la vite bolnave 
prin laptele nefiert; bolnavul are febră, grețuri, diaree şi prezintă leziuni pe mucoasa 
bucală. 

Tratamentul stomatitei aftoase constă în spălături şi gargarisme cu soluţii de bicar- 
bonat de sodiu sau cu infuzie de muşeţel bicarbonatată. 


4.4. BOLILE ESOFAGULUI 


Patologia esofagiană cunoaşte boli funcţionale (spasme esofagiene), boli inflamatorii 
(esofagite), stenoze esofagiene, ulcere, diverticuli şi tumori benigne şi maligne (cancerul 
esofagian). | 


4.4.1. SPASMUL ESOFAGIAN 


Definiţie: este o boală funcţională a esofagului, manifestată printr-o contracție spas- 
modică a musculaturii esofagiene. Spasmul se poate produce în oricare din porțiunile 
esofagului, dar cel mai des se localizează la una din extremități. 

Eliopatogenie: spasmul esofagian nu totdeauna are o cauză bine determinată; este 
vorba de spasmul numit idiopatic, primitiv sau esenţial, care apare pe un teren nevrotic şi 
survine în legătură cu emoții, şocuri neuropsihice etc. Este de obicei localizat spre cardia, 
de unde denumirea de cardiospasm. Cardiospasmul (achalazia cardiei, megaesofag) este 
insuficiența neuromusculară a corpului esofagian, cu o insuficientă relaxare a sfincterului 
esogastric şi dilatare retrogradă progresivă. În alte cazuri, cardiospasmul este secundar 
unor leziuni organice esofagiene (polip, cancer, diverticul, esofagită) sau unor boli dina- 
fara esofagului (ulcer gastroduodenal, colecistopatii, apendicite, anexite, boli ale medi- 
astinului) şi unor intoxicații (nicotină, stricnină, plumb). 

Simptomatologie: simptomul dominant este disfagia, care poate dura doar câteva mi- 
nute sau se poate prelungi până la câteva ore, apare brusc, fără o cauză precisă, şi este 
provocată, paradoxal, de ingerarea unor lichide sau poate fi declanșată de alimente reci. 
În spasmele mai pronunţate, bolnavul încearcă să forțeze trecerea alimentelor în stomac. 
Dacă spasmul se prelungeşte, esofagul se dilată. 

La examenul radiologic se poate vedea sediul spasmului, se pot observa stenoze fun- 
cționale multiple cu aspect de mătănii, mai ales spre cardia. De asemenea, examenul 
baritat poate evidenția leziunea organică responsabilă de un spasm secundar. Esofagos- 
copia precizează- sediul spasmului şi totodată permite descoperirea unei boli organice: 
cancer, diverticul, ulcer, esofagită etc. 

Diagnosticul pozitiv se bazează pe caracterul capricios al disfagiei, pe examenul radi- 
ologic şi esofagoscopie. Pentru precizarea cauzei care a determinat un spasm esofagian 
secundar se face o examinare clinică atentă (examen de tub digestiv şi glande anexe, exa- 
men neurologic, genital, urologic, al coloanei vertebrale cervico-dorsale etc.). 

Diagnosticul diferențial se face cu: esofagita, stenoza şi tumorile esofagiene. Va fi 
acordată o atenţie deosebită diagnosticului diferențial cu un cancer esofagian incipient, 
recurgându-se la nevoie la examenul endoscopic, completat cu o biopsie. 

Tratamentul spasmului esofagian idiopatic constă în înlăturarea cauzelor declan- 
şatoare, în sedative şi antispastice. Pentru spasmul secundar se vor trata afecțiunile orga- 
nice care provoacă spasmul, iar în timpul crizei se vor administra antispastice. În cazurile 
mai grave se pot practica infiltraţii ale splanhnicilor cu procaină şi dilatări cu sonde eso- 
fagiene. 


4.2.2. ESOFAGITELE 


Definitie: esofagitele sunt inflamații acute sau cronice ale esofagului. 

Etiopatogenie: cel mai frecvent este toxică, esofagitele fiind provocate de ingerarea 
unor substante caustice acide (acid clorhidric, sulfuric, azotic) sau alcaline (sodă caustică, 
potasă caustică, sodă de rufe). Se mai pot produce şi prin ingerarea unor lichide fierbinți 
sau prin înghiţirea unor corpi străini. Mai pot fi provocate de propagarea unei infecţii de 
vecinătate, de contactul cu acidul clorhidric gastric (regurgitări, vărsături frecvente), de 
masticaţie insuficientă, de abuzul de alcool şi tutun. 

Simplomatologie: tabloul clinic este dominat de disfagie şi de durerea retrosternală. 
Disfagia poate fi uşoară sau, alteori, atât de pronunţată, încât bolnavul să nu se mai poată 
alimenta. Durerea retrosternală este uneori foarte intensă (esofagită caustică, esofagită 
fleomonoasă). Salivaţia este abundentă. În esofagitele caustice apar vărsături brune, 
hematemeze şi vărsături care conţin necrozate. La examenul obiectiv se pot găsi leziuni 
bucale (când esofagita a fost provocată de substanţe corozive). În aceste esofagite, 
explorările intrumentale pot provoca accidente grave. 

Evoluție: esotagitele pot evolua acut sau cronic. Cu evoluţie acută sunt de obicei cele 
toxice şi provocate de iritaţii mecanice sau termice. Esofagitele caustice pot evolua spre o 
perforare în mediastin sau spre vindecare, cu cicatrice stenozante progresive. Esofagitele 
cronice au în general o evoluție mai benignă, putând duce totuşi cu timpul la stenozări. 

Tratamentul este profilactic şi curativ. Profilaxia va urmări, în primul rând, ca sub- 
stanțele toxice să fie păstrate cu precauţie, în aşa fel, încât să nu fie la îndemâna copiilor. 
De asemenea se vor evita ingerarea unor lichide fierbinţi, abuzul de tutun şi de alcool. 

Tratamentul curativ se adresează, în primul rând, intoxicaţiilor cu. substanţe caustice, 
fiind contraindicate spălăturile gastrice. Se urmăreşte neutralizarea toxicului: pentru 
acizi, neutralizarea se va face cu bicarbonat de sodiu, soluţie de magnezie calcinată (40 g/1 1 
apă), apă de săpun (15 g/l 1 apă), lapte, apă albuminată (albuşuri de ou bătute în apă), 
limonadă citrică, limonadă tartrică, apă boricată. Tratamentul simptomatic urmăreşte cal- 
marea durerii (morfină, analgetice, antispastice) şi combaterea şocului (soluție cloru- 
rosodică izotonică, soluţii glucozate, analeptice circulatorii). 

Pentru, prevenirea cicatricelor retractile, stenozante, se prescrie corticoterapie în aso- 
ciere cu antibiotice. În acelaşi scop se poate proceda şi la cateterizarea precoce a eso- 
fagului. Alimentaţia pe gură fiind la început imposibilă, se va proceda la alimentaţia pa- 
renterală; apoi regimul va fi lichid sau semilichid, după cum poate înghiţi bolnavul. 


4.4.3. STENOZA ESOFAGULUI 


Definiţie: stenoza esofagului este o îngustare mai mult sau mai puţin pronunţată a 
conductului esofagian. Stenozele esofagiene sunt localizate în mod. obişnuit în cele trei 
locuri de strâmptoare fiziologică a esofagului. 

Etiologie: în primul plan al cauzelor care pot duce la stenoză esofagiană stau inges- 
tiile de substanţe caustice. Mai sunt responsabile de stenozări şi următoarele cauze: înghi- 
țirea unor corpi străini, ulcerul peptic esofagian, stările postinfecţioase. 

Simptomatologie:. debutul bolii este anunţat de apariţia disfagiei, care inițial survine 

doar în înghiţirea alimentelor solide. Ulterior, disfagia se accentuează şi bolnavul nu mai 
poate înghiţi nici lichidele. Esofagul se va dilata deasupra stricturii şi alimentele se vor 
acumula-în punga formată; din când în când bolnavul va avea nevoie să golească această 
pungă, prezentând vărsături esofagiene. Pe măsură ce va fi redusă posibilitatea de ali- 
mentâre, bolnavul va slăbi şi se va deshidrata. 
Examenul radiologic va evidenția nivelul 
stricturii şi punga suprastricturală. Esofagoscopia 
relevă stenoza şi în acelaşi timp permite prelevarea 
unui fragment de țesut pentru biopsie (diagnosticul 
pentru suspiciunea de stenozare canceroasă). 

Diagnosticul pozitiv va fi pus pe baza ante- 
cedentelor (ingerare de caustice, corpi străini), a da- 
telor clinice, a esofagoscopiei şi a examenului ra- 
diologic. Diagnosticul diferențial va fi făcut de 
cancerul esofagian, cu spasmul esofagian şi cu 
spasmul cardiei. 

Evoluţia stenozei esofagiene este progresivă şi 
duce la denutriţia şi deshidratarea bolnavului. 

Tratamentul constă în dilatări progresive. ale 
esofagului pe cale perorală, cu ajutorul sondelor 
esofagiene, sau pe cale retrogradă, prin gastrec- 
tomie. Se va combate spasmul supraadăugat cu 
ajutorul antispasticelor şi, în cazurile avansate, cu 
denutriţie, se va asigura reechilibrarea nutrițională a 

Fig. 46 - Stenoză esofagiană după ingestie bolnavului. Tratamentul chirurgical este impus de 

He'sbbstatilereaualilee, multe ori de evoluţia bolii, cu grija de a se asigura 

| alimentaţia bolnavului (eventual prin gastrostomie). 

Postoperator, până la restabilirea tranzitului esofagian, se va prescrie o alimentaţie 

progresivă, cu lichide şi semilichide, şi se vor folosi toate mijloacele de reechilibrare pe 
cale parenterală. 


4.4.4. CANCERUL ESOFAGULUI 


Etiologie: boala apare după vârsta de 50 de ani, bărbaţii fiind afectaţi mult mai frec- 
vent decât femeile. a¥ : 

Anatomie patologică: cancerul esofagian, care de obicei este un epiteliom, mai rar un 
adenocareinom, apare ca o tumoare polipoidă, conopidiformă, schiroasă sau ulceroasă. 

Simptomatologie: simptomul cel mai important este disfagia, el fiind singurul care 
apare precoce şi care ne dă posibilitatea să bănuim apariţia cancerului esofagian. Disfagia 
este descrisă diferit de bolnav; "nu trece mâncarea", "nod în gât", "se opreşte ceva în 
piept”; ea poate să apară brusc sau progresiv, să fie uşoară sau pronunțată. 

Ulterior se instalează durerea retrosternală sau în spate, regurgitarea, eructaţiile, văr- 
săturile. Într-un stadiu mai avansat mai apar voce răguşită sau bitonală, tuse, hema- 
temeză, melenă. 

Examenul obiectiv: sunt puţine date care să ne îndrepte spre diagnostic - scădere pon- 
derală, stare generală alterată, paloare, ganglioni limfatici tumefiaţi (supraclaviculari, cer- 
vicali, subaxilari). Când tumoarea este localizată superior, tracțiunea limbii este dure- 
roasă. A 

Reacţiile pentru decelarea hemoragiilor oculte sunt deseori pozitive. 

Examenul radiologic arată o strâmtorare rigidă, cu contur neregulat, peste care nu tre- 
ce undele peristaltice. Deasupra stricturii, esofagul apare dilatat. În stenozele complete, 
substanţa opacă nu mai trece dincolo de tumoare, iar conturul inferior apare neregulat. 

Esofagoscopia, însoţită de biopsie, este examenul cel mai preţios pentru diagnos- 
ticarea cancerului de esofag într-un stadiu iniţial. 

Diagnosticul pozitiv se face cu ajutorul anamnezei şi pe baza examenului radiologic şi 
al esofagoscopiei. 

Diagnosticul diferenţial se face cu celelalte afecţiuni esofagiene care provoacă disfa- 
gie, dureri şi regurgității, spasm esofagian, stenoze caustice sau inflamatorii, diverticuli 
esofagieni, megaesofag. De asemenea, vom face diagnosticul cu compresiunile extrin- 
sece: tumori mediastinale, anevrism aortic. 

Complicaţii: propagarea tumorii la organele vecine, metastazele la distanţă, abcedarea 
tumorii, perforaţii în organele vecine, hemoragii, fistule esofagobronşice. 

Evoluție: debutul trece neobservat, astfel că de obicei bolnavul se prezintă târziu la me- 
dic (după 6 luni - 1 an). Durata bolii este în medie de 1 an şi îndeobşte nu depăşeşte 2 ani. 

Tratamentul chirurgical este singrul care poate prelungi viața, dacă intervenţia s-a 
făcut într-un stadiu precoce. Se procedează la rezecarea tumorii, cu esofapoplastie. 

În caz de stenoză completă se face o gastrostomie de necesitate. Se mai încearcă 
roentgenterapia, radiumterapia şi se administrează calmantele necesare. 


4.5. BOLILE STOMACULUI 


4.5.1. GASTRITELE 


Definiţie: gastritele sunt boli care se manifestă printr-un sindrom de suferință gastrică 
şi care pot fi provocate de procese inflamatorii, degenerative, metaplazice, alergice, care 
interesează mucoasa şi submucoasa stomacului. Termenul de gastrită nu se aplică deci 
numai în sensul strict de inflamație a mucoasei gastrice, ci într-un sens mai larg, astfel 
fiind denumite majoritatea suferințelor gastrice, în afara celor din ulcerul şi cancerul 
gastric. Punem diagnosticul de gastrită atunci când, în prezenţa semnelor clinice evoca- 
toare, constatăm modificări morfologice directe sau semne de alterare a mucoasei gas- 
trice, prin mijloace de investigaţie (radiologie, gastroscopie), precum şi funcționale, 
privind secreția de acid clorhidric. 

Din punctul de vedere al evoluţiei clinice, gastritele sunt acute sau cronice, iar din 
punct de vedere etiopatogenic, primitive şi secundare. 

Eliopalogenie: cauzele care provoacă apariţia gastritelor sunt foarte numeroase şi, 
după proveniența lor, recunoaştem factori exogeni şi endogeni. Factorii etiologici exo- 
geni sunt de natură mecanică, termică,. chimică, alergică, infecțioasă. Masticaţia insu- 
ficientă datorită obişnuinței sau unei danturi deficitare, tahifagia, mesele abundente, ali- 
mentele voluminoase sunt factori de iritatie mecanică. Factorii termici intră în acţiune 
prin consumarea aliementelor şi a băuturilor prea reci sau prea fierbinţi. Un rol nociv îl 
au şi anumite mâncăruri preparate cu prăjeli, unele conserve şi mezeluri, alimentele con- 
dimentate, alcoolul, abuzul de cafea, tutunul.Foarte multe medicamente luate timp înde- 
lungat sunt factori iritanți pentru stomac: salicilaţii, Acidul acetilsalicilic, Aminofena- 
zona, antinevralgicele, PAS, preparatele de reserpină, cortizonicele, Fenilbutazona, In- 
docidul. | 

Factorii endogeni pot fi bolile infectocontagioase şi stările septice. Leziuni ale mu- 
coasei gastrice sunt constatate în uremie, în hipoproteinemii, în pelagră, scorbut, în anc- 
mii biermeriene. 

Anatomie patologică: în gastrita acută simplă se evidenţiază macroscopic: o mucoasă 
congestionată, cu zone de eroziune şi cu mici hemoragii; o mucoasă cu pliuri îngroșate şi 
acoperite cu mucus; microscopic: vasodilataţie şi descuamări ale epiteliului superficial. 

În majoritatea cazurilor, o gastrită, odată instalată, persită ca un proces cronic evo- 
lutiv - la început hipertrofic, apoi atrofic. În unele situaţii, cum se întâmplă în anemia 
biermeriană, glandele gastrice dispar, păstrându-se numai epiteliul mucoasei. 

Tabloul clinic va fi studiat separat pentru gastritele acute şi pentru cele cronice. 

Gastritele acute sunt mult mai rare decât cele cronice. Ele pot fi: Acute simple sau Ca- 
tarale, denumite de autorii francezi "embarras gastrique febrile” flegmonoase (frisoane, 
febră, diaree, colaps, epigastralgii, perforaţie), corosove, alergice, hemoragice, erozive 
(după aspirină, corticoizi, stresuri, etc). Diagnosticul se stabileşte endoscopic, prin gas- 

_trofibroscopie frecventă. 


4.5.1.1. GASTRITELE ACUTE 
4.5.1.1.1. Gastrita acută simplă (prin indigestie) 


Este cea mai obişnuită formă a gastritelor acute şi apare în urma consumului de alcool 
în cantități mari, după mese copioasc, condimente sau mese grele (ciuperci, moluște, 
grăsimi). 

Simptomatologie: dureri în epigastru, curând după masă, însoţite de gust rău, preţuri, 
sialoree şi vărsături, la început alimentare, apoi bilioase sau mucoase. Tranzitul intestinal 
poate fi nemodificat, dar pot surveni diaree sau constipaţie. Ca semne generale se întâl- 
nesc cefaleea, astenia, starea de indispoziţie, inapetenţa şi chiar repulsia pentru mâncare. 

Examen obiectiv: bolnavul este slăbit, cu pielea uscată şi palidă. Limba este saburală, 
abdomenul este dureros la palpare în epigastru. Câteodată, apare şi un herpes labial. 

Examenul sucului gastric arată o mate cantitate de mucus, iar gradul de aciditate este” 
variabil. La examenul radiologic se constată mult lichid de hipersecreţie, peristaltism 
exagerat sau hipotonie gastrică, spasm piloric; de regulă se notează o întârziere în eva- 
cuarea bariului. 

Diagnosticul pozitiv se bazează pe datele clinice, ţinând seama de apariţia bruscă a 
simptomelor curând după cauza provocatoare. 

Diagnosticul diferenţial se face cu pastritele acute din stările septice sau din bolile in- . 
fecțioase, cu o colecistopatie acută, o apendicită acută, cu debutul unei hepatite epide- 
mice, cu unele intoxicații, cu vărsăturile de natură central-nervoasă. Uneori, prima mani- 
festare a ulcerului gastroduodenal poate să îmbrace aspectul gastritei acute. De asemenea, 
să nu uităm manifestările pe care le poate avea sarcina în primele săptămâni. 

Evoluția gastritei acute simple durează 2 - 5 zile, mergând spre vindecare. Gastritele 
acute neglijate sau repetate pot evolua spre cronicizare. : 

Tratamentul profilactic constă în evitarea cauzelor care provoacă boala. 

Tratamentul curativ are la bază, în primul rând, regimul dietetic. În primele zile se va 
prescrie un regim hidric cu ceaiuri de mentă, muşeţel, tei şi supe de zarzavat strecurate. 
După două zile se pot introduce pireuri de legume, griş, orez, paste făinoase, lichide nu 
prea dulci, mere rase; ulterior, în funcţie de evoluţie, se vor da lactate, ouă fierte, carne 
slabă fiartă, perişoare în aburi, budinci. 

Tratamentul se poate începe cu încercarea de a provoca o vărsătură pentru evacuarea 
stomacului. Durerile vor fi calmate prin aplicarea unor comprese umede alcoolizate şi 
prin injecții cu Papaverină sau Atropină. În caz de deshidratare se recomandă soluţie clo- 
rurosodică izotonică, subcutanat, sau soluţii clorurate şi glucozate în perfuzii intra- 
venoase. La nevoie, în stările mai grave, cu hipotensiune, se vor administra analeptice. 


4,5.1.1.2. Gastrita acută corozivă 


Definitie: este consecinţa accidentelor constând în înghiţirea unor substanţe caustice: 
hidrat de sodiu, acid sulfuric, azotic, clorhidric, acetic, sublimat - substanţe care provoacă 
necroze pe diferite întinderi ale mucoasei gastrice. 

Simptomatologie: după ingerarea causticului, primul simptom îl constituie durerea 
extrem de intensă, cu localizare epigastrică şi retrosternală, urmată imediat de distagie, 
după care survin vărsături incoercibile. Prin vărsături se elimină substanța ingerată, apoi 
vărsăturile devin brune şi urmează hematemeze repetate. Starea bolnavului este foarte 
gravă, cu şoc; se adaugă fenomenele pe care toxicul le-a provocat asupra altor organe 
(rinichi, ficat). l 

Evoluţia gastritei corozive merge spre vindecare cu procese cicatriceale deformante, 
mutilante, la nivelul stomacului (şi al esofagului); uneori, se poate complica cu o perfo- 
raţie a stomacului sau cu o gastrită flegpmonoasă. 

Diagnosticul se bazează pe tabloul clinic grav şi pe identificarea agentului caustic 
care a provocat afecțiunea, şi în plus, pe prezenţa unor leziuni necrotice la nivelul buzelor 
şi în cavitatea bucală; de regulă se întâlneşte şi tabloul clinic al esofagitei corozive. 

Tratamentul trebuie făcut de urgență. Este contraindicată introducerea unor sonde 
pentru spălătură gastrică, din cauza pericolului de perforaţie. Se preferă administrarea 
unor soluţii neutralizante prin ingestie. Soluţiile neutralizante sunt menționate la trata- 
mentul esofagitei corozive. Alimentaţia orală fiind un timp imposibilă, se va recurge la 
clisme alimentare și la alimentaţia parenterală. În cazurile uşoare sau când stadiul bolii 
permite acest lucru, se prescriu lapte, supe de zarzavat, ouă moi; treptat se va trece la bis- 
cuiți, pişcoturi, smântână, frişcă, pireuri, făinoase, brânză proaspătă de vacă, perişoare 
fierte în aburi. După câteva săptămâni se va ajunge la o alimentaţie obişnuită. 

Pentru calmarea suferințelor se vor administra antispastice şi analgetice, în injecții sau 
supozitoare, iar pentru a combate deshidratarea şi starea de şoc se vor injecta soluții clos 
rurosodice sau glucozate, analeptice sau se va recurge la tratamentul pentru deşocare. 

4.5.1.1.3. Gastrita alergică 


Este provocată totdeauna de un alergen, de obicei alimentar (lapte, raci, peşte, ou etc. ) 
şi este manifestă cu un tablou clinic violent, care se instalează imediat după ingerarea 
alergenului: dureri epigastr ice violente, greţuri, vărsături, anxietate. Deseori apar pe tegu- 
mente plăci urticariene, iar la examenul sângelui se constată eozinofilie. 

Diagnosticul este înlesnit de recidivele bolii, care apar ori de câte ori bolnavul consu- 
mă un anumit aliment. 

Tratamentul este acel obişnuit în gastrita acută simplă; în plus se vor administra anti- 
histaminice: Romergan, Feniramin, Nilfan. Pentru viitor se recomandă bolnavului să nu 
mai consume alimentul incriminat sau să se încerce o desensibilizare faţă de alergen. 


Ka 


În general, tratamentul gastritelor acute este în principal igieno-dietetic (repaus la pat 
şi dietă), rehidratare (soluție glucozată şi cloruro-sodică izotonică în perfuzie de 2 - 3 |) şi 
după caz antispastice, analgetice, antivomitive (scobutil fiole, supozitoare sau comprima- 
te) cu sau fără torecan, adeseori se administrează Papaverină, (o fiolă de 40 mg), Plego- 
mazin (o jumătate de fiolă), Metoclopramid (o fiolă i.m.), supozitoare de Emetiral sau 
Lizadon. În gastrita flegmonoasă se administrează antibiotice în doze mari (penicilina G), 
intervenţie chirurgicală, cu drenaj etc. În gastrita hemoragică sunt necesare transfuzii de 

sânge, spălături gastrice cu soluţii clorurosodice-izotonice, alcaline, cimetidină şi în 
cazuri extreme intervenţii chirurgicale. 


4.5.1.2. GASTRITELE CRONICE 


Cercetările făcute cu ajutorul sondei de biopsie aspiratoare au arătat că numai o treime 
„din populaţia adultă are o mucoasă gastrică normală, în timp ce două treimi prezintă leziuni 
mai mult sau mai puţin evidente de gastrită. Dintre cei care au leziuni, la o bună parte nu 
există nici o manifestare clinică, fapt ce demonstrează că leziunile gastrice pot evolua foarte 
mult timp latent. Pentru aceste motive, unii autori preferă denumirea de gastropatie cronică. 

Simptomatologia fiind variabilă, au fost încercate diferite clasificări ale gastritelor 
cronice. Astfel au fost împărţite în hiperacide şi hipoacide, în gastrite hiperstenice şi hi- 
postenice, în gastrite hipertrofice şi atrofice. Studii recente de histopatologie tind să 
demonstreze că există o singură gastrită cronică cu stadii evolutive, iniţial fiind hiper- 
` trofică şi mai târziu ajungând la gastrita atrofică. 

La început, gastrita cronică se manifestă prin dureri epigastrice de intensitate variabilă, 
fără orar fix, cu evoluţie capricioasă. Durerea apare de obicei după mese mai condimentate, 
după acrituri, după alcool, după alimente greu digerabile. Se însoţeşte de pirozis şi de balo- 
nări postprandiale; mai rar apar vărsături după mese, bolnavul fiind parțial uşurat. 

Examenul obiectiv scoate în evidenţă o limbă saburală şi sensibilitate à epigastrului la 
palpare. Examenul sucului gastric arată mucus crescut cantitativ, iar gradul de aciditate 
este normal sau crescut. 

Radiologic pot fi găsite pliuri gastrice mai îngroşate şi neregulate. 

Gastroscopia relevă o mucoasă hiperemiată şi edemațiată, presărată cu mici pete 
hemoragice şi, uneori, cu mici eroziuni. 

Mai târziu, pe măsură ce boala evoluează, pacienţii devin astenici, palizi, durerile şi 
pirozisul apar mai rar şi sunt atenuate; pofta de mâncare scade, apar grețuri şi senzaţia de 
plenitudine gastrică şi de saţietate rapidă. Uneori, se iveşte şi diareea cu scaune de tip 
putrefacție. 

Examenul obiectiv: limba este lucioasă, papilele sunt atrofiate, abdomenul meteorizat 
sau excavat, cu epigastrul sensibil la palpare. Secreţia gastrică tinde spe hipoaciditate, 

până la anaciditate. Examenul radiologic decelează o mucoasă cu pliuri şterse şi stomacul 
are o evacuare încetinită. Gastroscopia arată o mucoasă netedă, sidefie, pe toată suprafața 
sau numai "în placarde". 

Evoluția este lentă (uneori mai rapidă) spre forma atrofică, adesea însoțită de anemie. 

Complicațiile mai frecvente sunt: enterocolita cronică cu diaree gastrogenă, anemia 
feriprivă, leziunile de perigastrită. 

Diagnosticul pozitiv se bazează pe tabloul clinic şi pe examenele sucului gastric, exa- 
menul radiologic, gastroscopie şi în special pe biopsia de mucoasă gastrică. 

Tratamentul profilactic constă, în primul rând, într-o susținută muncă de educaţie 
sanitară în vederea realizării unei corecte igiene alimentare. Mesele să fie luate la ore 
regulate, să se evite servirea meselor în condiţii de conflicte neuropsihice, să fie înlăturat 
obiceiul de a nu lua masa de dimineață. Se vor evita abuzurile de alcool, cafea şi tutun, 
mai ales acestea să nu fie consumate pe stomacul gol. Se va îndepărta obiceiul de a con- 
dimenta nociv mâncărurile şi de a se folosi prăjelile la prepararea culinară. Îngrijirea dan- 
turii are un important rol profilactic. Gastritele acute vor fi tratate precoce şi cu multă 
atenţie, pentru că prin neglijarea şi repetarea lor să nu se cronicizeze boala. 

Tratamentul curativ este de lungă durată şi la baza lui va sta regimul dietetic. Acesta 
trebuie să aibă în vedere cruțarea mecanică, termică şi chimică a mucoasei gastrice. Vor 
fi îndepărtate din alimentaţie condimentele, sărăturile, acriturile, brânzeturile fermentate, 
prăjelile şi rântaşurile, alimentele excitante (ceapa, usturoiul, cafeaua, cacaoa, ciocolata, 
ceaiul rusesc şi orice fel de băutură alcoolică). Fumatul va fi suprimat. Dieta va fi mai 
severă la îneput, apoi din ce în ce mai.permisivă, asigurându-se nevoile calorice, echili- 
brul principiilor alimentare, vitaminele şi sărurile minerale. 

Tratamentul medicamentos se bazează în primul rând pe alcaline şi pansamente gas- 
trice (hidroxid de aluminiu coloidal, carbonat de calciu, caolin, magnezia usta, bismut 
subnitric). La acestea se pot adăuga antispasticele î în formele hiperstenice, iar pentru cei 
cu hipoaciditate sau cu anaciditate se vor recomanda preparate cu acid clorhidric şi pep- 
sină şi fermenți pancreatici. În toate situațiile sunt binevenite tranchilizantele şi seda- 
tivele, în doze moderate. În tratamentul gastritelor cronice dau rezultate bune agenții 
fizici: comprese alcoolizate, raze ultrascurte, ultraviolete. 

În general tratamentul medicamentos, urmăreşte protejarea mucoasei gastrice sau co- 
rectarea unor deficiențe. Se administrează antiacide, mai mult decât pansamente gastrice, 
chiar când secreția de acid clorhidric este scăzută. Sunt utile preparatele Muthesa, echi- 
valentul Galogelului, Metoclopramidă (Reglan, Primperan) şi Sulpirida (Dogmatil) deoare- 
ce favorizează evacuarea gastrică, fără spasm sau atonie şi combat şi refluxul biliar. -Văr- 
săturile se combat cu Metoclopramidă şi supozitoare de Emetiral sau cu Torecan. La bol- 
navii anxioşi se administrează sedative şi tranchilizante ca: Diazepam, Rudotel, Hidroxizin 
(3 comprimate pe zi). Pentru combaterea unor carenţe se folosesc glutamat feros (Glubifer 3 
drajeuri pe zi), Vitamina C, Bg, Acid folic şi Vitamina By, în atrofia gastrică din anemia 

- pernicioasă. 

Tratamentul balnear se recomandă în afara perioadelor de acutizare, şi va fi diferen- 
tiat după gradul de aciditate a sucului gastric. În formele cu hiperaciditate se recomandă 
stațiunile Sângeorz, Slănic-Moldova, Bodoc, iar în formele cu hipoaciditate, rezultate 
mai bune se obţin la Covasna, Slănic-Moldova, Zizin, Borsec. 


4.5.2. ULCERUL GASTRODUODENAL 


Definiţie: boală caracterizată prin apariţia unei ulceraţii cu sediul pe stomac, pe por- 
țiunea superioară a duodenului, partea inferioară a esofagului sau ansa anastomotică a 

stomacului operat. Clinic, se manifestă prin sindromul ulceros, boala interesând întreg 
organismul, de unde şi denumirea de boală ulceroasă. 

Etiopatogenie: în încercările de a cunoaşte cauza acestei boli s-au emis mai multe teo- 
rii şi ipoteze: i ) 

- teoria localicistă a atribuit formarea ulcerelor unor tromboze vasculare în peretele 
stomacului sau al duodenului sau unor spasme arteriale prelungite; şi tromboza, şi spas- 
mul ar produce o ischemie localizată persistentă, care ar scădea rezistența mucoasei; 

- teoria mecanică susține că microtraumatismele. care acţionează asupra mucoasei ar 
fi responsabile de formarea ulcerului; apărătorii acestei teorii se bazau pe marea frec- 
venţă a ulcerului pe mica curbură gastrică: 

- teoria inflamatorie, bazată pe observaţia că ulcerul se însoţeşte adesea de gastrită, 
susţinea că gastrita premergătoare ar determina eroziunea mucoasei; 

- teoria clorhidropeptică afirmă că ulcerul s-ar produce prin autodigerarea mucoase 
sub acţiunea sucului gastric; de aici, şi denumirea bolii de ulcer peptic; 

- teoria neurovegetativă, pornind de la constatarea că majoritatea bolnavilor ulceroşi 
prezintă semne de tulburări neurovegetative (vagotonie), susține că acestea provoacă tul- 
burări în circulaţia şi în secreția gastrică şi creează astfel condiții pentru apariția ulceraţiei; 

- teoria corticoviscerală, emisă de Bikov şi Kurţin, pe baza concepției nerviste a lui 
Pavlov, explică procesul patogenic al bolii ulceroase astfel: ca urmare a stimulării exce- 
sive a interoceptorilor şi a exteroceptorilor se produce o dereglare a proceselor de exci- 
taţie şi de inhibiţie de la nivelul scoarţei cerebrale; acest fapt provoacă o tulburare a func- 
tiilor centrilor subcorticali, care devin dezordonate, haotice; vor rezulta modificări în to- 
nusul neurovegetativ, cu spasme în peretele gastroduodenal şi cu irigarea deficitară a 
unor porţiuni ale stomacului şi ale duodenului. Crescând activitatea peptică şi scăzând 
troficitatea mucoasei locale, se creează condiții favorabile pentru apariția ulceraţiei gas- 
troduodenale. 

La ora actuală se consideră că în apariţia ulcerului gastroduodenal intervin două serii 
de factori: 

- factori de apărare: integritatea mucoasei gastrice şi calitatea mucusului protector, ` 

„= factori de agresiune: secreția peptică şi acidul clorhidric. 

Slăbirea factorilor de apărare sau întărirea factorilor agresivi, jocul dintre aceste două 
categorii de factori pot crea condiţiile necesare pentru apariţia ulcerației. 

Pentru înţelegerea etiopatogeniei ulcerului gastric şi duodenal, trebuie să reținem şi 
faptul că secreția de acid clorhidric, este stimulată de trei substanțe: Gastrina, Acetil- 
colina şi Histamina. De altfel şi medicaţia se adresează acestora. De exemplu: Cimetidina 
şi Ranitidina acţionează ca antagoniști ai receptorilor histaminici - H3. Integritatea 
mucoasei gastrice este un proces continuu (celulele de la suprafaţa stomacului fiind com- 
plet înlocuite la fiecare 5 - 6 zile, iar secreția de mucus formează o dublă barieră protec- 
toare, externă şi internă). Cu rol în etiopatogenia bolii, mai trebuie amintiți factorii gene- 
tici (sugeraţi de frecvența crescută a ulcerului la rudele apropiate), factorii de mediu 
(fumatul, alimentaţie cu abuz de condimente şi alcool, factorii stresanţi), factorii neuro- 
psihici (structura psihică cu tensiune psihică crescută; sau descris şi ulcere de stress), 
medicamente agresive pentru stomac şi duoden (aspirina, fenilbutazona, indometacina, 
corticoizii, rezerpina, betablocantele, inclusiv drogurile care inhibă sinteza de pros- 
taglandine cu rol protector), factorii endocrini, bolile asociate (bronşita cronică, ciroza 
hepatică) etc. * 

Frecvența: ulcerul gstroduodenal apare cel mai frecvent la vârsta de 20 - 40 de ani 
(pentru localizarea duodenală) şi la 30 - 50 de ani (pentru cea pastrică). Se poate totuşi 
întâlni şi sub vârsta de 20 de ani și la cei peste 50 de ani. Este mai frecvent la bărbaţi 

decât la femei, raportul fiind de 3/1. Ulcerul duodenal este cam de două ori mai frecvent 
decât cel gastric. 

Anatomie patologică: ulcerul gastroduodenal constă într-o pierdere de substanță a 
peretelui gastric sau duodenal, de formă rotundă sau ovală, având un diametru care 
variază de la 0,3 până la 3 şi chiar 4 cm şi mai mult (ulcere gigante). De obicei sunt 
unice, însă pot apărea simultan două sau mai multe. Ulceraţia pătrunde până în submu- 
coasă; când însă ulcerul este penetrant, ea poate depăşi stratul muscular, ajungând până la 
seroasă şi chiar în organele vecine (pancreas, ficat). 

Ulcerul poate să fie acut sau cronic. El evoluează 3 - 6 săptămâni, apoi se poate cro- 
niciza, însoțindu-se de o proliferare a țesutului conjunctiv, cu retracţie cicatriceală şi pe- 
reţi groşi (ulcer calos). 

Este cunoscută predilecţia ulcerului de a avea anumite localizări. Astfel ulcerul gas- 
tric apare cel mai frecvent în regiunea antropilorică, apoi pe mica curbură, mai rar pe car- 
dia, pe marea curbură sau pe cele dou feţe; ulcerul duodenal se localizează cel mai des pe 
bulb și mai rar postbulbar. 

Simplomatologie: simptomele ulcerului g gastroduodenal sunt caracteristice, ele permi- 
țând singure diagnosticul. simptomul cel mai constant, şi care în mod dhioi îl deter- 
mină pe bolnav să se prezinte la medic, este durerea. 

Durerea are o localizare epigastrică, este intensă, se însoţeşte de o senzatie de arsură 
şi deseori iradiază în spate. Sediul durerii pare să aibă o legătură cu sediul ulcerației: du- 
rerea localizată în partea superioară a epigastrului sau în stânga liniei mediane a epigas- 
trului şi iradiind în stânga vertebrelor Tı; - Tp (toracale) este întâlnită în ulcerul micii 
curburii a stomacului; durerea localizată în dreptul liniei mediane, cu iradiere spre rebor- 
dul costal drept sau în dreapta vertebrelor Tu - Tu apare în ulcerele localizate piloro- 
duodenal. Intensitatea durerii este mare, mai ales în ulcerele vechi, care interesează și 
seroasa. Caracterul cel mai prețios pe care îl are durerea este periodicitatea: durerile apar 
în perioade de 1 - 3 săptămâni, separate prin perioade de linişte, în care bolnavul nu se 
plânge de dureri, chiar dacă nu respectă regimul alimentar. De cele mai multe ori, perioa- 
dele dureroase apar în cursul toamnei sau al primăverii (periodicitate sezonieră), însă pot 
apărea şi în alte sezoane; pe măsură ce boala se cronicizează, perioadele dureroase devin 
mai lungi şi mai dese. Un alt caracter al durerii constă în faptul că are un ritm orar în ra- 
port cu orele mesei. Uneori, durerea apare imdeiat după masă (durere precoce), ca în 
ulcerele localizate juxtacardial sau pe mica curbură gastrică; alteori, apar la 2 - 4 ore 
după masă (durere tardivă), cum se întâmplă în localizarea piloroduodenală a ulcerului. 
Uneori durerile apar nocturn, către miezul nopţii sau către orele 3 - 4 dimineaţa (în ulce- 
rul duodenal). În alte cazuri de ulcer duodenal, durerea poate să se însoţească de o senza- 
ție de foame (foame dureroasă). 

În general, durerea din ulcerul EEE E O este calmată de ingestia de alimente 
sau de bicarbonat de sodiu (sau alte alcaline). Pe măsură ce ulcerul devine cronic şi apar 
leziunile de perigastrită sau periduodenită, durerea devine aproape permanentă, periodi- 
` citatea şi ritmul orar având tendinţa să fie mai puţin marcate. 

Senzaţiu de arsură retrosternală (pirozis) este un semn des întâlnit, care unoeri înlo- 
cuieşte.durerea şi are un caracter ritmic şi periodic. De asemenea, mai pot apărea eructaţii 
acide, gust acru sau amar în gură. 

Vărsăturile, când apar, sunt de obicei postprandiale, precoce sau tardive, după loca- 
lizarea gastrică sau duodenală a ulcerului, ele fiind determinate de mese mai copioase, de 
abateri de la dietă, de consumul de băuturi alcoolice. Vărsăturile conţin alimente, sunt 
abundente şi au miros acid; uneori, bolnavul vomită numai suc gastric pur. O carac- 
teristică a vărsăturilor este aceea că atenuează durerea, deseori chiar o fac să dispară, mo- 
tiv pentru care unii bolnavi își provoacă singuri vărsăturile. 

Pofta de mâncare este normală sau crescută. Dacă bolnavul scade în greutate î în peri- 
oadele dureroase şi se spune că nu mănâncă, aceasta nu se întâmplă prin pierderea 
apetitului, ci prin frica de a mânca, pentru a nu avea dureri. 

Examenul obiectiv arată de obicei o 
stare generală bună; uneori bolnavul apa- 
re slăbit; poate să fie mai neliniştit, să ai- 
bă tulburări în somn. Examenul abdome- 
nului nu arată la inspecţie semne deose- 
bite, iar la palpare poate să existe o dure- 
re epigastrică, dar care nu ne oferă date 
concludente. 

Examenul sucului gastric, are o valoa- 
re mai mare când este făcut cu histamină 
şi când cifrele acidității în mEBQ/ sunt 
coroborate cu cantitatea de lichid pe oră, 
se studiindu-se debitul acidului orar. În ge- 
ant al micii curburi. neral se întâlnesc hiperaciditate şi hiper- 

secreție în ulcerul duodenal şi în cel 
piloric; în ulcerul gastric există normoaciditate, mai rar hiper- sau hipoaciditate. 


Fig. 47 - Ulcer gastric gig 


Fig. 48 - Ulcer gastric benign cu nişă pe mica curbură. 


Examenul radiologic este obligatoriu în ulcerul gastroduodenal, iar la nevoie va fi 
repetat. S-a dovedit că adesea examenul radioscopic nu este suficient, fiind necesar un 
examen radiografic cu clișee repetate (seriografie) (fig. 47, 48, 49, 50). Există situaţii în 
care examenul radilogic necesită folosirea unor probe farmacodinamice pentru stomac. 
Examenul radiologic ne poate oferi semne directe de ulcer sau semne indirecte. Semnul 
radiologic direct este nișa, care se prezintă ca o umbră în plus pe conturul stomacului sau 
pe duoden; când este văzută din față apare ca o pată persistentă; în jurul nişei apare o 
zonă mai clară, determinată de edem. Semnele radiologice indirecte sunt: prezenţa unor 
pliuri convergente ale mucoasei către nişă,. spasmul musculaturii gastrice imitând un 
deget care arată spre nişă şi modificările cicatriceale, aderenţiale, care deformează contu- 
rurile normale. În ulcerul gastric, nişa este localizată de obicei pe mica curbură, ea are 
tendința să regreseze, chiar până la dipariție completă, într-un interval de 3 - 4 săptămâni. 

Când nu dispare în acest răstimp, devine suspectă de ulceraţie malignă. Ulcerul duodenal 
provoacă spasme musculare şi procese de cicatrizare care modifică aspectul bulbului, 
dându-i diferite forme: "treflă", "ciocan", "stea", "diverticul" etc. 


li 


sora 


Fig. 49 - Ulcer gastric benign cu nişă pe mica curbură. 


Gastroscopiu este un examen util 
pentru precizarea unor diagnostice ne- 
sigure, mai ales când este vorba de be- 
nignitatea sau malignitatea unui ulcer. 
Gastroscopia poate arăta dacă există ul- 
cerații multiple şi permite biopsia prin 
vizualizarea directă şi examenul cito- 
logic. 

Un alt examen practicat în boala 
ulceroasă este cercetarea hemoragiilor 
oculte în materiile fecale (Adler, 
Weber); examenul este concludent nu- 
mai dacă nu există nici o altă cauză de 
sângerare pe întreg tractul digestiv şi 
dacă s-a ţinut un regim strict lactat timp 
de 3 zile. Examenul poate fi pozitiv în Fig. 50 - Ulcer duodenal fața anterioară a bulbului. 
perioada evolutivă, însă rezultatul 
negativ nu infirmă diagnosticul. 

Diagnostic: diagnosticul pozitiv al bolii ulceroase se bazează, în primul rând pe 
examenul clinic, în care anamneza joacă rolul important. Diagnosticul va fi întărit de evi- 
denţierea nişei la examenul radiologic. 

Diagnosticul diferenţial se face cu următoarele afecțiuni: 

Gastrita cronică, boală cu evoluţie mai capricioasă, în care durerea nu are caractere 
de periodicitate şi ritmicitate, ea fiind mai persistentă. Examenul sucului gastric arată 
hipoaciditate sau normoaciditate şi mucus în cantitate mare, iar la examenul radiologic 
lipsesc nișa şi modificările cicatriceale, apărând doar modificări ale pliurilor mucoasei. 

Cancerul gastric apare mai frecvent după vârsta de 50 de ani, boala are un istoric mai 
scurt, apetitul este scăzut până la inapetenţă, bolnavul slăbeşte, durerile au un caracter 

aproape continuu. La examenul obiectiv se constată că bolnavul este palid, slăbit, iar 
laboratorul arată anemie, viteză de sedimentare crescută; radiologic, apar aspecte carac- 
teristice. 

Colecistita cronică este mai frecventă la femei, se manifestă cu dureri fără perio- 
dicitate, declanșate de alimente grase, prăjeli, ouă şi care nu sunt calmate de alcaline. 
Durerile predomină în hipocondrul drept şi iradiază spre epigastru si mai ales spre spate 
şi umărul drept. 

Duodenita, de altfel, poate însoţi ulcerul duodenal. Bolnavii cu duodenită prezintă o 
hipersecreție acidă şi inflamația mucoasei duodenale (examenul histologic al țesutului din 
biopsia realizată în timpul duodeno-fibroscopiei, arată infiltrații cu mononucleare şi 
ulcerații microscopice). Tabloul clinic este foarte asemănător. 

Sindromul Zollinger-Elison, este o tumoră pancreatică a insulelor Langerhans cu 
celule non beta. Se secretă un hormon de tip gastrină, care stimulează secreția gastrică 
acidă, responsabilă de apariţia ulcerului. Se caracterizează prin ulcer gastric şi. mai ales 
duodenal, secreție hiperacidă şi diaree. Durerea este epigastrică, mai intensă ca în ulcer 
cu durată mai îndelungată. Secrcţia hiperacidă este enormă. Ulcerul este localizat post- 
bulbar. Administrarea de secretină, care la individul normal inhibă eliberarea de pastrină, 
în această boală creşte gastrinemia. Tratamentul este chirurgical (gastrectomie), extir- 
parea tumorii fiind aproape imposibilă. 

Evoluție: ulcerul gastroduodenal are o evoluţie caracterizată prin alterarea perioadelor 
„dureroase cu perioade de linişte. Perioadele cu manifestări dureroase sunt determinate fie 
de apariția ulcerului, fie de recrudescenţa unui ulcer cronic. Ulcerele cronice, cu cica- 
trice, cele penetrante, cele calose pierd ritmicitatea, durerile devin continue şi răspund 
greu la tratament. Complicaţiile modifică tabloul clinic al bolii, după cum se va vedea din 
cele ce urmează. 

Complicaţii: Hemoragia gastroduodenală este complicaţia cea mai frecventă a ulce- 
rului gastroduodenal. Hemoragia ocultă este un semn obişnuit al bolii ulceroase şi nu 
trebuie considerată drept o complicaţie. Hemoragia acută constituie însă una dintre cele 
mai grave complicaţii ale acestei boli. Hemoragia ulceroasă poate să survină în oricare 
din momentele evoluţiei ulcerului gastroduodenal. Nu sunt rare cazurile în care hemo- 
ragia este prima manifestare a bolii şi se întâmplă, uneori, ca ea să fie chiar singura mani- 
festare. Alteori, hemoragia poate fi declanșată de diferiţi factori: mese copioase, abuz de 
băuturi alcoolice, boli intercurente, traumatisme abdominale, sondaj gastric, examene 
radiologice, folosirea unor medicamente ca Acidul acetilsalicilic (aspirina), cortizonicele, 
Fenilbutazona. Hemoragia se manifestă prin hematemeză şi melenă. În hematemeză, 
sângele provenit din stomac are o culoare roşie-închisă, uneori roşie-neagră. Sângele 
poate să fie sau nu amestecat cu mucus şi cu resturi alimentare. În cazurile de hemoragii 
mari, fulgerătoare, sângele poate să aibă şi o culoare roşie, de sânge proaspăt. Când sân- 
gerarea este mai mare (peste 60 g), apare melena, care se prezintă ca un scaun carac- 
teristic, de consistență lichidă sau păstoasă, cu un aspect asemănător cu păcura sau cu: 
crema de ghete de culoare neagră. Când bolnavul a ajuns la medic mai târziu şi descrie 
un asemenea scaun, este bine să se procedeze la un tact rectal. 

După cum cantitatea de sânge pierdută prin hemoragie este mai mică sau mai mare, 
constatăm la bolnavi semne generale de diferite grade. În hemoragiile mai mici, bolnavul 
prezintă o stare de slăbiciune, amețeli, paloare, transpiraţii, tahicardie. În cazul hemoragiilor 
mari, starea generală este foarte alterată, „bolnavul acuză lipotimii, transpiraţii reci 
abundente, extremităţi reci, paloare accentuată, puls foarte rapid şi slab, scăderea tensiunii 

arteriale. La asemenea boinavi este obligatoriu cercetarea. frecventă a pulsului şi a tensiunii 
arteriale. Când se pierde o cantitate de sânge mai mare de 300 ml se instalează şi anemia, 
care va fi cercetată cu ajutorul hemogramei, dar mai ales prin urmărirea hematocritului si a 
cantităţii de hemoglobină. De semnalat că după hematemeză şi melenă - dacă bolnavul este 
în perioada dureroasă - durerile se atenuează sau dispar în zilele următaore. 

Perforaţia: o complicaţie de temut a bolii ulceroase este perforaţia în peritoneul liber. 
Această complicaţie se întâlneşte mai frecvent între 30 şi 50 de ani şi apare mult mai des 
la bărbaţi decât la femei. Localizarea duodenală pare mai predispusă la perforatie decât 
cea gastrică. Perforaţia se manifestă clinic extrem de brutal. Bolnavul acuză în mod brusc 
o durere violentă în epigastru, durere asemănătoare cu o "împunsătură de cuţit” sau 
"lovitură de pumnal" şi care depăşeşte cu mult ca intensitate durerea cunoscută de ulce- 
ros. Bolnavul se încovoaie, îşi ține pumnii în epigastru, îşi ridică coapsele pe abdomen. 
Durerile pot iradia în umeri, iar mai târziu se extind în tot abdomenul. La examenul 
obiectiv se constată un facies anxios, cu ochi încercănaţi, paloare, transpiraţii reci, extre- 
mități reci, puls rapid şi slab, până la puls imperceptibil, scăderea tensiunii arteriale. 
Semnele cele mai importante le obţinem la examenul abdomenului: peretele abdominal 
are musculatura contractată în epigastru (apărare musculară), contiactură "de lemn", iar 
la atingerea tegumentelor epigastrice durerea este exacerbată (hiperestezie cutanată); în 
orele următoare, contractura se va extinde la întreg, peretele abdominal. Se mai constată 
semne de pneumoperitoneu superior: dispariţia matităţii hepatice şi apariţia unei benzi 
luminoase între diafragm şi ficat, la examenul radiologic. La tactul rectal se evidenţiază o. 
durere intensă a fundului de sac Douglas. Temperatura poate fi normală sau să existe 
hipotermie; mai târziu, pe măsură ce se constituie peritonita, temperatura va creşte. Leu- 
cocitoza atinge de la început valori mari, de 10 000 - 20 000, cu polinucleoză. Evoluţia 
decurge către stadiul final în 6 - 12 ore, când se constată tabloul clinic al peritonitei 
generalizate, cu sughiţ, eructații, vărsături, baionare, stare infecțioasă, alterare din ce în 
ce mai intensă a stării generale, paralizie intestinală, colaps. 

Există situaţii când perforaţia este mică şi acoperită rapid de peritoneu, situații cunos- 
cute sub numele de perforaţie acoperită. Debutul este tot violent, cu contractură abdo- 
minală, însă cu evoluţie spre un abces localizat, cel mai adesea abces subfrenic; durerea 
rămâne localizată; bolnavul are frisoane şi febră şi prezintă starea generală și semnele de 
laborator ale unei supuraţii. Mai târziu, acest abces poate evolua spre resorbţie cu procese 
aderenţiale, sau se poate rupe şi să provoace o peritonită generalizată, ori să progreseze 
spre organele vecine. 

Aceşti bolnavi trebuie supravegheați permanent şi atent, urmărindu-se aspectul lor, 
pulsul, tensiunea arterială, temperatura, vărsăturile, emisiile de gaze. Nu se va face nicio- 
dată greşeala ca - atunci când se bănuiește o perforaţie a ulcerului - să se administreze 
Morfină sau purgative sau să se facă un examen radiologic cu sulfat de bariu. 

Stenoza: ulcerele recente, mai ales cele care apar la tineri, se pot vindeca fără să lase 
cicatrice importante. Ulcerele cronice, mai ales cele caloase, se vindecă tardiv prin pro- 
cese cicatriceale însemnate, care pot provoca stenozări la nivelul stomacului, pilorului 
sau al duodenului (bulbar şi postbulbar). Acestea sunt stenozele cicatriceale sau organice. 
Mai pot exista şi stenozări datorate unor spasme prelungite sau unui edem mai persistent 
la nivelul orificiului piloric - stenozele funcționale. Stenozele funcţionale au o simpto- 
matologie mai moderată: senzație de plenitudine, vărsături alimentare, vărsături acide, 
balonări, eructații. Simptomele cedează spontan în câteva zile sau dispar.după adminis- 
trarea unor medicamente antispastice, motiv pentru care este bine ca, înainte de examenul 

radiologic, să se administreze antispastice, pentru a putea diferenţia o stenoză funcțională 
de una organică. i i 
Stenozele organice sunt mediogastrice, pilorice şi duodenale. Stenoza mediogastrică 
apare în ulcerele micii curburi a stomacului, când procesul de cicatrizare poate provoca 
îngustări care la examenul radiologic dau imagini caracteristice de stomac "în ceas de 
nisip”, "stomac biloculat”, de stomac "în melc" sau ca o "pungă de tutun”. Stenozele or- 
ganice ale pilorului şi ale duodenului se caracterizează prin tabloul clinic: al stenozei 
pilorice. Bolnavul are dureri epigastrice cu caracter continuu şi acuză o senzaţie de pleni- 
tutdine, afirmă că "nu se goleşte stomacul”, are greţuri, eructaţii, regurgitări alimentare 
cu gust acru. Vărsăturile îl uşurează, iar uneori şi le provoacă singur. Pe măsură ce ste- 
noza progresează, vărsăturile devin mai abundente şi conţin resturi de alimente consu- 
mate cu 6 - 12 ore sau chiar 2 - 3 zile mai înainte; bolnavul nu se mai poate hrăni decât 
cu lichide, slăbeşte, se deshidratează, acuză sete, devine oliguric, starea generală se alte- 
rează, apar semne de alcaloză (pierde HCI); poate să se instaleze o uremie extrarenală. La 
examenul obiectiv avem de-a face cu un bolnav emaciat, slăbit, astenic. La examenul 
abdomenului se observă uneori în epigastru mişcările peristaltice ale stomacului; se pune 
„în evidență clapotajul epigastric; în cazurile avansate, se poate constata o mare dilataţie a 
stomacului. l 
Pentru precizarea diagnosticului, metoda cea mai bună este examenul radiologic, care 
evidențiază un stomac dilatat, cu mult lichid de secreție pe nemâncate, cu aspect de "fulgi 
„care cad", uneori cu resturi alimentare. Substanța de contrast se depune la fund, dând un 
aspect de farfurie; peristaltismul stomacului este viu, iar prezența antiperistaltismului este 
considerată ca un semn sigur de stenoză. Examenul radiologic se face repetat, la diferite 
intervale de timp, pentru că poate arăta prezenţa bariului în stomac până la peste 24 de ore. 
Malignizarea: mulţi autori nu sunt de acord cu malignizarea ulcerului gastric, ei sus- 
ținând că a fost de la început un cancer ulcerat sau- că este vorba de apariţia unui cancer 
independent de ulcer. Alţi autori admit că ulcerul benign al stomacului se poate malig- 
niza, mai ales în localizările porțiunii orizontale a micii curburi, pe antru şi pe marea 
curbură. Ne vom gândi la posibilitatea cancerizării ulcerului gastric când se modifică 
simptomele: dispar caracterele de periodicitate şi ritmicitate ale durerii, apare inapetența, 
bolnavul slăbeşte, devine anemic, creşte V.S.H.; când examenul sucului gastric arată o 
trecere spre anaciditate; când, după un tratament judicios de 3 - 6 săptămâni, examenul 
radiologic nu ne arată ameliorarea. Pentru precizarea diagnosticului se va recurge la 
fibroendoscopie gastrică, citologie exfoliativă, biopsie dirijată, intervenţie chirurgicală. 
Tratamentul profilactic: pentru prevenirea bolii ulceroase se iau măsuri care să prote- 
jeze scoarța cerebrală de diferite traumatisme şi care să ferească stomacul de agresiuni. 
Astfel se impun respectarea ritmului de muncă şi de repaus, evitarea suprasolicitărilor, 
evitarea stărilor emoţionale, crearea condiţiilor de relaxare. Pentru a feri mucoasa gas- 
trică de factori iritanţi, se va căuta să se respecte orarul meselor, să se ia mesele în 
condiţii de linişte, într-un anturaj plăcut, să nu se abuzeze de condimente, de băuturi iri- 
tante şi de tutun, să se mestece bine şi să se îngrijească dantura. 


x 
* k 


Ulcerul gastric, care prezintă unele particularități, impune prezentarea sa separată. Este 
mai rar decât ulcerul duodenal (20% din totalul ulcerelor), cu incidență maximă între 45 - 

55 de ani. 20% din cazuri se asociază cu ulcerul duodenal. Secreția de acid clorhidric este 
frecvent normală sau scăzută. În apariţia sa intervine mai puţin agresiunea clorhidropeptică 
şi mai mult scăderea barierei de mucus, sau alterarea troficității mucoasei. E 

Diagnosticul clinic se bazează pe particularităţile sindromului clinic ulceros. Ritmi- 
citatea şi periocidatea durerilor este mai puţin netă, ingestia de alimente nu uşurează 
totdeauna durerile (foamea dureroasă nu este deci caracteristică), uneori alimentele chiar 
agravează durerile. În ulceruļ gastric durerile sunt mai difuze, mai puțin localizate (de 
obicei mediogastric şi în hipocondrul drept). Tulburările dispeptice (inapetentă,. prețuri, 
vărsături), sunt relativ frecvente. Formele asimptomatice se întâlnesc adeseori: Radiolo- 
gic alături de nişă, predomină semnele indirecte (convergenţa pliurilor până în apropierea 
nişei, incizura marei curburi în dreptul unei nișe a micii curburi, retracția micii curburi). 
Endoscopia confirmă diagnosticul. 

Diagnosticul diferenţial se poate face cu toate durerile epipastrice din afecțiunile 
organelor abdominale, sau extraabdominale. Singurul diagnostic diferenţial important 
este între ulcerul şi cancerul gastric (nişa benignă şi nişa malignă). Diagnosticul diferen- 
tial cu cancerul gastric se bazează pe următoarele examene: 

- examenul radiologic (80 - 85% precizează diagnosticul). nişa benignă se proiectează 
în afara curburii gastrice, iar cea malignă în interiorul conturului gastric. Nişa benignă 
este rotundă, ovoidă, cu baza netedă iar cea malignă neregulată cu baza nodulară. Pliurile 
gastrice converg până la nişă în forma benignă şi rămân la distanţă în nişa malignă. 

- examenul endoscopic, bioptic şi citologic (citologie exfoliativă sau din sucul gastric) 
confirmă diagnosticul. 

- studiul secreției gastrice este numai orientativ, deoarece anaclorhidria histaminore- 
fractară se întâlneşte şi în alte boli. 

În sfârşit lipsa de răspuns la tratamentul medical pledează pentru malignitate. 

Tratamentul ulcerului gastric este asemănător celui doudenal. Există şi unele parti- 
cularităţi. Repausul şi dieta sunt similare iar antiacidele şi pansamentele gastrice repre- 
zintă medicaţia de bază. În schimb anticolinergicele sunt contraindicate, deoarece inhi- 
bând peristaltismul stomacului, întârzie evacuarea şi contribuie la hipersecreţie. Anta- 
goniştii histaminei (Cimetidina şi Ranitidina) sunt utili. Se mai întrebuințează uneori, 
acetazolamida, carbenoxolona sodică şi metoclopramida. 

Tratamentul curativ al ulcerului gasrroduodenal este medical şi chirurgical. 

Tratamentul medical trebuie făcut şi în perioadele de linişte şi va fi suficient de pre- 
lungit, până la câțiva ani. 

Măsurile igienice au la bază folosirea judicioasă a repausului. În cursul perioadei 
dureroase, repausul la pat este obligatoriu, el realizând o ameliorare rapidă. După atenu- 
area suferinţei se vor permite mici plimbări şi se va păstra repausul la pat 12 - 14 ore pe 
zi, respectându-se neapărat repausul după mese. În cazurile mai grave se recomandă 
îndepărtarea bolnavului din mediul obişnuit de viaţă şi de muncă, indicându-se internarea 
în spital în toate cazurile cu dureri rezistente şi în acelea în care se ivesc complicaţii. În 
perioadele de linişte se vor evita eforturile fizice şi intelectuale prea mari şi se vor res- 
pecta circa 10 ore de repaus la pat, zilnic, repausul postprandial de 30 - 60 de minute; la 
nevoie (imposibilitatea de a respecta măsurile ipienico-dietetice), se recomandă schim- 
barea locului de muncă. 

Dieta: regimul alimentar al bolnavului de ulcer gastroduodenal nu trebuie să fie un 
regim şablon, ci trebuie individualizat şi adaptat stadiului în care se află boala. Dieta tre- 
buic să protejeze mucoasa gastrică din toate punctele de vedere: protecţie mecanică 
(alimente bine mestecate, bine fărâmiţate, în pireuri, rase, tocate), protecţie termică 
(alimentele să nu fie pea fierbinţi sau prea reci), protecția chimică (să nu fie iritante, să 

nu excite secreția clorhidropeptică, să nu staţioneze mult în stomac). În perioadele dure- 
roase, regimul alimentar va fi mai sever, alimentele vor fi repartizate în 5 - 7 mese în 24 
de ore, la nevoie servindu-se noaptea. Alimentul de bază va fi laptele integral, repartizat 
la intervale de 3 - 4 ore; se va bea lapte şi la culcare şi se va pregăti un pahar cu lapte şi 
pentru noapte. Tot în perioada dureroasă se mai pot da ouă fierte moi, smântână, frişcă, 
puțin unt proaspăt, brânză de vaci, caş dulce, fulgi de ovăz. Pe măsură ce suferinţele se 
ușurează se adaugă biscuiţi, pişcoturi, supe mucilaginoase, supe-creme de cartofi, pireuri 
moi, făinoase fierte în apă sau în lapte, lapte de pasăre nu prea îndulcit. Ulterior se vor 
adăuga pâine albă prăjită sau uscată, carne slabă de vacă (dar nu supe de carne), vitel, 
pasăre preparată fiartă, peşte slab (şalău, știucă, păstrăv), preparat rasol, perişoare în 
aburi, papanași fierţi, zarzavaturi fierte (morcovi, spanac, dovlecei), mere şi pere coapte, 
mere rase, creme de lapte şi ou, creme cu frişcă. În perioadele de linişte se va ţine seama 
de protecția mucoasei gastrice; de aceea vor fi excluse din alimentaţie: extractele de 
carne (supe de carne), slănina, mezelurile, borşul, grăsimile prăjite, sosurile cu rântaş, 
ceapa, condimentele, conservele, usturoiul, leguminoasele uscate, ciupercile, alimentele 
cu celuloză grosolană (gulii, ridichi, bame), brânzeturi fermentate, sărăturile, murăturile,; 
ceaiul chinezesc, cafeaua, ciocolata, dulciurile concentrate (sirop, miere, marmeladă), 
băuturile alcoplice, sifonul, Pepsi-Cola, limonada, înghețata. Fumatul este interzis. Se pot 
folosi şi condimente neiritante (de exemplu cimbru, tarhon, chimen, vanilie). 

Tratamentul medicamentos: medicamentele folosite în tratamentul ulcerului gastro- 
duodenal urmăresc să protejeze mucoasa gastrică, să stimuleze secreția de mucus protec- 
tor, să tamponeze pepsina, exercitarea unei acțiuni antiacide, antisecretoare şi antispas- 
ie, să atenueze motilitatea antropilorită. i « 

“ Tratamentul medicamentos al ulcerului gastric şi duodenal, utilizează o 4 gamă largă de 
droguri, pansamentele gastrice şi antiacidele reprezentând ca şi în trecut tratamentul de 
bază. n 

Anltiacidele sunt substanțe care neutralizează acidul clorhidric, ameliorează evoluția 
ulcerului (în special cel duodenal) şi grăbeşte cicatrizarea nişei. Se deosebesc 2 grupe: 
antiacide sistemice (absorbabile) din care face parte bicarbonatul de sodiu şi nesistemice 
(care nu se absorb), din care fac parte carbonatul de calciu, sărurile de magneziu şi de 
aluminiu. Bicarbonatul de sodiu utilizat şi astăzi, este contraindicat datorită riscului de 
hipersecreţie secundară de acid clorhidric (fenomenul "Rebound") dar şi pentru efectele 
sale secundare (alcaloză, azotemie, hipercalciurie, nefrocalcinoză). Dintre antiacidele 
puţin absorbabile unul dintre cele mai importante este carbonatul de calciu. Acesta neu- 
tralizează timp îndelungat acidul clorhidric. Prezintă şi el unele dezavantaje, dintre cele 
semnalate la bicarbonatul de sodiu, dar în mai mică măsură. Provoacă constipație, favo- 
rizează litiaza renală şi produce hipersecreţie secundară clorhidro-peptică în măsură mai 
redusă. Sărurile de magneziu (oxidul, hidroxidul şi trixilicatul) sunt de asemenea utilizate 
frecvent ca de altfel şi sărurile de aluminiu (Oxid, Hidroxid, Carbonat, Fosfat, Silicat). 

Pansamentele gastrice sunt substanţe absorbante şi protectoare ale mucoasei gastrice, 
lipsite de efect tampon. Cele mai folosite sunt sărurile de bismut (subnitratul, carbonatul, 
silicatul, alumino carbonatul, etc). În doză mică (5 g sunt constipante); în doză mare 
(peste 20g) sunt laxative. La copii prezintă risc de methemoglobinemie. 

În practică se folosesc atât antiacidele cât şi pansamentele gastrice (carbonatul de cal- 
ciu, hidroxidul de aluminiu coloidal - Alucol şi oxidul de magnezie - magnezie austa). 
Exemple de formule magistrale: Rp Carbonat de calciu 60 g, Alucol 40 g, Magnezie usta 
20 g; sau Rp Alucol 80 g, Magnezie usta 50 g, o linguriţă rasă de 5 - 6 ori după mese. Se 
administrează şi la culcare. Frecvent utilizat este şi bismutul subnitric 30' înaintea mese- 

lor principale. Dintre preparatele farmaceutice prezentăm Ulcerotratul, echivalentul pre- 
paratului Roter, (3 x 2 comprimate după mesele principale); Ulcomplexul, 3 x | compri- 
mat după mese; 7risilicalmul (Trisilicat de magneziu) 3 x 2 tablete: după mese. Dicarbo- 
calmul 3 x 1 - 2 tablete după mese; iai cu 3 x | după mese; Calmogastrin 3 x | 
tablete după mese. 

Muthesa este un amestec de gel de hidroxid de aluminiu, şi hidroxid de magneziu cu 
un anestezic. Se administrează 2 linguriţe de 4 ori/zi, înaintea meselor principale şi la cul- 
care. Este sinonimul Ga/ogelului. Gelusilul conţine hidroxid de aluminiu, trisilicat de 
magneziu şi fosfat de calciu. Se administrează 1 - 2 comprimate (sfărâmate în gură), după 
mesele principale şi în caz de dureri. Ă 

Phosphalugelul, este un fosfat de aluminiu. Alte preparate farmaceutice sunt: Alma- 
gel, Gastrobent, Gaviscon şi Colgast. i 

În ceea ce priveşte anticolinergicele, al doilea mijloc terapeutic major, se adminis- 
trează cu o jumătate de oră înainte de mese. Dintre acestea, cele mai frecvent utilizate 
sunt: Atropina (Lizadonul conține şi. Atropină), Derivaţii de Belladona (Foladon, Fobe- 
nal); Scobutilul, echivalent al Buscopanuhii (Bromură de butil scopolamină); Probantin 
(Bromură de propantelină); He/camon (echivalent al Antrenylului) etc. 

Antagoniştii receptorilor histaminici H, sunt medicamente mai recent intrate în uzul 
clinic. Acestea acționează prin competiţie cu histamina, împiedicând secreția de HCI. 
Dintre antihistaminice două preparate sunt frecvent utilizate (Cimetidina şi Ranitidina). 
Cimetidina, (Tagamet, Altramet) are 200 mg/comprimat şi se administrează un compri- 
mat înaintea meselor principale, şi două la culcare (5 în total), 4 - 6 săptămâni. Nu are 
contraindicații şi este utilă în special în ulcerul duodenal dar şi în cel gastric. Ranitidina 
(Zantic, Gertocalm, Ranisan) este administrat î în doză de 300 mg/zi, 3 săptămâni şi are 
efecte superioare cimetidine. š 

Metoclopramida (Reglan, Primperan), 30 mg/zi este un medicament de bază în trata- 
mentul ulcerului gastric şi duodenal. Ameliorează evacuarea pilorică şi refluxul duodeno 
gastric şi se administrează 3 comprimate/zi. Se pare că efectul este superior în ulcerul 
gastric, unde se administrează înaintea meselor principale şi combate greţurile şi vărsă- 
turile. Este contraindicată asocierea sa cu atropina. 

- Acelazolamida, inhibitor al anhidrazei carbonice, diini secreția de HCI. Se admi- 
nistrează preparatul Ederen, 3 x 2 comprimate/zi, de 250 mg fiecare. 

Alte medicamente utilizate în tratamentul gastric şi duodenal i) l 

- sulpirida (Dogmatil), un psihotrop care controlează motilitatea şi fluxul sanghin 
gastric. (3 x 1 comprimat de 50 mg). 

- prostaglandinele asigură citoprotecția gastroduodenală, inhibând secreția gastrică. 
Nu este folosită în mod curent. 

- carbenoxolona, este utilă în ulcerul gastric. Se administrează sub formă de Duogas- . 
trone, 4 x | capsulă înainte de mese, 6 săptămâni. 

- bismutul coloidal (Bismut subcitric - de Noll), administrat înainte de mese, formea- 
ză o peliculă la nivelul ulcerului şi fixează pepsina şi clorul la acest nivel. 

- dizaharidele sulfonate, sucralfat (Ulcogant), sulfat de aluminiu zaharat acţionează ca 
precedentele medicamente formând o barieră de protecţie, care împiedică pătrunderea 
acidului clorhidric şi pepsidei la nivelul mucoasei gastrice şi duodenale. 

- La fel acţionează şi substanţele siliconate. Se mai folosește ca tratament vitamina U, 
histidina şi complexele fericosodice. 

Medicația sedativă este asociată cu succes dalijasi şi protectoarelor mucoasei. 

Tratamentul hidromineral se face numai în perioadele de acalmie a boolii, recoman- 
dându-se la cure la Sângeorz (izvorul "Hebe"), Malnaş (izvorul "Maria”) şi Slănic-Moldova. 
Aceste ape scad aciditatea şi secreția; se pare însă că schimbarea mediului, repausul, 
relaxarea nervoasă, regimul regulat de viaţă şi dieta din staţiuni au efectul cel mai bun. 

Tratamentul chirurgical se face numai din necesitate. Indicaţiile absolute sunt: perfo- 
rația, stenoza pilorică organică, care nu se atenuează în 7 zile, malignizarea (sau ulcerul 
malign), hemoragia masivă şi rezistentă la tratament, hemoragiile repetate. Indicaţiile 
relative: sunt ulcerele caloase, penetrante, ulcerele cu fibroză importantă, dacă nu ce- 
dează în 3 - 6 săptămâni de tratament intensiv, ulcerul cronic care nu intră în faza de 
acalmie după patru serii de tratament intensiv şi ulcerul posbulbar, care sângerează uşor 
şi predispune la fibrozări şi stenozări. 

Tratamentul complicaţiilor. Hemoragia ulceroasă va fi tratată medical, mai ales la 
bolnavii până la 40 de ani. Va fi tratată chirurgical când hemoragia este mare, când nu se 
opreşte şi există pericol de colaps, la bolnavii trecuţi de 45 - 50 de ani şi în cazul în care 
s-a repetat. Tratamentul medical al hemoragiei se face astfel: repaus la pat, linişte, cal- 
marea bolnavului; i se prescrie o dietă severă care constă în apă rece (cu lingurița), bucă- 
tele de gheaţă; se combat vărsăturile şi grețurile cu poţiune Rivieri, Emetiral (supozi- 
toare), Validol în picături (5 - 6 picături, de 5 - 6 ori/zi), injecții cu Scobutil; se fac perfu- 
zii cu sânge sau cu masă eritrocitară, repetate în raport cu cantitatea de sânge pierdută şi 
cu starea bolnavului; se administrează pe gură Trombină dizolvată în cantităţi mici; se 
administrează hemostatice (Clorură de calciu, Gluconat de calciu, Vit. K, Vit. P, Vit. C, 
Adrenostazin, Venostat); se aplică o pungă cu gheaţă pe regiunea cpigastrică. 

Bolnavul v fi supravegheat permanent, urmărindu-se pulsul şi tensiunea arterială; se 
vor cerceta hemoglobina, hematocritul, hemograma. În zilele următoare, bolnavul va fi 
alimentat cu prudență, îmbogățind treptat regimurile; se continuă tratamentul cu hemos- 
tatice şi, între mese, se vor administra alcaline; ulterior se va trata anemia. 

Perforaţia ulcerului se tratează chirurgical. Cu cât se operează mai repede, cu atât 
există mai multe şanse de a salva bolnavul. Până la începerea intervenţiei se aplică o pun- 
să cu-gheaţă pe abdomen şi se trece la antibiotice. Nu se vor administra calmante de tipul 
Morfinei. 

Stenoza funcţională se tratează medical: antispasmodice, antiacide, spălături gastrice. 

Stenoza cicatriceală impune un tratament chirurgical; dacă stenoza este avansată şi au 
apărut semne de deshidratare şi denutriţie, se va proceda în prealabil la corectarea acestora. 

Malignizarea ulcerului are o indicație chirurgicală absolută. 


4.5.3. CANCERUL GASTRIC 


Una dintre cele mai frecvente localizări ale bolii canceroase este aceea la nivel gas- 
tric. În cazul tumorilor maligne, problema cea mai importantă este aceea a unui diagnos- 
tic precoce. 

Eliopatogenia nu este cunoscută. Se poate vorbi numai de factori favorizanţi în apa- 
riţia cancerului şi de aşa-zisele "stări precanceroase”. În cazul cancerului gastric, stările 
patologice care trebuie să ne atragă atenţia pentru a exămina mai deosebit şi dinamic bol- 
navul sunt: polipoza gastrică, tumorile benigne ale stomacului, gastritele, mai ales gas- 
trita atrofă, ulcerul gastric şi anemia biermeriană. 

Frecvența: cancerul gastric apare mai frecvent la bărbaţi decât la femei, de obicei du- 
pă 40 - 45 de ani. 

Anatomie patologică: cancerul gastric se localizează de preferință în regiunea antro- 
pilorică şi pe mica curbură. Mai rar se dezvoltă pe regiunea cardiei şi pe marea tuberozi- 
tate. Cancerul gastric apare sub trei forme principale: vegetant, ulcerant, difuz-infiltrativ, 
mai rar ca o linită plastică canceroasă. Tumoarea canceroasă nu se limitează în timp nu- 
mai la stomac, ci avansează prin creşterea în continuilute la organele vecine: pancreas, 
ficat, vezicula biliară, esofag, epiploon, colon. Procesul canceros se poate generaliza prin 
metastaze la distanţă, pe cale limfatică sau pe cale hematogenă. 

Simplomalologie: boala poate să evolueze lent un timp îndelungat şi marea frecveţă a 
cazurilor cu evoluţia rapidă pare să nu fie reală, ci mai degrabă determinată de prezen- 
tarea bolnavului la medic într-un stadiu avansat. Bolnavul are la început simptome dis- 
crete, pe care le trece deseori cu vederea. Este aşa-zisul stadiu de latenţă relativă, care - 
sesizat - este cât se poate de util pentru diagnosticul precoce şi instituirea tratamentului la 
timp. În acest stadiu apare un microsindrom clinic: un bolnav care până la vârsta de 40 - 
45 de ani nu s-a plâns de nici o tulburare digestivă se prezintă la medic cu o serie de 
acuze de ordin general şi-digestiv. Microsindromul clinic general, nespecific, apare ca o 
consecință a "furtului metabolic” făcut de țesutul canceros: hiporeactivitate biologică 
generală, cu astenie; anxietate, sindrom nevrotice, anxios, stare subfebrilă, gripe repetate 
cu astenii pronunţate, sudoraţie, scăderea capacităţii de muncă, paliditate, V.S.H. crescut, 
hiperleucocitoză, anemie, scădere ponderală. Microsindromul clinic pe organul specific 
este evidențiat prin scăderea poftei de mâncare (la început moderată, apoi pronunţată 

„până la anorexie), lipsa senzaţiei de satisfacție după mese, refuzul unor alimente preferate 
mai înainte, uneori inapetenţă selectivă pentru carne, grăsimi sau pâine; aerofagie, sen- 
zaţie de plenitudine, oarecare jenă în epigastru. 

În faţa unui asemenea tablou clinic apărut la o persoană de peste 40 - 50 de ani sun- 
tem obligaţi să procedăm la o examinare foarte atentă clinică, radiologică, gastroscopică, 
la examene de laborator, pentru a nu scăpa diagnosticul precoce. 


Fig. 51 - Neoplasm gastric vegetant ocupând corpul Fig. 52 - Neoplasm gastric vegetant la nivelul 


şi tornixul şi treimea inferioară a esofagului. ` corpului sub fornix 

Stadiul manifest al cancerului gastric, stadiu în care se prezintă cel mai des bolnavul 
la medic şi care constituie o fază avansată, este caracterizat prin sindromul clasic al bolii: 
tulburări digestive gastrointestinale, inapetenţă uneori anorexie relativă pentru carne sau 
pâine, grețuri şi vărsături, semne ale instalării stenozei pilorice; sângerări frecvente şi de 
mică amploare, uneori hematemeză cu aspect de "zaț de cafea”, mai rar tulburări de 
tranzit, dureri epigastrice fără orar, necalmante de ingestia de alimente sau de alcaline, 
stare generală alterată, cu scădere în greutate; paloare a tegumentelor, care în stadii avan- 
sate au culoarea paiului, deseori temperatură crescută, astenie pronunţată, apatie. La exa- 
menul abdomenului se poate palpa, uneori, tumoarea. Se pot decela metastazele ganglio- 
nare în regiunea supraclaviculară stângă (semnul Virchow-Troisier). 

Examene paraclinice: examenul sucului gastric arată în cancerul de stomac anacidi- 
tate sau hipoaciditate, fără ca acesta să fie însă un semn constant. Uneori, pe lângă ana- 
clorhidrie se constată prezenţa acidului lactic - simptom inconstant şi tardiv -, ca şi pre- 
zenta bacilior Boas-Oppler. Prezenţa celulelor neoplazice în centrifugatul sucului gastric 
confirmă diagnosticul. Cercetarea hemoragiilor oculte în scaun arată că în peste 75% din 
cazuri reacţiile sunt pozitive. Acest examen trebuie făcut repetat, un examen negativ 
neputând fi luat în considerare. Hemograma poate evidenția o anemie hipocromă, uneori 
inițial, dar de cele mai multe ori este tardiv. Viteza de sedimentare a hematiilor este de. 
cele mai multe ori accelerată. l 


Fig. 54 - Neoplasm gastric cu nişă pe 


mica curbură (nișă malignă) 


Fig.53 - Neoplasm gastric al marii curburi 
corp de tip vegetant 


Examenul radiologic (fig. 51, 52, 53, 54) este cel mai util; el poate depista cancerul în 
faza iniţială şi confirmă diagnosticul. În stadiul iniţial, radiologul poate constata: îngro- 
şări circumscrise şi rigidități ale pliurilor mucoasei, aspecte polipoase neregulate ale 
mucoasei, diminuarea sau absenţa mişcărilor peristaltice; de asemenea trebuie să fie atent 
la semnele care imită ulcerul gastric. În stadiul avansat se pot observa: rigiditate locali- 
zată şi persistență, cu oprirea undelor peristaltice la acest nivel; umbre lacunare, cores- 
punzând defectelor de umplere prin prezenţa tumorii; deformări ale conturului gastric; 

nişă cu contur neregulat, întinsă în suprafață: nişă profundă triunghiulară, cu baza largă; 
rigiditate sau alungire a canalului piloric; lipsa bulei de gaz a stomacului etc. 

Gastroscopia: evidențiază tumoarea şi permite efectuarea biopsici. 

Diagnosticul pozitiv se bazează pe datele furnizate de examenul clinic și radiologic, 
precum şi pe examenele complementare şi mai ales pe fibroscopie şi biopsie. În situaţia 
unei suspiciuni: de cancer e preferabil să recurgem la o laparotomie exploratoare cu exa- 
men histopatologic externporaneu. 

Diagnosticul diferenţial al cancerului gastric în stadiul incipient se face cu ulcerul 
gastric. (Vezi ulcerul gastric). 

Suspiciunea malignităţi este dată de existența semnelor clinice și radiologice şi, mai 
ales, de dispariția semnelor clinice şi extinderea celor radiologice. Tot în stadiul incipient 
trebuie să excludem tumorile benigne ale stomacului (schwannoame, adenoame, fibro- 
mioame) şi gastrita cronică. 

În stadiul avansat, diagnosticul trebuie făcut cu sarcomul gastric, cu tumorile gastrice 
benigne, cu unele forme ale tuberculozei gastrice şi ale sifilisului gastric, cu infiltraţiile 
stomacului din boala Hodgkin şi din leucemii, cu anernia biermeriană. 

Evoluție: cancerul gastric evoluează spre caşexie şi moarte. Durata evoluţiei este varia- 
bilă, ea putând fi scurtată de apariţia unei boli intercurente sau de ivirea unei complicaţii. 

Complicaţiile cele mai frecvente ale cancerului gastric sunt următoarele: hemoragiile 
(mai ales sub formă de hematemeză, însă nu prea mari), perforaţia (în peritoneu sau într-un 
organ parenchimatos, uneori în colon sau jejun, cu formarea unor fistule) şi stenoza pilorică 
(localizările pilorice se pot manifesta uneori mai devreme, permiţând diagnosticul într-un ` 
stadiu nu prea avansat). 

Prognosticul cancerului gastric este grav. În ultimii ani, mijloacele de investigaţie mai 
perfecţionate şi tehnica mai bine pusă la punct a gastrectomiei au ameliorat prognosticul. 

Tratament: în cancerul gastric, singurul tratament eficace este intervenția chirugiculă. 
Se face o gastrectomie, la care se pot adăuga rezecţii parţiale de epiploon şi ficat. Nu se 
operează cazurile în care se constată prezenţa unor metastaze la distanță. Se va interveni 
chirurgical în toate cazurile în care există suspiciunea bolii. 

Tratamentul medical se limitează la cazurile care nu pot fi operate. Este un tratament 
simptomatic, care caută să atenueze durerea şi să corecteze tulburările diseptice, anemia etc. 

Tratamentul cu citostatice este paleativ. Se folosesc antimitotice, 5 Fluorouracil 1 g x 
2/săptămână, asociat eventual cu un preparat cortizonic. Se mai pot administra Metrote- 
xat, Endoxan, Mitomicina. 

Radioterapia este utilizată în tratamentul sarcoamelor gastrice. 


4.5.4. COMPLICAȚIILE STOMACULUI! OPERAT 


Datorită progreselor înregistrate în chirurgie, o mare parte din cazurile operate se 
vindecă fără a mai prezenta suferințe ulterioare. Totuşi, proporţia celor care reclamă în - 
continuare suferințe rămâne ridicată. 

După rezecția de stomac suferă toate funcțiile de bază ale stomacului: de rezervor, de 
digestie şi de evacuare ritmică. Primele două funcţii sunt suplinite în parte de etajele 
subiacente; funcția care suferă cel mai mult este aceea de evacuare ritmică. Efortul chi- 
rurgilor este îndreptat către realizarea unei guri de anastomoză, care să poată suplini pilo- 
rul şi care să asigure o evacuare ritmică a conţinutului gastric în jejun. Aproape întotdea- 

juna există tulburări postoperatorii, fiind cunoscută o perioadă de adaptare, perioadă care 
"trebuie să dureze, însă, cca 6 luni, maximum | an. 

În chirurgia bolii ulceroase se folosesc diferite tipuri de operaţie; gastrojejunostomia, 
| gastrectomia subtotală (cu anastomoză gastrojejunală sau cu anastomoză gastroduo- 
denală), gastrectomia totală, vagotomia, vagotomia selectivă (secţionarea numai a file- 
telor vegale destinate stomacului) şi în ultimul timp antrectomia cu vagotomie. 

Cele mai frecvente complicaţii sunt: 

Sindromul postprandial precoce, cunoscut şi sub denumirea de "dumping-sindrom" 
sau de sindrom jejunal, este destul de frecvent întâlnit. Ultimele cercetări arată că acest 
sindrom are la bază un mecanism neurohormonal: reflexe patologice pornite de la 
mucoasa jejunală şi intervenţia unor substanţe cu serotonina şi bradikinina. 

Simptomatologia sindromului este variată - uneori zgomotoasă, alteori mai ştearsă. 
Tulburările apar imediat după mese (la 10 - 15 - 20 de minute) şi constau în: dureri, grea- 
ță, mai rar vărsături, borborisme, diaree şi simptome vasomotorii (amețeli, transpiraţii, 
tahicardie, tahipnee, migrenă, extremităţi reci, lipotimii). Survin mai ales după mese bo- 
gate în lapte sau dulciuri; bolnavul simte nevoia să se culce imediat sau chiar preferă să 
mânânce stând culcat. 

Examenul radiologic arată un tranzit rapid al substanţei de contrast, anse jejunale 
dilatate şi hipotonie. Laboratorul arată modificări ale glicemiei: hiperglicemie urmată de 
hipoglicemie; potasiul este scăzut; volumul plasmatic este scăzut. 

Tratamentul medical constă în dietă şi medicaţie antispastică. Dieta va exclude din 
alimentaţie laptele, dulciurile şi va reduce cantităţile de hidraţi de carbon; în general, 
prânzurile vor fi fracţionate (5 - 7/zi). Ca medicamente se vor folosi: tinctură de belado- 
nă, câte 10 - 15 picături date cu 10 - 15 minute înainte de mese, soluţii de Procaină 1%, 
soluții cu Procaină şi Anestezină, poțiuni calmante (cu Aqua menthae, Aqua melissae), 
Bergonal, Scobutil, Neopepulsan, Pro-banthine etc. Se folosesc, cu succes, şi antiseroto- 
nice, cum este preparatul Deseryl, administrat cu 10 - 15 minute înainte de mese. 

Tratamentul chirurgical se face la cei cu suferinţe mari, cu slăbire pronunţată, la care 
tratamentul medical este ineficient; se urmăreşte, de obicei, repunerea în circuit a duode- 
nului. l 

Sindromul postprandial tardiv, cunoscut şi sub numele de sindrom hipoglicemic, este 
mai rar întâlnit decât cel postprandial precoce. Mecanismul patogenic nu este elucidat: se 
pare că intervin un factor local (jejunită) şi tulburări neurohormonale, cu hipersecreție 
insulinică consecutivă; în orice caz, există tulburări în metabolismul hidraţilor de carbon. 

Simptomatologia este destul de bine conturată: suferința apare la 3 - 4 ore după mese 
şi se manifestă cu cefalee, astenie, transpiraţii, paloare, tremurături, extremități reci, pal- 
pitații, balonări, senzație de foame exagerată. Simptomele variază în funcție de inten- 
sitatea hipoglicemiei, în cazurile grave putând merge până la comă hipoglicemică. Bolna- 
vul se calmează după o injecție cu 1 fiolă de glucoză 33% sau după ingestia câtorva 
bucățele de zahăr sau lingurițe cu dulceaţă. 

Tratamentul constă într-o dietă săracă în hidrați de carbon şi mai bogată în proteine şi 
grăsimi, cu mese fracționate (5 - 6/zi) şi repaus la pat postprandial. În criză se adminis- . 
trează glucoză injectabilă sau per os şi antispastice. 

Sindromul de ansă aferentă este destul de chinuitor, de aceasta făcându-se vinovat 
chirurgiul, care a lăsat o ansă prea lungă sau prea scurtă. Patogenia sindromului este ex- 
plicată prin staza favorizată de ansa aferentă lungă, antiperistaltică, tracțtionată de ade- 
rente, sau, mai rar, printr-o ansă scurtă cu anastomoză retrocolică. Efortul de evacuare a 

ansei duce la dureri, stază de hilă şi secreție pancreatică, care trecând în stomac, provoacă 
vărsături: există stază retrogradă în căile biliare extrahepatice, urmată de simptomele dis- 
kineziei duodenabiliare; staza creează condiţii favorabile dezvoltării florei microbiene, 
care va genera steatoreea. 

Simptomatologia este variată; la început, greață, gust amar şi senzaţie de presiune 
epigastrică; apoi, dureri mari în hipocondrul drept sau localizate paraombilical drept, 
după care urmează vărsături bilioase abundente, în urma cărora bolnavul se linişteşte; 
uneori, vărsăturile apar şi d jeun. Abdomenul este dureros la palpare în epigastru şi în 
hipocondrul drept. Uneori, se instalează infecţii intestinale, cu febră, diaree, steatorec, 
denutriție. 

Tratamentul medical va urmări o dietă de cruţare, cu proteine şi făinoase, fără iritante 
pentru ansa jejunală. Se vor administra antispastice pentru dureri şi, în cazul febrei sau al 
diareci, antibiotiee. Celor denutriţi li se vor da fermenţi pancreatici, vitamine, electroliți. 
Rezultate bune sunt obţinute şi prin drenaj biliar. N 
| Dacă suferința nu se calmează după 2 - 3 luni de tratament medical, atunci se reco- 
mandă reintervenţția chirurgicală, care urmăreşte reintroducerea duodenului în circuit. 

Ulcerul postanastomolic, sau anastomotic, sau ulcerul gastrojejunal, sau ulcerul 
peptic - complicaţie a stomacului operat - apare mai frecvent după anastomozele gastro- 
jejunale şi în condiţiile persistenţei hiperelorhidriei. Dezvoltarea ulcerului pastanas- 
tomotic este mai puţin frecventă, dar nu exclusă, după anastomozele pastroduodenale. 

Ulcerul se localizează pe gura de anastomoză sau pe ansa eferentă; dacă localizarea 
este situată mai sus, pe stomac, nu mai este vorba de ulcer postanastomotic, ci de o reci- 
divă a bolii ulceroase. 

Simptomatologia ulcerului postanastomotic are ca semn principal tot durerea, care 
este localizată paraombilical stâng sau în epigastru, este mai intensă şi mai de durată 
decât în ulcerul gastroduodenal. Durerea apare mai frecvent în timpul nopții sau la 4 - 6 
ore după mese; uneori are periodicitate orară şi mai rar sezonieră. Durerea cedează cu 
greutate sau nu cedează deloc la alcaline, antispastice sau sedative. 

Diagnosticul se confirmă prin examenul radiologic (seriografii), care arată prezența 
nişei şi frecvente fenomene de retracţie, de fibroză. La fibroscopie, ulcerul postanasto- 
moitic este greu vizibil şi numai atunci când este situat pe gura de anastomoză. Examenul 
secreției gastrice după stimulare cu histamină arată hiperelorhidric. Pentru a nu influența 
rezultatul examenului prin regurgitarea secreţiilor alcaline din ansa aferentă, se face ob- 
struarea gurii anastomotice cu un balon aplicat la o sondă şi se execută recoltarea secre- 
tiei pe o a doua sondă. 

Ulcerul postanastomotic este însoţit de complicaţii frecvente - nu prea mari, însă mici 
şi repetate. Perforaţia, cea mai întâlnită dintre ele, poate provoca peritonite sau poate fi 
latentă, ascunsă; aceasta se produce mai ales în pancreas; când penetrarea se face la colo- 
nul transvers, se realizează fistula gastrocolică, pentru decelarea căreia este necesară şi 
irigografia, pe lângă celelalte examinări. Stenoza poate să apară fie prin edem, fie prin 
procese de perijejunită şi provocă dureri mari şi vărsături. 

Tratamentul medical este cel recomandat în ulcerul gastroduodenal, însă regimul ali-. 
mentar implică mese mai reduse şi mai frecvente, cu administrarea alcalinelor de 4 - 6 
ori/noapte, mergându-se până la alcalinizarea continuă. 

Tratamentul chirurgical este frecvent impus de evoluția bolii, reintervențiile trebuind 
bine chibzuite; în general, se procedează, la conversiunea operaţiei primare în anastomo- 
ză gastroduodenală, însoţită sau nu de intervenţii pe ramuri vagale. 

Complicaţiile locale ale stomacului operator pot fi situate fie pe bontul gastric, fie pe 
gura de anastomoză, fie pe ansa eferentă. 

Pe bontul gastric poate să se manifeste o gastrilă a bontului, care este destul de frec- 
ventă şi constituie un factor de risc pentru malignizare; poate să apară un ulcer al bontului - 
complicatie mai rată şi cu simptomatologie obişnuită; cancerul bontului apare mai des când 
a existat un cancer ulcerat operat sau când a fost operat un ulcer cu localizare gastrică. 

Pe gura de anastomoză complicațiile care pot surveni sunt: stomatita, manifestată 
mai ales cu edem persistent (2 - 3 luni), prolapsul mucoasei gastrice, cancerul gurii de 
anastomoză şi invaginările jejunogastrice, care au o durată mai mare (până la 6 luni). 

Pe ansa eferentă, complicaţia cea mai frecventă este jejunita, cu manifestările ei de 
natură inflamatorie, dar şi cu repercursiuni asupra procesului de nutriţie. La acest nivel se 
mai pot întâlni complicaţii care constau în diskinezii ale ansei eferente. 

Sindromul de denutriție este o complicaţie foarte frecventă, cu o gravitate deosebită. 
Se manifestă prin tulburări în procesul de digestie: secreție gastrică redusă, bila este şi ca 
în cantitate mai mică, iar secreția pancreatică exocrină este redusă la jumătate. Concomi- 
tent cu tulburările digestive se manifestă şi "enteropatia stomacului operat”, care prezintă 
o serie întreagă de aspecte: tranzit intestinal accelerat, deficit de fermenţi, jejunită, defi- 
ciente în digestie şi absorbţie, pierderi de proteine - toate acestea cu consecinţe nefaste 
pentru întreg organismul (pierdere ponderală, denutriție, hipoproteinemie, edem, pierderi 
de potasiu, de vitamine, fier, calciu, anemie, de obicei feriprivă, şi foarte rar megaloblas- 
tică, osteoporoză, osteomalacie). 

Tratamentul constă în: regim alimentar echilibrat, cu suficientă putere calorică, bogat 
în proteine şi vitamine, cu mese reduse cantitativ și frecvente: corectarea tulburărilor de 
digestie cu fermenți pancreatici şi cu săruri biliare; administrarea de antispastice şi seda- 
tive, pentru liniștirea tranzitului, combaterea microbismului intestinal cu antibiotice; 
administrarea unor preparate de fier, anabolizante, vitamine, calciu, potasiu. Tulburările 
se corectează după circa 1 an. Există şi cazuri în care sindromul de denutriţie poate fi 
datorat unor greşeli de tehnică operatorie, şi atunci tratamentul medical trebuie să fie 
completat cu reintervenția chirurgicală. 


4.6. BOLILE INTESTINULUI 


4.6.1. DUODENITELE 


Definiţie: duodenita constă în inflamaţia acută sau cronică a mucoasei duodenale şi, 
cel mai adesea, este asociată cu gastrită sau cu o jejunită. 

Etiologie: duodenitele pot fi provocate de mai mulţi factori. 

Duodenitele acute cunosc cauze toxice - exogene şi endogene - şi cauze infecțioase. 
Duodenitele cronice sunt provocate de: infestări cu paraziți cu sediul în duoden, infecţii 
microbiene atenuate, întreţinute de o veziculă biliară infectată; procese alergice, intoxi- 
caţii cu alcool, stază duodenală, afecțiuni endocrine. 

Anatomie patologică: duodenitele pot prezenta varietăţi anatomopatologice (superfi- 
ciale, interstiţială, atrofică). La examenul macroscopic se constată o mucoasă hipere- 
miată, cu pliurile uşor tumefiate; în formele atrofice apare o suprafaţă netedă, trans- 
parentă, albicioasă, cu pliurile şterse. ; 

Simptomatologie: duodenita acută izolată este extrem de rară; de regulă este asociată: 
pastroduodenita acută, gastroduodenoenterocolită acută. Simptomatologia ei se confundă 

în aceste cazuri cu aceea a afecţiunilor asociate. De foarte multe ori, duodenita cronică 
precedă sau însoţeşte ulcerul duodenal şi se manifestă prin dureri în epigastru, paraombi- 
lical drept sau în hipocondrul drept şi cu senzație de arsuri, care apar la un interval după 
mese şi sunt atenuate prin ingestia de lapte sau de alcaline; tulburările acestea nu au 
periodicitate, apariţia lor însemnând apariţia ulcerului. Semnele proprii duodenitei sunt 
greața, inapetenţa, senzația de vărsătură, astenia, cefaleea, iritabilitatea, uneori scăderea 
în greutate. La examenul obiectiv se constată limbă saburală şi dureri la presiune în epi- 
gastru şi paraombilical drept. 

Tubajul duodenal ne dă unele indicaţii de inflamație duodenală: sonda pătrunde cu greu- 
tate în duoden şi de multe ori este aruncată înapoi în stomac. Lichidul duodenal este tulbure, 
floconos, cu mucus; la microscop se văd multe celule epiteliale, leucocite şi, uneor, lamblii. 

Examenul radiologic: mucoasa apare cu pliuri lărgite şi neregulate, cu aspect polipo- 
idal, de "fagure de miere”; există motricitate: hipertonie, spasme, hipotonie, stază; bulbul 
poate avea un contur neregulat. 

Evoluţia duodenitelor acute este de obicei spre vindecare, prin instituirea la timp a 
tratamentului. Duodenitele cronice au o evoluţie lungă, cu dureri permanente, cu şcurte 
perioade de linişte. 

Diagnosticul pozitiv se bazează pe semnele clinice şi este confirmat cu ajutorul radio- 
grafiei. La diagnosticul duodenitei trebuie să se aibă în vedere suferințele organelor ve- 
cine şi să se precizeze boala originară. 

Diagnosticul se bazează pe un sindrom clinic polimorf, acut sau cronic, care apare 
mai frecvent în infecții sau intoxicații, agresiuni toxice, alimentare, abuzuri alcoolice, 
tabagism, ingiena alimentară defectuoasă, stressuri, parazitoze, ciroză şi insuficiență car- 
diacă. Duodenita se asociază frecvent unei componente gastritice, când domină vărsă- 
turile şi enteritice, când domină diareea. Este mai frecventă la femei de 30 - 40 ani. Dure- 
rile simulează ulcerul, dar periodicitatea este diferită. Adeseori sunt prezente: inapetenţă, 
vărsături alimentare, preţuri, balonări postprandiale neregulate, exacerbate în perioade de 
2 - 3 zile. Sucul duodenal este tulbure sau floconos, uneori hemoragic. Examenul radio- 
logic şi endoscopic precizează diagnosticul. 

Diagnosticul diferential trebuie făcut, în primul rând, cu ulcerul duodenal; nu trebuie 
pierdut din vedere faptul că ulcerul postbulbar nu este atât de rar pe cât se credea. Duode- 
nita mai trebuie deosebită de gastrite, colecisiite, pancreatite, diverticulite. 

Tratament profilactic: se impune păstrarea unei corecte igiene alimentare şi tratarea 
corectă și la timp a bolilor care pot duce la duodenită. 

Tratamentul curativ va fi igieno-dietetic, ca în boala ulceroasă. În duodenita acută, 
dieta va fi aceeaşi ca în pastroduodenita acută, respectiv, gastroenterocolita acută. 

Tratamentul medicamentos va fi acelaşi ca în boala ulceroasă: alcalinizare prelungită, 
pansamente, sedative. 

Pentru parazitozele depistate, se va face tratamentul antiparazitar. În unele situații, 
când se constată infecţii, se va recurge la antibiotice. Vor fi tratate totdeauna şi suferin- 
tele organelor vecine: colecist, pancreas. 


4.6.2. ENTERITELE 


Definiție: enterita este o inflamație - fie parţială (jejunită, ileită), fie în totalitate - a 
intestinului subţire. Poate fi acută sau cronică. 

Eliopatogenie: enteritele sunt provocate uneori de tulburări funcționale, ca urmare a 
unor dereglări nervoase corticosubcorticale. Enteritele primitive pot fi de natură infec- 
țioasă sau pot fi determinate de toxice exogene (arsen, plumb, medicamente) sau endo- 
` gene (uremie). Parazitozele intestinale pot fi responsabile de procese enteritice. De cele 

mai multe ori; enteritele sunt secundare unor afecțiuni la nivelul stomacului şi al duode- 
nului sau al glandelor anexe: ficat, pancreas. 

În geneza lor contribuie dismicrobismul postantibiotic, fungi sau parazitoze, deficiențe 
enzimatice, alcoolul, factori imunologici cu componentă genetică, cauzei atrogene etc. 

Anatomie patologică: în enterite sunt cuprinse de procesul inflamator mucoasa şi sub- 
mucoasa. Mucoasa este roşie, cu edem şi acoperită de mult mucus. În procesele persis- 
tente este interesată şi seroasa. 

Simptomatologie: enteritele acute, care sunt rareori limitate la intestinul subţire, vor fi 
descrise în cadrul "Enterocolitei acute". 

Enterita cronică se manifestă prin dureri abdominale surde, care din când în când pot fi 
exacerbate, luând caracterul unor colici. Abdomenul este balonat, se aud zgomote hidro- 
aerice. Bolnavul mai poate prezenta scădere a poftei de mâncare, greţuri şi vărsături. La 
început, scaunele sunt de aspect normal, apoi încep să apară scaune diareice, păstoase, moi, 
de culoare deschisă şi amestecate cu mucus. Numărul scaunelor este de două până la cinci 
pe zi. În enterite mai apar şi manifestări la distanță: senzaţie de căldură, transpiraţii, conges- 
tie a feței, amețeli, lipotimii. Examenul abdomenului poate arăta meteorism şi dureri la pal- 

„pare în regiunea periombilicală; examenul coprologic, care este foarte important, eviden- 
țiază în general un conţinut bogat în grăsimi, iar examenul secreției gastrice, examenul bilei, 
cercetarea fermenţilor pancreatici aduc clarificări pentru diagnosticul etiologic. De aseme- 
nea se pot face investigaţii cu izotopi radioactivi, tubaj intestinal, endobiopsii intestinale, 
cercetări enzimatice. 

Examenul radiologic cu prânz baritat fracționat (Pansdorff) pune în evidență o eva- 
cuare rapidă a intestinului subţire, zone de spasticitate sau de hipotonie şi, în unele ca- 
zuri, modificări ale mucoasei. 

Evoluţia este îndelungată; dacă boala nu este tratată, tulburările de maldigestie şi de 
malabsorbţie vor slăbi mult bolnavul şi acesta va fi expus complicaţiilor, având o rezis- 
tență scăzută. 

Diagnosticul se pune pe baza datelor clinice şi pe examenul coprologic şi va fi pre- 
cizat cu ajutorul datelor oferite de investigațiile amintite. 

Tratamentul este igieno-dietetic şi medicamentos. Se recomandă mese la ore regulate, 
masticaţie bună, îngrijirea dinților. Dieta va urmări să elimine alimentele bogate în celu- 
loză, iritantele (condimente, acrituri, sosuri cu rântaşuri, conserve, brânzeturi fermentate, 
mezeluri). De obicei laptele nu este suportat. 

Medicamentele folosite se vor adresa cauzelor care determină boala: acidifiante (acid 
clorhidric, pepsină), în gastritele anacide; fermenți pancreatici (Triferment, Mexaze), în 
insuficiențe pancreatice. Tratamentul simptomatic va recurge la antispastice şi la pansa- 
mente intestinale. În cazurile cu etiologie infecțioasă se vor prescrie, după caz, sulfamide 
şi antibiotice. i 


4.6.3. COLOPATIILE FUNCȚIONALE (Colonul iritabil) 


Colonul iritabil este un sindrom caracterizat prin diverse tulburări funcționale, şi 
colici fără substrat organic, în care, clinic, predomină durerea colică, tulburările de tranzit 
(constipație, diaree sau alternanța ambelor) şi uneori eliminări rectale de mucus. Unii 

autori disting două forme principale: Colonul spastic, forma cea mai frecventă, cu dureri 
abdominale, constipaţie şi uneori eliminări de mucus şi diaree (emoţională), fără dureri, 
cu scaune moi sau apoase, lipsite de sânge. 

Este cea mai frecventă acțiune a tubului digestiv. Se întâlneşte la 15 - 30% din per- 
soanele aparent sănătoase, fiind mai frecventă între 20 - 40 ani, de obicei la femei. 

Etiologia. Au fost incriminate componenta ereditară sau familială, alergia, inflamaţiile 
intestinale (enterite infecțioase şi dizenterie), alimentaţie săracă în fibre vegetale, deficite 
enzimatice, hormoni intestinali şi mai ales factori psihici. La mulţi bolnavi se găsesc 
trăsături nevrotice, isterice, anxioase, depresive. La peste jumătate din bolnavi se depistează 
stressuri psihice, situații conflictuale, surmenaj, fenomene de obicei întâlnite la femei. 
Factorul psihic se regăseşte în etiologia sau în declanşarea simptomelor în 70% din cazuri. 
În colonul spastic abuzul de laxativ este foarte frecvent. Alimentaţia neraţională, tutunul şi 
alcoolul, suprasolicitările psihice şi sedentarismul joacă de asemenea un rol important. 

Clinic, bolnavii prezintă tulburări de tranzit intestinal: constipaţie, diaree, sau alter- 
nanță de constipaţie cu diaree. Constipaţia este de obicei însoţită de dureri abdominale, 
meteorism, sau balonări dureroase, scaun dur cu excremente ca de oaie sau în formă de 
creion. Bolnavii folosesc în mod abuziv laxative sau clisme. Formele cu diaree, prezintă 
scaune moi sau apoase, cu sau fără dureri abdominale, de obicei matinale, uneori imperi- 
oase, explozive. Fenomenele descrise sunt favorizate de ingestia de lapte sau sucuri de 
fructe, stressuri emoționale. Alteori diareea este postprandiară. Frecvent apare "falsa 
diaree" - eliminări de fecale fragmentate, amestecate cu mucus, şi provocate de copros- 
tază. Falsa diaree este frecventă în formele cu constipaţie. Uneori scaunul este exclusiv 
mucos şi se prezintă sub formă de membrane. De aici denumirile de colită mucoasă sau 
muco-membranoasă. Sângele este rar prezent şi numai în cazuri de hemoroizi sau fisuri 
anale. Durerile abdominale sunt constante, uneori difuze, alteori apar pe traiectul colo- 
nului, la nivelul cecului şi în ambele flexuri, sau prezintă un caracter migrator. Variază de 
la senzaţia de presiune, arsură, greutate, până la colica violentă. Durerile pot fi interpre- 
tate ca fiind de origine pancreatică, renală, cardiacă, apendiculară, colicistică sau anexi- 
ală. Durerile apar mai frecvent dimineaţa şi dispar în cursul activităţii, pot apare şi post- 
prandial şi excepţional noaptea. De obicei dispar după defecaţie sau eliminare de gaze. 
Mai pot apărea şi tulburări dispeptice: greață, inapetenţă, tulburări de deglutiţie, vărsături, 
eructaţii, pirozis, borborisme, flatulență. 

Simptomele neuropsihice sau neurovegetative sunt frecvente (stări depresive, insomnie, 
cefalee, transpiraţii, disurie, prurit anal sau vulval). Starea generală este de obicei bună, în 
contrast cu suferinţele acuzate de bolnav. La presiune apar dureri difuze sau localizate. Con- 
ținutul de gaze este mărit, iar scaunele sunt mai închise la culoare şi frecvent consistente. 

Examenul radiologic evidenţiază un colon mai îngustat, cu haustraţii frecvente şi 
adânci. Evoluţia este cronică, intermitentă. Prin tratament corect, 30% se remit, 20% ră- 
mân cu simptome minore, iar restul nu răspund la tratament. 

Colopatiile funcţionale sunt afecţiuni ale intestinului gros, care nu prezintă un substrat 
inflamator, dar care, cu timpul, se pot însoţi de fenomene inflamatorii ale mucoasei, 
transformându-se în colite. 

Sunt cele mai frecvente afecțiuni ale intestinului gros şi de multe ori au fost în mod 
eronat etichetate drept colite. Ele implică un ansamblu de tulburări motorii, secretorii şi 
ale florei microbiene (dismicrobism), şi pot fi primitive, idiopatice şi secundare. 

Colopatiile functionale primitive sunt datorate tulburărilor de mobilitate a colonului, 
perturbărilor secretorii sau dismicrobismului. Unele dintre aceste colopatii au ca mani- 
festare predominantă constipaţia: 

- constipația de evacuare sau diskinezia rectală - afecţiuni în care bolul fecal ajunge în 
timp normal la rect, însă acesta nu are capacitatea să-l evacueze; 

- constipaţia prin perturbarea progresiunii colice, în care, examenul radiologic nu 
arată, fie că pe acest parcurs există una sau mai multe zone de spasticitate care întârzie 
tranzitul; = 

- colopatia cu false diaree, în care după o perioadă mai mult sau mai puţin lungă de 
constipație, apare o evacuare mai bogată şi repetată, dând impresia că este vorba despre 
diaree. În această situaţie s-ar putea ca prin diskinezie rectală să se ajungă la o iritatie 
regională. 

În alte colopatii funcționale pe primul plan se manifestă ceai citind în acest sens: 

- diareele motorii pure, care au un substrat psiho-emoţional (emoţii puternice, stări 
depresive, anxietate) sau sunt provocate de băuturi foarte reci, de frig, de umezeală sau 
de căldură mare; 

- diareea de putrefacție, mai rară, reflectă predominanta florei de putrefacție. 

Colopatiile funcţionale secundare sunt cauzate fie de spine iritative la nivelul 
intestinului gros, fie de boli funcţionale sau organice din afara colonului. În cadrul 
acestora pot fi recunoscute iulbrrări motorii, secretorii şi de disbacterioză. | 

La nivelul colonului pot exista o serie de situaţii care să constituie faptul declanşator 
al unei colopatii funcţionale: ptoza colonului, megadolicocolonul, diverticuloza intesti- 
nului gros, modificările de poziţie ale diferitelor segmente ale intestinului (cec subhepa- 
tic, colon drept ptozat în bazin etc.); dar şi în afara colonului există foarte multe afectiuni 
digestive şi extradigestive care pot fi responsabile de tulburări funcționale la nivelul 
acestuia: insuficienţă secretorie gastrică (stomac rezecat, cancer gastric, anemie Biermer), 
insuficiență pancreatică, insuficiență hepatică, ictere obstructive, litiază biliară, forma- 
țiuni tumorale abdominale (prin modificările de poziţie ale colonului), afecţiuni inflama- 
torii ale aparatului genital feminin, boala Basedow, boala Addison. 

Colopatiile funcționale idiopatice fără cauze bine precizate se evidenţiază, prin tulbu- 
tări motorii şi secretorii ale intestinului gros, menţionând în acest sens: colopatia muco- 
membranoasă şi colopatia mucoasă; 

- colopatia mucomembranoasă are o evoluţie periodică, cu crize manifestate prin 
dureri violente şi scaune cu mucus abundent şi false membrane, crize care durează de la 
câteva ore până la 2 - 3 zile. Afecţiunea este caracterizată prin hipervagotonie, cu spasti- 
citate mare a colonului şi cu manifestări generale (amețeli, lipotomii, transpiraţii); crizele 
cedează spontan sau la administrarea de antispastice; 

- în colopatia mucoasă există o dilataţie a intestinului gros, se elimină mult mucus, iar 
durerile sunt de mică intensitate. 

Diagnosticul pozitiv se bazează pe trei elemente: 

- un complex simptomatic care reflectă un răspuns fiziologic intestinal exagerat sau 
alterat, 

- prezenţa unor factori psiho-emoţionali, 

- excluderea bolilor organice. 

Diagnosticul diferenţial este adeseori dificil şi reclamă numeroase investigaţii: radio- 
logice, colonoscopice, cu sau fără biopsie, pasaj baritat gastrointestinal, examenul căilor 
biliare, ecografia abdomenului superior şi uneori chiar laparascopie. Trebuie excluse 
majoritatea afecţiunilor abdominale (despre care s-a vorbit deja) şi chiar suferinţe endo- 
crine (hipertiroidism). 

Tratamentul, deşi numai simptomatic, trebuie individualizat. Se începe cu mica psiho- 
terapie, prin liniştirea şi educarea bolnavului. Servirea meselor se face la ore regulate, 
mişcarea şi somnul vor fi dozate suficient, se va suprima sau reduce alcoolul şi tutunul. 

Se practică gimnastica respiratorie sau generală, înotul, băile calde, ete. Indicaţiile die- 
tetice sunt reduse. Regimul se adaptează experienței bolnavului, ținându-se seama de ali- 
mentele pe care acesta le tolerează. Se evită alimentele care balonează (legume păstăi, 
varză, ridichi, cartofi), fructele crude, citricele, nucile, grăsimile prăjite, ciocolata. Ali- 
mentaţia bogată în fibre este baza tratamentului. Se începe cu tărâţe de grâu mai mari, 14 
zile, de 3 x 2 linguriţe, apoi se creşte progresiv. Laptele este contraindicat atunci când nu 
este tolerat. Se evită alimentele reci sau fierbinţi şi apele carbo gazoase. Când domină 
suferinţa psihică, se administrează tranchilizante și sedative (Napoton, Mepropamat, 
Diazepam). La ceilalţi bolnavi se administrează fenotiazinice. Spasmele şi colicele, sunt 
influențate de prişniţe alcoolizate, aplicate timp de 1 - 2 ore de obicei seara. Anticoliner- 
gicele (Scobutil, Scobutil compus, Fobenal), uneori Metoclopramida (Reglan), sau 
spamoliticile derivate din Rezerpină (Duspatal 100 mg în 24 h), sunt foarte utile. 

„În sindromul de fermentație, regimul trebuie să fie adecvat. Se administrează Sapro- 
san, Mexaform şi fermenţi digestivi. Constipaţia se combate cu activitate fizică, reedu- 
carea defecaţiei, alimentaţie bogată în celulozice care facilitează tranzitul intestinal, oleu 
de parafină sau Magnezie usta. Se va combate întotdeauna abuzul de laxative, mai ales 
iritante şi vegetale. În formele cu diaree, se recomandă repaus după mese, se exclud 
dulciurile concentrate, laptele, sucurile de fructe şi anticolinergicele. Sunt utile sărurile de 
aluminiu, şi carbonatul de calciu. În toate cazurile se combate disbacteria intestinală, cu 
lacto bacili (Ribolac), Talazol, Saprosan, Bacili subtilis (Bactisubtili). Se tratează întot- 
deauna hemoroizi. 


4.6.4. ENTEROCOLITA ACUTĂ 


Definiţie: enterocolita acută este o inflamație acută a intestinului subțire şi gros 

Elioputogenie: boala este frecventă și se întâlneşte la orice vârstă, putând să aibă 
cauze infecțioase, chimice, toxice sau fizice. Cel mai frecvent este de natură infecțioasă; 
germenii care o provoacă sunt enterobacteriaceele (bacili coli patogeni, enterococi, 
Proteus, piocianici);, stafilococii şi streptococii sunt introdușşi în intestin odată cu alimen- 
tele contaminate, care conțin şi toxinele microbiene. Enterocolitele acute cu caracter 
epidemic sunt provocate de diferite specii de Salmonella, Shigella şi Escherichia şi tac 
obiectul de stuadiu al bolilor contagioase. Cauzele toxico-chimice sunt de natură acciden- 
tală sau profesională, dintre acestea menționând: arsenul, fosforul, mercurul, uleiurile 
volatile, oxinele unor ciuperci, medicamente (abuzul de laxative, salicilați, PAS, butazo- 
lidină, antibiotice). Uneori boala este urmarea acțiunii unor factori fizici, ca alimentele 
excesiv de reci şi băuturi fermentate Enterocolitele acute semnalate după tratamente cu 
antibiotice sunt provocate de bacteriile rezistente din intestin sau din orofaringe, care se 
exacerbează după ce flora sensibilă la antibiotice a fost distrusă. 

Anatomie patologică: în formele uşoare, mucoasa apare hiperemiată, cu pliuri îngro- 
şate, edem şi secreție bogată în mucus. În formele mai avansate se descuamează epiteliul, 
apar. eroziuni superficiale, foliculii limfatici se inflamează şi se pot necroza, producând 
ulceraţii care interesează şi submucoasa. 

Simptomatologie: boala debutează brusc, la scurt timp după consumarea unor ali- 
mente alterate sau după ingerarea substanței toxice. Este mai frecventă în anotimpul căl- 
duros. În marea majoritate a cazurilor se asociază şi semnele unei gasiroduodenite acute. 

Primele simptome sunt: inapetenţă, greață, cefalee, stare de neliniste. Curând bolna- 
vul acuză dureri abdominale progresive, până la colici, zgomote hidro-aerice, balonări, 
vărsături alimentare şi bilioase. Apoi apar diaree explozive, cu eliminări de gaze urât. 

mirositoare. Scaunele, la început subțiri, devin lichide, murdare, brune sau gălbui, în nu- 
măr de 5 - 10 - 20 pe zi; ulterior capătă un aspect mucos. Deseori există şi tenesme. Febra 
şi frisoanele însoțesc de cele mai multe ori aceste manifestări. În cazurile mai grave se 
instalează fenomene de colaps periferic, cu adinamie, transpiraţie, cianoză, răcire a extre- 
mităților, puls mic, hipotensiune, hipotermie. Bolnavul este deshidratat, prezintă sete, 
oligurie, piele uscată, amețeli. 

Examenul arată un abdomen retractat sau balonat şi foarte sensibil la palpare. Tegu- 
mentele sunt palide, limba saburală sau roşiatică-uscată. Dintre examenele de laborator, 
cel mai important este examenul coprologic. Scaunele sunt moi sau lichide, amestecate 
cu mucus, de culoare brună sau galbenă. La microscop apar leucocite, celule descuamate, 
floră bacteriană. Coprocultura este. obligatorie. La examenul sângelui, numărul leuco- 
citelor este crescut sau normal; sodiul, potasiul şi clorul sunt scăzute; în cazurile grave 
poate fi crescută ureea. 

Evoluție: boala evoluează în funcţie de agentul patogen. În mod obişnuit, simptomele 
represează în 2.- 3 zile. Boala se poate vindeca spontan sau, rareori, dacă este neîngrijită, 
se poate croniciza. 

Diagnosticul poziliv se bazează pe anamneză, pe tabloul clinic şi pe examenul bacte- 
riologic al materiilor fecale. Diagnosticul diferenţial se face cu toxiinfecţiile alimentare, 
cu febra tifoidă şi febrele paraiifoide, cu dizenteriile. 

Tratament: profilaxia se bazează pe respectarea igienei alimentare. Tratamentul cu- 
rativ este dietetic şi medicamentos. Se instituie pentru 24 - 48 de ore un regim hidric: apă 
cu lingurița, ceai fără zahăr, zeamă de orez. Ulterior, dieta se îmbogățește treptat: supă de 
zarzavat strecurată (cu orez, cu griş) orez fiert în aburi), carne slabă la grătar, pireuri de 
legume, mere rase pe răzătoare de sticlă. Se interzic pe o perioadă mai lungă: laptele, 
fructele, conservele, zarzavaturile uscate, leguminoasele, mezelurile, condimentele, mar- 
melada etc. 

Medicamentele de elecţie vor fi sulfamidele: Ftalilsulfatiazol, Salazopirină (câte 4 - 6 
g/zi, timp de 2 - 3 zile), apoi, dacă evoluţia este favorabilă, doza se reduce la 3 - 4 g/zi). 
În caz de insucces se dau antibiotice: Cloramefenicol (2 - 3 g/zi), Str eptomicină per os (| 
- 2 g/zi), Tetraciclină (2 g/zi). 

Tratamentul simptomatic constă în comprese alcoolizate pe abdomen, antispastice. În 
caz de deshidratări se vor face perfuzii cu soluţie clorurosodică izotonică şi cu soluţie glu- 
cozată, iar când există pierderi de potasiu se va administra şi clorură de potasiu (2 - 3 g/zi). 


4.6.5. COLITELE 


Definiţie: colitele sunt afecţiuni provocate de inflamaţia intestinului gros. Procesul 
inflamator poate să intereseze colonul în întregime (colite difuze) sau numai unele părți 
ale colonului (colite segmentare). 

În realitate interesează intestinul în întregime, de aceea denumirea corectă este Ente- 
rocolita cronică. Se deosebeşte: 

- enterocolita cronică secundară, urmare a unei parazitoze (lambiază, teniază), după 
intervenții pe stomac cu evacuare rapidă a conținutului gastric, sau care apare după 
carențe enzimatice în special de lactază, şi 

- enterocolita cronică primară, fără legătură evidentă cu un factor etiologic. Uneori 
apare după o gastro-enterocolită acută, după abuzuri alimentare sau alimentaţie restric- 
tivă, cu scăderea echipamentului enzimatic. Contribuie la apariţia sa şi sensibilizarea aler- 
gică, unele medicamente, în special antibiotice, labilitatea neurovegetativă, subnutriţia şi 

carențele vitaminice. Prima modificare care apare, este accelerarea peristaltismului intes- 
tinal, ulterior apărând inflamaţia mucoasei, prin proliferarea florei intestinale. Tulburările 
motorii, disbacterioza şi fenomenele inflamatorii se intrică şi se întrețin reciproc. Contri- 
buie etiologic procesele infecțioase, toxice sau parazitare. Astfel, se descriu colite secun- 
dare dizenterici bacilare, salmonelozelor, colite cu stafilococi, cu streptococi etc, precum 
şi colite după abuz de antibiotice. Cauzele toxice mai frecvente sunt cele mercuriale, 
sărurile de aur, vechi intoxicații alimentare, abuzul de laxative, iritante, intoxicația ure- 
mică. în sfârşit colitele secundare parazitozelor. 

Anatomie patologică: în formele uşoare, mucoasa este tumefiată, congestionată, cu 
secreție de mucus în cantitate variabilă. În formele avansate, mucoasa este subțire, palidă, 
cu pliurile şterse; alteori, se observă congestie şi edem al mucoasei, cu exsudat mucos și 
mucopurulent, cu mici pete congestive, sufuziuni sanguine, ulceraţii mai mult sau mai 
puțin pronunţate. 

Simptomalologia este foarte variată, după cum colita este difuză sau segmentară, după 
localizarea dreaptă sau stângă şi după natura etiologică a afecțiunii. 

În colita difuză, bolnavii se plâng de tulburări de evacuare a scaunului: perioade de 
constipaţie urmate de perioade de diaree. În general, evacuarea este precedată şi însoţită 
de dureri de intensitate variabilă, de flatulență şi de meteorism abdominal. Ca stare gene- 
rală se întâlnesc astenie, stare de indispoziţie, cefalee. În formele mai grave, bolnavul 
slăbeşte, mai ales că-şi impune singur un regim alimentar prea sărac. La examinarea 
abdomenului, acesta apare meteorizat, cu un cadru colic palpabil şi dureros și se percep 
zgomote hidroerice. i 

În formele de colită segmentară dreaptă (tiflită, tiflocolită), colită granulomatoasă 
dreaptă (ileocolită), bolnavul acuză dureri în fosa iliacă dreaptă şi în flancul drept, dureri 
spontane sau provocate prin palpare. Există constipaţie alternând cu diaree; predomină 
fermentația. În stadiile mai avansate, cu stază şi atonie cecală, bolnavii prezintă ina- 
petenţă, limbă saburală, stări febrile, oboseală, dureri de cap. 

În formele segmentare stângi (sigmoidită), durerile sunt intense în fosa iliacă stângă 
şi în flancul stâng; la palpare se simte colonul stâng contractat şi sensibil (“coardă colică 
stângă"). De obicei, bolnavii au o constipaţie de 3 - 4 zile, urmată. de o falsă diaree cu 
colici abdominale. Durerea cedează odată cu evacuarea scaunului, care este cu mucus 
abundent şi cu caracter de putrefacție. 

Simtomele sugestive de coafectare a intestinului subţire sunt prezente în majoritatea 
cazurilor. Bolnavii sunt neliniştiți, prezintă dureri colicative, periombilicale, mai ales în 
stânga, uneori permanente. Destul de frecvent pot apărea după mese: paloare sau con- 
gestie a feței, somnolenţă, transpirații şi hipotensiune, tahicardie, palpitații. Toate aceste 
sunt semne de Jejunită. Simptomele care apar din partea colonului, sunt durerile loca- 
lizate în dreapta jos, în fosa iliacă, dimineața sau la 4 - 6 ore după mese, uneori în stânga. 
Simptomele se accentuează după unele alimente (lapte, dulciuri, concentrate, alimente 
bogate în celuloză, băuturi reci), emoţii, expunere la frig, ete. Uneori lipseşte diareea sau 
este înlocuită de constipaţie. În general bolnavii pierd din greutate uneori prezintă subfe- 
brilitate, semne de carenţă vitaminică (A, B>, Bp, D2) sau minerale (calciu, fier). 

Examenul ajutător cel mai important este examenul coprologic, care arată modificări 
de număr, orar, volum, consistență, gaze, adaosuri de sânge, mucus, puroi. Proba diges- 
tiei în materiile fecale este de un preţios ajutor. În scaun se mai cercetează prezenţa para- 
ziţilor, a bacteriilor şi a ciupercilor. 

Examenul radiologic indicat va fi irigoscopia cu irigografie, care poate arăta modi- 
ficări de calibru, spasme, hipotonii sau atonii, modificări. de desen ale mucoasei; de multe 
ori poate decela cauze responsabile de inflamaţia colonului (tumori, diverticuloze). 

În toate cazurile care prezintă un aspect clinic mai grav sau în care se remarcă o rezis- 
tenţă la tratament se recomandă să se practice o rectosigmoidoscopie, cu eventuală prele- 
vare pentru biopsie. 

Diagnosticul pozitiv se bazează pe semnele clinice, pe examinarea scaunelor şi pe 
celelalte examene paraclinice. | 

Diagnosticul diferenţial se face cu bolile infecto-contagioase, cu dispepsia de fermen- 
taţie sau de putrefacție, cu neoplasmele intestinului gros. 

Evoluţia colitelor este de durată lungă, de ani de zile, având şi perioade de linişte şi cu 
o durată variabilă, în funcţie de dietă şi de apariţia altor afecţiuni. 

Prognosticul este în general bun. | 

Tratamentul profilactic se bazează pe respectarea regulilor de igienă alimentară, pe - 
tratamentul precoce şi suficient al enterocolitelor acute şi al celorlalte afecțiuni ale tubu- 
lui digestiv care pot duce la inflamatii ale colonului. 

Tratamentul este complex. Se începe cu repausul la pat şi reechilibrarea neurovegetativă 
(evitarea surmenajului, respectarea orelor de somn, suprimarea fumatului şi alcoolului, 
evitarea frigului, gimnastică, plimbări, prişniţe calde pe abdomen, băi calde, sporturi uşoare, 
viaţă regulată). În ce priveşte dieta, raţia calorică va cuprinde toate alimentele în proporție 
echilibrată, vitamine, săruri minerale, etc. Se vor evita alimentele reci sau fierbinţi, 
alimentele care nu sunt tolerate (lapte, iaurt, cartofi), condimente (ardei, piper, muştar, 
hrean, ceapă, usturoi), alimentele bogate în celuloză (fasole, mazăre boabe, ridichi, varză, 
conopidă, pâine neagră), sosuri, prăjeli, slănină, dulciuri concentrate, cafea, ceai, conserve, 
grăsimi, crudități. Masticaţia va fi normală, lentă, iar dentiţia bună. Regimul trebuie să fie 
adaptat proceselor de fermentație sau de putrefacție după caz. Putrefacţia va fi combătută cu 
predominanţa alimentelor cu celuloză fină şi dulciuri moderate, reducerea cărnii şi ouălelor, 
introducerea iaurtului, iar fermentația prin restricţia glucidelor şi celulozicelor şi 
administrarea de proteine în cantitate mai mare. Pentru combaterea diareei, se administrează 
alimente care conţin tanin (afine, coarne, gutui), orez şi unele brânzeturi, iar constipaţia se 
combate cu legume ce conţin celulozice, fructe, eventual cartofi. În general sunt permise 
alimente uşor digerabile: carne slabă fiartă sau grătar, brânză de vacă fără zer, telemea; ouă 
fierte moi sau ochiuri româneşti, lapte cu griş sau orez. Grăsimile se administrează numai 
sub formă de unt sau undelemn. Legumele (dovleceii, carote, fasole verde fină) sub formă 
de soteuri, piureuri sau fierte. Cartofii trebuie serviţi fierți sau piure. Sunt permise fructe 
zemoase fără părţile lemnoase, sub formă de compot, moderat îndulcit. Ceaiurile vor fi slab 
îndulcite. În perioadele de acalmie regimul va fi lărgit prin tatonare. , 

Medicația va fi individualizată. În colitele cu constipație se administrează laxative 
neiritante (ulei de parafină, magnezie usta), în formele cu diaree, sulfamide (ftalilsulfa- 
tiazol), antibiotice (Streptomicina, Neomicina, Tetraciclina, Cefalosporine etc), Mexaform, 
Saprosan. În functie de simptome se administrează antispastice: Atropina, Beladona, 
Papaverina, Anticolinergice, Metoclopramida. Colicele se vor combate cu comprese 
alcoolizate sau căldură aplicată pe abdomen. Când este cazul se administrează fermenți 
pancreatici (Trizim, Cotazym, Nutrizim, Festal etc). În Anaclorhidrie se prescrie acid clorhi- 
dric sau Acidopeps. La nevoie Glubifer, vitamine A, C, B, D, tranchilizante şi sedative. 

Agenţii fizici utilizaţi sunt comprese calde, băi calde, şi raze ultrascurte pe abdomen. 

Sunt utile curele de ape minerale la: Slănic Moldova, Olăneşti, Călimăneşti, Sângeorz. 


4.6.6. RECTOCOLITA ULCERO-HEMORAGICĂ 


Rectocolita ulceroasă este cunoscută şi sub alte denumiri: colită ulceroasă, rectocolită 
ulcerohemoragică, rectocolită ulceroasă gravă. 

Definiţie: este o boală inflamatorie nespecifică, cu caracter ulcerativ-purulent, loca- 
lizată de preferinţă în regiunea rectosigmoidiană, dar care poate să cuprindă colonul în 
întregime. 

Vârsta la care apare cel mai frecvent se situează între 24 - 45 de ani, dar poate să sur- 
vină şi înainte de 20 sau peste 50 de ani. Apare în aceeaşi măsură la ambele sexe. 

Ertiopalogenia rectocolitei ulceroase este încă necunoscută. S-au făcut numeroase 
studii, dar încercările de a-i găsi o etiologie bacteriană, alergică, imunitară sau enzimatică 
au rămas neconfirmate. 

Interesează cu precădere populaţia ţărilor dezvoltate economic: Anglia, America şi 
țările scandinave. În ţara noastră deşi frecvenţa este în creştere, formele cu evoluţie seve- 
ră sunt mai reduse. Deşi nu există certitudine, se admite că unii factori ca cel genetic, 
infecțios, enzimatic, psihosomatic şi imunologic, pot interveni în instalarea şi dezvoltarea 
bolii. 

Factorul genetic este acreditat de incidența familială crescută a rectocolitei ulcero- 
hemoragice. Este probabil expresia unei hiperreactivităţi familiale crescute a mucoasei 
colonului faţă de diferiți factori. 

Factorul infecțios, este controversat. Deşi suite tie cu spectru larg sunt ineficiente 
în puseu, este totuşi incontestabil că infecția nespecifică, reprezintă un element important 
în întreținerea şi dezvoltarea leziunilor. 

Factorul enzimatic joacă rol prin îndepărtarea sau digerarea mucusului protector. 

Factorul psihosomatic este justificat de existenţa unor stări conflictuale în etapa pre- 
merpătoare primului puseu. 

Factorul imunologic este tot mai incriminat în geneza bolii, în ultimele decenii. Ar 
contribui o hipersensibilitate de tip alergic şi în mod deosebit mecanisme autoimune. Se 
discută mult şi de anticorpii anticolon. Rectocolita ulcerohemoragică este considerată o 
stare precanceroasă, pentru cancerul rectoziemoidian. Cea mai frecventă complicație a 
rectocolitei uleerohemoragice este pseudopolipoza, care reprezintă de fapt starea precan- 
ceroasă propriu zisă. Se pare că cel mai mare factor de risc pentru dezvoltarea cancerului 
este rectocolita totală şi evoluţia îndelungată a bolii. Riscul cancerigen apare canr după 
10 ani. 

Anatomie patologică: la examenul macroscopic se constată iniţial o mucoasă hipere- 
miată, edemaţiată şi cu hemoragii punctiforme iar ulterior ulceratii, de forme şi dimen- 
siuni variate, cu fund hemoragic, apoi purulent, mucoasă foarte friabilă; mai târziu se 
ivesc procese reparatoare de scleroză. 

Simplomatologie; rectocolita ulceroasă cunoaşte trei forme clinice: benignă, în care 
localizarea este numai rectosigmoidiană; medic, cea mai frecventă; gravă, în care loca- 
lizarea este întinsă. 

Rectocolita ulcerohemoragică se manifestă clinic prin simtome digestive, dominate de 
sindromul rectosigmoidian şi prin fenomene generale: subfebrilitate, chiar febră septică 
uneori (febra şi pulsul crescut arată severitatea bolii), astenie, deprimare, anemie, emaci- 
ere, uneori edeme. Sindromul rectosigmoidian este caracterizat prin scaune sanghino- 
lente, cu mucus şi puroi, cu tenesme şi diaree, care poate varia de la 2-3 scaune/zi la 
peste 15 emisiuni imperioase. Debutul poate fi acut, subacut (cel mai frecvent) şi insi- 
dios. Clinico evolutiv se descriu trei forme; 

- forma acută fulminantă (5 - 15%), cu debut febril dizenteriform, dureri abdominale 
difuze, rapidă alterare a stării generale, tulburări hidroelectrolitice şi denutriţie proteică. 

- forma cronică continuă (5 - 15%), cu persistență atenuată a simptomelor din faza acută 

- forma cronică intermitentă, care evoluează cu recăderi şi remisiuni variabile în timp. 
Este tipul cel mai obişnuit. 

Debutul bolii, care în general este insidios, mai rar cu aspect de boală infecțioasă, se 
caracterizează prin dureri abdominale şi scaune frecvente, moi, în număr de 3 - 10 - 30 
pe zi, cu dureri la, şi după defecaţie. Scaunele sunt cu fecale sau afecale, cu mucus, cu 
sânge şi puroi, ultimele două aspecte fiind preţioase pentru diagnostic. În regiunea ano- 
rectală bolnavul are o jenă permanentă, cu senzaţia de arsură sau de usturime. Starea 
generală este alterată, cu paloare, astenie, stare febrilă, tahicardie. Apetitul este păstrat 
sau redus. Cu timpul, bolnavul se deshidratează, pierde electroliți, scade în greutate, 
poate să ajungă caşectic. Simptomele evoluează cu un aspect de periodicitate. Primul 
puseu durează 2 - 3 săptămâni până la 2 - 3 luni, apoi intervine o perioadă 'de linişte rela- 
tivă, în care bolnavul mai are doar mici tulburări. Puseul următor are o durată mai lungă 
şi o simptomatologie mai gravă, perioada de linişte se scurtează, apoi acalmiile sunt tot 
mai rare şi pe un răstimp mai scurt. 

La examenul obiectiv se constată - pe lângă aspectul general dakoi - limbă saburală 
şi un abdomen excavat şi sensibil la palpare. Ficatul poate fi mărit şi sensibil. 

Explorări paraclinice: examenul de bază este rectosigmoidoscopia, care se face până 
la 30 cm şi arată scurgeri de mucus, sânge şi puroi, o mucoasă deosebit de fragilă ("mu- 
coasa plânge cu sânge”), prezenţa ulceraţiilor, aspectul unui tub dilatat cu dispariția jonc- 
țiunii rectosigmoidiene, abcese, zone de necroză. 

Irigografia decelează şi leziunile situate mai sus de 30 cm şi poate evidenția abcese, 
ulceraţii mari, scurtări, retracţii şi stenoze. 

Biopsia rectosigmoidiană necesită multă prudenţă şi se făce doar când există o sus- 
piciune de cancer. | 

Coproculturile se fac sistematic şi repetat, pe ele bazându-se antibioterapia. Examenul 
sângelui arată o viteză de sedimentare crescută, leucocitoză, anemie hipocromă. În for- 
mele prelungite se constată hipoproteinemie, pierdere de sodiu şi potasiu şi alterări ale 
testelor funcţionale hepatice. 

Evoluţia este gravă, cu perioade din ce în ce mai lungi și mai accentuate, cu mers 
către caşexie şi exitus, iar complicațiile sunt numeroase şi pot provoca chiar moartea. 

Complicaţiile pot fi acute sau cronice, la nivelul intestinului sau extraintestinale. 
Complicaţiile intestinale acute apar mai ales în formele grave: colectazia acută este o 
dilataţie enormă şi brutală a intestinului şi necesită o intervenţie chirugicală imediată; 
perforaţia colonului poate fi spontană sau după corticoterapie şi impune un tratament 
chirurgical prompt; hemoragiile mari, brutale, dictează intervenţia chirurgului şi terapia 
intensă indicată. Complicaţiile intestinale cronice survin mai ales: în formele de lungă 
durată: abcesele şi fistulele sunt foarte frecvente; stenoza este o complicaţie aproape în 
toate cazurile; cancerizarea este semnalată din ce în ce mai des (4 - 6%). Complicaţiile 
extraintestinale sunt şi ele numeroase: hepatice, articulare, cutanate şi mucoase, oculare, 
renale, rar cardiovasculare; se pot ivi amiloidoză, stări septice, avitaminoze. 

Diagnosticul pozitiv se bazează pe aspectul scaunelor, pe alterarea stării generale, pe 
caracterul periodic progresiv şi pe examenele paraclinice, în special rectosigmoidoscopia. 

Diagnosticul diferenţial se face cu: dizenteria (examen bacteriologic), enterocolitele 
acute şi cronice, colopatia mucomembranoasă, limfogranulomatoza Nicolas-Favre; im- 
portant este să deosebim rectocolita ulceroasă de cancerul rectal şi sigmoidian (vârsta mai 
înaintată, rectosigmoidoscopia, biopsia, irigografia). 

Dificultăţi de diagnostic există şi cu hemoroizii interni, fisuri anale, boala Crohn, 
Colita ischemică şi infarctul colonic (accidente vasculare, consecinţe ale aterosclerozei, 
cu debut şi evoluţie mai severă, uneori dramatică), colita, polipoza intestinală (pseudo- 
polipii din rectocolită), colonul iritabil, etc. 

Prognosticul este grav. Formele cronice evoluează spre caşexie sau complicații şi, 
prin aceasta, spre exitus. În formele foarte grave, supraacute, moartea poate să survină în 
2-3 luni. 

Tratamentul este de foarte lungă durată (ani de zile) şi necesită îngrijire spitalicească 
şi ambulatorie. 

Tratamentul igieno-dietetic constă în repaus la pat şi spitalizare, în cursul perioadelor 
evolutive, şi în repaus psihic şi fizic, în restul timpului. Regimul alimentar va înlătura 
toate alimentele iritante, laptele, glutenul, legumele şi fructele bogate în celuloză. Va fi 
bogat din punct de vedere caloric, cu conţinut suficient de proteine şi vitamine. Se vor da 
supe de zarzavat cu griş, orez, ouă moi, brânză de vaci, unt proaspăt, carne fiartă sau la 
grătar, peşte slab, sucuri de fructe, dulciuri puțin concentrate, cartofi puţini, pireuri de 
dovlecei, morcovi, suficientă sare şi, la nevoie adaos de clorură de potasiu. 

Tratamentul medicamentos. Tratamentul Simplomatos va consta în reechilibrare 
hidroelectrolitică, transfuzii cu sânge şi plasmă, perfuzii cu proteolizate, polivitamine; 
împotriva durerilor, tinctură de opiu (3 - 4 picături de trei ori/zi) şi anticolinergice (Liza- 
don, Bergonal, Probanthine, Neoplepulsan). 

Tratamentul antiinfecțios se bazează pe coproculturi repetate, cu antibiopramă. Se 
preferă la începeut sulfamidele: Salazopirină, cu doze de atac de 6 - 8 g/24 de ore apoi se 
scade treptat până la o doză de întreţinere de 1 - 2 g/zi, timp îndelungat (6 luni până la 2 
ani). Se mai încearcă Sulfaguanidină, Ftalilsulfatiazol. La bolnavii la care nu se obțin 
rezultate la sulfamide se prescriu antibiotice după antibiogramă: Streptomicină, Cloram- 
fenicol, Tetraciclină etc. Corticoterapia a dat rezultate satisfăcătoare, cu tot riscul de per- 
foraţie. Înainte se prescriau doze mai mari; în prezent se recomandă 20 mg Prednison/zi, 
apoi 10 mg/zi, timp de 1 - 2 luni. l 

Tratamentul local prevede clisme medicamentoase, care pot conține: Prednison 10 
mg/clismă. Salazopirină, 2 g, Dermatol, Tanin, vitamine, tinctură de opiu, antispastice. 
Se mai încearcă radioterapia antiinflamatoric. 

Neurolepticele s-au dovedit de un real ajutor: Haloperidol, Clordelazin, Diazepam etc. 

Concretizând, tratamentul rectocolitei ulcerohemoragice presupune două puncte: 

- repaus în formele acute, mai ales în formele severe. 

- alimentație adecvată, de cruțarea colonului, la început strictă, ulterior mai largă, cu 
reducerea stimulilor termici, fizici şi chimici, săracă în rezidii, cu creşterea aportului pro- 
teic (3000 calorii/zi din care 150 g proteine) şi excluderea cu desăvârşire a laptelui. Dieta 
trebuie să fie şi acceptată de bolnav. 

- tratamentul medical, vizează reechilibrarea hidroelectrolitică şi nutriţională (uneori 
parenterală), cu reechilibrare acido-bazică (glucoză, dextroză, sodiu, potasiu, calciu), 
hidrolizate de proteine, polivitamine, anabolizante proteice (Madiol, Steranabol), trans- 
fuzii de sânge în caz de necesitate, uneori chiar gamaglobuline nespecifice. 

- psihoterapia, tranchilizantele şi sedativele sunt indicate ansioşilor (Meprobamat, 
Hidroxizin, Diazepam, Tioridazin). 

- tratamentul antiinflamator şi antiinfecțios se face prin: 

- Salazopirină (Azulfidine), 3 g/zi, după mesele principale, până la 12 g/zi (24 ta- 
blete); în formele uşoare şi medii. Uneori microclisme cu 3 - 4 g salazopirină, în. 100 ml 
apă călduţă sau ceai de muşețel. 

- antibiotice cu spectru larg: tetraciclină şi ampicilină 

- corticoterapie şi ACTH (40 mg la 8 ore eventual cu 100 ml Hemisuccinat de 
Hidrocortizon în formele grave). Prednisonul se administrează cu prudență (40 - 60 mg/zi) 

- Tratamentul imunosupresiv cu Imuran, Azatioprină. 

Tratamentul chirurgical este aplicat din ce în ce mai des. Îndicaţiile intervenţiei chi- 
rurgicale sunt următoarele: cancerizarea,. perforaţia, colectazia, hemoragiile abundente şi 
repetate, extinderea leziunilor în înălțime pe colon şi extinderea ulceraţiilor în profun- 
zime. 


4.6.7. CANCERUL COLONULUI ŞI AL RECTULUI 


Reprezintă cam 20% din totalul neoplasmelor, ocupând locul al doilea la întreaga 
populație, depăşit la bărbaţi de cancerul bronhopulmonar, iar la femei de cancerul de sân. 
Eliopalogenia nu este cunoscută. Frecvența crește cu vârsta (maxim în deceniul 6 şi 7), 
fiind întâlnit de obicei la bărbaţi. Factorul genetic, este sugerat de frecvenţa cu care se 
întâlneşte în familia bolnavului. Dintre factorii de risc care pledează pentru factorul 
genetic şi care se întâlnesc frecvent în familiile acestor bolnavi cităm: polipoza familială, 
polipii colonici adenomatoşi, afecțiunile inflamatorii colonice (colita ulcerohemoragică, 
difuză, cu debut înainte de 25 ani după 10 ani de boală, boala Crohn, diverticuloza 
rectosigmoidiană etc. Mai joacă un rol etiopatogenic, dieta săracă în fibre, bogată în 
glucide rafinate şi grăsimi animale, obişnuită în ţările dezvoltate (Anglia, Franţa, S.U.A) 
şi dieta săracă în fructe şi vegetale. Au mai fost incriminate sărurile biliare, amoniacul, 
(concentraţie maximă în sigmoid), flora anaerobă (crescută în infecțiile care modifică 
sărurile biliare), factorii imunitari, hormonali, infecţioşi (virusul citomegalic), factorii 
toxicochimici şi radiațiile ionizante. 

Analomie patologică: în marea majoritate a cazurilor este un epiteliom (95%). 
Localizarea, în ordinea frecvenţei, este următoarea: rect (58%), sigmoid (17%), cec şi 
colonul drept (15%), colonul stâng (10%). Macroscopic se descriu: o formă proliferativă, 
vepetantă, conopidiformă; forma infiltrativă dură, cu retracții şi stenoze; forma infiltra- 
tivă coloidală, moale; forme mixte (infiltrante şi vegetante); forme ulcerative. Cancerul 
intestinului gros se extinde în profunzimea peretelui intestinal şi fixează tumoarea de 
organele vecine. Învadează, pe.cale limfatică ganglionii regionali şi dă metastaze la dis- 
tanţă în diferite organe: ficat, plămân, peritoneu, creier, oase etc. 

Simptomatologie: cancerul colonului rămâne un timp asimptomatic (6 - 12 luni) 
pentru ca ulterior simptomele care apar să fie pe colonul drept, colonul stâng sau rect. 

Cancerul colonului drept: durere discretă, dar persistentă şi neinfluenţată de calman- 
te, localizată în flancul sau fosa iliacă dreaptă; balonare abdominală; diaree (mai rar), cu 
scaune de putrefacție, rezistentă la tratament; pierdere în greutate, astenie, dinamie; starea 
subfebrilă, anemia şi sângerările apar mai tardiv. 

Cancerul colonului stâng se manifestă prin dureri (jumătate din cazuri), ca o jenă în 
flancul sâng, cu balonare și gaze; durerea creşte progresiv în intensitate şi cedează la ma- 
saj abdominal; mai târziu, apar fenomene stenozante cu constipație şi falsă diaree, care 
uşurează bolnavul. Scaunele pot căpăta un caracter sanguinolent. Tulburările dispeptice 
sunt foarte rare-şi starea generală se menţine bună mult timp. 

Cancerul rectului se evidenţiază la început cu fenomene de constipaţie, cu jenă la de- 
fecare, la început mai redusă, apoi cu caracter de tenesme. De multe ori constipaţia este 
urmată de scaune moi, cu mucus, sânge şi puroi. Scaunul devine anevoios, supărător şi 
este urmat de o senzaţie de evacuare incompletă; alteori, ia aspectul din stenoza rectală, 
apărând subțire ca un creion sau în formă de panglică. Durerea se accentuează şi este 
resimţită în pelvis, în sacru, în coapse. Mai târziu bolnavul devine palid, inapetent, pierde 
în greutate. 

Examen obiectiv: aspectul general al bolnavilor este modifiat târziu, alterarea stării 
generale depinzând de localizarea sau de ivirea complicatiilor. La palparea abdomenului 
se poate simţi o formaţiune tumorală, dură, nedureroasă, neregulată, de dimensiuni vari- 
ate, mobilă sau fixată de țesuturile vecine. În cazul unei dilataţii intestinale deasupra 
stenozei se pot evidenția zgomote hidroaerice, hipersonoritate, unde antiperistaltice. 

Tuctul rectal permite - în cancerele rectale jos-situate - să se simtă o formaţiune dură, 
neregulată, fixă şi nedureroasă, care poate sângera la atingere. 

Rectosiemoidoscopia descoperă cancerul situat 
până la 30 cm deasupra sfincterului, arată locali- 
zarea, extinderea, mobilitatea şi varietatea macros- 
copică a tumorii şi permite prelevarea unor țesuturi 
în vederea examenului microscopic. 

Examenul radiologic (fig.55) (irigoscopie, iri- 
gografie, prânz baritat) precizează localizările inac- 
cesibile examenului endoscopic şi depistează fie 
stenozări, fie imagini lacunare, ulcerații, modificări 
de tranzit sau ale reliefului mucoasei. 

Celelalte examene care vin în sprijinul diagnos- 
ticului sunt: examenul materiilor fecale (hemoragii 
oculte, sânge macroscopic, mucus, celulele maligne 
exfoliate, puroi); V.S.H. accelerată, anemie hipo- 
cromă, uneori leucocitoză; fosfotaza alcalină cres- 
cută. 

Dintre alte investigații clinice utilizate enume- 
răm: Colono-fibroscopia, pentru neoplasmele si- 
tuate în afara zonelor explorabile cu rectoscopul (se e 
folosesc instrumente flexibile cu lungime de 105 - Fig. 55 - Neoplasm recto-sigmoidian. 
185 cm), depistarea hemoragiilor oculte în scaun, 
citologia exfoliativă, antigenul carcinoembrional. 

Diagnosticul pozitiv are ca elemente de susținere vârsta bolnavului, simptomatologică 
clinică, endoscopia şi examenul radiologic. Important e ca diagnosticul să fie precoce 
(mai uşor de evidenţiat în cancerul rectal) şi să ne gândim la acest diagnostic ori de câte 
ori avem de-a face cu un bolnav mai în vârstă, cu o simptomatologie intestinală mai 
rezistentă la tratament, pentru a cere investigaţiile complementare necesare. 

Diagnosticul diferențial se face, în funcţie de localizare, cu: tuberculoza ileocecală, 
tumoarea inflamatorie apendiculară, rectocolita ulceroasă, stenozele intestinale, polipoza 
intestinală, diverticuloza intestinală, hemoroizii. 

Evolutie şi complicaţii: cancerul intestinului gros se dezvoltă lent, de obicei fiind des- 
coperit într-un stadiu avansat. Prognosticul este grav, mai ales în cazul localizării rectale 
şi al colonului stâng, şi deosebit de grav când cancerul apare pe fondul unei rectocolite 
ulceroase. Complicaţiile cancerului de colon constau în: hemoragii grave, perforaţii cu 
peritonită, stenoză cu fenomene ocluzive, fistule, infecții secundare şi metastaze. 

Tratamentul este chirurgical. Segmentul intestinal în care-şi are sediul tumoarea tre- 
buie rezecat, înainte de extinderea ei în profunzime sau de apariţia metastazelor. 

Roentgen - şi radiumterapia dau rezultate incerte, ca şi chimioterapia antitumorală. 

Tratamentul simptomatic se prescrie, mai ales, în cazurile inoperabile: opiacee, antis- 
pastice, anestezice locale. Se va menţine o riguroasă igienă locală printr-o toaletă per- 
manentă. 

4.6.8. PARAZITOZELE INTESTINALE 


Definiţie: parazitozele intestinale sunt afecţiuni provocate de prezența unor paraziți în 
intestin, care pot determina tulburări locale sau la distanță. Bolile parazitare sunt foarte 
răspândite. În oraşe este infestată circa 10% din populaţie, iar infestarea rurală este şi mai 
mare. 

Paraziţii intestinali patogeni pentru om fac parte fie din grupa protozoarelor, fie a hel- 
minţilor (viermi intestinali). 

Protozoare: 

Amibe: Entamoeba hystolytica 

Flagelate: Lamblia (Giardia) intestinalis; Trichomonas hominis; Chilomastix mesnili. 

Infuzori: Balantidium coli 

Helmințgi: 

Nematode: Ascaris lumbricoides (limbricul), Trichiuris trichiura (tricocefalul); 
Enterobius vermicularis (oxiurii), Ancylostoma cuodenale; Strangyloides stercoralis 

(Anguillula); Trichinella spiralis (trichina). 
` Cestode: Taenia saginata; Taenia solium; Diphyllobotrium latum (Botriocefalus 
latus); Hymenolepsis nana (Taenia nana). În cele ce urmează vor fi descriși paraziţii care, 
prin gradul lor de răspândire şi prin tulburările pe care le provoacă, sunt mai nocivi 
pentru om. 


4.6.8.1. LAMBLIAZA 


Definiţie: lambliaza sau giardioza este o afecţiune determinată de un protozoar fla- 
gelat numit Lamblia (Giardia) intestinalis. 

„Se localizează cel mai frecvent în duoden, apoi în jejunoileon şi poate invada şi căile 
biliare. Omul se infestează prin apă, alimente sau mâini murdare, contaminate cu chisturi 
provenite din fecalele purtătorilor sau ale şoarecelui. 

Patogenitatea lambliei este foarte discutată. Sunt necesare infestații masive ca să se 
producă o iritaţie mecanică şi o inflamație supraadăugată. 

Simptomatologia este variată, existând şi purtători care nu prezintă nici un semn clinic. 
În infestaţiile masive pot apărea manifestări de tip duodenal (dureri în epigastru, greață, 
cefalee, astenie), de tip intestinal (inapetenţă, greață, dureri vagi abdominale sau crampe, 
diaree), ori de tip biliar (jenă în hipocondrul drept, greţuri, vărsături, chiar stări icterice). 

Diagnosticul se bazează pe examenul conţinutului duodenal, obținut pe sondă-după o 
instilaţie cu sulfat de magneziu. La examenul între lamă şi lamelă se constată prezența a 
numeroase lamblii, animate de mişcări vii. Produsul recoltat prin sondă trebuie examinat 
imediat şi materialul va fi transportat la laborator ferit de frig (eprubete în apă călduță). 
La examenul coprologic, în scaunul proaspăt se pot găsi chisturi de lamblie (mai vizibile 
după coloraţia cu Lugol). 

Tratamentul profilactic se bazează pe respectarea măsurilor de igienă: spălare atentă a 
alimentelor şi a mâinilor înainte de prepararea culinară şi înainte de masă. 

Tratamentul curativ se face cu Mepacrin (Acrihin, Atebrin), în doze de 0,10 g (1 com- 
primat de 3 ori/zi, timp de 3 - 5 zile; Mepacrinul dă rezultate bune şi administrat pe sondă 
duodenală (2 - 3 zile). Un alt medicament este Metronidazolul (Flagy)), câte 2 compri- 
mate/zi (0,50 g), în două prize, timp de 10 zile consecutiv. 

Rezultate mai bune se pot obţine cu Fasigyn. Se administrează 4 tablete a 500 mg/zi, 
într-o singură priză. Există posibilitatea apariţiei rezistenţei parazitului la acest medica- 
ment. 

4.6.8.2. ASCARIDIOZA 


Definiţie: ascaridioza este o boală provocată de infestaţia cu Ascaris lumbricoides 
(fig. 56); este helmintiaza cea mai frecventă la om. 

Ouăle sunt eliminate prin scaunele oamenilor şi ale animalelor infestate şi sunt extrem 
de rezistente (până la câţiva ani). Ouăle ajung în intestinul omului, odată cu apa sau cu 
alimentele, mai ales cu zarzavaturi şi fructe. În intestin ouăle traversează mucoasa 
intestinală şi - prin circulația venoasă - ajung la plămâni, pătrund în alveole şi în căile 
respiratorii, de unde sunt expulzate prin tuse. O parte din ele, în stadiul de larve, sunt în- 
ghițite şi ajung din nou în intestin, după o migraţie de 10 - 20 zile. Aici, în 6 - 8 săptă- 
mâni se dezvoltă parazitul adult, care, după câteva săptămâni, începe să depună ouă. 


Fig. 56 - Ascaris lumbricoides 
| - femelă; 2 - mascul; 3 - ou 


Simptomatologia este deosebită după faza ciclului evolutiv. În faza de migrație se pot 
ivi tulburări pulmonare şi alergice: pneumopatii de tip infiltrativ, eozinofilic, fugace, cu 
tuse, expectoraţie, crize astmatiforme, cefalee, febră; uneori, se manifestă sub forma 
bronşitelor acute sau chiar a bronhopneumoniilor; concomitent, bolnavii pot avea prurit, 
urticarii, mialgii, artralgii, cozinofilia este prezentată în marea majoritate a cazurilor. 

În faza intestinală, simptomele sunt determinate de numărul mare de paraziți, de 
reacţii şi sensibilitatea gazdei. Este o simptomatologie foarte variată. Bolnavii pot pre- 
zenta inapetență, balonări, jenă abdominală difuză, dureri în fosa iliacă dreaptă, cons- 
tipaţie sau diaree trecătoare. În infestările masive, bolnavul slăbeşte. Migrarea ascarizilor 
în duoden şi în stomac provoacă grețuri şi vărsături, uneori cu eliminarea lor în vărsătură. 
La distanță produc cefalee, prurit, urticarie; la copii provoacă stări de nervozitate, 
tulburări senzitive, reacţii meningiene. 

Diagnosticul este confirmat de prezenţa ascaridului în scaun sau în vărsătură şi de pă- 
sirea ouălelor la examenul microscopic al scaunului (prin procedee de concentrare). 
Eozinofilia sanguină sprijină diagnosticul. 

Profilaxia se realizează prin următoarele măsuri: construirea closetelor la distanță de 
sursele de apă, verificarea canalizărilor, asanarea gropilor de gunoi, dezinfectarea bazi- 
nelor de apă; depistarea şi tratarea purtătorilor de paraziți; respectarea măsurilor de igienă 

alimentară: spălatul mâinilor înainte de mese, spălatul atent sau opărirea legumelor şi a 
zarzavaturilor, educaţie sanitară, mai ales în şcoli. 

Tratamentul curativ se face în toate cazurile în care s-a precizat diagnosticul, indi- 
ferent dacă cel infestat prezintă sau nu vreo suferință. Sunt cunoscute multe medicamente 
cu acţiune eficientă în ascaridioză. Cele mai folosite sunt: Nematocton (vermicid pe bază 
. de piperazină), 6 comprimate/zi, în 3 prize, înaintea meselor principale, timp de 4 zile; 
sau 4 - 5 lingurițe/zi din soluţia 10%, sau 2 linguriţe/zi din soluția 20%. Este contra- 
indicat în insuficiența renală. Santonina, câte 0,05 g de 3 ori/zi, dimineața pe nemâncate, 
timp de trei zile, iar în a 3-a zi se administrează un purgativ salin; este contraindicată în 
nefrite, nafroze, stări febrile, enterocolite acute. Un medicament eficace este Alcoparul 
(Bephenium), care se administrează într-o singură doză: un săculeț de 5 g dimineaţa pe 
nemâncate, într-un pahar cu apă îndulcită; nu se ia purgativ. Loxuran (Notezine) se dă 
timp de 4 zile, o singură priză pe zi de 2 comprimate. 

Un progres terapeutic a fost realizat prin administrarea noilor preparate: 

- Tetramizol (Decaris, 50 mg pentru copii şi 1500 mg pentru adulți), în doză unică 2,5 
mg kg/corp într-o singură zi. 

- Combantrin (Pirantel-Pamoat), administrat întro singură doză, 10 mg/kg/corp. 

- Mebendazol, 100 mg, de 3 ori pe zi, 3 zile. 


4.6.8.3. OXIURAZA 


Definiţie: este o boală provocată de oxiuri, 
Enterobius vermicularis (fig. 57), fiind cel mai 
răspândit nematod. Oxiurul este un vierme fusi- 
form, subţire; masculul măsoară 2 - 5 mm, iar 
femela 8 - 13. Trăieşte în intestinul gros şi în 
porțiunea terminală a intestinului subțire. După 
copulaţie, masculul moare, iar femela migrează 
în regiunea anală, unde, în timpul nopții, depune 
ouăle embrionate şi apoi moare şi ea. În decurs N 
de 6 ore, din ou se dezvoltă larve infestate, care 
sunt luate pe mâini, duse la gură şi, odată inge- 
rate, ajung în intestin, unde evoluează până la forma adultă, reluându-se ciclul. 

Infestarea se face prin ingerarea ouălelor aflate pe zarzavaturi şi fructe insuficient 
spălate şi pe mâinile murdare. Ouăle se depun odată cu praful pe obiectele din casă, pe 
lenjerie şi îmbrăcăminte. Autoinfestarea se realizează uşor, mai ales noaptea, dacă bolna- 
vul se scarpină în regiunea anală şi apoi duce mâna nespălată la gură, odată cu ouăle, pe 
care le înghite. 

Simptomatologia este deseori” absentă. Când se manifestă, semnul cel mai important 
este pruritul anal, rebel şi supărător. Pruritul este mai puternic noaptea şi spre dimineaţă, 
provoacă insomnii şi stări nevrotice. Din cauza scărpinatului apar leziuni cutanate în 
regiunea perianală, scrotală sau vulvară: dermatite, eczeme. La femei, paraziţii pot invada 
organele genitale, provocând vaginite, leucoree, endometrite. 

Examenul coprologic poate arăta prezența adultului, eliminat mai ales după purgative 
sau în cursul diareei. Ouăle de oxiuri se găsesc greu în fecale. Ele trebuie cercetate în 
produsul de raclaj al te anale sau pe leucoplastul aplicat, seara, pe regiunea peri- 
anală. 

Diagnosticul se axează pe semnele clinice descrise şi pe prezența parazitului adult sau 
a ouăllelor la examinările făcute. 


Fig. 57 - Oxiuri adulți şi ou 

Profilaxia se bazează pe depistarea bolnavilor şi tratamentul lor şi al celor din antu- 
rajul bolnavilor. O atenţie deosebite trebuie acordată igienei individuale. 

Tratamentul curativ prevede o serie de măsuri igienice, asociate cu medicamente. 
Dimineaţa şi seara şi după fiecare defecare se spală regiunea perianală cu apă şi săpun. Se 
pot face clisme cu apă sărată, cu bicarbonat de sodiu 2 - 4%, cu usturoi pisat sau cu o lin- 
guriță de oţet la un litru apă. Rufăria de corp şi de pat trebuie fiartă şi chiloţii vor fi 
schimbaţi zilnic. Unghiile vor fi tăiate scurt şi se va veghea spălarea riguroasă a mâinilor 
după fiecare defecare şi înainte de masă. Medicamentul cel mai eficace este pamoatul de 
pirviniu (Vermigal, Povan, Molevac): se administrează în doză unică de 250 - 300 mg (5 
- 6 linguriţe); tratamentul se repetă după 3 - 4 săptămâni. Rezultate bune se obțin şi cu 
“piperazină (Nematocton), în aceleaşi doze ca şi la ascaidioză. În oxiurazele învechite şi 
rebele la tratament se pot încerca clismele cu helmifuge. Tratamentul cu violet de gen- 
țiană (Oxiuran, Axuris) este depăşit. 

Rezultate bune se obţin după administrarea de Mebendazol, într-o singură doză în 
tablete de 100 mg. 


4.6.8.4. ANKILOSTOMIAZA 


Definiţie: ankilostomiaza este o afecţiune determinată de nematodul Ankylostoma 
duodenale - un vierme mic, masculul măsurând 8 - 11 mm, iar femela 10 - 13. Trăieşte în 
duoden, fixându-se de mucoasa acestuia, şi provoacă mici sângerări; poate migra şi se 
fixează în alte regiuni ale intestinului, de fiecare dată determinând sângerări. Dacă întâl- 
nesc condiţii favorabile (umiditate şi căldură de 279), ouăle dezvoltă larve, care năpârlese 
de două ori în 5 zile şi devin filiforme, vioaie şi rezistente, trăind pe pământul umed, 
plante, iarbă, pietre. Larvele odată ajunse în contact cu pielea unui om o traversează, pă- 
trund în circulație şi ajung în plămâni; eliminate prin bronhii, pot fi înghiţite din nou, iar 
în duoden se dezvoltă în 2 - 3 săptămâni până la stadiul de adult sexuat. Ankilostomiaza 
este mai răspândită în regiunile calde; în regiunile temperate apare la lucrătorii din mine, 
tuneluri, construcții subterane sau poduri, cărămidării. 

Simptomele sunt legate de migrările larvelor şi ale adultului. Trecerea larvelor prin 
piele provoacă prurit, eritem, papule, vezicule, leziuni de grataj. În faza de migrare prin 
plămâni, larvele provoacă tuse, expectoraţie, pneumopatii fugace, febră. În faza de fixare 
în intestin, bolnavul acuză dureri abdominale, grețuri, vărsături, diaree; sângerările repe- 
tate determină instalarea unei anemii, insomnie, indispoziţie, anxietate şi fenomene de 
denutriţie, iar la femeile gravide se poate produce avortul. 

Examenul coprologic permite descoperirea ouălelor în scaun; hemoragiile oculte sunt 
deseori pozitive; hemograma arată anemie hipocromă şi eozinofilie. 

Diagnosticul se bazează pe semnele clinice, pe caracterul protesional al infestării şi 
pe prezența ouălelor în materiile fecale. 

Profilaxia implică măsuri de asanare a terenurilor infestate, dezinfectărda closetelor, 

asigurarea echipamentului de-protecţie pentru muncitorii din locurile propice infestării şi 
examene parazitologice periodice. 

Tratamentul de elecţie se face cu Alcopar: un plic de 5 g dimineața pe nemâncate, 
într-o jumătate de pahar cu apă îndulcită; Loxuran, câte 2 comprimate/zi, într-o priză, 
timp de 8 - 10 zile; Rexilrezorcină (Ascaridin): se administrează 1- capsule în circa 20 de 
minute, dimineaţa pe nemâncate; nu se mănâncă 5 ore; în ajun şi la 12 ore după medi- 
cament se ia un purgativ salin; tetracloretilenul (tetraclorura de etilen): în seara din ajun 
bolnavul va lua un ceai şi un purgativ; a doua zi, dimineaţa pe nemâncate, va lua drogul 
în capsule gelatinoase (3 capsule de 1 ml); după ore va lua un -purgativ salin; nu va 

mânca decât după ce purgativul şi-a făcut efectul; 2 zile după tratament nu va consuma 
alcool sau grăsimi. Nu se administrează la cei cu suferințe hepatice sau renale, la alcoo- 
lici şi la cei cu infestaţie concomitentă cu ascarizi. 

Alcoparul şi Mebendazolul (100 mg de 3 ori pe zi, 3 zile), reprezintă tratamentul de 
elecție. 


4.6.8.5. STRONGILOIDOZA 


Definiţie: este o boală a intestinului provocată de Strongyloides stercoralis, care este 
un nematod mic. Viermele are două generaţii diferite: una parazitară în intestinul omului 
(Strengyloides sau Anguillula intestinalis) şi o alta liberă, la exterior (Sirongyloides 
stercoralis). Masculul este la fel la ambele generaţii: 700 - 900 microni; femeia în gene- 
ratia parazitară are 2 - 2,5 mm. Din ouăle depuse de femelă ies larvele, eliminate prin 
scaun. În exterior, larvele fie că devin filariforme, fie că dezvoltă generații libere. 

Omul este infestat de larvele filariforme pe două căi: fie prin tegumente, circulație 
venoasă, aparat respirator, tub digestiv, fie prin ingerarea unor alimente şi băuturi 
infestate. 

Viermele se localizează în duoden şi jejun. Boala este mai răspândită la tropice; la 
noi, cazurile sunt rare şi apar în mine, unde există căldură şi umezeală. 

Simptomalologia este caracterizată prin prurit, eritem şi peteşii la locurile de trecere 
prin tegumente; prin simptome bronhopulmonare în timpul traversării aparatului respi- 
rator; în faza de fixare intestinală, parazitul provoacă colici abdominale, diaree, sangui- 
nolentă şi anemie hipocromă, eventual semne de denutriție; semnele toxice nervoase sunt. 
frecvente. ; 

Examenul materiilor fecale pune în evidenţă larvele parazitului (nu ouăle, ca în anki- 
Jostomiază); eozinofilia este inconstantă. , 

Profilaxia face aceleaşi recomandări ca în ankilostomiază. 

Tratamentul se face cu: violet de genţiană, în doză de 0,06 g, de 3 ori/zi, timp de două 
săptămâni; violetul de genţiană poate fi administrat şi pe sondă duodenală (25 ml din 
soluţia 1%); Fenotiazină: câte 100 mg de 3 ori/zi, timp de 3 săptămâni; Ditiazanină, 250 
mg/zi, care, administrată timp de 3 săptămâni, dă rezultate bune, însă este contraindicată 
în caz de leziuni intestinale întinse; pamoat de pirviniu (Vermigal), care se recomandă şi 
în tratamentul oxiurazei. 

Rezultate superioare se obțin cu Thiabendazol (Mintezol), în doze de 25 mg/kg/corp, 
de 2 ori pe zi, 3 zile, sau în doză unică 50 mg/kg corp. 


4.6.8.6. TRICHINOZA 


Definiţie: este o boală provocată de parazitul Trichina sau Trichinella spiralis, nema- 
tod în formă de fir; masculul are o lungime de 1,5 mm, iar femela măsoară 3 - 4 mm. 
Omul se infestează consumând carne de porc care conţine larve închistate. Ajunse în 
intestin, larvele sunt eliberate de capsulă şi se fixează pe mucoasa jejunală, de unde 
pătrund apoi în circulaţia limfatică, sanguină şi ajung în diferite organe, fixându-se cu 
predilecție în muşchii striați, unde în 4 săptămâni se închistează. Acelaşi ciclu îl prezintă 
parazitul şi în animalul-gazdă (porcul), care se infestează consumând cadavre de şobolani 
sau de carnivore sălbatice infestate. 

Simptomatologia variază în funcţie de ciclul urmat de parazit. În faza intestinală, care 
durează o săptămână de la ingerarea cărnii de porc, bolnavul prezintă grețuri, vărsături, 
diaree, febră. În faza de diseminare, de 1 - 3 săptămâni, bolnavul acuză dureri musculare, 

fenomene alergice, edeme ale pleoapelor, feţei şi scrotului, urticarie, febră ridicată; muş- 
chii sunt dureroşi la palpare. În ultima fază, de încapsulare, mialgiile persită şi pot apărea 
tulburări legate de localizarea larvelor: cerebrale, cardiace, respiratorii; toxinele elaborate 
de larve pot provoca leziuni renale şi hepatice. 

Evoluţia este variabilă în funcție de gradul de infestare şi de localizările larvelor. 

Diagnosticul se bazează pe cunoaşterea faptului că s-a ingerat carne de porc infestată, 
pe fenomenele clinice, pe cozinofilia crescută. Biopsia musculară (făcută din biceps, 
deltoid) confirmă diagnosticul la examenul anatomopatologic. 

Profilaxia trichinozei se realizează prin următoarele măsuri: analiza obligatorie a căr- 
nii de porc în abatoare şi în industria conservelor, consumarea cărnii de porc sau de vânat 
numai bine fiartă sau friptă, congelarea cărnii la 0°C cel puțin 24 de ore şi stârpirea şobo- 
lanilor, mai cu seamă în crescătoriile de porci. 

Tratamentul medicamentos cu substanţe vermifuge (piperazină, ditiazanină, hexilre- 
zorcină, tetracloretilen) este eficace numai în perioada de invazie. 

Cortizonul, în doze 50 - 60 mg/zi, sau ACTH-ul (20 - 40 u), este utilizat de mai mulţi 
ani. Recent au fost obținute rezultate bune cu Mintezol, 25 mg/kg corp, 5 - 7 zile. S-a 
recomandat şi asocierea Cortizonului cu Mintezolul. 


4.6.8.7. TENIAZELE 


Definiţie: teniazele sau cestodiazele sunt boli provocate de tenii. La noi în țară, infes- 
tările cele mai frecvente sunt cu Taenia solium, Taenia saginata, Botriocephalus latus, 
Hymenolepis nana şi Taenia echinococus (fig. 58). 


Taenia 


echinot | lepisnana 
cus 


Fig. 58 - Scolecşi, proglote şi ou de cestode 

4.6.8.7.1. Taenia solium 


Definiţie: este un vierme plat, lung de 2 - 5 m; are un scolex de | mm diametru, cu 
patru ventuze şi un rostru cu două coroane de cârlige; corpul este împărțit în segmente 
numite proglote, în număr de 800 - 1 000. Proglotele, care se elimină în grupe de 5 - 6, 
odată cu materiile fecale, conţin 20 000 - 30 000 de ouă. Gazda intermediară este porcul. 
“Ouăle sunt înghiţite de porc (domestic sau sălbatic) şi, odată ajunse în intestin, eliberează 
embrionul hexacant, care traversează peretele intestin, trece în circulație şi ajunge în 
muşchi, unde se fixează sub formă de cisticerc. Ingestia cărnii de porc cu cisticercoză va 
determina în intestinul omului eliberarea larvei, care-și va fixa scolexul pe peretele intes- 
tinului subțire, iar în 10 săptămâni parazitul adult este dezvoltat. 

Taenia solium poate provoca cisticercoza şi la om, dacă acesta a înghiţit ouăle para- 
zitului. 

Simptomatologia este prezentă la mai puţin de jumătate dintre purtătorii de tenie. Se 
manifestă prin uşoare tulburări dispeptice, dureri periombilicale, modificări de apetit, 
scădere ponderală, amețeli, prurit cutanat. Examenul sângelui arată eozinofilie, însă nu 
constantă. 

Cisticercoza umană se manifestă în funcţie de numărul cisticercilor şi de localizarea 
lor. Localizările mai frecvente sunt cerebrale, pulmonare, subcutanate şi musculare. 

Diagnosticul se bazează pe examinarea proglotelor eliminate şi pe cercetarea ouălor 
în scaun; diagnosticul de cisticercoză se pune cu ajutorul biopsiei musculare sau sub- 
cutanate. 


4.6.8.7.2. Taenia saginata 


Definiţie: este un vierme plat cu o lungime de 5 - 10 m. Este cestodul cel mai răs- 
pândit la om. Scolexul este ceva mai mare decât la Taenia solium şi are 4 ventuze. 
Proglotele, în număr de 1 000 - 2 000, sunt mai alungite şi se elimină odată cu scaunul, 
dar şi în afara scaunelor (au mişcări proprii, care le permit trecerea prin anus). Gazdele 
intermediare sunt vitele, iar ciclul de dezvoltare este la fel ca la Taenia solium. Omul se 
infestează consumând carne de vită crudă sau insuficient fiartă sau friptă. | 

. Simptomatologia este aceeaşi ca la Taenia solium. Taenia sanginata nu provoacă 
cisticercoză umană. 


4.6.8.7.3. Botriocefaloza 


Definiţie: botriocefaloza este o parazitoză provocată de prezenţa în intestin a unui 
vierme plat numit Diphyllobotrium latum sau Botricephalus latus, vierme mare, care 
atinge o lungime de 8 - 12 mm şi chiar mai mult. Capul este lunguieţ, de 2 - 3 mm, şi are 
două şanţuri de sucţiune; proglotele sunt în număr de 3 000 - 4 000, mai mult late decât 
lungi. Ciclul de dezvoltare cunoaşte două gazde intermediare. Ouăle ajunse la condiţii 
prielnice în apa curată, vor dezvolta embrionul hexacant, care este înghițit de crustaceul 
Diuphton cyclops (prima gazdă intermediară), crustaceul poate fi înghiţit de un peşte 
răpitor: ştiucă, biban, păstrăv, somn (a doua gazdă intermediară). Omul consumă carne 
de peşte insuficient fiartă sau friptă, şi în intestinul lui se va dezvolta parazitul adult. 

Simptomatologia este la fel ca la celelalte parazitoze determinate de cestode, însă 
botricocefalul poate să provoace în plus o anemie megaloblastică, prin tulburări în 
absorbţia factorului antianemic. Eliminarea viermelui e urmată de vindecarea promptă a 
anemiei. 

4.6.8.7.4. Hymenolepis nana 


Definiţie: este un vierme mai rar întâlnit la noi şi se întâlneşte la copii. Este parazit şi 
pentru şobolan şi şoarece şi măsoară în lungime 10 - 20 mm. 

Ouăle provenite de la omul purtător, de la şobolan sau şoarece contaminează apa, 
zarzavaturile, fructele sau mâinile omului şi ajung în intestin, unde, la câteva zile, vor 
forma un parazit adult. 

Simptomatologia seamănă cu a celorlalte teniaze; la copil, când infestarea este inten- 
să, acesta prezintă semne nervoase mai pregnante: cefalee, astenie, convulsii. 

Exumenele de laborator: examenul coprologic macroscopic poate arăta proglotele; 
examenul microscopic, care trebuie făcut din porţiuni multiple de scaun, trebuie să utili- 
zeze metode de concentrație şi să fie repetat; ouăle de botriocefal şi de //ymenolepis se 
găsesc mai uşor decât ouăle de Taenia solium sau de Taenia saginata. 

Profilaxia cestodiazelor constă în consumarea cărnii de porc, vită sau peşte numai 
după ce a fost bine fiartă sau friptă (afumarea şi sărarea nu oferă siguranță), respectarea 
dispozițiilor cu privire la controlul cărnii, depistarea purtătorilor şi tratarea lor, derati- 
zarea şi asanarea terenurilor infestate, educaţie sanitară. 

Tratamentul cestodiazelor: medicamentul de elecţie este Niclosamidul (Yomesan), 
care se administrează astfel: în ajun, alimentaţie uşoară şi lichidă; în ziua tratamentului, 
dimineața pe nemâncate se dau 2 comprimate, bine mestecate în gură înainte de a fi în- 
ghițite; după o oră se dau încă două comprimate; la două ore după ultima administrare se 
dă un purgătiv. 

Viermele eliminat va fi inactivat prin fierbere; în caz de Taenia solium, viermele va fi 
manipulat cu grijă; se vor fierbe toate ustensilele folosite şi se vor spăla cu multă grijă 
(pericol de cisticercoză). 

Mepacrinul (Acrihin, Atebrin) se administrează î în doză de 6 - 10 comprimate (0,60 - 
1 g); după două ore se dă un purgativ salin; medicamentul poate fi administrat şi pe 
sondă duodenală (0,80 g în 100 ml apă; apoi, după 30 de minute, tot pe sondă se introduc 
150 ml apă în care s-au dezvoltat 20 - 30 g sulfat de magneziu). Rezultatele sunt mai 
slabe decât cu Niclosamid. 

Extractul eterat de Filix mas este un medicament depăşit şi mai toxic decât Mepa- 
crinul. 

Semințele de dovleac nu au contraindicaţie. Se preferă decoctul. 

Pentru Hymenolepis nana, care este un parazit mai rezistent, Niclosamidul va fi admi- 
nistrat astfel: în prima zi 2 comprimate de două ori (aşa cum s-a indicat); apoi, timp de 
încă 6 zile se vor da câte un comprimat dimineaţa şi încă unul după o oră; Mepacrinul se 
administrează timp de 7 zile, câte 0,30 g/zi (3 comprimate). 


5. BOLILE FICATULUI 


5.1. NOȚIUNI DE ANATOMIE ŞI FIZIOLOGIE 


5.1.1. ANATOMIA FICATULUI 


Ficatul este cel mai mare organ din corp. Organ plin, de consistență fermă, ficatul 
cântăreşte la adult 1 200 - 1 500 g cu vasele golite. Este situat în loja subdiafragmatică şi 
partea internă a hipocondrului stâng. 

Este alcătuit din doi lobi inegali, cel drept fiind de circa şase ori mai mare decât cel 
stâng. 

Ficatul are două fețe: una superioară, convexă, şi alta inferioară. Faţa superioară este 
limitată prin două margini: una posterioară, mai groasă, şi alta anterioară, mai ascuţită. Pe 
fața inferioară se observă două şanţuri sagitale şi un şanţ transversal, de aspectul literei 
"H". Aceste şanţuri delimitează lobul drept, lobul stâng, lobul pătrat, ventral şi lobul 
“Spiegel, dorsal. Healey. a descris 9 segmente cu vascularizație şi topografie biliară 
independente, segmente despărțite printr-un țesut conjunctiv densificat. 

În șanțul transversal se află hilul ficatului, prin care pătrund vasele şi nervii ficatului 
şi ies canalele biliare şi limfatice organului. 

Ficatul are două învelişuri: un înveliş seros, pendinte de seroasa peritoneală, care 
înveleșşte tot ficatul, cu excepția unei benzi transversale la nivelul suprafeţei superioare, 
unde ficatul este aderent direct la diafragm; al doilea înveliş este capsula Glisson, care 
acoperă ficatul şi intră la nivelul hilului în interiorul apei de-a lungul vaselor şi 
căilor biliare. 

Vascularizația ficatului este asigurată de artera hepatică, c care aduce sângele arterial, şi 
de vena portă, care aduce sânge venos funcţional. Sângele pleacă de la ficat prin venele 
suprahepatice, care colectează tot sângele din acest organ şi îl varsă în vena cavă infe- 
rioară. Vasele limfatice se adună într-o rețea subseroasă care ajunge la ganglionii sternali, 
mediastinali anteriori, pancreaticolienali, cu limfa colectată de pe faţa inferioară şi din 
limfaticele septurilor intrahepatice. 

Nervii ficatului provin din plexul hepatic, alcătuit din fibre simpatice care ies din gan- 
glionul celiac şi din fibre parasimpatice care se desprind din ambii nervi vagi. 


5.1.2. STRUCTURA HISTOLOGICĂ 


Capsula ficatului este alcătuită din ţesut conjunctiv şi elastic. Din capsulă pornesc - de 
la hil spre interiorul ficatului - septuri fibroase, care constituie suportul conjunctiv al ele- 
mentelor vasculare, biliare, limfatice şi nervoase. Elementele conjunctive provenite din 
capsulă, împreună cu trama reticulară care reprezintă suportul celulelor hepatice 
constituie ceea ce se numeşte structura mezodermică a ficatului. În afară de aceasta mai 
există şi structura endotelială, alcătuită din celule hepatice (hepatocite). 

Până de curând, structura histologică a ficatului dominată de concepția lobulară a lui 
Malpighi, potrivit căreia lobulul hepatic ar fi unitatea morfofuncţională a ficatului. 
Lobului i se atribuie o formă hexagonală, având în centru vena centrolobulară, la care 
ajung venulele din reţeaua perilobulară; în ochiurile acestei rețele se găsesc cordoanele 
hepatocelulare, alcătuite din două rânduri de celule cu dispoziție radiară. La unirea mai 
multor lobuli se formează spaţiile portobiliare sau spaţiile Kiernan, în care sunt aşezate 

vasele sanguine şi limfatice, canalele biliare şi nervii. 

Cercetările recente, bazate pe mijloacele cele mai moderne, arată însă că unitatea 
morfofuncţională a ficatului este acinul hepatic, alcătuit dintr-o masă informă de 
“hepatocite, dispuse în jurul unei venule porte (venă axială). O grupare de 2 - 3 acini tri- 
butari unei venule axiale alcătuieşte un acin complex, iar 3 acini complecși şi câțiva acini 
simpli realizează un conglomerat de acini. 

Hepatocitele dispuse în apropiere de ramura terminală a venulei porte axiale formează 
zona întâi de hepatocite (active metabolic); hepatocitele situate la periferia acinului for- 
mează zona a treia (celule adaptate funcţiei de depozitare); între ele se situează zona a 
doua, cu hepatocite care fac schimburi de glicogen între zone. 

Conform schemei lui Eppinger se vorbea de cordoane hepatocelulare dispuse în două 
rânduri, între ele fiind canaliculul biliar, care la periferie se îndreaptă spre sinus; între 
hepatocite şi sinus se situează spațiile Diesse; în acest fel hepatocitului i se atribuiau doi 
poli: unul vascular şi altul biliar. Potrivit concepţiei acinoase, există însă lamele unicelu- 
lare, care se întretaie între ele, la încrucișări fiind vasele. În acest fel, Cl parer este 
scăldat pe 2 - 3 feţe de sinusoide, iar pe celelalte fețe vine în contact cu 2 - 3 canalicule 
biliare. Hepatocitul emite vilozități mai mici şi mai rare către canaliculul biliar. 


5.1.3. FIZIOLOGIA FICATULUI 


Ficatul are o mare capacitate de regenerare, demonstrată prin faptul că după o hepa- 
tectomie parţială regenerarea începe după 24 de ore, atinge maximul în 4 - 5 zile şi se ter- 
mină în 14 zile. Funcţiile lui sunt multiple, fiind îndeplinite la nivelul hepatocitului. Nu 
vom aminti decât funcţiile lui principale. 

Funcţiile metabolice se exercită în metabolismul glucidic, proteic şi mineral. În meta- 
bolismul glucidic, ficatul intervine în fosforilarea şi polimerizarea glucidelor în glicogen, 
asigurând rezerve de glucoză şi menţinerea homeostazei glicemice. La nevoie fabrică 
glucoză din proteine şi grăsimi (gliconeogeneză). Metabolismul glucidic hepatic este 
insulinodependent. În metabolismul proteic, ficatul are funcţie proteinoformatoare şi de 
echilibru proteic, funcţie ureogenă. Sintetizează albumina, 70% din o-plobuline, 50% din 
B-elobuline, protrombina şi fibrinogenul, catabolizează nucleoproteinele. În metabolis- 
mul lipidelor intervine în absorbţia grăsimilor şi în fosfarilarea lor, în sinteza şi esteri- 
ficarea colesterolului, în sinteza lipoproteinelor, fosfolipidelor şi trigliceridelor. În meta- 
bolismul minerul acționează prin depozitarea fierului şi a cuprului şi intervine în repar- 
tiţia apei şi a electroliţilor (ionii de Na”, K” şi CI) în organism. 

Funcţia biliară comportă secreția şi excreția bilei, cu rol important în digestia şi 
absorbția grăsimilor, în absorbţia vitaminelor liposolubile (A, D, E şi K), în absorbţia 
fierului şi a calciului alimentar. Bila se varsă în intestin în cantităţi de 600 - 1 000 ml/24 
de ore. Ea conţine 97% apă şi următorii componenți principali: săruri biliare, pigmenţi 
biliari, colesterol, lecitine şi săruri anorganice. 

Funcţia antitoxică constă în faptul că ficatul dispune de activităţi prin care substanțele 
toxice de origine exogenă, ca şi acelea rezultate din metabolismele endogene sunt 

transformate în substanțe mai puţin toxice şi eliminate ca atare. Neutralizarea substan- 
telor toxice este realizată de ficat cu ajutorul proceselor de conjugare a acestor substanțe, 
cu sulful de exemplu (acţiunea de sulfoconjugare). 

Ficatul este un important depozit de vitamine A, B», Big D, K. El intervine în con- 
vertirea carotenilor în vitamină A, în transformarea vitaminei B} în cocarboxilază, în' 
conjugarea vitaminei B, pentru formarea fermentului galben respirator, în procesul de 
sintetizare a protrombinei cu ajutorul vitaminei K. 

Sinteza fermenţilor necesari proceselor vitale este îndeplinită într-o foarte mare mă- 
sură de ficat. Fermenţii sunt complexe macromoleculare legate de grupări active, iar 
sinteza lor reprezintă o activitate laborioasă a hepatocitului şi necesită integritatea anato-" 
mică şi funcțională a ficatului. . 

Mai amintim intervenția ficatului în menţinerea echilibrului acido-bazic, rolul fica- 
tului ca depozit al apei şi posibilitatea lui de a echilibra perturbările circulatorii. 


5.2. NOȚIUNI DE SEMIOLOGIE 


Anamneza: interogatoriul unui hepatic trebul luat foarte amănunțit, vârsta şi antece- 
dentele personale fiind ẹxtrem de importante. Vom cerceta dacă bolnavul a avut afecțiuni 
hepatobiliare - în primul rând hepatită epidemică, cu sau fără icter, apoi hepatite prelun- 
gite, colici hepatice, colecistită -, sifilis sau tuberculoză. 

Bolile tubului digestiv pot avea urmări asupra ficatului: ulcerul duodenal, tiflita, 
apendicita, dizenteria. Unele boli infecțioase pot leza ficatul: febra tifoidă, pneumonia, 
scarlatina, septicemiile, supurațiile cronice. Sifilisul poate provoca leziuni hepatice în 
orice fază a evoluție sale; tuberculoza poate determina leziuni caracteristice. 

Nu vom omite niciodată să ne interesăm dacă pacientul a fost consumator de alcool 
etilic şi în ce măsură. 

La antecedentele personale ne vom informa asupra afecţiunilor cardiace (insuficienţă 
a cordului drept, mediastinopericardite), care interesează adeseori ficatul. 

Fiind cunoscut faptul că multe medicamente au o acțiune hepatotropă,vom interoga 
bolnavul dacă a făcut tratamente cu aceste substanţe: derivați de arsen trivalent, salvar- 
san, fosfor, cloroform. 

Vom încheia interogatoriul precizând modul de debut al bolii (lent, insidios, brusc), 
timpul de când evoluează şi dacă evoluţia a avut caracter cronic, progresiv sau în crize, 
cu perioade de acalmie. 

Tulburările funcţionale: tulburările digestive pe care le putem întâlni sunt scăderea 
apetitului, gust amar în gură, greţuri, mai rar vărsături, senzaţia de balonare. Constipaţia 
este un simptom des întâlnit, mai ales în afecțiunile cu icter; diareea este mai frecventă în 
bolile însoţite de hipertensiune portală. 

Durerile hepatice sun condiţionate de distensia capsulei. Glisson sau de interesarea 
învelişului peritoneal. 

Semnele nervoase survin în insuficiența hepatică: pacientul se plânge de astenie, 
somnolență matinală sau postprandială; în insuficienţa hepatică pronunțată, bolnavul de- 
vine mult mai somnolent, ajunge chiar în stare de torpoare sau, dimpotrivă, devine agitat, 
delirează, poate face acte de demență. Deseori bolnavii hepatici se plâng de impotenţă 
sexuală. 

Semnele hemoragipare apar mai ales în ciroză: epistaxis, gingivoragii, meno- sau me- 
troragii, hematemeză şi melenă. 

Pruritul, care poate să fie rebel, apare în ictere şi în insuficienţă hepatică. Urticaria 
este întâlnită în insuficienţele hepatice şi poate fi un semn de prezumție în chistul hidatic 
hepatic. 

Examenul obiectiv: inspecția generală furnizează elemente pentru diagnostic şi prog- 
nostic. Starea de nutriţie este alterată; bolnavii apar emaciaţi, mai ales la față şi la extre- 
mități. La nivelul mucoaselor şi tregumentelor vom urmări coloraţia icterică; pe pomeții 
obrajilor se pot observa rețele venoase; coloraţia roşie a tegumentelor tenare şi hipotenare . 
ale palmelor (eritroză palmară) şi prezența unor steluțe vasculare pe pielea gâtului şi a to- 
racelui superior sunt semne de suferință hepatică; uneori, se pot observa elemente purpu- 
rice pe tegumente. 

Edemele vor fi cercetate cu atenție, de multe ori manifestându-se numai printr-o 
discretă infiltrare 

Cercetarea temperaturii este obligatorie, hipertermia întâlnindu-se în multe boli ale 
ficatului. 

Inspectia hipocondrului drept poate decela o bombare a acestei regiuni în hepatome- 
galiile considerabile; bombarea este asimetrică şi se deplasează simultan cu mişcările res- 
piratorii. Inspecţia abdomenului arată deseori o creştere în volum şi prezența unei bogate 
circulații colaterale, precum şi bombarea ombilicului. 

Palparea este principala metodă de examinare a ficatului. În mod normal, ficatul 
poate fi explorat prin palpare numai sub rebordul costal şi în epigastru. Palparea ne furni- 
zează date asupra mărimii ficatului, a consistenţei, a suprafeţei, a mobilităţii şi a sensibi- 
lităţii sale la presiune. Se execută în decubit dorsal şi apoi în ortostatism. Procedeele de 
palpare sunt bimanuale şi monomanuale. 

Procedeele bimanuale: bolnavul este culcat în decubit dorsal, ţine genunchii flectați, 
respiră liniştit şi examinatorul se aşază în dreapta lui. Faţa palmară a mâinilor se plasează pe 
abdomen, cu degetele îndreptate spre torace; se deprimă uşor şi succesiv peretele abdo- 
minal, apropiind mâinile de rebordul costal, în timp ce pacientul este invitat să inspire mai 
adânc. Un alt procedeu este acela prin balotare: mâna stângă plasată în regiunea lombară 
dreaptă imprimă mici lovituri înainte, în timp ce ficatul e palpat cu mâna dreaptă. 

Procedeul monomanual: examinatorul se aşază către capul bolnavului, încercând să 
exploreze marginea inferioară a ficatului cu degetele de la mâna dreaptă înconvoiate în 
formă de gheară, în timp ce bolnavul este rugat să facă mişcări respiratorii mai ample. 

Palparea pune în evidență o eventuală hepatomegalie. 

Consistenţa este crescută în ciroza hepatică, ciroza cardiacă, cancer, sifilis şi scăzută 
în degenerescența grasă, în chistul hidatic, în abcese. 

Suprafaţa este neregulată în ciroze, sifilis, cancer şi netedă, regulată, în hepatite, 
"ficatul cardiac", degenerescența grasă sau amiloidă, leucemie. 

Sensibilitatea la presiune: ficatul normal nu este sensibil; este dureros în caz de "ficat 
cardiac”, hepatită acută, cancer, abces, perihepatită; este insensibil în ciroze, chistul 
hidatic, degenerescența grasă şi amiloidă. 

După palparea ficatului este obligatoriu să se examineze cu atenţie splina şi să se facă 
un examen atent-al abdomenului, precum şi al tuturor organelor şi aparatelor. ` 

Percuţia este necesară pentru a stabili corect dimensiunile ficatului şi pentru a 
determina marginea superioară a matităţii hepatice. Mai întâi se determină marginea 
superioară, percutând de sus în jos pe linia medioclaviculară dreaptă. Se procedează la fel 
pe liniile parasternală, axilară şi scapulară dreaptă. În mod normal, limita superioară a 
matităţii se află: 

- pe linia parasternală: la marginea superioară a coastei a 6-a; 

- pe linia medioclaviculară: la marginea inferiGară a coastei a 6-a; 


412 MANUAL DE MEDICINĂ INTERNĂ 


- pe linia axilară: la marginea inferioară a coastei a 7-a; 

- pe linia scapulară: la coasta a 10-a. P 

Limita inferioară se află prin palpare cu ajutorul percuției superficiale, efectuată de 
jos în sus spre rebordul costal drept. Distanţa dintre limita superioară şi cea inferioară ne 
arată dimensiunile ficatului. Astfel, pe linia medioclaviculară, ficatul măsoară 9.- 11 cm, 
pe linia parasternală 7 - 9 cm, iar pe linia axiliară 7 - 8 cm. 

În timpul percuţiei pacientul nu trebuie să inspire profund, limita superioară a mati- 
tății deplasându-se în inspiraţie forțată cu 6 - 7 cm. 

Explorarea funcțională a ficatului: explorarea clinică a ficatului trebuie completată 
cu o serie (le teste care îi explorează starea funcţională. În acest scop se face o explorare 
plurifuncțională, realizându-se adevărate "baterii de teste" sau "spectre funcționale”. 

Explorările ficatului sunt morfologice, funcţionale şi vasculare. 

Explorările morfologice: puncţia-biopsie hepatică este unul dintre cele mai utile mij- 
loace de diagnostic, cu condiţia ca leziunile să fie difuze. În unele situaţii, cum este cazul 
suspiciunii de cancer, puncţia-biopsie se execută sub controlul laparoscopului. 

Puncţia care se face cu acul Menghini este o explorare atraumatică, cu accidente rare 
(1,5%), grevată de o mortalitate foarte redusă (0,03 - 0,05%). 

Pregătirea bolnavului este obligatorie. Va fi pregătit psihic, explicându-i-se necesi- 
tatea şi lipsa de pericol a puncţiei. Se determină în prealabil timpul de sângerare şi de 
coagulare, timpul Quick şi se numără trombocitele. Cu două zile înainte se administrează 
vitaminele K şi C, clorură de calciu şi un hemostatic. Înaintea puncţiei se face o clismă 
evacuatoare şi se face o injecție cu Dilauden sau Mialgin. Tegumentele vor fi bine dezin- 
fectate și se va face o anastezie locală cu Procaină 2%. După efectuarea puncției se aplică 
o pungă cu gheaţă şi bolnavul rămâne culcat în decubit lateral stâng 2 ore, apoi va păstra 
repausul la pat 24 de ore, sub controlul pulsului şi al tensiunii arteriale. 

Contraindicaţiile puncţiei-biopsie sunt: sindroamele hemoragipare, cu indicele de pro- 
trombină sub 60%, un număr de trombocite sub 90 000, ficatul de stază, bănuiala de chist 
hidatic sau de abces hepatic, un icter de lungă durată. 

Complicaţiile care pot surveni sunt hemoragia prin plaga de puncție, hemoragia în 
pleură sau în peritoneu, perihepatita, pleurezia, peritonita biliară, puncționarea altor orga- 
ne (colon, tumori ale rinichiului). 

Lapuroscopia este o metodă de examinare a suprafeței ficatului cu ajutorul laparos- 
copului. Pot fi explorate faţa inferioară şi marginea anterioară. Este utilă mai ales în neo- 
plasme şi în hepatomegaliile cu icter; în plus, sunt cercetate vezicula biliară şi o parte din 
căile biliare. În leziunile circumscrise, laparoscopia permite efectuarea unei biopsii dirijate. 

Scinligrafia este o metodă care aduce informaţii asupra ţesuturilor ficatului cu aju- 
torul elementelor radioactive. 

Explorările funcţionale se fac pentru parenchim şi pentru mezenchim. 

Explorările parerchimului: se cercetează metabolismul glucidic, proteic, lipidic, 
funcţia biliară, funcţia antitoxică, factorii de coagulare, funcţia de eliminare a substan- 
telor colorate şi testele enzimologice. 

Explorările ficatului în metabolismul glucidelor: în primul rând se dakak glicemia. 
Proba hiperglicemiei provocate se bazează pe faptul că o lezare a hepatocitului tulbură 
depozitarea glicogenului, iar administrarea în exces a glucidelor face ca acestea să 
crească în sânge. Dimineaţa pe nemâncate se administrează 100 g glucoză pură în 200 ml 
apă cu ceai; se dozează glicemia din oră în oră, timp de 3 - 4 ore. Cifra glicemiei maxime 
la normal nu depăşeşte 1,4 - 1,6 g%o. Proba nu este specifică pentru ficat, deoarece 
glucoza poate fi metabolizată şi în alte țesuturi sau organe. 

Testul toleranţei la galactoză (Bauer) are mai multă specificitate, galactoza fiind me- 
tabolizată numai de ficat, care o transformă în glicogen. Proba se efectuează dimineaţa pe 
nemâncate. Bolnavul este invitat să-şi golească vezica urinară şi i se administrează 40 g 
galactoză pură în 300 - 500 ml apă. Se iau probe de urină la 2, 4, 6 şi 24 de ore. La indi- 
vidul normal nu trebuie să se elimine mai mult de 2 g palactoză; o eliminare de 3 g deno- 
tă o lezare funcţională moderată, iar o eliminare peste 6 g arată o insuficiență hepatoce- 
lulară severă. 

Explorarea ficatului în metabolismul proteic: dozarea proteinelor plasmatice ne va da 
informaţii asupra cantității de albumine şi de globuline. O scădere a valorii albuminelor 
sub 4 9% sugerează de asemenea o insuficiență hepatocitară. În schimb, în asemenea 
situaţii vor creşte în special y-globulinele şi, mai rar, B-globulinele. În mod normal, 
raportul albumine/globuline este de 1,5 - 1,8; scăderea acestui raport, care poate deveni 
chiar subunitar, indică un sindrom de insuficiență hepatocelulară. 

Scăderea fibrinogenului (normal 200 - 400 mg%) constituie un indice de alterare di- 
fuză a ficatului. 

Testele de disproteinemie, utilizate pe scară foarte largă, nu pot fi considerate speci- 
fice, ele fiind pozitive în diferite alte stări sau afecțiuni în care apar modificări în compo- 
ziţia cantitativă şi calitativă a proteinelor (afecţiuni renale, procese inflamatorii, infectii, 
cancere). Sunt greşit denumite "probe hepatice”. Se practică o multitudine de teste de 
disproteinemie: reacția Takata-Ara, reacția Gros, banda de coagulare Weltmann, reacțiile 
cu sulfat de cadmiu, cu sulfat de zinc; apoi sunt testele de labilitate cu apă distilată. 
Dintre toate, în ultimul timp, majoritatea clinicienilor se mulțumesc cu reacția de turbi- 
ditate cu timol, care, după tehnica originală MacLagan, arată în mod normal valori de 0 - 
4 u. (unităţi). 

Explorarea ficatului în metabolismul lipidic: dozarea colesterolului total şi a coleste- 
rolului esterificat este foarte folosit în explorarea funcțională a ficatului. Mai important= 
este însă comportarea colesterolului esterificat. Raportul de colesterol esterifi- 
cat/colesterol total, în stare normală de 0,7 - 0,8 este foarte scăzut în insuficienţa hepa- 
tică, fiind un test valoros de apreciere funcțională a ficatului. 

Explorarea funcției biliare: se cercetează constituenţii bilei de sânge, urină şi materii- 
le fecale. Dozarea bilirubinei în sânge arată în mod normal o cantitate de 5 - 10 mg%o, 
constituită din bilirubina indirectă (neconjugată) şi directă (conjugată). Acestea se pun în 
evidenţă şi se dozează cu diazoreactivul Erlich, prin reacția Hijmans van den Berg. 
Creşterea bilirubinemicei indică un icter. Bilirubina indirectă este crescută în icterul hemo- 
litic, precum şi în multe cazuri de hepatite. Bilirubina directă este crescută în icterele prin 
hepatită, unde poate atinge valori până la 200 mg%o, şi icterele prin obstrucţie, în care 
poate ajunge până la 400 mg%o. 

Raportul bilirubină indirectă/bilirubină totală (L/T) este foarte folosit pentru diagnos- 
tic şi chiar pentru a aprecia gradul de afectare hepatică. 

Bilirubinuria se datorează trecerii bilirubinei direct în urină. Ea colorează urina în 
galben-brun, până la aspectul de bere neagră, şi poate să apară înainte de colorația icteri- 
că a tegumentelor. Nu se întâlneşte decât în icterul prin obstructie şi în cel hepatocelular, 
fiind absentă în icterul hemolitic. 

Dozarea sărurilor biliare în sânge (colalemia) indică în mod fiziologic valori sub 4 mg%o. 
Sărurile biliare cresc mult în icterul obstructiv şi mai moderat în icterul hepatocelular; în 
aceste cazuri sunt însoţite de apariţia sărurilor biliare în urină. 

Dozarea urobilinogenului şi a urobilinei urinare sunt probe curente. În mod normal, în 
urină nu găsim urobilinogen sau doar urme. Urobilinogenuria creşte când ficatul este 
insuficient sau când se produce o hemoliză exagerată: în consecință, va fi crescută în 

insuficiența hepatocelulară (cu sau fără icter) şi în icterul hemolitic. Urobilinogenul 
dispare din urină în icterul obstructiv (când scurgerea bilei în duoden ste oprită) sau în 
hepatitele grave (când ficatul nu mai poate secreta şi execreta bilă). 

Sterocobilinogenul se cercetează în materiile fecale, în mod normal se elimină prin 
fecale 20 - 40 mg streptocobilinogen/24 de ore. Lipsa completă sau scăderea sub 5 mg 
sunt întâlnite în obstrucția completă a scurgeii bilei în intestin, cum este cazul în cancerul 
cap de pancreas (scaune acolice). În icterul hemolitic, scaunul este intens colorat 
(hipercolic) prin cantitatea crescută de bilirubină din bilă. 

Explorarea funcţiei antitoxice: proba sintezei şi a eliminării acidului hipuric se ba- 

_zează pe transformarea acidului benzoic de către ficat în acid hipuric şi eliminarea 
acestuia prin urină. Dimineaţa pe nemâncate, după ce s-a evacuat vezica, i se dau bolna- 
vului 6 g benzoat de sodiu şi se recoltează urina în următoarele 4 ore. La indivizii nor- 
mali trebuie să elimine peste 4 g acid hiperic. Proba intravenoasă: după evacuarea 
completă a vezicii se injectează intravenos 1,70 g benzoat de sodiu diluat în 20 ml apă, în 
răstimp de 5 minute; se dozează acidul hipuric în urina colectată după o oră de la injec- 
tare. În mod normal trebuie să se elimine 0,75 g acid hipuric în urina din prima oră; o eli- 
minare sub 0,75 g este considerată a indica o insuficiență hepatocitară. 

Explorarea factorilor de coagulare: determinarea protrombinei, ca probă de explora- 
re funcțională hepatică, se bazează pe sinteza protombinei în ficat. Pentru uzul curent se 
determină timpul de coagulare protrombinică după metoda Quick. În mod normal, timpul 
de protrombină este de 15 secunde şi corespunde unui indice de protrombină de 100%. 
Valori între 80 şi 110% sunt considerate de asemenea normale. Scăderea I.P. (indicelui 
de protrombină) sub 70% este socotită a indica o insuficiență hepatică. Determinarea 
timpului de protrombină după administrare de Vit. K (proba Koller) permite diferențierea 
icterelor. 

Explorarea funcţiei de excreție: proba de bromsulfonftaleină (testul B S P) este ex- 
trem de valoroasă. Se introduce intravenos o cantitate de 5 mg/kilocorp şi se determină, 
colorimetric, concentrația de substanță în sânge la 5, 10, 15, 30 şi 45 de minute după 
injectare. O retenție de substanță peste 10% sau mai mult este considerată ca indicând o 

“alterare hepatocelulară. În ultimul timp se recomandă clearence-ul B S P fracționat, 
tinând seama de epuraţia pe unitatea de timp. 

Explorarea prin teste enzimologice aduce informaţii valoroase în cunoaşterea sindro- 
mului de hepatocitoliză. Aceste teste nu sunt specifice pentru ficat, ele putând fi. modifi- 
cate în multe alte afecţiuni. Fosfataza alcalină, care în mod normal are valori de 1,5 - 5 
unități Bodansky sau 3 - 13 unităţi King, este crescută în icterele mecanice la 20 - 60 u.B; 
în icterul hepatocelular are valori moderate crescute. Transaminaza glutamic-piruvică 
GTP şi cea glutamic-oxalacetică GTO sunt martori ai proceselor necrotice. GTP, care în 
mod normal nu depăşeşte 40 u, poate creşte în ciroză şi neoplasme hepatice până la 250, 
iar în hepatita acută la peste 500 u. GTO, creşte în hepatită, dar poate atinge în infarct 
valori de peste 200 u. 

Printre alte teste funcționale hepătice, folosite din ce în ce mai mult, notăm cercetarea 
sideremiei, care arată la normal valori de 110 - 120y% la bărbat şi 85 - 90y% la femeie. 
În hepatite se constată, cu regularitate, o creştere a fierului seric. În icterul obstructiv, 
sinderemia este normală sau scăzută. Creşterea fierului seric indică procese de citoliză. 

Explorările mezenchimale se fac pentru a cerceta sindromul de activitate sau de infla- 
maţie mezenchimală. Creşterea y-globulinelor, cu ajutorul electroforezei proteinelor plas- 
matice, se bazează pe faptul că ele sunt în proporţie de 80% substratul anticorpilor. 
Normal, y-globulinele ating valori de 1 g%. În hepatita cronică cresc la 1,5 - 2,3%, iar în 
hepatita lupoidă şi ciroză la peste 3 g%. Testele de labilitate serică au fost amintite la 


ice 

explorările parenchimului. Testele imunoserologice folosite la explorarea activităţii me- 
zenchimale sunt: fixarea complemetului; creşterea anticorpilor; imunâfluorescența. 

Explorările vasculare sunt necesare pentru cunoaşterea sindromului de hipertensiune 
portală, mai ales în vederea tratamentului chirugical. Manometria splenică şi manometria 
suprahepatică permit să se localizeze sediul obstacolului. Splenoportografia furnizează 
date despre vascularizaţia intrahepatică. 

Limfografia este din ce în ce mai bine şi mai des folosită. 

În explorarea ficatului şi căilor biliare, se mai folosesc teste enzimatice, determinări 
imunologice (antigene și anticorpi virali şi antigene oncotetale), puncţia biopsie, exame- 
nul radiologic al căilor biliare, angiografia, manometria ı portală, tomografia compute- 
rizată, ecografia etc. 


5.3. SINDROMUL ICTERIC 


Definiţie: noțiunea de icter are două înțelesuri: icterul-simptom, reprezentat de culoa- 
rea galbenă a țesuturilor, şi icterul-afecțiune, cuprinzând totalitatea tulburărilor clinice, 
fiziopatologice şi morfologice care condiţionează diferitele stări icterice. Icterele sunt 
caracterizate clinic prin colorarea în galben a tegumentelor şi a mucoaselor, iar umoral, 
prin creşterea bilirubinei în sânge. 

Eliopalogenie: creşterea cantităţii de bilirubină în sânge poate apărea în trei împre- 
jurări majore, care realizează trei forme de icter: hemolitic, hepatocelular şi mecanic. 


Icterul hemolitic: creşterea hemolizei (mari distrugeri de eritrocite) are două conse- . 


cinţe principale: cantitatea crescută de bilirubină şi anemia. Bilirubina mult crescută va 
depăşi capacitatea celulelor hepatice de a o excreta, iar excesul de pigment biliar rămâne 
în sânge, constituind ieterul. În acest icter, celula hepatică este normală, iar căile biliare 
sunt libere. 

Anemia importantă va avea drept consecință hipoxia hepatocitelor, şi dacă durează 
mai mult timp, le va afecta. Astfel, icterul - care la început a fost pur hemolitic - începe 
să capete o patogenie mixtă, adăugându-se factorul hepatocelular. Pe de altă parte, exce- 
sul de pigment biliar excretat duce, cu timpul, la formarea unor trombi biliari şi a unor 


calculi de bilirubină în căile biliare. În acest mod, la patogenia icterului se mai adaugă un ` 


factor mecanic. În icterul hemolitic este crescută numai bilirubina indirectă, iar bilirubina 
directă va creşte abia mai târziu, datorită unor factori etiopatogenici supraadăugaţi: fac- 
torul obstrucţiei şi factorul hepatocelular. O altă consecinţă a excreţiei crescute de biliru- 
bină constă în creşterea urobilinei şi a urobilinogenului în urină. 

Ieterul hepatocelular (sau icterul prin hepatită, sau parenchimatos) este o afecţiune 
hepatică de cauze infecțioase sau toxice, cu leziuni hepatocitare de diferite grade şi cu 
interesarea canaliculelor biliare. ` 

Cea mai frecventă cauză a icterelor hepatocelulare o constituie hepatita epidemică de 
etiologie virotică, cu virus A sau B. Urmează icterele infecțioase în care leziunile apar ca 

„urmare a unor boli bacteriene sau cu virusuri nehepatice, icterele toxice, icterele nutriţio- 
nale şi dismetabolice. 

În cursul unei hepatite, celula hepatică suferă leziuni variate, de la intumescență 
tulbure până la necroză. Apar distrucţii ale trabeculelor celulare şi capilarelor biliare, 
creându-se largi comunicări cu spaţiile intercelulare şi cu capilarele limfatice şi sanguine, 


în care se varsă bila secretată în regiunile, încă normale, ale parenchimului hepatic. Ca: 


urmare a acestor leziuni, hepatocitele nu mai pot excreta toată bila din sânge; pe de altă 

parte, o cantitate din bilirubina directă (conjugată de hepatocitele încă sănătoase) va trece 
din capilarele biliare în sânge, fie direct, fie prin intermediul lifaticelor. Aşa se explică de 
ce în icterul prin hepatită va fi crescută atât bilirubina directă, cât şi bilirubina indirectă. 
Acelaşi mecanism explică şi creşterea sărurilor biliare în sânge. Dacă efracțiile din 
parenchimul hepatic explică apariția icterului, intensitatea lui este determinată de inte- 
gritatea hepatocitelor rămase. Pentru acest motiv, în icterele grave, atenuarea icterului are 
un prognostic sumbru, pentru că lezarea hepatocitară masivă nu mai poate menţine un 
icter intens. 

Urobilina şi urobilinogenul pot fi şi ele crescute, ca urmare a insuficienţei hepatice de 
a capta urobilinogenul reabsorbit în intestin. S-a mai emis ipoteza că formarea trombilor 
biliari poate provoca obstruarea canaliculelor biliare şi că edemul inflamator ar comprima 
aceste canalicule, deci ar exista şi un factor mecanic-obstructiv în patogenia icterelor 
hepatocelulare. 

Icterul obstructiv sau mecanic este provocat de un obstacol situat pe căile biliare, care 
împiedică scurgerea bilei, provocând stază şi hipertensiune până la canaliculele acinilor 
hepatici. Canaliculele biliare supuse mult timp unei presiuni crescute se rup şi se crează 
comunicări cu capilarele sanguine şi cu spațiile limfatice. Astfel, elementele componente 
ale bilei pătrund în sânge, unde le vom găsi în cantităţi crescute: hiperbilirubinemie 
directă, hipercolalemie (creștere a sărurilor biliare), hipercolesterolemie. Urobilina şi uro- 
bilinogenul vor fi normale sau scăzute. 

Cauzele care duc cel mai des la apariţia icterelor prin obstrucţie sunt: calculoza cole- 
dociană, cancerul capului de pancreas, cancerul ampulei Vater, stenozele coledociene, 
pancreatita cronică hipertrofică. Persistenţa stazei şi a hipertensiunii biliare va provoca, 
cu timpul, şi leziuni hepatocelulare, iar la patogenia icterului se adaugă un nou factor - şi 
drept consecință - apar în sânge şi în urină elementele caracteristice icterului paren- 
chimatos. 3 . 

Icterele cu patogenie mixtă: în afară de faptul că un icter mecanic poate duce la lezi- 
uni hepatocelulare, că un icter prin hepatită poate determina trombi biliari sau că un icter 
hemolitic poate avea şi cauze inflamatorii hepatice şi elemente obstructive, există unele 
ictere care de la bun început au o patogenie mixtă. Aşa este cazul în toxiinfecțiile grave 
(septicemia cu B. perfringens, spirochetoza icterohemoragică, pneumonia gravă etc.), în 
care icterul este hepatic şi totodată hemolitic. 

Simptomatologie: Icterul hemolitic este puţin intens, bolnavul fiind doar subicteric. 
Aspectul tegumentelor este galben-palid, mai mult anemic, decât icteric, colorația galbe- 
nă observându-se mai uşor la sclerotică, mucoasa conjunctivală şi sublinguală. 

Urina este hipercromă, însă fără bilirubinurie, cu urobilina crescută. Examenul 
obiectiv pune în evidență splenomegalia şi o uşoară hepatomegalie. Laboratorul va arăta 
prezența unei anemii hipocrome, cu microsferocitoză şi cu reticulocitoză crescută; 
rezistență globulară, scăzută. În sânge creşte bilirubina indirectă; colesterolul este nor- 
mal, ca şi sărurile biliare şi testele funcționale hepatice. La tubajul duodenal se obţine 
bilă cu pigmenţi în cantitate mare. 

Icterul hepatocelular va fi descris la "Hepatita virală acută”. 

Ieterul prin obstrucţie are unele semne comune şi altele care variază după cauza care 
l-a provocat. În icterul determinat prin obstrucţie calculoasă, pacientul acuză dureri în 
hipocondrul drept, deseori cu intensitate de colică (sau colica biliară a precedat cu puțin 
timp apariţia icterului). Bolnavul are antecedente de litiază biliară. În icterul provocat de 
cancerul de cap de pancreas, coloraţia se intalează progresiv. Semnele generale ale 
cancerului sunt predominante: anorexie, slăbire, astenie, paloare, tensiune dureroasă în 
hipocondrul drept, scaune grăsoase. 

În toate icterele mecanice, coloraţia este continuă şi progresivă, cât timp persistă obs- 
tacolul. Icterul se însoţeşte de un prurit supărător. Tulburările dispeptice sunt frecvente, 
lipsind bila din intestin. Scaunul este decolorat; în calculoza coledociană, decolorarea 
este variabilă în raport cu modificările de poziţie ale calculului; în cancerul de cap de 
pancreas sau al ampulei Vater, decolorarea scaunului este totală şi definitivă, având 
aspectul de chit alb. Urina are o culoare închisă şi conţine pigmenti şi săruri biliare, iar 
urobilina este normală. La examenul obiectiv, ficatul este mărit, neted şi sensibil la 
palpare. Splina are dimensiuni normale. 

La tubajul duodenal nu se obține bilă cât timp persistă obstacolul. Examenul sângelui 
evidențiază o creştere progresivă a bilirubinei directe, ajungând până la 500 mg%o. 
Sărurile minerale şi colesterolul sunt crescute. Testele funcționale hepatice, la început 
normale, se alterează pe măsură ce icterul se învechește. Protrombina este scăzută, dato- 
rită neresorbirii vitaminei K, şi din această cauză pot surveni manifestări hemoragipare. 
Hemograma poate da informaţii asupra naturii obstacolului: anemie în cancer; hiperleu- 
cocitoză, în calculoza cu angiocolită. 

Diagnosticul pozitiv al icterului se bazează pe coloraţia tegumentelor şi a mucoaselor 
şi pe prezenţa hiperbilirubinemiei. 

Diagnosticul diferențial se face cu coloraţia galbenă provocată de unele substanțe ca: 
atebrina (Hepacrin), acidul picric, laxativele cu sulf sublimat, caretenii. 

Diagnosticul etioputogenic se bazează pe clinică, pe datele de laborator şi, la nevoie, 
pe puncţia-biopsie şi explorarea chirurgicală. 

Evoluţia este determinată de natura icterului. În icterul hemolitic, evoluția este blân- 
dă; în icterele prin hepatită, evoluţia depinde de gradul de afectare a hepatocitelor; în 
icterul mecanic vom asista la o evoluţie gravă (letală în cancer) sau oprită de intervenţia 
chirurgicală (în calculoză),. Complicaţiile depind şi ele de etilogie. 

Tratamentul icterelor va fi etiopatogenic: în icterul hemolitic se recomandă splenec- 
tomia, în icterul hepatic se face un tratament medical, iar în icterul mecanic se proce- 

` dează la intervenţia chirurgicală, în funcție de natura obstacolului. În toate icterele prin 
hepatită şi în cele mecanice se va prescrie regimul alimentar adecvat (vezi "Hepatita 
virală acută” - tratament) şi se vor administra medicamentele necesare. Când se consideră 
indicat, se vor face tubaje duodenale terapeutice. 


Tabelul X 


‘Ictere de diverse cauze. Aspecte ale tipului de icter şi ale tabloului clinic, a 
examenului urinei şi scaunului 
după T. Nicolaescu. 


Tipul de icter Tabloul clinic 


Scaunul Cauza 


Uşor, galben Fără dureri, pru- | Bilirubină = Colorat Hemoliză 
deschis rit sau semne de | 0 event. hemo- Bilirubină şi 

afectare hepa- globină + urobi- | urobilinogen 

tică; anemic, linogen i 


i 


splină mărită 


Pronuntțat, cu Greaţă, vărsă- Iniţial urobi- Decolorarca: Hepatita acută 
debut acut, fără turi, astenic, linogen pasageră 


durere 


artralgii, ficat şi | Î, în cursul evo- 


splină mărită lutici pasager = 
O cu bilirubină 


+ 

Tipul de icter_| Tabloul clinic 


Dezvoltarea 
cronică fără 
durere 


S 


Uşor, fără du- 
reri, pasager 


Cu apariţie epi- 
sodică şi even- 
tual dispariţie 
rapidă 
Cu intensitate 
lentă progre- 
sivă, pronunțat, 
eventual fără 
durere 

| Acut, eventual 
pronunțat 


Debut insidios, 
fără durere 


Debut insidios, 
cronic, intermi- 
tent 


Debut lent 


Semne cutanate 
hepatice, ginc- 
comastic, modi- 
ficări psihice, 
consistență he- 
atică crescută 
Ocazional 
uşoară astenie 


Dureri de tip co- 


lică, eventual 
febră şi frisoa- 
ne; Murphy + 
Scădere pon- 
derală, eventual 
dureri cpigas- 
trice cu iradicri 
în spate; semnul 
Courvoisier + 
Apariție posto- 
peratoric (ope- 
raţii pe cord, 
anestezic, septi- 
comic) 

De obicei la fe- 
mci, precedat de 
prurit intens, 
Xantoame sau 
Xantelasme în 
1/3 din cazuri. 
Ficat, splină 
mari 
Greaţă, prurit, 
pierdere pon- 
derală, fără du- 
reri, ficat şi spli- 
nă cu dimen- 
siuni normale 
De obicei băr- 
baţi, frecvent în 
colita ulceroasă 
sau fibroza re- 
troperitoncală 


Iniţial eventual 
bilirubină şi sau 
urobilinogen 

crescut 


Obişnuit fără 
modificări evi- 
dente de culoare 


Eventual colo- 
rațic pasagcră 


Colorare închisă 
pasagcră 


În raport cu for- 
ma şi intensi- 
tatea 


La început fără 
coloraţie evi- 
dentă 


Bilirubină 
crescută 


Bilirubină 
crescută 


Colorat 


Colorat 


îventual deco- 
lorare pasagcră 


Decolorare pro- 
gresivă 


In raport cu for- 
ma şi intensi- 
tatea 


De obicei nede- 
colorat 


Posibil 
decolorat 


În stadiul avan- 
sat decolorat 


“vantă 


"Colangită sele- 


Cauza 
Ciroză 


Tulburări cre- 
ditare ale meta- 
bolismului bili- 
rubinci 
(Gilbert, Rotor, 
Dubin-Johnson) 
Litiază biliară 


Obstrucțic ma- 
lignă (carcinom 
de căi biliare, 
carcinom de 
pancreas) 


Colestază post- 
operatorie (ctio- 
logic complexă) 


Ciroză biliară — 
primitivă 


Colestază idio- 
patică recidi- 


rozantă primară 


BOLILE FICATULUI 419 


În cursul gravi- | Prurit inițial, Bilirubină Cu variaţii de Colestază gra- 
dității: fără manifestări 
- cu intensitate 


vidică recidi- 
vantă 


crescută culoare 


clinice impor- 


progresivă în tante 
trim. I 


- cu apariție 


Tabloul clinic Bilirubină 


În evoluţia dra- Sicatoză hepa- 


acută, adesea cu grav, dureri, cresculă matică nu se tică gravidică 
scurt timp înain- | greață, tahi- mai produce acută 


te de naştere cardic, insu- decolorarea 


ficienţă renală 


5.4. HEPATITA VIRALĂ ACUTĂ 


Definiţie: hepatita virală acută este o boală infecțioasă transmisibilă, apărând sub for- 
mă de epidemii sau chiar pandemii. Este provocată de un virus filtrabil specific, care - 
introdus în organism pe cale digestivă sau accidental, pe cale parenterală - provoacă o 
îmbolnăvire a întregului organism şi în mod deosebit a parenchimului hepatic. Boala se 
manifestă prin semne de infecție generală şi prin simptome digestive şi hepatice, însoţite 
sau nu de icter. 

Istoric şi terminologie: încă din secolul al XVIII-lea şi al XIX-lea au fost observate 
ictere febrile cu caracter epidemic în timpul războaielor, denumite "boala militară” sau 
"icter soldăţesc"”. Apoi afecțiunea a fost observată şi între perioadele de epidemii, fiind 
cunoscută sub numele de "icter infecțios benign". La sfârşitul secolului trecut, Botkin i-a 
recunoscut caracterul infectios şi a descris boala, de unde și denumirea de "boala Botkin”. 

Hepatita virală a fost izolată ca entitate nosologică de circa 30 de ani, cu ocazia ulti- 
mului război mondial, când a cunoscut o mare răspândire. 

Boala Îi avea sub mai multe denumiri: "hepatită infecțioasă”, pentru hep atita cu 
virus A, şi "hepatită serică”, pentru hepatita cu virus B. Sub denumirea de "hepatită viro- 
tică sau virală” sunt cuprinse atât hepatitele cu virus A şi virus B, cât şi cele provocate de 
alte virusuri decât cel hepatic. În legătură cu calea de transmitere parenterală se vorbeşte 
de "hepatita de inoculare”, "hepatita de seringă" sau "posttransfuzională”, care nu trebuie 
confundată cu hepatita serică, deoarece pe .cale parenterală se poate transmite oricare 
dintre virusurile hepatice, nu numai virusul B. i 

Etiologie şi epidemiologie: hepatita virală acută este provocată de un virus specific, 
cercetările bacteriologice şi imunologice ducând la admiterea a două virusuri, cu ca- 
ractere epidemiologice diferite. 

Virusul A pătrunde în organism în mod obişnuit pe cale orală, însă poate fi inoculat şi 
parenteral. Perioada de incubație durează între 2 şi 6 săptămâni. În cursul bolii, virusul A 
a fost găsit în sânge, în sucul duodenal şi în materiile fecale. A putut fi decelat în materii 
fecale şi la 18 luni după boală. Contaminarea făcându-se cel mai frecvent pe cale 
digestivă, vectorul obişnuit este apa. Boala poate să apară sporadic, dar deseori în focare 
epidemice, care interesează colectivităţi cu sursă de apă comună: familie, internate, 
cămine, şcoli, cazărmi. În timpul războaielor sau al calamităţilor naturale, când se produc 
aglomerări de populaţie cu condiţii de igienă deficitară, izbucnirile epidemice, ale bolii 
cuprind mari mese de oameni. Infecția cu virus A conferă o imunitate homoloagă. 

Nu prezintă Antigen Australia (Ag HBs) 

Virusul B pătrunde în organism numai pe cale parenterală. sursa de virus este repre- 
zentată de serul de om contaminat (aflat în faza de incubație, în perioada manifestată a 
bolii, în convalescenţă, un fost bolnav sau un purtător sănătos), care rămâne contagios 
timp îndelungat, până la ani de zile. Incubaţia cu virus B variază între 6 săptămâni şi 6 
luni. Virusul nu a fost găsit nici în sucul duodenal, nici în materiile facale. Vectorul 
obişnuit al virusului sunt instrumentele care vin în contact cu serul contaminat şi insufi- 
cient sterilizate: ace de seringă, seringi, instrumentar stomatologic sau obstetrical, lanţete, 
bisturie, foarfece etc. O altă cale de transmitere o constituie transfuziile de sânge sau de 
plasmă în care au pătruns şi virusurile odată cu colectarea sângelui de la un purtător (fost 
bolnav de hepatită virală acută). Materialul infectat poate fi în cantităţi extrem de mici, 
ceea ce pune şi problema rolului de vector al insectelor. Extinderea bolii provocate de 
virusul B va fi deci în funcţie de insuficienta sterilizare a instrumentarului medical şi de 
atenţia dată recoltărilor de sânge în vederea transfuziilor. Trebuie să menţionăm că 
virusul B este distrus prin încălzire uscată la 160%, timp de o oră. Infecția cu virus B nu 
conferă imunitate pentru infecția cu virus A. S-a mai încercat să se aducă argumente 
pentru variabilitatea virusurilor sau pentru multiplicitatea lor (Nicolau). Descoperirea 
antigenului Australia a adus noi dovezi de persistență pe timp îndelungat a virusului 
hepatitic în organismul uman. i 

Este prezent Antigenul Australia (Ag HBs) . 

În apariția bolii, şi mai ales, în modul ei de evoluție intervin şi unii factori favorizanți: 

vârsta, starea fiziologică (pubertate, climacteriu, sarcină), unele boli (tuberculoza, diabe- 
tul, infecțiile biliare, boli digestive, colagenoze), agresiunile medicamentoase, carențele 
alimentare şi vitaminice, oboseală. 

Anatomie patologică: leziunile anatomopatologice din hepatita virală acută au fost 
cunoscute mai bine după practicarea pe scară largă a noilor metode de cercetare: laparos- 
copie, puncție-biopsie hepatică şi microscopie electronică. 

La examenul macroscopic al formelor obişnuite, ficatul este puțin modificat, uneori 
de culoare ceva mai închisă. În formele severe, ficatul este micşorat, cu capsula zbârcită, 
de culoare deschisă, cenuşie-roşiatică sau gălbuie (distrofie hepatică acută); în alte situaţii 
suprafaţa ficatului prezintă înfundări, alternând cu ridicături mai deschise la culoare (dis- 
trofie hepatică subacută). 

La examenul microscopic apar modificări atât în i alt cât şi în mezenchim. 
Celulele hepatice (hepatocitele) pot prezenta tumefieri şi leziuni de tip degenerativ ori de 
tip necrotic; apar infiltraţii celulare în spaţiile porte şi perilobulare, leziuni de vascuarită, 
trombi biliari, proliferare kapfferiană. Reticulul de susţinere este păstrat. Concomitent cu 
aceste aspecte pot fi observate şi semne de regenerare hepatocelulară. Arhiectonica hepa- 
tică este păstrată. 

În formele severe (distrofie hepatică acută), leziunile de necroză sunt foarte extinse; 
apar zone de regenerare nodulară cu ţesut conjunctiv, multe celule prezintă leziuni de 
degenerescență grasă, reticulul de susţinere este pe alocuri distrus, arhitectonica nu mai 
este păstrată în întregime. 

Examenul morfologic al celorlalte organe arată procese inflamatorii moderate de tip 
edematos și cu caracter reversibil. Sunt interesate în mod deosebit căile biliare, duodenul şi 
pancreasul, dar şi stomacul şi restul tubului digestiv pot fi cuprinse de procesul inflamator. 

Simptomatologie: debutul este variabil. De cele mai multe ori, boala începe cu tulbu- 
rări dispeptice, uneori atribuite unor mese mai grele, care în fond nu fac decât să accen- 
tueze o stare dispeptică existentă de câteva zile. Bolnavul se plânge de inapetenţă, grețuri, 
uneori vărsături, balonări postprandiale, modificări de scaun (constipaţie sau diaree), de 
multe ori dureri epigastrice cu aspect de colică biliară. 

Alteori, boala are un debut cu aspect "gripal": cefalee, curbatură, fenomene catarale 
ale căilor respiratorii superioare. În alte cazuri, debutul se manifestă prin artralgii, mial- 
gii, lombalgii, uneori tumefieri articulare, febră, îmbrăcând un aspect "reumatismal"”. Dar 
toate aceste aspecte pot să lipsească, primul simptom care atrage atenţia bolnavului fiind 
icterul. 

Hepatita virală acută evoluează de obicei în trei faze: preicterică, icterică şi de rezoluţie. 

Fazu preicterică are o durată de 3 - 4 zile până la 2 săptămâni, rar până la 4 săptă- 
mâni şi se manifestă cu unele din semnele arătate mai sus, uneori cu intricarea lor. Ele 
apar pe un fond de stare generală alterată: astenie, insomnie, cefalee, tulburări dispeptice, 
stare subfebrilă (37,2 - 37,5%). Pot exista dureri în hipocondrul drept sau fosa iliacă 
„dreaptă. În această fază sunt descrise şi alte manifestări, urticarie, herpes zoster, iritaţii 
meningiene. 

La examenul obiectiv se poate constata o hepatomegalie moderată, cu ficatul uşor 
sensibil, eventual şi o splenomegalie discretă. 

Examenele de laborator arată urobilinogenurie, creşterea transaminazelor, reacţii 
pozitive la sulfat de zinc şi cefalină-colesterol. În unele cazuri boala se opreşte în această 
fază, fără a mai urma apariţia icterului. 

Faza icterică durează în mod obişnuit 2 - 3 săptămâni, uneori o perioadă mai scurtă; 
alteori se poate prelungi până la 6 - 8 săptămâni. În această fază, simptomele obiective 
din faza preicterică se atenuează sau dispar, apetitul revine, starea subfebrilă dispare. 
Icterul se instalează repede, atingând maximul de intensitate în 3 - 4 zile. Coloraţia este 
galbenă-roşcată. Urina este hipercromă (colurică), iar scaunele uşor decolorate 
(hipocolice). Diureza scade sub 1 000 ml, putând ajunge la 500 ml. Pruritul şi bradicardia 
- semnele de creştere a sărurilor biliare în sânge - sunt moderate, şi ele persită doar dacă 
este vorba de o formă de icter prelungit, colangiolitic. 

La examenul obiecitv, în afară de coloraţia caracteristică, se mai poate constata o sen- 
sibilitate a ficatului. 

Examenele de laborator pun în evidenţă o bilirubinemie crescută 10 - 30 mg% (rapor- 
tul bilirubină indirectă/bilirubină totală este 10 - 25%); în urină există bilirubină şi săruri 
biliare; reacţia cu timol se pozitivează; crese Y-globulinele: transaminazele sunt crescute; 
stereobilinogenul scade moderat. 

Faza de rezoluţie se caracterizează, în primul rând, prin dispariţia icterului. Starea ge- 
nerală se îmbunătăţeşte şi astenia dispare. Tulburările dispeptice sunt atenuate, însă pot 
persista mai multe luni. La examenul clinic, ficatul apare normal. 

Laboratorul indică normalizarea bilirubinemiei şi a urobilinogenuriei. Reacţia cu ti- 
mol poate rămâne pozitivă timp îndelungat (spătămâni, luni). Probele indicatoare de he- 
patocitoliză se normalizează. Bolnavul este considerat vindecat în următoarele condiţii: 
dispariţia semnelor subiective (cu excepția unui sindrom dispeptic bilhoduodenal), nor- 
malizarea morfologică a ficatului şi dispariţia hepatolgiei de efort, normalizarea biliru- 
binemiei şi dispariţia urobilinogenuriei, cu revenirea capacităţii de muncă. 

Evoluție: hepatita virală acută evoluează spre vindecare completă în 4/5 din cazuri 
într-un interval de 3 - 4 săptămâni. Formele care trec de 3 - 4 luni au tendinţă la perma- 
nentizare. O parte din bolnavi rămâne cu suferințe extrahepatice, iar alţii trec spre hepa- 
tită cronică, ca urmare directă a hepatitei acute. l 

Este important să arătăm că aproximativ 10% dintre bolnavii de hepatită epidemică 
rămân în stadiul preicteric, cazuri desemnate sub denumirea de hepatită anicterică. Ulte- 
rior, aceşti bolnavi pot suferi aceleaşi consecințe, ca şi cei care au prezentat o formă co- 
mună. 

În situaţiile în care faza icterică se prelungeşte la 6 săptămâni şi mai mult, vorbim de 
Jorme prelungite, cu ficat mai mare, adesea cu splenomegalie şi cu revenirea unor peri- 
oade subfebrile; în aceste forme pot surveni şi recăderi icterice, la intervale de câteva zile 
sau săptămâni. Dacă icterul revine după trei luni de la dispariţie, se consideră că este vor- 
ba de o nouă îmbolnăvire. 

O parte dintre bolnavi rămâne cu o suferință asociată a duodenului sau a căilor biliare, 
suferință care nu trebuie interpretată ca o hepatită cronică. Alţi bolnavi, cu un teren ne- 
uropsihic mai labil, pot prezenta în continuare tulburări de tip obsesiv-anxios, preocupaţi 
fiind de grija de vindecare. O proporţie de 10% din bolnavi nu se vindecă, ci trec spre 
hepatită cronică - fie direct, fie după o perioadă de latenţă, mai rar după o formă severă a 
distrofiei hepatice. - 

Distrofia hepatică este o posibilitate evolutivă foarte gravă a hepatitelor acute, care se 
instalează rapid, fără prodroame, indiferent de cum a evoluat hepatita până atunci; există 
două aspecte clinice: distrofia acută şi subacută. 

Perioada de convalescenţă a hepatitei virale acute lungă (2 - 4 luni) şi necesită res- 
pectarea regulilor igieno-dietetice. 

Diagnosticul poziliv se bazează pe tabloul clinic şi pe datele de laborator. este im- 
portant'ca diagnosticul să fie pus încă din stadiul preicteric, când trebuie să ne gândim la 
hepatita epidemică şi să efectuăm examenele necesare. 

Hepatita tip A, este mult mai frecventă. Incidenţa maximă este în copilărie și adoles- 

„cenţă. Infecţiile inaparente sunt de 20 - 30 ori mai frecvente decât cele manifeste (60 - 
80% din populaţia de peste 50 ani, are anticorpi specifici). Nu prezintă Antigen Australia 
(Ag HBs). Incubaţia este în medie 4 săptămâni. Debutează relativ brusc cu sindrom 
infecțios general şi manifestări digestive, mai rar pseudogripare sau tip boala serului 
(erupție urticariană, poliartralgii, caracteristice formei B). Evoluează aproape totdeauna 
spre vindecare chiar în formele prelungite. Recrudescenţele şi recăderile sunt rare. 
Prognosticul este bun. În concluzie bolnavul este un copil sau tânăr, cu sindrom hepatitic 
clinic icteric sau anicteric şi cu sindrom de laborator, cu lipsa Antigenului Australia, cu 
prezenţa eventuală a focarului şi cu evoluţie benignă. 

“Hepatita tip B, (Serică, de seringă, postransfuzională etc), este transmisă parenteral 
sau neparanteral, cu tendință la persistența infecţiei şi cronicizarea bolii. 20 - 40% din 
populaţia adultă, a trecut prin infecţie ori prin forma subelinică, care este de 10 ori mai 
frecventă. Izvorul de infecţie este bolnavul acut sau cronic şi purtătorul. De obicei 
transmiterea este parenterală. Această formă prezintă Antigen Australia. Are o incubatie 
de 40 - 80 zile, cu o medie de 60 de zile. Afectează cu predilecție adulţii şi vârstnici. Faza 
preicterică este mai lungă, tulburările digestive mai reduse, uneori sunt prezente semne 
de boala serului (urticarie, poliartralgii, edeme, artrite, pleurezie, purpură vasculară, sau 
glomerulonefrită cu sindrom nefrotic trecător). Evoluţia este severă şi prelungită. Croni- 
cizarea apare 10% din cazuri, cu evoluție către hepatita cronică progresivă şi ciroza 
hepatică, uneori chiar carcinomul hepatic. 

Diagnosticul diferenţial va fi făcut atât în perioada preicterică, cât şi î în perioada icte- 
rică şi în aceea de rezoluţie. 

În faza preicterică va trebui să deosebim hepatita virală acută de dispepsiile febrile, de 
gripă, reumatism, debutul altor boli infecțioase. Ne vor fi de ajutor hepatomegalia, urobi- 
linogenuria, transaminazele crescute şi, eventual, limfomonocitoza sanguină. 

În perioada icterică, diagnosticul va fi făcut, cu celelalte afecţiuni însoţite de icter: mo- 
nonucleoza infecțioasă, hepatita toxică, icterul produs de colica biliară, icterele hemolitice. 

Mai anevoios este diagnosticul cu icterele episodice din procesele evolutive ale hepa- 
titelor cronice şi ale cirozelor; numai o anamneză atentă şi un examen obiectiv complet 
pot stabili diagnosticul. 

Prognosticul hepatitei virale acute: bun în general, este mai rezervat când se însoţeşte 
de fenomene nervoase (somnolenţă, neliniște, delir), când vărsărutile sunt persistente şi 
icterul se prelungeşte peste măsură ori este recidivant şi însoţit de puseuri febrile. 

Prognosticul distrofiei acute este grav, iar cel al distrofiei subacute, foarte rezervat. 

Profilaxia hepatitei virale acute reprezintă o problemă de importanţă majoră în toate 
țările, ea constituind un capital important în tratatele de epidemiologie. Profilaxia hepa- 
titei cu virus A necesită măsuri igieno-sanitare privind apa potabilă, alimentele, W.C.- 
urile şi igiena personală. Nu trebuie omisă nici posibilitatea transmiterii prin muşte. Izo- 
larea este obligatorie. Profilaxia hepatitei cu virus B impune controlul unei sterilizări 
perfecte a instrumentarului medical (ace, seringi, sonde, instrumentar chirurgical, obste- 
trical, stomatologie etc.). Alcoolul sau alte materiale dezinfectante nu sunt eficiente 
împotriva virusului. Instrumentarul va fi degresat; sterilizarea se va face prin fierbere în 
apă fenicată 1% cel puţin 30 de minute sau în aparatura specială din spitale. În centrele 
de recoltare a sângelui trebuie acordată cea mai mare atenţie selecționării şi examinării 
donatorilor. Nu se va abuza de aplicarea transfuziilor cu plasmă şi sânge, indicația lor 
fiind limitată la cazurile care necesită acest tratament. Până în prezent nu este cunoscut 
vreun vaccin antihepatitic. A 

Tratamentul este igieno-dietetic şi medicamentos. 

- Repausul fizic şi intelectual este obligatoriu. De la debutul bolii şi până la dispariţia 
icterului, repausul va fi la pat, apoi, în perioada de convalescenţă, va fi relativ (10 - 12 
ore culcat), timp de 2 - 3 luni. Bolnavul de hepatită, odată considerat vindecat, va putea 
să-şi reia activitatea abia după 2 - 3 luni, cu program de muncă redus. Se recomandă să 
fie dispensarizat timp de cel puţin 2 ani, controlându-i-se starea de sănătate la intervale 
de 2 - 3 luni. 

Dieta va ţine seama de faptul că la hepatita virală acută există o hipofermenţie gas- 
trică, biliară şi pancreatică și deci să nu ceară un efort digestiv prea mare. Alimentatia 
trebuie să fie suficientă caloric, să conţină material plastic şi, pe cât posibil, să fie variată 
şi adaptată gustului bolnavului. În regimul alimentar, baza va fi constituită de glucide 
uşor digerabile, cu proteine şi vitamine suficiente şi cu o cantitate moderată de grăsimi. 
Regimul va fi alcătuit şi în raport cu perioada evolutivă a bolii. 

În prima săptămână se vor da: compot, sucuri de fructe, lichide zaharate, supe de 
legume cu făinoase, miere, dulceaţă, marmeladă, biscuiţi, lapte, iaurt, brânză de vaci 
proaspătă, pâine prăjită. Din a doua săpămână se vor adăuga: ouă moi sa ochiuri în apă, 
unt proaspăt, carne slabă (pui, vițel, vacă) sau peşte slab (ştiucă, şalău), pregătite rasol, cu 
adaos de ulei şi lămâie (la masă), soteuri de legume, morcov ras. i 

În săptămâna a treia se trece către un regim alimentar complet, rămânând excluse: 
conservele, mezelurile, sosurile cu rântaş, grăsimile prăjite, condimentele nocive, 
alcoolul, legumele bogate în celuloză. 

Medicamente: pentru tulburările dispeptice se preferă fermenții pancreatici (tratament 
substitutiv), alcaline uşoare şi colagoge uşoare (de exemplu, prafurile Bourget). Pentru 
insomnii şi stări de nelinişte este preferabil să prescriem cloralhidrat. 

Tratamentul medicamentos. Greţurile şi vărsăturile se tratează cu Metoclopramidă 
(Reglan), iar la nevoie cu Emetiral sau Torecan. Corticoterapia este indicată doar în for- 
mele severe, prelungite. Se administrează Prednison 1 mg/kg corp, în doză unică la ora $ 
sau 10 dimineaţa, o dată la două zile, 7 - 10 zile cu întrerupere bruscă. Glucoza, 
Vitaminele, Aminoacizii, Medicația hepatotropă Cianidanolui (Catergen) nu influenţează 

evoluţia, dar este util mai ales în formele grave. Se indică o dietă hidro-glucido-lipidică, 
prin sondă nazo-gastrică, picătură cu picătură, cu suficiente calorii, vitamine şi săruri 
minerale (în formele grave). În caz de vărsături, se fac perfuzii intravenoase cu soluţii 
glucozate sau saline, nu cu acizi aminaţi. Se combate hiperamoniemia prin clisme eva- 
cuatorii, Neomicina per os, 4 - 6 g în 24 ore, perfuzii cu multiglutin, Arginină-Sorbitol, 
sau Aspatofort. Se corectează acidoza şi se administrează oxigen cu sonda, intermitent. 
Se combate anemia şi se controlează, repetat, analizele. În caz de semne de coagulare 
intravasculară diseminată, se administrează heparină, iar în complicaţii infecțioase 
antibiotice (Peniciline, Cefalosporine, Gentamicină). Corticoterapia este inutilă, iar în 
doze .mari periculoasă. Tabloul terapeutic descris mai sus se administrează în formele 
grave, fulminante. 

In hepatita tip B, tratamentul este similar celui descris mai sus. Pentru prevenirea evo- 
luţiei spre hepatita cronică agresivă, se practică corticoterapia, pentru blocarea mecanis- 
melor imunologice. În formele colestatice, corticoterapia va fi administrată discontinuu. 
În g general corticoizii, înainte de 10 săptămâni de evoluţie, nu au efect sau sunt nocivi. Se 
discută şi despre utilitatea Penicilaminei, Vidarabinei şi Interferonului. 

Tralamentul patogenic urmăreşte ameliorarea funcţiilor ficatului şi refacerea lui mor- 
fofuncțională. Vitamina C şi complexul vitaminei B sunt necesare şi dau rezultate bune. 
Medicamentele lipotrope şi extractele hepatice bine purificate sunt utile în formele cu 
evoluție prelungită sau severe. Corticoterapia va fi indicată în aceleași situaţii (forme 
severe sau prelungite), având efecte bune: scade bilirubinemia, scurtează durata icterului, 
combate procesele inflamatorii intrahepatice, crește diureza şi stimulează apetitul. Se dă 
Prednison (40 - 60 mg/zi, timp de 4 - 5 săptămâni, apoi câte 10 - 20 mg încă 4 - 5 săp- 
tămâni). Se va avea grijă ca regimul să fie desodat şi să aibă un adaos de clorură de pota- 
siu; bineînţeles, se va ţine seama de contraindicaţiile corticoterapiei. 


5,5. HEPATITA CRONICĂ (H.C.) 


„Definiţie: în general, prin hepatită cronică se înțelege o leziune sistematizată a ficatu- 
lui, caracterizată printr-o infiltrare predominant portală, cu celule mononucleare, limto- 
cite şi plasmocite şi prin dezvoltarea anormală a țesutului conjunctiv. 75% din cazuri 
prezintă în antecedente hepatită virală, H.C. manifestându-se după cel puţin 6 luni de la 
debutul acesteia. 10% din hepatitele virale evoluează către cronicizare şi aproape 20% 
din ciroze succedă unei hepatite cronice. Meritul de a fi descris şi individualizat hepatita 
cronică, revine hepatologului german Heinz Kalk. 

Timp îndelungat hepatita cronică ca entitate clinică nu a fost admisă, fiind inclusă fie 
în hepatita virală prelungită, fie în cirozele hepatice incipiente. Dealtfel, delimitarea de 
ciroze este esenţial biopsică. 

Există H.C. cu prognostic mai sumbru decât unele ciroze. Deşi diagnosticul de ciroză 
poate fi uneori infirmat de biopsie, în majoritatea cazurilor biopsia relevă ciroze la cazuri 
considerate H.C. 

Se descriu forme asimptomatice, după cum există şi forme zgomotoase de H.C., astfel 
încât este foarte elocventă formularea conform căreia "Hepatita cronică rămâne ascunsă 
celor care nu o caută" (J. Waldenström). 

În 1968, dr. Groote şi colab., Thaler şi alții au propus la Congresul de la Praga ilit 
ficarea morfologică (histologică), care a fost reținută de Asociația europeană a bolilor de 
ficat, clasificare astăzi aproape unanim admisă: 


$ 

- H.C. persistentă - în care vindecarea este regulă, iar fibroza puțin marcată; 

- H.C. agresivă, care evoluează, mai ales netratată, în 80% din cazuri spre ciroză 
activă - formă clinică cu prognostic sumbru, cu fibroză importantă cu infiltrat portal lim- 
foplasmocitar mare, cu prezența necrozei ("piece-mealnecrosis"). 

Până la un punct, această clasificare se suprapune celei clinice, care deosebește: 

- hepatita cronică persistentă (stabilizată, prelungită sau spontan curabilă); 

- hepatita cronică activă sau evolutivă. 

Etiologia virală este sigură la 75% din cazuri (descoperirea antigenului Australia a 
fundamentat această proporție). 25% din H.C. recunosc o etiologie toxică (laxative pe 
bază de oxifenisatină, œ-Metildopa), dismetabolică (obezitate sau diabet), toxiinfecții 
alimentare, cauze nutritionale, microbiene (leptospiroze, salmoneloze, colibaciloze, bru- 
celoze, parazitoze, paludism), medicamentoase (citolitice, colostatice, mixte), alte infecții 
virale (febra galbenă, variola mononucleoza, viroza herpetică), rickettsiozele şi consumul 
exagerat de etanol. 

S-a sugerat şi ipoteza că hepatita cronică constituie o modalitate de răspuns la agenţi 
diferiți, pe un teren cu o predispozitie genetică, implicând şi dezordini imunologice. 

Cronicizarea pare legată mai mult de răspunsul imunologic, decât de abundența agen- 
tului infecțios. Titrurile cele mai joase de Antigen Australia au fost notate la purtătorii de 
virus asimptomatici. Persistenţa virusului A sau B în organism este astăzi certă, fiind 
dovedită de prezența antigenului Australia. Persistenţa este un factor de cronicizare, dar 
şi un element de contaminare (donatorii de sânge). 

În H.C. agresivă, spre deosebire de H.C. persistentă, joacă un rol şi sexul, vârsta şi 
ereditatea. Femeile, în special tinere sau la menopauză, sunt de 3 - 4 ori mai afectate 
decât bărbaţii. Nordicii (aglo-saxonii şi scandinavii), cu tendinţă la reacţii hiperergice şi 
răspunsuri imunologice excesive, fac mai frecvent hepatită cronică. De aici, se impune 
rolul predispoziţiei ereditare la reacții autoimune, şi deci şi la H.C. 

Factori de cronicizare: 

a) deficitul de imunitate celulară, pericolul fiind dublu la cei trataţi cu imunodepre- 
soare; b) tratamentul precoce, masiv şi prelungit, cu corticosteroizi în timpul fazei acute 
de hepatită virală A sau B (corticoizii ar acţiona tot prin imunodepresie): c) se pare că 
hepatita serică (B) ar predispune mai frecvent la H.C.; d) hepatitele virale prelungite sau 
contractate după vârsta de 30 de ani şi persistenţa virusului în organism sunt alți factori 
de cronicizare. Deci, agresiunea virală, persistenta virusului şi mecanismul autoimun 
sunt principalii factori de cronicizare. 

Patogenia este explicată de numeroase teorii: infecțioasă, toxică, dismetabolică şi 
nutrițională, excesul de fibrinogeneză, dar cea mai acreditată este teoria imunologică. 
Potrivit acesteia, factorii agresivi variaţi produc alterări hepatocitare, modificând antige- 
nele hepatice. Antigenul hepatic modificat (autoantigen) devine "non self” (străin de 
organism) şi nu mai este recunoscut de sistemul imun. Apar autoanticorpi şi boala se 
autoîntreține, chiar după dispariția agentului agresor. 

Anatomie patologică: macroscopic (laparoscopic) ficatul este clar, necolestatic, une- 
ori pătat, alteori congestiv, poate avea o consistență mai crescută datorită fibrozei. 

Histologic, hepatita cronică se manifestă prin reacții inflamatorii âle mezemchimului. 
Hepatita cronică persistentă (sau portală) prezintă un infiltrat portal mononuclear, limfo- 
plasmocitar. Nu există fibroză, nici proliferare ductalară. Arhitectura lobulară este res- 
pectată şi necrozele hepatocitare, minime. Nu există colestază. Hepatita cronică agresivă 
(periportală) prezintă infiltrate limfoplasmocitare şi histiocitare, cu predominanţă 
limfocitară, portal şi periportal, în parenchimul adiacent. Se însoţeşte de necroza 
hepatocitară la periferia lobulilor sau alte alterări hepatocitare. Se constată şi proliferare 
ductulară, precum şi fibroză protală. 

Acest ansamblu lezional denumit de Popper, în 1965, "piece meal necrosis", conditi- 
onează agresivitatea. : , 

Simptomatologie: circumstanțele de diagnostic sunt următoarele: 

În 75% din cazuri, hepatita cronică urmează unei hepatite virale, clinic evidentă. De 
aici, obligaţia de a urmări clinic şi biologic (transaminaze, anomalii proteice) orice hepa- 
tită acută virală timp de 6 luni sau 1 an de la debut. 

În 25% din cazuri nu există episod inaugural icteric sau anicteric. Evoluţia este insi- 
dioasă, cu astenie crescândă, tulburări digestive şi, inconstant, subicter. 

Examenele biologice (V.S.H., timol, tulburări de hemostază etc.) şi histologice tran- 
şează diagnosticul. Examenul clinic decelează hepatomegalia. În cazuri excepţionale 
hepatita cronică se instalează fără semne clinice. În cursul unui examen de rutină (donare 
de sânge, purtător de antigen Australia), se descoperă perturbații biologice (transaminaze, 
hipergammaglobuline şi leziuni histologice evidente). De aici rezultă că nu întotdeauna 
există concordanţă între datele clinice, biologice și anatomice. 

Alte forme de debut sunt: icter recidivant, semne de ciroză constituită etc. 

În perioada de stare sunt prezente, în diferite grade (neobligatoriu toate), sindroamele 
excretobiliar, de hepatocitoliză, hepatopriv, de activare mezenchimală şi, uneori, chiar de 
hipertensiune portală. , 

Cele mai importante simptome sunt: icterul - simptom esenţial, deşi există şi cita 
anicterice; rar este intens, evoluează în puseuri şi poate lua o alură colestatică (majori- 
tatea cazurilor evoluează fără icter); hepatomegalia, uneori. dureroasă la efort, este obiş- 
nuită (80%), fermitatea sa fiind condiţionată de accentuarea fibrozei; splenomegalia este 
mai puțin frecventă; angioamele stelare, adesea precoce, apar în puseuri care coincid cu 
exacerbarea icterului; febra - inconstantă şi moderată; astenia, care contrastează cu starea 
generală, de obicei bine păstrată; anorexia, pierderea în greutate sau invers; tulburări 
dispeptice biliare, pancreatice, duodenale etc. completează tabloul; amenoreea apare de 
regulă la femeia tânără, ameliorarea sa urmând evoluţia leziunilor hepatice; alteori, apar 
semne de ciroză constituită; asociată, encefalopatie, hemoragii digestive; în alte cazuri 
există manifestări sistemice extrahepatice: atingeri articulare (artralgii sau aspect de 
poliartrită reumatoidă), leucopenie, colită ulceroasă - întâlnită mai ales tot la anglo- 
saxoni. Semnele prezentate nu sunt obligatorii, multe putând lipsi. Puncţia-biopsie este 
obligatorie după 6 luni de evoluţie. Prognosticul este totdeauna rezervat, deoarece 20 - 
33% din cazuri evoluează către ciroza metaicterică. Supravegherea V.S.H. este indicată, 
deoarece valorile sale indică cel mai bine evoluţia bolii. Apariţia unui cancer de ficat este 
posibilă, de aceea depistarea sistematică a a-feto-proteinei se impune. 

Toate probele funcționale hepatice de rutină pot fi alterate, după gradul de evoluţie şi 
importanţa leziunilor: în perioada icterică există hiperbilirubinemic; transaminazele sunt 
crescute constant (TGC şi TGP), persistenţa unor valori. crescute impune un prognostic 
mai rezervat; fosfatazele alcaline sunt moderat crescute; coborârea indicelui de protrom- 
bină este obişnuită (scăderea lentă semnifică un prognostic infaust; testele de floculare 
sunt intens pozitive (timol); V.S.H. - excepţional normală. 

Tulburările imunologice dobândesc astăzi tot mai multă T hiposerinemia 
sub 3 g% şi hipergamaglobulinemia peste 2 g% indică un prognostic rezervat. Pot fi însă 
şi normale;modificările electroferatice se caracterizează, în general, printr-un model 0%- 
globuline scăzute, P-şi, mai ales y-globuline crescute; modelul imunoelectroferetic 
constă în șcăderea progresivă a tuturor O»-globulinelor, cu excepția macroglobulinelor. 
Imunoelectroforeza arată creşterea imunoglobulinelor (1g). 

Hepatita cronică persistentă (stabilizată sau prelungită sau spontan curabilă) apare 
după un puseu icteric aparent benign. Tabloul clinic este vag: 50% din bolnavi au stare 

generală bună; alţii se plâng de astenie, anorexie persistentă, dureri în hipocondrul drept 
(dar, aceste simptome pot să nu fie organice, fiind descrise frevent sub termenul de 
sindrom posthepatic; nu se ivesc manifestări sistemice; icterul nu apare decât în hepa- 
titele acute recidivante. Ficatul este adeseori mărit şi sensibil. Splenomegaliile, febra şi 
manifestările extrahepatice nu se întâlnesc. 

Antigenul Australian este prezentat în 80% din cazuri. Se admite în aceste cazuri că 
boala este rezultatul persistenţei virusului, Tabloul biochimic poate fi normal permanent 
sau periodic. Deseori transaminazele.sunt moderat crescute; timolul şi y-elobulinele pot fi 
puțin crescute, iar reacţia poate fi pozitivă. Bilirubinemia nu depăşeşte de obicei valorile 
normale. Anticorpii circulanți sunt excepţional prezenţi. Boala nu evoluează către ciroză. 
Cu sau fără corticoterapie, boala este spontan curabilă, tabloul histologic fiind cel pre- 
zentat. Afectează ambele sexe. Mulţi autori se întreabă dacă este o boală sau un mod de 
evoluție mai lent către restitutio ad integram, dar alții sunt mai ptudenţi, afirmând că nu 
poate fi exclusă evoluţia cirogenă. 

Hepatita cronică agresivă (activă, evolutivă) urmează obișnuit unei hepatite virale 
acute, dar terenul joacă un rol foarte important. Tabloul clinic este în funcție de acti- 
vitatea procesului patologic. Uneori, evoluţia este asimptomatică timp îndelungat. Starea 
de nutriţie este mult timp bună. În general, bolnavii se plâng de astenie, oboseală, lipsă de 
energic, apetit diminuat, scaune neregulate. Hepatomegalia dureroasă, netedă şi fermă, 
este obişnuită, splenomegalia mai rară, iar icterul nu apare decât cu ocazia puseurilor de 
apravare. Durerile în hipocondrul drept sunt inconstante, dar la unii bolnavi sunt puter- 
nice, sugerând o colică biliară sau un ulcer. Angioamele stelare reprezintă un semn de 
agravare. Variatele manifestări sistemice (articulare, cutanate, cardiovasculare, febră, leu- 
copenie, proteinurie moderată), atunci când sunt prezente, reprezintă argumente în spri- 
jinul reacțiilor imunologice care iau naştere. 

Când apare la tinere femei, hepatita cronică se însoţeşte de tulburări endocrine, ame- 
norec, achee, hirsutism, vergeturi, facies lunar. 

Tabloul biologic este bogat: transaminazele depăşesc 100 u. timolul este crescut peste 20 
u. M.L., iar celelalte teste de floculare sunt pozitive; V.S.H., moderat crescută; tulburările de 
coagulare sunt prezente; electroforeza arată hiposerinemie, cu hipergamaglobulinemie. 

Prezenţa anticorpilor este martorul dezordinilor imunologice. O formă clinică speci- 
fică izolată de MackKay în 1956, este hepatita lupoidă (identificată uneori cu H.C. 
hiperimunoglobulinică). Boala apare la femei tinere (sau tinere fete), la care icterul, sub- 
febrilitatea şi puseurile evolutive sunt prezente. Amenoreea şi manifestările sistemice, se 
asociază cu alte boli autoimune frecvente. În ceea ce priveşte datele de laborator, retenţia 
BSP, hipergammaglobulinemia peste 2,5% (IgG şi IgM), anticorpii circulanți, factorul 
L.E. sunt prezente. Alți autori apreciază că i s-a exagerat importanța. Tabloul histologic 
este cel descris de Popper ("piece meal necrosis”). 

În timpul ultimilor ani, au fost descirse două forme clinice de hepatită cronică agresivă; 

- a) hepatita cronică agresivă cu antigen Australia negativ, care apare în principal la 
femeia tânără, are tabloul clinic foarte bogat, iar cel biologic foarte alterat: transaminaza, 
anticorpi. Evoluţia este spontantă, totdeauna spre exitus, care se produce prin insuficiență 
hepatică şi, mai rar, când ciroza s-a constituit, prin hemoragii digestive. 

- b) hepatita cronică agresivă cu antigen Australia pozitiv, mai frecventă la bărbaţi, 
cu semne clinice mai discrete. Testele de explorare hepatică sunt mai puțin perturbate. 
Unii autori descriu şi o hepatită cronică cirogenă, neadmisă în unanimitate. 

` Evoluție şi prognostic: hepatita cronică persistentă este o boală benignă, care se vin- 
decă întotdeauna fără sechele, în absenţa oricărui tratament. (Alţi autori citează însă şi 
evoluţii nefavorabile.). 

Hepatita cronică agresivă, în absenţa tratamentului, duce la exitus în 80% din -cazuri 
prin evoluţie spre ciroza severă (ciroză postnecrotică), prin insuficienţă hepatică sau he- 
moragii. Moartea apare în primii ani de evoluție a HC. agresive severe, chiar în absenţa 
cirozei, prin insuficiență hepatică. Evoluţia se face în puseuri succesive, cu icter şi febră, 
secundară de obicei unor stressuri fizice sau infecții intercurente. Apar stări comatoase 
sau precomatoase, adeseori reversibile. Alteori, evoluţia este continuă către ciroză. Ascita 
precedă rar ciroza. Stabilizarea poate apărea după 1 - 2 ani de evoluție, fie cu norma- 
lizarea diferitelor examene biologice, fie cu posa hipergammaglobulinemiei şi a he- 
patomegaliei. Evoluția cirogenă (2 - 3 luni --2 ani) s-ar constat la 1/3 din H.C. Alteori, 
evoluția este mai severă, conducând în 3 - 4 luni spre atrofie hepatică brutală. 

Diagnosticul diferențial. : în stadiul inițial de hepatită cronică trebuie eliminat sindro- 
mul posthepatitic şi litiaza coledociană (hepatomeg: alie, probe biologice, histologice, 
colecistografie etc.).  * 

Ciroza hepatică se elimină după prezența edemelor, ascitei, encefalopatiei, aspectului 
biologic şi histologic. Unii autori afirmă că splenomegalia este specifică cirozei şi că aso- 
cierea acesteia cu o H.C. semnează instalarea cirozei. În stadiul de ciroză nu este raţional 
să se pună diagnositcul de ciroză portală pe baza absenței antecedentelor de hepatită 
acută virală şi a consumului de alcool. ciroza postnecrotică poate apărea şi după forme 
anicterice. 

Ciroza biliară primitivă apare în general la femei de vârstă mijlocie, cu agravare 
lentă, prurit intens încă din faza preicterică, xantoame, pigmentaţii, fenomene de malab- 
sorbție. Domină sindromul histologic colostatic cu fosfatază alcalină crescută, hiperli- 
pemie, anticorpi anti-mitocondrie (90%), IgM. 

Hepatita reactivă nespecifică (Popper) este un proces secundar unei afecţiuni extra- 
hepatice. A fost descrisă în tuberculoza tratată cu chimioterapice timp îndelungat, în 
colita ulceroasă, poliartrită reumatoidă, ulcer cronic cu tulburări de nutriţie, enterocolitele 
regionale, hemopatii maligne, anemia pernicioasă ca reacție adversă medicamentoasă. 
Suferinta este latentă, clinic staţionară şi uneori retrocedează. Hepatomegalia este datorită 
fie infiltrației grase (tuberculoză, malabsorbţie, colită ulceroasă), fie edemului prezent în 
infecțiile acute. Tratamentul este etiologic. Când domină infiltraţia mezenchimală, se 
recomandă corticoterapia. Hepatita toxică medicamentoasă sau puseurile de hepatită 
acută virală au tabloul clinic bine delimitat. Importanţa anamnezei este deosebită. 

Diagnosticul pozitiv se afirmă pe baza a patru grupe de argumente: 

„- existenţa unei hepatite acute în antecedente (sau a unui icter), şi prezența unui mar- 
tor umoral. (Antigenul Australia). i | 

- persistenţa în timp a sindroamelor dismetabolic, icteric, hemoragic, astenic şi dispeptic. 

- clinic prezenţa hepato şi splenomegaliei, cu consistență dureroasă, şi modificări pe- 
rierice (steluțe, vasculare, eritem palmar, scădere ponderală, anemie discretă, uneori icter, 
epistaxis şi purpură). 

- puncţia biopsie care este decisivă. 

Profilaxie: hepatita cronică presupune tratamentul corect al hepatitei virale acute şi 
combaterea tuturor celorlalți factori susceptibili a fi implicați în producerea bolii. 

Tratament: după opinia majorităţii autorilor, hepatita cronică persistentă nu justifică 
nici o terapeutică, boala fiind spontan curabilă şi durata bolii nefiind scurtată prin corti- 
coterapie (există însă şi autori care o indică, în doze reduse, pe intervale scurte). 

Majoritatea autorilor recomandă reguli preventive: 

- contraindicarea corticoizilor în hepatita virală acută, deoarece împiedică apariţia 
proceselor imunitare favorabile vindecării şi care duc la apariţia unor sechele, inclusiv a 
cronicizării, 


BOLILE FICATULUI 429 


- combaterea abuzului de droguri hepatotoxice (mai ales neurosedative etc.) şi estro- 
progestative, datorită perturbării metabolismului hepatic în cazul administrării unor me- 
dicamente care determină insuficiență hepatocelulară (barbiturice, Clorpromazină etc.); 

Tratamentul hepatitei cronice agresive (active): stabilirea diagnosticului este primul 
gest terapeutic; aceasta se face pe baza semnelor clinice evolutive, biochimice (transa- 
minaze şi Y-globuline crescute dublu faţă de normal) şi histologice. Se recomandă măsuri 
igieno-dietetice, terapeutice clasice şi terapeutice active. 

Măsurile igieno-dietelice privesc atât hepatitele cronice agresive, cât şi formele per- 
sistente. Rolul repausului timp îndelungat - dogmă în tratamentul hepatopatiilor -, este 
astăzi controversat. Majoritatea autorilor afirmă că procesul morbid nu este practic influ- 
enţat de repausul la pat şi de regim şi că modificările radicale ale modului de viață al 
bolnavilor pot antrena tulburări psihice care sunt mai mari, punând diferite probleme 
terapeutice. Se vor evita interdicțiile rigide, ţinându-se seama de gravitatea bolii şi perso- 
nalitatea bolnavului. Se va interzice efortul fizic important, recomandându-se în funcție 
de caz, repaus la pat de mai multe ori pe zi abordarea unei activităţi care necesită un efort 
fizic moderat, chiar renunțarea pe o perioadă mai mică la activitate, eventual pensionarea, 
după caz. Regimul nu ar avea o importanță mare, deoarece, în absența colostazei, 
grăsimile sunt bine digerate şi absorbite. Nici un regim nu ar fi justificat, când nu există 
ascită. Suprimarea alcoolului este totuşi indicată, deşi nu s-a demonstrat că etanolul ar fi 
mai toxic la aceşti bolnavi decât la cei cu ficatul normal. Pentru raţiuni psihologice, unii 
bolnavi pot fi autorizaţi să consume mici cantităţi de alcool, ocazional. Aportul de sodiu 
trebuie redus în timpul corticoterapiei. Dieta trebuie să urmărească echilibrarea 
comportamentelor active (100 - 120 g proteine; 60 - 70 g lipide; 200 - 500 g lipide), 
caracterul moderat hipercaloric şi adaptarea la condiţiile de viaţă ale bolnavului. 

Pentru amănunte vezi dieta în hepatite cronice, capitolul respectiv din Noţiuni de ali- 

„mentatie şi dietetică. | 

Tratamente curente de protecţie hepatică: 

- comprese umede şi calde pe regiunea hepatică (activează circulaţia şi favorizează 
vindecarea), tubaje duodenale; 

- vitamine din grupul B (B, Ba, Be, Bp), complexe de vitamine şi aminoacizi (Meco- 
par, litrison(, fosfolipide esenţiale (Essenţiale), aspartaţi, acid orotic (Purinor), fiole 
buvabile conţinând maleat de betaină, glutamat de L-arginină sau de L-ornitină, citrulină, 
sorbitol - toate cu valoare terapeutică discutabilă. 

Hidrolizatele hepatice nu mai sunt recomandate. Tratamentul. cu baze nucleotidice 
(purine + acid orotic), completat cu acid orotic peroral - Prurinor -, are unele efecte asu- 
pra stării generale şi diurezei, favorizează sinteza proteinică şi metabolismul bilirubinei. 
Se mai utilizează steroizi anabolizanţi (de preferat Metandrosterolonul, Madiol, Naposim 
sau Dianabol), ca medicaţia antidistrofică şi antiinflamatorie, când există contraindicaţia 
pentru cortizon (boli endocrine, ulcer, hipertensiune arterială); alteori, în asociere cu 
Prednisonul. Tratamentul complicaţiilor depăşeşte economia capitolului. De principiu, 
pentru combaterea retenției hidrosaline se administrează Furosemidul cu dietă hiposodată 
şi CIK. Evacuarea lichidului de ascită se recomandă numai parţial şi in extremis. În cazul 
accidentelor hemoragice, se recomandă perfuzie cu retrohipofiză (Oxiton) şi sânge, sau 
tamponarea cu sonda (Blakmore-Seng-stoken) sau intervenţia chirurgicală în cazul vari- 
celor esofagiene. Tratamentul comei, mai ales în cazul encefalopatiei portale, evidenţiază 
efectele favorabile ale perfuziilor repetate cu Glutarom. Aspatofort, vitamina B (B,, Bo, 
Be, Bp), Neomicină, iar în coma posthemoragică - sânge. 

Terapeutica activă a hepatitei cronice agresive dispune astăzi de corticosteroizi, imu- 
nosupresoare şi D-penicilamina. 

Corticoterapia reprezintă arma cea mai eficace şi mai puţin periculoasă; este şi cea 
mai cunoscută (15 ani de utilizare). Acţionează în principal antiinflamator şi mai puţin 
prin imunodepresie. Se indică imediat după confirmarea diagnosticului pe baza criteriilor 
clinice. biologice şi histologice cunoscute. 

Deoarece corticoterapia este o medicaţie de cursă lungă, dozele mari riscă să producă 
complicații: diabet, aspect cushingoid, necroză aseptică a capului femural şi tasări verte- 
biale prin osteoporoză, ulcere, diminuarea mecanismelor de apărare contra infecțiilor, 
cortizonodepedenţă. De aceea, prescrierea moderată, adaptată cazului şi fazei evolutive, 
este cea mai bună cale. Se începe cu 30 mg/zi Prednison, se diminuă 5 mg la 15 zile şi se 
atinge astfel doza minimală de 5 mg. Corticoterapia ameliorează notabil şi rapid semnele 
clinice, corectează parţial sau total indicii biologici, iar mortalitatea la debut este influ- 
ențată (scade până la 20%). Se pare că 5 mg/zi, 4 - 5 ani sau mai puţin, este o doză sufi- 
cientă şi necesară, deorece adeseori întreruperea tratamentului se însoţeşte de reşuta sem- 
nelor clinice şi biologice. Ori de câte ori este posibil, să se încerce suprimarea corti- 
coterapiei sub controlul clinic şi biochimic. Este clasică asocierea cu un antiacid, cu CIK 
şi administrarea periodică de Ca şi Ph. Pentru evitarea deprimării funcţiei suprarenale se 
va recurge fie la administrarea întregii doze zilnice de Prednison - dimineaţa între 8 şi 10, 
fie la doze pe două zile administrate într-o singură zi, dimineaţa, urmând apoi o pauză şi 
aşa mai departe. 

Imunosupresoarele cele mai utilizate sunt: Azatioprină (Imuran, Imurel), în doze de 1,5 - 
3 mg/zi şi kilocorp (comprimate de 50 mg), Mercaptopurină (Puri-Nethol) - 100 - 200 mg/zi 
(2 - 4 comprimate/zi), mai rar, Ciclofosfamida (Endoxanul) sau Cloraminofenul (com- 
primate de 2 mg/zi, 6 - 8 mg/zi, pentru adult); curent se foloseşte Imuranul). 

Tratamentul de atac începe cu 1,5 - 3 mg/zi şi kilocorp şi progresiv se reduce doza la 
| - 1,5 mg/zi, odată cu ameliorarea rezultatelor de laborator (transaminazele şi y-glo- 
bulinele - în general după 1 - 3 luni). 
© Tratamentul de cursă lungă este grevat de numeroase complicaţii. Rezultatele trata- 
mentelor cu Imuran sunt încă contradictorii. Majoritatea autorilor consideră rezultatele 
inferioare celor obţinute prin corticoterapie simplă sau corticoimunoterapie. 

Asocierea cortico-imuno-supresoare este astăzi curent recomandată de unii autori. În 
genere, se apreciază că nu trebuie să se depăşească doza zilnică de 50 mg Imuran şi 5 mg. 
Prednison. Pare judicios să se înceapă tratamentul cu 20 mg Prednison şi după stabi- 
lizarea clino-biochimică să se adaugge 50 mg Imuran, reducându-se dozele de Prednison 
progresiv până la 5 mg/zi; tratamentul se continuă, în funcţie de evoluţia clinică şi 
histologică. Există şi cazuri rezistente la terapie. De fapt nici un tratament nu este cons- 
tant eficace, deoarece n use ştie dacă o hepatită cronică rezistentă la orice tratament nu se 
va stabiliza spontan după sistarea acestuia. În cazurile cu mare componență ini 
sivă, se preferă Azatioprina singură. 

În ultimii ani, D-penicilamina a completat arsenalul terapeutic al H.C. agresive. 

Unele forme active, refractare la corticoizi, au reacționat favorabil la doze mari de 
Sinacten (1 fiolă, de 1 - 2 ori pe cale i.v.). 


5.6. CIROZELE HEPATICE 


Definiţie: cirozele hepatice sunt suferinţe cronice cu evoluţie progresivă, caracterizate 
morfologic prin dezorganizarea arhitectonicii hepatice datorită metaplaziei țesutului 
conjuntic - care formează benzi de scleroză ce înconjură sau fragmentează lobulii -, 
determinată de distrucția hepatocitară şi de regenerarea nodulară; biologic prin alterarea 


BOLILE FICATULUI 431 


severă a sindroamelor de activare mezenchimală, de hipertensiunea portală şi de insufi- 
ciență hepatocitară şi prin posibilitatea exacerbării sindromului excretobiliar şi a aceluia 
de hepatocitoliză; clinic, prin stadii avansate de insuficiență hepatică, însoţite de semnele 
de hipertensiune portală. 

În fiecare caz pot predomina unul sau mai multe sindroame, cirozele îmbrăcând multe 
aspecte particulare. 

Eliopatogenie: în ultimul timp numărul cazurilor de ciroză este în creștere. Vârsta cu 
maximul de incidenţă este între 45 şi 60 de ani, însă primele semne apar în mod obişnuit 
între 35 şi 50 de ani. Există o predominanţă la sexul masculin. 

Cauzele infecțioase ocupă un loc important în etiologia cirozelor in tara noastră, cele 
mai multe dintre ele fiind de natură virotică, prin virusul hepatitic. Celelalte cazuri 
aparțin virusurilor nehepatice, sifilisului, tuberculozei şi altor infecţii bacteriene. 

Cirozele nutritionale apar prin carențe de proteine, de factori lipotropi sau de vita- 
mine. 

Dintre cauzele toxice care provoacă ciroze, alcool - prin afecțiunea sa steatogenă, la care 
se adaugă şi carențele nutritionale - ocupă primul loc. Mai sunt incriminate destul de rar 
toxicele industriale (compuşi organofosfarici, hidrogenul arseniat, tetraclorura de carbon, 
deratizantele, insecticidele) și, în ultimul timp, medicamentele cu agresivitate hepatică. 

Alteori, cirozele sunt provocate de înmagazinarea în ficat a unor substanţe. Depozi- 

tarea fierului în ficat şi în alte organe provoacă hemocromatoza, iar depozitarea cuprului 
este responsabilă de apariţia degenerescenţei hepatolenticulare. 

Cirozele biliare au drept cauză stagnarea bilei, care poate să se datoreze unor obsta- 
cole extrahepatice; staza biliară poate să fie primitivă, prin hepatită cronică colostatică, ca 
urmare a unei hepatite virale şi, probabil, cu intervenția unei mecanism imunologic. 

În etiologia cirozelor au mai fost incriminate cauze dismetabolice (obezitate, diabet) 
şi cauze endocrine (hiperfoliculinemie, hipertiroidie). 

"Ciroza cardiacă" este încă controversată. Nu sunt suficiente decompensările cardi- 
ace repetate pentru a se ajunge la ciroză şi, probabil, că în apariția ei intervin factori 
cirogeni mai importanţi. Mai degrabă poate exista o ciroză hepatică la cardiaci, când apar 
alterări funcţionale hepatice şi splenomegalie. 

Abuzul de alcool şi hepatita virală tip B, reprezintă principalele cauze ale cirozei he- 
patice. În unele tări ca de exemplu Franţa, predomină etiologia alcoolică, în țara noastră 
predomină etiologia virotică. Din punct de vedere etiopatogenic, deosebim următoarele 
tipuri de ciroză hepatică: 

- cirozu alcoolică (denumită şi ciroză portală sau grasă), prezintă două variante: atro- 
fică (Laënnec) şi ciroza hipertrofică (Hnot-Gilbert). 

- ciroza posl-necrotică (post-hepatitică), în care rolul principal îl deține hepatita virală 
acută şi hepatita cronică activă. Mai sunt incriminați în etiologia sa unele intoxicații 
(fosfor, cloroform), şi infecții (bruceloza). 

- ciroza biliară, care poate fi primitivă şi secundară 

- ciroza din hemocromatoză, şi din boala Wilson. 

- cirozele cardiacă, carenţială, şi ciroza splenogenă (Banti) 

Anatomie patologică: majoritatea cirozelor încep prin hepatomegalie şi sfârşesc prin 
atrofie hepatică. Hepatomegalia este datorită hiperplaziei conjunctive, plus steatofei, plus 
proceselor de regenerare; când aceste procese încetează, se produce atrofia hepatică. 

Culoare ficatului variază după tipul de ciroză: galben-ruginie de obicei, verde-brună 
în cirozele biliare, roșiatică în hemocromatoză. Suprafaţa poate fi regulată, fie granulară 
(ciroză micronodulară) sau neregulată, cu noduli de dimensiuni variate (ciroză macro- 
nodulară). Capsula Glisson este îngroşată şi prezintă noduli. 

Microscopic se: constată compromiterea structurii hepatice prin benzi de ţesut con- 
junctiv care fragmentează lobulii. Fibrele de colagen sunt mai mult sau mai puţin mature. 
Se văd insule de celule plasmocitare şi limfocite, neocanalicule biliare, degenerescenţe şi 
necroze ale hepatocitelor, noduli de regenerare. 

- Tabloul clinic: debutul. poate să fie asimptomatic sau necaracteristic. Primele semne 
sunt: aspecte de sindrom asteno-nevrotic (fatigabilitate, anxietate, somnolenţă, insomnie), 
sau dispepsie biliară ("gură rea”, inapetenţă, greturi, balonări postprandiale, intoleranţă la 
alcool, discolie), ori fenomene hemoragipare (epistaxis, gingivoragii, menometroragii, 
erupții purpurice). Uneori, boala evoluează timp îndelungat fără nici un semn, prima 
manifestare fiind o hemoragie digestivă superioară, sau diagnosticul este pus cu ocazia 
unei intervenţii chirurgicale. 

În perioada de stare, pe lângă manifestările amintite mai sus, se constată prezenţa 
unor semne la nivelul mucoaselor şi al tegumentelor, modificări hepatice şi splenice, mo- 
dificări endocrine şi nervoase, ascită, edeme, hidrotorax, precum şi perturbări cardio- 
vasculare, renale şi hematologice. 

Jcterul survine episodic în unele ciroze, ca'semn de prăbuşire prin necroză hepato- 
citară, în altele - cum sunt cirozele biliare - are un caracter permanent. 

Steluțele vasculare apar în partea superioară a toracelui (decolteu), mai frecvent la cei 
cu hipertensiune portală. Mucoasa linguală şi cea jugală sunt carminate. Tegumentele 
eminențelor tenare şi hipotenare sunt roşii, dând aspectul de eritroză palmară. Se pot 
întâlni şi erupții purpurice. 

Ficatul este mărit de volum în 80% din cazuri, de consistență crescută, până la duri- 
tate, cu marginea ascuţită, cu suprafaţa regulată sau fin granuloasă, mai rar cu macrono- 
duli. Chiar şi în cazurile atrofice ficatul este mare la început, pentru ca ulterior să se mic- 
şoreze, până la dispariţie sub rebordul costal. 

Splenomegalia este prezentată în 80 - 90% din cazuri, de volum variabil de gradele H- 
III, de consistenţă crescută, de regulă nedureroasă. Deseori splenomegalia este însoţită de 
semne hematologice de hipersplenism: anemie, leucopenie, trombocitopenie. 

Hipertensiunea portală se manifestă la început prin meteorism ("vântul dinaintea. 
ploii”), şi prin apariţia circulaţiei colaterale externe şi interne (varice esofagiene). 

Ascila apare foarte frecvent ca semn de însoţire a bolii, ea putând fi întâlnită în orice 
formă de ciroză. Este prezentă de regulă în ciroza atrofică Laennec, de origine etilică, 
când se reface, foarte uşor. 

Edemele apar în faze mai avansate, de obicei ca însoţitoare ale ascitei. Sunt albe, moi 
şi, când sunt neinfluențate de tratament, constituie un element sumbru pentru prognostic. 
Hidratoraxul drept poate fi întâlnit în 3 - 4% din ciroze. 

Modificările endocrine sunt totdeauna prezente. De amintit rolul hormonului anti- 
diuretic retrohipofizar şi al aldosteronului. În ciroze se instalează destul de repede o insu- 
ficienţă gonadică: scădera libidoului, impotență sexuală, ginecomastie, atrofie testiculară, 
amenoree, infertilitate. 

Tulburări nervoase se întâlnesc în tot cursul evoluţiei cirozei, uneori, după cum am 
văzut, chiar ca fenomen de debut. Pe parcurs pot să revină sau să capete o intensitate mai 
mare; de multe ori, prezenţa unei somnolenţe, a unei astenii excesive sau o stare de neli- 
nişte cu insomnie pot fi semne premonitorii pentru drama hepatică ce va urma. Ele pot fi 
temporar reversibile. - 

Tulburările cardiovasculare: hipervolemia din ciroze poate să ducă la deschiderea 
„ unor anastomoze arterio-venoase (şunturi), provocând steluțe vasculare şi eritroză. Ace- 
leaşi circuite arteriovenoase, la care se adaugă tulburări de ventilaţie şi hipertensiune 
pulmonară secundară, sunt responsabile de instalarea cianozei. 

Perlurbările renale: în stadiile avansate, diureza scade; insuficienţa renală este întâl- 
nită într-o proporție până la 11%. 7 

Modificările hematologice: anemia este un semn care nu lipseşte în cursul evoluției 
cirozelor. Leucopenia este provocată de hipersplenism. Trombocitopenia are la origine 
atât hipersplenismul, cât şi un deficit de megacoriogeneză. Tulburările de coagulare se 
datoresc atât sintezei deficitare a factorilor de coagulare, cât şi excesului de fibrinolizină. 

Explorări imunologice. 
| Febra, când apare, este expresia necrozei sau a inflamaţiei hepatice ori a unor afecţi- 
uni supraadăugate (atenţie la periflebită!). 

Examenul radiologic poate pune în evidenţă varicele gastroesofagiene şi, uneori, 
umbra hepatică mărită; colecistografia este indicată în cirozele biliare. 

Explorările morfologice care se pot face sunt: laparoscopia, utilă în hepatomegalii 
(mai ales cu icter) şi la diagnosticul diferenţial cu neoplasmul; puncţia-biopsie, ca ele- 
mente de bază diagnostică; scintigrama hepatică. 

Explorările funcționale - atât pentru parenchim, cât şi pentru mezenchim - sunt 
absolut necesare, ele indicând semne de insuficiență hepatică: bilirubina şi urobilina sunt 
crescute; testele funcționale sunt intens pozitive; sideremia este crescută; proteinele 
plasmatice sunt scăzute pe seama albuminelor; y-globulinele sunt crescute, raportul seri- 
ne/globuline este inversat; testul cu BSP arată valori sub 6 - 7%, cu timpul de înjumă- 
tățire de peste 10 minute. 

Explorările vasculare: radiomanometria este un examen necesar, mai ales în ciroza 
biliară. Splenoportografia poate furniza date despre vascularizaţia intrahepatică şi poate 
decela o tromboză splenoportală. 

În evoluţia cirozei hepatice există două stadii, stadiul compensat, sărac în simptome şi 
stadiul decompensat, când simptomatologia este evidentă, zgomotoasă. Decompensarea 
cirozei poate fi vasculară şi parenchimatoasă. 

Decompensurea vasculară se manifestă prin instalarea ascitei şi accentuarea spleno- 
megaliei şi a ciculaţiei anastomotice porto-cave. (varice, esofagiene şi gastrice). Creşterea 
brutală a hipertensiunii portale, poate declanşa o hemoragie digestivă superioară prin 
ruperea unor varice esofagiene sau gastrice, consecinţa circulației anastomotice. 

Decompensarea parenchimatoasă evidenţiază deficitul celular hepatic în excreţia 
pigmenţilor biliari cu apariţia icterului, determină sinteza excesivă de serine cu apariția 
edemelor şi ascitei, sinteza de factori ai coagulării cu apariţia de hemoragii difuze, defi- 
citul în neutralizarea unor produşi toxici, care are drept consecinţă apariția encefalopatiei 
portale şi a comei hepatice. Decompensarea parenchimatoasă hepatică provoacă şi meta- 
bolizarea unor hormoni având drept consecință tulburări endocrine. Deci simptomele 
principale ale decompensării parenchimatoase sunt: icterul, edemele şi ascita, hemo- ' 
ragiile difuze, encefalopatia portală şi coma hepatică. Frecvent apar stare de slăbiciune, 
fatigabilitate, astenie, inapetență, pierdere în greutate şi subfebrilitate. Dintre cele mai 
importante semne fizice menţionăm hepatomegalia cu consistență crescută, hipotrofia 
musculară la membrele superioare şi toracice, în deosebi, buzele carminate, steluțe 
vasculare pe partea superioară a corpului (arborizaţii în stea, în jurul unei arteriole 
dilatate). Mai menţionăm eritroza palmară şi plantară care se datoreşte ca şi steluțele 
vasculare, impregnării estrogenice, datorită insuficienţei de inactivare hepatică; Unele 
tulburări endocrine (ginecomastie şi atrofie testiculară la bărbat, atrofie mamară şi ute- 
rină, sterilitate şi tulburări menstruale la femei, iar la ambele sexe căderea părului axilar 
şi pubian). Splenomegalia este palpabilă, circulaţia abdominală colaterală în regiunea 
mediană supraombilicală şi în flancuri este prezentă. Ascita, hemoroizii, edemele 

membrelor inferioare (moi, albe şi indolore), se datoresc hiposerinemiei, creşterii secre- 
tiei de aldosteron şi compresiei venei cave interioare de către lichidul de ascită. Frecvent 
“apar manifestări hemoragice difuze: echimoze, purpură, gingivoragii, epistaxis, hemora- 
gii digestive (hemateleză şi melenă), la apariţia cărora contribuie hipertensiunea portală 
'" (varicele esofagiene care se rup), şi scăderea factorilor de coagulare în sânge (protom- 
bina, fibrinogenul, trombopenia etc). După cum s-a mai spus icterul şi mai ales subicterul 
este frecvent întâlnit. 

Forme clinice: ciroza ascitogenă are drept prototip ciroza atrofică Laënnec, care se 
caracterizează prin etiologia predominant alcoolică şi virală, printr-un' stadiu precitotic 
mai lung, cu o perioadă premergătoare de steatoză hepatică. Clinic, există la început un 
ficat normal sau, mărit, apoi un ficat redus la volum, o splină mare, cu caracter fibrocon- 
gestiv; este interesat şi pancreasul. Hipertensiunea portală şi ascita sunt manifestate, 
icterul având un caracter episodic. 

Ciroza post- -necrotică, (post-hepatitică) apare de obicei la tineri care au avut hepatită 
virală, dat şi la adulţi, de obicei neconsumători abuzivi de alcool. În această formă hipo- 
trofia musculară este redusă, hepatomegalia este macromodulară, iar icterul este mai 
intens, persistent şi precoce spre deosebire de ciroza Laënnec (ascitogenă şi postalcooli- 
că). Sunt frecvente poliartralgii, pruritul şi tendința la malignizare (15 %). De obicei 
apare hepatomul. Hiperbilirubinemia este prezentă, la fel hipertransaminazemia, hiper- 
gamaglobulinemia. Puncţia bioptică stabileşte diagnosticul, punând în evidenţă infiltrate 
limfoplasmocitare şi necroze celulare. Indiferent de tratament 75 % din cazuri, evoluează 
către exitus în 1 - 5 ani. 

Forma hipersplenomegalică se caracterizează prin predominanţa sindromului de hi- 
persplenism. 

O formă cu evoluție aparte este ciroza bantiană, cu o perioadă premergătoare în care 
este prezentă numai splenomegalia; apoi apar semne de hiper Apierțiaaș şi mai târziu, după 
câţiva ani, survin semnele cirozei atrofice axcitogene. 

Evoluţia cirozei ascitogene este progresivă, cu o durată de 6 luni până la 2 ani. Sfâr- 
şitul se produce prin hemoragie digestivă, comă sau infecție intercurentă (pneumanic, 
erizipel etc.). 

Ciroza biliară primitivă, apărută prin obstacol intrahepatic este varianta colostatică a 
hepatitelor trecute în cronicizare: se mai numeşte şi ciroza Hanot. Frecvența este mică. 
Ficatul este mare, cu aspect de stază biliară, fin, neregulat; există splenomegalie, icterul 
este permanent, tegumentele au o nuanţă negr icioasă, iar pruritul este prezent. Pot apărea 
degete hipocratice. Bilirubinemia crescută, şi urobilinogenuria sunt permanente; scaunele 
sunt hipocolice. Fosfataza alcalină este crescută. Evoluţia este lentă: 5 - 10 - 15 ani: 
sfârşitul se produce prin hipertensiune portală sau comă hepatică. 

Ciroza biliară secundară, prin obstacol extrahepatic, este precedată de manifestări la 
nivelul căilor biliare extrahepatice care duc la icter mecanic: litiază de coledoc, coledo- ` 
cită scleroatrofică, papilită stenozantă, compresiuni asupra hepatocoledocului, neoplasme 
ale căilor biliare. Pentru apariția cirozei este necesară prezența icterului mecanic pe o 
lungă perioadă (ceea ce nu se întâmplă decât foarte rar în neoplasm). Ficatul este marc, 
de consistență crescută, cu suprafața netedă sau fin neregulată, de culoare închisă. Starea 
generală-se menține bună mult timp. Icterul este permanent şi ia o nuanţă brună-verzuie. 
Bilirubinemia este moderat crescută; fosfataz alcalină, crescută; pruritul este foarte 
supărător. Există splenomepalie. Ascita apare în faza finală. 

Hemocromătoza, constantă şi sub numele de hemosideroză şi, mai demult, diabet 
bronzat, este o tulburare de metabolism, caracterizată prin depozitarea fierului în ficat şi 
în alte organe: pancreas, splină, tegumente, miocard, glande endocrine etc. Există şi o 

absorbţie crescută de fier, şi o eliminare deficitară a acestui metal. Ficatul este mărit, de 
consistență crescută, de culoare roşiatică. Leziuni degenerative necrotice şi fibroză apar 
în ficat şi în organele amintite; reacţia pentru pigment feric (Perls) este pozitivă în toate 
aceste organe. Starea generală este alterată, existând şi astenie accentuată. Tepumentele 
sunt pigmentate în brun-cenuşiu (bronzate), mai ales pe faţă şi antebraţe. Hepatomepalia 
este însoţită de spleonomegalie. Există atrofie testiculară sau amenoree. Diabetul, de 
gravitate mijlocie sau uşoară, este prezent în marea majoritate a cazurilor. 

Evoluţia este cronică, progresivă, cu sfârșitul obişnuit al cirozelor. 

Degenerescenţu hepulolenticulară (sindromul Wilson) are la bază tulburări de meta- 
bolism ale cupruluilui şi ale unor acizi amintiţi. Boala apare în adolescenţă sau la adultul 
tânăr. Se manifestă prin tulburări neurologice de tip extrapiramidal (simulând parkinso- 
nismul) şi prin alterări psihice. Simptomele hepatice sunt cele ale cirozei, cu evoluție 
caracteristică a acesteia. La ochi apare în jurul corneei inelul Kayser-Fleischer, de culoare 
brună-cenuşie. 

Diagnosticul pozitiv se bazează pe anamneză, tabloul clinic şi pe investigaţiile para- 
clinice. Diagnosticul cirozelor trebuie să precizeze atât forma clinică a bolii, cât şi stadiul 
ei evolutiv, de acestea depinzând în mare măsură atitudinea terapeutică. 

Diagnosticul diferenţial va fi deosebit de la caz la caz, după predominanta simpto- 
melor. 

În cazurile de ascită, diagnosticul diferenţial va fi făcut cu peritonită tuberculoasă, cu 
peritonita carcinomatoasă, cu ascita din decompensările cardiace repetate sau cu ascita 
din simfiza pericardiacă. 

Când există numai hepatomegalie, diagnosticul diferențial se face cu ncoplasmul 
hepatic, cu chistul hidatic, cu sifilisul hepatic. 

Un diagnostic diferenţial care trebuie făcut cu atenţie, este acela cu hepatita cronică 
agresivă şi cu hepatita cronică cirogenă. În hepatita cronică există semne de rezerve 
funcționale hepatice: albuminenia rămâne peste 3,5 g%, indicele de protrombină peste 
50%, BSP peste 6%, cu timpul de înjumătățire sub 10 minute, hipertensiunea portală este 
fără reflux. Precizarea o va face însă puncția hepatică, arătând în hepatite păstrarea 
arhitectonicii hepatice. 

Evoluţia cirozelor este progresivă. Cirozele ascitogene evoluează mai rapid (1 - 2 
ani). Cirozele biliare au o evoluţie mai îndelungată (5 - 10 - 15 ani). Greşelile de regim 
alimentar, administrarea unor medicamente în mod intempestiv, paracentezele repetate 
pot fi cauze care grăbesc evoluţia prin instalarea encefalopatiei portale, a comei hepatice 
sau prin declanșarea unor hemoragii digestive. 

Sfârşitul letal survine prin hemoragii digestive masive, prin encefalopatie portală, 
comă hepatică, insuficiență renală sau infecții intercurente, îndeosebi pneumonie. 

Complicatiile cirozelor sunt: 

Hemoragia digestivă superioară, care apare frecvent, fiind provocată de ruperea 
venelor aflate sub o presiune crescută în condiţiile hipertensiunii portale, de regulă la 
nivelul varicelor esofagiene. Survine sub aspectul hematemezei şi al melenei. Apariţia 
hemoragiilor imprimă un prognostic rezervat, atât imediat, legat de hemoragia în sine, cât 
şi de viitor. 

Encefalopatia hepatoportală, care se caracterizează prin tulburarea stării de 
conştiență; agitație psihomotorie, tulburări de vorbire, insomnie urmată de somnolență 
până la pierderea cunoștinței, delir ("demență hepatică”). Concomitent constatăm 
tremurături, ca bătăile de aripi flapping tremor). Se instalează de obicei rapid, în câteva 
ore, şi este declanșată de hemoragii digestive, de o alimentaţie cu proteine în exces, de 
disbacterii intestinale sau de administrarea unor medicamente cum sunt clorura de 

amoniu, metionina, salureticele şi diureticele mercuriale. Cauza encefalopatiei o constiuie 
intoxicarea sistemului nervos central cu substanţe care rezultă din degradarea proteinelor 
intestinale şi care nu au putut fi metabolizate de ficat; rolul important îl deține amoniacul. 
De asemenea, intervin pierderile de electroliți (Na” şi K^). | 

Coma hepatică din ciroze poate apărea în cadrul insuficienţei hepatice cronice 
terminale, în encefalopatia hepatoportală şi în cazurile cu hiperaldosteronism secundar 
(cu tulburări hidroelectrolitice). ; 

În insuficiența hepatică cronică, coma poate fi declanșată (rar) de anumiţi factori: 
efort fizic, abuz de alcool, infectii intercurente, medicamente, hemoragii digestive, inter- 
venții chirurgicale. Înainte de apariția comei se accentuează rapid sindromul cutanat, 
apare somnolenţă, scade diureza, apar tulburări psihice, apoi se instalează coma. În cursul 
comei se constată hemoragii, diureză scăzută adesea febră şi icter, tulburări neurologice 
extrapiramidale, tulburări psihice polimorfe. Evoluţia este frecvent fatală. 

Infectiile intercurente sunt complicaţii frecvente şi de o gravitate deosebită în ciroze, 
ele constituind de multe ori cauza sfârşitului, de obicei prin trecerea spre comă hepatică. 
Cele mai frecvente sunt pneumoniile acute; mai pot surveni stafilococii, erizipel etc. 

Problema cancerizării cirozei nu se pune ca o complicație. Adenocancerul cu ciroză 
reprezintă coexistența celor două afecțiuni, indiferent că apare întâi cancerul sau întâi 
ciroza sau că apar concomitent. 

Prognosticul îndepărtat al cirozelor este totdeauna sever. În ceea ce priveşte prognos- 
ticul imediat, el este mai bun în cazurile în care ascita cedează rapid la repaus, dietă sau 
diuretice şi când albuminemia depăşeşte 3 g%. 

Profilaxia cirozelor constă în tratamentul corect al hepatitelor epidemice şi al hepati- 
telor cronice, cu dispensarizare îndelungată: în combaterea factorilor susceptibili să 
îmbolnăvească ficatul: alimentaţie dezechilibrată, alcoolism, abuzuri medicamentoase; în 
tratarea la timp şi corectă a bolilor care favorizează hepatopatiile cronice: litiaza biliară, 
afecțiunile obstructive ale căilor biliare extrahepatice, sifilisul, diabetul, rectocolita, 
ulcerul, infecțiile. Profilaxia complicaţiilor este de asemenea importantă, ea fiind reali- 
zată prin combaterea cauzelor declanşatoare de complicaţii: dietă neraţională, medicaţie 
intempestivă, intervenţii chirurgicale neindicate, disbacterii intestinale. 

Tratamentul civozelor urmăreşte suprimarea cauzelor, combaterea procesului infla- 
mator şi a reacţiilor imunologice în exces, stimulărea regerierării hepatice şi prevenirea 
complicaţiilor. 

Tratamentul trebuie să fie individualizat, complex, metodic şi sistematizat. Se reco- 
mandă spitalizări la 4 - 5 luni şi în cursul decompensărilor. 

Repausul este obligatoriu în pat în cirozele decompensate. În cele compensate, repa- 
usul va fi relativ, până la 14 ore pe zi şi câte o lună de repaus complet la pat. Vor fi 
interzise eforturile fizice şi cele intelectuale. 

Dieta trebuie să asigure un regim alimentar complet şi bogat în vitamine. Proteinele 
vor fi date în proporţie de 1,5 g/kilocorp/zi, aportul fiind redus în cazurile cu encefa- 
lopatie portală. Glucidele se recomandă în cantitate de 400 g/zi. Lipidele vor fi limitate la 
60 - 80 p/zi, fiind preferate cele de origine vegetală; în ciroza biliară pot creşte chiar până 
la 120 g/zi, sub formă de ulei. Restricţiile vor privi alcoolul, conservele, afumăturile, 
mezelurile, brânzeturile fermentate. Dieta ciroticilor va ține seama şi de tulburările diges- 
tive de însoţire, fiind adaptată fiecărui caz în parte. În modul de preparare culinară se vor 
interzice prăjelile, sosurile cu rântaş, condimentările iritante. În caz de hemocromatoză, 
regimul alimentar va ţine seama de diabetul coexistent. În cazurile cu ascită se va reduce 
aportul de lichide, iar regimul va fi hiposodat. 

Tratamentul etiologic se va adresa afecţiunilor responsabile de apariţia cirozelor sau 
acelora care constituie elemente de agresivitate hepatică. Astfel, în cirozele biliare cu 
obstacol extrahepatic se va proceda la îndepărtarea obstacolului. În infecțiile căilor 
biliare se vor face tratamente cu antibiotice sub indicaţia antibiogramei. Sifilisul va fi 
tratat cu penicilină; cu hemocromatoză se va încerca eliminarea fierului în exces prin 
emisiuni repetate de sânge; în degenerescenţa hepatolenticulară se va face tratament cu 
EDTA. 

Tratamentul patogenic vizează combaterea inflamaţiei şi a proceselor imunologice şi 
stimularea regenerării hepatice. 

Corticoterapia, cu acțiune antiinflamatorie, imunodepresoare, diuretică şi de stimulare 
a apetitului, are indicaţii în cirozele cu hipersplenism, ascită şi colostază. Nu se va da 
cortizon în cazurile cu tromboză portală. Terapia imunosupresivă nu este recomandabilă 
în ciroze. 

Pentru stimularea regenerării hepatocitare se prescriu extracte hepatice concentrate, 
bine purificate, cu vitamina B}, Ba, Bp, C, E şi preparate ca Mecopar, Purinor, Litrison. 
Pentru steatoza hepatică se recomandă factorii lipotropi. 

Dacă apar tulburări în secreția biliară, se recomandă colagoge. În sindroamele 
„hemoragipare se administrează Vit. K, sub controlul indicelui de protrombină. În hiper- 
splenism se face corticoterapie, se administrează masă trombocitară şi, la nevoie, cu mult 
discernământ, se procedează la splenectomie. În cirozele biliare se recomandă, în plus, 
vitaminele liposolubile A.D.K. preparate cu calciu şi fermenţi pancreatici. 

Tratamentul uscitei: dieta va fi hiposodată, bogată în potasiu, prin sucuri de fructe, 
fructe uscate şi cu uşoară restricție de lichide. Clinostatismul este un factor important 
pentru îmbunătățirea diurezei. Dintre diureticele folosite în tratamentul ascitei sunt de 
preferat Triamteren (300 mg/zi), Amilorid (30 mg/zi), Etacrin, Furosemid, Nefrix, Ufrix. 
Se folosesc cu mult succes spirolactonele (Aldactone). Pentru a obține o bună diureză 
trebuie corectată hipovolemia prin perfuzii cu soluţii hipertonice de glucoză, cu albumină 
umană, cu masă eritrocitară, cu Manitol; la nevoie, se pot face transfuzii cu sânge total, 
ciroticul suportând bine sângele şi greu anemia. 

Paracenteza nu se recomandă. Se va face numai de necesitate, dacă ascita jenează 
funcţiile cardiorespiratorii; se scot cantități de maximum 2 - 3 1. 

Tratamentul chirurgical este un tratament de necesitate; nu se face profilactic, el in- 
fluențând nefavorabil evoluţia bolii. 

Splencctomia este indicată în primul stadiu al cirozei de tip bantian şi în hipersple- 
nismul sever. i 

Anastomozele porto-cave caută să suprime hipertensiunea portală. ; 

Ligaturi vasculare de varice esofagiene, de varice gastrice se fac tot de necesitate şi 
când starea bolnavului nu permite intervenții de amploare. 

Tratamentul complicațiilor: 

Tratamentul cirozei hepatice compensate. Se vor evita eforturile fizice mari, alimen- 
tația trebuie să fie bogată (2500 - 3000 calorii), echilibrată, cu aport de proteine 1,5 - 2 g/kg 
corp (în absenţa encefalopatiei portale), şi cu aport normal de glucide şi lipide cu acizi 
graşi şi nesaturaţi. Alcoolul va fi suprimat definitiv. Se vor administra suplimente 
vitaminice (C şi B), oral sau parenteral, anabolizante (Naposim, Madiol). În ciroza post- 
necrotică este indicată corticoterapia (Prednison 0,5 - 1 mg/kg corp, micşorându-se do- 
zele treptat) şi imunosupresoare (Azathioprină-lmuran, 100 - 200 mg/zi). sau Clorambu- 
cil, toate folosite cu prudență. Asocierea prednison (0,25 mg/kg corp) cu citostatice (4 
mg în 24 de ore) măreşte efectul favorabil şi reduce riscul. 

Tratamentul cirozei hepatice decompensute. Decompensarea apare după boli intercu- 
rente, intervenţii chirurgicale, hemoragii digestive, boli infecțioase. Tratamentul vizează 

sindromul edematos, sindromul de insuficiență hepatică, anemia, hemoragiile digestive, 
encefalopatia portală şi coma hepatică. 

- tratamentul sindromului edematos, se face prin repaos la pat, regim desodat, corti- 
'coterapie 30.- 40 mg/zi (realizează o diureză apoasă), şi diuretice tiazidice 2 - 4 compri- 
mate/zi (Nefrix), Furosemid 40 mg sau Ederen 50 mg, 2 - 4 comprimate/zi, diuretice os- 
motice (manitol în perfuzie), Triamteren 2 - 3 comprimate/zi, Spironă lactonă (Altactonă) : 
4 - 6 comprimate/zi ete. Diureticele se administrează în cure de 2 - 3 zile pe săptămână şi 
întotdeauna sub control. Puncţia evacuatoare, se-practică numai în caz de necesitate, tre- 
buie să fie moderată (2 - 3 1). Uneori se practică reperfuzarea lichidului de ascită. 

- tratamentul sindromului de insuficiență hepatică, presupune repaus la pat, dietă 
echilibrată cu aport proteic suficient, anabolizante de sinteză (Madiol, Naposim), 
vitamine Be şi Bip, acid folic. Corticoterapia se recomandă numai în prezența fenome- 
nelor inflamatorii. Splenectomia se practică în ciroza juvenilă cu hipersplenism. Se mai 
administrează după caz, vitamina K, fibrinogen, plasmă în hemoragii difuze, și în cazuri 
speciale acid epsilon-amino-caproic. 

- tratamentul anemiei se rcajizează cu perfuzii de sânge, acid folic, viamina Bp, fier 
(Glubifer), corticoterapie, şi uneori chiar splenectomie. 

- tratamentul hemoragiei digestive se face cu perfuzii de sânge izogrup, substituenți 
plasmatici (Dextran), uneori aplicarea sondei cu baloane Segstoken-Blackmore, 
hemostatice, retrohipofiză, iar pentiu prevenirea encefaliei protale, secundară hemo- 
ragiei, se recomandă clisma evacuatoare, administrarea de Neomicină 4 - 6 g/zi. În cazu- 
rile extreme se face ligatura varicelor. 

- tratamentul encefalopatiei portale. Se reduc proteinele sub 1 g/kg corp, se admi- 
nistrează antibiotice în caz de infecții (Tetraciclină sau Ampicilină 2 g/zi, Neomicină 3 - 
4 g/zi, la care se adaugă Micostatin). Întotdeauna se combate constipația cu laxative. În 

cazuri speciale se administrează alfacetoglutarat de ornitină, 40 - 60 g în 24 de ore. 

- tratamentul comei hepatice, provocată de hiperamoniemie, tulburări hidroelectrolitice 
severe sau insuficiență hepatică gravă, presupune un ansamblu de măsuri care se adresează 
factorului etiologic. Pentru micşorarea amoniogenezei, se combate constipația cu laxative, 
flora proteolitică cu Neomicină 3 - 4 g/zi sau Tetraciclină 2 - 3 g/zi. Regimul trebuie să fie 
hipoproteic. În cazuri deosebite se administrează Lactuloză, Alfacetoglutarat de Ornitină, 
Acid Glutamic, sau Clorhidrat de Arginină în perfuzie. Pentru reechilibrare metabolică se 
recomandă perfuzii de glucoză, androgeni anabolizanţi (Testosteron), corticoizi (Hemisuc- 
cinat de hidrocortizon 300 mg în 24 de ore), Clorură de potasiu 3 - 6 g/zi şi Clorură de cal- 
ciu. ; 

Tratamentul comei hepatice necesită în aitenal rând măsuri de control şi izieno-die- 
tetice: înregistrarea temperaturii şi a puisului la 4 - 6 ore; examen zilnic general; dozarea 
la 1 - 2 zile a Na”, CI şi K* în sânge şi urină, a rezervei alclaline, a ureei; dozarea la 3 zi- 
le a bilirubinemiei. 

Foarte importante sunt măsurile de îngrijire: aerisirea camerei, igiena bolnavului şi a 
rufăriei, schimbarea frecventă a poziţiei bolnavului. 

Regimul alimentar prevede un aport echilibrat de lichide (excreţia zilei precedente + 
500 ml), suprimarea proteinelor şi reintroducerea lor după revenirea cunoștinței (câte 10 - 
20 g/zi, până la cel mult 40 g); dacă bolnavul înghite, se dau sucuri îndulcite, dacă nu, 
glucoză 20% pe sondă sau 33% pe cateter intravenos, până la 200 ml/zi. Se vor adăuga 
0,2 până la 0,5 g sodiu/zi şi câte 1,5 g potasiu la fiecare litru de soluţie glucozată. 

Tratamentul patogenic constă în clisme înalte, Neomicină sau tetracieline, hemodia- 
liză;, aminofixatoare:; acid glutamic, acid aspartic, laringină. Se mai pot da acid succinic, 
acid malic, cisteină, vitamine. Glucocorticoizii, în doze mici, dau rezultate bune (în coma 
hepatică din insuficiența acută necrotică se dau doze masive de corticoizi). Vor fi cer- 

cetate tulburările şi simptomele asociate: hemoragia, agitația neuropsihică, infecțiile. În 
coma cu spliere potasică se > administrează clorură de potasiu (2 - 4 g/zi), în perfuzii de 
glucoză. „7 j 


5.7. CANCERUL HEPATIC 


Sub denumirea de cancer hepatic sunt cunoscute tumorile maligne ale ficatului: epi- 
teliomul pr imitiv şi secundar şi AI primitiv şi secundar. 


5.7.1. CANCERUL HEPATIC PRIMITIV 


Frecvența cancerului hepatic este din ce în ce mai mare în ultimii ani. Vârsta la care 
apare cel mai des este 45 - 55 de ani. Sexul masculin predomină. > 

Eliopatogenie: etiologia este necunoscută, ca şi a cancerului în general. Diferite cer- 
cetări statistice şi experimentate şi fapte de observaţie au făcut să se vorbească de factori 
favorizanţi (cancerigeni şi cocancerigeni) în apariția cancerului hepatic: litiaza biliară, 
unele substanțe chimice, paraziți, carenţe nutritive, tulburări endocrine, ciroza postne- 
crotică. > 

Anatoinie patologică: macroscopic, cancerul hepatic poate îmbrăca trei aspecte: 

Cancerul masiy, cu ficat foarte mare, rotunjit şi dur. Poate prinde ficatul în totalitate 
sau numai lobul drept. Este o formă mai rară. 

Cancerul nodular, în care ficatul este presărat cu nodozități de mărimi diferite, cu de- 
presiuni centrale (datorite necrozei din centrul noduiului). Seamănă cu cancerul secunda: 
metastatic. ; ) 

Adenocancerul cu ciroză, în care peste cancer se suprapune o ciroză, sau peste ciroză 
se suprapune un cancer, sau apar concomitent. Ficatul prezintă noduli adenomatoşi albi- 
gălbui pe un fond cirotic; este foarte dur, lemnos. 

Microscopic, se disting două varietăţi: 

Hepatomul sau carcinomul hepatocelular, care prezintă în structură sale care şi-au 
păstrat aspectul hepatic. 

Colangiomul sau carcinomul colangiocelular, care are o structură histologică biliară, 
glandulară, microchistică sau densă. 

Simptomatologia variază în funcţie de forma anatomopatologică pe care o îmbracă 
neoplasmul. . 

Cancerul masiv: debut insidios prin manifestări dispeptice: grefur, anorexic pentru 
carne şi grăsimi, balonări, scaune moi. Aceste semne se asociază cu emacierea pronun- 
tată, cu astenia, cu adinamia şi anemia. Încă de la început mai pot exista febră, subicter, 
ascită minoră. Febra este aproape constantă. 

Odată cu dezvoltarea tumorii, apare durerea, permanentă, ca o apăsare, sau de inten- 
sitate puternică, cu iradieri în umărul drept şi în flancuri. La examenul obiectiv, semnul 
caracteristic este hepatomegalia mare. În fazele foarte avansate apar ictet, splenomegalie 
şi circulaţie colaterală. Evoluţia este rapidă, spre caşexie, cu paloare cu tei, sfârşitul 
survine în 3 - 4 luni, prin comă hepatică sau prin hemoragii. 

Cuncerul nodular este mai frecvent decât cancerul masiv. Tulburările” hasi sunt 
asemănătoare. Durerea este intenstă. În peste jumătate de cazuri există ascită, deseori cu 
aspect hemoragic; în sedimentul lichidului ascitic se pot găsi celule canceroase. Icterul 
apare numai când există compresiuni pe căile biliare importante. La examenul obiectiv se 

constată prezenţa hepatomegaliei; marginea ficatului este neregulată, dură şi sensibilă, iar 
suprafaţa prezintă induraţii mamelonate, nodulare şi neregularități. 

Adenocancerul cu ciroză este rar întâlnit la noi. 

Investigaţii paraclinice: biologice; hemoleucograma arată o anemie accentuată, cu 
leucocitoză şi neutrofilie; viteza de sedimentare a hematiilor este crescută; colesterolul 
seric.total şicel esterificat prezintă scăderi în aproape jumătate din cazuri; TGO şi TGP 
sunt crescute; fosfataza alcalină este crescută; bilirubinemia de asemenea, chiar când icte- 
rul rămâne inaparent; în icterele manifeste este foarte crescută; alfa, feto proteina serică 
este prezentă. 

Examenul radiologic - radiografie simplă după retropneumoperitoneu - poate arăta 
existența și mărimea tumorii. Splenoportografia şi cavografia pot da informații prețioase. 

Scintigrafia (cu roz bengal marcat cu "1, cu 'YAu sau cu molibdat radioactiv) este un 
examen extrem de pretios, el arătând prezența tumorii sau a metastazelor, silueta şi chiar 


“structura ei. 


Laparoscopia pune în evidență tumoarea, arată forma anatomopatologică şi gradul ei 
de extindere. Totodată permite executarea puncției-biopsii dirijate şi fotografierea. 

Puncţia-biopsie este un examen indispensabil, punând diagnosticul histopatologic al 
tumorii. De preferat să se facă prin laparoscopic. 

Forme clinice. Cancerul hepatic pe fond de ciroză, este greu de diagnosticat. Pledea- 
ză pentru acest diagnostic evoluţia gravă şi ireductibilă a cirozei, icterul care se accen- 
tucază progresiv, durerile intense în hipocondrul drept, ascita hemoragică, revărsatul 
pleural hemoragic, şi hiperleucocitoza nejustificată. Anatomo patologic este un hepatom. 

Forma febrilă este rar întâlnită, greu de diagnosticat în absenţa hepatomegaliei. Orice 
febră prelungită, fără cauză precizată obligă medicul să se gândească şi la un cancer 
visceral de obicei hepatic. Există şi o formă cu Hepatomegalie discretă. 

Diagnosticul pozitiv se bazează clinic pe prezența hepatomegaliei dure, cu sau fără 
icter şi febră, pe prezența alfa 1 fetoproteinei, pe alterarea rapidă a stării generale cu 
pierdere severă în greutate, pe absența splenomegaliei. Scitingrafia şi puncția bioptică 
confirmă diagnosticul. 

Diagnosticul diferenţial, se face cu procesele tumorale ale organelor învecinate (un 
rinichi mare, o tumoră a unghiului drept al colonului, o veziculă mare etc). Dacă tumora 
predomină în stânga, trebuie eliminată o tumoră gastrică, o splenomegalic, sau o carci- 
nomatoză peritoneală. Trebuie eliminate de asemenea toate afecțiunile însoţite de: hepa- 
tomegalie (tumori hepatice benigne, chistul hidatic hepatic, abcesul hepatic). Diagnos- 
ticul presupune şi diferenţierea neoplasmului hepatic primitiv de cel secundar. Pentru 
cancerul secundar pledează evidenţierea tumorii primitive, durerile mai intense, ascita, 
icterul, şi hipertensiunea portală frecvent prezente. | 

Evoluţia este foarte rapidă, moartea survenind în câteva luni (3 - 5), iar în formele de 
adenocarcinom cu ciroză, chiar în 2 - 3 săptămâni. În cursul evoluției, cancerul primitiv 
hepatic poate să producă metastazări. Metastazele se fac pe cale hematogenă (hepatomul) 
sau limfatică (colangiomul). Primul organ afectat de metastaze este plămânul. Pentru a se 
produce metastazări la distanţă, se vor forma mai întâi metastaze pulmonare, de unde 
embolii pulmonari pot răspândi prin marea circulaţie metastaze în diferite organe: creier, 
oase, rinichi, suprarenale. 

Prognosticul este fatal. 

Tratumentul chirurgical poate fi încercat în formele localizate, făcându-se hepatec- 
tomii selective pe baza segmentelor Haley. Rezultatele nu sunt încurajatoare. 

Chimioterapia nu s-a dovedit eficientă. Aurul coloidal radioctiv a fost încercat, dar 
fără rezultate. Tratamentul simptomatic se face cu antialgice (Antidoren, Algocalmin), cu 
barbiturice, cu asocieri de barbiturice cu Fenotiazină. Când durerile sunt pronunțate, se 

trece la opiacee: Sintalgon (2 - 3 comprimate/zi), tinctură de opiu (10 - 20 de picături de 
2 - 3 ori/zi), injecții cu Mialgin, Hidromorfon-atropină, Hidromorfon-scopolamină. 


5.7.2. CANCERUL HEPATIC SECUNDAR 


Este mult mai frecvent decât cancerul primitiv şi constă în prezenţa în ficat a unor 
metastaze prevenite de la diferite neoplasme. De obicei în ficat metastazează cancerele 
situate în stomac, vezicula biliară, pancreas, intestin, urmând apoi în ordine: sân, rinichi, 
prostată, uter, ovare. 

Aspectul clinic este asemănător cu cel al cancerului hepatic primitiv, forma nodulară. 
Depistarea localizării primare va putea da certitudinea cancerului secundar. În acest scop se 
vor face toate investigaţiile posibile. Hepatomegalia este mai mare decât în cancerul” 
„primitiv nodular, ocupând aproape tot abdomenul. Suprafaţa este acoperită de noduli de 
mărimi şi consistente diferite. Icterul este frecvent în circa 70% din cazuri, având caracter. 
de icter mecanic. Durerile sunt permanente, localizate în hipocondrul drept sau în regiunea 
epigastrică. Ascita însoţeşte frecvent cancerul secundar şi are un caracter hemoragic. 

Evoluţia este mai rapidă decât în cancerul primar. 


5.8. ECHINOCOCOZA HEPATICĂ (chistul hidatic hepatic) 


Definiţie: echinococoza hepatică este o boală datorată localizării şi dezvoltării în ficat 
a embrionului de Taenia echinococus. ` 

Etiologie: parazitul este un cestod mic, lung de 3 - 6 mm. Gazdele definitive ale teniei 
sunt: câinele, pisica, lupul şi vulpea. Gazdele elimină odată cu fecalele, şi embrioforii, care, 
prin lipsa de igienă alimentară, pot ajunge în intestinul omului. Embrioforii traversează 
peretele intestinal şi, pe calea venei porte, ajung în ficat; cei mai mulţi rămân în ficat, restul 
îl traversează şi pot ajunge în alte organe: plămâni, creier, rinichi, splină. Embrionii rămaşi 
în ficat se transformă în vezicule, formând vezicula hidatică sau chistul hidatic. 

Anatomie patologică: chistul hidatic are un perete şi un conţinut. Peretele chistului 
este alcăutit din două membrane: membrana externă, cuticulară sau chitinoasă, şi mem- 
brana internă, proliferativă (germinativă). În jurul membranei externe se găseşte o adven- 
tice, apărută ca urmare a modificării parenchimului hepatic. 

„ Membrana germinativă dă naştere către interior veziculelor proligere, cu 10 - 30 de 
scolecşi. La rândul lor, acestea pot dezvolta vezicule-fiice (chisturi) care au acecaşi struc- 
tură ca şi vezicula-mamă. Chistul conține un lichid incolor, clar ca "apa de stâncă”. În 
lichid se găseşte nisipul hidatic, alcătuit din vezicule proligere, scolecşi, cârlige. ' 

Patogenie: chistul hidatic sè dezvoltă cel mai des în apropierea căilor biliare intrahe- 
patice; el poate comprima un canal biliar. 

Obstrucţiile canaliculelor biliare pot crea cripte propice pentru dezvoltarea unor co- 
lonii bacteriene, creând procese de colangită şi supuraţii. Bacteriile pot infecta retrograd 
chistul, care va supura. Dar, de cele mai multe ori, supuraţia chistului se realizează pe 
cale hematogenă sau limfatică. 

Simptomatologia apare târziu, chistul dezvoltându-se lent, în luni de zile, ajungând la 
dimensiunile unei cireşe. 

Debutul trece neobservat. Urmează o fază de latenţă, lungă, de ani de zile, în timpul 
căreia apar cel mult semnele unui sindrom dispeptic hepatocelular. În faza de latentă pot 
apărea şi fenomene alergice; prurit, rar subicter, anemie uşoară cu eozinofilic. 

Perioada de stare (perioada tumorală) este aceea în care apar primele semne clinice şi 
radiologice. În câţiva ani (2 - 4), chistul atinge mărimea unei portocale sau chiar devine 

voluminos şi va determina modificări decelabile în volumul şi forma ficatului. Semnele 
clinice, ca şi cele radiologice vor depinde de localizarea şi de mărimea chistului. 

- Localizarea superioară este cea mai frecventă şi se situează de regulă în lobul drept al 
ficatului. Când volumul este mare, chistul va fi în contact cu diiaz şi vor fi prezente 
semnele de iritație diafragmatică: tuse uscată, sughitț, dispnee, dureri în umărul drept. 

Ficatul va fi mărit de volum, va provoca deformarea hemitoracelui drept şi va împin- 
ge în sus hemidiafiagmul drept. 

- Localizarea antero-inferioară va realiza, când chistul este mare, o bombare a regiunii 
hepatice, cu împingerea coastelor înainte. În această localizare, bolnavul acuză dureri în 
epigastru sau în hipocondrul drept, ca o apăsare sau cu aspectul unor colici biliare. 

- Localizarea inferioară este cel mai greu de diagnosticat, manifestările fiind determi- 
nate de compresiuni asupra organelor vecine şi îmbrăcând caracterele suferințelor acestor 
organe. 

Examenul rudiologic aduce date preţioase pentru precizarea diagnosticului. În unele 
cazuri, radiografia simplă permite să se vadă calcifierile peretelui chistic sau imagini hi- 
droaerice. Când chistul este localizat superior se poate observa o umbră emisferică ce 
bombează pe suprafaţa ficatului, însoţită de modificări în mişcările diafragmului. 

Scintigrafia este de asemenea un examen de valoare: ca poate preciza localizarea 
chistului, mărimea şi forma lui. ' 

Investigaţiile biologice pentru diagnostic sunt: cutireactia, reacția de fixare a comple- 
mentului şi hemoleucograma. 

Cutireacţia Casoni este pozitivă în 90% din cazuri. Se face cu ajutorul reactivului 
Casoni, preparat din lichid de chisturi hidatice filtrat. Se injectează intradermic 0,1 - 0,3 ml 
din reactiv şi se citeşte reacţia după 30 de minute, | oră şi 24 de ore. Reacţia pozitivă constă 
în apariţia la locul injectării a unei papule albicioase, înconjurată de un eritem intens şi 
însoțită de cozinofilie. Reacţia este negativă dacă a murit parazitul sau dacă chistul a 
abcedat. Reacţia de fixare a complementului Weinberg-Pârvu este.mai puțin sensibilă decât 
cutireacția. Leucograma arată eozinofilie, în general moderată (în medic 8 - 9%). 

În chistul hidatic (chiar şi numai bănuit) este contraindicată puncţia hepatică explo- 
ratoare. Dacă totuşi accidental s-a punctionat un chist hidatic, acul nu se mai scoate și 
bolnavul este supus imediat intervenţiei chirurgicale. 

Laparoscopia şi laparotomia exploatoare pot preciza de multe ori prezenţa chistului. 

Evoluţia este lentă. Uneori chistul evoluează sau se elimină prin căile biliare şi boala 
se vindecă. Alteori, chistul rămâne staționar ani de zile. În alte cazuri, chistul hidatic are 
evoluţie zgomotoasă prin complicațiile sale. 

Complicaţii: supuraţia, ruptura şi compresiunile pe organele vecine. 

Diagnosticul pozitiv se precizează cu ajutorul examenului clinic, mai ales în locali- 
zările greu accesibile. Prezenţa unui câine în casă este un element care'poate întări bănu- 
iala. Examenul radiologic, scintigrafia (la nevoie laparoscopia şi paparotomia) pot aduce 
precizări. Probele biologice, mai ales cutireacţia Casoni, sunt elemente de bază pentru 
diagnostic. 

Diugnosticul diferenţial se face în raport cu localizarea chistului. 

Prognosticul depinde de numărul de localizări şi mai ales de complicaţii. Chistul 
hidatic netratat constituie, de obicei, un pericol pentru viitor. 

Profilaxia constă în respectarea măsurilor de igienă: spălatul mâinilor înainte de 
mese, suprimarea obiceiului de a ţine câini şi pisici în casă sau de a lăsa aceste animale să 
lingă mâinile. 

Tratamentul este chirurgical. Pentru fenomenele alergice (urticarie) se vor administra: 
Romergan, Nilfan, Feniramin, Avil, Synopen. 


6. BOLILE CĂILOR BILIARE 


6.1. NOȚIUNI DE ANATOMIE ŞI FIZIOLOGIE 


La nivelul hilului hepatic iese din ficat canalul hepatic, care adună bila din căile bi- 
liare intrahepatice. Canalul hepatic se continuă cu canalul coledoc, iar la unirea dintre ele 
se găseşte, ca o derivație, vezicula biliară, unită prin canalul cistic. 

Vezicula este un organ cu rol de rezervor, retractil, în formă de pară, cu o lungime de 
7 - 10 cm şi o lăţime de 2 - 3 cm. Capacitatea ei este de 30 - 50 ml. Vezicula este aşezată 
cu fundul îndreptat înainte și depăşeşte uşor marginea anterioară a ficatului. 

Canalul cistic are un calibru de 2 - 3 mm şi face un unghi ascuţit cu canalul coledoe. 
În partea sa distată, canalul cistic este prevăzut cu valvule dispuse elicoidal, care permit 
intrarea bilei în veziculă, dar îngreuiază ieşirea ei. 

Între colul viziculei şi canalul cistic se află o formaţiune musculară cu rol de sfincter, 
numită s/fincterui Liitkesn. 

Canalul coledoc începe de la locul de unire a canalului cistic cu joncțiunea hepatoco- 
ledociană și se varsă în duoden. Înainte de pătrunderea sa în duoden, coledocul intră în 
porțiunea inferioară în relaţii intime cu pancreasul. În porțiunea inferioară, coledocul 
prezintă o îngroşare a stratului muscular circular, realizând un sfincter propriu coledocian. 

Înainte de a se vărsa în duoden, canalul coledoc suferă o dilatare uşoară, numită 
ampula Vater. Orificiul comun de vărsare în duoden al coledocului şi al canalului pan- 
creatic este înconjurat de o formațiune musculară cu fibre circulare şi longitudinale, nu- 
mită sfincterul Oddi. 

Elaborarea bilei de către ficat decurge fără întrerupere; trecerea bilei în duoden este 
ritmată însă de fazele digestiei. În intervalul dintre mese, sfincterul Oddi este închis şi 
bila se acumulează în vezicula biliară. În colecist, bila este de 10 ori mai concentrată, 
prin resorbție de apă şi săruri. În perioadele interdigestive, musculatura veziculei este 
relaxată şi prezintă doar contractii slabe, care nu au ca efect evacuarea ei. La pătrunderea 
conținutului gastric în duoden, sub influența unor reflexe nervoase şi pe cale umorală, 
sfincterul Oddi se relaxează; contractiile colecistului devin puternice şi conţinutul biliar 
se elimină prin canalul cistic şi canalul coledoc în intestin. 

Creşterea cantității de bilă secretată de ficat se numeşte co/ereză, iar substanțele care 
produc colereză se numesc coleretice. Efect coleretic au: umplerea stomacului cu ali- 

„mente, sărurile biliare, gălbenuşul de ou, protidele, apele minerale sulfatate şi alcaline. 

Substanțele care favorizează contracția colecistului se numesc cologoge sau colecislo- 
kinetice. Alimente colecistokinetice sunt grăsimile, gălbenuşul de ou şi carnea; o serie de 
droguri au acțiune colecistokinetică (de exemplu, extractele de hipofiză posterioară admi- 
nistrate parenteral). : 


6.2. NOȚIUNI DE SEMIOLOGIE 


Anlecedentele bolnavilor cu afecțiuni biliare cunosc deseori prezența unor afecțiuni ca 
hepatita epidemică, febra tifoidă, diverse septicemii. Afecţiuni ale tubului digestiv sunt 

de asemenea semnalate în trecutul acestor suferinzi: boala ulceroasă, colite, apendicite. 
Pancreatitele constituie, nu rareori, cauze care duc la îmbolnăviri ale aparatului biliar. La 
femei, un rol important îl au sarcinile repetate, afecțiunile ginecologice şi dereglările 
endocrine. Ne vom interesa asupra felului de viaţă şi de alimentaţie al bolnavilor; 
sedentarismul, mesele copioase, abuzul de grăsimi sau de ouă au importanţă în geneza 
diferitelor suferinţe biliare. 

Simplomele Juncţionale: durerea din afecțiunile biliare este cel mai des localizată în 
hipocondrul drept şi iradiază în spate, la baza hemitoracelui drept, spre omoplatul şi spre 
umărul drept. Uneori, iradiază spre epigastru sau spre regiunea antero-laterală dreaptă a 
gâtului. Durerea poate să fie extrem de puternică, cum se întâmplă în colica biliară, sau 
moderată, ori să se reducă la o simplă jenă sau senzaţie de greutate în hipocondrul drept. 

Tulburările dispeptice sunt frecvente şi se manifestă prin inapetență, gust amar în 
gură, senzaţie la gură coclită dimineaţa la deşteptare, senzaţie de plenitudine, balonări 
postprandiale. Greţurile sunt uneori permanente, iar vărsăturile sunt alimentare sau 
bilioase şi nu atenuează totdeauna suferinţa. Alteori, dispepsia are pe prim-plan senzaţia 
de arsură retrosternală sau eructaţiile, orientând diagnositcul spre alte afecţiuni digestive. 
Constipaţia şi diareea se pot întâlni izolat sau însoţind simptomele de mai sus. 

Frisoanele şi febra sunt destul de des provocate de boli biliare. l 

Cefaleea, uneori cu caracter de migrenă, se întâlneşte des la biliari. Astenia, starea de 
anxietate şi tulburările de somn sunt prezente frecvent la colecistopaţi, mai ales la femei, 
şi pot eticheta aceşti bolnavi ca nevrotici. 

Examenul obiectiv: inspecția generală are în vedere starea generală a bolnavului, 
gradul de nutriţie şi poate decela o coloraţie icterică sau subicterică a mucoaselor şi a 
tegumentelor. : 

La inspecția hipocondrului drept se poate observa, uneori, o bombare rotundă sau -7 
ovală, care în timpul inspirației se deplasează în jos. 

Palpares se va face cu blândețe, cu grija ca mâinile examinatorului să nu fie reci. În 
mod normal, vezicula nu este palpabilă; este abordabilă când este foarte mărită de volum 
(stază de colecist, hidrops, colecistită, pericolecistită, tumori sau veziculă umplută cu 
calculi). Consistența este variabilă după cauza care face vezicula palpabilă, iar sensibi- 
litatea la presiune cunoaşte diverse grade - de la lipsa de durere, până la hiperestezie şi 
contractura peretelui abdominal. 

Sensibilitatea provocată se localizează în punctul cistic, care este situat la încrucișarea 
rebordului costal cu o linie care uneşte cicatricea ombilicală cu vârful axilei drepte. 

Examenele complementare ne permit să ne orientăm cu privire la permeabilitatea 
diferitelor segmente ale aparatului biliar, puterea de concentrare şi de contracție a vezi- 
culei, compoziţia bilei şi măsura în care ea se elimină în intestin. Informaţiile cele mai 
valoroase sunt aduse de tubajul duodenal şi de colecistografie. 

Tubajul duodenal permite recoltarea bilei care se scurge în duoden, iar examenele 
macroscopic şi de laborator ale bilei aduc informaţii preţioase pentru diagnostic. Tubajul 
duodenal se practică şi în scop terapeutic. 

Tubajul se face cu ajutorul sondei Einhorn. Dimineața, pe nemâncate, se introduce 
sonda până în stomac, la 45 - 55 cm de la arcada dentară, bolnavul stând aşezat. Apoi 
bolnavul este culcat în decubit lateral drept şi i se va pune o pernă, nu prea mare, sub 
mijloc. Pacientul va înghiţi apoi puțin câte puţin sonda, încet, câte 1 cm la 1 - 2 minute, 
până se ajunge cu diviziunea 65 - 67 la arcada dentară. La această cifră, oliva metalică 
ajunge în porțiunea a I-a duodenală. În acest moment trebuie controlat dacă oliva se află 
în duoden sau dacă nu cumva s-a încolăcit sonda în stomac. Vom şti că oliva este în 
duoden dacă se scurge spontan un lichid galben, vâscos, alcalin (albăstreşte hârtia de 
turnesol) sau dacă la aspiraţia cu seringa se obține un asemnea lichid. 

Dacă nu apare lichidul caracteristic, controlul se face în două feluri: 

- Se injectează pe sondă 10 - 20 ml apă sau soluţie clorurosodică izotonică uşor 
încălzită şi se aspiră imediat; dacă lichidul nu revine în seringă, oliva se află în ideii 
dacă lichidul revine în seringă, sonda a rămas cu oliva în stomac. 

- Se controlează radiologic poziţia sondei. Dacă sonda nu a pătruns în duoden, ea se 
trage încet înapoi până la cifra 50 şi va fi înghițită din nou. Dacă nici de data aceasta nu 
se reuşeşte, vom introduce pe sontă 10 - 15 ml dintr-o soluţie călduţă de procaină 1% sau 
dintr-o soluţie călduță Bourget sau se face o injecție cu Atropină sau Papaverină. La 
bolnavii iritabili, este bine să se procedeze la o sedare înainte de tubaj. 

După pătrunderea sondei în duoden se scurge un lichid galben-închis, pe care-l 
colectăm în eprubete; aceasta este bila A sau bila coledociană. După ce fluxul de bilă A 
se micşorează, se introduce pe sondă o substanţă colecistokinetică: 30 ml soluţie de sulfat 
de magneziu 33%, călduță, sau 25 - 30 ml untdelemn călduţ; se mai poate face o injecție 
„cu extract de retrohipofiză (Oxiton). După 15 minute se mai scurge puţină bilă A, apoi 
vine o bilă de culoare brună-verzuie, mai vâscoasă, care este bila B, sau bila veziculară ŞI 
care, în mod normal, este în cantitate de circa 50 ml. După ce se termină bila B, se va 
scurge pe sondă o bilă de culoare palben-aurie-deschisă, numită bila C, sau bila hepatică. 

Toate tipurile de bilă vor fi colectate separat, în eprubete etichetate, spre a fi supuse 
examenului macroscopic și de laborator. Macroscopic, ne interesează: dacă s-a obținut 

sau nu bilă veziculară, culoarea, vâscozitatea, claritatea şi cantitatea. Examenele de 
laborator urmăresc aspectele: citologic, chimic, parazitologic şi bacteriologic. 

Pentru examenul parazitologic (lamblii), eprubetele cu bilă vor fi transportate imediat 
la laborator, ferite de frig, eventual într-un recipient cu apă caldă. 

Pentru examenul bacteriologic se procedează la bilicultură. Aceasta necesită 
recoltarea bilei în condiţii de sterilitate; tubul să fie bine fiert, mâinile surorii bine spălate, 
iar recoltarea să se facă într-o să-i sterilă, flambând gura eprubetei înainte și după 
scurgerea bilei în ea. 

La examenul citologic interesează prezenţa şi cantitatea lika epiteliale, a eritro- 
citelor şi a leucocitelor, precum şi prezența cristalelor de colesterol şi de bilirubinat de 
calciu. La examenul clinic, importanța, cea mai mare o are determinarea conţinutului de 
bilirubină. 

Tubajul duodenal minunat (Varella): pentru a obţine informaţii mai precise despre 
funcţia motorie a căilor biliare se urmăresc în timp scurgerea bilei şi modificările care 
survin în scurgerea ei. Tubajul minutat comportă cinci timpi succesivi. Pentru fiecare se 
notează durata, cantitatea şi modul de scurgere a bile (continuu sau sacadat), debitul din 5 
în 5 minute, caracterul bilei şi reacţiile subiective ale bolnavului. Cei cinci timpi sunt 
următorii: 

- Timpul coledocian (1) începe cu deschiderea sfincterului Oddi, permite recoltarea a 
10 - 15 ml bilă şi are o durată nedefinită. Se recoltează bila şi se introduce pe sondă 20 - 
40 ml untdelemn călduţ. 

- Timpul Oddi închis (2) durează 3 - 6 minute, în care scurgerea bilei este întreruptă. 

- Timpul de scurgere a bilei A (3) durează 2 - 6 minute, în care se scurge bila 
acumulată în hepatocoledoc când sfincterul Oddi a fost închis; bila se scurge regulat, cu 
un debit de 1 - 2 ml/min. 

- Timpul vezicular (4) durează circa 20 de minute, scurgându-se 35 - 45 ml bila B. 

- Timpul hepatic (5) începe cu apariţia bilei C; după ce se scurge o cantitate de bilă C 
sč face o instilație cu sulfat de magneziu, pentru a constata dacă vezicula s-a evacuat 
complet în timpul 4. 

Examenul radiologic: radiografia colecistului "pe gol" poate s să pună în evidenţă cal- 
culi radioopaci sau vezicule cu pereţi calcifiați. 

Colecistogrăfia este o valoroasă metodă de explorare, care permite diagnosticul 
litiazei biliare, furnizează date referitoare la forma, poziţia, dimensiunile şi conturul vezi- 
culei, arată capacitatea de concentrare şi puterea de contracție a veziculei şi permea- 
bilitatea canalului cistic. Substanțele de contrast sunt compuşi iodaţi şi pot fi administrate 
pe cale orală sau intravenos. Sunt contraindicate la cei cu intoleranță la iod, la hiperti- 
roidieni, în boala Basedow, în insuficiențe renale acute, insuficiențe hepatice. 

Pentru administrarea orală se foloseşte Razebil. Cu o zi înaintea examenului se pres- 
crie o alimentaţie uşoară (pâine prăjită, ceai, carne slabă, mere), evitând grăsimile şi 
alimentele fermentescibile. În seara premergătoare, cu 14 - 16 ore înainte de examen, se 
administrează 4 comprimate de Razebil şi pacientul nu mai mănâncă nimic; colecis- 
tografia se face dimineața. Bolnavul va merge la examen cu 2 ouă crude, pentru prânzul 
colecistokinetic (Boyden). 

Pentru administrarea intravenoasă se folosesc: Pobilan 30 sau 50%, Biligrafin, 
Endocistobil, lodipamidum. Se injectează intravenos lent (în 7 - 8 minute 20 ml), în pre- 
zența medicului. Asistenta va pregăti din timp cele necesare pentru o intervenție promptă, 
în cazul accidentelor de intoleranţă şi acid epsilonaminocaproic, hemisuccinat de hidro- 
cortizon, Romergan (fiole), Norartrinal, soluție glucozată perfuzabilă. Pentru prevenirea 
accidentelor se procedează din timp la testarea cu fiole-test. Injectarea pentru examen are 
loc cu 15 - 30 de minute înainte de a se efectua prima radiografie. 

Colangiogrufia este metoda radiologică folosită pentru a cerceta atât colecistul, cât şi 
căile biliare extrahepatice şi o parte a celor intrahepatice. Se utilizează substanţe de 
constrast injectabile intravenos, cu eliminare rapidă (la 15 - 20 de minute începe opaci- 
fierea căilor biliare). 

Colangiografia se face şi intraoperator. 

Radiomanomelria uneşte colangiografia cu măsurarea tensiunii existente în veziculă 
şi în căile biliare în timpul intervențiilor chirurgicale. . 


6.3. LITIAZA BILIARĂ 


Definiţie: litiaza biliară este o afecțiune provocată de dezvoltarea unor calculi biliari 
în veziculă sau în căile biliare extra- sau intrahepatice, şi a căror prezenţă poate să nu se 
manifeste clinic sau poate să se însoțească de o simptomatologie zgomotoasă. 

Frecvența este mare. În populaţia adultă, 10 - 15% din oameni sunt purtători de cal- 
culi. Dintre sexe, frecvenţa la femei este superioară: raportul este de 4/1 - 5/1. 

Etiologie: în etiologia litiazei biliare intervin mai mulți factori. Factorii endocrini sunt 
de netăgăduit. Frecvența superioară la femei, graviditatea favorizantă pentru formarea 
calculilor (hipercolesterolemia din sarcină), faptul că menopauza fiziologică sau chirur- 
gicală este urmată deseori de apariţia litiazei demonstrează rolul pe care îl joacă glandele 

„cu secreție internă în această afecţiune. 

Factorii de teren pot interveni activ în apariţia litiazei biliare. Diabetul, obezitatea, 
guta, litiaza renală, astmul bronşic, unele forme de reumatism sunt deseori în corelaţie cu 
litiaza biliară, fie că ea apare înainte, concomitent sau în urma acestor afecțiuni. 

Factorii favorizanţi sunt reprezentați de: sedentarism, abuzuri de grăsimi şi proteine, 
surmenaj, traume psihice, nerespectarea orelor de masă, constipaţie, infecţii intestinale, 
mai ales infecţii ale căilor biliare. 

Patogenie: procesul de formare a calculilor biliari rezultă din acţiunea unui mecanism 
complex, la care participă interacţiunea mai multor factori: fizicochimici, metabolici, 
staza şi infecțiile. 

- Factorii fizico-chimici şi metabolici determină modificări ale componenților bilei, 

„cu perturbarea stabilităţii ei coloidale. Când apar dereglări în metabolism hepatic, se mo- 
difică concentraţia de săruri biliare şi de fosfolipide, scăzând concentraţia lor în bilă. Pe 
de altă parte, hipercolesterolemia rezultată dintr-o dietă bogată în lipide, va modifica con- 
centraţia colesterolului în bilă. Scăderea raportului săruri biliare/colesterol creează 
premise pentru precipitarea colesterolului, a bilirubinei şi a calciului. 

- Factorul stază este necesar şi el în procesul de litogeneză. Staza poate fi realizată 
prin obstrucții cistice sau oddiene, prin atonie veziculară, prin variante anatomice ale 
aparatului excretor biliar sau prin microstaze create de modificări distrofice (coles- 
teroloza, colecistoza): sarcina este şi ea un factor de stază. 

Se ştie că în colecist bila este mai concentrată de 5 până la 10 ori decât în ficat: în sta- 
ză, concentrația poate să fie până la 10 ori mai mare decât în mod normal. 

- Factorii infecțioşi concură la formarea calculilor biliari în mai multe moduri: modi- 
fică compoziţia chimică şi pH-ul bilei infectate; ca rezultat al proceselor inflamatorii, vor 
apărea detritusuri celulare şi mucus, care, împreună cu microorganismele, vor forma 
materialul necesar pentru matricea calculului. 

Anulomie patologică: calculii biliari sunt formaţi dintr-o materie proteică (celule, 
sfărămături celulare, mucus, bacterii), peste care se depun colesterol sau săruri sau şi 
unele şi altele, ceca ce face ca ei să fie de mai multe feluri: calculi de colesterol, de biliru- 
binat de calciu, de carbonat de calciu şi micşti. 

- Calculii de colesterol sunt de obicei mari, solitari, de culoare gălbuie albicioasă, 
sferici, ovoidali sau fațetați. Pe secțiune au un aspect cristalin. Sunt friabili, uşori şi trans- 
parenţi la razele X. Mai rar pot să fie mici şi multipli, faţetaţi uşor. 

- Calcului de bilirubinat de calciu sunt numeroşi, mici, bruni-negsicioși (albicioşi după 
spălare), neregulaţi. Sunt duri şi opaci la razele X. Uneori sunt extrem de mici, alcătuind 
un nisip biliar, alteori se aglomerează neregulat şi pot atinge dimensiuni de până la 1 cm 
în diametru. | 

- Calculii de carbonat de calciu sunt foarte rar întâlniți, fiind albicioşi, mici şi,opaci la 
razele X. 

- Calculii mixti sunt alcătuiți dintr-o matrice organică ce formează un nucleu central 
mai moale şi din colesterol, bilirubinat de calciu, uneori şi carbonat şi fosfat de calciu. 
Sunt numeroși, grei, cu dimensiuni variabile, forme diverse, rotunjiţi sau faţetaţi; de cu- 
loare brună-verzuie, brună-gălbuie, uneori albicioşi. Pe secțiune apar ca straturi concen- 
trice în jurul matricei. Sunt opaci la razele X. i 

Examenul colecistului și al căilor biliare externe arată leziuni inflamatorii de diferite 
giade - de la simplul aspect catarat, până la abcese şi gangrenă. 

Simptomalologie: de foarte multe ori litiaza biliară poate să existe fără nici o mani- 
estare clinică. În alte cazuri, boala poate să evolueze cu manifestări latente şi în altele, cu 
manifestări zgomotoase. Localizările calculilor sunt şi ele determinante pentru aspectul 
tabloului clinic. 

Forma latentă a litiazei veziculare se manifestă prin senzație de plenitudine în hipo- 
condrul drept, jenă dureroasă la acest nivel, mai ales după efort, oboseală, după călătorii 
cu diferite vehicule sau abateri de la regimul alimentar. Pot apărea şi tulburări intestinale 
sub formă de constipatie spastică, de diaree postprandială sau de colopatie mucomem- 
branoasă. Alteori, există arsuri epigastrice, greţuri, gust amar, balonări. 

La examenul obiectiv se întâmplă rar să se poată palpa o veziculă plină cu calculi. 
Mai des există o sensibilitate la palparea hipocondrului drept sau dureri provocate în 
punctul colecistic. 

Colica biliară (colica hepatică) - este manifestarea clinică zgomotoasă a litiazei biliare, 
şi se datoreşte unor contracții spastice reflexe ale veziculei sau ale căilor biliare. Cel mai 
des, durerea apare brusc, mai ales noaptea, şi este de intensitate violentă. Sediul durerii este 
în epigastru sau în hipocondrul drept şi iradiază în umărul drept, către baza hemitoracelui 
drept sau în regiunea omoplatului. Bolnavul este agitat, caută o poziție care să-i calmeze 
durerea, are transpiații şi extremităţile se pot răci. Durerea se însoţeşte frecvent de vărsături, 
subicter şi ascensiuni febrile, uneori cu frisoane; urinile devin hipercrome. 

La examenul obiectiv se constată dureri sub rebordul costal drept, deseori palparea 
fiind dificilă, din cauza contractării peretelui abdominal. 

Investigaţii complementare: 

Examenele de laborator vizează sângele, urina, materiile fecale, bila. Examenul sân- 
gelui arată, în majoritatea cazurilor, hipercolesterolemie. Hipercalcemia este frecventă. 
Hiperbilirubinemia şi creşterea sărurilor biliare (hipercolalia) există mai des în litiaza co- 
ledocului. V.S.H. crescută şi leucocitoza sunt martorii apariţiei unei infecții. 

Examenul urinii arată creşterea urobilinogenului şi prezenţa bilirubinuriei în stările 
ioterice. Examenul materiilor fecale făcut în aceeaşi situaţie prezintă hipocolie sau acolie; 
după colici biliare pot fi găsiţi, uneori, calculi în materiile fecale. 

Tubajul duodenal poate fi simplu sau minutat (Varella). Proba excreţiei veziculare 
provocate poate fi negativă - semn că vezicula nu comunică cu canalul coledoc (veziculă 
exclusă). Semnificație diagnostică mai au: bila duodenală (A), prezenţa cristalelor de 
colesterol şi de bilirubinat de calciu; în bila veziculară (B), hipocolesterolcolia, hipoco- 
lalocolia, scăderea pigmenţilor biliari, a calciului şi a fierului. Prezenţa leucocitelor alte- 
rate în bila B denotă o inflamație a colecistului. Bilicultura poate pune în evidență agenti 
microbieni în cazurile în care s-a supraadăugat o infecţie. 

Examenul radiologic (fig. 59) este foarte 
preţios. se folosesc: radiografia simplă, cole- 
cistografia,  colangiografia,  duodenocolecisto- 
grafia. În ultimii ani se încearcă noi procedee 
radiologice pentru decelarea litiazei veziculare: 
colecistografia transparietală (Roer), cu intro- 
ducerea substanței de contrast intravezicular, 
calculografia, cineradiografia şi colecistografia 
concomitentă cu sondajul duodenal. 

Radiografia simplă (directă) poate să pună în 
evidență calculii impregnați cu săruri de calciu. 
Colecistografia arată calculii sub forma unor ima- 
gini lacunare, clare, rotunjite, pe umbra de fond a 
bilei opacifiate; în alte cazuri, imaginea veziculară 
nu apare (veziculă exclusă radiologic), datorită 
obstrucției canalului cistic sau în cazul unei vezi- 
cule ticsite cu calculi mici. Colecistografia transpa- 
rietală poate lămuri problema. | 
Fig, 59 - Litiază biliară (colecistografie). “Colangiografia urmăreşte decelarea calculilor 

în căile biliare. - 

Endoscopia căii biliare principale (coledocoscopia) necesită o tehnică şi o aparatură 
deosebite, însă constuie mijlocul cel mai sigur de diagnostic în litiaza coledociană sau a 
canalului hepatic. A f 

Ecografia, este un mijloc util de investigație. Permite un diagnostic corect în 96 % 
din cazuri. ! 

Diagnosticul pozitiv este mult înlesnit în situațiile în care există colici biliare. În 
celelalte cazuri trebuie să se bazeze pe o anamneză amănunțită și pe examenul clinic şi va 
trebui să ţină seama de examenele complementare, în special de tubajul duodenal și de 
examenul radiologic. 

Diagnosticul diferenţial va fi tăcut atât pentru colica biliară, cât şi pentru litiaza care 
nu se manifestă cu colici. | 

Colica biliară va fi diferențiată de colica nefetică dreaptă, colecistita acută necal- 
culoasă şi de angiocolita acută, de ulcerul gastroduodenal perforat, de criza gastrică tabe- 
tică, de colica saturnină, de o apendicită acută, de o salpingită acută dreaptă, de o sarcină 
extrauterină ruptă, de pancreatita acută hemoragică, de infarctul mezenteric și de infarctul 
miocardic. 

Litiaza biliară latentă va pune problema ulcerului gastroduodenal, a colecistitei cro- 
nice necalculoase şi a diskineziilor biliare, a colesterolozei ("veziculifragă”) şi a colecis- 
tozelor, a duodenitelor şi a gastritelor cronice. 

Calculoza coledociană, prezentând icter mecanic, va trebui să pună în discuţie cele- 
lalte cauze care pot determina icterul: cancerul de cap de pancreas, cancerul căilor biliare, 
odditele stenozante, cancerul ampulei Vater. 

Calculii coledocieni, provin din vezica biliară la majoritatea bolnavilor dar ei se poi 
forma şi în coledoc. Sunt rareori asimptomatici. De obicei se manifestă pin triada simp- 
tomatică: durere, icter şi febră. Durerea este asemănătoare celei din litiaza biliară. Icterul 
însă este mai pronunțat, caracterul este de tip obstructiv, urinile sunt hipercrome, scau- 
nele decolorate, şi hepatomegalia prezentă. Spre deosebire de icterul neoplazic hepatic, 
icterul din calculoza coledociană prezintă variaţii de intensitate. Mai apare un prurit su- 
părător. Vezicula destinsă poate fi palpată deseori. 

Evoluție şi complicaţii: evoluţia litiazei biliare este extrem de variabilă. În multe ca- 
zuri se descoperă prezenţa calculilor abia cu ocazia necropsiilor sau a unor intervenţii 
chirurgicale. Alteori, evoluţia este cronică şi manifestările sunt minore, de tip dispeptic, 
sau poate să evolueze supărător, zgomotos, cu colici biliare frecvente. Complicaţiile sunt 
însă cele care pot imprima litiazei biliare o evoluţie de o deosebită gravitate. i 

Complicaţiile litiazei biliare sunt numeroase și pot interesa căile biliare, ficatul, pan- 
creasul şi tubul digestiv. 

Complicaţiile litiazei biliare sunt numeroase şi pot interesa căile biliare, ficatul, pan- 
creasul şi tubul digestiv. 

- La nivelul căilor biliare, complicațiile cele mai frecvente sunt datorite infecțiilor: 
colecistită acută, picolecist, gangrenă, angiocolită acută. 

Diskineziile biliare se datoresc adesea litiazei. Calculii pot provoca ulceraţii ale pere- 
ților veziculei sau ale coledocului şi, prin acestea, să se creeze fistule biliare în organele 
cavitare (duoden, colon) sau în afară (fistule cutanate). 

Oddita poate să fie o complicaţie a litiazei, iar hemocolecistul este datorit hemora- 
eiilor în cavitatea veziculară. 

Cancerul veziculei şi al căilor biliare este însoţit de litiază în aproape jumătate din 
cazuri, iar circa 10% dintre litiazici fac un cancer al veziculei biliare. 

- La nivelul ficatului se complică cu o hepatită cronică colostatică, care poate să 
ajungă la ciroză hepatică. Infecţiile însoţitoare ale litiazei pot provoca grave complicaţii 
infecțioase la nivelul ficatului, sub formă de abcese miliare (hepatită supurată difuză). 

- Complicaţiile pancreatice se pot manifesta şi sub forma pancreatitei acute 
hemoragice (steatonecroză pancreatică) şi sub forma pancreatitei cronice. 

- La nvielul tubului digestiv, migrarea unui calcul voluminos - fie pe cele naturale, fie 
printr-o fistulă bilioduodenală - poate să provoace un ileus biliar, accident întâlnit în 
special la femeile în vârstă. Calculoza biliară se poate complica şi cu tulburări funcţionale 
la nivelul pilorului şi cu inflamații piloroduodenale. 

- Hidropsul vezicular, este consecinţa obstrucţiei complete şi prelungite a canalului 
cistic, cu acumularea în vezicula biliară a unei secreţii albicioase. Durerea este de mică 
intensitate, iar vezicula destinsă este palpabilă. 

Datorită frecvenţei cu care cancerul vezicii biliare apare la bolnavii « cu litiază se reco- 
mandă intervenţie chirurgicală în toate cazurile de litiază biliară. 

Prognosticul rămâne puţin grav, în general, şi depinde de respectarea dietei şi de in- 
flamațiile supraadăugate. Complicaţiile litiazei biliare impun însă un prognostic sever. 

Profiluxia se realizează evitând abuzurile alimentare, sedentarismul, surmenajul şi 
constipaţia. De asemenea, profilaxia litiazei biliare tratarea corectă a tulburărilor endo- 
crine, a bolilor de nutriţie, infecțiile biliare şi intestinale. l 

Tratamentul este acela al colicilor biliare şi al litiazei în afara crizelor. 

Tratamentul colicii biliare este medical. Bolnavul va rămâne în repaus complet; pe 
regiunea hipocondrului drept se fac aplicații calde, iar în caz că există febră se va pune o 
pungă cu gheaţă. Regimul alimentar va fi hidric, minimum 24 de ore: ceai, limonadă, suc 
de fructe; apoi se va trece la supe de zarzavat strecurate, cu griş, lapte îndoit cu ceai, 
iaurt, iar mai târziu pireuri de legume, cartofi, paste făinoase, compot; după 4 - 5 zile se 
va trece la dieta litiazicului cronic. 

Medicamentele folosite sunt antispasticele pe bază de nitriţi, nitroglicerină, petidină 
sau asocierea Papaverină-Atropină, Scobutil, Lizadon, Foladon, Fobenal. Rezultate bune 
se obțin cu perfuzii de procaină în soluţii plucozate şi cu adaos de Atropină şi Papave- 
rină. Morfina nu este recomandată, provocând spasm oddian şi vărsături; dacă- totuşi 
colica nu cedează, vor fi preferate Mialginul sau Hidromorfon-atropina. Blocajul vago- 
simpatic regional cu procaină 1% poate da rezultate bune. 

După calmare se recomandă evacuarea intestinului prin clisme uşoare 

Tratamentul litiazei biliare în atara colicilor este medical şi chirugical. Repausul va fi 
indicat numai în cazul unei vezicule sensibile sau în caz de febră. Compresele umede 
alcoolizate sunt recomandabile; în stările febrile, pungă cu gheaţă. Dieta va urmări redu- 
cerea grăsimilor şi va realiza valoarea calorică adăugând glucide. Va fi oprit consumul de 
alimente şi băuturi prea reci (înghețată, siropuri la gheață, bere la gheaţă etc.); În schimb, 
se recomandă ca mesele principale să fie încheiate cu o infuzie caldă (muşeţel, sunătoare, 
tei, rozmarin). Mesele vor fi reduse cantitativ şi dese. 

Vor fi interzise slănina, salamul, cârnaţii, şunca grasă, creierul, carnea grasă, peştele 
gras, icrele, sardelele, gălbenuşul de ou, carnea de rață, de gâscă, ciupercile, legumi- 
noasele uscate, smântâna, frişca, brânzeturile fermentate, cremele, sosurile cu rântaş, pră- 
jelile, ceapa, condimentele iritante, cacaoa, ciocolata, cafeaua, alcoolul, nucile, alunele. 

Medicamentele folosite sunt antispastice mai uşoare (Lizadon, Foladon, Scobutil), 
eventual cu adaosuri de tranchilizante (Hidraxizin, Meprobamat). Colagogele şi cole- 
reticele se prescriu în perioadele de linişte: 1 - 2 linguriţe de ulei de măsline dimineaţa pe 
nemâncate, cu puţină lămâie, prafuri Bourget, Boldocolin, Peptocolin, Anghirol, Colebil, 
Fiobilin, Rowachol, ceaiuri medicinale (hepatic, sunătoare, Boldo). Laxativele neiritante 
pot fi utilizate, dacă persistă constipaţia. Antibioticele nu se prescriu decât dacă apar 
semne de infecţie. i 

Tubajul duodenal terapeutice se va face numai în perioade de linişte, când există 
semne de atonie sau hipotonie colecistică sau în caz de icter cu obstrucție incompletă. 
Dacă există fenomene infecțioase supraadăugate, sau disbacterii intestinale, se pot instila 
pe tub şi antibiotice. Nu se va face tubaj în caz de veziculă hipertonă, în procesele 
aderențiale de pericolecistită sau în litiaza cisticului. 

- Tratamentul care urmăreşte dizolvarea calculilor, se face cu Acid Chenodezoxicolic 
(Chenolith, Chendol). Se administrează 500 - 1000 mg/zi (4 - 8 capsule), în trei prize sau 
într-o singură priză seara la culcare, timp îndelungat (6 luni - 2 ani). 

Tratamentul hidromineral este oarece. abia la cel puţin o lună după ultima 
colică, staţiunile indicate fiind Sângeorz, Slănic Moldova şi Olăneşti. Agenţii fizici pot fi 
folosiţi sub formă ‘de aplicaţii locale de nămol, diatermie şi unde ultrascurte în doze 
moderate. 

Tratamentul chirurgical este indicat în următoarele situaţii: calculul coledocian per- 
sistent; complicată cu infecţie (colecistită acută, piocolecist, gangrenă); veziculă plină cu 
calculi; confirmarea diagnosticului la un bărbat chiar dacă a existat o singură colică în 
antecedente; dacă debutul şi colicele au survenit la o femeie după menopauză; când func- 
tia veziculară este nulă sau redusă; dacă funcţia veziculară este bună, este preferabil să ne 
abținem de la operaţie; bolnavii care au depăşit 60 de ani este mai bine să fie supuşi inter- 
venţiei chirurgicale. 

Există astăzi o unanimitate în ceea ce priveşte indicaţia tratamentului chirurgical, în 
toate cazurile de litiază, atât datorită riscului mare al complicaţiilor cât şi datorită posibi- 
lității transformării complete în cancer a litiazei biliare. Unii autori recomandă intervenţia 
chirurgicală tuturor bolnavilor cu litiază biliară. 


6.4. COLECISTITELE ACUTE 


Definiţie: colecistitele acute sunt inflamații cu caracter acut ale peretelui colecistic, de 
diferite grade (congestie, supuraţie, gangrenă). De cele mai multe ori apar pe fondul unei 
litiaze subiacente, al unei colecistite cronice preexistente sau sunt secundare unor septi- 
cemii sau bacteriemii. 

Etiopalogenie: în majoritatea cazurilor sunt infecţii supraadăugate unei colecistite 
cronice litiazice (circa 90%). Aceste infecții se propagă la colecist pe cale biliară, limfa- 
tică sau hematogenă. În infecțiile ascendente se asociază, de obicei, şi o colangită. 

Agenţii etiologici sunt de cele mai multe ori germeni din căile biliare: colibacilul, 
Streptococcus fecalis (enterococul), stafilococul, streptococul, pneumococul, salmonele- 
le; mai rar intervin germeni anaerobi. 

Colecistita acută este întâlnită în cursul infecțiilor puerperale, în bolile infecțioase 
(febră tifoidă, paratifoidă), în stări septicemice, când germenii ajung pe cale hematogenă 
la nivelul veziculei biliare şi o infectează. 

Anatomie patologică: colecistita acută catarală se caracterizează. printr-o veziculă 
mărită de volum, cu mucoasa congestionată, edemaţiată, uenori cu leziuni hemoragice 
superficiale. Bila din ea este mai tulbure, conţine detritusuri celulare, bacterii polinu- 
cleare alterate, celule epiteliale şi, eventual, calculi. 

În caz de colecistită acută supurată, bila este amestecată cu puroi şi exusdat. Colecis- 
tita acută pangrenoasă şi colecistita acută hemoragică (hemocolecist) sunt din ce în ce 
mai rare. 

Simptomatologie: colecistitele acute prezintă semnele generale ale unei infecții şi 
semne locale. În toate formele se întâlnesc febră, alterarea stării generale şi dureri. Febra 
este ridicată, deseori însoţită de frisoane. Poate să îmbrace un caracter remitent sau să 
rămână în platou. Bolnavul este palid, adinamic, tras la față, prezintă transpiraţii, stare 
subicterică sau icter. Durerea este intensă, colicativă, cu sediul în hipocondrul drept sau 
în epigastru şi iradiază în umărul drept sau la baza hemitoracelui drept. Se însoţeşte de 
anorezie, grețuri, deseori vărsături şi constipație. La examenul, obiectiv, deseori nu se 
poate palpa vezicula, din cauza contracturii musculare a peretelui abdominal şi a hiperes- 
teziei locale. 

Investigaţiile complementare sunt reduse şi trebuie utilizate cu prudenţă, având în 
vedere caracterul acut al bolii şi pericolul complicaţiior. Hemoleucograma arată hiperleu- 
cocitoză cu neutrofilie; creşterea numărului de leucocite peste 15 000 - 20 000 este un 
semn de evoluţie spre empiem. Eozinofilia se constată în formele alergice. Viteza de 
sedimentare a hematiilor este crescută. Hiperbilirubinemia şi urobilinuria sunt frecvente 
şi de intensitate variabilă. 

Tubajul duodenal va putea fi făcut numai după atenuarea fenomenelor clinice. Bila 
veziculară apare tulbure, floconoasă, uneori cu puroi; la examenul direct pe lamă se văd 
celule epiteliale, polinucleare alterate, resturi celulare, bacterii, globule de puroi. Se va 
face şi bilicultura. 

Examenul radiologic se va rezuma în cursul bolii la un examen direct, care în cazul 
gangrenei, poate arăta o imagine hidro-aerică, imagine care mai trebuie căutată şi când 
bănuim că s-a produs o perforație. 

Ecografia evidenţiază prezenţa calculilor, contribuie la precizarea diagnosticului, mai 
ales dacă se ține seama că în peste 99 % din cazuri, colecistitele acute sunt secundare 

"unei litiaze veziculare 

Diagnosticul pozitiv este susținut de anamneză (litiază biliară, septicemii, boli infec- 
țioase, vechi colecistopat,) de tabloul clinic, cu dureri, febră şi semne de infecţie genera- 
lă, cu hiperleucocitoză şi neutrofilie; examenul bilei confirmă diagnosticul. 

Diagnosticul diferenţial trebuie făcut cu colica biliară, cu angiocolita acută, cu apen- 
dicita acută (la un apendice situat sus), cu ulcerul perforat, cu pileonefrita acută şi pan- 
creatita acută. 

Evolutie şi complicaţii: evoluţia colecistitelor acute depinde de forma anatomo-clinică 
pe care o îmbracă. În formele catarale, evoluţia este favorabilă; în cele supurate şi gan- 
grenoase, este gravă atât prin însăşi gravitatea bolii, cât şi prin eventualele complicaţii. 

Complicaţiile pot fi locale sau la distanţă. Dintre cele locale, perforația colecistului 
este gravă, fiind urmată de o peritonită generalizată sau închistată. Fistulele colecitoduo- 
denale sau colecistocolice prezintă gravitate prin modul lor de evoluție. Când se adaugă 
obstruarea canalului cistic, se instalează şi hidropsul vezicular, putându-se produce şi un 
volvulos al colecistului. 

Alte complicaţii mai sunt angiocolita acută, abcesele hepatice şi pancreatita acută he- 
moragică. 

Prognosticul va depinde de forma anatomo-clinică, de promptitudinea intervenţiei 
terapeutice şi de existența complicaţiilor. 

Profilaxia colecistitelor acute constă în tratarea atentă a colecistopaţilor cronici şi a 
litiazicilor (prevenirea stazei), precum şi în urmărirea atentă şi tratarea promptă a bolilor 
infecțioase, a stărilor septicemice, a tulburărilor gastrointestinale şi în asanarea focarelor 
de infecţie. 

Tratamentul este chirurgical în toate cazurile care apar pe fond unei litiaze biliare şi 
în acelea care nu au tendința să cedeze în 24 de ore de tratament medical. Repausul la pat 
este obligatoriu (cu pungă cu gheață). Regimul alimentar va fi strict hidric, dându-se 

numai apă cu lingurița şi puțin ceai. După 3 - 4 zile, în funcție de evoluţia bolii, se poate 
trece la un regim hidric-zaharat (ceai dulce, sucuri de fructe, zeamă de compot), ulterior 
supe de zarzavat, orez, griş, biscuiţi, pişcoturi, iaurt). 

Infecția se combate din primele momente, administrând antibiotice în doze mari. 
Durerea va fi tratată cu nitriţi, petidină, Papaverină, preparate pe bază de beladonă. Nu se 
dau opiacee pentru a nu provoca un spasm al sfincterului Oddi. Se va proceda la hidratare 
parenterală (eventual cu adaos de Procaină) şi, la nevoie, aspirație gastrică. 

Tratamentul chirurgical constă în colecistectomie cu drenaj. 


6.5. ANGIOCOLITELE 


Definiţie: angiocolitele (colangitele) sunt afecțiuni inflamatorii ale căilor biliare extra- 
şi intrahepatice. În cele mai multe cazuri, procesele inflamatorii nu se limitează la căile 
biliare, ci interesează şi colecistul, dând naştere angiocolecistitelor. 

Etiopatogenie: angiocolitele sunt excepţional primitive. Aproape în totalitatea lor sunt 
secundare, astfel că se poate afirma că nu există angpiocolită fără o afecțiune biliară 
preexistentă. 

Îmbolnăvirea căilor biliare este provocată de cauze diferite: litiază biliară; cancer al 
căilor biliare sau al ampulei Vater; compresiuni pe căile biliare prin procese inflamatorii 
sau tumorale; diskinezii biliare; traumatisme; inflamații hepatice, colecistice, duodenale, 
intestinale, pancreatice; intervenţii chirurgicale pe căile biliare. Staza biliară este totdea- 
una un factor favorizant. 

Ca agenţi patogeni au fost incriminati colibacilul, enterococul, stafilococul, strepto- 
cocul, salmonele, precum şi germeni anaerobi. 

Anatomie patologică: procesele inflamatorii ale căilor biliare pot fi acute sau cronice. 
În angiocolitele acute se întâlnesc forme catarale, supurate şi gangrenoase. 

Simptomatologie şi forme clinice: angiocolitele evoluează acut (în majoritatea cazu- 
rilor) şi cronic. 

Angiocolila acută prezintă triada: febră, durere, icter. Febra debutează cu frison pu- 
ternic şi prelungit, apoi curba febrilă ia un aspect intermitent, cu ascensiuni până la 41° 
(febră bilioseptică), după care frisoanele se pot repeta, mai ales când evoluează spre su- 
puraţie. Mai rar, curba febrilă poate fi remitentă sau în platou. 

Durerea îmbracă aspectul colicii biliare tipice (intensitate, sediu, iradiere, orar). Rar 
ori lipseşte sau are un caracter mai surd. 

Icterul apare după 24 - 48 de ore, este de intensitate variabilă şi constituie un semn 
preţios, care indică localizarea procesului infecțios. Urinile devin hipererome. 

Aceste simptome se însoțesc de anorexie, greață, vărsături, limbă saburală şi prăjită, 
diaree. Starea generală este alterată, cu prostrație, tahicardie, transpiraţii bogate. 

Examenul obiectiv arată hepatomegalie, cu hiperestezie şi contractură musculară în 
hipocondrul drept şi epigastru. 

Forma supurată evoluează cu frisoane repetate şi intense, iar febra are oscilaţii foarte 
mari şi se instalează obligatoriu cu urini brune, bradicardie, stare de somnolenţă şi ten- 
dinţă la hemoragii (semne de insuficiență hepatică). Hepatomegalia se însoţeşte adesea de 
splenomegalie. 

Forma gangrenoasă prezintă un aspect de gravitate excesivă, cu semnele marii insu- 
ficienţe hepatice şi se complică rapid cu o peritonită gangrenoasă. 

Angiocolita ictero-uremigenă se manifestă cu un icter intens, portocaliu, cu semnele 
unei infecţii grave şi ale unei insuficiențe renale acute: oligo-anurie, uremie şi tulburări 
electrolitice. 

„Angiocolita cronică îmbracă tabloul clinic al unei infecţii cronice cu evoluţie trenan- 
tă. Se manifestă cu subfebrilitate întretăiată de ascensiuni termice trecătoare, cu mialgii, 
artralgii, fenomene flebitice recidivante" bolnavul; acuză jenă dureroasă în hipocondrul 
drept, are inapetență, gură rea, grețuri, limbă sabulară, constipatie sau puseuri diareice. 
La examenul clica: se constată prezența unui ficat mare, cu consistenţă crescută şi 
sensibil la presiune. 

Investigaţii complementare. Hemoleucograma indică o hiperleucocitoză de 10 000 - 
20 000, chiar mai mare în forma supurativă, cu polinucleoză neutrofilă de 85 - 90%; 
viteza de sedimentare a hematiilor este foarte accelerată. Hiperbilirubinemia există în 
grade variate; în formele grave apar tulburări de coagulare şi enzimatice, cu semne ale 
insuficinței hepatice. În forma de angiocolită ictero-uremigenă se vor adăuga uree cres- 
cută, acidoză, hiperkaliemie cu hiponatremic. 

Examenul urinii evidenţiază creşterea urobilinogenului şi prezenţa bilirubinei deseori 
cu semne de atingere renală. instalarea oliguriei este un semn de gravitate. 

Tubajul duodenal este indicat în agiocolitele cronice, când, la examenul sedimentului 
din bila B, se constată frecvenie leucocite izolate sau grupate, hematii, celule descuamate, 
mucus. Bilicultura descoperă agentul patogen: streptococ, enterococ, colibacil etc. 

Examenul radiologic se va face în formele cronice, când poate decela o litiază biliară, 
un neoplasm, modificări de cinetică ete 

În formele cronice, precum şi după vindecarea formelor acute, se vor face investigaţii 
atente pentru a descoperi cauzele care favorizează apariţia bolii: cercetarea căilor biliare, 
a ficatului, a pancreasului, examene gastrointestinale, cercetarea focarelor de infecție. 

Diagnosticul pozitiv al angiocolitelor are la bază o anamneză atentă, tabloul clinic 
caracteristic, cu hiperleucocitoză şi neutrofilie, şi semne de interesare hepatică. 

Diagnosticul diferenţial trebuie făcut, în primul rând, cu afecțiunile febrile: malaria, 
septicopioemiile şi diversele supurații viscerale, pielonefrita acută, pileflebită, endocar- 
ditele infecțioase, abcesele hepatice. Diagnosticul cu formă de abcese hepatice miliare, 
difuze se confundă cu acelea de angiocolită supurată. Apendicita acută cu apendicele sus- 
situat pune, de asemenea, probleme diagnosticului diferenţial. 

Evoluție şi complicaţii: evoluţia este progresivă, angiocolitele tinzând să progreseze 
intrahepatic şi să dezvolte abcese canaliculare şi pericanaliculare. _ 

Complicaţiile cele mai frecvente şi precare sunt abcesele hepatice, la care piocolecis- 
tul se asociază frecvent. Complicaţii de vecinătate se întâlnesc sub formă de abcese 
subdiafragmatice, abcese subhepatice, pileflebite şi peritonite generalizate sau închistate. 

Hepatita cronică şi ciroza biliară se înscriu printre complicațiile severe ale angioco- 

litelor. 

Propagarea infecției pe cale ii acră poate să provoace apariţia unei septicemii 
sau a unei septicopioemii. 

Prognosticul este sever, el depinzând de cauzele care au produs staza şi infecția şi de 
promptitudinea instituirii tratamentului. 

Profilaxia constă în depistarea şi tratarea tuturor afecțiunilor generatoare de angio- 
colite. - 

Tratamentul care se adresează bolii în sine şi afecțiunile care au determinat-o, este 
medical şi chirurgical. l 

Tratamentul medical se realizează prin măsuri igieno-dietetice, antibiotice şi drenaj al 
căilor biliare. În formele acute se indică repausul la pat şi se va aplica pungă cu gheaţă pe 
regiunea hepatică. În formele cronice, repausul va fi relativ. 

Regimul alimentar va fi absolut hidric în primele 24 de ore şi se va proceda la o hi- 
dratare parenterală. Ulterior, se vor da sucuri de fructe, ceaiuri, zeamă de compot nu prea 

dulce, limonadă nu prea dulce, supă de zarzavat strecurată. În zilele următoare, pe măsu- 
ra retrocedării fenomenelor clinice, se pot adăuga lapte îndoit cu ceai, pireuri de legume, 
fructe coapte sau rase, cartofi, pişcoturi, biscuiţi, felii subţire de pâine prăjită. 

Antibioticele se vor administra imediat, chiar înainte de rezulatul antibiogramei, 
„urmând ca eventual să se înlocuiască ulterior antibioticul cu cel indicat de aceasta. 

Când starea bolnavului o permite, tubajul duodenal realizează drenarea căilor şi per- ' 
mite administrarea antibioticelor pe sondă. Împotriva durerilor se vor administra anti- 
spastice, de preferat pe cale parenterală. 

Tratamentul chirurgical se impune când mijloacele medicale nu pot opri evoluţia spre 
supuraţie sau când avem dovada obstacolului care întreține infecția. 


6.6. COLECISTITELE CRONICE 


Definiţie: colecistitele cronice sunt afecțiuni inflamatorii cronice ale veziculei biliare, 
de obicei secundare unor focare cronice aflate la distanță. Tratamentul este larg, colecis- 
titele cronice putându-se confunda cu colecistitele calculoase, cu colecistul aton, cu 
colecistul fibros. Simptomatologia şi evoluția asemănătoare au determinat pe mulţi autori 
să încadreze aici şi colecistopatiile cronice neinflamatorii cum sunt colecistozele. şi 
colesterolozele ("vezicule-fragă”). 

Etiopalogenie: cauzele incriminate în etiologia colecistitelor cronice sunt variate: 
infecțioase, chimice, alergice, neurohormonale, distrofice. Infecţiile sunt adesea factori 
determinanti. 

Existența litiazei biliare este un factor important în apariția colecistitei cronice. Afec- 
țiunile digestive (colită, apendicită, boală ulceroasă) pot provoca colecistite secundare. 

Printre factorii chimici incriminați menţionăm refluările de suc pancreatic în colecist, 
sărurile de aur, dozele mari şi repetate de barbiturice, abuzul de antibiotice cu eliminare | 
biliară etc. 

Anatomie patologică: vezicula biliară are pereții îngroşați, mucoasa este netedă, cu 
pliurile mai şterse, albicioase. La microscop se constată procese proliferative, cu dezvol- 
tarea țesutului conjunctiv fibros. Seroasa prezintă, de asemenea, o proliferare conjunc- 
tivă, realizând procese de pericolecistită. 

Simplomatologie: boala se manifestă în general cu fenomene de dispepsie biliară şi 
gastrointestinală. Bolnavul se plânge de gust rău în gură, de digestii greoaie, senzația de 
plenitudine postprandială, balonări abdominale, uneori arsuri epigastrice; se simte obosit, 
cu capacitatea de muncă scăzută, acuză adesea cefalee sau fenomene de tip migrenos. 
Greţurile sunt frecvente şi se pot însoţi de vărsături. Alteori, predomină diareea post- 
prandială, cu uşoare crampe abdominale. Câteodată, simptomatologia îmbracă aspectul 
unei nevroze astenice, cu astenie fizică şi psihică, insomnie sau somn agitat cu coşmaruri, 
cefalee rebelă. La femei, se întâlneşte dismenoreea. 

Dureea veziculară poate să fie moderată, apărând după mese mai bogate în grăsimi, 
sau să atingă intensitatea unei colici veziculare. 

La examenul obiectiv se observă o coloraţie icterică discretă şi hipereromii urinare 
pasagere. 

Examene complementare: hemoleucograma poate arăta o uşoară creştere a leucoci- 
telor; V.S.H. este normală sau prezintă creşteri trecătoare; bilirubinemia poate fi moderat 
crescută. 

Tubajul duodenal arată o bilă veziculară tulbure, floconoasă, murdară; la examenul 
chimic, pigmentii biliari şi sărurile sunt scăzute; la examenul sedimentului se găsesc ce- 


456 MANUAL DE MEDICINĂ INTERNĂ 


lule epiteliale, leucocite, mai rar bacterii. Bilicultura poate să pună în evidenţă forme 
microbiene. 

Examenul radiologic este extrem de important pentru diagnostic. El poate să deceleze 
„o veziculă exclusă (prin hipermotilitatea provocată de inflamație), calculi, opacități 
neomogene, modificări ale formei sau ale conturului, cu semne de pericolecistită sau 
tulburări ale motilităţii (hipotonie, atonie, hipertonie, hiperkinezie). 

Diagnosticul pozitiv se bazează pe anamneză, pe examenul clinic şi pe tubajul duode- 
nal, dar examenul radiologic este singurul capabil să-l precizeze. 

Diagnosticul diferenţial se face cu ulcerul duodenal, cu pancreatita cronică, cu gas- 
trita cronică, cu hepatita cronică. 

Evoluție: este lent-cronică, dar poate fi întretăiată de puseuri subacute sau chiar acute. 
Respectarea regimului de viaţă şi de alimentaţie poate asigura o evoluţie favorabilă şi să 
prevină complicațiile. & 

Complicaţii: la nivelul căilor biliare, boala se poate complica cu colecistită acută, cu 
angiocolită acută sau cronică, cu litiază coledociană, cu oddită sau vezicula poate să se 
cancerizeze. 

La nivelul ficatului, complicațiile întâlnite sunt supuraţiile hepatice, hepatitele cronice 
(mai frecvent colostatice) şi ciroza hepatică. 

Complicatii de vecinătate apar mai des la nivelul pancreasului (pancreatite); duode- 
nite, tromboză a venei porte. 

Prognoslicul este în general bun, dar ivirea complicatiilor poate să-l facă mai rezervat. 

Profiluăiu se realizează prin asanarea focarelor de infecție, îngrijind infecțiile intes- 
tinale şi pancreatice, tratând constipaţia. La femei se va acorda o atenţie deosebită îngri- 
jirii diseriniilor. 

Tratament: în colecistita cronică cu litiază, atitudinea terapeutică va fi aceea expusă la 
"Litiaza biliară". Colecistita cronică necalculoasă va beneficia în general 'de tratamentul 
medical, cel chirurgical fiind aplicat doar când - cu toate îngrijirile date - starea bolna- 
vului se agravează sau se ivesc complicaţii. 

Repausul este relativ: se vor evita eforturile mari fizice şi intetectuale şi viața dezor- 
donată; se recomandă, în schimb, exerciţii fizice uşoare. 

Dieta este elementul de bază al tratamentului, fiind similară cu aceea recomandată în 
litiaza biliară. 

Regimul trebuie individualizat. Se recomandă 4 - 5 mese/zi şi se urmăreşte asigurarea 
unui drenaj biliar satisfăcător. Regimul de cruțare va fi mai sever în perioadele dureroase, 
de acutizare. În general vor fi evitate alimentele prăjite, rântaşurile, sosurile, maionezele, 
mezelurile, afumăturile, brânzeturile grase şi fermentate, ouăle, creierul, untura de pore 
sau pasăre. Este util drenajul biliar moderat, de lungă durată (3 - 4 luni), prin adminis- 
trarea de ulei de măsline, sau ulei de porumb 10 - 15 ml dimineaţa pe nemâncate, 10 - 15 
zile pe lună. Se mai administrează sulfat de magneziu sau de sodiu, 1 - 2 g de două ori pe 
zi..Sorbitolul, 2,5 - 5 g de trei ori pe zi, înaintea meselor, se recomandă de asemenea 20 
de zile pe lună. Se folosesc şi produse cu acțiune colecistokinetică şi coleretică (Colebil, 
Fiobilin, Anghirol, Peptocolin, Sulfarlem, Dyskinebil),_ 15 - 20 zile pe lună. Tubajul 
duodenal repetat la 10 - 14 zile, cu instilaţii de'sulfat de magneziu sau de undelemn este 
util deasemenea. (În ceea ce privește tratamentul dietetic vezi amănunte la capitolul 
Noţiuni de alimentaţie şi dietetică). Pentru combaterea durerilor, se folosesc antispastice, 
vagolitice (Atropină şi Anticolinergice de sinteză - Probantin, Helkamon, Scobutil, 
Buscopan), sau antispastice ca papaverină. În tratamentul colecistitelor cronice sunt 
frecvent întrebuințate aminofilina, derivați ai cromonei (Kelina), Metoclopramida 
(Reglan) în tablete de 10 mg, de 3 - 4 ori/zi înaintea meselor, sau sub formă de fiole de 

10 mg, | - 2 pe zi. Metoclopramida acţionează antivomitiv şi reglator al funcției motorii. 
În infecţii acute antibioticele cu spectru larg sunt indispensabile (Ampicilina, 
Gentamicina, Tetraciclina). Rowacholul este întrebuințat pentru acţiunea sa coleretică, 
antispastică şi antiseptică. Este foarte util şi se administrează 3 - 5 picături, de 4 - 5 ori pe 
zi, 15 - 20 minute, înainte de mese, 10 - 20 zile pe lună. 

Medicamentele folosite vor fi coleretice uşoare: ulei de măsline, ceaiuri medicinale, 
Colebil, Fiobilin, Boldocolin, Peptocolin, Anghirol. Antispastice: Beladonă, Scobutil, 
Papaverină. Se va urmări igiena scaunului, folosind laxativele (ulei de parafină, Laxarol, 
Galcorin). Deseori este necesară asocierea fermenţilor pancreatici (Triferment, Mexaze) 
şi a dezinfectantelor intestinale (Saprosan). 

Tubajele duodenale sunt recomandabile pentru drenaj; cu această ocazie se pot 
introduce pe sondă şi antibiotice (Streptomicină). În caz de puseuri subacute se vor admi- 
nistra antibiotice. 

Agentii fizici vor fi folosiţi sub formă de aplicaţii calde pe hipocondrul drept (dacă 
bolnavul e afebril); acelaşi efect îl au şi ceaiurile calde luate la sfârșitul meselor. Se mai 
pot prescrie şedinţe moderate de diatermie sau ultrașcurte. 

Cura de apă minerală este recomandabilă (nu în caz de puscuri inflamatorii subacute 
sau acute) la Sângeorz, Slănicul Moldovei, Olăneşti. 

Tratamentul chirurgical este indicat când se agravează starea bolnavului sau când 
apar complicații ori puscuri de acutizări repetate. 


6.7. DISKINEZIILE BILIARE 


Definiţie: diskineziile biliare sunt tulburări funcţionale ale motricităţii veziculei şi 
căilor biliare. Se mai numesc şi distonii biliare sau dissinergii biliare. Aceste tulburări 
motorii pot fi pure sau asociate cu modificări inflamatorii. Nediagnosticate la timp şi 
netratate conduc la afecțiuni organice. 

Frecvența lor depinde şi de diferitele puncte de vedere ale şcolilor medicale; astfel, la 
noi şi în unele țări (ca Franţa) sunt considerate frecvente, pe când în țările anglo-saxone 
sunt diagnosticate mai rar. 

Etiopatogenie: în fluxul biliar intervin factori care pot produce degradări prin tulbu- 
rări dinamice neuromusculare, prin crearea unor dissinergii funcţionale între diferitele 
segmente ale aparatului biliar. 

Acești factori sunt: presiunea secretorie a ficatului (în hepatita cronică, această pre- 
siune este scăzută); volumul bilei secretate (dispepticii sunt mari consumatori de lichide); 
permeabilitatea hepatocoledocului şi a cisticului; permeabilitatea ampulei Vater; elastici- 
tatea şi tonusul colecistului; activitatea de concentrare a veziculei şi vâscozitatea bilei; 
tonusul sfincterului Oddi; tonusul şi mobilitatea duodenului; formarea de colecistokinină, 
transportul şi viteza de inactivare a acesteia. 

Din îmbinarea acestor factori, din degradarea unuia sau mai multora dintre ei, vor 
rezulta tulburările motorii ale aparatului biliar extern. 

Mecanismul reflexelor viscero-viscerale este de multe ori responsabil de tulburări 
spastice la nivelul pereţilor colecistului sau, mai ales, la cel al sfincterelor Lütkens şi 
Oddi. Excitarea mecanoceptorilor gastrici va provoca modificări în secreția biliară, în 
evacuarea şi contractilitatea veziculei. Excitaţiile regiunii ileocecale (mecanice, termice, 
inflamatorii) vor provoca, pe cale reflexă, perturbări în secreția şi motricitatea biliară. 

Tulburările neurovegetative, dependente de starea funcţională a etajelor superioare ale 
sistemului nervos central, crecază un teren propice pentru dezovltarea manifestărilor 

diskinetice pe sistemul canalicular biliar. Acest fapt explică motivul pentru care apar atât 
de frecvent diskinezii biliare la femeile cu afecţiuni uşoare ale organelor digestive sau 
anexiale şi care au un fond de dezechilibru neurovegetativ. 

Durerea din cursul acestor tulburări funcţionale este provocată de spasme reflexe 
plecate din zona gastro-piloro-duodenală sau ileocecală și de distensia colecistului sau a 
căilor biliare. 

Clasificarea se bazează pe faptul că volumul veziculei biliare variază în diferite 
situaţii. 

Diskinezii cu volum normal: veziculă hipertonă, cu evacuare rapidă; veziculă hipo- 
tonă, cu evacuare lentă; spasm incipient al sfincterului Oddi, cu o evacuare mai întârziată 
şi cu un coledoc bine vizibil. 

“ Diskinezii cu volum crescut: spasm persistent al siinterului Oddi, cu veziculă destinsă 
bine opacifiată;, obstrucţie la nivelul ampulei Vater sau compresiune pe coledocul termi- 
nal; veziculă hipotonă şi hipokinetică, veziculă leneşă, slab opacitiată. 

Diskinezii cu volum redus: hipotonie a sfincterului Oddi, veziculă cu evacuare rapidă, 
slab opacifiată; veziculă hipertonă, spastică, cu contur net, alungită, cu volum micșorat 
după colecistokinetice; obstrucţie a istmului vezicular, cu aspect de veziculă rotundă, cu 
contur mai accentuat după prânzul Sua dar care se evacuează lent (veziculă lup- 
tătoare). 

În linii mari, aceste tulburări cinetice sunt rezumate la patru forme principale: atonie 
veziculară; hipertonie veziculară; spasm al sfincterului Oddi; insuficienţă a sfincterului 
Oddi. l 

Simptomatologia şi diagnosticul vor fi expuse ținând seama de aceste patru tipuri de 
diskinezie: 

Atonia veziculară apare frecvent la pacienţi cu sindroame neurastenice şi la cei cu 
dezechilibru neurovegetativ (hipersimpaticotonie sau hipovagotonie). Însoțeşte adesea 
ptozele şi hipotoniile altor organe abdominale, precum şi endocrinopatiile, mai ales la 
femei. : 

Se manifestă prin senzația de greutate în hipocondrul drept, inapetență persistentă, 
grețuri, uneori vărsături bilioase, constipație. Aceste tulburări dispeptice cedează la repa- 
usul orizontal. Se însoțesc de astenie de tip depresiv cu tendință la melancolie, cu slăbire 
şi crize de tip migrenos. 

La examenul obiectiv se poate palpa vezicula, care depăşeşte marginea ficatului şi 
este moale şi uşor sensibilă, cu semnul Murphy pozitiv. 

Tubajul duodenal minutat este dureros; timpul coledocian este normal, timpul Oddi 
închis durează 4 - 6 minute, bila B apare cu întârziere, bila B este în cantitate mare, 
hiperconcentrată şi timpul de evacuare foarte prelungit. 

Colecistografia seriată (clişee pe nemâncate, la 15, 50 şi 90 de minute) arată o vezi- 
culă mărită, cu opacitate crescută, care îşi modifică forma în funcţie de poziţia bolna- 
vului; după administrarea prânzului colecistokinetic, evacuarea se face cu mare greutate, 
rămânând încă vizibilă mult timp, chiar şi după 24 de ore. 

Radiomanometria pune în evidență o presiune veziculară foarte coborâtă, o hipotonie 
generală a arborelui biliar şi incontinența sfincterelor. Laparoscopia decelează o veziculă 
mare, destinsă. 

Diagnosticul diferenţial se face cu staza veziculară hipertonică datorită unui | obetago 
funcţional sau mecanic la nivelul colului vezicular sau al canalului cistic, însă există 
dureri paroxistice, dureri exagerate la tubajul duodenal. Spasmul sfincterului Oddi şi ob- 
strucţia la nivelul ampulei vater sunt însoţite de o veziculă mare, iar durerea este intensă; 
deseori apar icter şi stări febrile. 

Hipertonia veziculară este o tulburare funcţională dependentă de preponderența para- 
simpaticului. Apare frecvent după emoţii, în urma dereglărilor endocrine la femei și în 
cursul afecțiunilor gastroduodenale sau ale regiunii ileocecale. Mai este întâlnită în 
obstrucţiile istmului vezicular sau în aplazia cisticului, însă această fulburare este meca- 
nică nu funcțională. 

Simptomatologia este dominată de dureri paroxistice repetate (colici biliare), cu sediu 
şi iradiaţii clasice. Se suprapune de regulă perioadelor menstruale. 

La examenul obiectiv se pot remarca o sensibilitate redusă sub rebordul costal drept 
în perioadele de linişte şi o hiperestezie cu contractură cu ocazia paroxismelor durerouse. 

Tubajul duodenal este dureros şi de multe ori negativ; alteori, se consideră o scurtare 
a timpului de scurgere a bilei B, cu bilă hiperconcentrată, sau apariția sacadată, fragmen- 
tată, a bilei B. l 

Colecistografia în serie arată o veziculă slab opacifiată, cu contur net şi care se go- 
leşte rapid după prânzul Boyden; alteori golirea este bruscă după contracții spasmodice 
înainte de golire ("veziculă luptătoare”). l 

Radiomanometria arată o presiune mare de trecere a cisticului (50 cm fată de norma- 
lul de 25), o veziculă globuloasă şi cu canal cistic îngustat. 

Laparoscopia evidențiază cu greutate o veziculă mică, sferică. 

Diagnosticul diferential se face cu hipotonia sau insuficiența sfincterului Oddi, în 
care există o veziculă slab opacifiată şi cu evacuare rapidă, dar clinic durerile sunt mino- 

„ frecvent însotite de diaree și subfebrilitate, iar presiunea este foarte scăzută. 

Spusmul sfincterului Oddi, este de asemenea legat de hiperexcitabilitate şi de pertur- 
bări neuroendocrine. Stări inflamatorii ale duodenului, ale pancreasului, ale coledocului 
pot provoca spasme oddiene prin iritaţie reflexă. O emoție puternică poate determina 
instalarea unui spasm cu un icter trecător. 

Manifestările clinice pot fi dominate de unul dintre cele trei simptome - durere, icter, 
febră -, ceea ce a făcut să se descrie forma dureroasă (mai ales la colecistectomizaţi, prin 
destinderea coledoculuiț, forma icterică (cu icter datorit obstacolului funcțional, de scur- 
tă durată, fără decolorarea scaunului) şi forma febrilă (cu frisoane mici şi subfebrilitate, 
datorită unci staze cu bilă septică). | 

La examenul obiectiv se păseşte o veziculă destinsă, bine umplută. | 

Tubajul duodenal se execută cu greutate, din cauza duodenului iritat; timpul oddian 
este foarte prelungit, apoi bila se scurge intermitent. | 

Radioscopia duodenală poate decela modificarea tranzitului şi vii mişcări antiperis- 
taltice. l 

Colecistografia pune în evidență opacifierea canalului hepatic sau 'chiar a canalelor 
intrahepatice înainte de administrarea prânzului Boyden. 

Diagnosticul diferenţial se face cu hipotonia veziculară şi cu obstiucţiile de la nivelul 
amputei Vater. 

Insuficienta sfincterului Oddi (hipotonie) este deseori întâlnită la colecistectomizaţi şi 
la persoane în vârstă. Se manifestă prin diaree periodică postprandială sau mici frisoane 
şi stări subfebrile (flora duodenală pătrunde în căile biliare prin sfincterul deschis). 

Tubajul duodenal arată scurgerea continuă a bilei în duoden, fără a se putea diferenția 
tipurile de bilă nici după administrarea colecistokineticului. 

La radioscopia duodenală se poate observa trecerea substanței de contrast prin ampula 
Vater. A 

Colecistografia poate fi negativă sau să arate o veziculă slab opacifiată şi cu evacuare 
rapidă. 

Radiomanometria va indica o presiune de trecere a sfincterului Oddi mult scăzută (5 cm 
în loc de normalul de 15). 

Diagnosticul diferenţial se face uşor cu u vezicula hipertonă, spastică. 

„Tratamentul va urmări, în primul rând, îngrijirea afecțiunilor care pot întreține tulbu- 
tările diskinetice şi va tine seama de factorii neuropsihici, endocrini şi alergici. 

În atonia veziculară se recomandă o dietă care să conţină alimente cu acţiune colecis- 
tokinetică: pălbenuş de ou, unt, untdelemn, smântână, frişcă, carne. Ca medicamente se 
recomandă, dimineaţa pe nemâncate, o lingură de ulei sau un pahar dintr-o soluţie 
Bourget; de asemenea, Colebil, Fiobilin, Anghirol, Carbicol, Boldocolin, Peptocolin. 
Tubajele duodenale repetate dau rezultate bune. 

În general, tratamentul este asemănător celui prezentat la Colecistita cronică. 

În hipertonia veziculară, din regimul alimentar se vor reduce mult grăsimile, inter- 
zicându-se gălbenuşul de ou şi carnea grasă. Ca medicamente se prescriu antispastice 
(Foladon, Fobenal, Lizadon, Scobutil, Neopapulsan), nitriţi retard (Penta-long). Apli- 
caţiile de comprese alcoolizate pe regiunea hipocondrului drept au o acţiune calmantă. 
Este necesară asocierea unei medicaţii tranchilizante;, se va recurge de asemenea la 
schimbarea mediului, la o cură balneoclimaterică. 

Spasmul sfincterului Oddi va impune un regim sărac în grăsimi, fără alimente iritante 
şi băuturi reci. Medicamentele recomandate vor fi antispasticele şi anticolinergicele. 
Miofilinul, Pentalongul. Drenajul biliar repetat este eficace. Neurolepticele şi tranchili- 
zantele completează tratamentul. l 

Insuficiența sfincterului Oddi impune un regim alimentar bogat în lichide (pentru 
spălarea căilor biliare), în proteine şi vitamine. Medicamentele preferate vor fi colere- 
ticele şi tonicele generale. 

Tratamentul endocrinologic va fi instituit ori de câte ori există asemenea tulburări. 

Tratamentul dietetic, trebuie individualizat în dischinezii, în funcţie de forma clinică. 

Tratamentul medicamentos, este în general acelaşi. Se administrează antispastice 
(Atropină, Lizadon, Helkamon, Scobutil, Buscopam, Probantină, Aminofilină), colagoge 
(Sorbitol, Colebil, Peptocolin etc), sedative (Bromosedin, Bromoval, Extraveral, Pasinal 
etc), tranchilizante (Diazepam, Hidroxizin, Meprobamat, Napoton, Rudotel). 
= Tratamentul chirurgical nu va fi recomandat decât dacă nu se obțin rezultate după 
tratamentul medical şi doar după studierea aprofundată a funcţionării căilor biliare. Inter- 
vențiile pe splanhnic, vagotomiile, colecistostomiile rămân de multe ori fără rezultate 
mulțumitoare. Sunt însă absolut necesare intervenţiile chirurgicale care caută să suprime 
spinele iritative ce întreţin reflex spasmul (apendicită, colecistită calculoasă etc.). 


7. BOLILE PANCREASULUI 


7.1. NOȚIUNI DE ANATOMIE ŞI FIZIOLOGIE 


Anatomie: pancreasul este un organ glandular situat retroperitoneal, transversal, la 
nivelul primelor două vertebre lombare. El are trei părţi: capul, corpul şi coada; capul 
este înconjurat de potcoava duodenală, iar coada merge până la splină. 

Pancreasul are două canale excretoare canalul Wirsung (principal) străbate organul în 
tot lungul lui şi se deschide în duoden, la ampula lui Vater, unde se uneşte cu coledocul şi 
canalul Santorini (accesoriu), care porneşte din canalul Wirsung la nivelul corpului şi se 
deschide în duoden, deasupra ampulei Vater. Raporturile strânse ale canalului Wirsung 
cu coledocul au o deosebită importanţă în patologic. 

Din punct de vedere histologic, pancreasul este alcătuit din două părţi: pancreasul exo- 
crin, constituit din acini în legătură cu canalele exterioare, şi pancreasul endocrin, alcătuit 
din insulele Langerhans, dispersate în țesutul glandular. În insule există două feluri de 
celule: celula a, cu granulaţii negre, şi celule B, cu granulaţii deschise, care secretă insulina. 

Fiziologie: puncreasul exocrin secretă fermenţi digestivi foarte activi, secreția lor 
fiind ritmată de ingerarea alimentelor şi influențată de cantitatea şi componenţa acestora. 
În funcţia exocrină a pancreasului intervine un mecanism reglator neuromoral. Pe de o 
parte, secreția pancreatică este influențată pe cale sanguină de secretina duodenală, iar pe 
de alta, scoarța cerebrală intervine în secreția pancreatică prin relaţiile nervoase viscero- 
corticale şi cortico-viscerale. 

Secreţia externă a pancreasului, sucul pancreatic, este un lichid incolor, cu reacţie 
alcalină, care conţine trei fermenti: tripsina, amilaza (diastaza) şi lipaza. 

Tripsina este un ferment proteolitic activat de tripsinogen prin enterokinaza intes- 
tinală; el continuă digestia substanțelor proteice (începută în stomac) până la polipeptide 
Şi acizi aminaţi şi scindează nucleinele în acizi nucleinici şi albumină. 

Amilaza sau diastaza este o enzimă foarte activă, care transformă amidonul în mal- 
toză şi care va fi transformată, la rândul ei, de maltază în glucoză. 

Lipaza intervine în saponificarea grăsimilor, scindând grăsimile în glicerină şi acizi 
graşi, care formează săpunuri cu alcalii din sucul intestinal. Acţiunea lipazei asupra gră- 
similor are loc în prezenţa bilei. 

Funcţia normală secretorie a pancreasului exocrin este în strânsă dependenţă cu 
funcția normală gastrică, duodenală și biliară. 

Pancreasul endocrin, constituit din insulele Langerhans, elaborează secreția endo- 
crină, reprezentată de următorii hormoni: insulina, hormonul lipocaic şi gluconul. 

Insulina are un rol preponderent în metabolismul glucidelor, însă influențează şi me- 
tabolismul proteinelor şi al lipidelor. Are o acțiune hipoglicemiantă. 


7.2. NOȚIUNI DE SEMIOLOGIE 


Antecedente: îmbolnăvirile sunt deseori secundare, fapt pentru care la interogatoriul 
bolnavului ne vom preocupa de suferințele însoţite de pancreatopatii: bolile căilor biliare 

şi ale ficatului, bolile gastroduodenale, stările septice, malaria şi unele boli infecțioase 
(febra tifoidă, hepatita epidemică, parotidita epidemică). 

Semne funcționale: trebuie cunoscut sindromul dispeptic pancreatic, caracterizat prin 
anorexie faţă de pâine, grăsimi şi carne, însoţit frecvent de greață şi sialorec. Foarte rar se 
întâlneşte bulimia. Există diaree cu scaune abundente, păstoase sau lichide, galbene- 
albicioase, conţinând picături de grăsime; la microscop se văd fibre musculare cu nuclei 
intacți, cu striațiile păstrate, şi picături de grăsime neutră. 

Slăbirea se instalează repede şi este însoţită de topirea musculaturii membrelor tora- 
cice şi pelviene. 

Durerile sunt violente, rebele, cu sediul în epigastru, supraombilical, cu iradieri spre 
hipocondrul stâng şi baza hemitoracelui stâng. Câteodată apar în crize foarte puternice, 
cu o durată de 2 - 4 zile. i 

Se pot-nota deseori simptome de hiperinsulinism, cu senzaţie de foame, stare de neli- 
nişte, tulburări neuropsihice, tremurături, transpiraţii, chiar şi convulsii. Alteori, survin 
fenomene de hipoinsulinism, cu hiperglicemie şi glicozurie, care însoțesc tulburări ale 
“funcţiei secretorii externe. 

Semne obiective: la inspecţie se observă, de cele mai multe ori, semne caracteristice 
suferinţei pancreatice. Meteorismul este des întâlnit în bolile pancreasului, datorită pro- 
ceselor de fermentație sau de putrefacție exagerată. 

Compresiunea căilor excretorii pancreatice este. deseori însoţită de compresiuni 
concomitente pe căile biliare (sindrom biliar), pe vena portă (sindrom portal), pe vena 
cavă interioară (edeme ale membrelor pelviene) sau plexul solar (dureri extrem de vio- 
lente, cu fenomene de colaps). | 


7.3. EXPLORAREA FUNCȚIONALĂ A PANCREASULUI 


Examenul materiilor fecule este unul dintre cele mai utile şi se practică numai după ce 
bolnavul a fost supus timp de 3 zile unui regim de probă Schmidt-Strassburger. Se reco- 
mandă ca la începutul regimului să se administreze două caşete cu carmin (0,50 g/caşet), 
pentru a putea aprecia viteza tranzitului; în mod normal, scaunul roşu apare după 24 de 
ore. 

Scaunul de insuficienţă pancreatică este acoperit cu o masă albicioasă, alcătuită din 
grăsimi, şi conţine resturi alimentare nedigerate. 

La examenul chimic se cercetează prezenţa grăsimilor, care sunt în cantitate mare, a 
azotului fecal, care este mai crescut, şi a amoniacului. La examenul microscopic se cons- 
tată picături de grăsimi neutre (spre deosebire de malabsorbţie de origine intestinală, în 
care se găsesc cristale de acizi grași) şi fibre musculare cu striații intacte şi nuclei. O altă 
probă de digestie este "proba nucleilor”, care urmăreşte gradul digerării lor dintr-un țesut 
bogat în nuclei, cum ar fi timusul. 

Cercetarea fermenţilor pancrealici are loc în sucul duodenal, în sânge şi în urină. 
Dozarea fermenţilor pancreatici în materiile fecale nu dă informaţii importante. 

Pentru cercetarea fermenţilor în sucul duodenal se procedează astfel: dimineaţa, pe 
stomacul gol, se procedează la un tubaj duodenal cu sonda Einhorn; se evacuează bila 
veziculară, administiând pe sondă 300 ml soluţie de acid clorhidric 1 - 3% sau 2 - 3 ml 
eter (proba Katsch), sau injectând intravenos 80 u. secretină; după 5 - 10 minute se recol- 
tează sucul duodenal în care se vor face dozările de fermenţi. 

Cercetarea fermenţilor panereatici în sânge şi în urină are o importanță mai mare. Pentru 
determinarea amilazei se utilizează fie procedeul Wohlgemuth (normal 8 - 64 u.W. în sânge 
şi urină), fie metoda Somogy (normal 80 - 150 mg glucoză la 100 ml ser sau urină). 

Explorarea funcţională a pancreasului endocrin foloseşte, ca primă probă şi cea mai 
amplă, cercetarea glucozei în sânge şi în urină. O metodă exploratoare mai precisă este 
proba hiperglicemiei provocate. 

Examenul vudiolgoic al pancreasului este foarte dificil. Prin retropneumoperitoneu se 
poate observa o umbră transversală de la duoden la splină. Uncori se pot decela radio- 
logic tumori sau chisturi, dacă au dimensiuni mari. 

Există însă semne radiologice indirecte, datorită compresiunii organelor. vecine: 
deplasare spre dreapta şi lărgire a cadrului duodenal, stază duodenală, hipotonie duo- 
denală, mai rar stenoză duodenală. Rareori pot fi decelaţi calculi panereatici care apar sub 
forma opacităților mici, multiple, localizate pe cele două părţi ale coloanei vertebrale: 


7.4. PANCREATITA ACUTĂ CATARALĂ 


Pancreatita acută catarală mai este cunoscută şi sub alte denumiri: "pancreas infec- 
tios", "pancreas toxic Klippel", "pancreatită acută medicală”. Acesta survine de obicei în 
cursul bolilor infecțioase şi nu are o individualitate bine precizată. 

Etiologia este infecțioasă sau toxică. Cel mai frecvent este întâlnită în afecțiunile 
vivotice: hepatită epidemică, parotidită epidemică, febre eruptive, câteodată în infecţii 
bacteriene: febră tifoidă, difterie, pneumococii, streptococii, septicemii. 

Pancreasul este afectat pe cale hematogenă, în dezvoltarea procesului inflamator par 
să intervină şi fenomene alergice, prin tulburări ale sistemului nervos din cursul bolilor 
infecțioase. 

Anatomie patologică: pancreasul este mărit, uşor indurat, hiperemiat şi edemaţiat. 

Simptomatologia este dominată de sindromul dispeptic, care este necaracteristic, 
putând fi provocat şi de o boală infecțioasă. La unele cazuri poate exista subicter. La exa- 
menul obiectiv, palparea abdominală provoacă dureri în epigastru şi în hipocondrul 
stâng. Examenul materiilor fecale arată steatoree. şi creatoree. La tubajul duodenal se 
constată la început o creştere, apoi o scădere sau chiar lipsa fermentților pancreatici. Ami- 
lazemia şi amilazuria sunt scăzute. Se pot evidenția şi tulburări glicoreglatoare: hipergli- 
cemie, glicozuric, modificarea curbei de hiperglicemie provocată. 

Evoluţia pancreatitei acute catarale este benignă, şi vindecarea clinică este aproape o 
regulă. Alteori, pancreatita acută catarală poate evolua spre o panereatită cronică; tre- 
cerea spre o pancretită hemoragică este foarte rară. » 

Diagnosticul pancreatitei catarale nu este un diagnostic de precizie, ci doar de pre- 
zumţie. Simptomatologia este necaracteristică şi se confundă cu aceea a bolii de bază. 

Prognosticul depinde de boala fundamentală şi de obicei este bun. 

Profilaxia se confundă cu aceea a bolilor care se pot însoți de pancreatită şi cu tra- 
tarea lor corectă. 

Tratamentul curativ este reprezentat de tratamentul bolii fundamentale; intervenim şi 
pentru corectarea tulburărilor funcţionale pancreatice. l 


7.5. PANCREATITA ACUTĂ HEMORAGICĂ 


Pancreatita acută hemoragică este cunoscută şi sub denumirea de pancreatită acută 
hemoragico-necrotică, pancreatită acută gravă, pancreatită chirurgicală, dramă pan- 
creatică, steatonecroză pancreatică. 

Definiţie: afecțiune a pancreasului cu caracter acut şi dramatic, provocată de leziuni 
edematoase, hemoragice şi necrotice. Deşi este denumită pancreatită, terminația ită nu 
implică o natură inflamatorie, putând surveni în afara oricărui proces inflamator (de 
exemplu: traumatism, infarct pancreatic). 

Etiologia este complexă şi variază de la caz la caz. Boala se manifestă între 30 şi 60 
de ani, cu o frecvență maximă între 35 şi 45. 

Factori etiolgici determinanti sunt socotiți a fi: situaţii care provoacă refluxul bilei în 
pancreas; cauze care duc la refluarea sucului duodenal în pancreas; obstrurarea canalelor 
pancreatice; accidente şi leziuni vasculare. 

Factorii favorizanţi sunt: obezitatea, alcoolismul, ditai alimentare, litiaza biliară, 
- infecțiile căilor biliare, hepatopatiile cronice, diabetul, ulcerul duodenal, apendicita, boli 
infecțioase (hepatita epidemică, febra tifoidă). 

În declanşarea suferinţei intervin o serie de factori: mesele copioase, excesul de bău- 
turi alcoolice, colici biliare, emoţii intense, traumatisme abdominale. 

Dintre factorii etiologici, pe primul loc se situează litiaza biliară, cât şi cea coledo- 
ciană. Apare la femei în proporţie de 75 % din cazuri (la care şi litiaza biliară deţine 
aceeaşi frecvenţă). Alt factor etiologic important este ingestia acută sau cronică de alcool.. 
În sfârşit intervenţiile chirurgicale pe abdomen, traumatismele abdominale şi hiperlipi- 
demia joacă un rol etiologic: 

Patogenie: principalul proces fiziopatologic pe care se bazează apariţia pancreatitei 
acute hemoragice şi necrotice constă în activarea fermenţilor pancreatici intraglandular, 
urmată de digestia însăşi a glandei (autodigestie). 

Anatomie patologică: leziunile constatate în pancreas sunt: edemul, hemoragiile, zo- 
nele de citosteatonecroză; se mai pot întâlni supurații sau gangrenă. 

De obicei există două tipuri de leziuni: edemul şi necroza hemoragică. În realitate 
acestea reprezintă două stadii cu gravitate crescândă. Edemul apare în formele cu gravi- 
tate mai redusă, iar necroza în formele severe. Citosteatonecroza apare în formele cele 
mai grave. 

Simptomatologie: debutul este brusc, brutal, cu semne grave, alarmante, cunoscute 
sub numele de "dramă pancreatică”, sindrom care constă în: dureri epigastrice supraom- 
bilicale, de o violenţă neobişnuită, sfâşietoare, imbolizante, transfixiante, cu iradieri dor- 
sale în stânga sau retrosternal, uneori spre hipocondrul drept. Durerea creşte rapid în 
intensitate, bolnavul stă nemişcat şi ţipă. 

Vărsăturile precedă sau survin concomitent cu durerea şi pot fi alimentare, bilioase, 
nepricioase, hemoragice sau poracee. 

Abdomenul este balonat, mai pronunţat în etajul superior, şi prezintă sau nu o uşoară 
apăsare musculară. La palpare se constată o uşoară sensibilitate epigastrică sau o sensibi- 
litate mai pronunţată în hipocondrul stâng. i 

Inițial se instalează o retenție de fecale şi gaze, pentru ca mai târziu să apară un ileus 
cu peritonită. 

Din primele ore până la două zile se. poate instala o stare de şoc: facies tras, ochi 
încercănați, enoftalmie, nas subțiat, transpirații reci, puls mic şi rapid, scăderea tensiunii 
arteriale (maxim sub 90 mmHg), agitaţie şi confuzie. Febra este moderată (37,2 - 38%). 

Principalele simptome sunt durerea cu caracterele ei, greţurile, vărsăturile şi simpto- 
melc pleurale. Mai pot apare tulburări de tranzit, dispnee şi tahipnee. 

Examene de laborator: la examenul sângelui se constată hiperleucocitoză, cu valori 
între 10 000 şi 20 000, cu neutrofilie; hiperglicemie (mai ales în primele 24 de ore), 

hipercolesterolemie, hipocalcemie. Amilaza sanguină este crescută în primele ore (până 
la.36 - 48 de ore) până la valori de 800 - 1 000 u. Wohlgemuth sau până la 500 u. 
Somogyi, iar în zilele următoare scade. 

Alte investigaţii de laborator necesare sunt: examenul radiologic care poate evidenția 
calculii biliari, sau atelectazie pulmonară sau un revărsat pleural; ecografia, care poate 
arăta un pancreas mărit de volum, eventual pseudochiste pancreatice şi electrocardio- 
grama, care permite diferenţierea de un infarct miocardic. 

Evoluție: în forma supraacută, evoluţia este mortală, prin sincopă, în primele 6 ore. În 
formă acută, gravă, evoluţia decurge în trei faze: faza de debut brutal: apoi, după 6 - 12 
ore, faza de ileus paralitic; faza a treia, cu infecție şi necroză, care se termină letal în 24 - 
48 de ore sau după 7 - 8 zile, prin peritonită şi stare de colaps. În forma subacută, după o 
fază dramatică de 1 - 2 zile, persistă un fel de tumoare chistică hemoragică. 

Complicaţiile cele mai frecvente sunt de natură infecțioasă: abcese pancreatice, 
abcese subfrenice, peritonită purulentă. În formele mai prelungite se pot ivi colecții san- 
puinolente (hematocel pancreatic) şi pseudochisturi pancreatice. Se mai poate întâlni şi 
un icter prin ocluzie. 

Diagnosticul pozitiv se bazează pe tabloul clinic de dramă pancreatică, însă cu apărare 
musculară redusă sau absentă, cu balonare şi fără aer în cavitatea peritoneală. Examenele 
de laborator cu hiperdistazemie, hiperdiastazurile şi hiperleucocitoză vin în sprijinul 
diagnosticului. 

Diagnosticul pozitiv se bazează clinic pe durerea severă şi constantă. din epigastru, cu 
iradiere posterioară sau în bară, însoţită de greturi, vărsături, febră, tahicardie, hipoten- 
siune arterială, stare de şoc, şi uneori uşoară apărare abdominală. Simptomele enumerate, 
evocă o pancreatită acută hemoragică, mai ales la un bolnav obez, cu litiază biliară, mare 
consumator de alcool. Confirmarea o dau investigaţiile de laborator. 

Diagnosticul diferenţial trebuie făcut cu toate afecțiunile care dau tabloul de "abdo- 
men acut chirurgical”: peritonită acută, perforatie gastrică, duodenală, veziculară, ileus 
prin invaginaţie, torsiuni de organe, sarcină extrauterină, infarct intestinal. De asemenea, 
mai ales când durerea iradiază ascendent, se impune diagnosticul cu infaretul miocardic. 

Diagnosticul diferenţial, trebuie să aibă în vedere şi un ulcer duodenal perforat, o 
colecistită acută, o ocluzie intestinală, un infarct mezenteric sau apendicită acută. 

Tratamentul profilactic constă în: combaterea obezității şi alcoolismului; evitarea 
prânzurilor copioase, a excesului de băuturi alcoolice, a băuturilor reci; tratamentul infec- 
țiilor căilor biliare, al litiazei biliare, al bolilor gastroduodenale (ulcer, diverticuli); trata- 
mentul infecțiilor acute sau cronice pancreatotrope. 

Tratamentul curativ este chirurgical sau medical. Un bolnav cu pancreatită acută 
hemoragică trebuie internat imediat în spital, sub o riguroasă observație medico- 
chirurgicală. Operația devine necesară în cazul unui eşec al tratamentului medical. 

Repausul la pat este obligatoriu până la amendarea simptomatologiei clinice şi reechi- 
librarea tulburărilor biologice. Se preferă o cameră izolată sau secția de terapie intensivă. 
Este necesară o pungă cu gheață pe epigastru. 

Aspiraţia gastrică continuă se face cu ajutorul unei sonde duodenale şi se instituie din 
primele momente; se continuă 2 - 4 zile. Pe sondă se poate introduce o soluţie de bicar- 
bonat de sodiu 10 8%, câte 100 - 200 ml. 

Dietă: în primele 4 - 5 zile se interzice alimentaţia pe cale orală. Odată cu norma- 
lizarea tranzitului se începe alimentarea cu lichide în cantități mici (300 - 400 ml/zi), fără 
sare. Ulterior se trece la glucide. 

Medicamente: pentru reducerea secreției gastrice şi pancreatice se prescrie Atropină, 
câte 0,5 mg din 6 în 6 ore, în perfuzii cu soluţie glucozată 5%. Se mai pot folosi Scobutil, 
Probantine, Neopepulsan. După trecerea fazei acute, se recomandă soluţii cu procaină şi 
extract de beladonă, în asociere cu o soluţie Bourget. După întreruperea aspiraţiei 
gastrice, se vor administra prafuri alcaline, câte o linguriţă de 3 - 4 ore (de exemplu, un 
amestec de magnesia usta cu carbonat de calciu). 

Activitatea enzimelor pancreatice va fi inhibată cu anti-enzime: Trasylol, Zimofren, 
Iniprol. În lipsa anti-enzimelor se perfuzează plasmă poppi, câte 300 - 600 ml/zi, 
timp de 2 - 5 zile. 

Pentru combaterea durerii, dacă nu a cedat la Atropină şi la extractul de beladonă, se 
poate injecta Mialgin sau dolatin; nu se administrează Morfină. Bolnavul va fi sedat cu 
Fenobarbital (1 - 2 fiole/zi) sau cu bromură de calciu, lent sau în perfuzii. La nevoie se 
pot face infiltraţii ale splanhnicilor cu o soluţie de procaină, întâi de partea stângă, apoi 
de partea dreaptă. 

Împotriva şocului se fac perfuzii cu soluţie clorurosodică izotonă sau soluție gluco- 
zată izotonă, până la 2 - 3 l/zi. Colapsul se combate cu Noradrenalină (2 - 4 mg la un 
flacon de soluţie glucozată izotonă), în perfuzie lentă; la nevoie, se adaugă în perfuzie cu 
hemisuccinat de hidrocortizon. Se vor corecta tulburările electrolitice sub controlul 
ionogramei. Diateza hemoragică se combate cu vitamină C, vitamină K, Rutosid, calciu. 

Tratamentul atiinflamator prevede Prednison (40 mg/zi) sau Superprednol, Supercor- 
tizol. Pentru prevenirea sau combaterea infecției se dau antibiotice. 

Tratamentul chirurgical se instituie când se agravează simptomatologia sub un trata- 
ment medical de câteva zile şi când diagnosticul este incert. 

În general tratamentul urmăreşte: 

- frânarea secreției pancreatice, prin post absolut minimum 2 - 4 zile, urmat de ali- 
mentaţia artificială administrată pe cale parenterală, cu soluţii care conţin aminoacizi 
esenţiali şi neesenţiali, zaharuri şi emulsii lipidice, aspirație gastrică continuă, anticoliner- 
gice (Atropină, Scobutil, Buscopan, Helkamon), glucagon intravenos, inhibitori ai enzi- 
melor (Trasilol, Iniprol). 

- combaterea şocului, în primul prin rând perfuzii de sânge sau de plasmă (500 - 1000 
ml), substituienţi plasmatici (Dextran), noradrenalină, dopamină sau corticoizi (Hemi- 
succinat de hidrocortizon, i.v. 100 - 400 mg/zi). 

- combaterea durerii (morfina este contraindicată), cu Fortral (Pentazocină) sau 
Petidină (Mialgin), 100 mg i.m. sau s.c., procaină în perfuzii i.v., din soluţia 1 % (40 - 
100 ml), Atropină, Scobutil etc. 

- combaterea infecţiei cu antibiotice: Ampicilină 1 g la 8 ore, şi Gentamicină 80 mg la 
8 ore. 


7.6. PANCREATITA CRONICĂ 


Definitie: pancreatita cronică este o boală caracterizată prin leziuni cronice, inflama- 
torii şi degenerative, cu evoluţie spre scleroză şi insuficienţă pancreatică, provocată de 
reducerea sau de dispariţia țesutului glandular. 

Analomopatologic, prezintă scleroze mutilante, nodulare, segmentare sau difuze, aso- 
ciate cu calcificări, afectând sau distrugând pancreasul, exocrin şi mai puţin pe cel endo- 
crin, având drept rezultat insuficiența pancreatică exocrină (plantate, azoteree) şi endo- 
crină, ducând la diabet. 

Pancreatita cronică are două fomne clinice: Pancreatita cronică recurentă, în care 
episoadele acute, determină leziuni care se adaugă celor preexistente ŞI pancreatita cro- 
nică propriu zisă, în care evoluția este cronic progresivă, fără crize acute. Se descrie şi o 
pancrealilă culcifiantă. Forma recurentă are o etiologie asemănătoare pacreatitei acute, 
pe primul plan situându-se litiaza biliară. Colecistectomia, adeseori opreşte evolutia. 

Etiopatogenie: pancreatitele cronice sunt de obicei secundare bolilor organelor din 
vecinătate, ele fiind mai totdeauna asociate cu alte afecțiuni. Frecvența este greu de 
apreciat, datorită incertitudinii diagnosticului în foarte multe situaţii, dar dintre atecțiu- 
nile pancreasului, aceasta este cea mai frecventă; apare mai des la bărbaţi, îndeosebi după 
vârsta de 45 de ani. 

Pancreatitele cronice se asociază mai ales cu următoarele afecțiuni: litiază biliară, an- 
giocolite, colecistopatii, boală ulceroasă, ciroze, hepatite. 

Destul de frecvent pancreatita cronică este datorită cronicizării pancreatitelor catarale 
din cursul bolilor infecțioase (parotidită epidemică, hepatită epidemică, febră tifoidă, sep- 
ticemii); se mai poate transforma în pancreatită cronică şi o steatonecroză pancreatică. 

În apariția pancreatitelor cronice pot interveni și factori toxici exogeni (cel mai frec- 
vent alcoolismul), toxice endogene (uremie, factori alergici, alimentari. boli de nutritie 
(diabet, pelagră), carente vitaminice, boli de colagen. 

Etiologic pe primul plan, se situează doi factori: alcoolismul cronic (Franta, Italia, 
Elveția, USA), şi malnutriția (denutriția proteică), prezentă în Asia şi Africa. 

Simplomatologia pancretitelor cronice este complexă, ea depinzând atât de tulburările 
funcției pancreatice şi de corelaţiile morfofunctionale ale pancreasului cu organele ve- 
cine, cât şi de corelaţiile morfofuncționale ale pancreasului cu organele vecine, cât şi de 
tulburările neuroreflexe; pe de altă parte, pot predomina tulburările exocrime ori cele 
endocrine sau pot coexista ambele. Toate acestea realizează sindromul pancreatic cronic, 
constând în: 

- Manifestări dispeptice: anorexie faţă de grăsimi, grețuri, vărsături, meteorism, fla- 
tulență, diaree alternând cu constipatie, respiraţie urât mirositoare, sialoree. 

- Durerile pot avea un caracter constant, întrerupt de exacerbări, sau crizele dureroase 
pot alterna cu perioade de acalmie. Crizele dureroase apar neregulat, de obicei în legătură 
cu prânzuri bogate sau cu consumarea alcoolului. Durerea este localizată în epigastru, - 
caracteristica durere " în bară”, având iradieri variate: spre hipocondrul stâng, umărul 
stâng, spre stânga coloanei vertebrale, precordial sau în tot abdomenul; criza dureroasă 
este însoţită de sloni, anxietate, transpiratții. 

Tulburările metabolismului glucidic pot îmbrăca fie forma hiperinsulinismului 
(ameteli, lipotimii, transpiraţii reci, senzație de foame), fie a hipoinsulinismului (cu mani- 
festări de diabet zaharat). : 

- Manifestări generale și la distanță: slăbire accentuată ("ftizia pancreatică"), pareste- 

, polinevrite, depresiuni nervoase sau stări de agitație, tulburări psihice. 

- Simptomatologie determinată de suferința organelor vecine: sindrom solar, cu dureri 
permanente sau în crize, vărsături, tendință la sincopă, stări de colaps; icter mecanic; 
stază duodenală; hipertensiune portală; simptome cardiovasculare: hipotensiune, tulburări 
de ritm; simptome pulmonare (bronşite). 

Examenul obiectiv al abdomenului evidențiază sensibilitate în zona pancreatico-cole- 
dociană, dureri la palpare sub rebordul costal stâng şi, mai rar, o formatiune transversală 
pancreatică. 

Examene de laborator: examenul coprologic arată scaune de fermentație sau de pu- 
trefacție, scaune decolorate, conținând resturi alimentare. La microscop se observă gră- 
simi neutre nededublate, cristale de acizi graşi, fibre musculare nedigerate (steatoree şi 
creatoree). 

Tubajul duodenal obţine un suc duodenal tulbure, care conține elemente inflamatorii; 
fermenți pancreatici sunt în cantități scăzute. 

La examenul sângelui se constată mai frecvent o scădere, mai rar o creştere a fermen- 
ţilor pancreatici. Aceleaşi. rezultate se obțin şi la cercetarea fermenţilor pancreatici în 
urină. 

Examenul radiologic poate arăta: lărgirea şi deformarea cadrului duodenal, mărirea 
spaţiului retrogastric, împingerea în sus a porțiunii antropilorice, uneori litiază pancreati- 
că; tot radiologic se pot constata afecțiuni asociate: litiază biliară, ulcer, stază duodenală 
etc. l 

Ca investigații de laborator mai cităm: Bilirubina şi Fosfataza alcalină frecvent cres- 
cute, cateterizarea canalului pancreatic, testul cu tripeptice şi cel cu d-xiloză (urinar), 
primul patologic al doilea normal în cazul bolnavilor cu pancreatită, comig afia, angi- 
ografia selectivă, ecografia care poate arăta edem şi calcificări. 

Evoluţia pancreatitei cronice este de lungă durată şi depinde îndeosebi de afecțiunea 
primitivă sau de afecțiunile asociate (care întrețin suferința pancreatică). Pancreatita 
acută se poate complica: steatonecroză pancreatică, litiază pancreatică şi coledociană, 
infecţii secundare, diabet zaharat, sindrom de denutriţie, osteoporoză. 

Diagnosticul este dificil. Trebuie să ne gândim, în primul rând, la o pancreatită cro- 
nică în caz de sindrom dispeptic mai ales dacă acesta este însoţit de slăbire şi astenie. 
Diagnosticul este confirmat de examenele de laborator, care decelează: insuficiența 
pancreatică. La nevoie, recurgem la probe de încărcare cu grăsimi sau la hiperglicemia 
provocată. 

Pentru diagnostic pledează: durerea epigastrică aproape permanentă, cu intensificări 
postprandiale, cu iradiere posterioară sau în hipocondrul stâng, durere necalmată de 
antiacide şi anticolinergice, atenuată de poziţia în anteflexie, însoţită de pierderea în gre- 
utate, de steatoree, în materii fecale, şi uneori de prezenţa diabetului zaharat. Triada, stea- 
toree, diabet, calcificări pancreatice, este extrem de sugestivă pentru diagnostic. 

Diagnosticul diferenţial trebuie să excludă cancerul pancreatic, bolile căilor biliare, 
ulcerul gastro-duodenal, hernia hiatală, şi colonul iritabil. 

Prognoslicul este în general bun, depinzând de afecțiunile asociate, de întinderea şi 
vechimea leziunilor pancreatice. 

Tratamentul profilactic constă în prevenirea şi tratarea corectă şi la timp a afecțiunilor 
“care provoacă pancreatita cronică. 

Tratamentul curativ trebuie să se adreseze atât tulburărilor şi simptomelor pancrea- 
tice, cât şi afecţiunilor primitive sau asociate. 

Tratamentul medical va urmări: cruţarea pancreasului printr-o dietă adecvată, comba- 
terea simptomelor şi corectarea insuficienței pancreatice. După caz se vor administra: aci- 
difiante (care stimulează şi secreția pancreatică), colagoge uşoare (Colebil, Boldocolin, 
Peptocolin, Fiobilin). Pentru substituirea deficitului pancreatic se vor administra fermenţi 
pancreatici: Triferment (în doze mari: 4 - 5 comprimate, de -3 ori/zi, după mese) sau 
mexaze. 

În caz de dureri şi spasme se prescriu antispastice, Procaină, i.v., Procaină în asociere 
cu Papaverină şi Atropină, sedative centrale (Fenobarbital, br sist), La nevoie, se fac in- 
filtraţii paravertebrale cu procaină. În cazurile cu stări febrile se vor administra antibio- 
tice; s-au obținut rezultate bune şi după administrarea lor pe sondă duodenală. 

Tratamentul balnear are efecte favorabile; se recomandă stațiunile Slănic Moldova, 
Sângeorz, Călimăneşti, Căciulata. 

Fizioterapia cu ultrascurte şi ultraviolete s-a dovedit damori eficientă. 

Tratamentul chirurgical este indicat în caz de litiază biliară, în pancreatitele indurate 
ale capului pancreasului însoţite de icter şi în cazurile de prindere a plexului solar, în care 
mijloacele terapeutice medicale se dovedesc ineficiente. 

Sintetizând tratamentul urmăreşte: 

- dietă de cruţare, cu interzicerea definitivă a alcoolului; a meselor copioase şi bogate 
în grăsimi, recomandarea de mese mici şi frecvente cu aport mai bogat în proteine, 1,5 
(calorii/kg corp), şi cu reducerea grăsimilor sub 60 g în 24 de ore. 

- combaterea durerii prin anticolinergice: Scobutil, Probantin, trei comprimate pe zi, 
Algocalmin şi evitarea opiaceelor. 

- corectarea insuficientei pancreatice cu extracte pancreatice (Triferment, Cotazym, 
Festal, Nutrizym etc), antiacide şi blocante ai receptorilor H, (Cimetidină și Ranitidină), 
cu o jumătate de oră înaintea meselor. 

- tratament chirurgical, în formele cu dureri intense, care nu cedează la tratamentul 
medical corect administrat. Tratamentul chirurgical este uncori necesar şi în pancreatitele 
cronice cu complicaţii. 


7.7. CANCERUL PANCREASULUI 


Este o afecțiune cu o frecvență destul de mare, constituind circa 2% din totalitatea 
cancerelor viscerale. 

Etiopatogenie: aceeaşi ca a cancerelor în general. În apariţia lui au fost consideraţi ca 
factori favorizanţi leziunile cronice ale pancreasului. Apare cu predilecție între 50 şi 70 
de ani. Interesează ambele sexe aproape în aceeaşi măsură, existând o uşoară predomi- 
nanţă la bărbaţi. 

Factorii de risc major în cancerul pancreasului sunt: fumatul, pancreatita cronică şi. 
diabetul zaharat. 

Anatomie patologică: cancerul pancreasului se prezintă cel mai frecvent sub forma 
unui adenocarcinom, cu punct de plecare din celulele canaliculelor sau din acinii glan- 
dulari, Mai rar poate fi un sarcom. Localizarea cea mai obişnuită este capul pancreasului, 
urmând în ordinea frecvenţei corpul și coada. | 

Simptomatologie: simptomele sunt variate, în funcţie de localizarea şi stadiul în care 
se găseşte cancerul. În stadiul incipient, indiferent de localizare, se manifestă sindromul 
dispeptic, pe primul plan fiind anorexia progresivă; mai pot apărea meteorism abdominal, 
constipuţie alternând cu diaree, mai rar dureri epigastrice "în bară”. Concomitent cu 
Sindromul dispeptic încep să se evidenţieze şi semnele de "impregnaţie canceroasă”: 
scădere ponderală, indispoziţie, astenie, paliditate. În stadiul manifest se accentuează sin- 
dromul dispeptic şi simptomatologia generală şi apar semnele determinate de localizarea 
tumorii canceroase: în cazul localizării la capul pancreasului se instalează un icter 
progresiv, cu caracter mecanic, însoțit de dureri în crize, localizate epigastric şi iradiind 
în regiunea dorsală sau în umărul drept; în cazul localizării la corpul pancreasului, 
datorită compresiunii plexului solar, apare sindromul pancreaticosolar, manifestat prin 
dureri violente (în crize sau continue), iradiate în spate şi însoţite de sughiţ şi nevoia 
imperioasă de scaun. 

Într-un stadiu avansat, simptomatologia cancerului pancreatic este caracterizată prin 
fenomenele clinice provocate de metastaze sau de infecții secundare. 

Durerea epigastrică cronică, icterul obstructiv şi pierderea în greutate, sunt simp- 
tomele majore. La acestea se adaugă tulburările de tranzit, greţurile şi vărsăturile, febra şi 

tulburările psihice (stări depresive, astenie, anxietate, insomnie etc), Hepatomegalia, 
datorită obstrucţiei căilor biliare, splenomegalia (datorită invaziei canceroase), tumora 
abdominală (tot prin invazie) şi tromboflebita, sunt semne tardive. Vezicula biliară des- 
tinsă (semnul lui Curvoisier) nu este atât de frecventă. 

Examenul radiologic: într-un stadiu mai avansat şi când este localizat la capul pancre- 
asului, examenul radiologic reuşeşte să arate lărgirea şi deformarea potcoavei duodenale. 

Examenele de laborator pot evidenția: anemie hipocromă, hiperleucocitoză, creşterea 
vitezei de sedimentare a eritrocitelor, modificări ale fermenţilor pancreatici în sânge, 
urină şi sucul duodenal (creşterea amilazemiei și amilazuriei, scăderea amilazei în sucul 
duodenal). În cancerul capului de pancreas cu icter mecanic se notează creşteri ale biliru- 
binemiei (bilirubina directă), ale fosfatazei alcaline şi ale colesterolului; stercobilinogenul 
scade mult. 

Pentru precizarea diagnosticului sunt necesare uneori examene suplimentare: arterio- 
grafia selectivă, splenoportografia, ecografia, scintigrafia. 

Evoluţia cancerului de pancreas durează de la 6 luni până la 3 ani; moartea este pro- 
vocată de complicaţii sau de apariţia unei boli intercurente. 

Diagnosticul este dificil în stadiul initial, când sindromul dispeptic şi starea generală 
pot fi atribuite altor afecțiuni. Este mai puţin dificil când se poate palpa tumoarea sau 
când apare icterul. Examenul radiologic şi cel de laborator înlesnesc mult diagnosticul. 

Pierderea în greutate, inapetenţa, icterul obstructiv şi durerea epigastrică sunt foarte 
sugestive pentru cancerul pancreatic. Celelalte explorări precizează diagnosticul. 

Diagnosticul diferențial, se face în toate bolile cu icter şi în special cu următoarele 
afecțiuni: hepatita colostatică, ciroza hepatică primitivă şi mai ales litiaza coledociană. 
Cel mai greu diagnostic este'cel de excluderea pancreatitei cronice. 

Prognosticul este grav. 

Tratamentul este chirurgical. Intervenţia - făcută într-un stadiu nu prea avansat şi 
când poate fi radicală - permite uneori supraviețuiri. 

Tratamentul medical este simptomatic. Chimioterapia şi radioterapia nu au dat rezul- 
tate. 


8. BOLILE PERITONEULUI 


Peritoncul este o seroasă foarte întinsă, în raporturi intime cu toate organele abdomi- 
nale, cu o vastă rețea de vase sanguine, limfatice şi nervi, ceea ce îi conferă roluri fizio- 
logice şi fiziopatologice foarte importante. Peritoneul intervine în procesele de apărare 
ale organismului; el are o mare putere macrofagică şi fagocitară, reacţionează printr-o 
exsudaţie abundentă, producere de fibrină şi anticorpi, care tind să limiteze infecțiile. 

Datorită bogăției sale în plexuri nervoase, peritoneul constituie o întinsă suprafaţă 
interoceptivă, sensibilă la cei mai variaţi excitanţi, ceea ce explică tulburările reflexe 
locale, la distanță şi generale, care apar în îmbolnăvirile acestei seroase. 


8.1. PERITONITELE 


Definiţie: peritonitele sunt inflamații ale seroasei peritoneale datorite unei invazii bac- 
teriene sau unei iritaţii chimice. Ţânând seama de evoluţia lor, există peritonite acute sau 
cronice; apreciind extinderea lor, există peritonite localizate sau difuze (generalizate). 


8.1.1. PERITONITELE ACUTE 


Sunt inflamații acute ale peritoneului, care constituie cea mai reprezentativă formă a 
abdomenului acut chirurgical. 

Etiologia lor este infecțioasă: streptococi, stafilococi, enterococi, pneumococi, bacili 
coli, tific, Proteus, Perfiingens etc. În mod excepțional, peritonita tuberculoasă poate lua 
un aspect clinic acut. 

Peritonitele acute pot fi primitive sau secundare. Cele primitive, mai rare, sunt provo- 
cate de infecţii generale (septicemii) sau la distanță (pneumonie, erizipel), peritoneul 
fiind infectat pe cale hematogenă. 

Peritonitele acute secundare sunt cele mai frecvente; ele sunt provocate de afecțiuni ale 
organelor abdominale, infecția propagându-se la peritoneu prin perforaţii, pe cale limfatică 
sau prin contiguitate. Cauzele sunt: perforații ale organelor cavitare digestive (stomac, 
intestin subţire, colon, apendice, veziculă biliară), infecţii ale organelor genitale (avorturi 
septice, infecţie puerperală, piosalpingite, gonoree); supuraţii hepatice, renale; plăgi abdo- 
minale penetrante; torsiuni de organe sau formaţiuni patologice (colecist, chist ovarian). 

Simplomatologia peritonitei acute este reprezentată printr-un complex de simptome 
(sindromul peritoneal acut), care îmbracă tabloul "dramei abdominale”. 

Abdomenul acut este denumirea generică dată unui tablou clinic, provocat de un nu- i 
măr mare de afectiuni. De la început precizăm că există un Abdomen acut chirurgical, şi 
un Abdomen acut medical. 

Abdomenul acut chirurgical se datoreşte unor cauze multiple (propagarea infecției de 
la un vişcer inflamat - apendice, colecist etc), inocularea directă printr-un traumatism sau 

plagă, pertorații digestive (ulcer, colecist, apendice etc), rupturi intraperitoneale ale unor 
organe cavitare (vezică urinară, bazinet renal), sau colecţii supurate (abces renal, abces 
hepatic sau splenic ete), infecţii generale şi diferite alte cauze (pancreatite, ocluzia intes- 
tinală etc). Toate aceste afecţiuni prezintă simptome funcţionale şi semne locale. 

Abdomenul acut medical, se întâlneşte în pancreatita acută, gastrita şi hepatita acută, 
afecțiuni pelviene inflamatorii acute, hemoragii retroperitoneale, crize de alergii abdo- 
minale, colice abdominale ş.a | 

„Definiţie. Abdomenul acut este un sindrom clinic caracterizat prin dureri abdominale 
severe şi prin simptome şi semne asociate, de regulă aparținând peritonitei acute, care 
poate reprezenta rezultatul rupturii unui viscer abdominal, sau al unor alte boli severe ' 
abdominale. Când cauzele aparțin abdomenului acut chirurgical, intervenţia chirurgicală 
de urgenţă este obligatorie. 

Câteva consideraţii generale: 

- Deoarece acest diagnostic este o urgență majoră, viața bolnavului depinde de preco- 
citatea şi corectitudinea diagnosticului, de rapiditatea şi securitatea transportului la o scc- 
tie chirurgicală. 

- Interogatoriul are o importanță deosebită, deoarece există multe prodromuri, care 
trebuie depistate prin întrebări bine conduse, referitoare la antecedente (un ulcer în ante- 
cedente orientează diagnosticul către o perforație). Trebuie precizați şi factorii declan- 
şatori. Astfel traumatismele pot determina ruptura unui organ. Tot prin interogatoriu se 
stabileşte prezența unei pancretite acute după un prânz copios cu ingestie abundentă de 
alcool; se poate preciza și felul debutului (debutul brutal la un individ normal, sugerează 
o perforare sau o ruptură a unui organ cavitar, o durere care creşte rapid, evocă o infla- 
maţie apendiculară sau o 'pancreatită). Caracteristicile durerii sunt de asemenea utile 
diagnosticului: durerea de mare intensitate apare în abdomenul acut chirurgical, datorită 
iritației peritoneale, dar există dureri extreme şi într-o pancreatită acută sau într-un infarct 
de miocard. Sediul durerii corespunde organului lezat, iar caracterul colicativ sugerează o 
colică biliară sau intestinală. În sfârşit şi iradierea durerii aduce elemente necesare diag- 
nosticului. 

- Momentul examinării bolnavului, arată tablouri diferite. Astfel bolnavul examinat la 
început, simptomatologia este săracă. În primele faze peritonita se manifestă numai prin 
durere şi contractură parietală, iar ocluzia intestinală prin durere şi suprimare a tranzi- 
tului. In sfârşit hemoragia internă abdominală este sugerată de durere şi hipotensiune 
arterială. Ulterior apare tabloul clinic complet al abdomenului acut, semnele se intrică, 
peritonita se însoţeşte de ocluzie, iar ocluzia devine şi peritonită. 

- Semne clinice analoage au cauze diferite. Astfel durerea abdominală poate fi rezul- 
tatul colecistitei acute, dar şi a pneumoniei bazale. 

- În practică diagnosticul trebuie să se îndrepte către formele comune, frecvent întâlnite. 

Simptomele abdomenului acut; 

Simplome functionale; ; 

- durerea; localizată la început, difuză ulterior, cu variate iradieri, şi cu intensitate di- 

„ferită (de la lovitura de pumnal a inundației peritoneale, la durerea atenuată). 

- vărsăturile; la început alimentare sau bilioase; 

- pareza abdominală, se manifestă prin liniştea abdominală la ei şi prin oprirea 
tranzitului. 

Absenta acestor simptome, nu exclude diagnosticul de peritonită. 

Semne fizice abdominale: 

- contractura musculară este cel mai important semn i în fond singurul necesar pen- 
tru diagnosticul de peritonită (de abdomen acut). Este simptomul de alarmă ál primei zile. 

Este localizată sau generalizată. Bolnavul stă imobil, respiră superficial, evită mişcările 
respiratorii profunde, nu tuşeşte din cauza exacerbării durerii abdominale prin mo- 
bilizare, iar întrebat, răspunde în şoaptă. Când contractura musculară este localizată, se 
constată devierea liniei albe şi a ombilicului de partea afectată. Apărarea musculară, are 
aceeaşi semnificaţie ca şi contractura, dar o precedă în timp, sau reprezintă singura reac- 
ție musculară, în special în peritonitele cu simptomatologie atenuată. Abdomenul pre- 
zintă trei manifestări specifice peritonitei: 

- imobilitatea; bolnavul nu se agită, stă nemişcat deoarece orice mişcare exacerbează 
durerea. 

- rigiditatea peretelui, produsă de contractură, poate fi limitată sau difuză. Abdomenul 
este numit abdomen de lemn. Trebuie totuşi deosebită de apărare musculară, care poate 
apare în cazul inflamație unui organ abdominal fără a fi interesat şi peritoneul. Apărarea 
musculară poate deci apare şi la bolnavi care nu necesită intervenţia chirurgicală de 
urgenţă. O menţiune specială trebuic făcută la bolnavii vârstnici, la care rigiditatea pere- 
telui abdominal (contractura musculară) poate lipsi. 

- liniştea abdominală, ca şi absenţa completă a undelor peristaltice. 

Alte semne cu valoare secundară sunt: 

- semnul Blumberg. Se comprimă progresiv cu palma peretele abdominal şi se ridică 
brusc mână. Bolnavul resimte o durere vie. Semnul este înşelător. 

- hiperestezia cutanată, matitatea deplasabilă în flancuri, dispariţia matităţii hepatice, 
suprimarea zgomotelor intestinale, sunt semne şi simptome asociate. 

Rezultă din cele expuse că diagnosticul de peritonită (de abdomen acut), se bazează în 
principal pe prezenţa contracturii musculare. Contractura musculară însă, se atenuează cu 
timpul prin impregnare toxică şi colaps. Există peritonite care evoluează fără contractură 
(cele tifice, unele peritonite bacilare sau postoperatorii, în fine cele din m apr retro- 
peritoneale şi de la bolnavii şocați. În schimb, există contracturi musculare fără peri- 
tonită, ca de exemplu în leziunile rahidiene, în fracturile costale cu iritație pleurală. 

- pentru diagnostic este necesar întotdeauna tuşeul rectal. Durerea la palparea fundu- 
lui de sac Douglas, bombarea şi împăstarea locală sunt prețioase semne diagnostice de 
peritonită. f 

Semnele generale ale peritonitei, (ale abdomenului acut) sunt în prima fază sărace şi 
necaracteristice: tensiunea arterială şi pulsul sunt normale iar febra moderat crescută. Pe 
măsură ce timpul trece tabloul se complică, datorită tulburărilor provocate de peritonită 
(hipovolemie, tulburări de oxigenare etc). Apar semne de insuficiență circulatorie peri- 
lerică (hipotensiune, colaps), de insuficiență respiratorie și renală (oliguric, hiperazo- 
temie. şi acidoză), de insuficienţă suprarenală, hepatică, realizând o adevărată catastrofă 
metabolică. (E. Proca). Abdomenul se destinde, contractura cedează, apare tabloul de 
ocluzie care maschează pe cel de peritonită. i 

Examene paraclinice: 

- Amilaza şi Lipaza sunt moderat crescute în general; 

- Glicemia creşte în acidoza diabetică şi în pancreatită; 

- Ureea creşte în stările de deshidratare; 

- Leucocitoza este frecvent întâlnită şi prezintă uneori valori mari; 

- Anemia este obişnuită; 

- Electrocardiograma este necesară pentru eliminarea diagnosticului de infarct; mio- 
cardic; : 

- Radiografia abdominală poate evidenția; 

- pneumoperitoncu, care este semn de ruptură a unui organ cavitar (ulcer, apen- 
dice etc) şi arată prezența de aer între ficat şi diafragm. 

- imagini hidroaerice în ocluzia intestinală 
- calculi biliari sau urinari radioopaci 
- umbra unui abces sau a unei mase tumorale. ; 

- Pentru diagnostic sunt utile şi puncția abdominală precum şi peritoneoscopia. Se 
puncționează în zona mată şi dacă se extrage lichid se confirmă peritonita (în mod nor- 
mal nu se poate extrage lichid din cavitatea peritoneală). 

Abdomenul acut medicul. S-au arătat, la începutul capitolului, afecțiunile în care poa- 
te apare. Semnele sunt în general asemănătoare dar mult atenuate fată de cele din abdo- 
menul acut chirurgical. În abdomenul acut medical nu există contractură ci numai apărare 
musculară, iar simptomatologia este mult estompată. | 

Evoluţia abdomenului acul. Netratat, abdomenul acut se agravează rapid, în special 
cel chirurgical. Bolnavul devine necooperant, aspectul este de stare septicotoxemică 
avansată. Apare oligurie şi hipotensiune arterială. În această fază, singurul semn care în- 
dreaptă atenţia către peritonită este percuţia dureroasă a abdomenului. Fără intervenție 
chirurgicală încă din faza iniţială, evoluţia către exitus este inexorabilă. 

Diagnosticul diferenţial al abdomenului acut chirurgical, trebuie făcut cu cel medical, 
cu toate sindroamele dureroase abdominale, cu crizele gastrice tabetice, purpura abdomi- 
nală, coma diabetică, infarctele mezenterice, unele leziuni vertebrale, toracice, infarctul 
miocardic ctc. 


8.1.2. PERITONITELE CRONICE 


Sunt inflamații ale seroasei peritoneale cu evoluţie îndelungată, cu etiologie variată şi 
cu aspecte anatomo-clinice polimorfe. După etiologia lor există peritonie tuberculoase şi 
netuberculoase. 


8.1.2.1. PERITONITA TUBERCULOASĂ ; 


Etiopatogenie: frecvența bolii este destul de mare, apariția ei presupunând existența 
prealabilă a unei infecții tuberculoase în organism. Peritonita tuberculoasă apare cu deo- 
sebire în perioada de hipersensibilitate din evoluția tuberculozei. Seroasa este însămân- 
tată cel mai frecvent în perioada primară şi de generalizare limfohematogenă a tuber- 
culozei, pe cale hematogenă sau limfatică fie de la un focar tuberculos extraabdominal 
(pulmonar, pleural, osteo-articular), fie de la o tuberculoză ganglionară abdominală, 
intestinală, penitală, fie chiar prin infectarea directă a peritoneului de la un afect primar 
sau şaneru de inoculare intestinală. În faza secundară a tuberculozei poate apărea peri- 
tonita bacilară, prin diseminări hematogene tardive (din focare tuberculoase pulmonare, 
osteoarticulare), prin propagarea limfatică sau prin contiguitate (de la o tuberculoză geni- 
tală, intestinală, ganglionară, abdominală). 

Peritonita tuberculoasă poate să fie izolată, numai pe seroasa peritoneală, dar poate fi 
asociată cu interesarea seroasei pleurale (pleuroperitonită) sau să intereseze mai multe 
seroase (pleuro-pericardo-peritonită sau poliserozită tuberculoasă). 

Boala este mai frecventă la femei decât la bărbaţi şi apare, mai ales, la adolescenţi şi 
adulți tineri, dar nici vârsta înaintată nu este exclusă. 

În apariţia peritonitei bacilare mai pot interveni şi unii factori adjuvanţi: lipsuri ali- 
mentare, surmenaj, boli infecțioase anergizante (tuse convulsivă, rujeolă, gripă), tulburări 
neuroendocrine ale pubertății. 

Anatomie patologică: în orice proces tuberculos, la nivelul peritoneului leziunile pot 
evolua sub aspectele: exsudativ, productiv şi fibros, care dau dealtfel şi denumirile for- 
melor anatomo-clinice: forma ascitică, forma ulcerocazeoasă, forma fibrocazeoasă, forma 
fibroasă. 

În forma ascitică, peritoneul este congestionat, cu granulații tuberculoase diseminate, 
cavitatea este plină cu un exsudat sero-citrin bogat în fibrină. 

În forma ulcerocozeoasă se găsesc mase de cazeum, înconjurate de tesut fibros, mem- 
brane, bride, infiltrați, ganglioni limfatici măriți (unii cazeificaţi), ulceraţii, fistule, supu- 
rații; ansele intestinale pot fi aglutinate. 

În forma fibroasă, fibrina se vascularizează și este înlocuită cu tesut colagen; fibros, 
provocând bride, âderenţe peritoneale, care pot determina compresiuni de organe, ocluzii 
sau subocluzii. 

Simptomatologie: aspectele clinice ale peritonitelor bacilare sunt variate în funcție de 
evoluția lor (acute, subacute, cronice), de forma anatomică (ascitică, ulcerocazeoasă, 
fibroadezivă) şi de localizare (generalizată, localizată). 


8.1.2.1.1. Peritonita tuberculoasă acută 


Poate să apară în cadrul unei granulii, al unei poliserozite sau poate fi solitară. Feno- 
menele generale sunt: stare generală alterată, febră ridicată şi neregulată, adinamie, cefa- 
lee, transpiraţii. Fenomenele locale se manifestă prin dureri abdominale difuze, meteo- 
rism, ascită discretă şi, de multe ori îmbracă aspectul unui abdomen acut. O anamneză 
atentă va evidenția existența semnelor de impregnaţie bacilară cu câteva săptămâni mai 
înainte: scădere ponderală, oboseală, indispoziţie, inapetenţă, transpiraţii, ascensiuni fe- 
brile. Formele acute pot fi uneori localizate: pericecoapendicular sau perihepatic, cu al- 
terarea stării generale. 


3.1.2.1.2. Peritonita tuberculoasă subacută 


Se manifestă de obicei cu tabloul clinic al pleuroperitonitei (sindromul Fernet- 
Boulland, iar când se asociază şi o mediastinită - sindromul Hutinel). La început apar 
semnele de impregnație tuberculoasă; mai târziu apar semenele peritonitei şi ale pleure- 
ziei unilaterale sau bilaterale. Abdomenul se mărește, devine sensibil la palpare, apar 
semne de ascită; se pun în evidenţă şi semne de pleurezie, mai des exsudativă. Bolnavul 
este febril, starea generală puţin alterată. Lichidul obținut prin puncția pleurală sau abdo- 
minală este serocitrin, cu reacţia Rivalta pozitivă; examenul citologic arată predominanța 
limfocitelor; inocularea la cobai tuberculizează animalul; mai rar se poate găsi bacilul 
Koch pe medii de cultură speciale (Löwenstein). 


8.1.2.1.3. Peritonita tuberculoasă cronică 


Poate să îmbrace diferite aspecte: ascitică, uscată, fibrocazeoasă, adezivă. 

Forma uscilică, frecventă la fetele tinere, debutează insidios, cu febră ușoară, astenie, 
inapetenţă, slăbire, grețuri, vărsături, constipaţie, diaree; apoi în 2 - 3 săptămâni apare 
meteorismul, urmat de ascită, care devine abundentă ("abdomen de batracian”); lichidul 
este un exsudat sero-citrin, bogat în limfocite. 

Forma uscată, mai des întâlnită la copii şi la adolescenți, se manifestă prin semne de 
impregnaţie bacilară, dureri abdominale continue, colici, meteorism, sensibilitate la apă- 
sare şi la decomprimarea bruscă. 

Forma fibrocazeoasă sau-ulcerocuzeoasă apare mai des la adulţi şi este mai gravă. 
Faza prodromală este ilustrată de aceleaşi semne de impregnare tuberculoasă; apoi starea 
generală se alterează progresiv, febra este neregulată, pielea palidă, subţire şi lucioasă; 
apar dureri periombilicale, constipaţie şi diaree, abdomenul se măreşte durerile abdomi- 
nale se accentează. La nivelul abdomenului există zone de sonoritate şi zone de matitate 
("tablă de şah”), se palpează împăstări, formaţiuni tumorale neomogene ("gatouri"). 

Forma adezivă (fibroadezivă, plastică) este deseori secundară uneia din formele 
descrise anterior; apar aderenţe multiple, bride care comprimă, tracționează sau strangu- 
lează diferite organe, producând tulburări; stază, constipaţie, fenomene subocluzive, 
ocluzie intestinală. Comprimările pe nervi provoacă dureri de tip nevralgic. Abdomenul 
este excavat sau balonat, cu împăstări sau cu rezistenţe localizate sau difuze. 

Evoluţia peritonitei tuberculoase, ca şi prognosticul ej nu mai prezintă gravitatea cunos- 
cută în trecut. Datorită tuberculostaticelor şi corticoterapiei, manifestările clinice sunt mult 
atenuate, durata suferinţei este scurtă şi vindecarea se obține în aproape toate cazurile. 

Diagnosticul pozitiv se bazează pe semnele de impregnare tuberculoasă, pe semnele 
generale şi pe simptomatologia abdominală. Antecedentele personale şi colaterale, vârsta 
şi eventual existenţa altor localizări bacilare sprijină diagnosticul. Depistarea bacilului 
Koch prin însămânțări pe medii de cultură sau prin inoculare la cobai confirmă diag- 
nosticul. 

Diagnosticul diferenţial în tormele ascitice se face prin eliminarea cauzelor care duc 
la mărirea de volum a abdomenului (sarcină, chisturi ovariene etc.) şi a ascitelor cu alte 
determinări (ciroze, insuficiențe cardiace, tromboze portale). 

Profilaxia peritonitei tuberculoase este aceeaşi cu a tuberculozei în general: depis- 
tarea, izolarea şi tratarea tuberculoşilor; tratamentul prompt al bolilor anergizante; vacci- 
narea B.C.G.; asigurarea unor condiţii bune de viaţă, de locuit, de igienă; alimentaţie 
rațională. 

Tratamentul curativ este igienic, dietetic, medicamentos, cu agenți fizici şi chirurgical. 

Igienic: repausul la pat se recomandă până la reabsorbția ascitei şi în tot cursul sem- 
nelor de evolutivitate: stare generală alterată, febră, V.S.H. crescută. Activitatea va fi re- 
luată progresiv, în timp îndelungat; camera va fi acrisită permanent, cura climaterică este 
indicată. | 

Dieta în fazele acute (febra) constă în alimentaţie uşoară; ulterior, un regim bine echi- 
librat caloric (3 500 cal.), bogat în proteine. 

Tratamentul etiologic prevede chimioterapia şi antibioterapia tuberculostatică. 
Streptomicina, Izoniazida (H.I.N.) şi PAS sunt medicamente de bază. Se asociază 2 - 
tuberculostatice. În cazuri de rezistenţă la acest tratament se mai pot folosi şi alte tuber- 
culostatice: Rifampicină, Tebemicină, irai Nizotin (Amidazin), Viomicină, Tiocar- 
lid, Etambutol. 

Tratamentul patogenic se realizează prin administrarea cortizonicelor în doze anti- 
inflamatorii: Prednison 40 - 60 mg/zi, scăzând progresiv până la 15 - 20 mg/zi, doză care 
se menține încă 10 - 15 zile după resorbția exsudatului sau după trecerea episodului 
evolutiv. 

Tratamentul simptomatic şi adjuvant se face cu analgezice, antiemetice, laxative în 
caz de constipatie, pansamente în caz de diaree; vitaminele C, A, D, complex B, calciu, 
anabolizante: Naposim, Clortestosteron (Steranabol), Madiol, Nerobolil. 

Fizioterapia se recomandă numai în absența leziunilor pulmonare. Se folosesc helio- 
terapia (la mare, la munte şi chiar la câmpie) şi actinoterapia locală abdominală, în doze 
progresive. 

Tratamentul chirurgical are o indicație de necesitate în formele cu ocluzie sau fistule. 


9. BOLILE APARATULUI URINAR 


9.1. NOȚIUNI DE ANATOMIE 


Aparatul urinar este alcătuit din cei doi rinichi şi din căile evacuatoare ale urinii: 
calice, bazinele, uretere, vezica urinară şi uretra. Rinichii, organele secretoare ale urinii, 
au formă de bob de fasole şi sunt situaţi de o parte şi de alta a coloanei lombare. Fiecare 
rinichi, înconjurat de un strat celuloadipos şi învelit de o capsulă fibroasă inextensibilă, 
este situat în loja renală. 

Rinichii au o margine externă convexă, o margine internă concavă şi doi poli: unul 
superior şi altul inferior. Pe partea concavă se află hilul renal, alcătuit din artera şi vena 
renală, limtaticele nervii, joncțiunea ureterobazinetală. Rinichiul drept este ceva mai jos 
situat decât cel stâng. Loja renală este limitată în sus de diafragm, în spate de ultimele 
două coaste şi dedesubtul lor de muşchii şi aponevrozele lombare, iar înainte, de visce- 
rele abdominale. În jos, loja renală este deschisă (de aici, uşurinţa cu care se produce 
ptoza renală). Situarea lombo-abdominală a rinichiului explică de ce durerile renale pot fi 
resimţite lombar, abdominal sau pelvian, de ce tumorile renale se evidenţiază ca o masă 
abdominală şi de ce flegmoanele perinefretice cu evoluție superioară îmbracă simpto- 
matologie toracică. Unitatea anatomică şi fiziologică a rinichiului este nefronul, alcătuit 
din glomerul (polul vascular) şi tubul urinifer (polul urinar). Numărul nefronilor din cei 
doi rinichi se evaluează la 2 milioane. Glomerulul - primul element al nefronului - este 
alcătuit dintr-un ghem de capilare care rezultă din ramificaţiile unei arteriole aferente, 
provenită din artera renală. Capilarele se reunesc apoi şi formează o arteriolă eferentă, 
care se capilarizează din nou în jurul primei porțiuni a tubului urinifer. 

Tubul urinifer - al doilea element al nefronului - se prezintă sub forma unui canal 
lung, de 50 mm, format din următoarele segmente: capsula Bowman, tubul contort proxi- 
mal, ansa Henle, tubul contort distal şi tubii colectori. Capsula Bowman are forma unei 
cupe care înconjură glomerulul şi este alcătuit din două foiţe. Capsula Bowman, împre- 
ună cu glomerulul pe care-l conţine, poartă numele de corpuscul Malpighi. Din tubii 
contorti distali, prin canalele colectoare şi canalele comune care se deschid în papilele 
renale, urina formată trece în calice şi de aici în bazinet. Legătura bazinetelor cu vezica 
urinară - organ dotat cu o musculatură puternică şi situat în pelvis, înapoia pubisului - 
este realizată prin cle două uretere. Traiectul abdomino-pelvian al ureterelor explică posi- 
bilitatea compresiunii acestora de către fibroame, chisturi ovariene sau cancere rectosig- 
moidiene. Uretra - canalul excretor al vezicii - are la femeie un traiect foarte scurt, spre 
deosebire de bărbat, la care traiectul este lung şi traversează prostata, de unde posibi- 
litatea compresiunii uretrale de către un adenom sau cancer de prostată, cu răsunet asupra 
întregului arbore urinar. 


9.2. NOȚIUNI DE FIZIOLOGIE 


Rinichiul este un organ de importanţă vitală şi are numeroase funcţii, dintre care 
funcţia principală constă în formarea urinii. Prin aceasta se asigură epurarea (curățirea) 

organismului se substanţe toxice. Formarea urinii se datoreşte unui mecanism complex. 
de filtrare la nivelul glomerulilor şi de reabsorbţie şi secreție la nivelul tubilor. Prin 
filtrarea glomerulară se formează urina primitivă (150 | urină primitivă/24 de ore, din 
filtrarea a 1 500 1 plasmă). Urina primitivă (filtratul glomerular) are compoziţia plasmei, 
dar fără proteine, lipide şi elemente figurate. Conţine deci apă, glucoză, uree, acid uric şi 
toți electroliţii sângelui. 

În faza următoare, la nivelul tubilor, care reabsorb cea mai mare parte a filtratului 
glomerular, se formează urina definitivă. Totuşi la acest nivel se face o selectare: tubii 
reabsorb total sau în mare cantitate substanţele utile şi în cantitate mică, pe cele toxice. 
Substanțele utile sunt substanțe cu prag, care sunt eliminate prin urină numai când 
concentrația lor sanguină a depăşit limitele fiziologice (apa, glucoza, NaCl, bicarbonaţii 
etc.). Substantele toxice sunt substanțe fără prag, eliminarea lor urinară făcându-se 
imediat ce apar în sânge. 

Apa este reabsorbită în proporţie de 99%, glucoza în întregime (cu condiţia ca în 
sânge să existe mai puţin de 1,60 g glucoză %o); sărurile şi în particular clorura de sodiu, 
în proporție variabilă (98 - 99%). Substanțele toxice nu sunt reabsorbite decât în pro- 
porție mult mai mică (33%, uree 75% acid uric). În afara procesului de reabsorbție, 
rinichiul are şi proprietăţi secretorii, putând elimina şi chiar secreta unele substanţe, ca 
amoniacul, cu rol foarte important în echilibrul acido-bazic. Deci, procesul de formare a 
urinii cuprinde o fază glomerulară, în care prin filtrare se formează urina definitivă şi o 
fază tubulară, în care prin reabsorbţie şi secreție se formează urina definitivă. Caracterul 
de urină definitivă este dobândit de tubii distali prin procesul de concentrare, sub influ- 
ența hormonului retrohipofizar. După cantitatea de apă pe care o are la dispoziţie, rini- 
chiul elimină unele substanţe într-o cantitate mai mare sau mai mică de apă, rezultând o 
urină cu densitate variabilă. Urina formată permanent - diureza (1,5 - 2,5 ml/min.) - se 
depozitează în vezica urinară, de unde când se acumulează o anumită cantitate (250 - 300 
ml), se declanşează reflex micțiunea - deschiderea sfincterului vezical şi golirea vezicii. 
Micţiunea este un act conştient, deschiderea şi închiderea sfincterului vezical putând fi 
comandate voluntar. În afară de funcţia exeretorie (formarea şi eliminarea urinii), rini- 
chiul are un rol predominant în menţinerea echilibrului acido-bazic, prin eliminarea de 
acizi şi cruţarea bazelor, menţinând pH-ul la cca 7,35. Rinichii mai asigură constanța pre- 
siunii osmotice a plasmei eliminând sau reținând, după caz, apa şi diferiți electroliți. 
Secretă unele substanţe ca renina, cu rol în menţinerea constantă a tensiunii arteriale, eli- 
mină unele medicamente, substanţe toxice etc. În concluzie, rinichii îndeplinesc la orga- 
nism trei funcţii de bază: funcția de epuraţie sanguină, funcţia de menţinere a 
echilibrului osmotic şi funcția de menţinere a echilibrului acido-bazic. Alterarea acestor 
funcţii conduce la apariţia sindromului de insuficiență renală, urmată uncori de instalarea 
comei uremice. 


9.3. NOȚIUNI DE SEMIOLOGIE 


9.3.1. ANAMNEZA 


Numeroşi agenţi toxici, infecţioşi sau alergici pot afecta rinichiul, deteriorându-i 
funcțiile. lată de ce anamneza ocupă un rol important în patologia renală, evidențiind 
diferiţi factori şi agenţi care pot favoriza sau produce leziuni renale. Oboseala şi subali- 
mentația, frigul şi umiditatea favorizează adesea diferite boli renale. Șocul şi trauma- 

tismele cu zdrobiri de ţesuturi pot realiza chiar grave leziuni renale, în special tubulare. 
Unele substanţe toxice (plumbul, fosforul, mercurul) sau medicamente (sulfamidele, 
penicilinele), prin mecanisme toxice sau toxico-alergice, pot acționa asupra întregului 
nefron, cu precădere asupra tubilor, realizând tubulonefroze grave. Graviditatea favori- 
zează infecţii urinare sau poate chiar duce la apariţia "nefropatiei de sarcină”. Bolile altor 
aparate sau organe au deseori un răsunet renal. De exemplu, endocardita lentă, hiperten- 
siunea arterială şi ateroscleroza interesează frecvent şi rinichiul. Adenomul de prostată, 
stricturile uretrale, litiaza renouretrală favorizează staza şi infecția renală. Dar cel mai 
însemnat rol în etiologia bolilor renale bilaterale îl au infecția streptococică a căilor ae- 
riene superioare şi infecția de focar. lată de ce diagnosticul şi tratamentul corect al 
anginelor şi amigdalitelor, al granuloamelor dentare, al reumatismului acut, al sinuzitelor 
etc., nu constă numai în suprimarea unor suferințe, ci şi în prevenirea unor boli grave şi 
adeseori irecuperabile (glomerulonefrita acută etc.). 


9.3.2. SIMPTOME FUNCȚIONALE 


Cele mai revelatoare simptome funcționale pentru afectarea aparatului renal sunt: 
durerea, tulburările de micțiune, tulburările în emisiunea urinii, piuria şi hematuria. 

Durerea (fig. 60) în regiunea lombară, apărută spontan, cu sediul unilateral sau bila- 
teral, reprezintă deseori simptomul de debut al unei afecțiuni renale. 


Fig. 60 - Sediul şi iradierea durerii în colica nefretică (a) şi în colica hepatică (b) 


(după Baricty) 


i 


Dacă durerea iradiază spre partea antero-inferioară a abdomenului, urmând traiectul 
ureterului, spre regiunile genitale externe şi coapsa internă respectivă, supoziţia capătă şi 
mai mult temei. 

- Durerea lomabră, spontană, unilaterală, de intensitate redusă (surdă), sugerează o 
ptoză renală, litiază renală latentă, o pielonefrită, o tuberculoză sau cancer renal. 

- Durerea lombară bilaterală, cu caracter surd sau de tracţiune, apare în glome- 
rulonefritele acute şi cronice, în sclerozele renale etc.  , ; 

- Când durerea atinge o mare intensitate, este unilaterală şi apare în crize paroxistice 
şi când debutează în regiunea lombară şi iradiază pe traiectul ureterului spre fosa iliacă, 
regiunea inghinală, organele genitale şi faţa internă a coapsei respective poartă denumi- 
rea de colică renală sau nefretică. Durerea este atroce, permanentă, cu intensificări paro- 
xistice şi are caracter de sfâşiere, arsură, înțepătură sau greutate. Bolnavul este agitat, 
caută - fără să reuşească - o poziţie de uşurare, are senzaţii imperioase de micţiune, dar 
nu reuşeşte să urineze decât câteva picături de urină concentrată, conținând adesea sânge. 
Durerea poate difuza şi în regiunea lombară opusă. În timpul colicii pot apărea şi alte 
semne urinare (polakiurie, oligurie, tenesme vezicale) sau tulburări gastrointestinale 
reflexe (preţuri, vărsături, meteorism, constipație). Uneori, colica apare fără o cauză anu- 
me, alteori este provocată de zdruncinături, abuzuri alimentare etc. Poate fi precedată de 
dureri lombare vagi, arsuri la micțiune sau hematurie, dar de obicei apare brutal, fără pro- 
droame și: durează ore sau zile. Apare în litiaza renală (calcul care pătrunde în ureter), 
mai rar în hidronefroză, în cancerul sau tuberculoza renală. 

Tulburări în emisiunea urinii: polakiurie, disurie, nicturie, retanție de urină şi incon- 
tinenţă. Prin polukiurie se înțelege creşterea frecvenței micţiunilor, iar prin disurie, difi- 
cultatea sau durerea la micţiune. Aceste tulburări apar de obicei împreună. La bărbaţi, 
îndeosebi peste 60 de ani, prima cauză care trebuie cercetată este adenomul de prostată. 
Cistita este însă cea mai frecventă cauză. Tuberculoza este de asemenea deseori o cauză a 
cistitei; la fel şi stricturile uretrale. 

Nicturia desemnează situaţia în care bolnavul este obligat să se scoale noaptea pentru 
a urina. Normal, în timpul somnului nu apare necesitatea de a urina. Nicturia poate fi 
secundară afecțiunilor care provoacă disuria, polakiuria şi poliuria, dar adeseori este un 
semn de insuficiență cardiacă sau scleroză renală. 

Retenţia de urină - adică imposibilitatea bolnavului de a-şi goli vezica - poate fi com- 
pletă, în care caz se produce distensia vezicii, care poate ajunge până la ombilic, bombând 
în hipogastru (glob vezical). Retenţia este incompletă, când bolnavul, deşi urinează, nu-şi 
poate goli complet conţinutul vezical, care se poate infecta rapid. Retenţia de urină apare în 
tumori ale prostatei, calculi sau stricturi uretrale şi unele leziuni ale sistemului nervos, tabes, 
hemoragie cerebrală, paralizie generală, stări comatoase etc. Incontinența de urină este 
emisia involuntară de urină. Apare în special la copii. La adulți poate apărea în leziuni ale 

“vezicii urinare, ale sistemului nervos central sau ale măduvei spinării. 

Tulburările diurezei sunt tulburări ale volumului urinii. Poliuria este creşterea 
cantităţii de urină peste 2 1/24 de ore. Deoarece 88% din apa filtrată la nivelul glomeru- 
lului este reabsorbită de tubi, se înțelege că modificarea relativ slabă a acestei reabsorbţii 
provoacă o creştere impoitantă a volumului urinii. Se întâlneşte în stări fiziologice 
(absorbție exagerată de lichide), în diabetul insipid sau zaharat, în insuficiența cardiacă, 
în timpul regresiunii edemelor, când mari cantităţi de apă şi sodiu sunt eliminate, la sfâr- 
şitul unor boli febrile (pneumonie, febră tifoidă etc.) şi în bolile renale cronice, în stadiul 
de insuficiență renală. În insuficienţa renală, poliuria este datorită, probabil, unui meca- 
nism compensator, care permite eliminarea substanțelor toxice cu un volum mai mare de 
apă din cauza pierderii funcţiei de concentrare a tubilor. Oliguria înseamnă scăderea can- 
tității de urină. Apare după reducerea ingestiei de apă, transpiraţii abundente, febră, 
pierderi mari de lichide prin diaree sau vărsături. Oliguria patologică apare fie prin scă- 
derea filtratului glomerular, în insuficienţa cardiacă, în colopsul vascular, în colici renale, 

glomerulonefrite acute .sau cronice, seleroze renale, fie prin creşterea reabsorbției 
tubulare: nefopatii tubulare (nefroza mercurială). Anuria este suprimarea secreției uri- 
nare. Nu trebuie confundată cu retenţia de urină, în care sondajul vezical permite extra- 
gerea urinii. Apare în general datorită aceloraşi factori care produc oliguria, dar are o 
semnificație mai gravă. 

Hematuria: termen care defineşte prezența sângelui în urină, care dobândeşte o culoa- 
re roşie-deschisă sau închisă. Numai hematouria macroscopică este un simptom functio- 
nal urinar, deoarece există şi hematurii decelabile numai prin metode de laborator (hema- 
turii microscopice). 

Proveniența hematuriei se stabileşte prin proba celor trei pahare (fig. 61). Bolnavul 
urinează succesiv în trei pahare conice: câteva picături în primul pahar, partea cea mai 
abundentă a micţiunii în al doilea pahar şi ultimele picături în al treilea. Dacă hematuria 
apare numai în primul pahar (inițială) înseamnă că este de origine uretrală, dacă apare 
numai în ultimul (terminală) este vezicală, iar dacă apare în toate cele trei pahare (fotală) 
este de origine renală. În fapt, această distincţie este sechematică, deoarece orice hema- 
turie abundentă este totală. Hematuria poate fi deci de natură renală (litiază, tuberculoză, 
cancer, glomerulonefrite), veziculă (litiază, tumori, tuberculoză), prostatică (adenom, 
cancer), uretrală (uretrite, traumatisme) sau generală (sindroame hemoragice etc.). 


FHematune totală 
(renală) 


Hematurie terminală 
(umicală ) 


Hematurie inijialä 
(uretrald ) 


Fig. 61 - Proba celor trei pahare (după Martinet) 


Piuriu - adică prezenţa puroiului în urină - se traduce macroscopic printr-un aspect 
tulbure al urinilor, dar nu poate fi afirmată decât prin examenul microscopic, care eviden- 
țiază prezența unor leucocite polinuceleare mai mult sau mai puţin alterate. Piuria este 
totdeauna datotită unei leziuni a aparatului urinar. Şi aici se poate recurge la proba celor 
trei pahare pentru a preciza originea piuriei. 


9.3.3. SEMNE FIZICE 


Examenul obiectiv al aparatului urinar se face în ordinea clasică. 

Inspecţia generală oferă importante date diagnostice. De exemplu, poziţia "în cocoș 
de puşcă" (în decubit lateral de partea bolnavă) este luată de bolnavii cu colică nefritică, 
pentru uşurarea durerii. Paloarea tegumentelor se întâlneşte la bolnavii cu insuficiență 
renală cronică (uremie). Dar semnul cel mai important este edemul, care traduce o hiper- 

hidratare extracelulară. Uneori este discret (decelabil numai prin creşterea bolnavului în 

greutate), alteori considerabil, antrenând infiltraţia țesutului celular subcutanat din întreg 

organismul, cu colecţii lichidiene în toate seroasele (pleură, pericard, pefitoneu). Aceasta 

este edemul generalizat sau anasarea. Edemul renal este alb, nedureros, moale (păstrând 

amprenta degetului la apăsare), cu pielea lucioasă. Debutează la pleoape, faţă şi maleole, 

la început vizibil numai dimineața, pentru ca în restul zile să nu se mai observe. Cu 

timpul, cuprinde faţa dorsală a mâinilor. La bolnavii care stau la pat ocupă părţile 

declive: regiunea lombosacrată şi faţa internă a coapselor. Se spune în general că ede-: 
mele renale şi hepatice sunt moi, în timp ce edemele cardiace sunt ferme. În realitate, 

edemele de apariţie recentă sunt toate mai mult sau mai puţin moi, dar cu timpul indife- 

rent de etiologie, devin ferme şi dureroase. Într-un stadiu tardiv, edemul renal se genera- 

lizează, interesând şi seroasele (anasarcă) şi uneori şi viscerale. Edemul renal apare în 

plomerulonefrita acută şi cronică şi în sindroamele nefrotice, fiind datorate retenţiei 

exagerate de sodiu şi apă prin diminuarea filtrării. glomerulare şi creşterea reabsorbției 

tubulare. În sindroamele nefrotice scăderea proteinelor plasmatice joacă un rol foarte 

important. Edemele renale trebuie deosebite de celelalte edeme. Edemele cardiace apar 

întotdeauna în părțile declive, la început sunt intermitente (dispar la repaus), apoi perma- ' 
nente. Sunt simetrice şi ințial moi, albe sau violacee, iar mai târziu ferme, dure, uneori 

dureroase. Se datoresc retenţiei de sodiu şi apă, creşterii presiunii hidrostatice şi permea- 

bilităţii capilare. Semnele cardiopatiei de bază şi ale insuficienţei cardiace precizează 

diagnosticul. Edemele hepatice sunt asemănătoare edemelor renale şi cardiace. Diagnos- 

ticul se, impune în prezența unei afecţiuni hepatice evidente (ciroză). Alteori, edemul. 
poate fi prima manifestare a unei hepatite. De aici, obligaţia ca în faţa unui bolnav care 

nu prezintă nici insuficienţă cardiacă, nici o afecțiune renală, să se cauteroripinea hepa- 

tică a edemului, nu numai prin mijloace clinice, dar şi de laborator. La aceşti bolnavi, 

edemele se datoresc retenţiei de sodiu, scăderii proteinelor plasmatice, creşterii permea- 

bilității capilare. 

Edemele de carență apar în perioadele de restricţii alimentare şi sunt provocate de 
scăderea proteinelor plasmatice. 

„ Bdemele alergice apar prin creşterea permeabilităţii capilare, sunt trecătoare şi nedu- 
reroase şi se întâlnesc în boala serului, urticarie, edemul Quincke. 

Edemele mai pot apărea în tulburări venoase (tromboflebite şi varice) în inflamații şi 
în obstrucții limfatice. 

Inspecţia locală poate constata bombarea regiunii lombare în tumori renale şi hidro- 
nefroză sau bombarea regiunii suprapubiene în caz de retenţie de urină cu glob vezical. 
Informaţii importante se obţin prin palpare, prin ăceastă manevră putându-se aprecia 
ptoza renală (coborârea rinichiului - mai frecvent dreptul - care poate ajunge cu polul 
interior până în fosa iliacă), creşterea volumului rinichiului (cancer renal, rinichi, poli- 
chistic, hidronefroză) şi prezența punctelor dureroase. O manevră prețioasă este percu- 
tarea regiunilor lombare cu vârful degetelor sau cu marginea cubitală a mâinii (semnul 
CGiordano-Pasternaţki), care declanşează dureri vii în caz de litiază renală, pilornefiite, 
glomerulonefrită acută. 

Dintre celelalte aparate şi sisteme, examenul aparatului cardiovascular este deosebit 
de preţios, pe de o parte datorită interesării rinichiului în numeroase afecţiuni cardiovas- 
culare (endocardită lentă, hipertensiune arterială), pe de altă parte datorită interesării 
cordului în unele boli renale (glomerulonefrite). Un examen indispensabil în bolile renale 
este tuşeul rectal. Acesta permite depistarea unui obstacol în micul bazin: la bărbat, pros- 
tata; la femeie o tumoare pelviană; la ambele sexe, un calcul inclavat în partea terminală 
a unui ureter. 

9.3.4. EXAMENE COMPLEMENTARE 


Examenul urinii este un gest medical elementar, care permite adesea stabilirea diag- 
nosticului. Valoarea acestui examen este adeseori compromisă din cauza unor erori 
tehnice privind prelevarea şi conservarea urinii. lată de ce asistenta medicală trebuie să 
cunoască bine tehnica. Recoltarea trebuie să înceapă la orele 8 dimineaţa; prima micțiune 
se aruncă, celelalte se colectează într-un vas curat, acoperit şi păstrat la rece. Ultima urină 
trebuie emisă în ziua următoare, tot la 8 dimineața, fiind colectată într-un vas separat. 
Pentru examenul sumar de urină se recoltează prima urină de dimineaţă şi se aduce la 
laborator într-un vas curat. La femei este necesară o prealabilă toaletă valvovaginală şi 
prima urină se aruncă. În mod curent nu se fac examene de urină în timpul fluxului 
menstrual. Pentru a împiedica procesele de fermentație, se pun în vasul de colectare 
câteva picături de timol. Urina este o'soluţie apoasă de substanțe organice (uree, acid 
uric, creatinină etc.) şi substanţe anorganice (cloruri, sodiu, potasiu, calciu etc.). Volumul 
urinii în 24 de ore atinge în medie 1 500 ml, putând varia în raport cu lichidele ingerate şi 
cu pierderile de apă pe alte căi (diaree, vărsături, transpiraţii). În stare normală, urina este 
limpede, transparentă, colorată în galben deschis până la galben-roşcat. Poate deveni 
tulbure când conţine puroi, sânge, mucus, albumină său în cazul eliminării sporite de 
săruri (acid uric, uraţi, fosfaţi). Culoarea devine de un roşu-intens în hematurii sau hemo- 
elobinurii şi de un brun-închis în ictere. În insuficiența renală cronică, urinile sunt clare şi 
decolorate, chiar dacă există oligurie. Mirosul urinilor normale este fad sau uşor aro- 
matic. În diabet au un miros de mere acre; în infecții cu germeni microbieini anaerobi, 
putrid; în pielonefrita colibaciliară şi staza urinară, amoniacal. Normal, reacția este acidă, 
pH-ul variind între 5,8 şi 7,8, iar densitatea spontană a urinii variază între 1015 - 1022, 
limitele maxime situându-se între 1001 - 1035. 

Cu cât volumul urinii este mai mic (oligurie), cu atât densitatea este mai mare şi 
invers, cu cât volumul este mai mare (poliurie), cu atât densitatea este mai mică. În bolile 
renale care alterează funcțiile renale, densitatea scade. În glomerulonefiita cronică, în 
pielonefrita cronică şi în fazele finale ale unor boli renale însoţite de seleroză renală, den- 
sitatea urinii se fixează în mai multe eşantioane în jurul a 1010 (densitate asemănătoare 
plasmei) sau este inferioară acestei cifre. 

Fixarea densităţii la 1010 se numeşte izosfenarrie. O stare premergătoare este hiposte- 
nuria - scăderea densităţii faţă de normal -, caracterizată prin pierderea funcţiei de con- 
centrare. În stare normală, urinile nu conţin albumină, puroi, glucoză, pigmenţi biliari. 
Proteinuria (albuminuria) înseamnă prezenţa proteinelor în urină şi se întâlneşte în glo- 
merulonefrite, sindroame nefrotice, infecţii pielorenale, tuberculoza renală. De obicei, 
proteinuria este de |, - 5 g/l, dar uneori (diferite nefroze) poate ajunge la sau depăşi 40 g/l. 
Se pune în evidenţă fierbând urina, acidifiată în prealabil cu acid acetic, sau prin reacţii 
speciale (cu acid azotic sau acid sulfosalicilic). În caz de proteinurie apare fie un 
precipitat, fie un disc alburiu. Mai recent se foloseşte proba rapidă cu o hârtie-test 
impregnată cu un indicator, care în contact cu proteinele din urină, îşi schimbă culoarea. . 
Pentru dozarea proteinelor din urină se întrebuințează în mod curent albuminometrul 
Esbach. Glicozuria - adică prezenţa glucozei în urină - este semn clasic al diabetului 
zaharat, şi apare când glucoza din sânge atinge 1,40 - 1,80% (hiperglicemie), depăşind 
capacitatea de reabsorbţie a glucozei în tubii uriniferi. Se pune în evidență cu ajutorul 
licorii Fehling sau folosind o hârtie-test, impregnată cu un indicator. 

În afara proteinelor şi a glucozei, în urină pot apărea şi alte elemente patologice: aceronă 
(diabet zaharat cu acidoză), lipide (nefroză lipoidică), pigmenţi şi săruri biliare (icter 
mecanic, hemoglobină (malarie gravă, transfuzii incompatibile, intoxicații cu ciuperci). 

Examenul urinii trebuie completat cu studiul sedimentului urinar la microscop. În 
acest scop, după centrifugarea urinii într-o eprubetă specială, se examinează la micro- 
scop, între lamă şi lamelă, o picătură din depozitul format. În stare normală, sedimentul 
conţine pe un câmp microscopic 1 - 2 hematii, 1 - 2 leucocite şi rare celule epiteliale. În 
stare patologică pot apărea numeroase hematii, leucocite, cilindri, cristale. 

Hematuria poate fi macroscopică, dacă se recunoaşte cu ochiul liber, sau microsco- 
pică. 

Numărătoarea hematiilor, leucocitelor şi a celulelor epiteliale se face după metoda 
Addis, care raportează numărul elementelor la timp, sau după metoda Stanssfeld, care 
raportează elementele la volum (un milimetru cub). Leucocitele au valoare în sediment 
când sunt în număr mare, căci indică o inflamație la nivelul aparatului urinar (nefropatii, 
pielonefrite etc.). Ele sunt foarte numeroase în caz de piurie (pielonefrite, pielite, cistite, 
tuberculoză renală). În pielonefiita cronică apar leucocite alterate (mărire de volum, cu 
granulații specifice), numite celule Sternheimer. Celulele epiteliale au semnificaţie 
patologică tot când sunt numeroase. Celulele epiteliale cu incluzii birefringente (esteri de 
colesterol) sunt patognomonice pentru sindromul nefrotic. Cilindrii urinari sunt elemente 
de formă cilindrică, formate în interiorul tubilor renali. Se disting cilindri hia/lini, alcătuiți 
din albumină coagulată, cilindri granuloşi, formaţi din elemente celulare degenerate şi 
albumină coagulată, cilindri epiteliali, rezultați din descuamarea celulelor tubilor uri- 
niferi, cilindri hematici (hematii), leucocitari (leucocite) etc. Semnificaţia cea mai gravă 
o are prezenţa cilindrilor epiteliali şi a celor granuloşi. Cilindrii hialini, hematici şi leuco- 
citari au aceeaşi semnificaţie ca proteinuria, hematuria şi leucocituria. Cristalele repre- 
zintă eliminarea diferitelor săruri prin urină (cristale de acid uric, uraţi, fosfaţi, oxalaţi). 

Pentru examene bacteriologice, urina se recoltează prin urocultură. În acest scop se 
face toaleta glandului cu apă şi săpun, apoi se dezinfectează cu un tampon cu alcool şi se 
şterge marginea meatului. (La femei, se recoltează după o prealabilă toaletă a vulvei). Se 
recoltează într-o eprubetă sterilă, după eliminarea primului jet de urină. 

La a doua micțiune, urina se recoltează din zbor, din mijlocul jetului urinar, direct în 
vasul steril cu gura largă. Recoltarea prin puncţie suprapubiană este ideală, dar rămâne o 
metodă de excepţie. Recoltarea prin sondaj vezical este periculoasă, fiind una dintre cele 
mai frecvente cauze de infecție urinară. 

Pentru cercetarea bacilului Koch se strânge urina din 24 de ore într-un vas curat şi se 
procedează fie la examenul frotiului obținut din sediment şi colorat cu reactivul Ziehl- 
Neelsen, fie la cultura pe medii speciale. Adeseori, pentru precizarea diganosticului este 
necesară inocularea la cobai. 


9.3.5. EXPLORĂRI FUNCȚIONALE 


Rinichiul este un organ de importanţă vitală, intervenind prin funcţiile sale în menţi- 
nerea homeostazei organismului. Datorită mecanismelor compensatoare de care dispune, 
leziunile renale nu se exteriorizează însă totdeauna clinic. Explorările funcţionale renale 
au rol să evidenţieze eceste leziuni în stadiile iniţiale. În practică se folosesc probe care 
explorează diferite mecanisme funcționale izolate şi probe care explorează funcția renală 
în ansamblul ci. i 

Explorarea separată a diferitelor mecanisme fiincționale (utilizează fie probe de 
clearance, fie proba de diluţie şi concentrare). 

Cleurance-ul sau coeficientul de epuraţie plasmatică al unei substanţe este cantitatea 
de plasmă în mililitri care, trecând prin rinichi, este curățată de această substanţă într-un 

minut. Prin această metodă se pot studia, separat filtrarea glomerulară, fluxul plasmatic 
renal, reabsorbția sau secreția tubulară. Filtratul glomerular se cercetează cu ajutorul unor 
substanţe (inulină, manitol, creatinină), eliminate numai prin filtrare glomerulară, fără a fi 
nici reabsorbite, nici secretate de tubi. Valoarea cleareance-ului acestor substanţe expri- 
mă valoarea filtratului glomerular, fiind de cca. 130 ml/min, ceea ce revine la aproxi- 
mativ 180 1 plasmă filtrată/24 de ore. În practică se foloseşte clearance-ul creatininei, 
determinarea șa fiind mai simplă. Scăderea sub 70 ml/min. indică o insuficiență renală 
uşoară. Scăderea sub 30 ml/min. înseamnă o insuficiență renală gravă. În general, scade 
în glomerulonefrite acute şi cronice, deci în leziunile glomerulare. 

Fluxul plasmatic renal este cantitatea de plasmă sanguină, exprimată în mililitru pe 
minut, care irigă parenchimul renal. Se utilizează substanţe ca acidul paraaminohipuric 
sau diiodrastul, care sunt complet eliminate din plasmă, în cursul unei singure treceri prin 
rinichi. Clearence-ul acestor substanțe este de 600 - 700 ml/min. Scade în şoc, insu- 
ficiența ‘cardiacă, glomerulonefrite cronice, scleroze renale. Reabsorbţia tubulară se 
cercetează cu ajutorul substanţelor reabsorbite la nivelul tubilor. În mod obişnuit se folo- 
seşte glucoza, valorile normale fiind de 250 - 400 ml/min. Scade în tubulonefroze şi creş- 
te în glomerulonefroze. 

Explorarea mecanismelor de diluţie şi concentraţie se realizează în mod obişnuit cu 
ajutorul probei de diluţie şi concentrație, imaginată de Volhard. Funcţia de concentrare 
(economisirea apei) şi de diluţie (economisirea electroliților) se desfăşoară la nivelul 
tubilor şi a canalelor colectoare. Se explorează deci funcția tubulară. Proba de diluţie se 
începe dimineața pe nemâncate. La ora 7 bolnavul îşi goleşte vezica, apoi până la ora 
7,30 ingeră 1,5 | ceai. De la 8 la 12 din jumătate în jumătate de oră, bolnavul stă în 
repaus la pat şi urinează, în borcane diferite. La fiecare emisie se măsoară cantitatea şi 
densitatea urinii. Normal, în primele 2 ore se elimină jumătate din lichidul ingerat (750 
ml), iar restul în următoarele 2 ore. Densitatea urinii trebuie să scadă la 1 001 - 1 003. 
Proba de concentraţie se practică în continuare. La dejun şi seara se prescrie bolnavului 
un regim uscat: carne, ouă, brânză, pâine prăjită, şuncă. Urina se recoltează la fiecare 4 
ore (la orele 16 - 20 - 24 - 4 - 8), în borcane separate. În mod normal, densitatea 
depăşeşte 1 028, putând urca până la 1035. Densitatea sub 1 025 indică semne de insu- 
ficiență renală moderată (hipostenurie). Când densitatea nu depăşeşte 1 010 - 1 011 (izos- 
tenurie), insuficienţa renale este gravă. 

Proba de concentraţie este mult mai utilă decât proba de diluție, deoarece este mai 
putin influențată de factori extrarenali, iar funcţia de concentraţie este mai precoce 
alterată în cursul leziunilor renale. În insuficiența renală compensată, capacitatea. de 
concentrare este mult mai scăzută, în timp ce capacitatea de dilutiţie rămâne normală. În 
insuficienţa renală gravă decompensată, şi diluţia şi concentraţia sunt pierdute. Proba de 
diluţie este contraindicată în caz de insuficienţă cardiacă, hipertensiune severă etc. 

Proba de concentraţie trebuie evitată în insuficiențele renale avansate, cu hiperazo- 
temie sau edeme. 

Proba Gurevici este o variantă a probei Volhard, interpretarea fiind identică. Se începe 
cu proba de concentraţie şi se continuă cu cea de diluţie, administrându-se însă numai 600 
ml apă. Proba Zimniţki se recomandă bolnavilor ambulatori şi constă în măsurarea densității 
şi a volumului urinii din 8 prize separate de urină, recoltate timp de 24 de ore, la fiecare 3 
ore, bolnavul primind în ziua recoltării o cantitate de apă şi o alimentaţie obișnuită. În 
condiții normale apar mari variaţii de densitate, depăşind unele eşantioane 1 025 - 1 030. În 
afecțiunile renale, valorile sunt foarte apropiate şi nu depăşesc 1 018 - 1 025. 

Explorarea globală a funcţiilor renale se face cercetând substanţele azotate, funcția 
de osmoreglare, echilibrul acido-bazic, funcţie de eliminare a coloranților. Aceste probe 

devin de obicei patologice când apare o insuficienţă a mai multor funcţii renale sau chiar 
globală, prin progresarea leziunilor. 

- Retenţia substanţelor azotate în sânge apare în majoritatea bolilor renale. 

Valorile normale de acid uric sunt de 0,03 - 0,05%. Deci, hiperuricemia precoce este 
un semn de alarmă. Dar acidul uric creşte şi în unele afecţiuni extrarenale: gută, leuce- 
mie, pneumonie etc. 

Ureea are ca valori normale cifrele de 0,20 - 0,40 g%o. Între 0,40 şi 0,50 g%o se 
consideră că este o azotemie de alarmă, iar valorile peste 0,50 g_ (hiperazotemie) repre- 
zintă un semn de insuficiență renală. Apare în glomerulonefrite acute şi cronice, scleroza 
renală, pielonefrite. Hiperazotemia poate fi datorită şi unor cauze extrarenale: regimuri 
bogate în proteine, regimuri lipsite de stare sau eliminări mari de sare (vărsături, diaree, 
transpiraţii), insuficiență cardiacă cu oligurie, hemoragii etc. 

Creşterea creatininei peste valoarea normală de | mg%, caracterizează insuficienţa 
renală, retenţia fiind cu atât mai mare, cu cât gradul de afectare a funcției renale este mai 
important. 

- Mentinerea echilibrului osmotic, prin eliminarea excesului de apă şi săruri din orga- 
nism, este o funcție de bază a organismului. Se ştie că presiunea osmotică depinde de 
cantitatea elementelor dizolvate, rolul cel mai important (70 - 80%) deţinându-l ionii de 
N se pă HCO;. În menţinerea echilibrului osmotic, deci a echilibrului hidroelectrolitic, 
rinichiul deţine un rol de mare însemnătate. Se ştie că apa totală din organism atinge 40 - 
50 1, adică 50 - 70% din greutatea corpului, 35 | apă găsindu-se în sectorul celular şi 14 | 
în sectorul extracelular, ultimul este alcătuit din sectorul intravascular (3 1) şi cel 
interstitial (11 1). 

Între ingestia şi excreţia de apă trebuie să existe un echilibru. Ana provine din băuturi 
(circa 1 l/zi) şi din alimente (tot circa 1 1). Apa este eliminată pe căile urinară (1 -2 1/zi), 
cutanată şi pulmonară (cam 800 ml) şi prin scaune (100 ml). Retenţia şi eliminarea apei 
din organism sunt legate de electroliți. Între sectorul intra- şi cel extracelular există 
importante schimbări de apă, în funcţie de deplasarea electroliţilor. Şi între sectorul 
vascular și cel interstițial există însemnate schimburi de apă. Aceste schimburi au loc la 
nivelul capilarelor. Presiunea osmotică (datorită proteinelor plasmatice) tinde să menţină 
apa în capilare; presiunea hidrostatică tinde să o facă să iasă. 

Tulburările metabolismului apei se însoțesc şi de tulburări electrolitice. Electroliţii sunt 
elemente care se disociază uşor în ioni. După încărcătura electrică se deosebesc cationi (cu 
sarcini pozitive) - sodiu, potasiu, calciu, magneziu - şi anioni (cu sarcini negative) - clor, 
sulfați, fosfaţi, proteinaţi. Pentru clinică, cei mai importanţi ioni sunt potasiul, sodiul şi 
calciul. Potasiul este absorbit pe cale digestivă (3 - 4 g/zi) şi este înmagazinat aproape în 
totalitate în celule. Insuficienta renală acută sau cronică, ca şi insuficiența suprarenală acută, 
poate să ducă la creşterea potasiului în sânge (hiperpotasemie). Manifestările constau în 
astenie, confuzie, apatie, paralizii, semne electrocardiografice. Hipopotasemia se întâlneşte 
în poliurii, vărsături şi diaree. Se evidenţiază prin manifestări electrocardiografice și dozarea 
potasiului în sânge. Sodiul - principalul electrolit care menţine presiunea osmotică - se 
absoarbe pe cale digestivă sub formă de cloruri de sodiu (8 - 15 g/zi). Sodiul nu pătrunde în 
celule, găsindu-se îndeosebi în sectorul extracelular. Creşterea sodiului în sânge 
(hipernatremia) apare în insuficienţa renală acută sau cronică, în insuficiența cardiacă, 
hepatică etc., principala manifestare fiind edemul. Deci, retenţia de sodiu se însoţeşte şi de 
retenţie hidrică, cu alte cuvinte de hiperhidratare extracelulară. 

Scăderea sodiului în sânge apare în insuficiența suprarenală, diaree, vărsături sau 
transpiraţii abundente. Se însoţeşte totdeauna şi de pierdere de apă, manifestările clinice 
fiind de deshidratare extracelulară. 

- Menţinerea echilibrului acido-bazic este o altă funcţie de bază a rinichiului. În cli- 
nică, explorarea se face cercetând pH-ul urinar şi aciditatea urinii, amoniacul urinar, re- 
zerva alcalină şi pH-ul sanguin. În condiţii normale, rezerva alcalină este de 50 - 60 vol. 
CO-%. În insuficienţa renală, din cauza acidozei, rezerva alcalină poate scădea până lu 20 
vol. CO,%. 

- Explorarea funcției de eliminare a coloranților dă informaţii preţioase asupra func- 
tiei renale. Se injectează intravenos 1 mg fenolsulfonftaleină (PSP) şi se recoltează urina 
la 15 - 30 - 60 - 120 de minute. În condiţii normale se elimină în 15 minute cel putin 25% 
din colorant, în 60 de minute 60%, iar în 120 de minute 70%. Valorile inferioare sunt 
patologice. 

- Explorarea izotopică a rinichilor este o probă mai recentă prin care se apreciază 
valoarea funcţională a fiecărui rinichi în parte. Se foloseşte iod radioactiv. Punctia biop- 
sie renală este o metodă de explorare anatomopatologică prin care se urmăreşte obținerea 
unui fragment de tesut renal, pentru a preciza substratul anatomic al unei nefropatii. Este 
contraindicată în diateze hemoragice, rinichi unic, hidronefroză ete. Tot pentru explora- 
rea funcțiilor renale se folosesc tehnici instrumentale. Metoda curent întrebuințată este 
cistoscopia, constând în examinarea vezicii cu ajutorul unui cistoscop. Cistoscopia este 
adesea completată prin cromocistoscopie, care constă în injectarea unui colorant şi obser- 
varea eliminării acestuia prin orificiile uretrale. Metodele instrumentale sunt indispen- 
sabile în bolile renale chirurgicale. 


9.3.6. EXPLORAREA RADIOLOGICĂ 


Exploarea radiologică a aparatului urinar reprezintă un examen indispensabil în unele 
boli renale. Se folosesc următoarele metode: 

- radiografia simplă (pe gol) permite să se studieze poziţia, forma, dimensiunile rini- 
chiului, precum şi prezenţa unor calculi radioopaci. Se efectuează după pregătirea preala- 
bilă a bolnavului (clismă pentru eliminarea gazelor şi a resturilor alimentare); 

- urografia este o metodă care constă în efectuarea unor radiografii renale, prima pe 
gol, iar celelalte la 10 - 20 - 30 de minute, după introducerea intravenoasă a unei subs- 
tanțe de contrast pe bază de iod (Odiston). Pregătirea bolnavului constă în golirea intes- 
tinului de conţinutul său (clismă) şi într-o restricţie de apă şi alimente solide în timpul 
celor 12 ore care precedă examenul. Obligatoriu se testează sensibilitatea la iod. Urogra- 
fia este o metodă foarte prețioasă, dând informaţii despre valoarea funcțională a rinichilor 
şi despre modificările anatomice ale arborelui urinar. Când substanța de contrast iodată se 
introduce prin sondă ureterală, metoda se numeşte pielografie ascendentă. Piclogratia dă 
informaţii asupra stării anatomice a căilor excretoare (ureter, bazinet, calice). 


9.3.7. TEHNICI DE EPURARE EXTRARENALĂ 


Epurarea extrarenală, protejează sau înlocuieşte temporar, funcția tubilor renali, în ca- 
zul insuficienţei renale acute şi protejează funcţia întregului rinichi în unele cazuri de insu- 
ficienţă renală cronică. Această tehnică se bazează pe principiul circulării unui volum de 
sânge extras de la bolnav;in contact cu membrane semipermeabile. Acestea permit trecerea 
electroliților, ureei şi altor substanțe, din sângele bolnavului în soluția folosită pentu 
epurare, conform legilor difuziunii osmotice. De aceea tehnicile de epurare pot fi folosite şi 
în alte boli: come hepatice, unele intoxicații accidentale, stări de hiperhidratare. În ultima 
eventualitate se extrage excesul de apă. În principal aceste tehnici sunt următoarele: 

Hemodializa. Membrana semipermeabilă prin care se face epurarea, este o membrană 
de celofan. Aceasta vine în contact cu sângele bolnavului, într-un aparat denumit prin 
analogie "rinichi artificial”. În recipientul (baia) acestuia, se introduce soluţia electroli- 
tică, cu concentraţie cunoscută. De obicei ea conţine Clor, Sodiu, lon carbonic, Potasiu, 
Magneziu, Calciu şi Glucoză. Concentraţiile diferă după scopul propus (extragerea de 
mai multă sau mai puțină apă). Mişcarea sângelui din organism în aparat şi înapoi este 
asigurată de un sistem de pompe. Bolnavului i se denudează o venă şi o arteră periferică 
(sau două vene) de obicei la plica cotului. Hemodializa, fiind o formă de circulaţie extra- 
corporeală, se impune supravegherea atentă în timpul efectuării ei, a tensiunii arteriale, a 
presiunii venoase şi a activităţii electrice a cordului. Periodic se fac determinări electro- 
litice şi de uree din sângele bolnavului pentru a se putea aprecia eficienţa. Cele mai frec- 
vente accidente sunt: insuficienţa ventriculară stângă (uneori edem pulmonar acut), 
hemoliză, accidente tromboembolice, creşterea tensiunii arteriale, hemoragii etc. 

Dializa periloneală. Se practică în cazul de insuficiență cardiacă, când hemodializa 
este periculoasă. Dializa peritoneală este contraindicată la bolnavii cu peritonită sau la 
operații recent pe abdomen. Tehnica este greoaie, de lungă durată şi cu risc de infecţie 
crescut. De aceea se foloseşte rar. Soluţiile dializante sunt aceleaşi ca cele prezentate la 
hemodializă, dar se adaugă şi un antibiotic, de preferabil cu spectru larg şi neagresiv 
pentru rinichi. Se introduce un trocar (cu mandrin), în cavitatea peritoncală, după anes- 
tezie cu xilină 1 %, în regiunea iliacă stângă. Se scoate mandrinul şi în locul lui se intro- 
duce în trocar un cateter, care se conectează la sistemul de perfuzie. Se introduce aproxi- 
mativ 2 | lichid dializant şi după o oră se opreşte perfuzia şi se introduce simetric în fosa 
iliacă dreaptă, alt trocar, căruia de asemenea i se înlocuieşte mandrinul cu un cateter, care 
se conectează la un borcan de aspirație. Se extrage soluția introdusă prin stânga, prin ca- 
teterul din dreapta. Operația durează 10 ore sau mai mult. 


9.4. SINDROAME RENALE 


Principalele sindroame renale sunt: sindromul urinar, cardiovascular, hidropigen (ede- 
matos) şi azotemic. 
~ Sindromul urinar, în forma sa clasică, se întâlneşte în nefropatii glomerulare (glome- 
rulonefrite) şi se caracterizează prin proteinurie moderată (1 - 5 g%o), hematurie (macro- 
sau microscopică), cilindrurire, oligurie. În glomerulonefroze, proteinuria este masivă 
(până la 50 g%o). 

În pielonefrite domină leucocituria (uneori celule Sternheimer), bacteriuria şi protei- 
nuria moderată. 

Sindromul cardiovascular constă în hipertensiunea arterială (creşte în special ten- 
siunea minimă) şi în unele accidente acute, ca astmul cardiac, edemul pulmonar acut, 
encefalopatia hipertensivă, hemoragii cerebrale şi modificări ale fundului de ochi. 

Sindromul hidropigen este dominat de prezenţa edemului, care în stadiile avansate se 
poate generaliza (anasarcă), cu revărsare în seroase (pericard, pleură, peritoneu şi cu in- 
teresarea viscerelor: edem laringian, bronşic, pulmonar, retinian, cerebral. Edemul cere- 
bral poate declanşa crize eclamptice. O retenţie hidrică sub 5 | nu se decelează totdeauna 
clinic. De aceea este necesară cântărirea bolnavului sau efectuarea bilanţului hidric (con- 
fruntarea ingestiei cu exoreția de apă). 

Sindromul azotemic sau al retenţiei azotate se traduce prin: 

- semne nervoase: cefalee, insomnie sau somnolență, astenie intensă fizică şi intelec- 
tuală, modificări de comportament, prurit, tulburări vizuale; în final apare coma uremică; 

- semne digestive: anorexie, diaree, vărsături; 

- semne respiratorii: miros amoniacal al aerului expirat şi respiraţie de tip Kiissmaul 
sau Cheyne-Stokes; 

- semne cardiace: hipertensiune arterială şi frecătură pericardiacă; 

- semne generale: paloare, slăbire, diverse hemoragii. 

Rolul asistentei medicale în îngrijirea bolnavilor cu afecțiuni renale este important şi 
priveşte toate măsurile necesare pentru diagnostic şi tratament. Bolnavii trebuie suprave- 
gheați permanent şi orice semn nou-apărut (vărsături, diaree, hemoragii, convulsii) va fi 
semnalat medicului. O mare atenţie trebuie acordată igienei: spălarea bolnavului, schim- 
barea rufăriei de corp şi de pat, igiena cavităţii bucale, combaterea escarelor la bolnavii 
cu uremie. Nu trebuie să se uite că bolnavii cu afecțiuni grave renale sunt mai receptivi la 
infecţii. Pulsul, T.A. și diureza vor fi urmărite zilnic şi notate grafic, în foaia de tempe- 
ratură. Asistenta medicală trebuie să se ocupe şi de hidratarea bolnavilor, de evaluarea 
cantităților de lichide necesare organismului, bineînţeles la indicatia medicului. În bolile 
renale, dietei îi revine un rol esenţial. lată de ce trebuie minuţios calculate și urmărite 
necesitățile calorice, cantitatea şi felul alimentelor. 


9.4.1. CLASIFICAREA BOLILOR RENALE BILATERALE 


În mod obişnuit, se adoptă următoarea clasificare a bolilor renale: bilaterale sau me- 
dicale şi unilaterale sau chirurgicale. Această delimitare este nu numai parțial justificată, 
deoarece unele boli renale medicale pot fi tratate chirurgical şi invers. Există numeroase 
clasificări. În urmă cu câteva decenii domina clasificarea lui Volhard şi Fahr, care deo- 
sebea trei grupe mari: nefrite, nefroze şi scleroze renale. Astăzi, cea mai utilizată clasi- 
ficare este următoarea: 

Ne/ropalii glomerulare: glomerulonefrite acute şi cronice. 

Nefropatii interstițiale: pielonefrite acute şi cronice. 

Nefropatii tubulare: acute şi cronice. 

Ne/iopalii vasculare: acute şi cronice. 

Sindroume renale: sindromul nefrotic, insuficienţa renală acută, insuficiența renală 
cronică. ? 

Din motive didactice, "sindromul nefrotic" va fi prezentat după "glomerulonefrite", 
cu care, dealtfel, are numeroase contingențe. 


9.5. GLOMERULONEFRITELE 


Glomerulonefritele sunt nefropatii glomerulare, cu leziuni predominant inflamatorii 
ale capilarelor glomerulare. După aspecutul clinic, se deosebesc forme acute, subacute şi 
cronice, iar după întinderea leziunilor, forme difuze şi în focar. 


9.5.1. GLOMERULONEFRITA ÎN FOCAR 


Definiţie: este o afecţiune renală glomerulară, care apare în cursul unor procese infec- 
tionale, de obicei streptococice (endocardită bacteriană subacută, angine, erizipel, sinu- 
zite), dar şi cu alţi germeni (stafilococ, pneumococ, virusuri etc.). Mai este numită şi ne- 
frită intrainfecţioasă. Leziunile seamănă cu acelea din glomerulonefritea difuză, dar sunt 

limitate doar la unii glomeruli. Leziunile se pot datoria fie toxineldr bacteriene, fie unui 
proces imunoalergic. 

Simplomutologia este dominată de semnele afecțiunii de bază, fiind caracterizată prin 
hematurii microscopice (rareori macroscopice), şi, uneori, prin aluminurie, cilindrurie Şi 
dureri lombare. Absența edemelor, a hipertensiunii arteriale şi a semnelor de insuficiență 
renală permite diferenţierea de plomerulonefiită difuză acută. În afară de tratamentul 
bolii cauzale prin antibioterapie masivă şi eradicarea focarelor de infecţie, se recomandă 
repaus la pat şi dietă cu reducerea proteinelor şi a sării. 


9.5.2. GLOMERULONEFRITA DIFUZĂ ACUTĂ 


Definiţie: este o afecţiune inflamatorie renală, bilaterală, localizată la nivelul capila- 
relor glomerulare, de natură infecto-alergică şi caracterizată clinic prin edeme, hematurie 
şi hipertensiune arterială. 

Etiopatogenie: boala apare mai ales la copii şi adulţi tineri, cu predilecție la sexul 
masculin. Se întâlneşte îndeosebi în lunile de toamnă şi de iarnă. Factorul etiologic cel 
mai important este infecția streptococică (în special streptococul hemolitic din grupa A, 
tipul 12): anginc, amigdalite, sinuzite, otite, infecții dentare, scarlatină, erizipel. Excepţi- 
onal, poate apărea după infecţii pneumococice sau stafilococice. : 

Patogenia este imunologică. Prin toxinele. (antigenele) eliberate, streptococul hemo- 
litic sensibilizează capilarele glomerulare, cu formare de anticorpi. Perioada de latenţă de 
10 - 12 zile dintre angina streptococică şi apariţia glomerulonefritei pledează pentru o 
inflamație glomerulară cauzată de conflictul antigen-anticorp. 

Frigul şi umezeala favorizează boala. 

Analomie patologică: macroscopie, rinichi sunt normali sau puțin măriți, palizi, cu 
mici puncte hemoragice: microscopic, se observă proliferarea celulelor endocapilare ale 
glomerulilor. 

Simptomulologie: debutul poate fi brutal, cu dureri lombare, cefalee, greţuri, febră şi 
frisoane, sau insidios, cu astenie, inapetență, paloare, subfebrilitate; apare după 10 - 12 
zile de la infecția streptococică. În scarlatină, glomerulonefrita apare în convalescență, 
între a 14-a şi a 2l-a zi de boală. 

În perioada de stare, boala se manifestă prin prezenţa sindroamelor urinar. edematos 
(hidropigen), cardiovascular, eventual azotemic. Prezenţa lor nu este obligatorie, în gene- 
ral fiind obişnuite hematuria, edemul şi hipertensiunea arterială. 

- Sindromul urinar, cel mai frecvent întâlnit, se caracterizează prin oligurie (200 - 500 
ml/24 de ore), proteinurie moderată (2 -'5 g%0), hematurie microscopică, mai rar macros- 
copică (simptom cardinal), şi cilindrurie inconstantă. 

- Sindromul edematos este prezent la majoritatea bolnavilor. Edemul este sata, 
palid şi interesează în primul rând faţa, cu deosebire pleoapele, constatându-se în special 
dimineaţa. Uneori, se dezvoltă difuz: la față, maleole, gambe, coapse, părţile declive; nu 
rar apar edeme generalizate (anasarcă). 

- Sindromul cardiovascular constă, de obicei, în creşterea tensiunii arteriale, intere- 
sând moderat tensiunea sistolică (180 - 200 mm Hg) şi mai sever pe aceea diastolică (120. 
- 125 mm Hg). 

- Sindromul azotemie se remarcă mai rar, numai în forme severe. 

Examenele de laborator pun în evidenţă o creştere moderată a ureei şi creatininei 
sanguine, accelerarea marcată a V.S.H., scăderea filtratului glomerular şi a fluxului plas- 
matic renal şi creşterea titrului ASLO. 

Complicaţiile cele mai frecvente sunt: insuficiență cardiacă, edemul cerebral şi insu- 
ficiența renală. Insuficienţa cardiacă este consecinţa hipertensiunii arteriale. Edemul cere- 
bral sau pseudouftmia eclampsică se manifestă prin cefalee, amețeli, bradicardie, vărsă- 
turi, cu oligurie severă sau anurie. P 

Evoluție: vindecarea este cel mai obişnuit mod de evolutie şi survine de obicei în 2 - 3 
săptămâni, prin dispariţia principalelor simptome: edemul, hipertensiunea, hematuria. 
Alteori, vindecarea are loc după luni sau ani. Uneori, persistă ani de zile o discretă pro- 

teinurie sau,hematurie microscopică. 

Într-un număr de cazuri, boala evoluează către o glomerulonefrită subacută. Tabloului 
clinic din glomerulonefrita acută i se adaugă semnele sindromului nefrotic: proteinurie 
masivă, hipoproteinemie, edeme accentuate, hipercolesterolemic. Sindromul de insufi- 
cienţă renală se instalează şi se dezvoltă rapid. La început apar hipoazotemic, ucidoză şi 
alterarea capacităţii de concentraţie; ulterior, şi tulburări electrolitice (hiperpotasemic, 
hipocloremie). Bolnavul moare în câteva săptămâni sau luni în comă uremică. 

Evoluţia către cronicizare se întâlneşte în unele cazuri într-un ritm lent sau rapid, 
după primul sau după mai multe puseuri acute. Persistenţa hipertensiunii peste 6 săptă- 
mâni şi a hematuriei peste 4 - 6 luni sunt semne de cronicizare a bolii. 

Prognosticul este favorabil în majoritatea cazurilor şi depinde de forma clinică, de 
complicaţii şi tratament. Formele cu debut insidios şi cele întâlnite la adulţi dau un pro- 
cent mai mare de cronicizări. 

Diagnosticul pozitiv se bazează pe apariţia edemului, a hematuriei şi a hipertensiunii 
arteriale după o infecţie streptococică a căilor respiratorii superioare. Glomerulonefiita 
difuză acută trebuie diferențiată de glomerulonefrita în focar, care apare în cursul unei 
infecții şi în care lipsesc edemul şi hipertensiunea arterială, de glomerulonefritea cronică, 
care evoluează de mult timp şi în care semnele de insuficiență renală sunt pronunţate, de 
sindromul nefrotic, care prezintă edeme şi proteinurie masivă, hipoproteinemie şi hiper- 
colesterolemie, de pielonefrita cronică, în care există semne de infecţie urinară şi uro- 
cultura este pozitivă, de hipertensiunea arterială malignă, în care valorile tensionale sunt 
mai mari şi sindromul urinar mai discret. 

Tratamentul preventiv constă în antibioterapia corectă a tuturor infecțiilor strepto- 
cocice, în suprimarea focarelor de infecţie sub protecţie de antibiotice, în practicarea unor 
examene repetate ale urinii în săptămânile de după o infecție streptococică a căilor aeri- 
ene superiaore, pentru diagnosticul precoce al unei eventuale glomerulonetrite. 

Tratamentul curativ: repausul la pat ese indispensabil până la dispariţia edemelor, a 
hipertensiunii şi a hematuriei. Unii autori recomandă repaus profilactic (3 săptămâni) în 
toate infecțiile cu streptococ betahemolitic grupa A, în timpul antibioterapiei. Activitatea va 
fi reluată progresiv. Dieta va fi adecvată formei clinice. Regimul va fi normocaloric (1 500 - 
2 000 cal/zi), hiperglucidic, normolipidic şi hipoproteic. Dacă există edeme, regimul va fi 
sărac în sare (fructe, legume, zahăr, orez, ulei, unt). Dacă ureea este crescută, se va reduce 

„rația protidică la jumătate sau mai puţin (20 - 40 g/zi), recomandând bolnavului glucide şi 
lipide, pentru ca raţia alimentară să nu coboare sub 1 500 cal. În caz de oligurie, rația hidrică 
va fi redusă. Restricţia severă de lichide şi alimente, cunoscută sub numele de cură de sere 
şi de foame (2 - 3 zile), este indicată în cazul unei mari retenţii de lichide, cu semne de edem 
cerebral sau de hipertensiune arterială şi de apariţie iminentă a insuficienţei cardiace. 

Tratamentul medicamentos constă în administrare de Penicilină G (1 - 3 milioane u./zi, 
la interval de 6 ore), i.m., timp de 10 - 14 zile. Focarele de infecţie vor fi asanate sub pro- 
tecție de penicilină, la 6 - 8 săptămâni (până la 3 - 4 luni) de la debutul bolii, numai dacă 
„Starea generală este bună. În forma fără complicaţii nu se folosesc diuretice. În ultimul timp 
se recomandă Furosemidul (0,040 - 0,100 mg i.v.) pentru forțarea diurezei, în doză unică 

sau repetat, dacă răspunsul este favorabil (Furosemidul are efect şi când filtratul glome- 
rular este scăzut). Hipertensiunea arterială (când valorile sistolice depăşesc 180 mm Hg) 
se tratează cu Hiposerpil, Hipopresol (2 - 4 comprimate/zi) sau Aldomet (0,75 - 1 g/zi). 
Insuficienta cardiacă stângă acută se combate cu tonicardice (Lanatosid C) şi Furosemid 
(l - 2 fiole, i.v., lent), glucoză hipertonică 30% (100 ml), barbiturice sau cloralhidrat, iar 
la nevoie, hipotensive injectabile (Furosamid, Pentdiomid, Raunevril) şi chiar puncţie 
lombară decompresivă. Insuficienţa renală acută se tratează obişnuit (vezi "Inuficienţa 
renală acută). 


9.5.3. GLOMERULONEFRITA DIFUZĂ CRONICĂ 


Definiţie: este o afecțiune renală bilaterală, consecinţă a unei glomerulonefrite care nu 
s-a vindecat după stadiul acut. Se caracterizează prin leziuni glomerulare, tubulare şi vas- 
culare şi se manifestă clinic, printr-o insuficiență renală progresivă şi ireversibilă. 

Eliopalogenie: în mod obişnuit, boala este urmarea unei glomerulonefrite acute care 
nu s-a vindecat. Se consideră că glomerulonefrita devine cronică după 6 - 8 săptămâni de 
evoluţie a formei acute. În evoluţia spre cronicizare joacă un rol persistenţa infecției de 
focar, autoagresiunea (anticorpi antirinichi), repetarea puseurilor acute. Există şi cazuri 
cu etiologie necunoscută, în care lipseşte în antecedente episodul de nefrită acută. 

Anatomie patologică: rinichii sunt mici, duri, cu suprafaţă neregulată. Microscopic, în 
forma vasculară, leziunile sunt inițial glomerulare, pentru ca mai târziu să apară scleroza 
glomerulului, modificări tubulare, vasculare şi interstiţiale. În forma nefrotică predomină 
leziunile degenerative ale membranei bazale. 

Simptomatologie: din punct de vedere clinic se deosebesc: 

Stadiul latent sau compensat, care survine după episodul de glomerulonefrită acută şi 
poate dura 10 - 20 de ani. În această perioadă, simptomele sunt discrete: hematurie mi- 
croscopică, proteinurie uşoară, alterare a probelor funcţionale, eventual: reducerea capa- 
cității de concentraţie. Uneori, apar puseuri acute, precedate de infecții streptococice. Fie- 
care acutizare alterează funcţiile renale şi grăbeşte trecerea spre faza decompensată. 

Stadiul manifest decompensat apare după o evoluţie îndelungată şi se caracterizează 
prin apariţia semnelor de insuficiență renală, în decurs de ani sau decenii. 

Unii autori deosebesc trei stadii: latent, în care intermitent apar hematurie, cilindrurie 
sau proteinurie; compensat, în care explorările arată permanent tulburări, dar în care nu 
există retenţie azotată; decompensal, cu retenţie azotată. În general, boala este descope- 
rită întâmplător, cu ocazia unui examen de rutină (examen de urină, măsurarea T.A.), sau, 
tardiv, când apar fenomene de insuficiență renală. Adeseori, deşi simptomatologia suge- 
rează stadiul acut, în realitate este vorba despre un episod de acutizare a unei nefrite cro- 
nice. Se cunosc două forme clinice: 

- Forma vasculară-hipertensivă este cea mai frecventă (80%). Evoluţia este de obicei 
lungă, semnele de insuficiență renală apărând după zeci de ani. De cele mai multe ori, 
edemele lipsesc, iar semnele urinare sunt discrete: hematurie microscopică, proteinurie 
redusă. Hipertensiunea arterială care este simptomul dominant, se instalează treptat, pre- 
cedă creşterea azotemiei, şi interesează atât tensiunea sistolică cât mai ales, pe cea dias- 
tolică. La început, valurile trensionale sunt oscilante. Mai curând sau mai târziu apar 
complicaţii cardiovasculare (insuficienţă cardiacă stângă sau globală) şi modificări ale 
fundului de ochi. 

Cantitatea de urină este la început normală. Cu timpul apare o poliurie compensa- 
toare, cu hipostenurie şi apoi izostenurie. Retenţia azotată este mult timp absentă, pentiu 

ca mai târziu să apară hiperazotemia. Funcţiile renale se deteriorează paralel cu alterările 
anatomopatologice. C/earence-ul creatininei coboară progresiv, eliminarea PSP este în- 
târziată, proba de concentrație dovedeşte incapacitatea rinichiului de a concentra. În cele 
din urmă, insuficiența renală duce la uremia terminală. 

- Forma nefiolică este mai rară (20%), evoluează mai rapid spre exitus (2 - 5 ani) şi 
se caracterizează prin semnele unui sindrom nefrotic impur. Cu alte cuvinte, alături de 
edemele masive, de proteinuria severă, de hipoproteinemie, de hiperlipidemie, se cons- 
tată şi hiperazotemie, hematurie şi hipertensiune arterială. Uneori, boala trece în forma 
vasculară şi în acest caz proteinuria scade, iar evoluţia se preluneşte. 

Evoluţia este progresivă. După o glomerulonefrită acută inițailă survine de obicei o 
fază îndelungată de latență (mai scurtă în forma nefrotică). Când semnele clinice devin 
evidente, boala intră în stadiul manifest, caracterizat prin insuficienţă renală, la început 
compensată, mai târziu decompensată. Tabloul clinic final este de uremie. De obicei boa- 
la evoluează în salturi, datorită puseurilor acute. 

Prognosticul este în general rezervat. Este mai sever în forma nefrotică şi mai bun în 
cea vasculară. 

Diagnosticul pozitiv este uşor în formele tipice, şi se bazează pe semnele de suferință 
renală (hematurie, proteinurie, edeme, hipertensiune arterială), pe prezenţa insuficientei 
renale, pe episodul acut din antecedente, pe evoluţia cronică. Diagnosticul este mai dificil 
în perioada de latentă, îndeosebi când în antecedente nu apare episodul de nefrită acută. 

Diagnosticul diferenţial: diferenţierea de glomerulonefiita în focar sau de glomeru- 
lonefrita difuză acută este relativ uşoară. Forma nefrotică se deosebeşte de celelalte afec- 
țiuni cu sindrom nefrotic pe baza antecedentelor şi a semnelor afecțiunii cauzale. Pielone- 
frita cronică prezintă semne de infecţie urinară, sedimentul urinar este bogat în leucocite, 
iar urocultura pozitivă. 

Diagnosticul diferenţial cu hipertensiunea arterială este uneori dificil, dar sedimentul uri- 
nar mai puţin încărcat, modificările renale care apar după creşterea tensiunii arteriale şi ab- 
senţa episodului acut de nefrită în antecedente pledează pentru hipertensiunea arterială. 

Tratamentul profilactic vizează tratamentul corect al glomerulonefiitei acute, con- 
troale repetate după vindecare, asanarea infecțiilor de focar şi antibioterapia tuturor infec- 
iilor streptococice. 

Tratamentul curativ: regimul de viaţă are un rol foarte important. Se vor evita efor- 
turile fizice, surmenajul psihic, frigul şi umezeala. Bolnavii vor rămâne în repaus la pat, 
timp de 10 - 12 ore pe zi, dintre care 7 - 8 ore de somn. În stadiul decompensat, reapusul 
este obligatoriu, bolnavul fiind incapabil să mai efectueze eforturi. Dieta este o cọmpo- 
nentă obligatorie a tratamentului, uneori cel mai important factor terapeutic. În stadiul 
latent se recomandă reducerea moderată a proteinelor la 30 - 40 g/zi şi a clorurii de sodiu, 
pentru a evita creşterile tensionale şi retenţia de sare. Când ureea sanguină depăşeşte 0,5 
g%o, regimul hipoproteic este obligatoriu. În forma nefrotică, dieta va fi mai bogată în 
proteine, (100 - 150 g/zi). Consumul de lichide va fi limitat în această formă. În general, 
când apar edeme sau când valorile tensionale cresc, este oblitatorie dieta fără sare. 
Cantitatea de apă permisă este reglată în general dă senzaţia de sete, deci de cantitatea de 
sare din alimentaţie, dar şi de cantitatea de apă eliminată prin urină, vărsături etc. Dacă 
există hipertensiune sau edeme nu se vor permite mai mult de 1 500 ml lichide/zi. 
Această cantitate este indispensabilă, deoarece bolnavii nu-şi pot elimina substanţele de 
deșeu decât cu o cantitate mai mare de apă. Baza alimentaţiei o constituie glucidele 
(dulciuri, făinoase, fructe, zarzavaturi) şi lipidele (unt fără sare, untdelemn proaspăt). 

Tratamentul medicamentos este puţin eficace, ca valoare situându-se după repaus și 
dietă. În forma hipertensivă se combat valorile tensionale ridicate. Nu se va urmări o 

scădere tensională prea rapidă, din cauza riscului pe care-l prezintă diminuarea filtrării 
glomeruloare, cu accentuarea azotemici şi precipitarea anuriei. Se utilizează, după caz, 
Hipopresol,.Hipazin, Hiposerpil sau Aldomet (2 - 4 comprimate/zi), singure sau asociate. 
Edemele se combat cu tiazidice: Nefrix (2 - 3 comprimate/zi) sau 2 zile) şi, în special, 
Furosemid, oral (1 - 3 comprimate/zi) sau i.v. (1 fiolă/zi) - diuretic de elecție - sau acid 
etacrinic. În cazul. creşterii ureei sanguine, se administrează anabolizante (Testosteron, 
Steranabol, Napasim, Madiol, Nerobolil). În forma nefrotică diureticele sunt indispen- 
sabile (Nefrix sau diuretice mercuriale - Mercurofilină, Salirgan, Novurit), iar cortico- 
terapia trebuie administrată cu prudență. În general în stadiul de insuficiență renală se 
administrează Persantin în asociere cu Heparină sau Phenindion. 


9.6. SINDROMUL NEFROTIC 


Definiţie: sindromul nefrotic este un aspect clinico-funcţional, care apare în unele boli 
renale sau generale şi se caracterizează clinic prin edeme mari, uneori generalizate, pro- 
teinurie variabilă ca intensitate, hipoproteinemie sub 60 g/l, hiposerinemie, hiperlipemie, 
hipercolesterolemic, iar anatomopatologic, prin leziuni degenerative ale membranei ba- 
zale glomerulare. 

Etiologie: din punct de vedere etiologic, se deosebesc: sindroume nefrotice primitive 
(2/3 din cazuri), în care cauza primară este necunoscută (aici este cuprinsă şi nefroza 
lipoidică), şi sindroame nefiolice secundare, în care se recunoaşte o etiologic precisă: 
diabetul, amiloidoza, lupusul, eritematos diseminat, nefropatia gravidică, glomerulone- 
frita şi diferite leziuni renale de natură infecțioasă, toxică, alergică. Unii autori disting, 
după simptomatologie, un sindrom nefrotic pur, caracterizat prin edeme, proteinurie, 
hipoproteinemie şi hiperlipidemie, şi un sindrom nefrotic impur, care pe lângă simpto- 
mele menţionate, prezintă hematurie, hipertensiunea arterială, hiperazotemic. Acest tip 
corespunde, în mare parte, formelor secundare. 

Patogenie: alterarea membranei bazale glomerulare duce la permeabilitate crescută 
pentru proteine. Consecința proteinuriei este scăderea proteinelor plasmatice - hipopro- 
teinemie -, care, prin scăderea presiunii oncotice, produce edemul. Prin agravarea alteră- 
rilor glomerulare care apar în formele secundare (impure), se dezvoltă progresiv semnele 
insuficienței renale. 

Anatomie patologică: se pun în evidenţă leziuni dependente de afecțiunea cauzală. 
Leziunea comună este alterarea membranei bazale a. glomerulilor (probabil de natură 
imunologică), care devine extrem de poroasă şi permeabilă. 

Simplomatologiu sindromului nefrotic primitiv (pur) în perioada evolutivă se bazează 
pe: 

Semne clinice: edemul - major, dar nu obligatoriu - este alb, moale şi nedureros, loca- 
lizat în regiunile declive şi la față. Uneori, este însoţit de revărsate seroase (pleurale, 
peritoneale, pericardice) sau viscerale. 

„ Semne urinare: oligurie pronunţată (sub 500 ml/zi), proteinurie de 5 - 10 g/zi (uneori 20 
- 50 g), cu predominanţa serinelor şi lipidurie. Densitatea este de 1 030 - 1 040, cât timp 
funcţia renală este normală. Urinile sunt spumoase, închise la culoare, uneori lactescente. În 
sediment se găsesc cilindri hialini, granuloşi şi corpi birefringenţi. Absența hematuriei 
indică neseveritatea leziunii; leucocituria şi bacteriuria arată suprainfecție urinară. 

Semnele umorale constau în hipoproteinemic - al doilea semn major după proteinurie 
(sub 60%0; uneori 30 - 40%0) - cu hiposerinemie sub 30%o - al treilea semn major -, O-glo- 

bulinele crescute şi y-globulinele scăzute. La acest tablou se adaugă hiperlipidemia, hiper- 
colesterolemia, fibrinogenul şi V.S.H. crescute. 

Evoluţia şi prognosticul depind de afecțiunea cauzală: favorabile în formele primitive 
şi severe în celelalte. 

Complicuţiile cele mai frecvente sunt accidentele infecțioase (mai rare de la introdu- 
cerea antibioticelor), trombozele venoase, uremia, tulburările electrolitice. 

Forme clinice: 

Nefroza lipoidică, afecțiune care apare la copii, rareori peste 10 ani, de etiologie ne- 
cunoscută. Potrivit concepţiei actuale este considerată a fi o boală imunologică. Semnele 
clinice aparțin sindromului nefrotic pur. Insuficienta renală apare foarte rar, evoluţia fiind 
de obicei favorabilă. 

Glomerulonefroza amiloidică sau amiloidoza renală apare la bolnavii cu supurații 
prelungite (osoase, pulmonare). Se caracterizează prin depunerea unei substanțe (amilo- 
idul) în ficat, splină, rinichi, intestine etc. Se însoțește de hepatosplenomegalie, diaree şi 
polurie, alături de semnele sindromului nefrotic pur. Sindromul hipertensiv şi cel azote- 
mic lipsesc. Insuficienţa renală este adesea precoce. 

Glomeruloscelerozu diahetică apare la un număr relativ mare de diabetici şi se mani- 
„testă prin edeme, proteinurie, hipoproteinemie, hipertensiune arterială, retinopatie şi sem- 
ne de insuficienţă renală. Prognosticul este sever. 

Glomerulonejrozu gravidică apare în ultimele 3 luni ale sarcinii și este caracterizată 
prin edeme, proteinurie moderată şi hipertensiune arterială, cu valori uneori foarte mari. 
În unele cazuri apare un edem cerebral, cu crize convulsive generalizate (eclampsia 
gravidică). O complicaţie frecventă o constituie insuficienţa renală cu anurie. 

Glomerulonefrita cronică cu sindrom nefrotic a fost descrisă anterior. 

Diagnosticul pozitiv se impune în prezenţa celor trei sindroame caracteristice: urinar, 
edemates, umoral. Diagnosticul etiologic trebuie să precizeze dacă sindromul nefrotic 
este primitiv (nefroză lipoidică sau glomerulonefrită cronică) sau secundar (diabet zahaat, 
nefropatie gravidică, amiloidoză etc.). Din punct de vedere clinic are mare importanță 
forma pură, care orientează de obicei diagnosticul către nefroza lipoidică, sau cea im- 
pură, întâlnită în glomerulonefrita cronică, amiloidoză, glomerulonefroza diabetică etc. 

Tratamentul profilactic este relativ limitat, deoarece nu se cunoaşte în toate cazurile 
etiologia sindromului nefrotic. Este obligatoriu totuşi tratamentul corect al infecțiilor 
acute şi cronice, mai cu seamă al infecțiilor de focar, cu suprimarea factorilor toxici 
(mercur, aur, arsen), agenţi care pot provoca uneori sindromul nefrotic. 

Tratamentul curativ trebuie adaptat nefropatiei cauzale (diabet, nefropatie gravidică 
etc.). Repausul este obligatoriu în toate cazurile. Durata sa depinde de intensitatea ede- 
melor şi a proteinuriei. Dieta trebuie să corecteze tulburările generate de pierderile de 
proteine. Regimul va fi deci hiperprotidic, putându-se administra 200 - 300 g proteine/zi. 
Se recomandă: brânză proaspătă de vaci, carne albă, peşte slab, albuş de ou ete. Această 
raţie importantă de proteine urmăreşte compensarea pierderilor urinare, dar ea este inutilă 
şi chiar periculoasă când sindromul nefrotic se însoţeşte de insuficiență renală. În acest 
caz, rația proteică va fi redusă la 30 - 40 g/zi. Regimul trebuie să fie hipocaloric (2 500 - 
3 000 cal/zi). Trebuie evitat consumul exagerat de lipide, din cauza hiperlipidemici 
frecvente la aceşti bolnavi. Cel mai mare număr de calorii va fi furnizat deci de glucide. 
De asemenea, regimul trebuie să fie şi hiposodat (2 g NaCl/zi), datorită prezenţie ede- 
melor. Cantitatea de lichide permisă zilnic va fi egală cu cantitatea de urină din 24 de ore. 

Tratamentul medicamentos: corticoterapia reprezintă tratamentul cel mai important. 
Indicaţia principală o constituie sindroamele nefrotice pure, fără hipertensiune arterială, 
azotemie, hematurie, cilindrurie. Formele însoţite de insuficiență renală pot fi chiar 

agravate. Se administrează 1 mg Prednison/kilocorp, timp de 3 săptămâni, după care se 
scade doza treptat. Tratamentul de întreținere poate dura câteva luni. 

Medicația diuretică constă în Nefrix (2 - 3 tablete/zi), Furosemid sau Spironolactonă 
(Aldactone). 

Ca adjuvante se mai administrează substanțe anabolizante (Madiol), transfuzii de 
plasmă şi sânge şi, bineînţeles, este indicat tratamentul afecțiunii de bază. Medicația imu- 
nosupresivă (Clorambucil, Endoxan, Imuran etc.) se administrează cu rezultate satisfă- 
cătoare, când corticoterapia nu este posibilă. Tratamentul nefropatiei diabetice este dificil 
de condus datorită greutăților legate de stabilirea dietei. Tratamentul formei gravidice 
constă în restricţii hidrosaline, sedative, sulfat de magneziu, flebotomie hipotensoare. 


9.7. NEFROPATIILE INTERSTIȚIALE 


Sunt boli renale uni- sau bilaterale, datorite unor elziuni primitive interstițiale, cu 
afectarea secundară a glomerulilor şi a tubilor renali. De obicei cauza este infecțioasă 
(pielonefrite), mai rar toxică, metabolică, sau se datoresc altor agenți. 


9.7.1. PIELONEFRITELE 


Definitie: pielonefritele sunt inflamații acute sau cronice, care afectează țesutul inter- 
stitial renal (spaţiul dintre nefroni). Importanța lor se datoreşte frecvenței mari şi în con- 
tinuă creştere a infecțiilor urinare - cauză obişnuită a infecțiilor interstițiale -, gravității 
lor (20 - 30 - 60% conduc la insuficiență renală cronică, de 3 - 4 ori mai mult decât glo- 
merulonefritele), tabloul clinic greu de recunoscut mult timp (70%). Boala se întâlneşte 
în special la femei. 

Etiopalogenie: germenii cel mai frecvent întâlniți sunt colibacilul (85 - 90%), cu 
aproape 1 000 tipuri, Proteus mirabilis, Proteus vulgaris, enterococul, Klebsiella, stafi- 
lococul, piocianicul, Salmonella, levurile. La bolnavii sondați domină Klebsiella şi 
Proteus; în infectiile uretrale gonococul şi Haemophilus, în timp ce piocianicul este întot- 
deauna un germen de suprainfecție. În formele cronice se întâlnesc asocieri microbiene, 
care agravează prognosticul. Obişinuiţii factori favorizanți sunt obstacolele de la nivelul 
căilor excretoare renale: afecțiuni renale congenitale, tumorile pelviene la femei (fibrom, 
chist de ovar), tumorile prostatei la bărbaţi, hidronefroza, cistita, litiaza urinară, unele 
manevre urologice (sonda d demeure, cateterisme repetate) etc. La femei, principala 

cauză este cistita; la bărbaţi, prostatita cronică; la ambele sexe, litiaza urinară. În perma- 
nentizarea infecției, un rol important îl deţin staza şi refluxul ureterovizical. 

Căile de infecţie obişnuite sunt: ascendentă - prin căile urinare, împotriva sensului de 
scurgere a urinii, favorizată de obstacole pe căile excretoare - şi descendentă, hemato- 
genă - cu descărcări bacteriene din focare de infecție în circulaţie. De aici decurge indivi- 
dualizare a două mari forme clinice: nefrita interstițială ascendentă - mult mai frecventă, 
cunoscută şi sub denumirea de pielonefrită. În evoluţia pielonefritei cronice se discută, 
recent, despre intervenţia unor mecanisme imune. 

Anatomie patologică: în pielonefrita acută mucoasa căilor urinare este inflamată, 
rinichii sunt mari şi congestionați, iar în spaţiile interstiţiale se găsesc limfocite, polinu- 
cleare, edem şi microabcese. În forma cronică, rinichii sunt mici, atrofici. Leziunile sunt 
iniţial tubulare. Ulterior, cuprind tot nefronul şi sistemul său vascular. 


BOLILE APARATULUI URINAR 497 


9.7.1.1.PIELONEFRITA ACUTĂ 


Simptome: taboloul clinic este de infecție urinară, iar debutul se caracterizează obiş- 
nuit, dar nu întotdeauna, prin semne generale de infecție: febră cu instalare bruscă sau 
progresivă, frisoane, transpirație, cefalee, Manifestările urinare constau în dureri lom- 
bare, mai frecvent unilaterale, surde sau cu caracter de colică renală polakiuric, adeseori 
nocturnă, şi micțiuni dureroase. Diagnosticul se bazează pe două semne capilare: 

leucocituria (milimetru şi minut - proba Addis-Hamburger) crescută, şi anume mai 
mult de 5 000 de elemente (după alți autori, peste 2 000), 

bacteriuria; încă de acum 20 de ani, Edwards-Kass a demonstrat că un număr de peste 
100 000 de permeni/ml indică o infecţie urinară, un număr sub 10 000 arată o conta- 
minare, iar valorile intermediare impun repetarea analizei. Pentru garanţia unei inter- 
pretări corecte este necesară o recoltare a urinii pentru urocultură în condiţii ireproşabile. 
Recoltarea prin puncție suprapubiană este ideală, dar rămâne o metodă de excepţie. 
Recoltarea prin sondaj vezical a fost abandonată, fiind sursă de suprainfecţie. De aceea 
este de dorit ca, întotdeauna, recoltarea să se facă din zbor, din mijlocul jetului, direct în 
recipientul cu gura largă, perfect steril, la a doua micțiune. Urocultura trebuie să pre- 
cizeze natura germenului şi sensibilizarea sa. Alte semne de laborator sunt: proteinuria 
redusă, leucocitoza şi creşterea V.S.H. Funcţiile renale sunt normale. 

Evoluţia imediată este favorabilă în condiţiile unui tratament corect. Boala durează 
obișnuit 1 - 4 săptămâni. Complicaţiile sunt rare, dar cronicizarea este frecventă. 

Diagnosticul se bazează pe sindroamele infecțios şi urinar. 

Tratamentul este prezentat la "Pielonetrita cronică”. 


9.7.1.2. PIELONEFRITA CRONICĂ 


Definiţie: boală cu evoluţie cronică, caracterizată prin inflamaţia țesutului interstiţial 
renal, cu semne clinice de suferință precoce a tubilor renali, cu afectarea tardivă a glo- 
merulilor şi cu evoluţie progresivă spre insuficienţă renală. Se recunosc tot două forme 
clinice: hematogenă (rară) şi ascendentă (frecventă). Este una dintre cele mai întâlnite 
afecțiuni renale şi apare în special după 40 de ani, mai ales la temei. i 

Fiziopatologie: poliuria cu densitate scăzută - semn caracteristic în etapele mai târzii 
ale bolii - se explică prin prezența sindromului de tub distal, cu scăderea masivă şi pre- 
coce a capacităţii de concentrare (uneori sub valori izostenurice), acidoză hipereloremică 
şi pierderile de electroliți. Poliuria se datoreşte reducerii tubilor. Mecanismele compen- 
satoare - rezerva funcţională şi hipertrofia nefronilor restanţi - sunt condiționate de limi- 
tarea procesului distructiv renal la 50% din nefronii funcționali. Când se depăşeşte 
această barieră, creşte eliminarea sodiului în lumenul tubilor, cu legarea unci cantități 
duble de apă - poliurie (la început la necesitate, mai târziu forțată). l 

În ceea ce priveşte evoluția cronică cu perioade de acutizare, aceasta se datorește per- 
sistenței factorilor favorizanți, care întrețin infecția. Uneori, piuria (infecția urinară) este 
latentă, situație dificilă, cu atât mai mult, cu cât şi un calcul coraliform sau o tuberculoză 
renală pot evolua asimptomatic. Unii autori susțin dealtfel că pielonefrita este preceda ă 
de bacteriurie asimptomatică. 

Tablorul clinic se conturează după luni sau ani de la episodul acut de pielonefiită. 
Intervalul de latenţă este întretăiat de recidive, fiecare puseu acut adăugând noi leziuni 
renale. Alteori, evoluţia este latentă, diagnosticul fiind stabilit în faza de insuficiență re- 
nală (40% dintre bolnavi nu prezintă semne clinice); de aici, valoarea explorărilor biolo- 
gice. Alături de semnele afecțiunii cauzale (litiază, adenom, malformaţie)-apar manies- 

tările de infecţie urinară. O anamneză minuțioasă descoperă la aproape 60% din bolnavi 
tulburări de micţiune şi dureri lombare. Când apar şi semne generale, acestea sunt de 
infecție cronică: stări subfebrile sau febrile intermitente, cefalee, oboseală, scăderea ape- 
titului şi a greutății. Există dificultăți în stabilirea diagnosticului de pielonefrită, cei mai 
mulţi bolnavi. fiind descoperiţi în stadiul avansat de insuficiență renală cronică. Există 
totuşi unele simptome şi semne. Astfel, uneori se evidențiază hipertensiune arterială 
(25%), rareori cu evoluţie malignă, iar poliuria este precoce. Nu există edeme, iar protei- 
nemia şi hematuria sunt discrete. Leucocituria minutată (valori peste 2 000, după alți 
autori 5 000) şi bacteriuria (peste 100 000 de germeni/ml) certifică infecția urinară. 
Celulele Sternheimer-Malbin (leucocite alterate, animate de mişcări browniene) şi cilin- 
druria completează diagnosticul. Scăderea capacităţii de concentrație este un semn capital 
pentru evoluţia spre insuficiență renală. Se descoperă unerori în plină sănătate, înainte de 
stabilirea la valori izostenurice (1 010 - 1 011); se menţine mult timp la valori subizos- 
tenurice şi scade mai precoce decât filtratul glomerular (pentru fiecare grad de reducere a 
filtratului, concentrarea este mult mai redusă decât în glomerulonefiitele cronice). 
Scăderea eliminării urinare a PSP (roşu fenol), scăderea clearance-ului creatininei, re- 
tenția azotată (urce, creatinină și acid uric), pierderile de electroliți (Na”, Ca” ŞI K i i cu 
scăderea acestora în sânge, şi acidoza hipereloremică sunt alte manifestări utile diagnos- - 
ticului. Radiografia simplă, urografia (în special prin perfuzie), nefroscintigrama şi punc- 
tia renală pot aduce elemente suplimentare. 

Evoluţia este îndelungată, iar prognosticul de obicei sumbru; complicațiile depind de 
gradul hipertensiunii arteriale şi al insuficienţie renale. 

Diagnosticul precoce se bazează pe semnele clinice de cistită, leucociturie şi bacteri- 
urie. Diagnosticul în stadiul de insuficiență renală este sugerat de poliuria cu densitate 
scăzută, pierderea de electroliți şi acidoză hipercloremică. 

Tratamentul presupune tratarea corectă a pielonefiitei acute, asanarea focarelor de ini- 
fecţie şi intervenţie chirurgicală pentru îndepărtarea obstacolelor care provoacă staza 
urinară. Regimul va fi complet, iar lichidele administrate în cantitate mai mare decât în 
condiţii normale. Se recomandă un regim acidifiant (carne, ouă, făinoase, brânză), alternând 
cu unul alcalinizat (lapte, fructe, zarzavaturi, legume). Acidifierea urinii cu clorură de 
amoniu sau Metionină, utilă când urinile sunt alcaline este contraindicată la bolnavii cu 
acidoză. Tratamentul simptomatic constă în analgezice (Amidopirină, Antipirină) şi 
antispastice (Papaverină). Pentru scăderea valorilor tensionale se administrează Hiposerpil, 
Hipopresol, Hipazin sau Aldomet (Dopegyt). Tratamentul etiologic antiinfecțios cu 
antibiotice sau chimioterapice este esenţial. Antibioticele se vor administra după iden- 
tificarea germenului (trei uroculturi consecutive, repetate pe parcursul tratamentului) şi 
stabilirea sensibilităţii prin antibiogramă. Se prescriu antibiotice care se elimină în formă 
activă prin urină, excluzându-se deci Cloramfenicolul, Novobiocina ètc. Sc va avea în 
vedere şi pH-ul: la un pH acid sunt active penicilinele naturale şi semisintetice, Acidul 
nalidixic (Negram) şi Nitrofurantoina; pH-ul alcalin măreşte eficacitatea Kanamicinei sulfat 
şi Gentamycinei, Eritromicina este activă la un pH peste 8. În infecția urinară acută domină 
colibacilul, proteul, enterococul, rar stafilococul; în cea cronică - proteul, Klebsiellelz, 
piocianicul. Ca măsuri generale se recomandă consumul abundent şi frecvent de lichid», 
golirea completă a vezicii la fiecare micțiune, igienă perineală strictă pentru femei, tratarea 
valvovaginitelor, a constipaţiei și a factorilor favorizanți (diabet etc.). 

În formele grave se administrează antibiotice majore: Ampicilină, Cefalexină, 
Gentamycin, Colimycin, Kanamicină sulfat. În formele mai puţin grave: sulfamide (Neo- 
xazol, Sulfizoxazol, Sulfametin, Nitrofurantoin, Acid mandelic, Cicloserină, Urovalidoi, 
Septrin, Negram). Se recomandă asocierile sinergice: Ampicilină + Kanamicină sulfat, 

Ampicilină + Gentamycin, sulfamide asociate între ele sau Septrin (Trimetoprim + 
Sulfametaxazol). Nu se prescriu penicilinele şi sulfamidele la alergici; Streptomicina, 
Kanamicina sulfat, Gentamycinul, sulfamidele, Septrinul, Nitrofurantoinul - la gravide. 
În insuficienţa renală antibioticele se pot acumula, sumându-se toxicitatea. Este necesară 
evaluarea insuficienței renale prin clearance-ul la creatinină. Se preferă antibiotice 
netoxice (Oxacilina, Gefalotină, Rimfampicină). Există o sensibilitate electivă a perme- 
nilor: enterococul este sensibil la Ampicilină şi la asocierea Penicilinei + Streptomicină; 
proteul - la Ampicilină, Septrin; Klebsiella - la Gentamycin sau Colimycine; piocianicul - 
la Gentamycin, Golymicine, Carbenicilină. În pielonefrita acută se începe isteata cu 
Kanamicină sulfat (6 zile, 1 g/z), urmată de Ampicilină (14 zile, 1,5 - 2 g/zi) şi, în 
continuare, acid mandelic, Nitrofurantoin, Sulfametin, Neoxazol, după caz. Pentru a nu 
pierde momentul intervenţiei, în puseul acut sever se efectucază toate examenele, se 
hidratează abundent bolnavul, se impune repausul la pat și se administrează Sulfametin 
sau Septrin. Dacă infecția persistă după 48 de ore, se administrează antibioticul indicat de 
antibiogramă, acidifiindu-se urina. Tratamentul de durată poate fi continuat (1 - 3 luni: 
Nitrofurantoin 50 - 100 mg/zi; Negram 0,5 - 1 g/zi; sulfamide 0,5 - 1 g/zi) sau discon- 
tinuu (10 - 20 de zile pe lună: se alternează 1 - 2 produse şi se acidifiază urina cu Mete- 
namin sau acid mandelic). Cu toată valoarea lor, de multe ori antibioticele nu pot înlocui 
unele chimioterapice: Negram, Nitrofurantoin, sulfamide, Septrin. 


9.8. NEFROPATIILE TUBULARE 


Nefropatiile tubulare cuprind nefropatiile tubulare acute, care se prezintă clinic sub 
forma insuficientei renale acute, şi sindroamele tubulare, afecțiuni de obicei cronice, care 
corespund unor tulburări parțiale în funcţia tubilor renali, datorită insuficientei segmen- 
tului distal sau proximal al tubului. 

Dintre afecțiunile tubulare cronice, cele mai cunoscute sunt: 

- Diabetul renal: tulburarea benignă a metabolismului glucozei la nivelul rinichiului, 
manifestată prin glicozuric, datorită scăderii pragului sanguin de eliminare a glucozie. În 
mod normal, glucoza se elimină când concentraţia sanguină depăşeşte 160 - 180 mg%. În 
diabetul riwl, glucoza se elimină chiar în caz de glicemie normală. Lipsesc poliuria, 
polidipsia şi polifagia. 

- Diabetul fosfatic: tulburare cu caracter congenital, caracterizată printr-o eliminare 
crescută a fosfaților, cu manifestări de rahitism grav, rezistent la administrarea vitaminei 
D şi a hormonului paratiroidian. 

- Mai pot apărea tulburări tubulare cronice, caracterizate prin eliminarea crescută in 
urină a aminoacizilor, a cistinei, a apei sau sodiului. Toate aceste tulburăr. se datorerc 
dereglări mecanismelor fermentative sau umorale ale tubului renal. 


9.8.1. NEFROPATIA TUBULARĂ ACUTĂ (tubulonefroza acută) 


Definiţie: este un sindrom renal de cauze diverse care conduc la leziuni degenerative 
ale tubilor renali, la anurie şi la insuficienţă renală acută. Tabloul clinic se instalează 
brutal, prin suprimarea rapidă a funcţiilor unui rinichi anterior normal. 

Etiopatogenie: cauzele care duc la instalarea tulburărilor acţionează pin scăderca 
filtratului glomerular: 

- diferite stări de şoc (hemoragii, şoc operator sau traumatic, infarct miocardic, pan- 
creatită acută, deshidratări grave etc.); 

- accidente hemolitice (transfuzii incompatibile, hemoglobulinurii, mioglobinurii prin 
sindromul de zdrobire, arsuri întinse etc.); 

- intoxicații cu tetraclorură de carbon, mercur, sulfamide, săruri de aur, bismut. 

Anatomoputologic, rinichii sunt măriţi, moi şi edematoşi, capsula detaşându-se cu 
uşurinţă. Microscopic, se observă leziuni degenerative, până la necroza celulelor tubula- 
re, care se desprind şi obstruează lumenul. 

Simptome: indiferent de agentul etiologic, se pot desprinde patru faze: 

Faza inițială, de agresiune, durează | - 6 zile şi se caracterizează clinic prin tulburări 
digestive (vărsături şi diaree), oligoanurie care apare în 24 - 48 de ore, colaps vascular 
mai mult sau mai puţin important. În tubulonefroza mercurială apar semnele intoxicației 
mercuriale (arsuri ale gurii, faringelui şi ale esofagului, cu fetiditate a respirației, dureri 
violente epigastrice şi abdominale). În celelalte domină simptomele afecțiunii cauzale. 
Urinile sunt bogate în hematii, leucocite,celule epiteliale şi proteine, iar ureca sanguină 
depăşeşte încă din ziua a doua de boală 1%o. 

Faza oligo-aurică durează de obicei 8 - 10 zile. Clinic, se caracterizează prin anurie 
sau oligurie sub 200 ml/24 de ore şi rinichi uneori mari şi dureroşi la palpare, cu elimi- 
nare scăzută la uree (sub 6 g/24 de ore). Boala evoluează de obicei afebril, ridicarea tem- 
peraturii sugerând îndeobşte o complicaţie infecțioasă. Astenia şi anorexia sunt constante. 
Uneori, persistă greţurile, vărsăturile şi constipaţia sau diareea. 

Respirația de tip Kussmaul, somnolenţa, crizele convulsive şi uneori manifestările 
hemoragice (gingivoragii, hemoragii digestive) completează tabloul clinic. Anemia este 
importantă, iar leucocitoza foarte pronunțată (30 000 - 50 000). Retenţia azotată este 
semnul cel mai caracteristic. Valorile ureei sanguine se ridică repede în primele 4 - 5 zile 
de boală şi pot ajunge până la 4 - 6 g şi chiar la 10 - 12 g%o, fără a exista vreun parals- 
lism între intensitatea azotemiei şi starea clinică. Uneori, apare acidoza. 

Faza de reluare a diurezei este numită şi faza critică şi apare de obicei în săptămâna a 
doua de la debutul bolii. Boala poate evolua spre un deznodământ fatal sau spre vinde- 
care. În caz de vindecare, ameliorarea clinică este uneori spectaculoasă; alteori persistă 
tulburările menţionate. Urinile sunt la început tulburi, având densitatea de cca. 1 010. 
Când funcţia tubulară reapare, densitatea creşte şi urinile revin la normal. Cu toată realu- 
area diurezie, ureea sanguină continuă să crească iniţial, deşi starea clinică se amelio- 
rează, apoi scade la valori normale. 

Faza de convalescență este adesea lungă, în formele grave atingând 3 - 6 luni. De 
obicei persistă pierderea în greutate, astenia, anemia şi poliuria. Vindecarea, totdeauna 
totală, survine după mai multe luni. 

Evoluţia poate fi reversibilă încă din perioada iniţială. Exitusul se datoreşte acumi- 
lării de substanţe toxice, tulburărilor hidroelectrolitice, colapsului vascular sau afecțiunii 
cauzale. Complicaţiile cele mai obişnuite sunt cele infecțioase, hidroelectrolitice şi hp 
moragice. 

Prognosticul este astăzi mult mai bun decât în trecut, depinzând, în primul rând, ce 
factorul etiologic. Este mai grav la bătrâni, în aci tulburărilor electrolitice sau colap- 
sului vascular. 

Diagnosticul pozitiv se bazează pe oligurie, care apare brusc, cu albuminurie şi hemu- 
turie, pe densitatea scăzută, pe hiperazotemie şi tulburările digestive. Diagnosticul dife- 
rențial trebui să elimine o retenţie urinară, un obstacol pe căile urinare sau anuria termi- 
nală a renalului cronic. 

Tratamentul variază în funcţie de faza evolutivă. El urmăreşte să asigure supraviețuiri:a 
bolnavului în timpul perioadei anurice, permiţând rinichilor să-şi reia funcţiile normale. 

În perioada de agresiune, trebuie instituit de urgență tratamentul cauzei. În cazul into- 
„xicaţiei mercuriale se administrează albuş de ou sau lapte pe cale bucală, Dimercapto- 
propanol, spălături gastrice. În cazul hemolizei se practică urgent exsanguinotransfuzia (8 - 
10 | sânge izogrup). În anurii infecțioase se administrează antibiotice, iar în cazul colapsului 
vascular se procedează la tratamentul acestuia. Repausul strict la pat este obligatoriu. 

În faza oligo-anurică retenția azotată se combate printr-un regim alimentar care aduce 
aproximativ 2 000 cal/zi, sub formă de glucide şi lipide (zahăr, dulceaţă, compoturi, gem, 
sirop, unt, untdelemn, frişcă etc.), fără proteine. În cazul intoleranţi digestive se admi- 
nistrează glucoză intravenos. Fructele vor fi permise numai dacă potasemia este noramlă. 
Dacă regimul nu opreşte creşterea ureei, se practică una dintre metodele epurației extra- 
renale. Rezultatele cele mai bune se obțin cu rinichiul artificial. Epuraţia extrarenală este 
indicată când ureea depăşeşte 3 g%o, hiperpotasemia este foarte ridicată, când apare un 
edem cerebral sau când rezerva alcalină scade mult. Echilibrul hidroelectrolitic este 
menţinut printr-un aport de lichide de cca 700 ml/zi, ceea ce corespunde pierderilor de 
apă extrarenale. Lichidele vor fi suplimentate în caz de vărsături sau diaree. Curba pon- 
derală este cel mai bun test pentru retenţia hidrică: orice anuric a cărui greutate rămâne 
stabilă este hiperhidratat; trebuie obţinută o slăbire cotidiană de 200 - 300 g. Regimul ali- 
mentar va fi desodat şi fără potasiu. Combaterea acidozei prezintă dificultăți, deoarece 
administrarea bicarbonatului, lactatului sau a sulfatului de sodiu furnizează o mare can- 
titate de ioni de sodiu. Tratamentul medicamentos constă în anabolizante (Testosteron, 
Steranobol, Madiol), antibioterapie, pentru eventualele infecţii, perfuzii de sânge, pentru 
combaterea anemiei ete. După caz: Furosemid, Manitol, Plegomazin, Hemodializă. 

La reluarea diurezei se permite un aport abundent de apă (egală cu diureza + 700 m!) 
şi de electroliți, în special Na”, KŻ, în raport cu concentrația acestora în sânge. Slăbirea 
excesivă este unul dintre principalele semne clinice ale acestei perioade. De aceea, ali- 
mentația va fi reluată cât mai curând posibil, glucidele şi lipidele reprezentând baza 
dietei, iar protidele fiind administrate în funcţie de valorile azotemiei. 


9.9. NEFROPATIILE VASCULARE 


Nefropatiile vasculare sunt afecţiuni renale secundare unor boli vasculare generale. 
Cele mai frecvente cauze sunt ateroscleroza şi arterioscleroza rinichiului. 

Arteroscleroza renală este mai rar diagnosticată, deşi foarte frecventă anatomo- 
patologic, constituind cauza cea mai obişnuită a leziunilor obstructive ale arterelor renal. 
Clinic, se manifestă prin apariţia unui infarct renal, a unui anevrism al arterei renale şi a 
hipertensiunii renovasculare. 

Arleroscleroza renală este mult mai frecvent diagnosticată clinic, fiind cunoscută sub 
denumirea de nef/roscleroză sau scleroză renală primitivă şi este provocată de leziuni aie 
arteriolelor renale datorate hipertensiunii arteriale. În funcţie de caracterul benign séu 
malign al hipertensiunii arteriale, se deosebesc scleroze renale benigne şi maligne. 

Atectarea rinichiului datorită hipertensiunii poate să agraveze la rândul său hipertei - 
siunea, instalându-se un adevărat cere vicios. Tabloul clinic al nefrosclerozei benigne 
„este dominat de boala de fond - hipertensiunea arterială. Insuficienta renală apare tardiv. 
În nefroseleroza malignă, insuficiența renală apare rapid, se însoţeşte de valori tensionale 
mari (în special diastolice), alterări importante ale fundului de ochi, sindrom uremic şi 
episoade de encefalopatie hipertensivă. 

Nefrosclerozele primitive trebuie deosebite de nefrosclerozele secundare, care repre- 
zintă stadiul final al netropatiilor cronice (glomerulonefrite, sindroame nefrotice, pielo- 
nefrite, caracterizate printr-o insuficiență renală cronică). 

„Tratamentul nefropatiilor vasculare se adresează, în primul rând, bolii vasculare (ate- 
roscleroză, hipertensiune arterială). 


9.10. INSUFICIENȚA RENALĂ ACUTĂ 


Definiţie: este o suferinţă renală gravă, caracterizată prin suprimarea bruscă a functii- 
lor renale (excretoare, metabolice, umorale), exprimată clinic prin hiperazotemie, oligu- 
rie sau anurie, cu evoluţie către coma uremică. 

Etiopalogenie: cauzele sunt multiple şi localizate prerenal (stări de şoc, insuficienţă 
cardiacă acută, mari deshidratări, supradozaj de catecolamine presoare), renal (necroze 
“tubulare acute, acidente hemolitice, intoxicații acute cu tetraclorură de carbon, pesticide. 
Parathion, sulfamide, fenilbutazonă, salicilați, antibiotice, glomerulonefrite sau pielone- 
frite acute) şi postrenal (litiază biliară, tumori prostatice, tumori stenozante). 

Tabloul clinic, asemănător celui prezentat de "Nefropatia tubulară acută”, asociază 
semnele afecțiunii cauzale cu cele ale intoxicației uremice pe fond oligoanuric. Primul sta- 
diu, de agresiune, este urmat de faza oligo-anurică (8 - 10 zile) şi de faza de reluare a diu- 
rezei, însoţită la început de poliurie. Semnele clinice în primele două stadii sunt: oboseală, 
anorexie, vărsături, halenă amoniacală, diaree, respiraţie Kussmaul sau Cheyne-Stokes, 
diateză hemoragică, somnolență, convulsii, agitație sau comă. Explorările paraclinice 
evidenţiază acidoza, creşterea produşilor de putrefacție intestinală (indol, scatol, fenol), 
hiperpotasemia, hipocalcemia, hiperglicemia, hiperazotemia (4 - 12 g%o). 

Prognosticul depinde de durata insuficientei renale. Dacă funcţia renală se restabilește 
către a S-a sau a 6-a zi, bolnavul se vindecă. Dacă funcţia renală nu se restabileşte rapid, 
apar tulburările biologice prezentate. Aplicate la timp, metodele moderne de epurare 
extrarenală permit vindecare definitivă, rinichii recuperându-şi în întregime funcţiile. 

Tratamentul este cel indicat în tuberculoza acută. Se adresează la început cauzei 
(şocul hipovolemic, hemoragiile, deshidratările, înlăturarea agenţilor toxici). În periaoca 
oligo-anurică se combate retenţia azotată printr-un regim gluco-lipidic, care să furnizeze 
2 000 cal/zi, cu aport redus de apă (500 - 700 ml/zi), cu sare şi potasiu în cantitate redusă. 
Acidoza se combate cu soluţie de bicarbonat de sodiu 14 g%o (200 - 300 ml/zi), iar 
hiperpotasemia cu 50 - 100 ml calciu gluconic, bicarbonat de sodiu 2 - 3 % (10 - 50 mi), 
glucoză hipertonică asociată cu insulină. Catabolismul proteic reclamă administrarea ce 
anabolizante (25 mg Testosteron i.m. zilnic; Madiol 25 mg/zi; Clortestosteron 1 fiolă la 2 
zile sau Naposim). În cazurile foarte grave se recurge la hemodializă. Se combate anuria 
"cu perfuzii de Manitol 20%, dar în speical cu Furosemid (2 g/24 de ore, la intervale de 3 
ore), pentru forțarea diurezei. Când este cazul, antibiotice cu toxicitate renală redusă 
(Penicilină, Ampicilină, Oxacilină, Eritromicină), masă eritromicitară sau sânge integral 
proaspăt, Plegomazin 25 mg i.m. (combaterea preţurilor şi a vărsăturilor), sedative. 


9.11. INSUFICIENȚA RENALĂ CRONICĂ 


_ Definiție: este o scădere progresivă a capacităţii funcționale renale, cu reținerea în or- 
ganism a substanţelor toxice rezultate din metabolism şi cu evoluţie către uremie terminală. 

„Etiologie: insuficienţă renală cronică reprezintă etapa finală a bolilor renale bilaterale, 
în special a glomerulonefiitelor cronice, a glomerulonefrozelor şi a pielonefritelor cro- 
nice, a hipertensiunii arteriale maligne, a obstrucțiilor căilor urinare. 

Patogenie: se şite că în mod normal rinichiul are o rezervă funcțională care-i permite 
să se adapteze unor solicitări crescute. În insuficiența renală, distrugerea nefronilor nu 
mai permite această adaptare. Prima funcţie alterată este capacitatea de concentrație. În 
stadiul inițial, rinichiul poate asigura homeostazia mediului intern, adică să menţină cons- 
tantă cantitatea de sare, apă, substanţe azotate și electroliți din organism, ceea ce se rea- 
lizează prin unele mecanisme compensatoare, principalul fiind poliuria. În această 
perioadă, poliuria se însoţeşte de hipostenurie, deci de scăderea capacităţii de concen- 
traţie. Odată cu progresarea leziunilor, poliuria devine maximă şi scăderea capacității de 
concentrație este foarte severă. Aceasta este faza de izostenurie, când densitatea urinii 
oscilează invariabil între 1 010 şi 1 011. Învultimul stadiu, insuficienţa renală se decom- 
pensează şi apare uremia. | 

Simplome: în stadiul compensat, care poate dura ani de zile, starea generală este 
relativ bună. Diagnosticul se precizează prin explorarea funcţiilor renale, are arată scă- 
derea capacităţii de concentrare şi reducerea filtrării glomerulare. Pot apărea unele semne 
clinice ca astenie, cefalee, scăderea poftei de mâncare. Cel mai important semn este poli- 
uria, care se însoţeşte la început de hipostenurie, iar mai târziu de izostenurie. 

În stadiul de insuficienţă renală decompensată, starea generală se alterează progresiv, 
apărând numeroase simptome clinice şi biologice. Tulburările digestive se accentuează, 
apărând imapetență, preţuri, vărsături sau diaree. Bolnavul prezintă prurit şi o paloare ca-- 
racteristică (galben-murdar) a tegumentelor şi mucoaselor. Apar de asemenea semne net- 
voase, ca cefalee, amețeli, somnolenţă sau crize convulsive. Bolnavul este dispneic. 
Analiza sângelui pune în evidență anemia şi unele tulburări hemoragice. Urinile sunt 
poliurice şi palide. Mai târziu apare oliguria terminală. La aceste tulburări se adaugă 
semnele renale ale afecțiunii cauzale. Exploarea funcţională a rinichiului arată scăderea 
totală a capacității de concentraţie şi diluţie, densitatea urinii fixându-se în jurul valorii de 
1 010 - 1011 (izostenurie); în pielonefrita cronică pot fi înregistrate valori mai reduse. 
Apare retenţia azotată, interesând ureeca, creatinina şi acidul uric, ale căror valori crese 
în sânge. Tulburările hidroelectrolitice survin târziu, când funcția excretoare e prăbuşită. 
Acidoza este totdeauna prezentă în acest stadiu. 

Uremia este stadiul terminal al insuficientei renale cronice. Simptomele pot fi grupate: 

- stare generală profund alterată, oboseală fizică şi psihică extremă, tegumente palide, 
prurit, hipotermie, senzaţie de frig; 

- respirator: miros amoniacal al aerului expirat, respiraţie de tip K_ssmaul sau Cheynu- 
Stokes; 

- digestiv: repulsie totală faţă de alimente, greață şi vărsături până la intoleranţă gas- 
trică, hematemeză şi, uneori, melenă; 

- neurologic: cefalee precoce, continuă şi chinuitoare, contractii musculare, somno- 
lentă, stări confuzionale, delir, comă; 

- retenţia azotată, acidoza şi tulburările electrolitice completează tabloul clinic. 

Evoluţia este foarte variabilă, uneori rapidă (în câteva luni), alteori lentă (ani sau ds- 
cenii). Supravegherea riguroasă, cu menținerea echilibrelor hidroelectrolitic şi metabolic, 
permite o evoluţie îndelungată. Complicaţiile sunt numeroase, cea mai periculoase fiind 
edemul pulmonar sau cerebral, infecțiile ete. În stadiul compensat, prognosticul este 
relativ bun. În stadiul decompensat, este sumbru. 

Diagnosticul pozitiv se bazează în faza compensată pe explorările funcțiilor renale. 

Tratamentul profilactic vizează evitarea infecțiilor şi, dacă acestea au apărut, tratarea 
lor corectă, depistarea şi tratarea în faze incipiente a afecţiunilor renale, în special a celor 
bilaterale. 

Tratamentul curativ: repausul va fi parţial în stadiul compensat (12 - 14 ore pe zi) şi 
total în cel decompensat. 

Dieta trebuie să fie normocalorică (2 000 - 3 000 cal/zi), moderat hipoproteică, nor- 
malipidică şi hiperglucidică în faza compensată. În faza decompensată, proteinele vor fi 
reduse la 20 - 30 g/zi, administrând glucide în exces şi mai puţin grăsimi. În acest stadiu 
se reduce cantitatea de sare la 5 - 6 g/zi sau mai puţin, după caz. În faza de uremie, când 
alimentaţia pe cale orală nu este posibilă, se recurge la alimentarea cu sondă sau prin 
perfuzii i.v. Cantitatea de apă permisă este de 1 500 - 2 000 ml în stadiul compensat şi de 
600 - 700 ml în stadiul decompensat, adăugându-se cantitatea de apă poan prin văr- 
sături, diaree şi urină. 

Tratamentul medicamentos: se combate soda administrând alcaline sub formă de 
lactat de sodiu, bicarbonat de sodiu sau citrat de sodiu; se va avea grijă ca sodiul să nu fie 
dat în exces. Hipokaliemia se corectează prin aport alimentar (fructe, legume, sucuri) şi 
săruri de potasiu. Anemia implică transfuzii mici (100 - 200 ml sânge); sughițul se corri- 
bate administrând Clordelazin. Hipertensiunea arterială şi insuficiența cardiacă se tra- 
tează ca de obicei. Metodele de epurare extrarenală nu dau rezultate nete (rinichiul arti- 
ficial este foarte util). Trebuie încercate în faza uremică finală, în care se pot obține unele 
ameliorări. Transplantul de rinichi pare să dea rezultate bune. 

„O atenţie deosebită trebuie acordată toaletei bolnavilor: igiena gurii (glicerină bora- 
xată sau apă bicarbonatată), prevenirea şi tratarea escarelor, igienă generală, deoarece 
bolnavul pierde uneori urina și fecalele. 

> t 


9.12. LITIAZA RENALĂ 


Definiție: afecțiunca caracterizată prin formarea unor calculi în bazinet şi în căile uri- 
nare, în urma precipitării substanțelor care, în mod normal, se găsesc dizolvate în urină. 
Se întâlneşte cu deosebire la bărbaţi, în special între 30 şi 50 de ani. 

Eliopatogenia nu se cunoaşte precis. Sunt totuşi necesare mai multe condiţii pentru 
constituirea calculilor: 

- prezența în exces în urină a unor substanţe care pot cristaliza: acidul uric şi urații 
(alimentaţie bogată în proteine, gută etc.), acidul oxalic (cafea, cacâo, ceai), fostați (regi- 
muri bogate în proteine, exces de hormon paratiroidian), calciu (hipervitaminoză D, de- 
calcifieri importante); 

- condiţii fizico-chimice locale care favorizează cristalizarea: oliguric, stază urinară, 
obstacole în eliminarea urinii (adenom de prostată, stenoză ureterală); 

- mai contribuie leziunile preexistente ale căilor excretoare renale, lipsa unor coloizi 
„protectori care să împiedice cristalizarea, hipovitaminoza A etc.. 

Anatomia patologică pune în evidenţă calculii, care pot fi de acid uric, de oxalaţi sau 
de fosfat de calciu.. Calculii uratici sunt duri, galben-bruni, cei fosfatici sunt albicioşi, 
moi şi sfărâmicioşi, iar calculii oxalici sunt neregulaţi şi cenuşii. Cei mai frecvenți sunt 
calculii de oxalat de calciu. Când dimensiunea cristalelor este foarte mică, poartă nume:e 

de nisip, când atinge un diametru de | - 2 mm se numesc gravedă, iar când depăşesc 
această mărime se numesc calculi. 

Simplomatologie: manifestările clinice sunt diferite, unele cazuri rămânând asimpto- 
matice, altele prezentând manifestări dureroase paroxistice cu aspect de colică. Cea mai 
mare parte din cazuri sunt descoperite întâmplător la radiografie. Cea mai caracteristică 
manifestare este colica nef/relică. Durerea se datorește migrării unui calcul, care provoacă 
. spasmul musculaturii căilor urinare. Criza debutează brusc, în urma unor zguduiri sau a 
unui efort. Durerea este uneori intolerabilă. Porneşte din regiunea lombară şi iradiază 
spre organele genitale şi faţa internă a coapsei. Sediul durerii depinde de sediul calcu- 
lului. Uneori, poate fi urmărită coborârea calculului prin deplasarea durerii. Bolnavul este 
neliniștit şi agitat, prezintă micţiuni frecvente şi dureroase. Hematuria microscopică sau 
macroscopică este obişnuită. La sfârşitul colicii apare poliurie cu urini clare. 

Dat fiind faptul că uneori colica este urmată de eliminarea unui calcul, se recomandă 
ca bolnavul să-şi adune urina într-un borcan şi să o treacă printr-un tifon, spre a-l desco- 
peri. La examen se constată dureri în regiunea lombară şi puncte dureroase ureterale. 
Uneori, apar şi manifestări reflexe: vărsături, constipaţie; balonări abdominale ete. Pentru 
precizarea diagnosticului este nevoie de un examen radiologic, fie direct (radiografie 
simplă), care permite evidenţierea calculilor radioopaci, în calice, bazinet sau uretor, fie 
de urografie, care permite să se precizeze mărimea, numărul, sediul calculilor şi modi- 
ficările funcţionale renale. 

Diagnosticul pozitiv se bazează pe durerea cu 
caracter de colică renală, însoţită de hematurie şi 
uneori de eliminarea calculilor, şi se confirmă 
prin radiografia simplă sau urografie (fig. 02). 

Evoluţia depinde de numărul şi mărimea cal- 
culilor, obstrucţia căilor urinare şi de apariţia in- 
fecţiei. 

Complicuţiile cele mai obişnuite sunt anuria, 
infecția urinară, hidronefroza. 

Tratamentul trebuie să ţină seama de mani- 
festarea acută (colica renală) şi de boala de bază. 
Colica se tratează cu antispastice: Papaverină, fio- 
le de 0,04 g, 4 - 6/zi, i.m. sau i.v.; Atropină, 0,5 - 
l mg, la nevoie de 2 - 3 ori/zi; Procaină sau Xili- 
nă i.v.; Scobutil i.m. sau i.v. Uneori, se adminis- 
trează analgezice (Aminofenazonă, Algocalmin, 
Antidoren) sau chiar opiacee (Mialgin, Morfină), 
deşi este bine să fie evitate. Clordelazinul (oral 
sau parenteral) sau infiltrațiile paravertebrale cu 

Fig, 62 - Calcul calcar coraliform bazineto-  Novocaină remit uneori durerea. Câteodată pot fi 

ll pe ever de mare ajutor aplicaţiile locale fierbinți, băile ge- 

nerale calde şi clismele calde. 

Pentru mobilizarea și eliminarea calculilor se recomandă, în zilele următoare, 
ingerarea unor cantități mari de lichide (1 - 1,5 I) dimineaţa pe nemâncate. Se va urmări 
ca diureza să nu scadă sub 1 1, consumând suficiente lichide în afara meselor (dacă este 
posibil, sub formă de infuzii zaharate calde). Se pot întrebuința şi unele preparate cu 
acțiune litică asupra calculilor (Covalitin), Renogal, Rewatinex, Cystenal cresc irigatul 

renal, intensifică eliminarea coloizilor urinari de protecție, împiedicând formarea cal- 
culilor. În litiaza urică se administrează medicaţia alcalizantă, bicarbonat sau citrat de 
sodiu la 4 - 6 ore. Sărurile de litiu, piperazina, Gotalitinul dau rezultate relative. 

În litiaza oxalică se administrează Diurocard (8 - 10 drajeuri/zi) sau acid mandelic (5 
- 6 g/zi); în cea fosfatică - acidifiante (acid fosfaric, clorură de amoniu). În ceea ce pri- 
veşte dieta, în litiaza urică se recomandă alimente sărace în acizi nucleici (carne, mărun- 
taie, icre, legume uscate); în cea oxalică, se vor evita alimente bogate în oxalaţi (fasole, 
varză, roşii, cartofi, cafea, ciocolată); în litiaza fosfo-calcică se prescrie un regim echi- 
librat, fără exces de lapte, legume şi fructe. Tratamentul chirurgical este indicat când tra- 
tamentul medical nu dă rezultate, în special când calculii ureterali nu se elimină timp 
îndelungat. Intervenţia chirurgicală este necesară şi când apare infecția urinară, iar func- 
ţia rinichiului este afectată. Un bolnav de litiază urinară operat este oricând ameninţat de 
o recidivă. 


MEDICINALS 


Opera unui prestigios colectiv de autori, 
medici de diferite specialităţi, elaborată sub 
redacţia dr. Corneliu Borundel, doctor în ştiinţe 
medicale, lucrarea este o reeditare revăzută, 
adăugită şi actualizată conform ultimelor cercetări 
ştiinţifice. 

Cadrele medii vor găsi aici i informaţii 
complete din toate specialităţile medicale în ceea 


ce priveşte examinarea, urmărirea evoluţiei bolilor 
şi metodele de tratament specifice, cât şi repere ale 


stabilirii contactului cu bolnavii şi ale 
posibilităţilor de recuperare după boală. 

Prin vasta tematică abordată şi nivelul 
ridicat al expunerii fiecărui domeniu, lucrarea de 
faţă este utilă nu numai cadrelor medii sau celor 
ce se pregătesc pentru această profesiune dar şi 
studenţilor de la facultăţile de medicină şi cadrelor 
didactice şi, de ce nu, publicului larg. 

